
Forord. 

l/en  ældre  Berustorffs  Depecher  indeholde  saamange 
Bidrag  til  Belysningen  af  den  almindelige  europæiske  Historie 
i  forrige  Aarhundrede,  at  det  maatte  synes  rigtigst  ved  Ud- 
givelsen af  disse  Aktstykker  at  benytte  det  franske  Sprog. 
Men  medens  den  korte  Oversigt  og  de  Xoter,  der  ere  ved- 
føiede  Depecherne,  formeentlig  ville  være  tilstrækkelige  for 
saadanne  Læsere,  som  kun  have  den  almindelige  historiske 
Interesse  eller  som  søge  Oplysning  om  et  enkelt  Punkt  og 
en  enkelt  Side  af,  hvad  der  i  de  Aar  bevægede  Europa, 
kunne  de  derimod  ikke  tilfredsstille  dem.  der  ønske  en 
sammenhængende  Kundskab  til  Bernstorffs  Styrelse  og  Dan- 
marks diplomatiske  Historie  i  denne  vigtige  Periode.  For 
disse  Læsere  blev  det  nødvendigt  at  sammenstille  Aktstyk- 
kerne, at  udfylde  Mellemrummene  mellem  dem  ved  Hjælp 
af  andre  utrykte  Instruktioner  og  af  Gesandtskabsberet- 
ningerne,  og  endelig  som  Baggrund  at  tilføie  de  almindelige 
europæiske  Begivenheder,  der  betingede  og  bestemte  den 
danske  Regerings  Holdning.  Interessen  for  en  saadan  detail- 
leret Fremstilling  kan  imidlertid  ikke  ventes  at  være  tilstede 
udenfor  Danmarks  eller  i  alt  Fald  Nordens  Grændser,  lige- 
som det  ogsaa  kun  er  der,  at  de  fornødne  almindelige 
Forudsætninger    og  Forkundskaber    til   at  forstaae   den   tør 


paaregnes.  Under  disse  Omstændigheder  var  det  naturligt 
at  affatte  en  saadan  Fremstilling  paa  Dansk  og  at  give  den 
i  et  særskilt  Bind  som  en  hovedsagelig  for  dansk -norske 
Læsere  bestemt  Indledning  til  Depecherne.  Det  kaldes  med 
Hensigt  en  Indledning,  thi  det  er  ikke  Meningen,  at  denne 
Fremstilling  skulde  være  udtømmende  og  gjøre  Læsningen 
af  selve  Aktstykkerne  overflødig;  tvertimod  indeholde  disse 
Meget,  som  ikke  er  optaget  i  hiin,  og  desuden  formaaer 
næppe  nogen  anden  Pen  saa  klart  at  udvikle  Begivenhederne 
og  deres  Bevæggrunde  og  saa  overtydende  at  vise  den  danske 
Regerings  Loyalitet  og  politiske  Hæderlighed  paa  den  Tid 
som  Bernstorffs  egen. 


i/en  14  Mai  1751  udnævntes  Baron  Johan  Hartvig  Ernst 
Bernstorff  til  Oversecretair  for  det  tydske  Cancelli  og  de 
udenlandske  Sager  samt  til  Geheimeraad  i  Conseillet.  Han 
var  dengang  39  Aar  gammel.  I  19  Aar  havde  han  med  Ud- 
mærkelse repræsenteret  Kongen  i  Dresden  og  Warschau, 
derpaa  i  Regensburg  og  hos  den  tydske  Keiser  Carl  d.  7de, 
og  tilsidst  i  Paris.  Da  Udenrigsministeren  Grev  Schulin  blev 
svagelig  og  behøvede  Medhjælp,  kaldtes  Bernstorff  til  Kjøben- 
havn.  men  før  han  ankom  hertil,  var  Schulin  allerede  død 
•d.  13  April  1750.  Kongen  tilbød  nu  Bernstorff  Ministeriet, 
men  denne  saae  sig  ikke  istand  til  at  modtage  det,  da  han 
tidligere  havde  givet  Prindsen  af  Wales,  Georg  d.  2dens 
Søn  Frederik  Ludvig,  med  hvem  han  var  opdragen  og  hvis 
fødte  Undersaat  han  var.  sit  Ord  paa  engang  at  ville  over- 
tage Ministeriet  i  Hannover.  Han  forblev  imidlertid  i  Kjøben- 
havn.  fordi  den  gamle  Grev  Berkentin.  hvem  Udenrigs- 
departementet foreløbig  overdroges,  ligeledes  trængte  til  hans 
Assistance.  Men  d.  20  Marts  1751  døde  Prindsen  af  Wales. 
Bernstorff  var  nu  fri  og  Intet  hindrede  ham  længere  fra  at 
modtage  et  Tilbud,  som  for  bestandigt  knyttede  ham  til 
Danmark.  ^) 

Det  Aar,  han  saaledes  kom  til  at  tilbringe  i  Kjøben- 
havn,  før  han  indtraadte  i  Conseillet,  havde  givet  ham  Lei- 
ligheel  til  nøie  at  lære  de  Personligheder  at  kjende.  af  hvem 
Regeringen  dengang  bestod. 

Kongen,  Frederik  d.  5te,  var  en  god  Mand  men  meget 
svag,    han  ønskede    inderligt    sit  Folks   Lykke    men    gjorde 


*)  See  nærmere  herom  „Brevvexliag  mellem  Bernstorff  og  Choi- 
aeul",  Indledning,  og  „Grev  R.  F.  Lynar"  i  Hist.  Tidsskr.,  IV  Række, 
IV  Bind,  pag.  593—601. 

selv  kuu  Lidet  derfor.  Han  havde  ikke  arvet  Faderens  Flid 
og  Pligtfølelse  og  levede  udelukkende  for  sine  Fornøielser^ 
satte  en  urokkelig  Tillid  til  sin  Yndling.  Grev  Adam  Gottlob 
Moltke,  og  overlod  sine  Ministre  at  regere.  I  Conseillet  sad 
dengang  Greverne  Johan  Ludvig  Holstein  (Lethraborg)  og 
Christian  August  Berkentin  samt  Baron  Frederik  Ludvig 
Dehn.  Den  første  var  Oversecretair  for  det  danske  Cancelli, 
under  hvilket  foruden  Justitien  ogsaa  Kirke-  og  Undervisnings- 
væsenet  henhørte.  Selv  om  disse  omfattende  Forretninger 
havde  efterladt  ham  Tid  til  i  nogen  væsentlig  Grad  at  kunne 
beskjæftige  sig  med  den  almindelige  Politik,  vilde  han  have 
savnet  Kundskaberne  og  Forudsætningerne  dertil.  Berkentin 
manglede  ikke  en  vis  diplomatisk  Erfaring,  da  han  tidligere 
havde  repræsenteret  Kongen  i  Wien  og  Stockholm,  og  han 
havde  nu  Sæde  i  General-Landoeconomie-  og  Commerce- 
Collegiet.  Men  hverken  i  den  ene  eller  den  anden  Retning 
kunde  han  gjøre  sig  synderlig  gjældende.  thi  han  var  af- 
fældig og  synes  altid  at  have  været  temmelig  ubetydelig, 
hvad  der  end  mere  gjaldt  om  Dehn,  der  ligeledes  var  Med- 
lem af  det  ovennævnte  oeconomiske  Collegium  og  iøvrigt  kun 
omtales,  da  han  i  1752  brugtes  til  at  forhandle  Kongens 
Ægteskabscontract  med  Juliane  Marie  af  Brunswig. 

Fra  disse  Collegers  Side  havde  Bernstorff  ikke  nogen 
synderlig  Modsigelse  mod  sin  ydre  Politik  at  befrygte.  Han 
kunde  ganske  vist  heller  ikke  vente  hos  dem  at  finde  nogen 
væsentlig  Hjælp,  naar  det  gjaldt  om  at  overveie,  hvad  der 
under  en  vanskelig  Stilling  skulde  gjøres,  men  det  behøvedes 
heller  ikke,  thi  han  var  vant  til  selv  at  anstille  sine  Over- 
veielser  og  ikke  bange  for  at  tage  en  Beslutning  paa  eget 
Ansvar.  Kun  fra  een  Side  havde  han  kunnet  møde  en  farlig 
Modstand,  nemlig  fra  Overhofmarskallen.  den  ovenomtalte 
Grev  A.  G.  Moltke,  der  formaaede  Alt  hos  Kongen,  men 
denne  hæderlige  og  forstandige  Mand  havde  oprindelig  hen- 
ledet Kongens  Opmærksomhed  paa  Bernstorff  som  den  meest 
passende  til  Udenrigsministeriet  og  havde  desuden  selv  for- 
længst anbefalet  Kongen  de  samme  Grundsætninger  for  den 
ydre  Politik,  som  Bernstorff  fulgte.^) 


')  See  Grev  A.  G.  Moltkes   „Plan  for  Frederik   d.  Vtes  Regering" 
i  Hist.  Tidsskr.  IV  R.,  IV  B.,  pag.  43—65. 


SaalæDge  Frederik  d.  5te  levede,  bevarede  Forholdene  i 
det  Hele  den  samme  Characteer.  Efterhaanden  som  de 
ældre  Conseilsmedlemmer  faldt  fra,  afløstes  de  af  andre, 
ligesaa  agtværdige  men  tillige  ligesaa  blottede  for  Initiativ 
som  deres  Forgængere.  Da  Berkentin  døde  1758,  efter- 
fulgtes han  af  Otto  Thott,  der  vel  nærmest  skulde  siges  at 
repræsentere  de  financielle  Interesser,  da  han  i  mange  Aar 
havde  siddet  i  Rentekamret.  I  1762  og  1763  døde  Dehn  og 
Holstein,  og  Thott  overtog  nu  det  danske  Cancelli,  medens 
de  to  ledige  Pladser  i  Conseillet  besattes  med  A.  G.  Moltke 
og  Ditlev  Reventlow.  Den  første  havde  i  sin  mangeaarige 
Stilling  hos  Kongen  havt  Leilighed  til  at  vinde  en  ikke 
ringe  Erfaring  i  Statssager  ^),  og  den  sidste  havde  været 
Gesandt  i  Paris,  før  han  var  bleven  udnævnt  til  Overhof- 
mester hos  Kronprinsen;  begge  skulde  de  i  Conseillet  nær- 
mest repræsentere  Finantserne,  idet  den  ene  indtraadte  i 
Overskatte-Directionen  og  den  anden  i  General-Toldkamret 
og  i  Rentekamret.  Disse  Personalforandringer  berørte  i  ingen 
Henseende  Bernstorffs  Stilling.  Moltke  vedblev  ligesom  før 
uden  Skinsyge  at  bøie  sig  for  sin  Collegas  aandelige  Over- 
legenhed, og  i  de  15  Aar  indtil  Frederik  d.  5tes  Død  1766 
kunde  Bernstorff,  uden  at  hindres  ved  nogen  Modstand,  aaben 
eller  skjult,  arbeide  lor  Gjennemførelsen  af  sin  Udenrigs- 
politik. 


Bernstorffs   „System". 

Hans  Anskuelser  i  Almindelighed  om  Krig.  Fred  og  Neutralitet. 
Gjenerhvervelse  af  de  adskilte  Dele  af  Hertugdømmerne:  Pløn  og 
Glucksborg,  Bispedømmet  Liibeck,  det  gottorpske  Holsteen.  Nød- 
vendigheden af  en  fast  Alliance.  Forbund  med  Frankrig.  Forhold  til 
Sverig.     Oldenborgsk  Familie-Union. 

Bernstorff'  overtog  ikke  Styrelsen  af  Danmark- Norges 
udenrigske  Anliggender  uden  at  have  lagt  en  bestemt  og  ud- 
førlig Plan  for  sin  Virksomhed.  Grundtrækkene  af  denne 
Plan,  Formaalene  og  Principerne,  bevarede   sig  uforandret  i 


n  See  „Grev  A.  G.  Moltkes  Autobiographi"  i  Hist.  Tidsskr.  IV  R., 
II  B.,  pag.  252—53. 

de  tyve  Aar,  i  hvilke  han  forblev  Udenrigsminister.  Derimod 
maatte  selvfølgelig  Midlerne  og  Betingelserne  undergaae 
væsentlige  Foraudringer  i  Tidens  Løb,  efterhaanden  som  de 
europæiske  og  de  indre  danske  Forhold  stillede  sig  ander- 
ledes. ^) 

I  et  fortroligt  Brev  til  sin  Ven  A.  F.  v.  Asseburg  skriver 
han  d.  15  August  17572):  „en  Krig,  som  begyndes  uden  ret- 
færdig Grund,  ja  jeg  vil  sige  Mere,  udeu  Nødvendighed, 
forekommer  mig  at  være  den  frygteligste  af  alle  Beslutninger, 
som  Mennesker  kunne  tage".  Denne  Betragtning  af  Krigen 
viser  allerede,  hvor  høit  Bernstorff  stod  over  sin  Samtid. 
Midt  i  et  Aarhundrede,  der  var  begyndt  med  den  spanske 
Successionskrig  og  havde  fortsat  sin  blodige  Bane  gjennem 
den  polske  og  derpaa  gjennem  den  østrigske  Arvefølgekrig 
og  som  snart  skulde  see  Syvaarskrigen  i  dynastiske  In- 
teressers Tjeneste  ødelægge  Nord-  og  Vest-Ty dskland,  og 
medens  den  franske  Minister  Choiseul,  „Oplysningens"  Ven, 
kaldte  Krigen  „Kongernes  Spil"  3),  stillede  Bernstorff  sig 
derimod  paa  Folkenes  og  Menneskelighedens  Standpunkt  og 
fordømmer  Krigen  som  ugudelig,  barbarisk  og,  som  han  paa 
andre  Steder  tilføier,  upolitisk,  fordi  hvad  der  vindes  ved 
Vold  og  mod  Befolkningens  egeu  Villie,  ogsaa  kun  kan  be- 
vares ved  Vaaben  og  hævdes  ved  Tvang. 

Hans  Politik  var  saaledes  afgjort  fredelig.  I  Tilfælde 
af  en  almindelig  europæisk  Krig  var  det  hans  bestemte  Agt 
at  bevare  Danmarks  Neutralitet,  at  bidrage  hvad  han  for- 
maaede  til,  at  Freden  snarest  muligt  kunde  gjenoprettes,  og 
imidlertid  at  rette  sine  Bestræbelser  paa,  at  vore  Grændse- 
lande  ikke  bleve  Krigens  Skueplads,  og  at  ikke  blot  dansk 
Territorium,  men  ogsaa  dansk  Skibsfart  og  Handel  beskyttedes 
mod  Overlast  af  de  Krigsførende.  Men  truedes  Landets  Exi- 
stents,  var  han  fuldt  beredt  paa  at  vove  det  Yderste  for  at 
forsvare  det,  til,  om  det  behøvedes,  „at  lade  sig  begrave 
under  Fædrelandets  Ruiner",  og  i  1762,  da  Peter  d.  3die 
vilde  berøve  Danmark  Holsten  og  Slesvig,  viste  han,  at  hans 
Gjerning  ikke  stod  tilbage  for  hans  Ord. 


")  Bernstorff  udnkler  selv  sit  Program  gjeutagne  Gange  i  sine 
senere  Depecher,  see  saaledes  Nr.  236  og  271.  '^)  Nr.  88.  ')  „Brev- 
vexling  mellem  Bernstorff  og  Choiseul",  pag.  95. 


Dette  var  altsaa  den  negative  Deel  af  hans  Program: 
ingen  Krig,  uaar  den  med  Ære  kunde  undgaaes.  Den  posi- 
tive var  udadtil  at  forøge  Statens  Anseelse,  indadtil  at  samle 
Landet  indenfor  dets  naturlige  Grændser.  Det  første  var 
ikke  en  Forfængelighedssag,  men  et  veloverveiet  politisk 
Middel.  Thi  det  var  ikke  hans  Mening,  at  den  dansk-norske 
Stat  skulde  gjøre  sig  selv  til  et  stumt  og  unyttigt  Medlem 
af  det  europæiske  Statssamfund,  ene  beskjæftiget  med  Handels- 
og  andre  materielle  Interesser.  Om  Staten  end  hverken 
vilde  eller  kunde  vinde  Fordele  ved  Vaaben,  mistvivlede  han 
dog  ikke  om,  at  den  skulde  kunne  naae  saadanne  ved  mo- 
ralske Midler,  og  efter  hans  Opfatning  har  en  lille  Stat  ikke 
mindre  end  en  stor  sin  Opgave  at  løse  til  Gavn  for  sig  selv 
og  for  Verden.  Men  dertil  behøvedes  der  Tillid,  som  alene 
kunde  opnaaes  ved  Loyalitet  og  Dygtighed.  „Reputationen 
er",  siger  han  ^),  „for  en  stor  Herre  og  for  et  Rige,  hvad 
Crediten  er  for  en  Kjøbmand  og  hans  Contoir;  derved  ud- 
retter han  ofte  Mere  end  ved  sine  Kræfter  og  med  rede 
Penge  og  uden  den  kan  han  ikke  bestaae."  Det  danske  Di- 
plomatie  skulde  derfor  udvikle  en  betydelig  Virksomhed  og 
Dygtighed,  men  fremfor  Alt  aldrig  glemme,  at  „Ærlighed  er 
den  bedste  Politik"  ^),  og  den  danske  Regering  vilde  altid 
vise  sig  beredt  til,  naar  den  kunde  gjøre  det  uden  Fare,  at 
yde  andre  Stater  de  gode  Tjenester,  disse  anmodede  den 
om.  Særlig  bød  Humanitet  og  Klogskab,  at  den  lille  Stat, 
der  netop  derfor  lettest  kunde  være  upartisk,  ikke  vægrede 
sig  ved  det  byrdefulde  og  som  oftest  lidet  taknemlige  Hverv 
at  være  Mægler  mellem  de  større  Stater,  naar  de  begjærede 
det,  forudsat  at  Neutraliteten  ikke  derved  udsattes  for 
Fare  og  at  der  var  nogen  Udsigt  til  et  lykkeligt  Udfald. 
—  Det  andet  gik  ud  paa  at  forene  hele  Landet  nord  for 
Elben  under  Kongens  umiddelbare  Myndighed  og  navnlig  at 
udslette  de  sidste  Spor  af  de  fordærvelige  Delinger,  som 
tidligere  Konger  havde  foretaget  af  Hertugdømmerne. 

Af  de  Besiddelser,  som  1564  og  1582  vare  tilfaldne 
Johan  den  Yngre,  vare  allerede  i  Frederik  d.  3dies  Tid  det 
Sønderborgske  og  det  Nordborgske  Lehn  blevne  inddragne 
og  i    1749   havde  Hertugen   af  Gliicksborg   afstaaet  Ærø   til 


')  Nr.  36.         *)  Bernstorff  til  Asseborg  af  10  April  1756. 


Kronen,  saa  at  nu  kun  Fyrstendømmet  Pløn  og  det  Gliicks- 
borgske  Distrikt  stode  tilbage.  De  Grene  af  det  kongelige 
Huus,  der  besad  disse  Lande,  vare  imidlertid  i  Begreb  med 
at  uddøe  og  her  viste  sig  altsaa  en  gunstig  Leilighed  til  at 
erhverve  Lehnene  ved  Forhandlinger  med  de  nuværende  Be- 
siddere og  med  de  yngre  kongelige  Linier,  der  kunde  reise 
Fordringer  paa  Arven.  Bispedømmet  Liibeck,  en  anden  En- 
clave  i  Holsteen,  havde  i  Henhold  til  en  Overeenskomst,  der 
i  1647  var  bleven  indgaaet  mellem  Domcapitlet  og  det  her- 
tugelig gottorpske  Huus,  hidtil  stadig  været  besat  med  en 
Prinds  af  denne  Linie.  Men  nu  var  denne  Overeenskomst 
udløben  og  da  Valget  af  en  Coadjutor  og  eventuel  Efter- 
følger for  Bispen  netop  forestod,  gjaldt  det  om  at  lede  Valget 
over  paa  en  dansk  Prinds.  Lykkedes  det,  var  der  vundet 
en  Seir  over  Gottorperne.  der  sikkrede  den  danske  Regerings 
Overvægt  i  denne  Deel  af  Holsteen  og  maaskee  engang  i 
Tiden  kunde  forberede  dens  Forening  med  Kronen.  I  alt 
Fald,  forudsaae  Bernstorff  allerede  dengang,  kunde  Bispe- 
dømmet faae  stor  Betydning  som  Compensationsobject  i  frem- 
tidige Forhandlinger  om  den  gottorpske  Deel  af  Hertug- 
dømmerne^). Men  endelig,  og  det  var  Hovedsagen,  gjaldt 
det  om  at  komme  til  en  Overeenskomst  med  den  russiske 
Thronfølger  Carl  Peter  Ulrich  om  Afstaaelsen  af  hans  Andeel 
i  Holsteen  og  om  Anerkjendelsen  af  Incorporationen  af  den 
tidligere  gottorpske  Deel  af  Slesvig.  I  mere  end  eet  Aar- 
hundrede  havde  Danmark  følt  Virkningerne  af  at  have  en 
bitter  Fjende  i  Gottorp,  der  altid  var  beredt  til  at  anfalde 
det  i  Ryggen,  naar  Sverig  angreb  det  forfra.  Frederiksborg- 
freden havde  brudt  Gottorpernes  Magt  i  Hertugdømmerne, 
men  tillige  fordoblet  deres  Had  uden  at  tiliutetgjøre  deres 
Pretentioner,  og  allerede  sad  der  en  gottorpsk  Prinds  paa 
Sveriges  Throne,  medens  en  anden  hvert  Øieblik  ved  Keiser- 
inde  Elisabeths  Død  kunde  blive  istand  til  at  anvende  hele 
Ruslands  Magt  imod  os.  Saalænge  den  frie  Forfatning  be- 
stod i  Sverig,  kunde  vi  vistnok  regne  paa,  at  den  svenske 
Krone  ikke  vilde  blande  sig  i  Sagen,  thi  Stænderne  havde 
nødt  Adolf  Frederik  til  ved  Traktaten  af  25  April  175Q  at 
forpligte  sig  til  et  Mageskifte  af  Holsteen  mod  Oldenburg  og 


')  Bernstorff  til  Molaahn  16  October  1756. 


Delraenhorst,  for  det  Tilfælde  at  hans  Linie  nogensinde 
arvede  det  gottorpske  Holsteen.  Men  det  var  ikke  nogen 
Hemmelighed  for  den  danske  Regering,  at  den  første  Brug, 
den  svenske  Konge  vilde  gjøre  af  en  Udvidelse  af  den 
kongelige  Myndighed,  vilde  være  at  bryde  denne  Traktat  og 
ved  en  Krig  med  Danmark  at  søge  paa  een  Gang  at  gjøre 
sit  Huses  Fordringer  paa  Slesvig  gjældende  og  at  gjenoptage 
Carl  d.  12tes  Planer  paa  Norge.  Og  i  Petersborg  udtalte 
Carl  Peter  Ulrich  ved  enhver  Leilighed,  at  saasnart  han  be- 
steeg  Ruslands  Throne,  vilde  han  bruge  hele  sin  Magt  og 
underkaste  sig  alle  Offre  for  at  hævne  sig  paa  Danmark  og 
fratage  det  Slesvig  og  Holsteen.  Selv  om  Omstændighederne 
maatte  gjøre  ham  det  umuligt  at  udføre  disse  Hensigter  i 
deres  fulde  Omfang,  vilde  han  og  hans  Efterfølgere,  saa- 
læuge  de  besad  det  gottorpske  Holsteen,  ved  den  blotte  Be- 
siddelse deraf  være  istand  til  at  holde  Danmark  i  en  be- 
standig Uro  og  tvinge  det  til  et  Krigsberedskab,  som  snart 
vilde  ødelægge  Staten.  Det  var  altsaa  et  Livsspørgsmaal 
for  Danmark,  at  Storfyrsten  bragtes  til  at  afstaae  sine  hol- 
steenske  Lande,  og  det  var  det  Hovedpunkt,  om  hvilket  hele 
Bernstorffs  Politik  samlede  sig.  Med  en  utrættelig  Seighed 
arbeidede  han  for  at  naae  dette  Maal  og  han  benyttede  alle 
Midler,  enhver  Situation  og  de  forskjelligste  Combinationer, 
uden  nogensinde  at  tabe  Modet,  hvor  haabløse  hans  Be- 
stræbelser end  maatte  forekomme  alle  Andre  at  være. 

Ganske  afseet  fra  den  Fare,  hvormed  det  gottorpske 
Spørgsmaal  truede,  kunde  under  de  daværende  europæiske 
Forhold  Danmark-Norge  ikke  staae  isoleret.  Paa  en  Tid 
da  navnlig  den  ydre  Politik  alene  afhang  af  Souverainernes 
Villie,  vare  de  diplomatiske  Combinationer  meget  dristigere 
end  nutildags  og  den  Stat,  der  huldt  sig  udenfor  enhver 
fastere  Forbindelse  med  de  andre,  udsatte  sig  for  ved  Leilig- 
hed at  blive  Offer  for  en  eller  anden  hensynsløs  Combination. 
De  mindre  Stater  sluttede  sig  derfor  til  en  af  de  større  ved 
en  gjensidig  Garantitraktat  og  en  defensiv  eller  tillige  offen- 
siv Alliance,  som  Datidens  folkeretlige  Forestillinger  gjorde 
mindre  byrdefuld  end  nu.  Paa  den  ene  Side  var  det  nemlig 
en  almindelig  anerkjendt  Grundsætning,  som  stod  i  For- 
bindelse med  Krigenes  unationale  Characteer,  at  en  Stat 
ikke  betragtedes  som  værende  i  Krig,  fordi   den  opfyldte  en 

tidligere  paatagen  traktatmæssig  Forpligtelse  ved  at  under- 
støtte en  af  de  krigsførende  Magter  med  en  begrændset 
større  eller  mindre  Krigshjælp.  Paa  den  anden  Side  var  det 
sædvanligt,  at  den  større  Magt  tilstod  den  mindre  Subsidier, 
ikke  blot  i  Tilfælde  af  Krig,  men  ogsaa  i  Fredstid.  Hele 
dette  System  forandredes  i  den  sidste  Halvdeel  af  Bernstorffs 
Ministerium,  da  de  to  rigeste  Stater,  som  derfor  alene  var 
istand  til  at  give  rundelige  Subsidier,  England  og  Frankrig, 
navnlig  af  financielle  Grunde  gik  over  til  det  Princip  kun 
at  tilstaae  Krigssubsidier,  hvorved  den  væsentligste  Fristelse 
for  de  smaa  Stater  bortfaldt.  Men  allerede  længe  forinden 
nærede  Bernstorff  væsentlige  Betænkeligheder  ved  disse  faste 
Traktater.  Gjentagne  Gange  udtaler  han  den  Sætning,  som 
navnlig  England  senere  med  Consequents  har  fastholdt, 
at  man  ikke  bør  binde  sig  for  en  fjernere  Fremtid  og 
med  Hensyn  til  endnu  uvisse  Eventualiteter,  hvis  nærmere 
Omstændigheder  i  alt  Fald  ere  ubestemmelige^).  Hans 
Agtelse  for  Individets  Ret  krympede  sig  ogsaa  ved  Tanken 
om,  at  Undersaatternes  Liv  skulde  udsættes  i  en  Krig,  der 
ikke  umiddelbart  angik  Fædrelandet  2).  Særlig  følte  han 
stærkt  det  farlige  og  nedværdigende  ved  Fredssubsidier,  som 
det  „var  langt  behageligere  at  give  end  at  modtage".  Men 
man  havde  saaledes  vænnet  sig  til  denne  Indtægtskilde,  at 
man  under  Finantsernes  trykkede  Tilstand  ikke  troede  at 
kunne  undvære  en  saadan  Hjælp,  og  den  offentlige  Mening 
vilde  langt  snarere  have  fundet  det  uforsvarligt  at  opgive 
disse  Subsidier  end  den  følte  det  som  nogen  Ydmygelse  at 
modtage  dem.  Og  naar  overhovedet  faste  Alliancetraktater 
maatte  indgaaes,  var  der  unægtelig  væsentlige  Grunde,  der 
talte  for,  at  den  mindre  Stat,  der  langt  sjeldnere  vilde 
komme  i  det  Tilfælde  at  reklamere  den  traktatmæssige  Hjælp 
og  altsaa  ydede  Mere  end  den  modtog,  bragte  en  Ligevægt 
tilstede  i  Forholdet  ved  at  stipulere  sig  Subsidier^). 

Naar  Bernstorff'  indtil  videre  vedligeholdt  det  engang 
antagne  Subsidietraktat-System,  var  det  saaledes  ikke  af 
Tilbøielighed,  men  tvungen  af  Nødvendighed,  og  han  anvendte 
det  med  megen  Forsigtighed.  Han  lod  sig  ikke  føre  videre 
end  til  Forsvarsforbund  med  saavidt  muligt  begrændset  Krigs- 


')  Nr.  11,  15,  45,  osv.         ')   Nr.  379,  387.        ">)  Nr.  123,  256,  271. 


hjælp,  medmindre  Rigets  egen  directe  og  defensive  Interesse 
fordrede  det,  thi  han  vilde  aldrig  opgive  Regeringens  Uaf- 
hængighed og  Selvstændighed  for  at  underordne  sig  en 
fremmed  Stats  politiske  System.  „Det  System,  Kongen  har 
antaget,"  skriver  han^),  „og  det  eneste,  som  er  ham  vær- 
digt, er  ikke  at  følge  noget  andet  end  sit  eget  og  han 
vil  ikke  lade  sig  trække  med  af  Hensyn  til  England  eller 
Frankrig". 

Men  hvilken  Alliance  skulde  Danmark-Norge  vælge,  thi 
det  havde  Valget?  Baade  absolut  og  relativt  vare  de  for- 
enede Kongeriger  en  ikke  ubetydelig  Faktor  i  den  europæiske 
Politik  paa  en  Tid,  da  Preussen  kun  talte  lidt  over  fem 
Millioner  Indvaanere^),  da  Rusland  ikke  endnu  forstod  at 
bruge  sine  uhyre  Hjælpekilder  og  da  Danmark  havde  Over- 
magten i  Østersøen.  Afstanden  mellem  Stormagterne  og 
Magterne  af  anden  Rang  var  deugang  paa  langt  nær  ikke 
saa  betydelig  som  nu;  de  første  søgte  derfor  ivrigt  de  sidstes 
Alliance  og  navnlig  var  dette  Tilfældet  med  Danmark  paa 
Grund  af  dets  vigtige  Beliggenhed. 

Hidtil  havde  Europa  været  deelt  i  to  store  Leire,  der 
samlede  sig  om  de  gamle  Medbeilere,  England  og  Frankrig. 
Paa  den  ene  Side  stod  Frankrig  med  Preussen.  Italien, 
Spanien,  Sverig  og  endeel  af  de  tydske  Fyrster,  paa  den 
anden  England,  Holland,  Østrig  og  det  tydske  Rige.  Piemont 
og  Rusland.  Endnu  bestod  denne  Gruppering,  men  Preussens 
Optræden  for  egen  Regning  begyndte  at  kølne  Forholdet 
mellem  det  og  Frankrig,  og  Østrig  havde  allerede  faaet  at 
føle,  at  det  havde  en  mere  nærliggende  Opgave  at  løse, 
nemlig  den  at  holde  Frederik  d.  2dens  Ærgjerrighed  i  Tydsk- 
land  inden  passende  Grændser,  og  at  det  i  Englaud  ikke 
længere  havde  nogen  tilstrækkelig  Forbundsfælle,  naar  det 
paa  een  Gang  skulde  gjøre  Front  mod  Frankrig  i  Vest  og 
Syd  og  mod  Preussen  i  Nord. 

Danmark-Norge  hørte  nærmest  til  det  franske  Parti 
siden  Traktaten   af  15  Marts  1742  3),   uden   at  England   dog 


»)  Nr.  34,  46.  '^)  Folketællingen  1756  gav  et  Resultat  af  5,300,000 
Mennesker  i  alle  preussiske  Lande,  see  „Oeuvres  de  Frédéric  le  Grand", 
1847,  IV  Tome,  pag.  4.  ')  Om  denne  Forandring  i  den  danske  Politik 
see  „Grev  Lynar"  i  Hist.  Tidsskr.  1.  c,  pag.  553—57,  62—64. 

endnu  havde  opgivet  Haabet  om  at  kunne  drage  de  forenede 
Riger  over  paa  sin  Side,  hvad  der  havde  viist  sig.  da  oven- 
nævnte Traktat  fornyedes  d.  14  August  1749 1).  Bernstorff 
tænkte  saameget  mindre  paa  at  opgive  denne  Alliance,  han 
forefandt  ved  sin  Indtrædelse  i  Ministeriet,  som  han  personlig 
var  meget  fransksindet  og  endnu  satte  Frankrigs  Magt  sær- 
deles høit^),  om  han  end  erkjendte.  at  en  slet  Regering  for 
Tiden  lammede  den.  Men  endvidere  afgav  Forholdet  til 
Sverig  et  meget  væsentligt  Motiv  for  den  danske  Regering 
til  at  slutte  sig  til  Frankrig. 

Bernstorffs  fremmede  Oprindelse  havde  den  Fordeel,  at 
den  gjorde  ham  uafhængig  af  danske  Fordomme  og  nationale 
ADtipathier,  og  navulig  deelte  han  ikke  den  i  Danmark  endnu 
temmelig  almindelige  Uvillfe  mod  Sverig.  Han  var  tvertimod 
gjennemtrængt  af  den  Overbevisning,  at  det  var  en  Ulykke  for 
begge  Lande,  at  de,  istedetfor  ærligt  at  sluite  sig  sammen 
og  ved  fælles  Hjælp  at  søge  at  sikkre  sig  mod  farlige  Naboer, 
tvertimod  svækkede  hinanden  indbyrdes  og,  hvad  navnlig 
var  Tilfældet  i  Sverig,  tillod  fremmede  Magter  at  spille 
Mestre  i  Landet.  Han  var  for  oplyst  til  at  tænke  paa  nogen 
Sammensmeltning,  men  derimod  var  det  hans  Yndliugstanke 
at  skabe  et  stærkt  og  oprigtigt  Forbund  mellem  de  to  Stater 
til  fælles  Forsvar  og  til  Ligevægtens  Bevarelse  i  Norden. 
Men  dertil  udfordredes,  at  den  frie  Forfatning,  der  siden 
1720  bestod  i  Sverig,  forblev  uforandret,  thi  Erfaringen  havde 
noksom  viist,  at  en  enevældig  Konge  var  tilbøielig  til  at 
tilfredsstille  det  svenske  Aristokraties  Virksomhedstrang  ved 
Krigseventyr,  Bytte  og  Erobringer,  hvorimod  en  aristokratisk- 
bureaukratisk Styrelse  vilde  bevare  Freden,  som  ikke  blot 
var  i  Naboernes  og  navnlig  Danmarks  Interesse,  men  ogsaa 
i  Sverigs  egen,  idet  de  fremmede  Krige  kun  tjente  til  at  ud- 
tømme Landets  Kræfter,  uden  at  bringe  det  nogen  varig 
Fordeel  til  Gjengjæld.  Dobbelt  nødvendigt  var  det  at  bevare 
Forfatningen,  naar  det  var  Adolf  Frederik  og  Lovisa  Ulrika, 
der  sad  paa  den  svenske  Throne. 

Opnaaelsen  af  dette  Øiemed,  den  frie  Forfatnings  Op- 
retholdelse   og    Forbundet    mellem    Nordens  Stater,    afhang 

')  „Politische  Correspondenz  Friederich  des  Grosaen",  VII  Band, 
pag.  36,  72;  Grev  Lyaar  1.  c,  pag.  569—71,  Moltkes  Autobiografi,  1.  c, 
pag.  253—54.      ^)  Nr.  50. 

væsentlig  af  Frankrig,  hvis  Indflydelse  dengang  var  afgjørende 
i  Sverig  og  som  var  gunstigt  stemt  for  disse  Bernstorffs 
Planer.  Det  var  under  det  franske  Hofs  Paavirkning  og  med 
dets  Garantie,  at  Traktaten  af  25  April  1750  var  bleven  af- 
sluttet, ligeledes  skyldtes  Forlovelsen  mellem  den  svenske 
Kronprinds  Gustav  og  Frederik  d.  5tes  ældste  Datter,  Sophie 
Magdalene,  dets  Forestillinger  i  Kjøbenhavn  og  Stockholm, 
og  i  de  hemmelige  Artikler  til  Traktaten  af  1742  var  allerede 
Afslutningen  af  en  Tripel-Aliiance  mellem  Danmark,  Sverig 
og  Frankrig  stillet  i  Udsigt.  Det  var  denne  Tanke,  som 
Bernstorff  gjenoptog;  men  medens  Frankrig  nærmest  tænkte 
sig  at  drage  den  Fordeel  af  et  saadant  Forbund,  at  de 
nordiske  Lande  skulde  blive  afhængige  og  lydige  Forbunds- 
fæller, saaledes  som  Sverig  dengang  var  det,  havde  Bern- 
storff den  Hensigt,  at  Norden  efterhaanden  skulde  slutte  sig 
saaledes  sammen,  at  det  blev  de  tre  nordiske  Riger,  der 
foreskrev  Frankrig  dets  Politik  i  denne  Deel  af  Europa,  paa 
samme  Tid  de  altid  kunde  være  sikkre  paa  Frankrigs  Støtte 
til  at  holde  England  og  Rusland  inden  passende  Grændser. 
Det  var  den  samme  Tanke,  som  C.  G.  Tessin  havde  udtalt 
i  Kjøbenhavn,  da  han  paa  sin  Mission  i  Sommeren  1739 
sagde  til  Kong  Christian  d.  6te,  at  „naar  Danmark  og  Sverig 
vare  enige,  kunde  de  meget  godt  styre  Frankrig"  ^),  og  det 
var  saaledes  Bernstorff  og  C.  F.  Scheffer  havde  tænkt  sig 
Forholdet,  dengang  de  i  sin  Tid  som  Colleger  i  Paris  ud- 
vexlede  deres  Forhaabninger  om,  hvorledes  deres  Fædre- 
landes Fremtid  vilde  kunne  udvikle  sig. 

Allerede  tidligt  skinner  imidlertid  en  anden  endnu  mere 
storartet  Plan  igjennem  hos  Bernstorff;  men  den  traadte  først  i 
hans  sidste  Aar  bestemtere  frem,  da  Betingelserne  for  dens 
Udførelse  syntes  at  blive  gunstige.  Det  var  Tanken  om  en 
Familie-Union  i  det  oldenborgske  Huus.  Forbilledet  derfor 
dannede  den  nære  politiske  Forbindelse  mellem  de  bour- 
bonske  Hoffer,  der  allerede  faktisk  bestod,  før  den  fik  sin 
formelle  Sanction  ved  Afslutningen  af  Familie-Pagten  i  1761. 
Den    oldenborgske    Union    skulde    omfatte    de    tre    nordiske 


')  J.  Møller:  „Mnemosyne",  III  Bind,  pag.  CC VI— VIII;  „Des 
weiland  Grafen  R.  F.  zu  Lynar  hinterlassene  Staatsschtiften",  I  B., 
pag.  160. 

Riger  samt  Rusland  og  saaledes  komme  til  at  udstrække  sit 
Herredømme  „fra  Elben  til  Chinas  Grændser"  ^).  I  Over- 
eensstemmelse  med  Bernstorffs  almindelige  Grundsætninger 
skulde  en  saadan  Union  dog  kun  have  en  defensiv  Charac- 
teer  og  gjøre  sig  til  Opgave  ved  sin  Overvægt  at  sikkre 
Freden  saavidt  muligt  i  det  øvrige  Europa.  Men  Forud- 
sætningen for  denne  Plan  var  Løsningen  af  det  gottorpske 
Spørgsmaal,  og  før  den  var  naaet,  kunde  Intet  gjøres  for  at 
forberede  en  Union.  Foreløbig  fremsatte  han  kun  leiligheds- 
viis  denne  Tanke  som  et  Motiv,  der  burde  kunne  gjøre  Stor- 
fyrsten mere  tilbøielig  til  at  opgive  sine  hemmelige  Hævn- 
planer; men  der  skulde  en  større  Personlighed  til  for  at 
opfatte  en  saa  vidtrækkende  politisk  Plan,  og  det  blev 
Catharine  d.  2den. 


II. 

Danmark- Norges  politiske  Forhold  i  Løbet  af 
Aarene   1751—1755. 

Den  holsteen-gottorpske  Forhandlings  Stilling.  Overeenskomster 
om  den  plonske  og  den  gliicksborgske  Arv.  Prinds  Frederiks  Valg  til 
Coadjutor  i  Liibeck.  Forholdet  til  Frankrig,  Traktat  af  30  Januar 
1754.  Sverig,  Horns  og  Brahes  Sammensværgelse  1756.  Preussen. 
England.  Rusland.  Østrig.  Det  tydske  Rige.  Handelstraktater  med 
Genua,  Porten,  Tunis,  Tripolis,  Marokko.     Strid  med  Spanien. 

Fredsslutningerne  i  Dresden  1745  og  i  Aachen  1748 
havde  forskaffet  Europa  Ro  for  nogle  Aar  og  Bernstorff 
kunde  saaledes  uforstyrret  give  sig  ifærd  med  sin  Opgave. 

For  Tiden  var  det  imidlertid  umuligt  at  tage  alvorligt 
fat  paa  det  holsteenske  Spørgsmaal.  Forsøget  var  nemlig 
allerede  umiddelbart  før  Bernstorffs  Udnævnelse  bleven  gjort 
og  var  fuldstændig  strandet.  Grev  Roehus  Frederik  Lynar 
var  1749  bleven  sendt  til  Petersborg  som  Gesandt  og  havde 
der  forelagt  Forslag  til  et  Mageskifte  af  det  gottorpske  Hol- 
steen  med  de  to  Grevskaber  Oldenburg  og  Delmenhorst. 
Med  stor  Dygtighed  havde  han  gjort  alle  de  Hensyn  gjæl- 
dende,  der  kunde  anbefale  en  saadan  Overeenskomst  hos 
Storfyrsten,  intet  Middel  var  bleven  forsømt,  fremmede  Hoffer 

')  Nr.  31. 

havde  anbefalet  Sagen  og  Bestikkelse  under  alle  Former  var 
bleven  anvendt,  en  Tidlang  havde  Udsigterne  været  lovende, 
men  i  sidste  Øieblik  styrtede  det  Hele  sammen.  Lynar 
foretog  sit  diplomatiske  Tilbagetog  med  Anstand,  men  Slaget 
var  tabt,  Felttoget  maatte  ikke  blot  begynde  heelt  forfra 
men  ogsaa  efter  en  ny  Plan  og  med  nye  Midler  \).  Det  var 
indlysende,  at  den  indolente  Keiserinde  neppe  nogensinde 
vilde  kunne  bringes  til  at  udøve  det  fornødne  Tryk  paa  sin 
Neveu  i  en  Sag,  af  hvilken  hun  nu  desuden  var  hjertelig 
kjed.  Storfyrsten  var  over  al  Maade  stolt  af  sin  Seir  og 
dobbelt  forbittret  paa  Danmark,  fordi  han  havde  været  meget 
nær  ved  at  blive  bange  og  give  efter.  Kun  hos  Cantsieren 
Bestouchew  kande  den  danske  Regering  fremdeles  stole  paa 
velvillig  Understøttelse,  men  hans  Indflydelse  var  for  Lidet 
at  regne  og  hans  Raad  vare  farlige  paa  Grund  af  hans 
sædvanlige  Letsindighed.  Snart  anbefalede  han  den  danske 
Regering  uden  videre  at  besætte  Storfyrstens  Lande  i  Hol- 
steen,  idet  hau  forsikkrede.  at  Rusland  ingen  Indsigelse  vilde 
reise  derimod  og  at  der  saaledes  vilde  skabes  et  fait  ac- 
compli, som  vilde  nøde  Storfyrsten  til  at  indgaae  en  Over- 
eenskomst.  Det  blev  Bernstorffs  første  Akt  i  en  ypperlig 
motiveret  Forestilling  til  Kongen  af  21  Mai  1751  ^j  at  for- 
kaste dette  ubesindige  Raad.  Snart  udmalede  han  de  over- 
ordentlige Virkninger  af,  at  Molzahn,  der  var  bleven  Lyuars 
Efterfølger  som  Gesandt  i  Petersborg,  udnævntes  til  Ambassa- 
dør, idet  han  nemlig  derved  vilde  komme  i  mere  umiddelbar 
Berøring  med  Keiserinden,  hos  hvem  han  da  ikke  vilde  und- 
lade at  komme  i  høi  Gunst,  fordi  han  var  en  ualmindelig 
smuk  Mand.  Men  da  dette  uskadelige  Ønske  opfyldtes,  viste 
det  sig,  at  Keiserinden  i  et  halvt  Aar  ikke  kunde  finde  Tid 
til  at  modtage  den  nye  Ambassadør,  og  da  hau  endelig  op- 
naaede  en  Audients  for  at  overlevere  sine  Creditiver,  kunde 
han  skrive  hjem,  at  „Hendes  Majestæt  øiensynlig  havde  langt 
større  Interesse  for  de  hundrede  Tønder  Østersyngel,  som 
hun  havde  begjært  af  den  danske  Regering  og  som  denne 
ikke  havde  været  istand  til  at  forskaffe  hende" 


*)    Om  den  Lynarske  Forhandling  i  Rusland,    see  „Grev  Lynar", 
I.  c,  pag.  568—86.        *)  Nr.  1. 

Men  efterhaanden  som  Bernstorffs  Øie  vænnede  sig  til 
at  gjeunemtrænge  det  Mørke,  der  laae  over  de  forvirrede 
Forhold  ved  det  russiske  Hof,  opdagede  han,  at  alle  de  for- 
skjellige  Strømninger  stadigt  bestemtere  samlede  sig  om  eet 
Punkt,  nemlig  den  unge  Storfyrstinde  Catharine.  Uden  hendes 
Hjælp  var  det  umuligt  at  naae  Maalet,  men  der  flød  gottorpsk 
Blod  i  hendes  Aarer  og  det  var  hende,  der  havde  gjort  Ud- 
slaget imod  Danmark  i  den  Lynarske  Forhandling^).  Det 
gjaldt  altsaa  om  at  vinde  hende.  Bernstorff  søgte  at  nærme 
sig  hende  gjennem  Moderen,  Prindsesse  Johanne  Elisabeth 
af  Auhalt-Zerbst,  Søster  til  Adolf  Frederik  af  Sverige),  og 
det  lykkedes  ham  virkelig  ved  Pengefordele  at  sikkre  sig 
hendes  Understøttelse.  Men  det  viste  sig  snart,  at  denne 
Vei  ikke  førte  til  Noget,  og  Bernstorff  skrev  d.  16  October 
1755  til  Molzahn:  ,,den  unge  Storfyrstinde  synes  at  besidde 
den  Konst  at  bringe  alle  dem,  hos  hvem  hun  giver  sig  Mine 
af  at  søge  Raad,  til  at  antage  hendes  Mening,  uden  at  hun 
selv  nogensinde  forandrer  det  Mindste  i  sine  egne  Anskuelser, 
og  jeg  seer  ikke,  at  heudes  Moder  eller  Cantsleren,  der 
begge  have  givet  os  saamange  Løvter  om  at  skulle  bringe 
hende  bort  fra  hendes  Vildfarelser,  have  udrettet  det  Aller- 
mindste". —  Andre  Veie  maatte  søges  for  at  nærme  sig 
hende;  men  det  var  forbeholdt  Molzahus  Efterfølger,  v.  d. 
Osten,  at  finde  dem. 

Foreløbig  maatte  Bernstorff  altsaa  indskrænke  sig  til  at 
forberede  Terrainet  og  iøvrigt  forhindre,  at  status  quo 
imidlertid  forværredes.  Storfyrsten  befandt  sig  nemlig  stadigt 
i  Pengenød  og  indlod  sig  uden  Betænkelighed  paa  Disposi- 
tioner, som  angreb  Substantsen.  Snart  vilde  han  hugge 
Skovene  om  for  Fode,  hvorved  det  frugtbare  Øst-Holsteen 
for  lange  Tider  vilde  være  bleven  ødelagt,  snart  vilde  han 
sælge  eller  han  pantsatte  virkelig  Domainer,  i  hvilke  Credi- 
torerne  da  senere  vilde  giøre  Udlæg,  naar  han  som  sæd- 
vanlig ikke  betalte.  Hor  var  den  danske  Regering  i  sin 
Ret,  naar  den  modsatte  sig  deslige  Transactioner,   og  Bern- 


')  „Ostens  Gesandtskaber"  i  Hist.  Tidsskr.  IV  Række,  I  Bind,  pag. 
480  i  Noten.  -)    Om  denne  Prindsesse,    som  ogsaa  Frankrig  senere 

søgte  at  vinde,    indeholdes   endeel   nærmere   Oplysninger  i  „Mémoires 
du  Cardinal  de  Bernis",  II  vol.,  pag.  1 — 8,  see  ogsaa  Nr.  43. 

storff  gjorde  det  med  den  største  Energi.  Storfyrsten  var 
rasende,  men  maatte  føie  sig^).  Endnu  farligere  var  det, 
hvis  Rusland  efter  Vicecantsleren  Woronzows  Plan  indlod 
sig  paa  at  kjøbe  det  gottorpske  Holsteen  af  Storfyrsten,  thi, 
hvor  ugyldigt  et  saadant  Salg  end  var  efter  Rigs-  og  Lehns- 
lovene,  vilde  det  dog  medføre  mange  betænkelige  Conflikter, 
eller  hvis  russiske  Tropper  i  Henhold  til  den  russisk-engelske 
Traktat  af  30  September  1755  sendtes  Hanover  til  Forsvar 
og  i  denne  tilsyneladende  Hensigt  laudeattes  i  Kiel  eller  i 
Mecklenburg^).  Men  ogsaa  disse  Farer  lykkedes  det  Bern- 
storff at  afvende. 

Medens  saaledes  det  gottorpske  Spørgsmaal  foreløbig 
stod  stille,  gik  derimod  Erhvervelsen  af  de  andre  adskilte 
Dele  af  Hertugdømmerne  raskt  frem,  og  Arvefølgen  i  Pløn 
og  Gliickborg  sikkredes  ved  en  Række  fordeelagtige  Over- 
eenskomster  med  de  augustenborgske  og  beckske  Linier^) 
paa  en  saadan  Maade,  at  disse  Lande  uden  Modsigelse  kunde 
forenes  med  Kronen,  da  de  sidste  Besiddere  døde  1761  og 
1779.  Større  Vanskeligheder  reiste  sig  mod  Prinds  Frederiks 
Valg  til  Coadjutor  i  Liibeck.  Saasnart  det  rygtedes,  at  der 
var  Spørgsmaal  om  at  vælge  en  dansk  Prinds  dertil,  kom 
det  hele  gottorpske  Huns  i  den  største  Bevægelse,  lige  fra 
Bispen  og  hans  Broder,  den  svenske  Konge,  til  Storfyrst- 
inden, og  dennes  Ven  Soltikow,  der  nu  var  russisk  Gesandt 
i  Hamburg,  tog  end  ikke  i  Betænkning  at  true  med  Keiser- 
indens  Indblanding  i  Sagen.  Dette  var  nu  vel  en  tom  Trudsel, 
men  værre  var  det.  at  den  tydske  Keiser,  der  aldrig  be- 
tænkte sig  paa  at  tilsidesætte  Rigslovene,  naar  der  kunde 
opnaaes  en  Fordeel  for  Østrig,  med  Glæde  greb  denne 
Leilighed  til  at  vinde  Storfyrstindens  Gunst  paa  Bekostning 
af  Domkapitlets  Valgfrihed.  Der  udfærdigedes  altsaa  et 
Inhibitorium  mod  Valget,  men  det  keiserlige  Cancellis  vel- 
bekjendte  Langsomhed  fornægtede  sig  heller  ikke  denne 
Gang,  saa  at  det  keiserlige  Forbud  først  ankom  til  Liibeck, 
da  Capitlet  allerede  havde  forsamlet  sig  for  at  foretage 
Valget.      Efter   de   gjældende  Regler  kunde  intet  Brev  med- 


^)  Nr.  28,  41,  Skriv,  til  Regeringen  i  Gliickstadt  14  December 
1753.  2)  Nr.  43,  44,  56.  »)  Nr.  42,  57,  58,  59,  62  og  75,  i  „Danske 
Traktater  fra  1751—1799",  pag.  39,  45,  47,  49,   i  8,  115  og  127. 

deles,  naar  Valghaudlingen  var  paabegyndt,  thi  Domherrerne 
maatte  ikke  paavirkes  i  deres  høie  Upartiskhed.  Saaledes 
kunde  Inhibitoriet  først  blive  oplæst,  da  Prinds  Frederiks 
Valg  allerede  var  proclaraeret.  Han  var  valgt  eenstemraigt; 
saa  godt  havde  Bernstorff  i  al  Stilhed  drevet  sine  Operationer. 
Forhandlingen  var  ført  ved  Geheimeraad  Claus  von  Revent- 
low, Præsident  i  Høiesteret,  og  der  var  bleven  tilstaaet  for- 
skjellige  Fordele  til  Stiftet^),  men  især  til  de  enkelte  Dom- 
herrer, der  i  rig  Afvexling  havde  betinget  sig  Penge,  Pen- 
sioner. Titler,  hvide  Baand,  Kammerherrenøgler  lige  indtil 
Fændriksbestallinger  for  deres  unge  Slægtninge.  Selv  Bi- 
skoppens Hofmarskal  Plessen  havde  ikke  kunnet  modstaae 
Fristelsen,  da  den  kom  til  ham  i  Skikkelsen  af  et  kongeligt 
Tilsagn  om,  at  der  skulde  tillægges  ham  Prædikat  af  „Herr" 
i  Cancelli-  og  Regeriugs-Expeditioner.  Uheldigvis  blev  Listen 
over  disse  domherrelige  Skrøbeligheder  bekjendt  til  stor  Ær- 
grelse for  de  Paagjældende.  ^)  —  Men  Sagen  var  ikke  af- 
gjort med  C.qpitlets  Valg.  Storfyrstindens  Forfængelighed 
var  i  høieste  Grad  saaret  og  kun  tildeels  havde  Bernstorff 
forsonet  hende  ved  Udsigten  til.  at  Spørgsmaalet  om  Liibeck 
kunde  faae  sin  endelige  Afgjørelse  i  Forbindelse  med  Mage- 
skiftesagen. ^)  Ligesaa  lidet  nyttede  det,  at  han  i  Wien  ud- 
førligt beviste  Domcapitlets  forfatningsmæssige  Ret  og  des- 
uden lod  Rigs-Vicecantsleren  og  Rigshofraaderne  forsikkre 
om  Kongens  „reelle  Erkjendtlighed",  saasuart  Valget  var 
bleven  confirmeret.  Kun  ved  at  true  med,  at  Danmark  i 
saa  Fald  vilde  slutte  sig  til  Østrigs  Fjender,  hindrede  Bern- 
storff, at  Keiseren  casserede  Valget,  men  dets  Stadfæstelse 
kunde  kun  opnaaes  paa  den  Betingelse,  at  Kongen  vilde 
stille  det  holsteenske  Contingent  til  Rigshæren  i  den  imidlertid 
udbrudte  Syvaarskrig,  og  derpaa  vilde  din  danske  Regering 
ikke  indlade  sig.*)  I  denne  Tilstand  henstod  Sagen  i  9  Aar 
indtil  1765,  da  den  keiserlige  Stadfæstelse  endelig  gaves. 

Tyngdepunktet    for    den    danske    Udenrigspolitik   skulde 
efter  Bernstorffs  ovenfor  udviklede  Plan  ligge  i  Forholdet  til 


')  Nr.  73,  141,  see  Danske  Traktater  1751—1799,  pag.  94,  170. 
*)  Run  een  Domherre  havde  ikke  ladet  sig  betale  for  sin  Stemme, 
nemlig  Slesvigeren  Ruraohr  til  Rundtoft.  ^)    Bernstorff  til  Molzahn 

11   December   1756.        *)   Bernstorff  til   Bachoff   16    October    1756,    og 
Nr.  113. 

til  Frankrig.  Traktaten  af  14  August  1749  havde  fornyet 
<ien  ældre  af  15  Marts  1742  og  udløb  først  d.  15  Marts 
1756,  men  desuagtet  ansaae  han  det  for  hensigtsmæssigt 
allerede  nu  at  sikkre  Alliancen  for  en  længere  Aarrække, 
og  d.  30  Januar  1754  undertegnedes  derfor  en  ny  Traktat, 
hvorved  Frankrig  stadfæstede  sin  Garanti  for  Slesvigs  In- 
corporation  og  for  Traktaten  af  25  April  1750  mellem  Dan- 
mark og  den  svenske  Konge,  samt  forpligtede  sig  til  at  be- 
tale en  aarlig  Subsidie  af  300,000  Daler  Beo.  Gjensidig 
lovede  man  hinanden  Understøttelse  til  Lauds  og  Vands  for 
det  Tilfælde,  at  nogen  af  de  to  Contrahenter  blev  angrebet. 
Den  nye  Traktat  skulde  forblive  i  Kraft  indtil  d.  15  Marts 
1764.1)  Men  det  var  ikke  let  at  komme  tilrette  raed  et 
Hof,  der  var  saa  overmodigt  og  anmassende  som  det  franske, 
naar  man,  som  Bernstorff,  ikke  var  tilsinds  at  gjøre  sig  til 
dets  lydige  Vasal.  Den  danske  Regering  vilde  ikke  lade  sig 
indblande  i  Stridigheder,  som  ikke  berørte  Landet,  og  stillede 
sig  i  de  tydske  Rigsanliggeuder  stadigt  paa  Protestanternes 
Side  og  holdt  paa  Rigslovenes  Overholdelse.  Denne  Uaf- 
hængighed vakte  Misfornøielse  og  Mistro  i  Versailles,  og 
det  var  med  god  Grund,  at  Bernstorff  beklagede  sig  over, 
at  det  franske  Cabinet  viste  Lunkenhed  for  de  danske 
Interesser,  altid  tog  Sverigs  Parti  imod  os,  var  meget  for- 
sømmelig med  Subsidiernes  Betaling  og  søgte  at  blande  sig 
endog  i  Kongens  personlige  Anliggender,  ^j 

Disse  smaae  Vanskeligheder  lode  sig  vel  efterhaanden  over- 
vinde ved  Hjælp  af  Taalmodighed  og  en  rolig  men  bestemt 
Holdning,  og  Forholdet  forbedredes  betydeligt,  da  den  hidtil- 
værende franske  Gesandt  i  Kjøbenhavn,  Abbé  Lemaire.  paa 
Bernstorffs  Begjæring  tilbagekaldtes  og  afløstes  af  Præsident 
Ogier  (d'Enonville).  ^)  Men  langt  alvorligere  var  det,  at  Frank- 
rig i  Principet  var  vel  stemt  for  Enevældens  Gjenindførelse 
i  Sverig,  hvorved  dette  Land  antoges  at  kunne  blive  en  nytti- 
gere Allieret  for  den  franske  Politik.  Allerede  i  1748  havde 
Marquis  d'Havrincourt  faaet  hemmelig  Instrux  til  at  arbeide 
paa  en  Styrkelse  af  Kongemagten,  og  naar  man  senere  havde 
opgivet  denne  Tanke,  skeete  det  kun,  fordi  Kong  Adolf  Frederik 


1)    Nr.  40,   see  Daaske   Traktater,   pag.  35.         ^)    Nr.  24,    25,   27, 
50.         ')    Nr.  26. 

eller  rettere  Dronningen,  Lovise  Ulrike,  ikke  lagde  Dølgs- 
maal  paa  deres  Uvillie  mod  Frankrig.  Under  disse  Om- 
stændigheder fandt  vel  det  herskende  Forfatningsparti  endnu 
sin  bedste  Støtte  i  den  franske  Gesandt,  men  dette  kunde 
forandres,  og  Bernstorff  forsømte  derfor  heller  ikke  ved  Af- 
slutningen af  Traktaten  af  1754  officielt  at  gjentage  den 
danske  Regerings  tidligere  afgivne  Erklæring,  at  den  ikke 
kunde  tillade,  at  Enevældet  indførtes  i  Sverig,  medmindre 
det  skeete  med  alle  fire  Stænders  Samtykke,  det  vil  sige 
paa  forfatningsmæssig  Maade.  ^) 

Det  var  ikke  uden  Aarsag,  at  Bernstorff  i  Tide  vilde 
fjerne  enhver  Usikkerhed  om  dette  Punkt,  thi  fra  Adolf 
Frederiks  Thronbestigelse  d.  25  Marts  1751  var  Forfatnings- 
spørgsmaalet  bleven  brændende,  og  det  nye  Hof  vilde  for 
enhver  Pris  opnaae,  at  de  stramme  Baand,  Forfatningen 
havde  lagt  paa  Kongemagten,  løsnedes.  Rigsdagen  1751 — 52 
forløb  endnu  uden  stærkere  Brydning,  og  det  secrete  Utskott 
paalagde  i  sit  Testament  Regeringen  at  bevare  Fred  og  Ven- 
skab med  Danmark.  Men  paa  Rigsdagen  1755 — 56  udbrød 
Kampen  mellem  Hoffet  og  Raadet  med  stor  Voldsomhed. 
Overvundet  paa  Rigsdagen,  forberedte  Hoffet  en  Revolution, 
men  Planen  opdagedes  i  Tide  og  Greverne  Horn  og  Brahe 
bleve  fængslede.  Et  Øieblik  saae  det  ud,  som  om  dette 
mislykkede  Forsøg  skulde  komme  til  at  koste  Kongen  hans 
Krone  og  at  Dynastiet  kunde  blive  draget  med  i  Faldet. 
Men  efterhaanden  trængte  mere  maadeholdne  Anskuelser 
igjennem,  og  Rigsdagen  lod  sig  nøie  med  at  tage  stræng 
Hævn  over  de  tilsyneladende  Hovedmænd  og  at  paalægge 
Kongemagten  yderligere  Baand. 

Under  disse  Begivenheder  havde  den  danske  Regerings 
Holdning  paa  eengang  været  velvillig  mod  Sverig  og  hensyns- 
fuld mod  Kongen.  Selvfølgelig  maatte  den  tage  Stilling  imod 
en  voldsom  Foraudring  af  Forfatningen,  men  den  gjorde  det 
med  stort  Maadehold  og  uden  at  gribe  til  Midler,  mod  hvis 
Loyalitet  der  kunde  rejses  den  ringeste  Indvending. 

1  Anledning  af  Thronskiftet  sendtes  Dronningens  Over- 
hofmester,  Carl  Juel,  i  overordentlig  Ambassade  til  Stock- 
holm  for  at  forsikkre  om,   at  Kongen  „ved  alle  Leiligheder 


')   Nr.  6,  8,  49  Note. 

vilde  contribuere  til  det,  som  helst  Roligheden  i  Norden  og 
følgelig  Vore  Rigers  og  Landes  fælles  Sikkerhed,  Gavn  og 
Velfærd  kunde  vedligeholde  og  alt  mere  og  mere  befæste". 
Da  Rusland  samtidig  foretog  truende  Troppebevægelser  mod 
den  finske  Grændse.  bidrog  den  danske  Regering  ved  sine 
Forestillinger  i  Petersborg  meget  til  at  afvende  Krigsfaren.  ^) 
Den  danske  Gesandt  søgte  ikke  ved  sine  Forbindelser  i 
Ridderhuset  at  udøve  noget  Tryk  paa  Raadet  i  Sager,  som 
interesserede  Danmark,  og  han  havde  i  det  Hele  Ordre  til 
ikke  at  søge  nye  Forbindelser  i  Rigsdagen,  men  kun  at 
lade  de  enkelte  Personer,  der  fra  tidligere  Tid  oppebar 
Pensioner  herfra,  beholde  dem.  2)  1  Forfatningsstriden  skulde 
han  først  optræde,  naar  den  danske  Regering  anmodedes 
derom,  og  da  Forholdene  antog  en  betænkelig  Characteer, 
udtalte  han  i  Samtaler  med  Ministrene  og  Andre,  at  „Kongen 
ikke  med  Ligegyldighed  vilde  kunne  se  paa,  at  Friheden  og 
de,  som  forsvarede  den,  bleve  undertrykte,  og  at  han  altid 
vilde  være  rede  til  at  opretholde  den  med  alle  sine  Kræfter, 
saasnart  han  opfordredes  dertil."^)  Det  samme  Maadehold 
viste  den  danske  Regering,  da  Opdagelsen  af  den  Brahe- 
Hornske  Sammensværgelse  syntes  at  aabne  Udsigten  til  store 
Begivenheder.  Tretten  Aar  tidligere  vilde  efter  al  Sandsyn- 
lighed den  danske  Konge  være  bleven  valgt  til  Thronfølger  i 
Sverig,  hvis  ikke  Rusland  havde  gjort  Adolf  Frederiks  Valg  til 
Betingelse  for  en  Fred,  som  var  bleven  nødvendig  for  Sverig. 
Dersom  han  nu  blev  afsat,  var  det  da  ikke  rimeligt,  at  Sven- 
skerne paauy  vilde  vende  sig  til  den  danske  Konge,  hvis  An- 
seelse og  Popularitet  var  betydeligt  voxet  siden  dengang?  og 
det  var  neppe  umuligt,  at  Keiserinde  Elisabeth,  der  nu  nærede 
stor  Mistro  til  Adolf  Frederik  og  derimod  var  venskabelig- 
sindet mod  den  danske  Konge,  kunde  bringes  til  at  billige  et 
saadant  Valg.  Selv  den  besindige  Asseburg,  som  levede  midt  i 
Bevægelsen,  var  ikke  utilbøielig  til  at  nære  saadanne  For- 
haabninger;  men  Bernstorff  lod  sig  ikke  lokke  af  denne 
Fristelse.  Asseburg  fik  Ordre  til  at  holde  sig  tilbage  under 
denne    Grise,    og    da    den    endelig   var    overstaaet,    modtog 


^)  Grev  Lynar,  1.  c,  pag.  586,  Politisclie  Correspondenz  Friede- 
richs  d.  Gr.,  VII,  pag.  393,  99,  412.  ^)  Nr.  3  og  47.  ')  Nr.  3,  6, 
8,  49,  54,  63. 

2* 

Regeringen    Efterretning    om   Udfaldet    med    Tilfredshed    og 
uden  nogensomhelst  Skuffelse.  ^) 

Den  danske  Regerings  Optræden  fandt  imidlertid  ikke  en 
saadan  Paaskjønnelse  i  Sverig,  som  den  fortjente  og  som  kunde 
nære  Bernstorffs  Forbaabninger  om  en  oprigtig  Samvirken 
mellem  de  to  Stater.  Det  kunde  vel  ikke  overraske  bam,  at 
den  svenske  Konge  vedblev  uforbeboldent  at  udtale  sit  Ønske 
om  at  komme  bort  fra  Traktaten  af  1750  2)  og  med  en  for- 
uroligende Iver  arbeidede  for  Krigsmagtens  Forøgelse  og 
paa  Befæstningen  af  Landskrona,  paa  samme  Tid  som 
Dronningen  fristede  sin  Broder  Frederik  d.  2den  med  Løvtet 
om  Pommern,  naar  Sverig  kunde  vinde  Norge.  ^)  Men  ban 
havde  baabet  paa  at  finde  mindre  Fordom  og  større  Loya- 
litet hos  Raadet  og  navnlig  hos  Cancellipræsidenten,  Andreas 
Johan  V.  Hopken.  Denne  Mand,  der  1752  ailøste  Carl  Gustav 
Tessin  som  Leder  af  den  svenske  Politik,  besad  udmærkede 
Aandsevner,  men  savnede  Mod  og  Beslutsomhed  og  var  af 
en  underfundig  og  mistroisk  Characteer.  Hertil  kom,  at 
ban  nærede  gottorpske  Sympatbier. *)  Det  hjalp  ikke,  at 
Bernstorft's  gamle  Ven  og  Collega  fra  Paris,  Baron  C.  Fr. 
Scheffer,  indtraadte  i  Raadet^),  thi  han  kunde  ikke  maale 
sig  med  Hopken,  og  dennes  Skinsyge  blev  kun  yderligere 
vakt  ved  at  den  danske  Regering,  som  naturligt  var.  altid 
boldt  sig  nærmest  til  Scheffer.  Ligesaa  lidt  opnaaedes  der 
Andet  ved,  at  Juel  kaldtes  tilbage  og  at  den  faste  Gesandt  i 
Stockholm,  Krabbe-Wind,  afløstes  af  Grev  Wedel-Frijs,  der 
hurtigt  efterfulgtes  af  Ferd.  Acbatz  v.  d.  Asseburg^),  end  at 
deune  ikke  saaledes  som  hin  lod  sig  føre  bag  Lyset  af  den 
listige  Hopken.  Mistrøstig  skriver  Bernstorff  derfor  d.  11 
September  1756:  „Sverig  bliver  atter  et  fremmedt  Land  for 
os;  —  snart  bliver  der  af  al  den  Fortrolighed,  som  vi 
ønskede  at  fremkalde,  og  uden  hvilken  vort  Maal  ikke  kan 
naaes,  kun  Complimeuter  og  tomme  Forsikkringer  tilbage, 
der  da  hurtigt  ville  blive  afløste  af  Bebreidelser."  ^) 


')  Nr.  65  og  67.  «)  Nr.  16,  17,  34.  ')  Dette  fortalte  Havrin- 
court  senere  til  Schack,  see  dennes  Depeche  til  Bernstorff  15  Dec. 
1761.  4)  E.  G.  Geijer  i  „Saml.  Skrifter",  II  Afd.,  V  B.  pag.  149  siger 
„i  Hjertet  oprigtigt  hengiven  det  holsteenske  Huus,  til  hvilket  en  arve- 
lig Troskab  bandt  ham".  *)  Nr.  25.  ^)  „Denkwiirdigkeiten"  etc. 
udg.  af  Varnhagen  v.  Ense.         '')  Nr.  67  cfr.  65. 

Forhandlingerne  mellem  de  to  Regeringer  kunde  under 
saadanne  Omstændigheder  ikke  blive  synderlig  tilfreds- 
stillende. De  dreiede  sig  fornemlig  om,  hvorvidt  Forlovelsen 
mellem  Prinds  Gustav  og  Prindsesse  Sophie  Magdalene  skulde 
declareres  offentlig  og  om  Prindsessen  skulde  opfostres  i 
Sverig, ^)  om  Landskronas  Befæstning,  der  af  den  danske 
Regering  ansaaes  som  en  meget  farlig  offensiv  Foranstalt- 
ning mod  Sjælland  og  Kjøbenhavn^),  og  om  Tømmerflødningen 
mellem  Norge  og  Sverig.  Overalt  nødtes  Bernstorff  til  at 
føre  et  meget  alvorligt  Sprog.  I  August  1756  skriver  han 
til  Asseburg,  at  „hvis  ikke  Flødningssagen  ordnes  tilfreds- 
stillende, vil  den  danske  Regering  see  sig  ude  af  Stand  til 
at  fortsætte  sit  Venskab  og  sin  Forbindelse  med  den  svenske 
Regering".  Navnlig  kunde  Befæstningen  af  Landskrona  have 
givet  Anledning  til  en  meget  betænkelig  Conffikt.  Ved  In- 
strux  af  12  April  1752  bemyndigedes  Juel  og  Wind  til  at 
lade  sig  nøie  med,  at  Tessin  gav  sit  personlige  Æresord 
paa,  at  der  ikke  skulde  anvendes  Mere  end  50,000  Daler 
aarlig  paa  Landskronas  Befæstning.  „Kongen  skulde  aldrig 
omtale  at  have  modtaget  et  saadant  Løvte,  selv  ikke  i  det 
Tilfælde,  at  det  blev  frugtesløst,  idet  han  da  vilde  vide,  at 
det  ikke  var  Tessins  Skyld,  at  det  ikke  blev  opfyldt."  Dette 
Forslag  gjentoges  til  Hopken,  hvor  liden  Tillid  det  danske 
Cabinet  end  kunde  have  til  ham  personligen.  Men  Alt  var 
forgjæves,  og  man  vilde  i  Kjøbenhavn  have  kunnet  beslutte 
sig  til  de  mest  alvorlige  Foranstaltninger  for  at  sikkre  sig, 
dersom  ikke  lykkeligvis  Arbeiderne  snart  efterhaanden  sagt- 
nede af  sig  selv,  idet  den  svenske  Regering  fik  fuld  An- 
vendelse for  Statens  Midler  paa  andre  Hold. 

„Danmark  havde  allieret  sig  med  Frankrig,  men  det 
havde  ikke  derfor  antaget  dets  System."  Dette  beviste  den 
danske  Regering  i  sit  Forhold  til  Frankrigs  Forbundne, 
Preussen,  og  til  dets  Modstander,  England.  Trods  den 
franske  Udenrigsminister  Rouillé's^)  Opfordringer  vilde  den 
dog   ikke   indlade   sig   paa  nogen   nærmere  Forbindelse  med 


')  Nr.  3,  6,  12  og  iøvrigt  O.  Nilsson  „Blad  ur  Gustav  Sdies  og 
Sophie  Magdalenas  Giftermaalshistoria"  i  svensk  Hist.  Bibliothek  f. 
1877.  2)  N,.  3^  20,  21,  23,  24,  25,  27,  34  cfr.  Garde:  „den  danske 
Sømagt  fra  1700—1814",  pag.  214.  ')  Bernstorff  til  Wedel-Frys 
15  November  1755. 

Frederik   cl.  2den,   og  paa   den  anden  Side  vedligeholdt  den 
altid  et  venskabeligt  Forhold  til  det  engelske  Hof. 

Det  var  imidlertid  langt  fra,  at  den  danske  Regering 
nærede  fjendtlige  Følelser  mod  Preussen,  og  med  Sandhed 
kunde  Bernstorff  sige,  at  „Danmark  maaskee  var  den  eneste 
af  dette  Lauds  Naboer,  pa;a  hvis  Venskab  det  altid  kunde 
stole''. ^)  Han  erkjendte,  at  Protestantismen  trængte  til  at 
kunne  støtte  sig  til  en  stor  Fastlandsmagt,  at  Østrig  maatte 
have  en  Modvægt  i  Tydskland  og  at  Europa  behøvede  et  Bol- 
værk mod  Rusland.  Han  indsaae  endvidere,  at  den  unge 
livskraftige  Stat  havde  en  stor  Fordeel  deri,  at  den,  fri  for 
Byrden  af  Fortidens  Feil  og  forældede  Traditioner,  kunde 
fremstille  sig  som  Fører  af  Fremskridtet,  og  han  vurderede 
Frederik  d.  2dens  Geni  fuldstændigere  end  Andre,  saa  at 
han  senere  paa  en  Tid,  da  saagodtsom  hele  Europa  troede 
den  preussiske  Konge  fortabt,  forudsaae  et  ganske  andet 
Udfald  som  meget  muligt.  Men  Frederik  d.  2den  havde 
ikke  hans  Sympathie.  Han  afskyede  det  preussiske  Militair- 
Regimente,  frygtede  den  unge  Stats  Graadighed,  som  han 
anede  engang  at  kunne  vende  sig  mod  Danmark,  2)  og  han 
fandt,  at  der  altid,  naar  Frederik  d.  2den  paakaldte  høiere 
og  almindelige  Interesser,  derunder  skjulte  sig  egennyttige 
Hensigter.  Preussen  gav  sig  Mine  af  at  værne  om  Rigs- 
forfatningen,  men  det  nægtede  Lydighed  mod  Rigsforsam- 
lingens Beslutninger,  naar  de  ikke  stemmede  med  dets  For- 
deel, 3)  og  under  Paaskud  af  at  tjene  Protestantismens  Sag, 
havde  Frederik  d.  2den  bemægtiget  sig  det  catholske  Schle- 
sien  og  søgte  stadigt  at  bruge  corpus  evangelicorum  i  sine 
egne  dynastiske  Interesser.^)  Til  disse  almindelige  Grunde 
kom  endelig  den  specielle,  at  Bernstorff  allerede  meget  tid- 
ligt anede  Frederik  d.  2dens  gottorpske  Sympathier,  og  at 
der  bestod  en  hemmelig  Forbindelse  mellem  ham  og  Stor- 
fyrsten. ^) 

Bernstorff  tog  ikke  Feil,  naar  han  instinktmæssig  følte, 
at  Frederik  d,  2den  var  fjendtligsindet  mod  Danmark. 
Allerede  i  1742  havde  den  preussiske  Konge  opgivet  sin 
Hensigt    at   tilbyde    den    danske   Regering    en   Alliance   paa 


M   Nr.    9.         '')    Nr.    106    og    111.         ^)    Nr.    38.         t)    Nr.    106. 
*)  Bernstorfif  til  Johnn,  11  August  1751. 

Basis  af  gjensidig  Garantie  at  Schlesien  og  af  Slesvig,  „fordi 
man  derved  vilde  fornærme  den  unge  Hertug  af  Holsteen",^) 
som  om  Preussen  ikke  allerede  havde  garanteret  Danmark 
den  rolige  Besiddelse  af  Slesvig  ved  Traktaten  af  24  Mai 
1715  art.  5;  og  i  1744  erklærede  han  at  ville  tilstaae  russiske 
Tropper  fri  Gjennemgang  til  Holsteen.  naar  Keiserinden 
begjærede  det.  ^)  Senere  ønskede  han  under  Frankrigs  Au- 
spicier, at  drage  Danmark  ind  i  en  Alliance  med  Preussen 
og  med  Sverig.  og  da  Betingelsen  herfor  maatte  være.  at 
et  venskabeligt  Forhold  opstod  mellem  de  to  nordiske  Stater 
indbyrdes,  arbeidede  han  ved  Frankrigs  Hjælp  paa  den 
Overeenskomst,  som  ved  Traktaten  af  25  April  1750  kom 
istand  mellem  Danmark  og  Adolf  Frederik.  Dog  ogsaa  ved 
denne  Lejlighed  viste  sig  hans  Uvillie  mod  de  danske  Inter- 
esser, thi  efter  hans  Mening  burde  den  svenske  Thronfølger 
kun  have  afstaaet  fra  sin  Families  Pretentioner  paa  Slesvig, 
men  ikke  tillige  have  mageskiftet  sin  eventuelle  Succession 
i  Holsteen.^)  Han  vilde  derefter  indgaae  et  Forbund  med 
Danmark  og  havde  paa  Grund  af  de  truende  Forhold  op- 
givet sine  tidligere  Betænkeligheder  ved  at  garantere  Slesvig, 
men  det  synes,  at  Frankrig  ikke  fandt  Øieblikket  gunstigt  til 
en  saadan  Forhandling,  og  Sagen  faldt  derfor  hen^).  Lignende 
Forsøg  paa  at  slutte  Forbund  med  Danmark  gjordes  i  1754  og 
rimeligvis  ogsaa  i  1753  og  1755^),  men  den  danske  Regering 
viste  ingen  Tilbøielighed  til  at  indgaae  en  saadan  Alliance.  ^) 
Denne  forsigtige  Tilbageholdenhed,  som  fuldkommen 
stemmede  med  Bernstorffs  Grundsætninger,  forøgede  Fre- 
derik d.  2dens  Bitterhed  mod  den  danske  Minister.  Der 
synes  i  det  Hele  at  have  bestaaet  en  personlig  Antipathi 
mellem  disse  to  Mænd,  skjøndt  de  neppe  nogensinde  havde 
seet  hinanden.  For  Bernstorffs  Vedkommende  gik  den  ikke 
videre  end  til  en  for  ham  meget  naturlig  Misbilligelse  af 
Kongens  Hensynsløshed   og  Fritænkeri^)    og  i   en  ikke  ube- 


^)  Politisch.  Correspondentz  etc,  II.  pag.  269.  ^)  Ibid. ,  III, 
pag.  68.  ')  Ibid,  V,  pag.  470,  491—92,  498,  VI,  pag.  34.  ")  j^jd., 
VI,  pag.  470,  71,  76,  VII,  pag.  54,  75,  111,  129,  331.  *)  Schåfer: 
„Geschichte  des  siebenjåhrigen  Krieges",  I,  pag.  111,  Oeuvres  de  Frédéric 
le  Grand,  IV,  pag  68,  Moltke:  „Kong  Frederik  d.  Vtes  Regering",  i 
Hist.   Tidsskr.   1.    c,   pag.    179,    187.  «)  Nr.    39,    74.  ^)  Nr.   13. 

I  et  Brev  af  7  Juli  1767  skriver  Bernstorff  om  Frederik  d.  2den:    „en 
Monark,  som  jeg  respecterer,  men  beklager". 

rettiget  Mistillid  til  hans  Paalidelighed.  Men  mere  uforklar- 
ligt er  det,  hvorfor  Frederik  d.  3den  „hadede"  ^)  Bernstorff. 
Vist  er  det,  at  han  allerede  længe  før  denne  blev  Minister,, 
havde  sin  Opmærksomhed  fæstet  paa  ham  og,  saa  at  sige^ 
forfulgte  ham.  I  1743  mistænker  han  ham  for  at  agitere  i 
Regensburg  for,  „at  man  skulde  tage  Forholdsregler  mod 
den  preussiske  Konges  Despoti".  I  1744  angav  han  ham 
endog  i  et  egenhændigt  Brev  til  Ludvig  d.  15de  som  engelsk 
Spion,  og  denne  latterlige  Beskyldning  gjentager  han  senere 
næsten  med  Lidenskab.  2)  Da  der  i  1751  blev  Tale  om 
Bernstorffs  Udnævnelse  til  Udenrigsminister,  gjorde  Kongen 
Alt,  hvad  han  formaaede,  for  at  hindre  det^),  og  i  175^ 
synes  det,  at  han  gjorde  et  forgjæves  Forsøg  paa  ved  Hjælp 
af  Dronning  Juliane  Maries  Broder,  Prinds  Ferdinand  af 
Brunsvig,  at  styrte  Bernstorff^). 

Det  var  under  disse  Omstændigheder  naturligt,  at  For- 
bindelsen mellem  de  to  Regeringer  ikke  var  stor,  men  det 
manglede  dog  ikke  paa  ubehagelige  Sammenstød.  Snart 
opstod  der  en  Strid  mellem  de  to  Konger  om  Overherskabet 
over  Knyphausen  i  Oldenburg,  i  hvilken  Bernstorff  var  fast 
bestemt  paa  ikke  at  vige  tilbage,  selv  om  Preussen  vilde 
lade  det  komme  til  Voldsomheder,  men  som  tilsidst  ved 
Frankrigs  Mægling  endtes  til  Danmarks  Tilfredshed  5),  snart 
reiste  Preussen  ubegrundede  Fordringer  om  de  pommerske 
Stæders  forraeentlige  Toldfrihed  i  Sundet^),  snart  søgte 
Frederik  d.  2den  at  vække  Mistro  mod  Danmark  i  Stock- 
holm og  i  Paris  ^)  og  styrkede  Storfyrsten  i  dennes  Mod- 
stand mod  en  Overeenskomst  med  den  danske  Regering. 
Til  Gjengjæld  fandt  han  stadigt  Danmark  imellem  sine  Mod- 
standere i  de  tydske  indre  Anliggender. 

Denne  Kulde  mellem  Danmark  og  Preussen  behagede 
ikke  det  franske  Hof^),   men   endnu  mindre  kunde  det  finde 


^)  Reverdil:  „Mémoires",  pag.  43.  ^)  Politische  Correspondenz, 
II,  pag.  356,  III,  pag.  265,  V,  pag.  411,  28,  52,  58,  60-61,  78. 
3)  Ibid.  VII,  pag.  265,  353,  372—74,  383.  ^)  Moltke  1.  c,  pag.  179. 
«)  Nr.  9  og  50,  Bernstorff  til  Reventlow  20  November  1751,  8  Januar 
1752,  Moltke,  1.  c,  pag.  180—81.  «)  Nr.  30.  Om  dette  Spørgsmaal, 
der  idelig  reistes  paa  ny  af  Preussen  uden  dog  at  finde  nogen  Af- 
gjørelse,  kan  sammenholdes  Scherer:  „Der  Sundzoll",  pag.  151—186. 
^)  Nr.  32.         e)  Nr.  24. 

sig  i,  at  den  danske  Konge  vedblev  at  staae  paa  en  god  og 
tildels  endog  en  fortrolig  Fod  med  England  og  det  engelske 
Kongehuus,  thi  medens  man  kan  taale  og  stundom  endogsaa 
er  ret  tilfreds  med,  at  Ens  Venner  ikke  er  altfor  fortrolige 
indbyrdes,  føles  det  derimod  næsten  som  et  P'orræderie,  naar 
Ens  Ven  ikke  bryder  med  den,  man  selv  betragter  som  sin 
Uven. 

Men  dertil  følte  den  danske  Regering  sig  ikke  forpligtet. 
Da  den  i  1742  havde  foretrukket  den  franske  Alliance  for 
den  engelske,  var  det  ikke  saameget  af  Misfornøielse  eller 
fordi  man  ønskede  at  svække  Englands  Magtstilling,  som 
snarere  fordi  det  franske  Forbund  frembød  større  Fordele 
end  England  kunde  eller  vilde  indrømme.  I  Erkjendelse  af, 
at  Ligevægten  i  Europa  væsentlig  skyldtes  Englands  Ind- 
flydelse og  at  Protestantismens  Sikkerhed  afhang  af,  at  det 
brunswig-liineburgske  Huus  vedblev  at  sidde  paa  den  engelske 
Throne,  var  den  danske  Regering  langt  fra  at  ønske,  at  Eng- 
lands Magt  skulde  svækkes  eller  drage  sig  tilbage  fra  Fast- 
landets Anliggender,  eller  at  Stuarterne  ved  Frankrigs  Hjælp 
gjenindsattes.  Hanover  dannede  et  yderligere  Bindeled 
mellem  de  to  Regeringer,  thi  der  havde  altid  bestaaet  godt 
Naboskab  mellem  Danmark  og  Hanover  ^).  Frederik  d.  5tes 
første  Dronning  Louise  var  en  Datter  af  Georg  d.  2den,  den 
personlige  Forbindelse  mellem  Souverainerne  leed  Intet  ved 
hendes  Død  i  1752  og  der  næredes  paa  begge  Sider  Tanker 
om  en  Forlovelse  mellem  en  dansk  Prindsesse  og  den  til- 
kommende Georg  d.  3die,  naar  de  to  Paagjældende  bleve 
voxne  2).  Endelig  stod  Bernstorff  selv  i  nært  personligt  For- 
hold til  det  engelske  Kongehuus  og  til  de  hanoverske  Mini- 
stre, navnlig  Brødrene  Miinchhausen,  Gerlach  Adolf,  som 
forestod  Regentskabet  i  Hanover.  og  Philip  Adolf,  der  var 
hanoversk  Statssecretair  hos  Kongen  i  London,  og  gjennem 
denne  sidste  kunde  han  henvende  sig  mere  personligt  og 
privat  til  Kong  Georg.     Men  alle  disse  forskjellige  Berøringer 


M  Grændsestriden  om  Amtet  Steinhorst  var  bleven  bilagt  ved 
Conventionen  af  5  Marts  1739,  som  Bernstorff  havde  afsluttet,  medens 
han  var  Gesandt  i  Kegensburg,  see  Grev  Lynar  i  Hist.  Tidskr.  1.  c, 
pag  555-56.  I  1751  synes  Hanover  iøvrigt  at  have  næret  Planer  om 
en  Udvidelse  nord  for  Elben,  ibid.,  pag.  584.  ^)  Nr.  3  Note,  og  O. 
Nilsson  i  svensk  Hist.  Bibi.  tor  1877,  pag.  377-79. 

bevirkede  dog  kun  et  venskabeligt  Forhold.  Bernstorff  vidste, 
hvor  anmassende  og  hensynsløs  Englands  Politik  var^),  og 
hvor  lidet  man  kande  stole  paa  Fasthed  og  Consequeuts  i 
dets  Udenrigsstyrelse.  Medens  den  danske  Regering  derfor 
var  villig  til  at  virke  i  Englands  og  det  engelske  Konge- 
huses Interesse  overalt,  hvor  denne  var  forenelig  med  Dan- 
marks egen,  afslog  den  derimod  stadigt  de  Tilbud  om  Alli- 
ance, som  gjordes  det  fra  engelsk  Side^),  og  lod  det  beroe 
ved  den  almindelige  Venskabs-  og  Handels-Traktat  af  11 
Juli  1670,  saavidt  det  behagede  England  at  respektere  den. 
Danmarks  Berøringer  med  Rusland  og  Østrig  vare  i 
denne  Periode  af  underordnet  Betydning.  Forholdet  til  den 
førstnævnte  Regering  var  iøvrigt  godt  og  det  var  en  fast 
Grundsætning  i  Grev  Bestonchews  System  at  bevare  Ven- 
skabet med  Danmark 3).  I  Traktaten  af  10  Juni  1746,  hvor- 
ved de  to  Contrahenter  iøvrigt  garanterede  hinanden  deres 
Stater,  havde  Rusland  vel  gjort  en  udtrykkelig  Undtagelse 
med  Hensyn  til  de  Fordringer,  Storfyrsten  paastod  at  have 
paa  en  Deel  af  Slesvig,  men  det  havde  dog  tillige  lovet  at 
anvende  sine  gode  Tjenester,  for  at  denne  Differents  kunde 
blive  bilagt.  Det  er  ovenfor  omtalt,  hvorledes  dette  Løvte 
endnu  ventede  paa  sin  Opfyldelse.  Personlig  var  Bernstorff 
iøvrigt  meget  langt  fra  at  nære  Sympathie  for  Rusland,  dets  Folk 
og  dets  despotiske  Regering*).  Ikke  mindre  frastødende 
virkede  det  habsburgske  Huses  Hovmod.  Den  danske  Re- 
gering viste  Keiseren  al  den  Ærbødighed,  som  hans  Vær- 
dighed berettigede  ham  til,  og  gjorde  Østrig  forskjellige 
diplomatiske  Tjenester^),  men  den  undgik  omhyggelig  at 
indlade  sig  paa  nogen  nærmere  Forbiu-delse^),  og  den  nyeste 
Traktat  var  den  gjensidige  Garanti,  som  Carl  d.  6te  d,  26  Mai 
1732  havde  indgaaet  med  Danmark  for  at  sikkre  den  pragma- 
tiske Sauction.  Med  Uudtagelse  af,  at  Keiseren  endelig  be- 
stemte sig  til  at  give  den  danske  Konge  Majestæts-Titlen, 
som  han  hidtil  havde  nægtet  ham^),  mødte  den  danske  Re- 
gering kun  Kulde  og  Ligegyldighed  i  Wien.     Det  er  ovenfor 


O  Nr.  46,  66.  '^)  Nr.  11,  45,  46,  51.  ^)  Ostens  Gesandskaber  i 
Hist.  Tidsskr.  1.  c,  pag.  473.  *)  Nr.  172,  Brevvexling  mellem  Bern- 
storff og  Choiseul,  pag  138,  40,  43,  90,  216.  ')  Nr.  10  og  18.  «)  Nr.  15, 
Bernstorfif  til  Molzahn  14  Marts  1752.        ')  Nr.  10. 

viist,  hvor  hensynsløst  Keiseren  optraadte  i  det  liibeckske 
Coadjutorvalg  og  af  samme  Grunde  var  der  endnu  ikke  givet 
keiserlig  Sauction  paa  Traktaten  af  25  April  1750  mellem 
Adolf  Frederik  og  Danmark. 

Var  man  i  Berlin  lidet  tilfreds  med  Danmarks  Optræden  i 
de  tjdske  Rigsanliggender,  var  man  det  ikke  mere  i  Wien.  Det 
var  nemlig  ikke  blot  Kongen  af  Preussen  men  ogsaa  Keiseren, 
der  brød  Rigsforfatuingen,  som  trods  alle  sine  Mangler  hidtil 
dog  havde  bevaret  en  vis  Ligevægt  i  Riget  og  beskyttet 
baade  de  politiske  og  de  religiøse  Minoriteter.  Bernstorff 
bestræbte  sig,  saavidt  muligt,  at  sætte  Skranker  for  denne 
Lovløshed^)  og  det  lykkedes  ham  virkelig  for  nogen  Tid  at 
samle  endeel  mindre  tydske  Fyrster  omkring  Danmark  til 
dette  Formaal,  blandt  hvilke  særlig  nævnes  Meckleuburg,  de 
sachsiske  Huse,  Hessen-Darmstadt,  Hessen-Cassel,  Baden 
(Durlach  og  Baden),  Brunswig- Wolfenbiittel,  "Wiirtemberg, 
Pfalz-Zweibriicken,  Brandenburg-Anspach  og  Bayreuth,  samt 
de  nassauske  Huse.  I  Spørgsmaalet  om  Valget  af  en  romersk 
Konge  sluttede  Danmark  sig  til  Østrig  og  Hanover  imod 
Preussen,  fordi  det  var  i  Rigsfredens  Interesse,  at  denne 
Anledning  til  Strid  fiernedes;  men  han  modsatte  sig  dem, 
da  de  vilde  tilsidesætte  de  mindre  Fyrsters  Ret  til  Deel- 
tagelse  i  Valget^).  Omvendt  forsvarede  Bernstorff  standhaf- 
tigt Religionsfriheden  mod  Østrigs  Intolerance,  men  paa  samme 
Tid  vilde  han  ikke  tillade,  at  corpus  evangelicorum  overskred 
sin  Myndighed  eller  blev  et  politisk  Redskab  i  Preussens 
Hænder^).  Modererende  til  begge  Sider,  søgte  han  at  for- 
svare alle  Parter  i  deres  Ret  og  sparede  ingen  Møie  for  at 
udjævne  Conflikter,  hvad  der  ogsaa  ofte  lykkedes  ham. 
Særlig  stillede  Meckleuburg  sig  under  Danmarks  Beskyttelse, 
foreløbig  i  de  indre  Stridigheder  mellem  Hertugen  og  Ridder- 
skabet*) men  senere  ogsaa  for  at  sikkre  sin  Selvstændighed 
ligeoverfor  Preussen. 

Saaledes  stillede  Forholdet  sig  mellem  Danmark  og  de 
forskjellige  europæiske  Stater  i  Løbet  af  1751  til  1755.  Men 
foruden  denne  diplomatiske  Virksomhed  udfoldede  den  danske 


*)  Nr.  7,  15,  '68.  ^)  Nr.  7.  Hanovers  Forslag  førte  ikke  den- 
gang til  noget  Resultat  og  Joseph  blev  først  valgt  til  romersk  Konge 
i  1765.        3)  Nr.  22,  29,  48,  55.        *)  Nr.  18. 

Regering  en  ikke  mindre  for  at  udvide  den  danske  Handel 
og  navnlig  Fragtfarten  i  Middelhavet,  som  derfor  efterhaanden 
tiltog  saaledes,  at  det  danske  Flag  blev  et  af  de  meest  ansete 
i  disse  Farvande.  For  at  fremme  den  aabnede  Bernstorff 
Forhandlinger  med  Genua  og  med  Porten,  og  trods  alle 
de  Vanskeligheder,  som  andre  Stater,  navnlig  Frankrig  og 
Sverig,  i  al  Hemmelighed  søgte  at  lægge  ham  i  Veien^),  lykkedes 
det  ham  i  1756  at  afslutte  Traktater  med  Genua  d.  13  Marts 
og  med  Porten  d.  14  October^).  Særlig  vigtigt  var  det  at  sikkre 
de  danske  Skibe  mod  Opbringeise  af  Barbareskerne  og  til 
den  Ende  afsluttedes  der  Traktater  med  Tunis  d.  8  December 
1751  og  med  Tripolis  d.  22  Januar  1752  3),  ligesom  det  tid- 
ligere var  skeet  med  Algier  d.  10  August  1746.  Ved  sin 
Embedstiltrædelse  fandt  Bernstorff  Riget  indviklet  i  en  meget 
ubehagelig  Strid  med  Marokko,  hvorhen  den  danske  Ingenieur- 
Oberst  de  Longueville  var  bleven  sendt  i  Marts  1751  for  at 
afslutte  en  Handelstraktat.  Han  havde  overskredet  sine  In- 
struxer  og  opnaaet  en  Traktat,  som  tilstod  den  danske  Handel 
Forrettigheder,  der  maatte  opvække  de  andre  skibsfarende 
Staters  Skinsyge  og  ikke  kunde  opretholdes  i  Landet  selv.  Den 
danske  Regering,  som  forudsaae  dette,  tog  derfor  i  Betænk- 
ning at  stadfæste  Traktaten,  men  kort  efter  erfaredes  det, 
at  Longueville  tilligemed  endeel  danske  Undersaatter  vare 
blevne  kastede  i  Fængsel  af  Keiseren,  under  Paaskud  af  at 
de  vilde  giøre  sig  til  Herrer  over  Marokko.  Ved  en  heldig 
Forening  af  Maadehold  og  Energie  lykkedes  det  imidlertid 
Bernstorff  at  bringe  denne  Sag  i  Orden.  Commandør  Liitzow, 
der  sendtes  derned  med  en  Fregat,  undertegnede  en  ny  og 
mere  begrændset  Traktat  d.  18  Juni  1753  og  hjembragte 
alle  de  fangne  Danske*). 

Neppe  var  denne  Sag  endt,  før  der  opstod  en  Conflikt 
med  Spanien,  der  betragtede  sig  som  værende  i  stadig  Krig 
med  Barbareskerne  og  derfor  paastod,  at  den  danske  Re- 
gering havde  krænket  Folkeretten  ved  at  yde  disse  aarlig 
som  Foræring  nogle   Krigsfornødeuheder.     Denne    Strid   var 


*)  Bernstorfi  til  Reventlow,  21  Oct.  1752.  ^)  Nr.  60,  69,  Danske 
Traktater  pag.  53  og  85.  ')  Nr  14  og  19,  Danske  Traktater  pag.  15 
og  22.  ')  Nr.  35  og  37,  Danske  Traktater,  pag.  29,  Garde:  den  danske 
Sømagt,  pag.  217—19. 

meget  ubehagelig,  fordi  danske  Skibe  derved  udelukkedes 
fra  at  søge  ind  i  spanske  Havne,  og  den  bilagdes  først  ved 
en  hemmelig  Traktat  af  22  Sept.  1757,  fornemlig  ved  Frank- 
rigs Hjælpe). 

III. 

Den  engelsk-franske  Søkrig  og  Conventionen 
af  12  Juli  1756. 

Forslag  af  England  og  Frankrig.  Bevæbnet  dansk-svensk  Neutra- 
litet. Union  maritime's  enkelte  Bestemmelser:  1.  Østersøens  Neutrali- 
sation, 2.  Krigscontrebande,  3.  fjendtligt  Gods  paa  neutralt  Skib,  4. 
Visitationsret.  Disse  Bestemmelsers  Forhold  til  de  bestaaende  Trak- 
tater.    Indre  Foranstaltninger  til  Neutralitetens  Bevarelse. 

Den  korte  Fred  var  allerede  tilende.  I  Juni  1755  havde 
en  engelsk  Escadre  overfaldet  og  taget  franske  Krigsskibe  i 
de  amerikanske  Farvande  og  dermed  var  den  store  Kamp 
begyndt,  der  skulde  afgiøre  det  verdenshistoriske  Spørgs- 
maal,  om  det  var  England  eller  Frankrig,  den  gothisk-ger- 
maniske  eller  den  latinske  Race,  der  skulde  colonisere  Nord- 
Amerika.  Først  d.  29  Mai  1756  notificeredes  Krigens  Ud- 
brud i  Kjøbenhavn,  men  allerede  længe  forinden  havde  de 
Krigsførende  henvendt  sig  til  den  danske  Regering  med 
Forslag  og  Begiæringer. 

England  var  Angriber  og,  selv  om  Traktaten  af  11  Juli 
1670,  hvad  der  vistnok  ikke  var  Tilfældet,  havde  berettiget 
det  til  at  reklamere  Krigshjælp  af  Danmark,  hvis  det  havde 
været  Frankrig,  der  angreb  2),  kunde  det  i  alt  Fald  under 
nærværende  Omstændigheder  ikke  giøre  Paastand  derpaa. 
Da  den  engelske  Regering  desuden  kort  i  Forveien  havde 
giort  den  Erfaring,  at  Danmark  ikke  vilde  opgive  Neutrali- 
teten ^j,    indskrænkede    den    sig    til    at    begjære:    1.    at   den 


')  Nr.  36,  37,  92,  Danske  Traktater  pag.  151.  Naar  det  i  Fore- 
stillingen til  Kongen  (Nr.  36)  omtales,  at  man  muligvis  kunde  skride 
til  Opbringeisen  af  spanske  Sølvgalioter,  skulde  dette  være  for  at 
gjøre  sig  betalt  for  den  gamle  Gjæld,  hvori  Spanien  stod  til  Danmark 
og  som  først  har  faaet  sin  Afgjørelse  ved  Traktat  af  25  Februar  1860. 
2)  Traktaten  af  1670  art.  4  sammenholdt  med  avt.  3.  Imidlertid  viser 
det  sig  af  Nr.  52,  at  England  troede  at  kunne  opfatte  Traktaten  ander- 
ledes.        3)  Nr.  51. 

danske  Regering  skulde  træffe  de  fornødne  Foranstaltninger 
for  at  forhindre  franske  Kapere  fra  at  sætte  sig  fast  paa 
ubeboede  Øer  ved  Norges  Kyster;  2.  at  norske  Havne.  Rheder 
og  Fjorde  skulde  holdes  lukkede  for  begge  de  Krigsførende, 
og  3.  at  det  skulde  formenes  franske  Kapere  i  norske  Havne 
at  sælge  deres  Priser,  forinden  disse  havde  været  indbragte  til 
Frankrig  og  der  vare  blevne  condemnerede.  Til  Gjengjæld 
lovede  England,  saavidt  muligt,  at  begunstige  den  danske 
Handel  og  Skibsfart,  „om  man  end  ikke  vilde  kunne  tilstaae 
de  neutrale  Stater  en  fuldkommen  fri  Skibsfart  med  fransk 
Gods". 

Frankrig  derimod  var  den  angrebne  Magt  og  kunde  altsaa 
forlange  den  i  Traktaten  af  1754  bestemte  Krigshjælp.  Men 
den  danske  Regering  forestillede  i  Paris,  at  den  Under- 
støttelse, Danmark  i  denne  Krig  kunde  yde  Frankrig,  kun 
vilde  være  ringe,  da  det  maatte  være  beredt  paa  at  forsvare 
sig  selv  mod  en  engelsk  Flaades  mulige  Angreb,  hvorimod 
en  Neutralitet  vilde  sætte  det  istand  til  at  giøre  Frankrig 
langt  betydeligere  Tjenester,  saavel  diplomatiske  som  især 
commercielle.  naar  den  franske  Handel  umuliggjordes  ved 
de  engelske  Kapere.  Den  franske  Regering  erkjendte  Rig- 
tigheden af  denne  Bemærkning  ^)  og  indskrænkede  sig  derfor  til 
at  foreslaae.  at  Danmark-Norge  og  Sverig  skulde  indgaae  en 
fælles  bevæbnet  Neutralitet  til  giensidig  Beskyttelse  af  deres 
egen  Handel  og  Skibsfart.  Det  var  imidlertid  neppe  blot 
commercielle  Fordele,  som  det  franske  Cabinet  ventede  sig 
af  en  nordisk  bevæbnet  Neutralitet,  thi  det  laae  nær  at 
antage,  at  den  vilde  føre  til  alvorlige  Conflikter  mellem  de 
skandinaviske  Kongeriger  og  England,  og  i  alt  Fald  vilde  en 
forenet  nordisk  Flaade  virke  som  en  Trudsel  paa  England 
og  paa  andre  Stater,  der  kunde  ville  blande  sig  i  Krigen. 
Et  dansk-svensk  Forbund  udgiorde  derfor  ogsaa  et  vigtigt 
Led  i  de  hemmelige  Instruxer,  som  medgaves  Hertugen  af 
Nivernois,  da  han  i  Slutningen  af  1755  sendtes  til  Berlin 
for  at  sikkre  Frankrig  Frederik  d.  2dens  Hjælp,  idet  en 
dansk-svensk  Flaade  skulde  afholde  Rusland  fra  at  angribe 
Preussen,  medens  dette  var  beskjæftiget  i  Hanover  2). 


^)  Nr.  123,  BrevTexling  mellem  Bernstorff  og  Choiseul,  pag.  181 — 82. 
*)  Wedel-Frys  til  Bernstorff  27  Februar  1756,  Schåfer,  1.  c,  I  pag.  110. 

Fra  svensk  Side  anbefaledes  det  franske  Forslag  ivrigt 
og  Cabinettet  i  Stockholm  tilraadede,  at  man  snarest  muligt 
skulde  træffe  en  hemmelig  Overeenskomst  med  Frankrig  om 
at  sende  en  anseelig  forenet  Flaade  til  Oceanet  paa  følgende 
nærmere  Betingelser:  1.  Omkostningerne  ved  denne  Flaades 
Udrustning  og  Underhold  skulde,  om  ikke  beelt  saa  dog  for 
den  største  Deel,  bæres  af  Frankrig.  2.  denne  Stat  skulde  i 
Formen  ganske  holdes  udenfor  Forbundet  mellem  Danmark- 
Norge  og  Sverig,  og  3.  den  forenede  Flaade  skulde  iagttage 
en  fuldstændig  Neutralitet  og  ikke  have  nogensomhelst  Ret 
eller  Pligt  til  at  begunstige  den  ene  Nation  fremfor  den 
anden.  Saadan  var  den  Plan,  som  C.  Fr.  Scheffer  i  sit  eget 
og  de  andre  Hattechefers  Navn  underhaanden  forelagde  Bern- 
storff og  som  han  ønskede,  at  denne  officielt  skulde  foreslaae 
i  Stockholm,  da  den  svenske  Regering  nemlig  af  indre  Grunde 
foretrak,  at  Initiativet  i  denne  Sag  udgik  fra  Danmark^). 

Ved  Overlægningerne  i  Conseillet  over  disse  forskjellige 
Forslag  udtalte  Bernstorff  sig  til  Fordeel  for  det  første 
af  den  engelske  Regerings  Forlangender,  thi  en  neutral 
Magt  er  forpligtet  til,  saavidt  dens  Kræfter  række,  at  hindre 
den  ene  Krigsførende  fra  at  sætte  sig  fast  paa  dens  Terri- 
torium og  gjøre  det  til  Udgangspunkt  for  sine  Operationer 
mod  den  anden.  Derimod  erklærede  han  sig  imod  Englands 
Fordring  om.  at  de  norske  Havne  skulde  lukkes  for  Kapere, 
thi  vel  var  det  saa,  at  engelske  Kapere  ikke  vilde  have  den 
samme  Fordeel  af  disse  Havne  som  franske,  der  ikke  havde 
deres  egne  Havne  i  Nærheden  til  at  søge  ind  i.  men  Bern- 
storff fastholdt  den  Anskuelse,  som  den  danske  Regering 
ogsaa  senere  har  fulgt,  at  det  vel  er  en  neutral  Stats  Pligt 
at  tilstaae  begge  de  Krigsførende  samme  Rettigheder,  men 
ikke  at  tage  i  Betragtning,  hvorvidt  den  ene  maaskee  kan 
drage  større  Fordeel  af  disse  Rettigheder  end  den  anden. 
Intet  folkeretligt  Hensyn  hindrede  altsaa  den  danske  Re- 
gering i  frit  at  vælge  mellem  enten  at  lukke  eller  at  aabne 
de  norske  Havne  for  begge  de  Krigsførende,  og  under  disse 
Omstændigheder  burde  man  foretrække  det  sidste  Alternativ, 
fordi  Nordmændene  derved  vilde  vinde  en  vigtig  oeconomisk 


^)  Sprinchorn:    „ett  bidrag  til  den  vabnade  neutralitetens  historia 
i  norden",  i  svensk  histori'^k  Tidsskrift,  1881,  pag.  251.        ^)  Nr.  52. 

Fordeel.  Hvad  endelig  det  tredie  og  sidste  Punkt  angik, 
erkjendte  Bernstorif,  at  efter  Sø-Folkeretten  kan  et  opbragt 
Skib  i  Reglen  ikke  sælges,  før  det  er  formelig  condemneret, 
at  dette  maa  skee  ved  Opbringerens  Hjemlands  Domstole, 
og  endelig  at  en  saadan  retlig  Undersøgelse  ordentligvis 
synes  at  udkræve  Tilstædeværelse  paa  Condemnationsstedet 
af  saavel  Kaperens  som  det  opbragte  Skibs  Besætninger,  hvis 
mundtlige  Forklaringer  behøves.  Og  herimod  kunde  det  ikke 
komme  i  synderlig  Betragtning,  at  det  vilde  være  forbunden 
med  stor  Fare  for  de  franske  Kapere  at  skulle  føre  deres 
Priser  forbi  de  engelske  Kyster  til  en  fransk  Havn,  eller  at 
Salget  af  Priserne  i  norske  Havne  vilde  være  en  rig  Kilde 
til  Fortjeneste  for  Nordmændene.  Men  den  ovenanførte  folke- 
retlige Regel  havde  dog  ikke  altid  været  fulgt  af  den  danske 
Regering  og  han  betragtede  derfor  ikke  denne  Afgjørelse 
som  absolut  nødvendig.  —  Saaledes  vare  altsaa  Englands 
Forlangender  i  det  Væsentlige  forkastede.  Man  opgav  derved 
det  Vederlag,  som  den  engelske  Regering  havde  stillet  i  Ud- 
sigt, men  det  var  saa  ubestemt,  at  man  ikke  havde  kunnet 
tillægge  det  nogen  særdeles  Betydning. 

Langt  mere  tiltalende  var  det  fransk-svenske  Forslag. 
Den  danske  Søhandel  var  meget  betydelig,  ikke  blot,  som 
ovenfor  bemærket,  i  Middelhavet,  men  ogsaa  i  de  oversøiske 
Farvande.  Det  tidligere  vestindisk-guineiske  Compagnie  var 
bleven  udløst  af  Staten  i  1754  og  Handelen  paa  Øerne  var 
under  visse  Betingelser  given  fri.  Det  var  øiensynligt,  at 
den  danske  Skibsfart  i  Vestindien  vilde  kunne  udvikle  sig 
overordentligt  under  en  Søkrig,  hvis  det  lykkedes  Regeringen 
at  sikkre  Danmarks  Neutralitet  tilbørlig  Agtelse.  Venskabe- 
lige Forestillinger  vilde,  som  tidligere  Erfaringer  tilstrække- 
lig havde  viist,  Intet  udrette  hos  den  engelske  Regering, 
naar  de  ikke  støttedes  ved  væbnet  Magt.  Men,  hvor  respek- 
tabel end  den  danske  Flaade  var,  vilde  den  alene  dog  ikke 
kunne  imponere  England,  og  saaledes  opstod  Spørgsmaalet 
om,  hvorvidt  der  var  andre  ligestillede  Stater,  der  kunde 
inddrages  i  et  bevæbnet  Neutralitetsforbund. 

Om  Spanien  kunde  der  ikke  være  Tale,  da  den  diplo- 
matiske Forbindelse  mellem  dette  Land  og  Danmark  paa 
den  Tid  endnu  var  afbrudt.  Rusland  var  altfor  nær  knyttet 
til  England  og  altfor  fjendtligt  mod  Sverrig,  hvortil  kom,  at 

den  danske  Regering  ikke  ønskede  at  give  Anledning  til,  at 
den  russiske  Søraagt  udvikledes.     Hollands  Tiltrædelse  vilde 
i   enhver  Henseende   have  været   en   stor  Fordeel,   men   det 
var   at  forudsee,    at  et   saadant  Forslag,   paa  Grund  af  Re- 
geringens næsten  afhængige  Forhold  til  England,  vilde  blive 
afslaaet,    hvad    der    ogsaa    viste    sig,    da   Bernstorff    ganske 
underhaanden  forhørte  sig  derom  i  Haag.     Saaledes  blev  da 
kun  Sverig  tilbage   og  Meget  talte   imod   at  indgaae  en  be- 
væbnet Neutralitet  med  dette  Land   alene.     Den  Styrke,   de 
to  Stater  tilsammen  kunde  raade    over,    var  for  stor  til  at 
man,   efter  høitidelige  Erklæringer  om   at  ville   beskytte   sin 
Skibsfart,   roligt   kunde   finde   sig  i  en  Fornærmelse   og   dog 
tillige  for  lille  til  at  forskrække  England.      Man  udsatte  sig 
altsaa  paa   denne  Maade    netop   for   at   inddrages  i  en  Krig 
med  England,  hvad  Bernstorff  bestemt  ikke  vilde,   fordi  alle 
Plagerier  af  Kaperne  dog  aldrig  kunde  tilføie  Skibsfarten  saa 
megen  Skade  som  en  Krig  vilde  gjøre  det.     Og  denne  Fare 
blev  saameget  større,  som  Sverigs  bekjendte  Afhængighed  af 
Frankrig  let  kunde  fremkalde  den  Mistanke  hos  den  engelske 
Regering,   at  den  dansk-svenske  Neutralitet   skjulte  en  hem- 
melig Alliance  med  Frankrig  og  kun  ventede  paa  det  belei- 
lige  Øieblik  for  at  kaste  Masken,   og  som   det   virkelig  ikke 
var  umuligt,    at   Sverig,   tilskyndet   af  Frankrig,   med  Villie 
kunde  fremkalde  en  Conflikt  for   saaledes  at  nøde  Danmark 
til  et  Brud   med  England.     Naar   den   danske  Regering,   til- 
trods  for   disse  vægtige  Grunde,   dog  besluttede  sig  til  For- 
bundet med  Sverig,  var  det,  fordi  Bernstorff  satte  den  største 
Priis   paa,   at   de   tre   nordiske  Riger  optraadte  i  Fælleskab, 
saa  ofte  det  paa  nogen  Maade  lod  sig  gjøre,  og  var  en  Alli- 
ance under  nærværende  Omstændigheder  end  forbunden  med 
Farer,  som  han  imidlertid  haabede  ved  Forsigtighed  at  kunne 
undgaae,   saa  gav  den  dog   ogsaa  den   danske  Regering   et 
Hold  paa  Sverig,   som,    overladt   til  sig  selv,   vistnok  hurtigt 
vilde  lade  sig  drage  ind  i  Krigen  af  Frankrig,  men  forbundet 
med  Danmark,  dog  vel  næppe  vilde  gjøre  et  saadant  Skridt, 
uden   forinden   at  have   givet   sin   Allierede  Leilighed   til   at 
yttre   sig   derom,    og   af  mange  Grunde   vilde   det  være  den 
danske  Regering    meget    ubehageligt,    om   Sverig    deeltog    i 
Krigen.      Men    den    nødvendige    Betingelse,    som    Bernstorff 
satte  for   en   fælles  bevæbnet  Neutralitet,  var,   at   den   om- 

hyggelig  skulde  undgaae  Alt,  der  kunde  betragtes  som  særlig- 
rettet  mod  England  og  at  den  ikke  paa  nogen  Maade  traadte 
i  Atliængighed  af  Frankrig.  Forinden  nærmere  Forhand- 
linger aabnedes  med  Sverig,  lod  det  danske  Cabinet  derfor 
erklære  i  Stockholm,  at  hvis  man  der  nærede  nogensomhelst 
Bagtanke,  var  det  bedre,  at  Forbundet  ikke  kom  istand  end 
at  der  senere  skulde  opstaa  Uenighed  mellem  Parterne,  thi 
det  maatte  man  vide,  at  vi  ikke  vilde  lade  os  drage  ind  i 
en  Krig,  der  ikke  vedrørte  os.  Den  svenske  Regering  for- 
sikkrede,  at  den  oprigtigt  og  udelukkende  ønskede  at  bevare 
sin  Xeutralitet. 

Forhandlingerne  frembød  ingen  Vanskeligheder,  da  man 
i  Sverig  satte  stor  Priis  paa,  at  Forbundet  kom  istand.  De 
svenske  Commissairer,  Høpken  og  Ekeblad.  føiede  sig  derfor 
i  alle  de  Fordringer,  som  Asseburg  paa  Danmarks  Vegne 
troede  at  maatte  gjøre  af  Hensyn  til  England.  Navnlig  fra- 
faldt de  Tanken  om  at  modtage  franske  Subsidier  til  Flaa- 
dens  Udrustning.  Den  12  Juli  1756  undertegnedes  Union 
maritime^).  De  contraherende  Magter  forpligtede  sig  til 
„een  for  begge  og  begge  for  een"  at  beskytte  deres  Under- 
saatters  Handel  og  Skibsfart  i  nærværende  Krig.  Til  den 
Ende  lovede  enhver  af  dem  at  udruste  8  Linieskibe  og  Fre- 
gatter, der  hver  Sommer,  saalænge  Krigen  varede,  skulde 
forene  sig  i  Escadre  til  Krydsning  under  fælles  Kommando, 
ligesom  ogsaa  Krydsning  af  enkelte  Skibe  i  fjernere  Far- 
vande og  Convoiering  af  Handelsskibe  skulde  foregaae  i 
Fællesskab.  Dersom  den  dansk-svenske  Skibsfart  led  Over- 
last, vilde  man  tage  Repressalier,  „som  dog  ikke  skulde 
foretages  i  Østersøen,  der  ligesaa  vel  for  Krigen  selv  som 
for  dens  Følger  maatte  forblive  fri  og  sikker".  Gjordes  det 
fornødent,  forbeholdt  man  sig  at  komme  overeens  om  de 
yderligere  Midler  til  Øiemedets  Opnaaelse. 

Conventionen  meddeeltes  de  krigsførende  Magter  sam- 
tidigt ved  de  danske  og  de  svenske  Gesandter 2).  I  Paris 
modtoges  Efterretningen  med  stor  Tilfredshed,  i  London 
med  Mistro.  Paa  Sverigs  Forlangende  meddeltes  den  end- 
videre i  Petersborg,  hvor  man  ikke  var  fornøiet  med  en 
saadan  Tilnærmelse   mellem   to  Lande,  som  det  laae  i  Rus- 

lands  Interesse  at  holde  adskilte.  Bernstorff  meente,  at  det 
vilde  være  „et  besværligt  Præcedents,  om  Rusland  alene  af 
alle  neutrale  Magter  fik  Meddelelse  om  eu  Traktat  mellem 
de  to  nordiske  Lande",  og  den  communiceredes  derfor  lige- 
ledes Holland.  Repablikens  Regering  udtalte  underhaanden 
sin  Erkjendtlighed  over,  at  man  havde  indskrænket  sig  til  at 
meddele  Conventionen  til  Efterretning  og  uden  at  opfordre 
til  at  tiltræde  den. 

Conventionen  af  12  Juli  1756  danner  et  Led  i  den 
Række  af  fælles  væbnede  Neutralitets-Erklæringer,  som  de 
tre  nordiske  Riger .  snart  alene  snart  i  Forbindelse  med 
andre  Sømagter,  have  udstædt,  naar  en  større  Søkrig  udbrød 
i  Europa,  og  som  alle.  foruden  den  øieblikkelige  praktiske 
Interesse  at  beskytte  deres  Skibsfart,  tillige  have  havt  en 
blivende  folkeretlig  Betydning  ved  at  hævde  de  liberalere 
Grundsætninger  med  Hensyn  til  Neutrales  Handel,  der  endelig 
i  vor  Tid   have  vundet   almindelig  Anerkjendelse^).     Det   er 


')  En  fælles  bevæbnet  Neutralitet  blev  første  Gang  indgaaet  af 
de  tre  nordiske  Riger  ved  Conventionen  af  10  Marts  1691  og  17  Marts 
1693  cfr.  Reedtz  i  Skandinav.  Literatur-Selskabs  Skrifter.  21  Bind  pag. 
99  fgd.  Den  var  affattet  i  almindelige  Udtryk  og  forlangte  de  Rettig- 
heder, som  tilkom  de  Contraherende  „efter  Traktater  og  Folkeret". 
Det  næste  Forbund  var  det  her  omhandlede  af  12  Juli  1756,  der  lige- 
ledes, som  bemærket,  kun  omfattede  Danmark-Norge  og  Sverig.  Men 
d.  29  Marts  1759  undertegnede  Sverig  og  Rusland  en  yderligere  Con- 
vention  for  at  beskytte  Handelen  og  Skibsfarten  i  Østersøen,  hvilken 
Danmark  tiltraadte  d.  17  Marts  1760.  I  den  nordamerikanske  Friheds- 
krig  afsluttedes  det  tredie  væbnede  Neutraiitetsforbund  men  dennegang 
under  Ruslands  Ledelse,  idet  dette  Rige  indgik  separate  Conventioner 
med  Danmark  og  med  Sverig  af  9  Juli  og  1  Aug.  1780,  hvilke  Conven- 
tioner derefter  tiltraadtes  respektive  af  Sverig  og  Danmark  cfr.  Danske 
Traktater,  pag.  380.  Denne  Neutralitetserklæring  forlanger,  at  Han- 
delen skal  være  fuldkommen  fri,  undtagen  med  Krigs-Contrebande,  og 
at  Flaget  skal  dække  Ladningen,  hvorhos  Østersøen  i  de  hemmelige 
Artikler  erklæres  for  at  være  lukket  Hav.  —  I  Revolutionkrigene  op- 
stillede de  3  nordiske  Riger  en  fjerde  bevæbnet  Neutralitet  ved  Con- 
vention  af  27  Marts  1794  cfr.  Danske  Traktater.  Deri  hævdes  Øster- 
søens Charakteer  som  lukket  Hav,  men  iøvrigt  erklæres  det,  at  man 
„ikke  vil  paastaae  andre  Fordele  for  Skibsfarten  end  dem,  som  ere 
grundede  i  Traktater  med  de  krigsførende  Magter  og  i  den  alminde- 
lige Folkeret". —  Endelig  sluttedes  den  store  væbnede  Neutralitet  mellem 
Danmark  og  Rusland  den  16  Dec.  1800,  som  tiltraadtes  af  Preussen  d. 
2  April  1801   og  af  Sverig   d.  11  April  s.  A.  cfr.  Danske  Traktater  fra 

derfor  af  Interesse  nærmere  at  betragte  de  enkelte  Hoved- 
punkter af  det  Neutralitets-System,  der  opstilles  i  denne 
Convention. 

De  to  Regeringer  erklærede  i  Fællesskab: 

1.  At  Østersøen  skulde  forblive  „fri  og  sikker  fra  Krigen 
selv  og  dens  Følger".  Denne  Sætning  opstilles  imidlertid 
ikke  som  almindeligt  og  varigt  Princip,  men  nærmest  kun 
for  denne  bestemte  Krig,  og  saaledes  bestemt,  var  der  ingen 
Grund  til  at  befrygte,  at  den  skulde  fremkalde  nogen  Con- 
flikt  med  England,  der  under  de  forhaandenværende  Om- 
stændigheder endog  vilde  have  Fordeel  af,  at  Østersøen  for- 
blev uberørt  af  Krigen.  Thi  medens  dets  Interesse  Intet 
led  ved,  at  engelske  Krigsskibe  og  Kapere  udelukkedes  fra 
et  Farvand,  hvor  de  hverken  kunde  finde  franske  Krigs- 
eller  Handelsskibe,  opnaaede  derimod  den  engelske  Skibsfart, 
som  var  meget  betydelig  paa  Østersøen  og  navnlig  paa  Rus- 
land, en  vigtig  Sikkerhed  ikke  blot  mod  Kaperier  men  ogsaa 
mod  de  Repressalier,  som  de  to  forbundne  Regeringer  truede 
med  at  tage  i  Tilfælde  af  eventuelle  Overgreb  af  de  engelske 
Kapere. 

2.  Med  Hensyn  til  Bestemmelsen  af  Begrebet  Krigs- 
contrebande  holder  Conventionen  sig  til  den  i  Art.  19  af 
Utrechterfreden  af  11  April  1713  mellem  England  og  Frank- 
rig opstillede  Definition,  der  efter  at  have  opregnet  de  for- 
skjellige  dengang  kjendte  Vaaben  tilføier  den  almindelige 
Bestemmelse:  „og  alle  andre  lignende  Arter  af  Vaaben  og 
Krigsredskaber,  som  tjene  til  Brug  for  Tropperne". 

3.  Sverig  havde  paastaaet,  at  Conventionen  udtrykkelig 
skulde  opstille  Sætningen:    „frit  Skib   frit    Gods",   men   den 


1800—1863,  Første  Samling,  pag.  4—29.  I  denne  Convention  ind- 
skrænkedes Krigs-Contrebande  til  det  mindst  mulige.  Flaget  dækker 
Ladningen,  Convoichefens  Erklæring  udelukker  al  Undersøgelse  og  Øster- 
søen erklæres  for  altid  at  være  lukket  Hav.  Her  var  altsaa  Alt  sat  paa 
Spidsen,  og  Virkningen  blev  Slaget  paa  Kjøbenhavns  Rhed  og  Conven- 
tionerne  af  17  Juni  og  af  23  October  1801.  Hermed  ender  denne 
Række  af  fælles  bevæbnede  Neutralitetserklæringer  og  det  var  et  svagt 
men  til  Forholdene  svarende  Udtryk  for  det  vedblivende  Fællesskab  i 
Interesserne,  at  Danmark  og  Sverig-Norge  i  December  1853  afgave 
særskilte  men  samtidige  og  identiske  Neutralitetserklæringer  i  Anled- 
ning af  Krim-Krigen. 

danske  Regering  modsatte  sig  paa  det  Bestemteste,  at  dette 
skete,  selv  om  det  kun  var  i  en  hemmelig  Artikel^).  Bern- 
storff udtaler  sig  herom  i  Depeche  af  17  Mai  1756  til  Asse- 
burg  saaledes:  „vi  ere  enige  om  Principet  og  ville  forsøge 
paa  at  opretholde  og  forsvare  det,  saavidt  vi  formaae,  uden 
dog  at  tabe  det  egentlige  Formaal  for  alle  vore  Bestræbelser 
af  Sigte,  nemlig  at  forøge  vor  Skibsfarts  og  Handels  Sikkerhed. 
Men  det  omtalte  Princip  staaer  i  en  saa  aaben  og  direkte 
Strid  mod  Englands  Grundsætninger,  og  dette  Land  har  ud- 
talt sig  og  udtaler  sig  endnu  bestandigt  saa  bestemt;  derimod, 
at  Optagelsen  deraf  i  en  Traktat,  som  vi  meddele  den  engelske 
Regering  og  som  vi  offentliggjøre  og  hvis  Bestemmelser  vor 
Ære  selvfølgelig  byder  os  at  opretholde,  ikke  vilde  være 
Andet  end  at  erklære  England  Krig  eller  idetmindste  at 
udsætte  os  for,  at  den  uundgaaeligt  og  hurtigt  paaføres  os. 
Det  vilde  være  at  fornærme  Englænderne  og  røre  dem  paa 
deres  ømmeste  Sted,  og  vore  forenede  Escadrer,  ved  hvilke 
vi  ikke  tør  smigre  os  med  at  lægge  Baand  paa  deres  natio- 
nale Voldsomhed  eller  at  indgyde  dem  Frygt,  ville  ikke  af- 
holde dem  fra  at  gjøre  os  saa  ubehagelige  Erklæringer,  at 
vi  vilde  see  os  nødte  til  enten  at  give  efter  for  denne  saa 
uretfærdige  Paastand  eller  at  bryde  med  dem.  Dølg  ikke 
for  de  svenske  Befuldmægtigede,  at  vi  vilde  betragte  begge 
disse  Alternativer  som  store  Ulykker  og  at  vi  ansee  os  for- 
pligtede til  at  gjøre  Alt  i  Verden  for  at  undgaae  dem.  Naar 
vi  derimod  ikke  udtale  Principet  i  Traktaten,  vil  det  staae 
os  frit  for,  efter  hvad  Omstændighederne  og  vore  Interesser 
maatte  forlange,  enten  at  paatale  eller  at  ignorere  de  Til- 
fælde, i  hvilke  det  maatte  blive  krænket.  Lad  os  ikke  op- 
give en  saa  kostelig  Frihed  og  sætte  os  i  det  vanskelige 
Tilfælde  at  skulle  vælge  mellem  Undersaatternes  Lykke  og 
Regeringens  Værdighed."  Resultatet  blev,  at  Conventionen 
hverken  opstiller  eller  opgiver  Sætningen,  men  den  danske 
Regering  bestræbte  sig  for  at  faae  den  anerkjendt  af  Eng- 
land, og  d.  12  Februar  1757  modtog  Ranzau  i  London  for- 
nyet Ordre  til  at  forsvare  den  „med  Fasthed  og  Værdighed 
men  med  Maadehold  og  Høflighed".  Til  den  danske  Consul 
Ployart  i  Marseille,  der  havde  forespurgt,  hvorvidt  det  neu- 


')  Sprinchorn  1.  c,  pag.  255 — 56. 

trale  Flag  dækkede  fjendtligt  Gods,  svarede  Bernstorff  d. 
21  August  1756,  at  han  „ikke  kan  gire  noget  positivt  Svar 
paa  dette  Spørgsmaal.  Paa  vor  Side  paastaae  vi  det,  men 
den  engelske  Politik  gjør  Vanskeligheder  ved  at  indrømme 
det.  skjøndt  England  selv  har  Fordeel  af  Principet  og  især 
i  Middelhavet  maaskee  vil  have  større  Fordeel  deraf  end 
dets  Fjender.  Hvis  vi  nogensinde  komme  til  Enighed  med 
Englaud  derom,  skal  De  strax  erfare  det." 

4.  Spørgsmaalet  om  Visitation  af  neutrale  Skibe  havde 
ligeledes  været  Gjenstand  for  Forhandling  mellem  de  to 
Regeringer,  og  man  var  bleven  enig  om  at  adskille  mellem 
Undersøgelse  af  Skibspapirer  for  at  constatere  Skibets  Natio- 
nalitet og  Ladningens  Beskaifenhed,  og  den  egentlige  Visita- 
tion for  at  forvisse  sig  om,  at  Ladningen  svarede  til  Skibs- 
papirerne. Den  første  Akt  forudsættes  i  Conventionens  Art.  3 
som  berettiget,  derimod  berøres  den  sidste  slet  ikke.  Meningen 
heraf  var,  at  den  ikke  skulde  være  tilladt,  idet  nemlig  Skibs- 
papirerne som  udstædte  under  de  kongelige  Myndigheders 
Ansvarlighed  skulde  staae  til  troende,  og  i  det  svenske  Ud- 
kast var  en  saadan  Visitation  derfor  ogsaa  udtrykkelig  er- 
klæret for  uberettiget,  men  paa  Bernstorffs  Forestillinger 
lod  man  sig  nøie  med  stiltiende  at  udelukke  den  og  saa- 
ledes  ogsaa  paa  dette  Punkt  at  lade  det  komme  an  paa 
Omstændighederne,  hvorvidt  man  kunde  og  vilde  reise  Ind- 
sigelse i  paakommende  Tilfælde.  Ligesaa  lidt  udtaltes  det 
i  Conventionen,  at  naar  et  Skib  gik  under  Convoi,  skulde 
en  Krydser  ikke  kunne  forlange  at  foretage  nogen  Un.ler- 
søgelse  af  Skibspapirerne,  idet  det  convoierende  Krigsskib 
selv  havde  forsikret  sig  om  deres  Rigtighed,  før  det  tog 
Skibet  under  sin  Convoi,  og  denne  Undersøgelse  maatte  af 
Krydseren  ansees  for  tilstrækkelig.  Derimod  optoges  denne 
Sætning  i  de  i  Conventionens  Art.  8  omtalte  fælles  Sø- 
instructioner. 

Det  maa  erkjendes,  at  Union  maritime  er  affattet  med 
stor  Forsigtighed,  idet  de  omtvistelige  Punkter  deels  nævnes 
ganske  i  Forbigaaende  og  forudsættes,  dels  holdes  aabne, 
saa  at  egentlig  kun  Paastanden  om  Krigscontrebande  træder 
direkte  frem.  Men  i  Realiteten  fordrede  de  forbundne  Re- 
geringer langt  Mere  end  de  vare  berettigede  til  efter  de 
bestaaende  Traktater. 

Naar  de  saaledes  lagde  den  i  Utrechterfreden  opstillede 
Definition  til  Grund  for  Begrebet  Krigscontrebande,  meente 
de  at  have  sikkret  sig  imod  enhver  Indvending  af  de  Krigs- 
førende, da  disse  dog  aldrig  kunde  forlange  Andet  og  Mere  af 
de  neutrale  Magter  end,  hvad  de  selv  traktatmæssigt  havde 
fastsat  mellem  sig  indbyrdes.  Men  dette  Raisonnement  var 
mere  specieust  end  sandt.  Utrechtertraktaten  stiftede  natur- 
ligvis kun  Ret  mellem  de  to  Contrahenter  selv,  medens  alle 
andre  Magter  alene  kunde  paaberaabe  sig  den  almindelige 
Folkeret  og  deres  egne  Traktater  med  de  Krigsførende,  og 
Danmarks  Traktater  med  disse  udstrakte  Contrebandens  Be- 
greb meget  videre.  I  saa  Henseende  havde  det  mindre  at  betyde, 
at  den  dansk-franske  Handelstraktat  af  23  August  1742  i 
Art.  42  tilføier:  „i  Almindelighed  al  anden  Krigsudrustning, 
samt  Tjære  eller  Skibsbeg.  Seil,  Hamp  og  Tougværk",  thi 
det  var  ikke  fra  denne  Side,  at  den  danske  Regering  kunde 
vente  Vanskeligheder.  Men  den  engelsk-danske  Traktat  af 
11  Juli  1670  Art.  3  indbefattede  under  Krigs-Contrebande 
Alt,  „der  til  Krigsbrug  kan  være  tjenligt  eller  fornødent", 
og  man  kunde  være  vis  paa.  at  de  engelske  Priseretter  vel 
skulde  vide  at  benytte  sig  af  denue  elastiske  Definition.  Paa 
samme  Maade  forholdt  det  sig  med  Sætningen:  „frit  Skib, 
frit  Gods",  som  dog  lykkeligvis  ikke  var  optaget  i  Conven- 
tionen.  Ligeoverfor  Frankrig  var  der  ingen  Vanskelighed, 
thi  baade  var  denue  Regel  i  denne  Krig  fuldstændigt  stem- 
mende med  dets  Interesse  og  den  anerkjendtes  desuden  i 
Traktaten  af  1742  Art.  28,  der  opstiller  det  gamle  franske 
Dobbeltprincip,  at  Flaget  dækker  Ladningen  og  at  Skibet 
confiscerer  Ladningen.  Men  i  den  dansk-engelske  Traktat 
af  1670  Art.  20  siges  det  utrykkelig,  at  „fjendtligt  Gods  og 
Varer  ikke  skulde  skjules  under  Prætext  af  Venners  Navn", 
hvorved  altsaa  i  Overeensstemmelse  med,  hvad  der  allerede 
var  udtalt  i  de  ældre  Traktater  mellem  Danmark  og  Eng- 
land af  1661  og  1667,  anerkjendes,  at  Flaget  ikke  dækker 
Ladningen. 

Herimod  kunde  den  danske  Regering  vel  paaberaabe  sig. 
at  Traktaten  af  1670  i  Art.  40  hjemlede  Danmark  Ret  til 
at  nyde  de  Friheder  og  Privilegier,  som  „allerede  vare  eller 
senere  maatte  blive  tilstaaede  Hollænderne  eller  nogen  anden 
Nation",    og    da    nu    Utrechtertraktaten    havde    indskrænket 

KrigscoDtrebandens  Begreb  til  Fordeel  for  Frankrig  og  da 
Holland  i  Traktat  af  1674  havde  opnaaet  Englands  An- 
erkj endelse  for  sit  Vedkommende  af  Reglen  om  fjendtligt 
Gods,  niaatte  disse  Fordele  følgelig  ogsaa  komme  Danmark 
til  Gode.  Men  England  kunde  derimod  indvende,  at  den 
almindelige  Clausul  i  Traktaten  af  1670  kun  angik  mindre 
og  ikke  særligt  omtalte  Friheder  og  Privilegier  for  Skibs- 
farten, men  ikke  noget  politisk  Hovedprincip,  der  udtrykkelig 
var  fastslaaet  i  Traktaten,  og  særligt  var  det  saa  meget 
mere  vanskeligt  at  anvende  hiin  Clausul  paa  Sætningen  om 
fjendtligt  Gods,  som  de  engelske  Traktater  af  1654  med 
Portugal,  og  af  1667  med  Spanien  (art.  24 — 26)  allerede 
havde  antaget  Sætningen  om,  at  Flaget  dækker  Ladningen, 
og  den  modsatte  Sætning  i  Traktaten  af  1670  vilde  altsaa 
efter  Bernstorffs  Fortolkning  have  været  foraudret  til  det 
Modsatte  allerede  i  samme  Øieblik,  den  blev  opstillet. 

Hvad  endelig  Visitation  angik,  var  det  vel  i  Reglen 
overeensstemmende  med  Traktaten  af  1670  Art.  20,  at  den 
i  Conventionen  betragtes  som  udelukket,  saasnart  Skibs- 
papirerne vare  befundne  i  formel  Orden,  men  derimod  sav- 
nedes al  Hjemmel  til  at  fritage  et  Skib  under  Convoi  for 
denne  Undersøgelse  af  Skibspapirerne. 

Conventionen  af  1756  havde  fastsat  Principerne  for  de 
forbundne  Staters  Neutralitet  indbyrdes  og  ligeoverfor  de 
Krigsførende,  men  indre  Bestemmelser  i  de  to  Lande  maatte 
nærmere  oplyse  Øvrighederne  og  Uudersaatterne  om,  hvad 
de  i  saa  Henseende  havde  at  iagttage.  Tvertimod  Bern- 
storffs Ønske  havde  Conventionens  Art.  1  forbeholdt  hvert 
af  de  to  Lande  for  sit  Vedkommende  at  affatte  disse  Be- 
stemmelser, idet  han  meente,  at  de  burde  fastsættes  i  For- 
ening. Han  tog  derfor  i  en  Depeche  til  Asseburg  det  For- 
behold, at  „dersom  der  tilstødte  de  svenske  Handelsskibe 
nogen  Ulempe,  fordi  de  ikke  fulgte  de  Forsigtighedsregler, 
som  vi  havde  anbefalet  og  selv  taget,  maatte  man  i  Sverig 
ikke  fortænke  os  i,  at  vi  ikke  kunde  betragte  saadanne  Til- 
fælde som  faldende  ind  under  Traktaten." 

For  Danmarks  Vedkommende  bleve  følgende  indre  For- 
anstaltninger trufne : 

1.  Det  i  Sundet  stationerede  Vagtskib  modtog  Instruc- 
tioner^),  der  gjøre  gjældende.  at  den  danske  Konge  endnu 
fremdeles  og  med  de  andre  Magters  Anerkjendelse  besidder 
Overbøiheden  over  Sundet  og  som  Følge  deraf  er  forpligtet 
til  at  overbolde  Roligbeden  i  dette  Farvand.  Den  eommau- 
derende  Officeer  skulde  derfor  af  al  Magt  o,^  uden  at  lade 
sig  afbolde  af  noget  Hensyn  til  Fredsforstyrrerens  Styrke 
hindre  alle  Fjendtligheder  i  Sundet  baade  paa  den  danske 
og  den  svenske  Side.  Dog  forstaaes  ved  Sundet  kun  Far- 
vandet selv,  ikke  derimod  Grunde  inde  under  Land,  hvor 
Skibe  ikke  kunne  flyde,  ligesom  ogsaa  af  Høflighedshensyn 
de  Dele  af  Farvandet  undtages  fra  Vagtskibets  Opsyn,  som 
bestryges  af  svenske  Batteriers  Kanoner.  Derimod  skal 
han  ikke  blande  sig  i  Strid  mellem  fremmede  Krigsskibe  og 
deres  egne  Handelsskibe,  medmindre  derved  maatte  foraar- 
sages  offentlig  Tumult  eller  Skipperen  begjærede  hans  Mellem- 
komst. 

2.  Det  tillades  fremmede  Kapere  frit  at  løbe  md  og 
ud  af  norske  og  dansk-vestindiske  Havne  med  deres  Priser 
samt  der  at  sælge  dem,  dog  forsaavidt  Priserne  tilhørte 
neutrale  Staters  Undersaatter,  først  efterat  de  vare  con- 
demnerede  af  den  fremmede  competente  Priseret.  løvrigt 
tillades  ingen  Opbringeise  paa  dansk -norsk  Søterritorium, 
der  fastsættes  til  een  almindelig  Sømiil,  hvoraf  der  gauer 
15  paa  en  Grad^). 

3.  Endelig  fastsatte  Forordningen  af  30  Juli  1756 
Undersaatternes  Pligter.  For  at  et  Skib  kan  betragtes  som 
dansk  og  seile  under  dansk  Flag,  maa  det  eies  af  danske, 
her  i  Landet  bosatte  Undersaatter.  og  det  maa  udgaae  fra 
en  dansk  Havn  med  Hensigt  til  der  at  vende  tilbage.  Et- 
hvert efter  Krigens  Udbrud  foretaget  Kjøb  af  et  Skib,  som 
er  bygget   i   et  af  de  krigsførende  Lande,   er  ugyldigt.     Det 


M  Nr.  53,  cfr.  52  Note  pag.  126.  2)  Rgkr.  7  Mai  og  23  Juli  1756,  13  Mai, 
23  September  1757,  23  Februar  1759,  cfr.  to  Betænkninger  i  „Stampes 
Erklæringer",  II,  pag.  468—85  og  639—45,  af  hvilke  den  første  hævder 
den  norske  Domstols  Competcnce  til  endelig  at  afgjøre,  hvorvidt  Op- 
bringeisen har  fundet  Sted  indenfor  een  Miil  fra  Land,  cfr.  Gessner: 
„le  droit  des  neutres  sur  mer",  pag.  368,  medens  den  sidste  beskjæftiger 
sig  med  Spørgsmaalet,  om  Sømilen  som  Grændse  for  Søterritoriet  skal 
regnes  fra  det  faste  Land   eller  fra  de  udenfor  samme  liggende  Skjær. 

forbydes  under  Straf  at  føre  Krigscontrebande,  hvilket  Be- 
greb fastsættes  i  Overeensstemmelse  med  Conventionen  og 
med  særlig  Tilføielse  af,  at  salt  Fisk  og  alle  Skibsequiperings- 
gjenstande  ikke  ere  at  ansee  som  Contrebande.  Om  Indlad- 
ning af  fjendtligt  Gods  paa  dansk  Skib  udtales  der  Intet 
udtrykkeligt,  dog  forbydes  i  Art.  15  „enhver  CoUusion  med 
de  Krigsførendes  Uudersaatter".  Mere  kunde  herom  ikke 
siges  efter  Spørgsmaalets  usikkre  Stilling,  og  Mere  behøvedes 
heller  ikke,  da  Øvrigheden,  der  skulde  udfærdige  Søpasset, 
kunde  yderligere  paasee  det  Fornødne^). 

Saaledes  var  altsaa  det  Neutralitets-System  beskaffent, 
under  hvilket  de  forbundne  Staters  Skibsfart  skulde  finde 
Beskyttelse  i  den  fransk- engelske  Søkrig.  Det  vil  senere 
vise  sig,  hvor  ufuldstændigt  dette  Øiemed  opnaaedes,  deels 
som  Følge  af  Systemets  egne  Mangler,  dels  paa  Grund  af 
den  svenske  Politiks  Foranderlighed,  deels  endelig  fordi  Eng- 
land efterhaanden  fik  en  saa  afgjort  Overmagt  tilsøes,  at 
det  kunde  sætte  sig  ud  over  alle  Hensyn  til  de  neutrale 
Magter. 

IV. 
Syvaarskrigens  Udbrud. 

Traktaterne  i  Westminster  og  i  Versailles.  Bernstorffs  Betragt- 
ning af  de  nye  Allianceforhold  i  Europa.  Det  hessiske  Religions- 
spørgsmaal.  Frederik  d.  2dens  Indfald  i  Sachsen  og  dets  Følger. 
Danmarks  Neutralitet.     Holsteens  Ikke-Deeltagelse  i  Rigskrigen. 

Kun  ugjerne  havde  den  franske  Regering  modtaget  Kri;jen 
med  England  og  den  var  langt  fra  at  ønske,  at  deraf  skulde 
opstaae  en  almindelig  Krig.  Det  var  endnu  den  overveiende 
Mening  i  Ludvig  d.  15des  Raad,  at  man  burde  samle  alle 
sine  Kræfter  paa  Sø-  og  Colonialkrigen,  og  først  hvis  Lykken 
her  erklærede  sig  imod  Frankrig,  vilde  det  blive  nødvendigt 
i  Hanover  at  søge  et  Pant,  hvorved  man  kunde  tvinge  den 
engelske  Konge  til  at  tilbagegive  Erobringer  i  Colonierne. 
Foreløbig  var  Hanover  altsaa  ikke  udsat  for  nogen  Fare, 
medmindre  Preussen  vilde  overlage  det  Hverv  at  angribe 
det,  men  Frederik  d.  2den  viste  ingen  Tilbøielighed  til  at 
yde  Frankrig  en  saa  uegennyttig  Tjeneste.    Derimod  var  han 

»)  Cfr.  Nr.  173. 


43 

rede  til  at  anfalde  Østrig  i  Bøhmen,  hvis  Frankrig  paa 
samme  Tid  vilde  trænge  ind  i  de  østrigske  Nederlande, 
men  det  vilde  den  franske  Regering  ikke^). 

Georg  d.  2den,  der  altid  følte  sig  meget  mere  som 
hanoversk  Churfyrste  end  som  engelsk  Konge,  var  kun  op- 
taget af  den  Tanke,  hvorledes  han  skulde  kunne  redde  sit 
Stamland  fra  at  blive  Offeret  i  denne  Krig,  der  førtes  for 
udelukkende  engelske  Interesser.  Hans  Uro  var  saa  stor, 
at  han  næppe  havde  gjennemført  et  Forsvarssystem  for 
Hanover,  før  han  stundesløst  begyndte  paa  et  andet,  uden 
at  bemærke,  at  han  derved  tilintetgjorde  det  første,  og  han 
han  endte  derfor  ogsaa  med  netop  at  styrte  sit  Land  i  den 
Ulykke,  han  vilde  afvende.  Først  søgte  han  Sikkerhed  i 
Subsidietraktater  med  Hessen-Cassel  og  andre  vesttydske 
Fyrster  samt  i  en  Traktat,  han  d.  30  September  1755  af- 
sluttede med  Rusland  og  hvorefter  dette  Land  skulde  holde 
sig  rede  til.  naar  det  behøvedes,  at  foretage  en  Diversion 
med  45000  Mand  tillands  fra  den  russiske  Grændse  og  sam- 
tidig at  indskibe  10,000  andre  Tropper,  som  skulde-  land- 
sættes, hvor  den  engelske  Konge  forlangte  det^).  Denne 
Traktat  var  rettet  mod  Preussen.  Men  snart  efter  viste  det 
sig,  at  Frederik  d.  2den  ikke  blot  ikke  selv  tænkte  paa  at 
angribe  Hanover  men  endog  var  tilbøielig  til  at  modsætte 
sig,  at  saadant  skeete  fra  fransk  Side,  og  strax  meente  Georg 
d.  2den,  at  Intet  kunde  være  saa  nyttigt  som  en  Traktat 
med  Preussen.  Saaledes  undertegnedes  d.  16  Januar  175G 
den  første  Westminster-Traktat,  hvorved  England  og  Preussen 
lovede  hinanden  at  ville  hindre,  at  „nogen  fremmed  Magts 
Tropper  rykkede  ind  i  eller  passerede  igjennem  Tydskland." 
Saa  lidet  indsaae  Georg  d.  2den  den  videre  Betydning  af 
denne  sin  Alliance  med  Preussen  og  det  Indtryk,  som  det 
maatte  gjøre  paa  Maria  Theresia  at  see  Habsburgernes  gamle 
Allierede  forbinde  sig  med  hendes  Fjende,  at  han  meddeelte 
Traktaten  i  Wien  med  den  Forsikkring,  at  derved  Intet  var 
foraudret  i  hans  Forhold  til  Østrig,  idet  han  ikke  blot  selv 
vilde  opfylde  sine  tidligere  paatagne  Forpligtelser  mod  dette 
Land,  hvis  Preussen  skulde  angribe  det,  men  endogsaa  i  saa 


^)   Mémoires   du  cardinal  de  Bernis  I,   pag.  210 — 213.     Schåfer  I, 
pag.  104,  107,  110  og  134.         -)  Cfr.  Nr.  56  og  ovenfor  pag.  15. 

Tilfælde  vilde  paakalde  Ruslands  Hjælp  mod  ADgriberen. 
Ogsaa  i  Petersborg  meddeeltes  Traktaten  med  den  Bemærk- 
ning, som  skulde  være  smigrende,  men  tog  sig  ud  som  iro- 
nisk, at  Keiserinden  vist  med  Tilfredshed  vilde  see,  hvorledes 
hun  ved  et  Pennestrøg  havde  udrettet  ligesaameget  for 
Freden  og  for  sin  Forbundsfælles  Sikkerhed,  som  hun  vilde 
have  formaaet  ved  sine  Troppers  Tapperhed  og  sin  Krigs- 
magts Størrelse. 

Den  første  Virkning  af  Westminster-Traktaten  var,  at 
Keiserinde  Elisabeth,  der  netop  ved  sin  Alliance  med  Eng- 
land havde  tilsigtet  en  Krig  med  Preussen,  i  en  Declaration 
af  25  Febr.  1756  forklarede  den  engelsk-russiske  Traktat 
derhen,  at  den  kun  skulde  blive  virksom,  forsaavidt  Kongen 
af  Preussen  angreb  Hannover  eller  Englands  „Allierede", 
hvorved  forstodes  Østerig.  Men  den  næste  og  for  Europa 
langt  vigtigere  Virkning  var,  at  denne  Traktat  mellem  Eng- 
land og  Preussen  medførte  en  fuldstændig  Forandring  i  de 
europæiske  Allianceforhold  og  banede  Veien  for  Syvaars- 
krigen.  Frankrig,  som  uagtet  sin  Misfornøielse  med  Frederik 
d.  2dens  Egenraadighed  dog  hidtil  var  vedbleven  at  betragte 
den  preussiske  Alliance  som  noget  selvfølgeligt'),  følte  sig 
meget  berørt  ved,  hvad  det  ansaae  som  et  Forræderi  af 
Frederik  d.  2den,  og  om  det  end  for  Tiden  ikke  havde  til 
Hensigt  at  angribe  Hanover.  maatte  det  dog,  som  Rouillé 
erklærede  til  den  preussiske  Gesandt  Knyphausen,  „føle  det 
som  en  Ydmygelse,  at  man  saaledes  bandt  dets  Hænder, 
saameget  mere  som  det  var  uvist,  hvorledes  Søkrigen  vilde 
stille  sig."  Det  franske  Cabinet  betænkte  sig  nu  ikke  læn- 
gere paa  at  modtage  den  Alliance,  som  Kaunitz  allerede 
havde  arbeidet  paa,  medens  han  var  Gesandt  i  Paris,  og 
som  hans  Efterfølger,  Stahrenberg,  med  stor  Behændighed 
anbefalede.  D.  1  Mai  1756  undertegnedes  altsaa  den  første 
Traktat  i  Versailles.  Denne  Traktat  var  vel  kun  defensiv 
og,  ligesom  Westminster-Tractaten,  havde  den  nærmest  til 
Hensigt  at  sikkre  Freden  paa  Fastlandet;  men  de  to  Krigs- 
førende havde  dog  saaledes  bundet  sig  til  to  Magter,  af 
hvilke   den   ene   kun   tænkte   paa  at  tage   Schlesien   tilbage, 


')     Mémoires    de   Bernis  I,    pag.  213,    Onno  Klopp:     „Friederich 
der  Grosse",  pag.  238. 

den  anden  paa  at  hævde  denne  og  om  muligt  gjøre  yder- 
ligere Erobringer  ved  en  ny  Krig,  og  som  begge  vel  skulde 
vide  at  føre  deres  nye  Forbundne  langt  videre,  end  disse 
selv  havde  ønsket  det. 

Dette  Omslag  i  den  europæiske  Politik  kom  Bernstorff 
meget  uventet.  Vel  havde  han  allerede  i  længere  Tid  be- 
mærket, hvorledes  Østrig  søgte  at  nærme  sig  til  Frankrig 
og  at  Preussen  følte  sig  trykket  i  sit  Forhold  til  denne 
Magt^),  men  han  vidste  ogsaa,  at  man  i  Versailles  holdt 
fast  ved  den  preussiske  Alliance,  og  endnu  6  Dage  før  West- 
minster-Traktaten  undertegnedes,  skrev  han  til  Bachoff  i 
Wien,  at  Frankrig,  Preussen  og  Tyrkiet  stode  paa  den  ene 
Side,  England,  Østrig  og  Rusland  paa  den  anden.  Nu  saae 
han  paa  een  Gang  en  ganske  anden  Combination  for  sig, 
og  han  maalte  strax  Rækkevidden  af  denne  Vending,  og 
forudsaae  de  Farer,  den  varslede  for  Protestantismen  og  for 
Norden. 

Det  hidtil  bestaaende  System,  i  hvilket  Modsætningen 
mellem  Østrig  og  Frankrig  havde  sikkret  Ligevægten  paa 
Continentet,  havde  frembudt  den  dobbelte  Fordeel,  at  de 
øvrige  Magter  uden  Hensyn  til  Religionsbekjendelse  gruppe- 
rede sig  om  disse  to  Hovedfaktorer,  som  begge  vare  catholske, 
og  dernæst  at  Skuepladsen  for  de  politiske  Sammenstød 
naturligen  blev  Syden.  Nu  derimod  allierede  det  habs- 
burgske  Huns  sig  med  Frankrig  og  forlod  England,  der 
hidtil  havde  været  dets  fasteste  Støtte  og  hvem  det  alene 
skyldte,  at  de  spanske  Nederlande  ikke  forlængst  vare  faldne 
til  Frankrig.  Og  omvendt  understøttede  det  bourbonske 
Huus  nu  Østrig  imod  Preussen,  som  Frankrig  hidtil  havde 
beskyttet  og  tildeels  gjort  til,  hvad  det  var.  Paa  den  ene 
Side  stode  saaledes  nu  de  to  catholske  Stormagter,  paa  den 
anden  de  to  protestantiske;  vilde  ikke  de  mindre  Stater 
ligeledes  skille  sig  efter  Troesbekjendelsen  og  Krigen  paa 
denne  Maade  antage  en  Religionskrigs  farlige  Charakteer, 
med  den  Virkning,  at  Protestantismen  blev  solidarisk  med 
Frederik  d.  2den  og  udsattes  for  at  gaae  til  Grunde  med 
ham?  Endvidere  vilde  Krigens  Skueplads  nu  væsentlig 
blive    Nord-Tydskland,    altsaa    berøre   Danmarks   Grændser, 

M   Nr.  10  og  13. 

og  dens  Kesultat  kunde  altfor  let  blive  en  Forstyrrelse  af 
den  nordiske  Ligevægt.  Thi  enten  gik  Preussen  seirrigt  ud 
af  Kampen,  og  det  vilde  da  vinde  en  for  de  øvrige  nordiske 
Stater  farlig  Overvægt,  eller  det  bukkede  under,  og  i  saa 
Tilfælde  vilde  Sverig  kunne  blive  Hovedmagten  her  i  Norden 
og  maaskee  søge  at  bringe  Carl  den  12tes  Dage  tilbage, 
eller  ogsaa  vilde  Kusland  udstrække  sit  Herredømme  langs 
Østersøen  og  Irue  Danmark,  som  det  allerede  truede  Sverig  ^). 
Den  hele  Combination  forekom  ham  iøvrigt  i  den  Grad 
stridende  mod  sund  Sands,  at  han  ikke  kunde  troe  Andet 
end,  at  man  snart  maatte  vende  tilbage  til  det  gamle  System. 
„Hvad  vilde  dog  vore  Fædre  have  sagt  om  en  saadan  For- 
virring," skriver  han  d.  10  Aug.  1756  til  Grev  Bentinck  i 
Holland.  Hvis  Frankrig  virkelig  vilde  føre  Krigen  paa  Fast- 
landet, maatte  det  fornuftigvis  ville  rette  sit  Angreb  mod  de 
to  Punkter,  hvor  det  kunde  opnaae  en  virkelig  Fordeel  for 
sig  selv  og  tilføie  England  et  føleligt  Tab,  nemlig  mod  de 
spanske  Nederlande  og  mod  Hanover,  men  det  Første  forud- 
satte et  Brud  med  Østrig,  og  til  det  Sidste  behøvedes 
Preussens  Medvirkning.  Og  var  det  muligt,  at  Georg  den 
2den  kunde  glemme,  ikke  blot  sit  personlige  Had  til  Frederik 
d.  ^den,  med  hvem  han  fra  1750  til  1755  havde  afbrudt  al 
diplomatisk  Forbindelse,  men  ogsaa  Rivaliteten  i  Nord- 
Tydskland  mellem  Hanover  og  Brandenburg,  som  gjorde,  at 
Hanover  ikke  havde  nogen  farligere  Fjende  end  et  mægtigt 
Preussen?  —  Bernstorffs  Forventninger  gik  ikke  saa  hurtigt 
i  Opfyldelse  som  han  bavde  troet,  thi  han  forudsaae  ikke,  i 
hvilken  Grad  Frankrig  regeredes  af  Luner  istedetfor  efter 
Raisonnement^),  og  atGeorg-d.  2den  af  sit  engelske  Ministe- 
rium nødtes  til  at  følge  en  Politik,  der  var  ham  personlig 
imod.  Men  hans  -Præmisser  viste  sig  dog  forsaavidt  rigtige, 
som  den  franske  Regering,  i  Erkjendelse  af,  at  den  maatte 
søge  at  vinde  de  spanske  Nederlande,  virkelig,  om  end  i  en 
meget  ufuldkommen  Form,  betingede  sig  deres  Afstaaelse  af 
Østrig  ved  den  anden  Versailles  Traktat  af  1  Mai  1757,  og 
som  Georg   d.  2den   i   sin  Egenskab  af  Churfyrste  paa   det 


*)  Se  Nr.  106  og  111.  ^)  Det  skal  iøvrigt  senere  sees,  at 
Choiseul  allerede  i  1759  erkjendte  den  nye  Combinations  Uholdbarhed 
i  Fremtiden. 

ivrigste  søgte  at  forsone  sig  med  Keiseren  for  at  holde 
Hanover  udenfor  Krigen. 

Bernstorff  var  nu  forberedt  paa,  at  Østrig,  efterat  det 
havde  sikkret  sig  Frankrig,  snarest  muligt  vilde  vide  at 
fremkalde  et  indre  Spørgsmaal  i  Tydskland,  der  kunde  føre 
til  et  Fredsbrud  med  Preussen,  helst  saaledes,  at  Skylden 
derfor  kunde  skydes  over  paa  denne  Stat,  og  dertil  syntes 
P'orholdene  i  Hessen-Cassel  at  give  en  fortræffelig  Anledning. 

Den  hessiske  Arveprinds  Frederik  var  allerede  for  flere 
Aar  siden  hemmelig  gaaet  over  til  Catholicismen.  Da  dette 
blev  bekjendt,  greb  Faderen,  den  regjerende  Landgreve,  som 
var  en  ivrig  Protestant,  de  mest  energiske  Forholdsregler 
for  at  opretholde  den  rette  Tro  i  den  landgrevelige  Familie 
og  at  sikkre  den  i  de  hessiske  Lande.  Arveprindsen  sendtes 
til  Berlin  for  at  stilles  under  Frederik  d.  2dens  Opsigt, 
hans  3  Sønner  uuddroges  al  farlig  Paavirkning  af  Faderen, 
og  d.  28  Oct.  1754  udstædtes  en  omfattende  Forsikkrings- 
Akt  for  de  hessiske  Lande,  der  garanteredes  af  corpus  evan- 
gelicorum  og  samtlige  protestantiske  Stater  i  Europa,  der- 
iblandt ogsaa  Danmark  1).  Alt  dette  var  lovligt,  men  det 
faldt  Keiserinde  Marie  Theresia,  som  var  en  strengt  troende 
Catholik,  meget  tungt,  at  en  saa  god  Leilighed  til  at  bringe 
en  Deel  af  Tydskland  tilbage  til  Kirken,  skulde  gaae  tabt, 
saameget  mere  som  Hessens  Frafald  vilde  være  en  betydelig 
Svækkelse  for  corpus  evangelicorum  og  for  Frederik  d.  ^den. 
Det  østrigske  Diplomatie  havde  derfor  allerede  i  Løbet  af 
1755  intrigueret  i  Sagen,  men  i  det  følgende  Aar  antoge  disse 
Bestræbelser  stedse  større  Dimensioner.  Man  søgte  at  lokke 
Prindsen  til  at  undvige  til  Wien,  ophidsede  de  nærliggende 
catholske  Rigsstænder  og  i  Foraaret  1756  kom  (jeneral 
Pretlack  som  østrigsk  Ambassadeur  til  Cassel  for  at  forlange 
Opreisning  for  Arveprindsen  og  Ophævelse  af  Forsikkrings- 
akten  ^).  Dette  maatte  tiltale  Ludvig  d.  15de,  der  tilstod 
Choiseul,  at  han  havde  den  Tro,  at  Gud  ikke  vilde  fordømme 
ham,  naar  han  blot  som  Konge  opretholdt  den  catholske 
Religion,  og  at  han  ikke  havde  anden  Hensigt  ved  at  for- 
binde   sig    med   Østrig    end    den    at   tilintetgjøre   Protestan- 


1)    Nr.    48,  Danske  Traktater  pag.  43.         ^j    gg   -^^^^  ^^i  jq-j.^   43 
og  Schåfer,  1.  c,  I,  pag.  166. 

tismen^).  Der  gik  virkelig  foruroligende  Rygter  om.  at  franske 
Tropper  skulde  rykke  ind  i  det  Paderbornske  og  Miinsterske 
for  at  støtte  Østrigs  Bestræbelser.  Skeete  dette,  vilde  en 
Religionskrig  nødvendigvis  udbryde,  og  Hessen  vilde  da.  som 
Bernstorff  d.  1  Mai  skriver  til  de  Cheusses,  „i  det  18de 
Aarhundrede  kunne  blive,  hvad  Bøhmer,  havde  været  140 
Aar  tidligere,  en  Kilde  til  Ødelæggelse  og  Ruin." 

Det  var  iøvrigt  ikke  alene  politisk-religiøse  Hensyn,  der 
opfordrede  den  danske  Regering  til  at  beskjæftige  sig  med 
denne  Sag.  Den  dreves  ogsaa  af  personlige  og  dynastiske 
Grunde,  thi  den  nære  Forbindelse,  som  saalænge  har  knyttet 
det  danske  Kongehus  til  Hessen-Cassel,  opstod  paa  denne 
Tid.  Den  hessiske  Arvepriuds  var  gift  med  en  engelsk  Prind- 
sesse.  Søster  til  Frederik  d.  5te3  første  Gemalinde  Lovise. 
I  November  1755  var  et  Ægteskab  blevet  aftalt  mellem  Frederik 
d.  5tes  anden  Datter  Wilhelmine  Caroline  og  Arveprindsens 
ældste  Søn  Wilhelm,  der  tilligemed  sine  to  Brødre  fra  Som- 
meren 1756  tog  varigt  Ophold  i  Kjøbenhavn^).  Endelig  ind- 
satte Landgreven  den  danske  Konge  til  Formynder  for  de 
3  Prindser  samt  til  sin  Testaments-Executor  og  til  Med- 
Administrator  af  Grevskabet  Hanau,  som  ved  Laudgrevens 
Død   strax  skulde  gaae  over  til  Arveprindsens  ældste  Søn^j. 

Det  var  ingen  let  Sag  at  bringe  Østrig  til  at  opgive 
sine  Planer  paa  Hessen.  Thi,  som  Bernstorff  d.  '-24  Juli 
1756  skriver  til  den  hanoverske  Minister  Miinchhausen*), 
„at  paaberaabe  sig  den  westphalske  Fred  til  Østrig,  nytter 
til  Intet.  Man  maa  gjøre  opmærksom  paa,  at  de  prote- 
stantiske Fyrster  paa  den  Maade  drives  over  i  Preussens 
Arme  og  lære  at  ansee  dette  Lauds  Interesser  som  deres 
egne,  og  at  Østrig  giver  den  preussiske  Konge  en  Autoritet 
og  Anseelse,  som  nødvendigvis  maa  fordunkle  Keiserens 
Magt  og  netop  er,  hvad  Kongen  af  Preussen  ved  alle  sine 
Handlinger  i  Riget  tilstræber".  Dette  Argument  endte  til- 
sidst  med  at  overtyde  de  to  forbundne  Hofter  om,  at  de 
ikke  kunde  bevise  Frederik   d.  2den   nogen    større  Tjeneste 


M  Denne  mærkelige  Udtalelse  anfører  St.  Friest  i  „bistoire  de  la 
chute  des  jésuites"  efter  Choiseuls  Papirer,  see  Schåfer  I,  117,  cfr.  ogsaa 
Nr.  72,  Noten.  ^)  Det  var  den  tredie  Broder  Carl,  som  senere  blev 
gift  med  Frederik  den  5te8  tredie  Datter  Louise.  ')  See  i  det  Føl- 
gende Nr    140.        4)  Nr.  66. 

end  ved  at  gjøre  ham  til  Religioneus  Forsvarer,  og  ikke  blot 
opgave  de  at  blaude  sig  videre  ind  i  den  hessiske  Sag,  men 
undgik  endog  i  Fremtiden  Alt.  der  kunde  opfattes  som  rettet 
mod  Protestantismen  som  saadan^). 

Men  medens  den  danske  Regering  saaledes  fjernede 
Faren  fra  den  ene  Side  og  allerede  havde  begyndt  paa  at 
bringe  en  Forsoning  tilveie  mellem  Georg  d.  2den  og  Marie 
Theresia^).  brød  Krigen  ud  fra  den  anden.  I  Slutningen  af 
August  1756  faldt  Frederik  d.  2 den  pludselig  ind  i  Sachsen 
for  derfra  at  angribe  Østrig  i  Bøhmen.  Som  en  Løbeild 
spredte  denne  Efterretning  sig  over  Europa  og  fra  nu  af  ud- 
viklede Begivenhederne  sig  med  ustandselig  Kraft. 

Sachsen  opfordrede  alle  Magter,  som  vare  interesserede 
i  de  tydske  Anliggender,  til  at  optræde  til  dets  Forsvar,  og 
Østrig  begjærede  Hjælp  hos  sine  Forbundne  paa  samme  Tid 
som  Keiseren  satte  Rigets  tunge  Maskineri  i  Bevægelse  imod 
Fredsforstyrreren.  Frankrig  saae  sig  paakaldt  baade  som 
Østrigs  Allierede  og  som  Garant  for  den  westphalske  Fred. 
Men  istedetfor  at  indskrænke  sig  til  at  stille  det  i  Traktaten 
af  1  Mai  1756  stipulerede  Hjælpekorps  af  24,000  Mand.  be- 
stemte Ludvig  d.  15de  sig,  dels  paa  Grund  af  Slægtskabet 
med  det  sachsiske  Churhuus,  dels  af  Værdighedshensyn.  til  at 
optræde  selvstændigt  og  med  sin  hele  Magt  i  Tydsklaud 
hellere  end  som  blot  Forbundsfælle  at  underordne  sig  Øst- 
rig, og  saaledes  var  Frankrig  da  paa  eengang  draget  ind  i 
den  almindelige  Fastiandskrig,  som  man  havde  villet  und- 
gaae.  Den  30  Marts  1757  afgave  den  franske  og  den  svenske 
Gesandt  i  Regensburg  den  Erklæring,  at  begge  Konger  som 
Garanter  for  den  westphalske  Fred  „vilde  anvende  alle  i 
deres  Magt  staaende  Midler  for  at  skaffe  den  Fornærmede 
Erstatning,  haandhæve  de  tre  i  Riget  bestaaende  Religioners 
Rettigheder  og  overhovedet  sikkre  den  tydske  Frihed  mod 
ethvert  Overgreb",  d.  26  April  paafulgte  Frankrigs  An- 
meldelse om,  at  franske  Tropper  vare  rykkede  ind  i  Tydsk- 
land,  med  Gjentagelse  af  Forsikkringen  om,  at  Hensigten 
kun  var  at  bevare  den  offentlige  Fred  og  de  tre  Religioners 


'j  Cardinal  Bernis  tillægger  sig  Æren  for,  at  Syvaarskrigen  ikke 
antog  en  religiøs  Charakteer,  Mémoires  I,  301.  ^)  See  nedenfor  VI 
Afdeling. 

Frihed,  og  d.  1  Mai  undertegnedes  den  anden  Traktat  i 
Versailles  mellem  Østrig  og  Frankrig,  i  hvilken  den  prote- 
stantiske Religions  Frihed  paany  erkjendes,  men  endvidere  be- 
stemmes det,  at  Schlesien,  Glatz  og  nogle  andre  Territorier 
skulde  tilbagegives  Østrig,  der  paa  sin  Side  som  Gjengjeld 
for  disse  Erhvervelser  lovede  at  afstaae  en  Deel  af  de  spanske 
Nederlande  til  Frankrig  og  Resten  til  Hertugen  af  Parma, 
der  var  gift  med  Ludvig  d.  15des  Datter  Louise  Elisabeth. 
Sverig  indgik  d.  21  Marts  1757  en  Traktat  med  Frankrig,  til 
hvilken  Østrig  sluttede  sig  og  som  senere  udvidedes  ved  Trak- 
taterne af  22  Sept.  1757  og  af  13  April  1758.  Ogsaa  med  Rus- 
land sluttede  Sverig  Overenskomster;  Keiserinden  tiltraadte 
den  svensk-franske  Traktat  af  21  Marts  ved  Convention  af 
5  November  1757  og  den  udløbne  Alliance-Traktat  mellem 
Rusland  og  Sverig  fornyedes.  Keiserinden  af  Rusland,  paa 
hvis  Neutralitet  Frederik  d.  2den  sikkert  havde  regnet  som 
Følge  af  sin  Traktat  med  England,  foretrak  uden  Betænk- 
ning sit  Fjendskab  til  Preussen  for  sit  Venskab  med  Eng- 
land, tiltraadte  d.  31  Dec.  1756  Traktaten  mellem  Frankrig 
og  Østrig  og  indgik  d.  22  Jan.  1757  et  yderligere  Forbund 
med  Maria  Theresia,  hvorved  hun  lovede  at  bringe  Schlesien 
og  Glatz  tilbage  under  østrigsk  Herredømme  og  sætte  Skranker 
for  Preussens  Anmasselser.  Endelig  besluttede  Rigsdagen 
i  Regensburg  d.  10  Jan.  1757  Rigskrig  mod  Preussen  og 
til  deD  Ende  paalagdes  det  samtlige  Rigsstænder  ufortøvet 
at  stille  et  tredobbelt  Contingent  af  Tropper.  Saaledes 
stod  altsaa  paa  den  ene  Side  Østrig,  Frankrig,  Sverig,  Rus- 
land og  Riget. 

Paa  den  anden  Side  erklærede  William  Pitt,  der  i  No- 
vember 1756  var  indtraadt  i  det  nye  af  Hertugen  af  Devon- 
shire  dannede  Ministerium  som  Statssecretair  for  de  uden- 
rigske Anliggender  tilligemed  Lord  Holderuesse,  at  England 
betragtede  den  østrigsk-preussiske  Krig  som  foraarsaget  ved 
det  engelsk-preussiske  Forbund,  og  ligesom  det  agtede  at 
forsvare  Hanover,  saaledes  ansaa  det  sig  ogsaa  forpligtet 
til  at  understøtte  Preussen.  Alliancen  mellem  de  to  Stater 
styrkedes  senere  ved  den  anden  Westminster- Traktat  af 
11  April   1758. 

Hele  Mellem- Europa  og  Norden,  med  Undtagelse  af 
Holland  og  Danmark,   vare   saaledes  indviklede  i  Krigen   og 

til  den  engelsk-franske  Sø-  og  Colonial-Krig  havde  Syraars- 
Krigen  sluttet  sig. 

Det  var  en  meget  vanskelig  Stilling,  den  danske  Re- 
gering befandt  sig  i.  Endnu  havde  vel  ikke  alle  de  andre 
Magter  erklæret  sig,  da  den  maatte  tage  sin  Beslutning,  men 
hvad  man  allerede  vidste,  var  tilstrækkeligt  til  at  fremkalde 
den  største  Uro.  Krigen  vilde  blive  ført  paa  Danmarks 
Grændser  og  ved  dets  Kyster,  dets  Allierede  vilde  anvende 
alle  Midler  til  at  drage  det  ind  i  Krigen,  og  ved  at  indtage 
en  neutral  Stilling,  udsatte  det  sig  utvivlsomt  for  Mistro  fra 
alle  Sider.  Det  var  desuden  langt  fra  Tilfældet,  at  den  al- 
mindelige Stemning  i  Landet  selv  udtalte  sig  for  en  Neu- 
tralitet. Uden  at  man  egentlig  var  krigersk  stemt  eller 
gjorde  sig  nogen  bestemt  Forestilling  om,  hvad  Danmark 
skulde  opnaae  ved  en  Deeltagelse  i  Krigen,  fandt  man  det 
dog  naturligt,  at  Landet  fulgte  de  andres  Exempel.  Større 
Tvivl  var  der  maaskee  om,  hvilket  Parti  det  burde  tage, 
eller  rettere  sagt,  hvilken  Side  der  havde  meest  Udsigt  til 
at  gaae  seirrig  ud  af  Kampen.  I  Begyndelsen  var  den  al- 
mindelige Opfatning  vistnok  den,  at  Preussen  og  England 
ikke  vilde  kunne  modstaae  de  uhyre  Kræfter,  som  de  For- 
bundne raadede  over,  især  efter  at  England  strax  i  det 
første  Aar  af  Søkrigen  havde  lidt  betydelige  Nederlag.  Bern- 
storff udtaler  sig  herom  til  den  danske  Gesandt  Rantzau  i 
London  under  7  Aug.  1756:  „Siden  Revolutionen  har  der  ikke 
været  nogen  saa  sørgelig  Epoke  for  England.  Fra  alle  Sider 
hører  man  kun  tale  om  dets  Tab  og  dets  Fjenders  Fordele, 
dets  Hærførere  tillands  og  tilsøes  gjøre  Intet  og  vinde  ikke 
de  mindste  Fordele,  som  kunne  opveie  Indtrykket  af  saa- 
mange  Ulykker"  ^).  Af  de  Kyndigere  dømte  dog  adskillige 
ikke  paa  denne  Maade.  Bernstorff  selv  havde  en  høi  Fore- 
stilling om  Englands  Magt  og  om  Frederik  d.  2dens  Genie, 
og  to  af  haus  dygtigste  Agenter  og  varmeste  Venner,  Asse- 
burg  og  de  Cheusses,-  vare  ligefrem  preussisk-  og  engelsk- 
sindede og  de  ønskede,  at  Danmark  skulde  erklære  sig  for 
Frederik  d.  2den  2).     Men  senere,  da  i  Løbet  af  1757  og  de 


')  Nr.  66.  -)  Nr.  106  og  135,  Brevvexling  mellem  Bernstorff  og 
Choiseiil,  pag.  40.  Ogsaa  Grev  "Wedel-Frijs  i  Paris  var  antifransk, 
men  det  havde  vist  væsentlig  sin  Grund  i  hans  personlige  Misfornøielse 
med  de  franske  Ministre. 

4* 

følgende  Aar  Lykken  erklærede  sig  for  England  og  da 
Frederik  d.  3dens  Feltherre-Dygtighed  viste  sig  i  hele  sin 
Storhed,  opstod  her  næsten  en  begeistret  Stemning  for  ham, 
og  Choiseul  var  ikke  slet  underrettet,  da  han  i  1760  sagde 
til  Wedel-Frijs,  at  „med  Undtagelse  af  Kongen  og  Ministeriet 
var  hele  Danmark  engelsk-  og  preussisksindet"  ^). 

Under  saadanne  Omstændigheder  vilde  en  mindre  selv- 
stændig og  samvittighedsfuld  Minister  rimeligvis  have  ladet 
sig  ved  Begivenhedernes  Magt  drive  ind  i  Krigen  hellere  end 
at  paatage  sig  Byrden  og  Ansvaret  for  en  vanskelig  og  møi- 
sommelig  Neutralitet.  Men  Bernstorff  fastholdt  sin  egen 
Anskuelse  og  kunde  ikke  erkjende,  at  der  idetmindste  endnu 
forelaae  tilstrækkelig  Anledning  for  Danmark  til  at  tage 
noget  Parti.  Han  har  selv  udførligt  fremstillet  sine  Grunde 
til  at  tilraade  Kongen  Neutralitet  2),  og  navnlig  gjorde  han 
gjældende,  at  paa  den  ene  Side  havde  Danmark  Intet  at 
beklage  sig  over  ligeoverfor  nogen  af  de  Krigsførende,  og 
paa  den  anden  Side  vilde  det  Intet  kunne  vinde  i  Krigen. 
Tog  det  Parti  med  Preussen  og  dette  Land  seirede,  kunde 
Danmark  ikke  vente  sig  nogen  Fordeel  deraf,  deels  fordi  den 
preussiske  Konge  „aldrig  pleier  at  tilstaae  eller  endog  kun 
at  give  sine  Forbundne,  det  ringeste  Haab  om  Noget  af 
hvad  han  erobrer  eller  tænker  paa  at  erobre",  dels  ogsaa 
fordi  Intet  af  de  østrigske  Lande  kunde  udgjøre  en  Be- 
siddelse, som  det  vilde  være  nyttigt  for  Danmark  at  erhverve. 
Alt,  hvad  Kongen  altsaa  vilde  opnaae  ved  at  tage  Preussens 
Parti,  vilde  være  „at  befæste  den  for  Danmark  frygteligste 
og  skadeligste  Magt",  foruden  at  han  derved  brød  med  sin 
gamle  Allierede  Frankrig  og  det  dermed  forbundne  Sverig. 
Tog  man  derimod  Parti  med  Frankrig  og  Østrig,  vilde 
man  være  udsat  for,  at  Preussen  angreb  og  ødelagde  Halv- 
øen, medens  den  dansk-norske  Skibsfart  og  Handel  vilde 
blive  et  sikkert  Bytte  for  de  engelske  Kapere.  Som  man 
seer,  var  det  vægtige  politiske  Grunde  og  hverken  feig  Frygt 
eller  raadvild  Ubestemthed,  som  bevægede  den  danske  Re- 
gering 3).      Ligesaa    lidet    lod    Bernstorff   sig    paavirke    ved 


•)  Wedel-Frijs   til   Bernstorfif,    18  April   1700.       ')  Nr.  88   og  111. 
*)  Nr.  ll;e. 

Haabet  om  engang  at  blive  Fredsmægler^),  om  han  end  ganske 
vist  stundom  tænkte  sig  Muligheden  af,  at  Danmarks  Neu- 
tralitet engang  kunde  sætte  det  istand  til  at  udøve  en  Virk- 
somhed, der  vilde  være  ligesaa  ærefuld  for  Laudet  som 
gavnlig  for  Europa. 

Det  var  imidlertid  ikke  med  noget  let  Sind,  at  Bern- 
storff besluttede  sig  til  at  tilraade  Neutraliteten.  Thi  han 
følte,  at  Critiken,  der  altid  er  strengest  mod  den,  der  gaaer 
mod  Strømmen,  i  Fremtiden  vilde  bebreide  ham  at  have  op- 
givet de  store  Fordele,  som  den  da  vilde  hævde,  at  man 
ganske  sikkert  vilde  have  kunnet  opnaae,  hvis  man  i  Tide 
havde  forenet  sig  med  det  Parti,  som  senere  havde  viist  sig 
det  stærkeste  og  som  den  da  vilde  paastaae,  at  alle  For- 
standige fra  Begyndelsen  af  maatte  indsee  at  ville  gaae  af 
med  Seiren.  Det  er  med  dyb  Smerte,  at  han  forestiller 
sig,  hvorledes  Eftertiden  vil  bedømme  hans  Politik^),  og 
d.  27  Aug.  1757  skriver  han  til  Marskal  Belle-Isle:  „jeg  ar- 
beider,  vistnok  i  fuld  Enighed  med  mine  Colleger  men  imod 
hele  Nationens  Fordomme,  og  hvorvel  det  hverken  skrækker 
dem  eller  mig,  og  vi  ikke  derfor  ere  mindre  bestemte  paa 
altid  kun  at  have  vor  Pligt  for  Øie  uden  at  tage  Hensyn  til 
de  Følger,  som  deraf  kunne  opstaae  for  os  selv,  er  det  ikke 
destomindre  sørgeligt  for  os,  der  offre  Liv  og  Kræfter  i  et 
Folks  Tjeneste,  ikke  at  have  anden  Løn  at  vente  end  Be- 
breidelser  af  dem,  for  hvem  vi  arbeide,  og  af  Efterverdenen. 
Dersom  denne  Krig,  i  hvilken  Frankrig  er  eneraadende, 
ender,  uden  at  denne  Krones  Venskab  har  forskaffet  Dan- 
mark nogen  Fordeel,    vil   den  Epoke,   i  hvilken  jeg  har  be- 


')  Nr.  88.  Cfr.  Mémoires  de  Bernis  I,  300,  II,  17,  41,  Ungern 
Sternbergs  Rigsdags-Relation  i  Danske  Samlinger  VI,  24 — 28.  Om 
dette  Aktstykke,  hvis  Partiskhed  mod  Danmark  er  umiskj  en  delig, 
skriver  Schack-Rathlou  d.  2  Oct.  1762:  „man  har  forsikkret  mig,  at 
det  tildels  var  for  at  udarbeide  det  under  Senator  Høpkens  Øine,  at 
Baron  U.  Sternberg  reiste  til  Sverig,  saa  at  man  paa  en  Maade  kan 
betragte  det  som  et  Værk  af  denne  Senator,  der  lod  det  forfatte  i 
Overeensstemmelse  med  sine  egne  Anskuelser.  Men  da  Hr.  v.  Ungern 
overraskedes  af  Døden,  før  han  fik  lagt  den  sidste  Haand  paa  det,  er 
det  formodentlig  hans  Sekretair  Hr.  Faxell,  der  har  underskrevet  det". 
Det  er  urigtigt,  naar  det  i  D.  Saml.  angives  at  være  skrevet  paa 
Tydsk.  Det  var  oprindeligt  affattet  paa  Svensk,  men  oversattes  paa 
Tydsk,  formodentlig  paa  Schacks  Foranstaltning.      ^)  Nr.  88. 

klædt  Udenrigsdepartemeiitet,  gaae  over  i  Historien  som  en 
Epoke  af  Lethargi  og  Stupiditet"  ^).  Men  det  var  derfor 
ogsaa  hans  bestemte  Hensigt  at  benytte  Omstændighederne 
til  at  vinde  Fordele  for  den  danske  Stat  paa  alle  andre 
Maader  end  ved  at  deeltage  i  Krigen. 

Alle  disse  indre  Kampe  havde  imidlertid  ikke  hindret 
Bernstorff  fra,  som  sædvanligt,  hurtigt  at  tage  sit  Parti. 
Den  16  Oct.  1756  besvaredes  derfor  Sachsens  Opfordring  med 
en  Henvisning  til  Rigsforsamlingen  i  Regensburg  ^) ;  for  sit 
Vedkommende  vilde  Danmark  Intet  have  med  Sagen  at 
gjøre. 

Neutraliteten  var  hermed  udtalt  for  Danmarks  Ved- 
kommende, men  den  danske  Regering  vilde  heller  ikke  ud- 
sætte sig  for  at  inddrages  i  Striden  derved,  at  den  kongelige 
Deel  af  Holsteen  deeltog  i  Rigskrigen  som  Rigsstand. 

Da  den  keiserlige  Proposition  om  Rigskrig  mod  Preussen 
i  Slutningen  af  1756  indbragtes  i  Regensburg,  stillede  de 
preussisksindede  Rigsstænder  et  Modforslag  om,  at  Riget 
skulde  optræde  som  Mægler  mellem  Sachsen  og  Preussen. 
Den  danske  Regering  vilde  ligesaa  lidt  slutte  sig  til  det  ene 
som  til  det  andet  af  disse  Forslag.  Mod  det  keiserlige  ind- 
vendte den,  at  det  var  store  Ord,  som  ikke  forskrækkede 
Nogen  og  kun  tjente  til  at  forøge  den  gjensidige  For- 
bittrelse.  og  den  eneste  Virkning  deraf  vilde  være,  at  Østrig 
derved  tvang  de  tjdske  Lande,  der  laae  indenfor  den  preussiske 
Magtsphære,  til  at  slutte  sig  aabent  til  Preussen,  idet  de 
naturligviis  af  to  Onder  foretrak  at  dække  sig  for  det  nær- 
meste og  sikkreste.  Ligesaa  lidt  vilde  den  slutte  sig  til  det 
hanoverske  Forslag  om  Mediation.  fordi  det  stillede  An- 
griberen og  den  Angrebne  paa  samme  Linie.  Den  danske 
Regering  foreslog  derfor  en  Mellemvei,  at  Rigsdagen  skulde 
indskrænke  sig  til  at  rette  en  skriftlig  Opfordring  til  Preussen 
eller  i  det  Høieste  til  et  Dehortatorium^).  De  Rigsstænder, 
som  ellers  fulgte  Danmark,  svigtede  det  imidlertid  ved  denne 
Leilighed.  Som  ovenfor  bemærket,  vedtoges  det  keiserlige 
Forslag  d.  10  Jan.  1757  og  under  2  og  22  Februar  over- 
leverede den  keiserlige  Gesandt  i  Kjøbenhavn  Grev  Diedrich- 


')  Nr.  89.     2)  Nr.  70.      »)  See  ogaaa  U.  Sternberg  i  Danske  Saml. 
1.  c,  pag.  3—4. 

Stein  Keiserens  Befaling  til  Hertugen  i  Holsteen  om  at  stille 
sit  Contiugent.  Dette  afslog  den  danske  Regering,  og  d. 
19  Febr.  modtog  Gesandten  i  Regensburg  Ordre  til  at  dik- 
tere til  Protokollen,  at  „i  en  saa  vigtig  og  betænkelig  Sag 
kunde  Majoriteten  ikke  forbinde  de  Rigsstænder,  som  havde 
stemt  imod  Beslutningen"  ^). 

Ved  denne  almindelige  Sætning,  som  den  danske  Re- 
gering paastod  at  være  hjemlet  i  Rigsforfatuingen,  gav  den 
tillige  andre  Rigsstænder,  som  maatte  ønske  at  forblive  neu- 
trale, et  Exempel,  de  kunde  følge.  Men  ved  Siden  af  det 
almindelige  Argument  anførte  Bernstorff  et  andet  særligt, 
nemlig  den  Omstændighed,  at  Hertugen  af  Holsteen  tillige 
var  Konge  af  Danmark.  Under  sædvanlige  Forhold  kunde 
disse  to  Egenskaber  holdes  adskilte,  men  naar  en  Krig  ud- 
bryder, „maa  den  Politik,  som  Kongen  vælger  som  Konge, 
ogsaa  følges  af  ham  som  Hertug",  thi  „hvis  han  som  Hertug 
understøttede  en  Magt,  havde  han  udelukket  sig  fra  som 
Konge  at  slutte  sig  til  Modparten".  Hele  en  senere  Tids 
Heelstatsanskuelse,  som  skjød  Vanskelighederne,  der  laae  i 
Holsteens  Stilling  i  det  tydske  Forbund,  tilside  ved  i  for- 
nødent Fald  at  ignorere  denne,  er  saaledes  allerede  her  fuldt 
udviklet,  ligeindtil  Spørgsmaalet  om  Hærens  Eenhed,  hvorom 
Bernstorff  uden  Omsvøb  udtaler,  at  „Kongen  ikke  har  Tropper 
som  Hertug,  men  Armeer  som  Konge"  ^).  Endelig  tilføies 
endnu  et  tredie  Argument,  nemlig  at  Østrig  selv  var  bedst 
tjent  med,  at  Danmark  ogsaa  for  Holsteens  Vedkommende 
holdt  sig  udenfor  Krigen,  thi  den  Fordeel,  Keiseren  kunde 
drage  af  et  Contingent,  der  som  Regel  ikke  oversteeg 
1000 — 1500  Mand,  var  for  Intet  at  regne  i  Sammenligning 
med  den  Gavn,  han  kunde  have  af,  at  Kongen  i  Rigs- 
anliggenderne  stod  mellem  de  to  Partier  og  kunde  optræde 
mæglende  imellem  dem. 

Dette  Standpunkt  fastholdt  den  danske  Regering  ufra- 
vigeligt trods  Østrigs  Trudsler  og  Frankrigs  indtrængende 
Forestillinger,  og  den  yderste  Indrømmelse,  Bernstorff  kunde 


^)  Samme  Dag  skriver  Bemstorflf  til  den  gothaiske  Minister  Keller, 
at  Kongen  „hverken  vil  angribe  eller  anerkjende,  end  sige  følge  Be- 
slutningen".      ^)  Nr.  113. 

bevæges  til  at  stille  i  Udsigt,  mea  som  aldrig  realiseredes, 
var  at  Kongen  kunde  ville  yde  det  holsteenske  Contingent  i 
Penge  istedetfor  i  Tropper*). 


Sveriga  Deeltagelse    i  Syvaarskrigen    og   den    bevæbnede 
Neutralitets  Skjæbne. 

Den  danske  Regerings  Forventninger.  Det  svenske  Rigsraads 
Forhandlinger.  Traktaterne  med  Frankrig  af  21  Marts  og  af  22  Sep- 
tember 1757.  Følgerne  for  Danmark  af  Sverigs  Deeltagelse  i  Fastlands- 
krigen. Ruslands  og  Sverigs  Optræden  i  Østersøen.  Declaration  af 
26  April  1758  og  Convention  af  ^ao  Marts  1759,  russisk  Blokadedecret 
af  7  Mai  1757,  svensk  Bekjendtgjørelse  af  28  Juni  1758.  Danmarks 
Hævdelse  af  Skibsfartens  Frihed  i  Østersøen.  Englands  Indvendinger 
mod  Union  maritime.  Dansk-svenske  diplomatiske  og  militaire  Demon- 
strationer mod  Kaperierne.     Conventionens  faktiske  Ophør. 

Det  var  en  ikke  ringe  Skuffelse  for  den  danske  Re- 
gering, at  Sverig  ikke  fulgte  Danmarks  Exempel  ved  at 
holde  sig  udenfor  Fastlandskrigen.  Bernstorff  havde  haabet 
dette,  ikke  at  han  stolede  paa  nogen  Følelse  hos  den  svenske 
Regering  af  en  almindelig  nordisk  Solidaritet,  men  fordi  han 
troede,  at  Forfatningspartiet.  omgivet  som  det  var  af  indre 
og  ydre  Vanskeligheder,  under  nærværende  Omstændigheder 
vilde  være  glad  ved  at  finde  en  Støtte  i  en  Tilslutning  til 
Danmark.  Alt  syntes  ogsaa  at  bestyrke  ham  i  denne  Tanke. 
Raadet  havde  eenstemmigt  bifaldet  Forslaget  om  en  fælles 
Neutralitet  i  Søkrigen  efter  en  saa  kort  Overlægning,  at 
Høpken  erklærede  den  for  „utænkelig  i  nogen  anden  Sag  end 
i  en,  i  hvi]ken  det  danske  Hof  var  interesseret",  og  han  til- 
lagde, at  „Nationen  med  Glæde  vilde  erfare  en  Foranstalt- 
ning, der  viste  Europa  den  lykkelige  Enighed,  der  bestod 
mellem  de  to  Hoffer"  ^).  Den  offentlige  Mening  havde  stad- 
fæstet denne  Forudsigelse,  thi  i  Sverig  ikke  mindre  end  i 
Danmark  modtoges  Conventionen  af  12  Juni  med  Tilfredshed 
som  det  første  Skridt  paa  en  Bane,  der  forhaabentlig  vilde 
føre  til  en  almindeligere  fælles  Optræden  i   den  europæiske 


')  Nr.  89.    *)  Asseburg  til  Bernstorff  af  3  Febr.  og  14  Marts  1756. 

Politik  og  til  Opgivelsen  af  det  gamle  nationale  NagM. 
Denne  Stemning  var  voxet  som  Følge  af  den  faste  og  takt- 
fulde Understøttelse,  Forfatningspartiet  havde  fundet  hos  den 
danske  Regering  under  den  Horn-Braheske  Crise,  i  hvilken 
England  og  Rusland  havde  begunstiget  Hoffets  Planer  2).  I 
Svaret  paa  de  kongelige  Propositioner  havde  Stænderne  der- 
for ogsaa  paalagt  Kongen  altid  at  behandle  Danmark  som 
„Sverigs  nødvendigste  og  meest  prøvede  Ven"  ^).  og  da  Bern- 
storff fortroligt  uieddeelte  Høpken.  hvorledes  Danmark  agtede 
at  stille  sig  til  Forhandlingerne  i  Regensburg^),  billigede 
Caucelli-Præsidenten  Alt  og  lovede  at  instruere  den  svenske 
Comitialgesandt.  von  Greiffenheim,  i  Overeensstemmelse 
hermed. 

Men  hvor  beroligende  alt  dette  end  maatte  synes,  varede 
det  dog  ikke  længe,  før  Bernstorff  begyndte  at  mærke,  at 
man  omgikkes  med  ganske  andre  Tanker  i  Stockholm,  og 
allerede  d.  30  October  skriver  han  til  den  danske  Gesandt 
i  Regensburg,  Joachim  von  Moltke,  at  ..han  frygtede  for,  at 
Sverig  havde  indladt  sig  saa  langt  med  Andre,  at  vi  neppe 
kunde  stole  paa  den  svenske  Gesandts  Understøttelse".  Virkelig 
antydede  Cancelli-Præsidenten  snart  efter  leilighedsvis  i  Sam- 
tale med  den  danske  Secretair,  at  Sverig  .,som  Garant  for 
den  westphalske  Fred  kunde  see  sig  nødt  til  at  vælge  en 
anden  Form"^).  i  April  sagde  den  nye  svenske  Gesandt, 
Ungern-Sternberg.  der  havde  afløst  Fleming,  da  denne  ind- 
traadte  i  Raadet.  ganske  i  Almindelighed  til  Bernstorff,  at 
Sverig  ikke  kunde  tilsidesætte  Hensynet  til  sine  Pligter 
som  Med-Garant.  og  endelig  raeddeeltes  det  Asseburg  d.  1 
Juli  1757,  at  Sverig  havde  bestemt  sig  til  at  optræde  activt 
i  Tydskland  og  ønskede,  at  Danmark  vilde  gjøre  det  Samme 
eller  i  alt  Fald  give  en  Forsikkring  om  ikke  at  angribe 
Sverig  under  Krigen  ^).  Denne  Begjæring  afsloges,  fordi  det 
var  under  Kongens  Værdighed  at  give  en  „saa  overflødig" 
Forsikkring.  Om  Beslutningen  selv  vilde  den  danske  Re- 
gering ikke  udtale  sig,  thi  „Kongen  fandt  ingen  Anledning 
til  at  yttre  sig  om  en  allerede  afgjort  Sag  og  ved  en  Leilig- 


')  Spriachorn,  1.  c,  pag.  257.  ^)  Nr.  66.  *)  Asseburg  til  Bern- 
storff, 15  October  1756.  ')  Nr.  68.  ^)  Gamm  til  Bernstorff  d.  26  No- 
vember 1756.      *)  Asseburgs  Denkwiirdigkeiten,  pag.  79. 

hed,  som  gjorde  enhver  Forklaring  vanskelig  for  en  neutral 
Fyrste".  Asseburg  skulde  derfor  afholde  sig  fra  enhver 
Meningstilkjendegivelse  og  i  alt  Fald  ikke  sige  Andet  end, 
at  „Kongen  meget  oprigtigt  ønskede,  at  Sverigs  Deeltagelse 
i  Krigen  maatte  blive  til  sand  Gavn  for  Landet  og  for 
dem,  der  vare  Venner  af  dets  Forfatning  og  dets 
Regering"  ^). 

Det  var  ikke  blot  den  svenske  Regerings  Beslutning, 
men  ogsaa  dens  Hensynsløshed  ved  ikke  forinden  at  have 
meddeelt  sig  derom  til  sin  Allierede,  der  stærkt  berørte 
Bernstorff,  og  det  var  kun  paa  Grund  af  den  franske  Am- 
bassadørs indstændige  Forestillinger,  at  han  opgav  at  be- 
klage sig  derover  i  Stockholm.  Ved  denne  Leilighed  havde 
den  svenske  Cancelli-Præsident  imidlertid  hverken  gjort  sig 
skyldig  i  nogen  egentlig  Underfundighed  eller  i  Hemmeligheds- 
fuldhed, men  han  havde  viist  en  desto  større  Mangel  paa 
politisk  Forudseenhed,  Fasthed  og  moralsk  Mod. 

I  October  og  November  1756  reklamerede  Østrig  og 
Frankrig,  understøttede  af  Rusland,  Sverigs  Optræden  som 
Garant  for  den  westphalske  Fred  samt  foresloge,  at  det  i 
Forbindelse  med  Frankrig  skulde  udstæde  en  Declaration 
for  at  berolige  Protestanterne  og  iøvrigt  i  Regensburg  stemme 
for  de  keiserlige  Hofraadsdecreter  mod  Kongen  af  Preussen. 
Til  Gjengjæld  lovede  de  to  Magter  for  det  Tilfælde,  at 
Preussen  anfaldt  Sverig,  at  forskaffe  dette  Rige  en  Udvidelse 
af  Svensk-Pommern  til  de  Grændser,  som  denne  Provinds 
havde  faaet  ved  Freden  i  St.  Germain  en  Laye  1679,  men, 
dersom  intet  Angreb  fra  preussisk  Side  paafulgte,  garanterede 
de  Sverig  Svensk-Pommern  med  dets  daværende  Grændser 
og  med  Afhjælpelse  af  de  Klager,  Sverig  hidtil  forgjæves 
havde  gjort  gjældende  mod  Preussen  i  Anledning  af  den 
ufuldstændige  Opfyldelse  af  Freden  i  1720. 

Disse  Forslag  gjorde  stort  Indtryk  i  Stockholm.  Det 
tiltalte  Nationalfølelsen,  at  tre  mægtige  Stater  paakaldte  Sverigs 
Garanti,  og  der  aabnede  sig  en  Leilighed  for  det  til  paany 
at  gjøre  sin  gamle  Indflydelse  i  Europa  gjældende,  at  tilbage- 
vinde det  protestantiske  Supremativ,  som  Gustav  Adolf  havde 
udøvet,   men   som   i   de  senere  Aar  Preussen  havde  søgt  at 

')  Nr.  86  cfr.  88. 

tilvende  sig,  at  forsikkre  sig  Frankrigs  og  Østrigs  Venskab, 
at  opnaae  deres  Garanti  for  Besiddelsen  af  Pommern,  og  at 
bidrage  til,  at  der  sattes  Grændser  for  en  Magt,  hvis  onde 
Villie  Sverig  allerede  ofte  havde  prøvet  og  som  i  Fremtiden 
vilde  kunne  blive  endnu  farligere.  Det  var  hvad  man  kunde 
naae  ved  at  antage  de  fransk-østrigske  Forslag.  Afslog  man 
dem  derimod,  vilde  man  ikke  blot  ikke  vinde  disse  Fordele, 
men  ogsaa  svække  Regeringens  Stilling  indadtil  og  styrke 
Oppositionen,  miste  Frankrigs  Støtte,  renoncere  paa  den 
sidste  Rest  af  Trediveaarskrigens  Frugter,  og  naar  Sverig 
tilsidesatte  sine  Forpligtelser  efter  den  westphalske  Fred, 
udsatte  det  sig  ligeledes  for  at  tabe  sine  Rettigheder  og 
saaledes  ikke  at  kunne  vente  nogen  Hjælp,  naar  Preussen 
tidligere  eller  sildigere  skred  til  et  Angreb  paa  Pommern. 

Naar  Alternativet  stilledes  saaledes,  var  Valget  ikke 
tvivlsomt,  og  den  Neutralitet,  som  Bernstorff  anbefalede, 
syntes  ikke  længere  at  egne  sig  for  Sverig.  1  Høpkens  Fore- 
stilling til  den  svenske  Konge  af  6  December  1756^)  hedder 
det  derom:  „Danmarks  Neutralitetssystem  turde  for  dette 
Rige  være  naturligere,  om  end  i  Udførelsen  langt  vanske- 
ligere og  eventyrligere.  Ved  Forandring  mister  man  gamle 
men  vinder  nye  Venner,  ved  Neutralitet  taber  man  Alt  lige 
indtil  Agtelse  og  Consideration.  Under  et  oplyst  og  dygtigt 
Ministerium  kan  en  Neutralitet  lykkes,  men  det  bliver  altid 
anseet  for  en  Lykke,  som  man  har  Grund  til  at  forundre 
sig  over,  men  ikke  til  at  misunde".  Saaledes  skeete  det 
da,  at  den  svenske  Regering  antog  de  fransk-østrigske  For- 
slag. Den  10  Januar  1757  afgav  den  svenske  Comitial- 
gesandt  Pommerns  Stemme  for  Østrigs  Forslag  om  Rigskrig 
mod  Preussen,  d.  30  Marts  udstædte  Sverig  i  Forbindelse 
med  Frankrig  en  Erklæring  om,  at  det  agtede  at  gjøre  sin 
Garanti  gj ældende,  og  allerede  forinden  var  d.  21  Marts 
Traktaten  bleven  undertegnet  mellem  Sverig  paa  den  ene 
Side  og  Frankrig  og  Østrig  paa  den  anden.  Formelt  havde 
den  svenske  Regering  ikke  herved  forpligtet  sig  til  Andet 
end  til  at  virke  ved  moralske  Midler,  og  Høpken  udtalte 
udtrykkelig  i  den  ovenanførte  Forestilling,  at  Rigets  ind- 
vortes Tilstand  ikke  tillod  nogen  aktiv  Optræden  mod  Preussen, 


^)  Handlingar  roraade  Skandinaviens  Historia,  23  Bind  pag.  145—46. 

hvorfor  ogsaa  eu  saadau  „var  langt  fra  Cancelli-Collegiets 
Tauker".  Men  det  var  netop  Cancellipræsidentens  store 
Feil,  at  han  ikke  indsaae,  at  de  moralske  Midler  ikke  her 
vilde  være  tilstrækkelige  og  at  Sverigs  Erklæring  om  at  ville 
gjøre  sin  Garanti  gjældende,  nødvendigt  maatte  føre  det  til 
Krigen. 

Dette  viste  sig  snart,  thi  de  allierede  Magter  havde  en 
stor  Interesse  af,  at  Sverig  traadte  aktivt  op.  En  svensk 
Hær  i  Pommern  kunde  støtte  Franskmændenes  Indmarsch  i 
Hanover  og  i  Mellem-Tydskland  og  paa  den  anden  Side  række 
Haanden  til  Russerne  paa  deres  Fremtrængen  langs  Øster- 
søens Kyst,  den  kunde  forurolige  Preusserne  i  deres  Flanke 
og  Ryg  og  under  gunstige  Forhold  gaae  mod  Berlin,  den 
kunde  endelig  afskjære  al  Tilførsel  op  ad  Elben  og  saaledes 
yde  de  AUierede  den  Tjeneste,  som  Wallenstein  i  Trediveaars- 
krigen  havde  søgt  at  opnaae  ved  Besættelsen  af  Mecklen- 
burg.  Det  varede  derfor  heller  ikke  længe,  før  den  svenske 
Gesandt  i  Paris  indberettede,  at  Marskallen  af  Belle-Isle 
havde  sagt  ham.  at  der  nu  bød  sig  den  gunstigste  Leilighed 
for  Sverig  til  at  gjenvinde  Pommern,  og  at  Frankrig  derfor 
ønskede  at  der  skulde  staae  en  svensk  Hær  i  denne  Pro- 
vinds, „til  hvilken  de  Erobringer,  som  der  maatte  skee, 
kunde  overleveres".  Hvis  Sverig  vilde  opstille  en  Hær  af 
30,000  Mand,  vare  de  Allierede  villige  til  at  yde  fornødne 
Subsidier  til  dens  Underhold^).  En  Maaned  efter  forelaae 
disse  Forslag  i  officiel  Form,  men  nu  var  der  rigtigtnok  ikke 
længere  Tale  om  Erobringer,  som  den  svenske  Hær  skulde 
modtage,  men  derimod  om  saadanne,  som  den  selv  skulde 
gjøre,  og  navnlig  anbefaledes  Stettins  Erobring  og  Magde- 
burgs Beleiring  som  de  nærmest  liggende  Opgaver  for  den 
svenske  Krigsførelse. 

Saaledes  vendte  Spørgsmaalet  tilbage  til  Raadets  Be- 
slutning og  hvad  man  rimeligvis  ikke  vilde  være  gaaet  ind 
paa,  hvis  det  fra  først  af  havde  foreligget  i  sin  hele  Ud- 
strækning, gjorde  man  nu,  da  de  Allierede  klogelig  havde 
deelt  det.  Fleertallet,  hvortil  C.  F.  Scheffer  og  Ekeblad 
hørte,  anbefalede  varmt  de  nye  Forslag.     „I  December  f.  A. 


')  U.  Scheffer  til  Høpken,   15  April  1757,    Handlinga    rorande  etc, 
1.  c,  pag.  172—73,   175. 

havde  man  endnu  med  nogenlunde  Anstand  kunnet  afslaae 
at  blande  sig  i  Striden  ved  at  gjøre  gjældende,  at  Sverig 
ønskede  Fred  og  at  man  burde  søge  at  bilægge  Sagen  ved 
Forhandlinger.  Men  naar  man  engang  af  Hensyn  til  Landets 
Ære  havde  afgivet  Erklæringen  af  30  Marts,  og  naar  de 
Allierede  tilbød  Midlerne  til  at  opfylde,  hvad  denne  Er- 
klæring i  Grunden  lovede  og  varslede,  vilde  Forkastelsen  af 
disse  nye  Forslag  være  at  kundgjøre  Sverigs  Afmagt.  Hvad 
skulde  ogsaa  afholde  Sverig  fra  at  antage  dem?  Alt  hvad 
der  for  et  Par  Maaneder  siden  havde  anbefalet  det  allerede 
gjorte  Skridt,  talede  med  endnu  større  Styrke  for  det  nu 
foreslaaede.  Ved  Erklæringen  af  30  Marts  havde  man  grun- 
digt paadraget  sig  Preussens  Fjendskab,  og  ligesom  man 
altsaa  i  den  Henseende  ikke  kunde  forværre  Stillingen  ved 
en  aktiv  Optræden,  saaledes  maatte  man  ogsaa  strax  være 
beredt  paa  et  Angreb,  saasnart  Preusserne  troede  sig  stærke 
nok  dertil.  Som  Følge  heraf  var  det  allerede  nu  blevet  nød- 
vendigt at  forøge  Hæren  i  Pommern  og  at  sætte  Stralsund  i 
Forsvarsstand,  men  Omkostningerne  ved  disse  Foranstaltninger 
vilde  utvivlsomt  være  større  for  Sverig,  naar  det  alene 
skulde  bære  dem,  eud  Udgifterne  ved  en  Krig,  som  de 
Allierede  paatoge  sig.  Byrderne  ved  at  optræde  aktivt  kunde 
i  alt  Fald  aldrig  blive  tungere  end  de  vilde  være,  naar  man 
vedblev  at  sidde  stille,  og  derimod  vare  Fordelene  ved  det 
sidste  Alternativ  ringe,  medens  de  ved  det  første  kunde  blive 
meget  betydelige".  Forgjæves  gjorde  Mindretallet  gjældende, 
deels  at  det  havde  været  Forudsætningen,  da  Erklæringen  af 
30  Marts  vedtoges,  at  Landet  ikke  skulde  føre  Krig,  deels 
at  det  neppe  var  lovligt  at  begynde  en  saadan  uden  Stæn- 
dernes Samtykke.  Fleertallet  fastholdt  sin  Mening,  og  for 
at  Raadet  ikke  skulde  dele  sig  i  en  saa  vigtig  Sag,  gav 
Mindretallet  efter  og  sluttede  sig  tilsidst  til  den  Afgjørelse, 
der  forenede  de  fleste  Stemmer. 

Høpkens  Stilling  under  disse  Forhandlinger  havde  været 
characteristisk.  Formelt  hørte  han  til  Mindretallet  og  til- 
syneladende fastholdt  han,  at  man  skulde  blive  staaende  ved 
Traktaten  af  21  Marts.  Men  han  gjorde  ikke  sin  Autoritet 
gjældende  for  at  holde  Raadet  tilbage  fra  videregaaeude  Be- 
slutninger. Under  Paaskud  af  Sygdom  udeblev  han  fra 
Raadslagningerne,    og    kun    da    Preussernes    Seir    ved    Prag 

d.  6  Mai  syntes  at  gjøre  en  nærmere  Forbindelse  med  de 
Allierede  meget  mislig,  mødte  han  og  fraraadede  en  saadan 
med  forbigaaende  Virkning^).  Men  iøvrigt  var  hans  Hold- 
ning saaledes,  at  man  fristes  til  at  troe,  at  han  i  sit  Hjerte 
var  stemt  for  Krigen,  men  manglede  Mod  til  at  vedstaae 
denne  Mening  og  paatage  sig  Ansvaret  derfor.  Idetmindste 
skal  han  i  en  skriftlig  Fremstilling  til  Raadet  af  Grundene 
for  og  imod  have  ladet  de  første  fremtræde  som  langt  over- 
veiende,  idet  han  dog  undgik  selv  at  drage  nogen  Slutning 
deraf^),  og  da  Modstanderne  af  Krigen  forlangte,  at  Can- 
celliets  skriftlige  Betænkning  skulde  indhentes  om  Sagen, 
afviste  han  dette  Forslag  3).  Under  Rigsdagsforhandlingerne 
1761  beskyldte  derfor  ogsaa  Pechlin  Cancellipræsidenten  for 
at  være  Krigens  egentlige  Ophavsmand*).  Saasnart  Beslut- 
ningen var  tagen  af  Raadet,  indfandt  han  sig  paany  og  deel- 
tog  nu  med  Iver  i  Overlægningerne  om  dens  Udførelse,  idet 
han  stadig  søgte  at  gjøre  gjældende,  at  man  dog  ikke  kunde 
sige,  at  Sverig  derved  kom  i  Krig  med  Preussen,  thi  „det 
var  en  ikke  mindre  almindelig  anerkjendt  Sandhed,  at 
Garantiens  Opfyldelse  ikke  var  et  Fredsbrud  med  Kongen 
af  Preussen,  end  det  var,  at  en  Allieret,  som  ifølge  defensive 
Forbindelser  sender  Hjælpetropper,  ikke  derfor  bliver  at  ausee 
for  en  Fjende"  ^).  Dette  doctrinaire  Raisonnement  skulde 
formodentlig  baade  være  en  Beroligelse  for  hans  egen  Sam- 
vittighed og  et  Forsvar,  der  kunde  bruges  ligeoverfor  Oppo- 
sitionen, naar  den  engang  vilde  angribe  Beslutningen  som 
ulovlig. 

Da  Raadet  havde  taget  sit  Parti,  udviklede  Sagen  sig 
hurtigt.  I  Slutningen  af  Juli  begyndte  Troppetransporterne 
til  Pommern,  i  September  vare  22,000  Mand  samlede  og  d. 
12  September  begyndte  Indmarschen  i  preussisk  Gebeet, 
under  tilsyneladende  gunstige  Forhold,  da  Østrigerne  d.  18 
Juni  havde  seiret  ved  Colin,  Franskmændene  efter  Slaget  ved 


^)  Handlingar  etc.  1.  c,  pag.  248 — 49.  ^)  Som  det  sees  af  Hand- 
lingarne,  1.  c,  pag.  176  er  dette  Aktstykke  borttaget  fra  Rigsraads- 
protokollen.  ')  Handlingarne,  pag.  248.  ')  Malmstrora  „Sveriges  hi- 
storia  fra  1718—1772",  5  Bind,  pag.  33.  ^)  Nr.  86  og  Handlingar,  1.  c, 
pag.  384.  Han  paastod  derfor  ogsaa,  at  der  ingen  Grund  var  til  at 
Frederik  d.  2den  strax  kaldte  sin  Gesandt  i  Stockholm,  Solms,  tilbage, 
ibid.  pag.  385. 

Hastenbeck  d.  2G  Juli  vare  Herrer  i  Hauover,  og  Russerne 
d.  30  August  havde  ødelagt  en  preussisk  Hær  ved  Gross- 
Jågerndorff.  Den  22  September  1757  undertegnedes  den  nye 
Traktat  i  Stockholm  mellem  Sverig  og  Frankrig -Østrig. 
Foruden  de  ordinaire  Subsidier,  lovede  de  Allierede  at  be- 
tale for  det  første  Krigsaar  4,200,000  Livres  og  for  de  føl- 
gende en  aarlig  Sum  af  3,150,000  Livres.  Til  Gjeugjæld 
forpligtede  Sverig  sig  til  at  holde  20000  Mand  i  Felten,  og 
hvis  denne  Styrke  forøgedes  til  25000  Mand,  skulde  den 
aarlige  Subsidie  stige  til  4,200000  Livres.  En  hemmelig 
Artikel  lovede  Sverig,  at  Svensk-Pommern  skulde  udvides  til 
Grændserne  efter  den  westphalske  Fred.  Endelig  forpligtede 
de  Allierede  sig  til  at  komme  Sverig  til  Hjælp,  hvis  mod  al 
Forventning  nogensomhelst  Magt  vilde  benytte  sig  af  Om- 
stændighederne til  at  angribe  Sverig  ■ —  det  var  en  Sikker- 
hed, som  den  svenske  Regering  havde  forlangt  ligeoverfor 
Danmark  ^). 

Sverigs  Deeltagelse  i  Fastlandskrigen  havde  meget  ind- 
gribende og  varige  Følger,  men  medens  disse  først  efter- 
haanden  viste  sig  paa  de  indre  Forholds  Omraade,  gjorde 
de  sig  strax  og  umiddelbart  gjældende  med  Hensyn  til  For- 
holdet til  Danmark. 

Det  var  øiensynligt,  at  det  blev  dobbelt  vanskeligt  for 
den  danske  Regering  at  bevare  Neutraliteten,  naar  hele  det 
øvrige  Nord-Europa  var  indviklet  i  Krigen.  Og  ikke  nok 
med  at  den  tabte  en  Støtte  for  sin  Politik  i  Sverig,  den  fik 
endog  fra  nu  af  en  ivrig  Modstander  i  den  svenske  Regering. 
Sverigs  Krigsførelse  i  Pommern  var  nemlig  fuldkommen  af- 
hængig af  Danmarks  Holdning.  Hvis  dette  Rige  tog  Parti 
for  Sverigs  Fjender,  kunde  det  med  den  største  Lethed  af- 
skjære  Forbindelsen  over  Østersøen  og  derved  tvinge  den 
svenske  Hær  i  Tydskland  til  Overgivelse,  for  ikke  at  tale 
om,  at  et  Angreb  i  Skaane  vilde  finde  Sverig  saa  godt  som 
værgeløst  2).  Denne  Fare  beskjæftigede  i  høi  Grad  den 
svenske  Regering,  og  den  eneste  virkelige  Sikkerhed  derimod 


')  Handlingar  etc,  pag.  398.  ')  Under  Forhandlingerne  i  Rigs- 
raadet  udtalte  Løvenhjelm,  at  „i  nærværende  Tider  vilde  en  dansk 
Armee  paa  svensk  Grund  være  farligere  end  nogensinde  før",  see 
Handlingar  etc.  1.  c,  pag.  207. 

Tilde  være,  at  Danmark  sluttede  sig  til  Krigen  mod  Preussen. 
Den  rettede  derfor  alle  sine  Bestræbelser  paa,  med  det 
Gode  eller  med  det  Onde,  at  drive  Danmark  dertil,  ethvert 
Skridt  af  den  danske  Regering  var  mistænkeligt  i  den  svenske 
Regerings  Øine  og  den  søgte  at  bibringe  de  Allierede  den 
samme  Mistro,  overalt  lagde  den,  saavidt  den  formaaede, 
HJndriuger  i  Veien  for  den  danske  Politik  i  det  Haab  der- 
ved at  tvinge  denne  til  at  søge  sin  Støtte  hos  de  Allierede, 
og  saaledes  blev  det  da  soart  Tilfældet,  at  Bernstorff  paa 
alle  Steder  i  og  udenfor  Europa  følte  Virkningen  af  Sverigs 
hemmelige  og  utrættelige  Intriguer^).  Sverigs  nye  Alli- 
ancer berørte  dernæst  paa  en  betænkelig  Maade  de  danske 
Interesser.  Ligevægten  i  de  to  Staters  Forhold  til  Frankrig 
blev  forstyrret,  thi  endnu  mere  end  hidtil  vilde  Sverig  i  Ver- 
sailles blive  betragtet  som  en  meget  nærmere  og  trofastere 
Allieret  end  Danmark.  Tidligere  havde  det  svenske  og  det 
russiske  Hof  ogsaa  staaet  paa  en  spændt  Fod  med  hinanden, 
men  nu  kunde  man  befrygte,  at  Forbindelsen  mellem  dem 
kom  til  at  indvirke  baade  paa  Udviklingen  af  de  indre 
svenske  Forhold  og  paa  den  Holdning,  Sverig  vilde  indtage, 
hvis  det  gottorpske  Spørgsmaal  engang  førte  til  et  Brud 
mellem  Danmark  og  Rusland.  Endelig  vilde  Krigens  Ud- 
fald kunne  udøve  en  afgjørende  Indflydelse  paa  Sverigs 
Stilling.  Gjenvandt  det  nemlig  en  Deel  af  sin  tidligere  Be- 
tydning i  Tydskland,  vilde  det  let  kunne  fristes  til  at  for- 
søge paa  at  gjenoptage  sin  forrige  for  Naboerne  saa  farlige 
krigerske  Politik.  Men  gik  Krigen  det  imod.  og  Bernstorff 
kjendte  altfor  vel  baade  Frederik  d.  2dens  Styrke  og  Sverigs 
Svaghed  til  ikke  at  ansee  dette  for  meget  sandsynligt,  vilde 
det  herskende  Parti  let  kunne  komme  til  at  betale  sin  ufor- 
sigtige Politik  med  sit  eget  og  maaskee  endog  med  For- 
fatningens Fald 

Men  hvad  der  dog  gik  Bernstorff  mere  til  Hjertet  end 
alt  dette,  var  det  Nederlag,  som  hans  skandinaviske  Politik, 
den  „Yudlingstanke,  for  hvilken  han  var  beredt  til  at  bringe 
enhver  Ømtiudtlighed  som  Offer",  leed  ved  denne  Leilighed^). 
Istedetfor  at  de  nordiske  Riger,  ved  ogsaa  i  Fastland  skrigen 


Nr.  100.      -)  See  forskjellige  Breve,  som  han  i  Mai  1756  skrev  til 
Flemiug  og  Asseburg. 

at  indtage  den  samme  neutrale  Holdning,  baade  selv  vilde 
have  giort  en  ny  og  frugtbringende  Erfaring  om  Fællesskabet 
i  deres  Interesser  og  paa  samme  Tid  have  vænnet  Verden 
til  at  erkjende  et  enigt  og  fredeligt  Norden  som  et  vigtigt 
Moment  til  Rolighedens  og  Ligevægtens  Bevarelse,  gik  de 
nu  forskjellige  og  tildels  modsatte  Veie  og  ophævede  derved 
hele  den  moralske  Virkning,  som  skulde  give  Conventionen 
af  1"2  Juli  dens  sande  og  varige  Betydning.  Ja  selv  den 
nærmeste  praktiske  Fordeel.  som  denne  Union  maritime 
skulde  bringe  de  to  Landes  Handels-Interesser,  maatte  i  en 
væsentlig  Grad  berøres  ved  at  Sverig  bekrigede  Englands 
Allierede  og  end  mere  ved  den  Maade,  paa  hvilken  Sverig  nu 
optraadte  i  Østersøen. 

I  og  for  sig  vare  Fastlandskrigen  og  den  fransk- 
engelske Søkrig  uafhængige  af  hinanden,  og  efter  Datidens 
diplomatiske  Anskuelser  kunde  Sverig  meget  godt  føre  Krig 
med  Preussen,  og  England  understøtte  denne  Stat.  uden  at 
Sverig  derfor  kom  i  Krigstilstand  med  England  eller  op- 
hørte med  at  være  neutral  i  den  fransk-engelske  Søkrig.  ^) 
Men  det  fulgte  dog  af  sig  selv.  at  den  engelske  Regering  nu 
mindre  end  før  var  tilbøielig  til  at  lægge  Baand  paa  de 
engelske  Krydseres  Voldsomheder  mod  den  svenske  Skibs- 
fart, og  deraf  opstod  den  dobbelte  Fare  for  Danmark,  at 
den  danske  Skibsfart  paa  Grund  af  Forbindelsen  mellem  de 
to  Lande  kunde  blive  Gienstand  for  den  samme  Behandling, 
og  at  Sverig  vilde  skride  til  Repressalier,  som  ogsaa  maatte 
føre  Danmark  til  et  aabent  Brud  med  England. 

Endnu  vanskeligere  blev  den  bevæbnede  Neutralitets 
Stilling  derved,  at  Rusland  og  snart  efter  ogsaa  Sverig  op- 
traadte som  krigsførende  i  Østersøen.  Den  svenske  Regering 
tog  nemlig  ikke  i  Betænkning  nu  selv  at  følge  de  samme 
Principer,  som  den  i  Forbindelse  med  Danmark  havde  mod- 
sat sig  i  Couveiitionen  af  12  Juli. 

Dette  var  for  det  Første  Tilfældet  med  Hovedspørgs- 
maalet  om  Østersøens  Stilling  under  Krigen.    I  Conventionen 

')  Da  den  diplomatiske  Forbindelse  mellem  London  og  Stockholm 
afbrødes  i  1758  derved  at  Sverig  nægtede  at  modtage  den  nye  engelske 
Gesandt  Gooderich,  motiveredes  dette  ogsaa  ved  særegne  Omstændig- 
heder og  opfattedes  iøvrigt  som  et  Brud  paa  folkeretlig  Sædvane,  see 
Schåfer,  II.  pag.  58—60. 

havde  de  to  forbundne  Magter  opstillet  den  Sætning,  at 
dette  Hav  skulde  forblive  „frit  og  sikkert  for  Krigen  og 
dens  Følger."  Man  havde  fordret,  at  England  skulde 
respektere  denne  Neutralisation,  men  i  Foraaret  1757  var  det 
Eusland,  som  ved  Blokade,  Troppetransport  og  Opbringelser. 
rettede  mod  Preussen,  forstyrrede  Roligheden  i  disse  Far- 
vande. Skulde  de  forbundne  Magter  finde  sig  deri,  og  gjorde 
man  det.  kunde  man  da  samtidig  dermed  vedblive  at  for- 
mene England  at  sende  Krigsskibe  ind  i  Østersøen?  Sverig 
meente  ja,  og  paa  Rygtet  om,  at  England  i  Foraaret  1757 
beredte  sig  paa  at  sende  en  Flaade  til  Østersøen,  besluttede 
Sverig  og  Rusland,  i  saa  Fald  at  ville  lægge  deres  forenede 
Flaader  ved  Udløbet  af  Sundet,  for  at  lukke  Østersøen  for 
de  engelske  Krigsskibe,  og  d.  11  Juli  opfordrede  den  svenske 
Gesandt,  under  Paaberaabelse  af  Conventionen,  den  danske 
Regering  til  at  lade  sin  Flaade  forene  sig  med  den  combi- 
nerede  svensk -russiske  i  dette  Øiemed.  Men  uagtet  den 
franske  og  den  russiske  Gesandt  indstændigt  og  tildeels 
truende  anbefalede  dette,  vægrede  Bernstorif  sig  dog  bestemt 
herved.  Med  Rette  giorde  han  gjældende,  at  Conventionen 
kun  havde  den  fransk-engelske  Søkrig  for  Øie,  men  ikke 
den  senere  opstaaede  og  ganske  forskjellige  tydske  Krig,  ^) 
og  han  fremhævede ,  at  hvad  man  havde  kunnet  forlange 
under  en  Krig,  i  hvilken  England  ingensomhelst  Interesse 
havde  at  varetage  i  Østersøen,  kunde  man  ikke  med  noget 
Skin  af  Ret  paastaae  nu,  da  England  som  Preussens  For- 
bundsfælle kunde  føle  sig  opfordret  til  at  understøtte  sin 
Allierede  ved  at  hindre  Blokade  af  hans  Havne,  Transport 
af  fjendtlige  Tropper  og  den  russiske  Angrebshærs  Forsyning 
fra  Søsiden  med  Levnetsmidler,  Krigs-  og  Beleiringsmateriel,. 
foruden  at  den  engelske  Skibsfart  og  Handel  nu  ikke  længere 
var  sikker  i  Østersøen  og  England  altsaa  ogsaa  i  denne 
Henseende  havde  en  virkelig  Interesse  at  beskytte.  Men 
medens  Danmark  ikke  vilde  deeltage  i  et  Skridt,  der  baade 
var  uberettiget  og  af  England  maatte  opfattes  som  ud- 
fordrende, var  Bernstorff  derimod  villig  til,  ved  venskabelige 
Forestillinger   i   London,    at    søge    at    bevæge    den    engelske 


')  Sprinchorn  1.  c,  pag.  254.      Ungern-Sternberg  1.  c,  pag.  7  synes 
gan>!ke  at  have  misforstaaet  Bernstorffs  Raisonnement. 

Regering  til  at  afstaa  fra  en  Expedition  til  Østersøen.  Dette 
lykkedes,  thi  den  danske  Gesandt  modtog  det  imødekommende 
Svar.  at  en  engelsk  Flaade  i  alt  Fald  ikke  skulde  blive 
afsendt  uden  at  man  iforveien  havde  underrettet  Danmark 
derom.  ^)  Hvor  venskabeligt  Forholdet  end  paa  den  Tid  var 
mellem  det  danske  og  det  engelske  Hof,  2)  var  det  imidler- 
tid dog  neppe  Danmarks  Forestillinger  alene,  som  afholdt 
England  fra  at  sende  en  Flaade  til  Østersøen,  hvad  Frederik 
d.  2den  indstændigt  forlangte.  Den  afgjørende  Grund  var 
vistnok  Pitts  Frygt  for.  at  Oppositionen  skulde  bebreide  ham 
at  han  opofifrede  Englands  Interesser  for  Kongens  Forkjærlig- 
hed  for  sit  Stamland.  Han  vilde  derfor  hverken  sende  engelske 
Tropper  til  Hanover  eller  en  Flaade  til  Østersøen,  men  fore- 
trak at  understøtte  den  preussiske  Konge  med  rigelige 
Subsidier.  Desuden  ønskede  man  i  London,  saavidt  muligt, 
at  undgaae  et  aabent  Brud  med  Rusland,  hvis  udenrigske 
Handel  saagodtsom  udelukkende  var  i  Englænderes  Hænder. 
I  Foraaret  1758  bleve  Frederik  d.  2dens  Anmodninger 
i  London  om  Afsendelsen  af  en  Flaade  mere  indtrængende,^) 
thi  Sverigs  Krigsoperationer  vare  nu  begyndte,  og  nogle 
engelske  Skibe  i  Østersøen  vilde  være  tilstrækkelige  til  at 
standse  dem.  Sverig  og  Rusland,  understøttede  af  Frankrig 
og  Østrig,  trængte  atter  paa  i  Kjøbenhavn,  for  at  Danmark 
skulde  forene  sig  med  dem  mod  en  engelsk  Flaades  Passage 
gjennem  Sundet.  Men  Svaret  var  det  samme  som  før. 
Bernstorff  vilde  forhandle  i  London,  men  ikke  udæske,  og 
hans  Forestillinger  antoge  en  saa  alvorlig  Characteer,  at  den 
engelske  Regering  kunde  bruge  dem  som  Paaskud  ligeoverfor 
Preussen  til  ikke  at  opfylde  sin  Forbundsfælles  Begjæring.^) 
Atter  denne  Gang  trak  Faren  over  og  den  store  engelske  Flaade 
under  Admiral  Broderic  gik  til  Middelhavet  istedetfor  til 
Østersøen.  Men  man  var  nu  engang  i  Stockholm  og  i 
Petersborg  opsat  paa  at  gjøre  Noget,  og  navnlig  var  man  i 
Sverig  ganske  beredt  paa  at  lade  det  komme  til  et  Brud 
med  England,  uden  at  betænke,  at  den  pommerske  Krig 
allerede  viste   sig  at  være  en  altfor   tung  Byrde  for  Landet, 


1)  Nr.  84,  86  og  91.  Schåfer  I,  pag.  355,  666,  Sprinchora.  1.  c, 
pag.  261—62.  ^)  Cfr.  Nr.  87  og  nedenfor  i  Afsn.  VI.  ^)  Schåfer  I, 
pag.  551  fgd.         *)  Ibid.,  II,  pag.  540—41,  550. 

og    at    eu    Krig    med    England    aldeles    vilde   ødelægge   den 
svenske    Handel,    navnlig   Udførselen    af  Jern   og  Træ.    der 
hovedsagelig    netop     gik    til    England.       De    to    Regeringer 
undertegnede    derfor    d.    26    April    1758    en    Declaration,    i 
hvilken  de  blandt  Andet  aftalte,   hvorledes  de  med  forenede 
Kræfter  vilde   modsætte   sig,   at  England   sendte   Krigsskibe 
ind  i  Østersøen.     De   forenede  Flaader   skulde   til  den  Ende 
tage  Station  „i  den  snævre  Passage  mellem  Sjælland  og  Øen 
Dragø,"  saaledes  at  de,  „uden  at  betinde  sig  under  de  danske 
Fæstningers  Kanoner,  kunde  fuldstændigt  lukke  denne  Gjennem- 
gang  for  Englænderne."    Da  denne  Overenskomst  meddeeltes 
i  Kjøbenhavn,   udtalte  Bernstorff  sin  Forundring  over,   at  en 
saadan  Forhandling   var   holdt  hemmelig  for  Danmark,   men 
indskrænkede   sig   iøvrigt  i  sit  Svar,   d.  19  Mai  1758,   til  at 
erklære,  ^)   at  „Danmark  ikke   mindre   end  de  to  Regeringer 
ønskede,  at  Roligheden  bevaredes  i  disse  Farvande,  og  derfor 
agtede  at  fortsætte  sine  Bestræbelser  derfor  i  England.   Men 
han  ventede,  at  man  vilde  respektere  vor  Neutralitet,  og  han 
maatte    i    den    Henseende    nære    Betænkeligheder    ved    at 
Flaaderne   indtoge   den   angivne    Station,   der   var  uforenelig 
med   vor  Stilling    og    det   danske   Territoriums   Ukrænkelig- 
hed."    Da    senere  i  Juni    den    combinerede    svensk-russiske 
Flaade   under  Lagerbjelke    og  Mitchicow   ankom   til   Sundet, 
lagde  den  sig   mellem  Amager  og  Skaane.     Den  danske  Re- 
gering forlangte,    at    den    skulde    lægge   sig   endnu   længere 
østligt  over  mod  Falsterbo.  men  Spørgsmaalet  fik  ingen  prak- 
tisk Betydning,  thi  i  Slutningen  af  August  adskiltes  Flaaderne 
og  de  russiske  Skibe  vendte  tilbage  til  Rusland  for  at  over- 
vintre.    Endelig  afsluttede  Sverig  og  Ruslaud  i  det  følgende 
Aar  1759  den  9 — 20  Marts  en  formelig  Convention.^)    Herved 
forpligtede  de  sig   til,   saalænge  Krigen  varede,   at  danne  en 
combiueret  Flaade  af  25  Rangskibe  med  8  Fregatter,   for  at 
hindre,    at    „nogen  fremmed   Magt"    sendte   Krigsskibe    eller 
Kapere  ind  i  Østersøen.     Det  bestemtes  tillige,   at  Danmark 
og  Frankrig  skulde  indbydes  til  at  tiltræde.    Som  det  senere 
skal   sees,   fandt  Danmarks  Tilslutning    virkelig  Sted   i  1760 
af  andre  politiske  Grunde.    Men  indtil  videre  var  altsaa  det 
ene    af   de    Hovedprinciper,    som    Conventionen    af    12    Juli 


')  Nr.  110.        2)  Danske  Traktater,  pag.  173  fgd. 

havde  opstillet,  for  Danmarks  Vedkommende  bortfaldet  som 
Følge  af  Sverigs  Deeltagelse  i  Fastlandskrigen. 

Ikke  bedre  gik  det  med  de  øvrige  Søretsregler,  som 
Sverig  i  Forbindelse  med  Danmark  havde  gjort  gjældende 
mod  England,  men  som  det  nu  selv  krænkede  ligeoverfor 
Preussen  eller  tillod  Rusland  at  krænke. 

Den  7  Mai  1757  erklærede  den  russiske  Regering  alie 
preussiske  Havne  ved  Østersøen  i  Blokadetilstand.  Det  var 
en  blot  og  bar  Papirsblokade,  og  da  England  i  1756  havde 
gjort  det  samme  med  Hensyn  til  Rochefort  og  Brest,  havde 
Sverig  tilligemed  Danmark  ikke  undladt  at  protestere  derimod 
som  folkeretsstridigt.  Endvidere  opbragte  Russerne  ikke  blot 
preussiske  Skibe  i  Østersøen,  men  ogsaa  preussisk  Eiendom 
ombord  paa  neutrale  Skibe,  og  dog  paastod  Sverig  tilligemed 
Danmark  ligeoverfor  England,  at  Flaget  dækker  Ladningen. 
Det  var  umuligt  at  tillade  Rusland ,  hvad  man  vilde  for- 
byde Ecgland,  og  Bernstorff  ventede  derfor,  at  Sverig  skulde 
formaae  sin  Allierede  til  at  følge  Principer,  som  vare  mere 
i  Overensstemmelse  med  Conventionen  af  12  Juli,  ,,vi  for 
vor  Part  vilde  ikke  roligt  finde  os  i,  at  Russerne  under  vore 
Øine  og  ved  vore  Kyster  dikterede  os  Love,  som  vi  ikke 
havde  villet  modtage  af  Frankrig  og  England."  Men  da 
Sverig  Intet  foretog,  maatte  den  danske  Piegering  selv 
reclamere  i  Petersborg  og  modtog  da  den  tilfredsstillende 
Erklæring,  at  man  kun  havde  til  Hensigt  at  forbyde  den  neu- 
trale Handel  med  Contrebande  paa  Havne,  som  vare  efi'ectivt 
blokerede,  og  denne  Begrændsning  gik  ogsaa  over  i  Decla- 
rationen  af  26  April  1758.  ^)  Men  snart  blev  det  Sverig 
selv,  som  brød  de  opstillede  Søretsregler.  Ved  en  Bekjendt- 
gjørelse  af  28  Juni  s.  A.  erklærede  det  ikke  blot  alle 
preussiske  Skibe,  som  bleve  trufne  i  Østersøen,  for  god 
Prise,  men  svenske  Krydsere  opbragte  ogsaa  alle  neutrale 
Skibe,  som  vare  bestemte  til  preussiske  Havne,  under  Paa- 
skud af  at  Ladningen  bestod  af  Contrebande.  Saaledes 
opbragtes   et   dansk  Skib,   der  ladet   med   tør  Fisk,  var  be- 


M  Nr.  82,  Osten  til  Bernstorff  23  Juli  1757,  cfr.  Handlingar,  1.  c, 
pag.  247,  257,  hvorefter  det  synes,  at  den  Forklaring,  som  den  russiske 
Regering  havde  afgivet  i  Stockholm,  havde  været  fuldstændigere  end 
den,  som  Bernstorff  havde  modtaget,  og  væsentlig  var  overensstemmende 
med,  hvad  der  svaredes  paa  de  danske  Reclamationer. 


70 

stemt  til  Stettin,  skjøndt  denne  Havn  paa  den  Tid  ikke  var 
effectivt  blokeret,  og  skjøndt  vi  netop  med  stor  Styrke  paastod 
ligeoverfor  England,  at  tør  Fisk  ikke  kunde  betragtes  som 
Contrebande,  hvad  der  ogsaa  udtrykkelig  var  udtalt  i  den 
danske  Anordning  af  30  Juli  1756.  Ogsaa  her  lykkedes  det 
Bernstorff  at  hævde  sine  Priuciper.  Sverig  maatte  frigive 
det  opbragte  Skib  og  tage  sin  Bekjendtgjørelse  tilbage.^) 
Denne  usædvanlige  Føielighed  havde  væsentlig  sin  Grund 
i,  at  Sverig  og  Rusland  vare  meget  ængstelige  for  at  give 
den  danske  Regering  noget  „Paaskud"  til  at  erklære  sig  for 
England.  Og  det  var  ogsaa  i  Følelsen  af  det  Tryk,  denne 
Frygt  øvede  paa  de  to  Magter,  at  Bernstorff'  i  de  For- 
dringer, han  stillede  med  Hensyn  til  Skibsfarten  i  Øster- 
søen, gik  langt  ud  over,  hvad  han  i  og  for  sig  kunde  ansee 
som  grundet  i  Folkeretten.  Naar  han  saaledes  forlangte, 
at  preussiske  Skibe  skulde  være  fritagne  for  Opbringeise, 
tør  det  vel  neppe  antages,  at  det  var,  fordi  han  vedkjendte 
sig  en  senere  Tids  Theorie  om,  at  Privateiendom  bør  være 
fri  paa  Havet,  idet  Krigen  kun  føres  mod  Staten  og  ikke 
mod  Borgerne,  men  snarere,  fordi  han,  saavidt  muligt,  vilde 
holde  paa,  at  Østersøen  skulde  være  uberørt  af  Krigen. 
Derimod  kunde  man  vel  være  fristet  til  i  hans  Paastaude 
om  de  Neutrales  Rettigheder  at  see  Udtrykket  for  en  al- 
mindelig Anskuelse  om  dette  folkeretlige  Spørgsmaal.  Hans 
Udgangspunkt  herom  var,  at  den  Neutrales  Handel  og  Skibs- 
fart ikke  berøres  af  en  ham  uvedkommende  Krig,  dog  saa- 
ledes, at  han  ikke  direkte  maa  understøtte  nogen  af  de 
Krigsførende.  Heraf  følger  da  for  det  Første,  at  det  er  util- 
ladeligt at  tilføre  Fjenden  Krigskontrebande,  men  dette  Be- 
greb taget  i  stræng  Forstand  som  kun  omfattende  Gjenstande, 
der  direkte  ere  bestemte  til  Krigsbrug.  For  det  Andet  kan 
et  neutralt  Skib  hindres  i  at  løbe  ind  i  en  blokeret  Havn, 
men  da  Bernstorff  ikke  anerkj ender  anden  Hensigt  med  en 
Blokade  end  den.  at  tvinge  Pladsen  til  Overgivelse,  tilføjer 
han  følgende  meget  mærkelige  Indskrænkninger  for  Blokadens 
Virkning:  1)  at  Pladsen  tillige  maa  være  indesluttet  tillands, 
da  den  i  modsat  P'ald  ad  denne  Vei  kan  modtage,  hvad  man 
vil  hindre  den  fra  at  faae  ad  Søveien,  og  Blokaden  da  bliver 


')  Nr.  119  og  130. 

en  uberettiget  Chicane  mod  de  Neutrale  ^) ;  '2)  at  Afspærringen 
tilsøes  maa  være  effectiv,  enten  ved  Landbatterier,  der  be- 
herske Indløbet,  eller  ved  en  tilstrækkelig  Søstyrke;  3)  at 
Forbudet  alene  gjælder  Skibe,  der  ere  ladede  med  Gjen- 
stande,  hvorved  Indbyggerne  og  Garnisonen  sættes  istand  til 
at  forlænge  deres  Modstand ;  disse  Gjenstande  kalder  han 
Contrebande,  men  dette  Ord  tages  her  i  en  videre  Forstand 
end  den  sædvanlige,  og  navulig  indbefatter  han  derunder 
Levnetsmidler  ;2)  4)  at  Skibet  kun  afvises,  ikke  opbringes. 
Disse  Indskrænkninger,  navnlig  den  første  og  den  tredie, 
vare  dengang  ikke  saa  overraskende,  som  de  nu  forekomme. 
Thi  de  kunde  væsentlig  støtte  sig  til  H.  Grotius's  Autoritet,^) 
og  det  synes,  at  man  endnu  i  Praxis  var  noget  betænkelig  ved 
at  udelukke  al  neutral  Handel  paa  en  blokeret  Havn.*)  Men 
ligesom  Theorien  dog  allerede  almindelig  havde  antaget  de  nu 
gjældende  Regler,^)  saaledes  havde  den  danske  Regering  heller 
ikke  dristet  sig  til  at  fravige  disse  i  Forordn,  af  30  Juli 
1756  Art.  14.  Bernstorff  formaaede  derfor  heller  ikke  at 
faae  den  ovenfor  fremsatte  Theori  anerkjendt  af  Sverig  og 
Rusland  i  Østersøen.  Dog  opnaaede  den  danske  Regering, 
at  Conventionen  af  9 — 20  Marts  1759  i  det  Hele  ordnede 
Skibsfartsforholdene  paa  en  meget  liberal  Maade.  Det  er- 
klæredes nemlig  deri,  at  „Handelen  under  nærværende  Krig 
ikke  skulde  afbrydes  eller  forstyrres,  men  tvertimod  beskyttes 
og  opmuntres,  saa  at  det  skulde  staae  alle  Nationers  Handels- 
skibe frit  for  at  beseile  de  preussiske  Handelsbyer  og  Havne, 
alene  med  Undtagelse  af  dem,  der  virkelig  vare  blokerede 
eller  beleirede.  Men  det  skulde  ikke  være  Skibe,  ladede 
med  Contrebande  eller  med  Tropper,  der  vare  bestemte 
til  Fjenden  eller  til  at  forstærke  hans  Garnisoner,   tilladt  at 


^)  Nr.  119,  Bernstorff  til  Asseburg  9  December  1758.  ^)  Nr.  82, 
Bernstorff  til  Asseburg  9  Dec.  1758,  17  Febr.  1759,  til  Wedel-Frijs  30 
Jan.  1759.  »)  „De  jure  belli  et  pacis",  lib.  3,  cap.  1,  V,  3.  *)  Saaledes 
synes  England  ved  Blokaden  af  Brest  og  Rochefort  1756,  Sverig  ved 
Stettins  Blokade  i  Oct,  1757  kun  at  have  forbudt  Indførsel  af  Contre- 
bande i  videre  Forstand,  cfr.  Rantzau  til  Bernstorff  6  Aug.  1756,  og 
Rusland  indskrænkede  sig  1757  bestemt  hertil  i  den  ovenfor  pag.  69 
omtalte  Forklaring,  cfr.  ogsaa  Handlingar,  1.  c  ,  pag.  247.  ^)  Bynkershoek, 
^quæstiones  publicæ",  lib.  1.  cap.  XI,  og  Hiibner  de  la  saisie  des  båti- 
ments  neulres.  vol.  I,  pag.  86,  cfr.  113—117. 

nærme  sig  Havne  og  Byer,  som  tilhørte  Kongen  af  Preussen."^ 
Til  yderligere  Bestyrkelse  gjentages  det  udtrykkeligt,  at  denne 
Frihed  ogsaa  skal  komme  „Kongen  af  Preussens  egne  Stater 
og  Undersaatter"  tilgode. 

Skjøndt  det  saaledes  i  det  Hele  var  lykkedes  Bernstorff 
at  fjerne  de  Modsigelser,  som  havde  været  tilstede  i  Sverigs 
Søretspolitik,  kunde  den  dansk-svenske  bevæbnede  Neutralitet 
dog  under  disse  Omstændigheder  kun  føre  en  temmelig  kummer- 
lig Tilværelse.  I  Begyndelsen  synes  den  at  have  indgydt 
England  en  vis  Respekt,  ^)  men  det  varede  kun  kort.  Den 
engelske  Regering  opdagede  snart,  at  den  hele  Convention 
var  diplomatisk  uholdbar.  Den  fremsatte  den  fundamentale 
Indvending,  at  de  to  nordiske  Magters  Forhold  til  England 
maatte  bestemmes  efter  de  respectivt  for  hver  af  dem  gjæl- 
dende  Traktater,  og  deraf  fulgte  da  atter,  at  da  disse  vare 
forskjellige,  var  en  fælles  Optræden  af  sig  selv  bleven  umulig. 
Særlig  gjorde  den  engelske  Statssecretair,  Lord  Holdernesse, 
opmærksom  paa,  at  Traktaten  af  1670  for  Danmarks  Ved- 
kommende bestemte  Krigscontrebande  paa  en  ganske  anden 
Maade,  end  Conventionen  af  12  Juli,  og  man  vilde  i  London 
aldeles  ikke  høre  tale  om,  at  Flaget  skulde  dække  Ladningen. 
Snart  viste  denne  Modsætning  sig  praktisk  ved  Krydsernes 
voxende  Overmod,  og  den  engelske  Regerings  Utilbøielighed 
til  at  lægge  Baand  paa  dem  forøgedes  end  mere,  da  Sverig 
tog  Parti  mod  Preussen. 

Forgjæves  søgte  de  to  Regeringer  at  sætte  Grændser  for 
denne  Tilstand  ved  alvorlige  Forestillinger  i  London.  Det  gik 
kun  langsomt  med  at  blive  enig  om  deslige  Skridt,  og  naar 
de  endelig  skeete,  førte  de  ikke  til  synderligt.^)  Ligesaa 
uvirksomme  bleve  de  maritime  Demonstrationer,  som  skulde 
give  den  bevæbnede  Neutralitet  Eftertryk.  I  1756  vare  de  to 
Flaader  allerede  i  Juli  Maaned  i  Søen,  men  den  svenske,  under 
Commando  af  Taube,  var  saa  slet  rustet  og  saa  svag  paa 
Grund  af  Sygdom  ombord,  at  den  først  seent  paa  Sommeren 
kunde  forene  sig  ved  Flekkerø  med  den  danske,  der  var  i 
fortræffelig  Stand  og  førtes  af  Rømeling.  Flaaderne  gik  da 
ud  i  Nordsøen  men  skiltes  d.   1  October  ved  Skagen,   da  de 


')  Rantzau  til  Bernstorff,  28  Dec.  1756      «)  Nr.  81,  Note  til  Nr.  86, 
cfr    Ungern-Stemberp;  1.  c,  pag.  5 — 6,  Sprinchorn,  1.  c,  pag.  258 — 259. 

vendte  hjem  for  at  oplægge.  I  1757  afgik  den  danske 
Eskadre  i  Juni  til  Samlingsstedet  Flekkerø,  men  maatte  her 
vente  paa  den  svenske,  der  paa  Veien  modtog  Ordre  til  at 
vende  tilbage,  for  i  Forbindelse  med  den  russiske  at  hindre 
en  engelsk  Flaades  forventede  Indløb  i  Østersøen.  Først  i 
September  forenede  den  svenske  og  den  danske  Flaade  sig 
ved  Norge  og  efter  en  Maaneds  Krydsning  i  Nordsøen,  hvor 
intet  Mærkeligt  foregik,  adskiltes  de.  ^)  I  det  følgende  Aar, 
1758,  var  den  danske  Flaade  allerede  løbet  ud  i  April,  fore- 
løbig for  at  overføre  Tropper  fra  Norge  og  fra  Kjøbenhavn 
til  Holsten,  Senere  krydsede  to  danske  Linieskibe  i  Nord- 
søen, medens  Eskadrens  øvrige  Skibe  forbleve  seilklare  paa 
Kjøbenhavns  Rhed.  I  Overensstemmelse  med  Declarationen 
af  26  April  lagde  den  svenske  Flaade  sig  med  den  russiske 
i  Sundet,  for  at  vente  paa  Englænderne.  Senere  paa  Aaret, 
da  den  combiuerede  svensk -russiske  Flaade  havde  opløst 
sig,  vilde  den  svenske  forene  sig  med  den  danske,  men  dette 
afsloges  under  Paaskud  af.  at  Aarstiden  var  for  langt  frem- 
skreden. Men  den  virkelige  Aarsag  var,  at  Bernstorff  ikke 
vilde  lade  den  danske  Flaade  operere  i  Forening  med  den 
svenske,  som  hele  Sommeren  havde  ligget  beredt  til  at  op- 
tage en  Kamp  med  en  engelsk  Flaade,  naar  denne  vilde  gjøre 
Brug  af  en  Ret,  som  man  under  de  forhaandenværende  Om- 
stændigheder ikke  vel  kunde  nægte  den.  „Kongen  vil  an- 
vende sin  Eskadre.  som  ham  synes  bedst,  og  han  vil  rinde  det 
ganske  i  sin  Orden,  at  Sverig  giør  det  Samme,  men  jeg 
troer  ikke,  at  der  mere  vil  blive  Spørgsmaal  om  en  For- 
ening, paa  hvilken  Svenskerne  aldrig  have  tænkt,  uden  naar 
de  ikke  havde  Andet  at  giøre,  og  som.  paa  den  Maade  de 
bære  sig  ad,  snart  vilde  blive  en  Gjenstand  for  de  andre 
Nationers  Spot  og  Latter.'"  Saaledes  skriver  Bernstorff  d.  20 
Mai  1758.2) 

Hermed  endte  den  bevæbnede  Neutralitets  Bedrifter. 
Det  var  blevet  klart  for  den  danske  Regering,  at  Forbindel- 
sen med  Sverig  under  de  forhaandenværende  Omstændig- 
heder ikke   styrkede   Danmarks  Stilling,   men   kun   tjente  til 


'j  Nr.  86,  91.  Kaar  Garde,  1.  c,  pag.  223,  beretter,  at  Aarsagen  til 
den  sildige  Forening  var  en  Strid  om,  hvem  Overcommandoen  skulde 
tilfalde,  er  dette  ikke  rigtigt.         ^)  Nr.  110. 

at  skade  dens  Bestræbelser  hos  den  engelske  Regering  og 
udsatte  Danmark  for  at  iuddrages  i  en  Krig  med  England, 
som  Bernstorff  var  bestemt  paa  at  undgaae,  saalænge  det 
blot  nogenlunde  var  muligt.  Han  søgte  nu  ad  anden  Vei 
at  sikkre  den  danske  Skibsfart,  og  det  lykkedes  ham  i 
Løbet  af  17.59  tildeels  at  finde  en  modus  vivendi  med 
England. 

VI. 

Danmarks  Neutralitet  under  Syvaarskrigens 

to  første  Aar. 

De  krigsførende  Magters  Opfattelse  af  Danmarks  Neutralitet.  Deo 
danske  Regerings  Anskuelse  derom.  Dens  Bestræbelser  for  at  hindre 
en  Religionskrig.  Bestræbelser  for  at  holde  andre  Rigsstænder  udenfor 
Krigen.  Hanovers  Neutralisation:  1)  Forhandlinger  i  Wien,  Paria  og 
London  1756 — 57;  2)  Bremen  og  Verden:  Convention  af  11  Juli  1757 
mellem  Danmark  og  Frankrig;  3)  Grev  Lynars  Mission  til  Hanovcr  og 
Conveutionen  i  Closter-Zeven  d.  8  og  10  September  1757;  4)  Fore- 
spørgsel i  London  paa  Frankrigs  Begjæring  i  Februar  1758. 

Imidlertid  havde  Fastlandskrigen  udbredt  sig  over  hele 
det  nordlige  og  mellemste  T^'dskland. 

Danmarks  Neutralitet  kom  de  Krigsførende  meget  uventet 
og  paa  begge  Sider  havde  man  haabet  at  kunne  sikkre  sig 
en  Bistand,  som  Landets  Beliggenhed  og  dets  Flaade  gjorde 
værdifuld.  Man  troede  derfor  heller  ikke.  at  den  var  op- 
rigtig meent  eller  at  den  kunde  modstaae  fristende  Tilbud, 
og  ligesom  den  Krigsplan,  England  i  Januar  1757  foreslog 
Frederik  d.  2den,  forudsatte  Danmarks  Medvirkning,  saaledes 
ventede  paa  den  anden  Side  Østrig  og  Rusland  at  kunne 
vinde  Danmarks  Tilslutning  til  Traktaten  af  22  Januar  1757 
og  i  Præliminair-Artiklerne  til  Traktaten  af  1  Mai  s.  A.  vilde 
Østerig  og  Frankrig  tilbyde  det  Bremen  og  Verden.^)  Men 
den  danske  Regering  afslog  standhaftigt  alle  Opfordringer 
til  at  opgive  sin  Neutralitet. 

Bernstorff  opfattede  imidlertid  ikke  denne  som  eens- 
betydende  med  en  Uvirksomhed,  der  lader  Begivenhederne 
udvikle  sig  som  de  kunne,  og  selv  kun  tænker  paa  at  krybe 
sammen  i  sin  Krog.    Tvertimod  ansaae  han  det  for  Pligt  at 


')  Schåfer  I,    pag.   236,    262,    589.     Oeuvres   de   Frédéric  le  Grand, 
XXVII,  3  Afd.  pag    269—86,  Handlingar  elc,  1.  c,  pag.  146.  Cfr.  ogsaa 

Nr.  87. 

udvikle  en  saa,  stor  Virkomhed  som  muligt  til  Bedste  fol- 
det Hele  og  ved  Siden  deraf  tillige  særligt  for  Danmark. 
Den  15  August  1757  skriver  han  til  Asseburg:^)  „jeg  arbeider 
med  al  den  Flid,  som  jeg  er  istand  til,  for  at  drage  nogen 
billig  Fordeel  af  de  Uroligheder,  som  ødelægge  Tydskland, 
jeg  arbeider  for  som  Løn  for  min  Møie  og  mine  Anstræugel- 
ser  at  vinde  Noget  for  Kongen  og  lade  ham  høste  nogen 
Frugt  af  en  aarvaagen  og,  jeg  vilde  ønske  at  turde  sige, 
dygtig  Politik."  Men  dertil  kom,  at  han  under  de  for- 
haandenværende  Omstændigheder  ikke  kunde  ansee  Neutrali- 
teten som  en  fuldkommen  sikker  Havn,  hvori  Staten  roligt 
kunde  kaste  Anker  og  være  vis  paa  at  ride  Stormen  af; 
han  foretrak  derfor  at  holde  Skibet  under  Seil  og  rede  til 
at  gaae  tilsøes,  hvad  der  i  Politiken  ligesaa  vel  som  om- 
bord ofte  er  den  eneste  Redning,  men  rigtignok  ogsaa 
udfordrer  en  fast  Haand  og  et  sikkert  Øie.  Det  danske 
Diplomati  udviklede  derfor  under  hele  Krigen  en  stor  og  i 
mange  Henseender  meget  gavnlig  Virksomhed. 

Det  vilde  være  haabløst  for  Tiden  at  arbeide  paa  Fred 
mellem  Englaud  og  Frankrig,  og  en  Antydning,  som  den 
franske  Gesandt  i  Haag,  Grev  d'Affry,  i  Januar  1757  gjorde 
derom  til  den  engelske  Gesandt  Yorke,  afvistes  af  denne 
med  den  Erklæring,  at  England  aldrig  vilde  indlade  sig  paa 
en  Fred.  der  ikke  tillige  omfattede  Preussen  2).  Bedre  Ud- 
sigter syntes  at  aabne  sig  i  Tydskland,  thi  under  Trykket 
af  Slaget  ved  Colin,  der  snart  fulgtes  af  andre  Nederlag, 
søgte  Frederik  d.  2den  ad  forskjellige  hemmelige  Veie  at 
aabne  Fredsforhandlinger  med  Frankrig  3).  Saaledes  fore- 
spurgte den  preussiske  Udenrigsminister  Podewils  sig  da 
ogsaa  i  August  hos  den  danske  Gesandt  Ahlefeldt,  om  hans 
Regering  vilde  overtage  en  Fredsmægling.  Bernstorff  er- 
klærede sig  strax  villig  dertil,  idet  han  dog  bemærkede,  at 
der  naturligvis  alene  kunde  være  Spørgsmaal  om  Danmarks 
gode  Tjenester,  saalæuge  den  danske  Regering  ikke  tillige 
fra  anden  Side  modtog  en  Anmodning  om  at  optræde  som 
Mægler.  Det  var  maaskee  for  at  give  Anledning  til  en 
saadan  Anmodning,  at  Bernstorff  paa  samme  Tid  lod  erklære 
i  Paris,  at  Danmark  altid  vilde  være  beredt  til  at  tjene  som 

')  Nr.  88.        '^)  Schåfer  I,  pag.  244—45.        ^)  Ibid  pag.  411  fgd. 

Mellemmand  ved  en  Fredsforhandling,  naar  Frankrig  be- 
gjærede  det^).  Men  Frederik  d.  2den  overtydede  sig  snart 
om,  at  det  ikke  var  muligt  at  komme  til  en  Overeenskomst 
med  Ludvig  d.  15de,  og  hans  Seire  i  Slutningen  af  1757 
forandrede  desuden  kort  efter  hans  Tilbøielighed  til  Fred. 

Derimod  kunde  man  med  større  N3'tte  arbeide  paa  at 
hindre  Krigen  fra  at  antage  en  religiøs  Charakteer,  samt 
paa  at  holde  den  størst  mulige  Deel  af  Tydskland,  og  navnlig 
Danmarks  Grændselande,  udenfor  den. 

Den  danske  Regerings  Forestillinger  under  den  hessiske 
Religionssag  havde  væsentlig  bidraget  til,  at  Frankrig  og 
Østrig  omhyggeligt  undgik  Alt.  der  kunde  forurolige  den 
protestantiske  Følelse.  Men  det  var  vanskeligt  at  fjerne  en 
Frygt,  som  nu  engang  var  opstaaet,  saa  meget  mere  som 
England  og  Preussen  gjorde  Alt  for  at  vedligeholde  den^). 
Allerede  i  Efteraaret  1756,  da  Spørgsmaalet  om  Rigskrig 
forelaae  i  Regensburg,  tænkte  adskillige  af  de  protestantiske 
Rigsstænder  paa  at  erklære,  at  en  Rigskrig  mod  Preussen 
vilde  være  farlig  for  Protestantismens  Sikkerhed,  og  at 
Spørgsmaalet  følgelig  var  religiøst  og  som  saadant  efter  den 
westphalske  Freds  Bestemmelser  hjemlede  itio  in  partes. 
Den  danske  Regering  optraadte  ivrigt  derimod.  Den  er- 
kj endte,  at  en  Rigskrig  vilde  være  en  stor  Ulykke  for  Tydsk- 
land, og  man  burde  derfor  ved  alle  lovlige  Midler  søge  at 
hindre  en  saadan  Beslutning  og  eventuelt  nægte  dens  for- 
bindende Kraft  for  de  Rigsstænder,  der  havde  stemt  imod 
den.  Men  en  itio  in  partes  vilde  være  uberettiget,  thi  det 
var  vitterligt  usandt,  at  Preussen  ved  denne  Leilighed  stred 
for  Religionen,  da  Krigens  eneste  Gjenstand  var  Besiddelsen 
af  Schlesien  og  dens  nærmeste  Anledning  netop  var  Frederik 
d.  2dens  Angreb  paa  Sachsen.  Ligesom  det  altsaa  vilde 
være  et  aabenbart  Overgreb,  dersom  corpus  evangelicorum 
bragte  sin  Ret  i  Religionssager  til  Anvendelse  i  dette  reent 
politiske  Spørgsmaal.  saaledes  vilde  dette  ogsaa  være  meget 
upolitisk,  thi  det  vilde  kaste  Splid  ind  mellem  Protestanterne, 
da  naturligvis  Sachsen  og  dets  Venner  maatte  protestere 
derimod,' og  en  protestantisk  Ligue  vilde  desuden  strax  frem- 


')  Nr.  93,  96,   Bernstorff  til  Wedel-Frys  22  October  1757.       -)  Onno 
Klopp:  „Friederich  d.  2te",  pag.  270-76. 

kalde  en  catholsk  Antiligue  og  drive  Bayern  over  til  Østrige). 
Virkningen  af  disse  Forestillinger  var.  at  Religionsspørgs- 
maalet  ikke  blev  reist  ved  denne  Leilighed.  Men  det  kom 
paany  frem.  da  Keiseren  i  Sommeren  1758  troede  Øieblikket 
gunstigt  til  at  gjennemføre  en  Achtserklæring  mod  Kongen 
af  Preussen  og  de  med  ham  forbundne  Fyrster.  Dette 
ukloge  Skridt  fremkaldte  en  liøitidelig  Protest  af  Majoriteten 
af  corpus  evangelicorum^j.  Saavel  i  Wien  som  i  Paris  havde 
den  danske  Regering  gjort  indtrængende  Forestillinger  imod 
Achtserklæringen  men  i  corpus  evangelicorum  afholdt  den  sig 
fra  at  stemme,  tvertimod  sin  sædvanlige  Regel  at  slutte  sig 
til  majora  i  denne  Forsamling^).  Østrig  undgik  imidlertid 
den  truende  Conliikt  ved  ikke  at  føre  Achtserklæringen 
videre,  og  saaledes  bortfaldt  Religionsspørgsmaalet.  for  ikke 
mere  at  komme  frem  under  Syvaarskrigen. 

Ved  at  protestere  imod.  at  Rigsdagsbeslutningen  af  10 
Januar  1757  skulde  ansees  som  forbindende  for  Minoriteten, 
havde  Bernstorff  tillige  villet  sikkre  de  dissentierende  Rigs- 
stænder  en  Retsgrund,  som  de  kunde  paaberaabe  for  at 
holde  sig  udenfor  Krigen*).  I  Foraaret  1757  ønskede  Hessen- 
Cassel  og  de  sachsiske  Hertugdømmer  at  benytte  dette  Middel 
for  at  forblive  neutrale,  men  uagtet  Frankrig  understøttede 
de  Skridt,  som  den  danske  Regering  gjorde  i  Wien  for  at 
vinde  Keiseren  herfor^),  lod  denne  sig  dog  ikke  bevæge,  og 
det  lykkedes  ikke  Bernstorff  at  udvirke  Andet  end  at  Ham- 
burg, Liibeck  og  Bremen  fritoges  for  at  bekjendtgjøre  Rigs- 
dagsbeslutningen. Erfaringen  beviste  snart,  hvor  uklogt 
Keiseren  havde  handlet,  thi  Alt.  hvad  han  opnaaede  ved  sin 
Stivsindethed,  var,  at  de  Rigsstænder.  som  iaae  Preussen 
nærmest,  enten  sluttede  sig  til  Frederik  d.  2den  eller  øde- 
lagdes af  hans  Tropper  uden  nogensomhelst  Gavn  for  de 
Allierede,  medens  Hesserue  traadte  i  Hanovers  Sold  og 
bidroge  til  at  fastholde  Franskmændene  i  Vest-Tydskland 
under  hele  Felttoget. 

Den  danske  Regering  havde  en  ganske  særdeles  Interesse 
af.    at   Hanover   ikke   blev   Krigsskueplads,    baade   fordi   det 


^  Nr.  72,  Bernstorfi  til  Munchhausen  27  Nov.  1756  og  Nr.  111. 
2)  Schåfer  U,  pag.  195—202  cfr.  I.  pag  445—49.  ^  Nr.  101,  106,  120, 
Nr.  68.  ^)  See  ovenfor  pag.  55.  ^)  Bernstorff  til  Wedel-Frys,  23 
April  1757. 

var  det  nærmeste  Grændseland  for  Holsten  og  Oldenburgs 
og  fordi  Danmark  ved  Traktaten  af  26  Juni  1715  havde 
garanteret  Churfyrsten  den  rolige  Besiddelse  af  Bremen  og 
Verden.  Allerede  i  Juni  1756  satte  Bernstorff  sig  des- 
angaaende  i  Forbindelse  med  Miinchhausen  i  Hanover  og 
med  Grev  Bentinck  i  Holland,  der  paa  Grund  af  sine  Slægt- 
skabsforbindelser  besad  stor  Indflydelse  ved  det  engelske  Hof  ^). 
Medens  andre  Regeringer  paa  den  Tid  havde  Vanskelig- 
hed ved  at  opfatte  Consequentserne  af  den  reent  personelle 
Union,  der  forbandt  Hanover  med  England,  forstod  Bernstorff 
derimod  fortræffeligt,  at  Hanover  var  fuldt  berettiget  til  at 
følge  sine  egne  Interesser  uden  at  underordne  dem  Englands, 
men  tilige,  at  da  Kongen  i  Hanover  var  uindskrænket  men 
i  England  regerede  med  et  parlamentarisk  Ministerium,  var 
han  undergivet  et  Tryk  af  dette  sidste,  der  ofte  kunde  ind- 
virke paa  Friheden  af  hans  Beslutninger  i  de  hanoverske 
Anliggender.  Idet  Bernstorff  derfor  Intet  meddeelte  om  sine 
Hensigter  til  det  engelske  Ministerium,  forestillede  han  derimod 
den  hanoverske  Regering,  at  Krigen  førtes  for  udelukkende 
engelske  Interesser,  at  Hanover  offredes  for  England,  og  at 
AYestminster-Traktaten  ikke  bandt  Churlandet,  thi  vel  havde 
den  til  Formaal  at  forsvare  dette,  men  den  var  sluttet  af 
England,  og  langt  fra  at  sikkre  Hanover  vilde  den  tvertimod 
udæske  Frankrig.  Intet  hindrede  derfor  Churfyrsten  fra  at 
søge  Sikkerhed  for  sit  Stamland  i  andre  Combinationer,  og 
navnlig  ved  at  forsone  sig  med  Østrig  for  ved  dets  Ind- 
flydelse i  Paris  at  opnaae,  at  Hanover  anerkjendtes  som 
neutralt.  Kong  Georg  lyttede  villigt  til  dette  Raad,  thi  det 
var  begyndt  at  blive  ham  klart,  at  han  just  ikke  havde 
valgt  det  heldigste  Middel  til  at  sikkre  Hanover  ved  at  for- 
binde sig  med  Preussen  og  kjøbe  Frederik  d.  2dens  meget 
tvivlsomme  Understøttelse,  mod  at  opgive  sin  Traktat  med 
Rusland  og  sin  traditionelle  Alliance  med  Østrig.  Da  Eng- 
lands egen  Stilling  i  Løbet  af  1756  desuden  overalt  var  saa 
mislig,  at  det  blev  umuligt  for  det  at  anvende  Noget  paa 
Forsvaret  af  Hanover. 2)  var  det  øiensynligt,  at  kun  en 
Neutralitet  kunde  redde  dette  Land  fra  at  falde  i  Fransk- 
mændenes Hænder,  og  hvor  vigtigt  det  end  maatte  være  for 


1)  Nr.  111.        ••')  Nr.  66. 

England,  at  Frankrigs  ^lagt  beskjæftigedes  paa  Fastlandet, 
var  Kong  Georg  dog  ganske  villig  til  nu  at  slaae  ind  paa 
den  modsatte  Vei  af  den,  han  nylig  havde  fulgt,  og  med 
Opgivelse  af  Preussen  at  sikkre  sit  Stamland  ved  Forhand- 
linger med  Østrig  og  Frankrig.  Vanskeligere  var  det  at 
vinde  disse  to  Stater  for  Hanovers  Neutralitet.  Østrig 
ønskede  Intet  hellere  end  at  Frankrig  skulde  angribe 
Hanover,  thi  efter  Westmiuster-Traktaten  maatte  Preussen 
da  komme  dette  Land  til  Hjælp,  og  dermed  var  Signalet 
givet  til  den  almindelige  Krig.  som  Keiserinden  længtes  efter. 
Men  saasnart  dette  Maal  var  uaaet,  laa  det  i  hendes  Interesse, 
at  den  franske  Hær  ikke  blev  opholdt  i  sin  Marsch  mod 
Preussen  ved  en  langvarig  Kamp  i  Hanover.  Xetop  da  For- 
handlingerne om  Hanovers  Neutralitet  skulde  begynde  i  Wien, 
tog  Frederik  d.  2den  selv  Initiativet  til  Fredsbrudet  ved  at 
falde  ind  i  Sachsen.  Keiserinden  havde  paa  denne  uventede 
Maade  opnaaet  sit  Ønske,  thi  den  almindelige  Krig  var  der- 
ved udbrudt  og  Frankrig  blev  efter  Versailles -Traktaten 
forpligtet  til  at  understøtte  Østrig.  Nu  stemmede  det  ganske 
med  Østrigs  Interesse  at  neutralisere  Churfyrstendømmet,  og 
saaledes  paa  eengang  at  berøve  Preussen  dets  eneste  Allierede 
paa  Fastlandet  og  at  afværge,  at  Frankrig  skulde  spilde  Tid 
og  Kræfter  paa  at  giøre  sig  til  Herre  i  et  Land,  som  Østrig 
havde  vænnet  sig  til  at  betragte  som  sin  naturlige  Forbunds- 
fælle mod  Preussen.^)  Derimod  var  Frankrig  endnu  uvillig 
til  at  opgive  Erobringen  af  Hanover.  som  det  ansaae  for  et 
let  Bytte  og  som  kunde  afgive  et  værdifuldt  Pant  ligeoverfor 
England.  ^) 

Under  disse  Omstændigheder  gik  Forhandlingerne  kun 
langsomt,  da  de  i  October  aabnedes  i  Wien  ved  den  hanoverske 
Gesandt  Steinberg.  ^)  Men  under  Overlægningerne  om  næste 
Aars  Felttogsplau  lykkedes  det  Østrig  ved  Indrømmelser  paa 
andre  Punkter  at  opnaae  den  franske  Begerings  Samtykke 
til  Hanovers  Neutralisation*)  og  i  Januar  1757  kunde  den 
østrigske   Gesandt  i   Kjøbenhavn,    Grev   Diedrichstein,    med- 


')  Arneth:  „Geschichte  Maria  Theresias,"  V,  pag.  77—79.  2)  Mé- 
moires  de  Bernis,  I,  pag.  302—303.  »i  Schåfer  I,  pag.  239—40. 
*)  Schafer  I,  pag.  2C6,  Arneth,  1.  c,  pag.  82  fgd.,  Wedel-Frijs  til 
Bernstorff  28  Febr.  1757. 

dele  den  danske  Regering,  at  Østrig  med  Frankrigs  Sam- 
tykke tilbød  Kongen  af  England  Neutralitet  for  hans  tydske 
Besiddelser  og  for  hans  Allierede,  Hessen-Cassel,  Brunswig- 
Wolfenbiittel  og  Sachsen-Gotha,  samt  at  man  ønskede,  at 
Conventionen  herom  skulde  garanteres  af  Danmark,  Sverig 
og  Rusland.  D.  29  Januar  afgik  Instruxer  herfra  til  Bachoff 
i  Wien  og  til  Rantzau  i  London,  hvilken  sidste  fik  Ordre  til 
af  al  Magt  at  anbefale  dette  Forslag,  med  Tilføiende,  at 
Danmark  vilde  ansee  sig  løst  fra  sin  Garantie  for  Bremen 
og  Verden,  hvis  Kong  Georg  afslog  det.  Men  Sagen  gik 
ikke  saa  let,  som  man  havde  haabet.  Af  den  østrigske 
Cantslers  mundtlige  Forklaringer  til  Steinberg  viste  det  sig 
nemlig,  at  den  paatænkte  Neutralitet  dog  skulde  forbeholde 
de  franske  Tropper  fri  Gjennemgang  og  Ret  til  at  anlægge 
]\lagasiner  og  Veie  i  Hanover,  hvad  Kong  Georg  med  Rette 
forudsaae  at  ville  være  eensbetydende  med  Landets  Be- 
sættelse og  Ødelæggelse.  Han  opgav  derfor  Haabet  om  at 
sikkre  sit  Stamland  paa  denne  Maade,  og  begjærede  i  det 
kongelige  Budskab  til  Parlamentet  d.  17  Februar  en  anselig 
Pengebevilling  til  Hanovers  Forsvar  og  til  Understøttelse  af 
Preussen.  ^)  Den  danske  Regering  antog  sig  da  Sagen  paany, 
og  dens  Forestillinger  hos  Kaunitz  førte  til,  at  Østrig  med 
Frankrigs  Samtykke  i  Slutningen  af  April  forelagde  Udkast 
til  en  formelig  Convention,  hvorefter  Han  over  skulde  er- 
kj endes  for  neutralt,  mod  at  Churfyrsten  lovede  hverken 
direkte  eller  indirekte  at  understøtte  Preussen ;  Fransk- 
mændenes Ret  til  fri  Gjennemgang  skulde  indskrænkes  til 
den  sydlige  Deel  af  Landet  nedenfor  Aller,  med  Undtagelse 
af  Byen  Hanover;  endelig  skulde  Fæstningen  Hameln  be- 
sættes af  Keiserindens  eller  af  en  med  hende  i  Venskab 
staaende  Rigsfyrstes  eller  af  en  af  Garanternes  Tropper. 
Disse  Indrømmelser  tilfredsstillede  dog  endnu  ikke  den  danske 
Regering,  og  Bernstorff  anbefalede,  at  Hanover  heelt  skulde 
fritages  for  Gjennemgang  og  de  franske  Tropper  henvises 
til  at  passere  gjennem  Hessen  og  Brunswig,  der  iøvrigt  skulde 
behandles  som  neutrale,  samt  at  det  skulde  tillades  Hanover 
at  opstille  et  Observationscorps  til  Sikkerhed  for  Neutraliteten. 


')  Schåfer  I,  pag.  241—245. 

men  saaledes  at  det  ikke  truede  den  franske  Hærs  Flanke.*) 
Dette  Mæglingsforslag  fandt  imidlertid  ingen  Anklang.  Kong 
Georg  havde  paany  fattet  Mod  ved  Efterretningen  om  Frederik 
den  2 dens  Seir  ved  Prag  d.  6  Mai  og  vilde  nu  slet  ikke 
længere  høre  tale  om  nogen  Neutralitet.  Den  eneste  Tak, 
Danmark  fik  for  sine  Bestræbelser,  var  at  den  engelske  Re- 
gering, der  først  nu  blev  bekjeudt  med  Neutralitetsforhand- 
liugerne,  stærkt  beklagede  sig  over,  at  den  danske  Gesandt 
havde  forhandlet  med  den  hanoverske  jNIinister  Miinchhausen 
og  ikke  med  det  engelske  Cabinet.  Bernstorffs  Svar  var,  at 
„da  Hs.  Majestæt  fandt,  at  hans  Venskab  for  Kongen  af 
Storbritanien  fordrede,  at  han  rettede  sine  Bestræbelser  paa 
at  frelse  dennes  tydske  Stater  fra  de  Farer,  som  truede 
dem,  havde  han  befalet  sin  Gesandt  derom  at  udtale  sig  til 
den  af  bemeldte  Mouarks  Ministre,  hvem  denne  havde  be- 
troet Departementet  for  Churfyrstendømmets  Anliggender, 
overladende  det  iøvrigt  til  Hs.  britiske  Majestæts  eget  For- 
godtbefindende at  giøre  sine  andre  Ministre  bekjendte  med 
denne  Negociation,  saavidt  det  behagede  ham."  Paa  den  anden 
Side  gjorde  ogsaa  det  franske  Cabinet  Vanskeligheder  ved 
at  opgive  al  Gjennemmarsch  gjennem  Hanover  (transitus 
inuoxius  i  Henhold  til  den  westphalske  Fred),  da  alle  For- 
beredelser vare  trufne  med  denne  Forudsætning  for  Øie, 
og  desuden  fastholdt  det  Fordringen  om  Besættelsen  af 
Fæstningen  Hameln  som  Garanti  mod  et  eventuelt  Brud 
paa  Neutraliteten,  lig  det  som  var  skeet  fra  Hanovers  Side  i 
1743. 

Da  den  danske  Regering  saaledes.  idetmindste  for  Tiden, 
maatte  opgive  Haabet  om  at  holde  Hanover  i  dets  Heelhed 
udenfor  Krigen,  bestræbte  det  sig  for  i  alt  Fald  at  opnaae 
Neutralitet  for  Bremen  og  Verden.  Bernstorff  forestillede  i 
Paris,  at  disse  Lande  ingensomhelst  Interesse  frembød  for 
Frankrig  hverken  som  Besiddelse  eller  som  Operationsbasis, 
hvorimod  det  for  Danmark  var  meget  magtpaaliggende,  at 
de  ikke  bleve  angrebne,  thi  vel  kunde  den  danske  Konge 
ansee  sig  løst  fra  sin  Garantiforpligtelse  efter  Traktaten  af 
1715,  da  Kong  Georg  selv  havde  givet  Anledning  til  An- 
grebet ved   at   afslaae  den  Neutralitet,  som  var  bleven  ham 


';  Schåfer  I  pag    277—78,  322  samt  Nr.  78  og  79. 

tilbudt,  men  det  var  dog  „en  altfor  piinlig  Tanke  for  den 
danske  Konge,  at  det  skulde  kunne  siges,  at  han  havde  brudt 
sit  Ord".i)  Virkelig  lykkedes  det  at  bringe  det  franske 
Cabinet  til  d.  11  Juli  1757  at  undertegne  en  Convention  i 
Kjøbenhavn,  hvorved  Frankrig  forpligtede  sig  til  hverken  at 
forstyrre  Churfyrsten  af  Hanover  i  Besiddelsen  af  Bremen 
og  Verden,  eller  at  besætte  disse  Lande,  hindre  Skatternes 
Oppebørsel  eller  hæve  Contributioner  i  dem.  Til  Gjengjæld 
maatte  de  engelsk-hanoverske  Tropper  ikke  trække  sig  ind  i 
disse  Lande,  navnlig  ikke  til  Fæstningen  Stade  eller  der 
have  Magasiner;  men  selv  om  det  skeete,  skulde  den  franske 
Hær  dog  indskrænke  sig  til  at  forfølge  Fjenden  og  øde- 
lægge hans  Magasiner,  men  maatte  hverken  hindre  Skatte- 
oppebørsel,  hæve  Contributioner  eller  bemægtige  sig  Landet. 
Staden  Bremen  var  indbefattet  under  denne  Neutralitet. 
Paa  sin  Side  erklærede  Danmark,  at  dets  Garantiforpligtelse 
var  fyldestgiort  ved  denne  Convention  og  at  det  altsaa  ikke 
havde  nogen  Grund  til  at  yde  Hanover  og  dets  Allierede 
anden  og  videre  Hjælp.  2)  Det  kan  ikke  nægtes,  at  Hanover 
ved  denne  Convention  opnaaede  en  langt  større  Sikkerhed 
for  Besiddelsen  af  Bremen  og  Verden  end  om  Danmark 
virkelig  havde  stillet  de  8000  Mand,  hvortil  Traktaten  af 
1715  forpligtede  det.  Men  man  havde  i  London  haabet  ad 
denne  Vej  at  kunne  drage  Danmark  ind  i  Krigen,  og  Kong 
Georg  erklærede  sig  derfor  ikke  fuldt  sikkret  ved  Conven- 
tionen  af  11  Juli,  da  foruden  Frankrig  ogsaa  Sverig  mulig- 
vis kunde  ville  angribe  disse  Lande.  ^)  Men  ogsaa  denne 
ludvending  fjernedes,  da  Bernstorff  opnaaede  en  Erklæring 
af  den  svenske  Regering  om,  at  „den  under  hele  Krigen 
hverken  vilde  gjøre  Fordring  paa  Hertugdømmerne  eller  fore- 
tage Noget  i  den  Hensigt."'^)  løvrigt  fik  Conventionen 
ingen   praktisk  Betydning,  thi  uden  at  tage  Hensyn  til  dens 


M  Nr.  80.  ^)  Danske  Traktater,  pag.  143.  ')  Muligvis  havde  man 
i  England  faaet  Kundskab  om,  at  der  i  Prælimairartiklerne  til  Ver- 
sailles-Traktaten  havde  været  Tale  om  at  tilbyde  Sverig  disse  Hertug- 
dømmer, jfr.  Schåfer  I,  pag.  589.  *)  Nr.  91.  Sverigs  Beredvillighed 
til  at  give  denne  Forsikkring  var  væsentlig  motiveret  ved  Ønsket  om 
at  berolige  England  med  Hensyn  til  de  svenske  Rustninger,  see  Hand- 
lingar  etc.  1.     .,  pag.  391. 

Bestemmelser  trak  de  hanoverske  Tropper  sig  kort  efter  ind 
i  Bremen  og  Verden,  og  under  disse  Omstændigheder  nægtede 
det  franske  Cabinet  at  ratificere  Overenskomsten.^) 

I  Foraaret  1757  havde  Kong  Georg  altsaa  besluttet  at 
sætte  sin  Lid  til  sine  Vaabens  Styrke.  Udsigterne  vare 
lovende.  I  Hanover  var  en  dygtig  og  veludrustet  Hær 
samlet,  bestaaende  af  Hanoveranere,  Hessere,  Brunswigere 
og  andre  mindre  allierede  Contingenter.  I  Slutningen  af 
April  var  Kongens  Sød,  Hertugen  af  Cumberland,  Sejrherren 
fra  Dettingen  (1748),  ankommen  til  Hanover  for  at  overtage 
Commandoen  over  Hæren  og  tillige  Regeringen  over  Landet 
som  Kongens  alter  ego.  Paa  samme  Tid  syntes  Frederik  d. 
2dens  Indfald  i  Bøhmen  at  skulle  aabne  ham  Vejen  til  at 
diktere  Østrig  Freden  i  selve  "Wien.  Men  Faren,  der 
nærmede  sig  Hanover,  var  ikke  desto  mindre  stor.  Lang- 
somt og  forsigtigt,  som  det  anstod  den  krigserfarne  men 
talentløse  Marskal  d'Estrées,  var  den  franske  Hovedarmee 
rykket  ind  i  Tydskland  med  en  Styrke  af  ikke  mindre  end 
110,000  Mand.  Endnu  engang  tilbød  den  franske  General 
Neutralitet  for  Churfyrstendømmet  mod  at  der  gaves  ham 
fri  Gjennemgang.  Hertugen  af  Cumberland  afslog  og  Ind- 
marschen  i  Hanover  begyndte.  Men  nu  var  det  forbi  med 
Kong  Georgs  Mod.  I  Slutningen  af  Juni  anraabte  han 
Frederik  d.  2den  om  at  ile  Cumberland  til  Hjælp,  men  den 
næste  Post  bragte  Efterretningen  om  Preussernes  afgjørende 
Nederlag  ved  Colin  d.  18  Juni.  Ligesaa  lidet  fandt  han 
Hjælp  hos  sit  engelske  Ministerium,  der  haardnakket  nægtede 
at  sende  engelske  Tropper  til  Fastlandet.  Saaledes  stode 
Sagerne,  da  Budskabet  ankom  til  London  om,  at  Hertugen 
d.  26  Juli  havde  tabt  Slaget  ved  Hastenbeck  og  i  Uorden 
trak  sig  tilbage  til  Stade,  efterladende  hele  Churfyrstendømmet 
aabent  for  Fjenden.  D.  2  August  skrev  han  yderligere,  at 
han  snart  ikke  længere  vilde  have  nogen  Hær,  thi  den 
manglede  Levnetsmidler  og  truedes  med  at  afskjæres  af 
Fjenden.  Under  disse  Omstændigheder  var  der  kan  eet  Haab 
tilbage,  nemlig  at  opnaae  den  Neutralitet,  som  man  for  nylig 
saa  stolt  havde  forkastet.     D.  12  August  sendte  Kongen  sin 


^)  Schåfer   I,  pag.    367  jfr.   Flassan  :    „histoire   de  la  diplomatie  fran- 
Qaise",  VI,  pag.  89—90. 

Søn  P'uldmagt  og  Ordre  til  for  enhver  Priis  at  afslutte  en 
Neutralitetsconvention  med  Hertugen  af  Richelieu,  der 
havde  afløst  d'Estrées  i  Commandoen.  Samtidig  fik  den  ha- 
noverske  Gesandt  Steinberg  Paalæg  om  i  Wien  at  andrage 
paa  Neutralitet  og  den  danske  Regering  anmodedes  paa  det 
Indstændigste  om  at  anbefale  denne  saavel  hos  Kejserinden 
som  hos  den  franske  Konge.  Men  som  sædvanlig  skeete 
dette  uden  Plan  og  Sammenhæng.  Istedetfor  at  bemyndige 
Cumberland  til  strax  at  bringe  en  Vaabentilstand  tilveie 
paa  de  bedst  mulige  Vilkaar  og  derpaa  at  lade  Steinberg 
fremlægge  og  at  anmode  Danmark  om  at  understøtte  et 
Forslag  til  en  Neutralitetsconvention,  gaves  der  Cumberland 
en  almindelig  Fuldmagt  til  selv  at  afslutte  en  saadan, 
skjøndt  det  var  let  at  forudsee.  at  Richelieu  hverken  havde 
Competence  eller  Instruxer  til  at  indlade  sig  paa  en  saadan 
Forhandling,  og  i  Wien  og  Kjøbenhavn  indskrænkede  den 
hanoverske  Regering  sig  til  at  anbefale  en  Convention  uden 
at  angive  dens  nærmere  Vilkaar. 

Det  var  et  lidet  behageligt  Hverv  for  den  danske  Re- 
gering at  skulle  gjenoptage  den  mislykkede  Forhandling 
under  saa  ugunstige  Forhold,  men  Danmark  begyndte  allerede 
stærkt  at  føle  Vanskelighederne  ved  en  Kamp,  som  førtes 
saa  nær  dets  Grændser.  Holsteen  fyldtes  af  Hanoveranere, 
som  med  Familier  og  Ejendele  flygtede  for  de  franske 
Tropper,  og  efterhaanden  havde  den  hanoverske  Regering 
bragt  Statskassen  og  Archiverne,  Artillerie  og  Stutteriet  i 
Celle  i  Sikkerhed  paa  holsteensk  Gebeet;  man  havde  ikke 
villet  vægre  sig  ved  at  modtage  dem,  men  man  udsatte  sig 
derved  for  store  Vanskeligheder  fra  fransk  Side.  ^)  Hvad 
vilde  ikke  kunne  skee,  naar  Franskmændene  kom  nærmere 
og  maaskee,  uden  at  ændse  Neutraliteten,  overskreed  Grændsen 
under  Forfølgelsen  af  en  flygtende  Fjende?  Bernstorff  be- 
tænkte sig  derfor  ikke  og  d.  27  August  afgik  Instrux  til 
Bachoff   om    at    understøtte    det    hanoverske    Forslag,    men 


')  Ogsaa  det  preussiske  Artilleri  fra  NVesel  ventedes  i  Tønningen, 
hvor  der  gaves  Ordre  til  i  al  Hemmelighed  at  modtage  det,  see 
Depeche  fra  Bernstorfif  til  Johnn  i  Hamburg,  3  Sept.  1757.  Det 
synes  imidlertid,  at  dette  Artilleri  over  Holland  naaede  til  Magde- 
burg, jfr.Schåfer  I,  358. 

med  det  forsigtige  Paalæg  at  vise  sig  „som  en  ivrig  Ven  af 
det  østrigske  Huns  og  ikke  som  en  Tilhænger  af  Hanover", 
og  lignende  Ordre  sendtes  Wedel-Frijs  i  Paris.  Men  paa 
samme  Tid  meldte  Efterretninger  fra  Hanover,  at  Cumber- 
land  befandt  sig  i  den  misligste  Stilling  og  meget  snart 
vilde  see  sig  nødt  til  at  capitulere,  da  Richelieu  d.  22  Au- 
gust havde  afviist  Forslag  om  Underhandlinger.  Der  var 
saaledes  ingen  Udsigt  til  at  den  danske  Regerings  Be- 
stræbelser skulde  kunne  afværge  Catastrophen,  da  den 
franske  Ambassadør  paa  eengang  indfandt  sig  hos  Bern- 
storff og  meddeelte  et  Brev  fra  Richelieu  af  23  August, 
hvori  den  danske  Regering  anmodedes  om  at  yde  sine  gode 
Tjenester,  for  at  de  to  Generaler  kunde  komme  til  en 
Overeenskomst ,  da  det  var  af  største  Vigtighed ,  at  han 
snarest  muligt  kunde  marschere  med  Armeen  mod  Preusserne. 
I  Henhold  til  dette  Brev  begjærede  Ogier  den  danske  Re- 
gerings gode  Tjenester.  Saaledes  var  dennes  Mellemkomst 
paa  det  formeligste  paakaldt  fra  begge  Sider  og  da  der 
intet  Øjeblik  var  at  spilde,  afsendtes  strax  Statholderen  i 
Oldenburg,  Grev  Lynar.  til  Hanover  for  at  tjene  til  Mellem- 
mand mellem  de  to  Generaler.  Hans  Hverv  skulde  efter 
Bernstorffs  Anskuelse  gaa  ud  paa  at  tilvejebringe  en  Vaaben- 
stilstand,  der  muliggjorde  Forhandligen  om  en  Neutralitet. 
Efter  de  Instruxer,  ^)  der  meddeltes  ham,  skulde  hans  Virk- 
somhed indskrænke  sig  til  at  bringe  Parterne  i  Forbindelse, 
overladende  det  til  dem  selv  at  discutere  og  blive  enige  om 
Betingelserne,  saa  godt  de  kunde.  „De  maa  med  den  største 
Omhu  undgaa  den  fjerneste  Mistanke  om  Partiskhed  for 
nogen  af  de  to  Generaler,  De  vil  erindre,  at  De  handler  og 
taler  i  en  neutral  Fyrstes  Navn,  som  er  en  Ven  og  Allieret 
af  Frankrig  men  som  ønsker  at  redde  det  Land,  hvis  Souve- 
rain  den  engelske  Konge  er."  Bernstorff  drev  sin  Forsigtig- 
hed saa  vidt,  at  han  end  ikke  gjorde  Lynar  bekjendt  med 
at  ogsaa  den  franske  General  ønskede  en  Overeenskomst, 
for  at  ikke  Cumberland  i  denne  Omstændighed  skulde  finde 
Anledning  til  at  stille  sine  Forventninger  for  højt. 

Det  lykkedes  Lynar  fra  d.  4  September,  da  han  ankom 
til  Cumberlands  Hovedquarteer,  og  indtil  d.  10  at  bringe  en 


Ij  Instr.  af  29  August  1757. 

Overeenskomst  istand.  ^)  I  Conventioneu  af  8de  med  Se- 
paratartikler af  10de  fastsattes  det,  at  Fjendtlighederne  fra 
begge  Sider  skulde  standse,  de  ikke  hauoverske  Hjælpe- 
tropper skulde  vende  tilbage  til  deres  respektive  Lande  og 
der  spredes  og  indquarteres  efter  de  Regler,  som  maatte 
blive  vedtagne  mellem  deres  Souverainer  og  den  franske  Re- 
gering, men  „uden  at  betragtes  som  Krigsfanger".  „Indtil 
en  endelig  Forsoning  fandt  Sted  mellem  de  to  Souveræner," 
skulde  Franskmændene  forblive  i  Bremen  og  Verden  og 
endvidere  beholde  „alle  andre  Pladser  og  Lande,  af  hvilke 
de  vare  i  Besiddelse",  hvorimod  Hanoveranerne  skulde  tage 
deres  Quarterer  dels  i  Lauenburg  dels  i  og  ved  Stade. 
Endelig  havde  Lynar  uden  Bemyndigelse  paataget  sig  at 
udvirke,  at  den  danske  Konge  skulde  overtage  Garantien 
for  Opfyldelsen  af  disse  Bestemmelser.  Conventionen  inde- 
holdt ingen  Ratilicationsclausel  og  traadte  strax  i  Kraft.  De 
hanoverske  Tropper  trak  saaledes  uden  Hindring  i  de  be- 
stemte Quarterer. 

Ved  denne  Overeenskomst  havde  Kong  Georg  frelst  sin 
Hær  fra  den  sikkre  Undergang,  og  han  havde  i  den  Hen- 
seende opnaaet  langt  Mere  end  han  selv  havde  ventet,  hvis 
det  forholder  sig,  som  Lynar  berettede,  at  han  havde  givet 
sin  Søn  Instrux  til  hellere  at  overgive  sig  end  at  opoffre 
Hæren  i  et  unyttigt  Slag.  Paa  den  anden  Side  vandt  Ri- 
chelieu  strax,  hvad  der  ellers  i  alt  Fald  vilde  have  kostet 
ham  et  Par  Maaneder  og  dermed  Udsigten  til  endnu  før 
Vinteren  at  udrette  noget  Afgjørende.  Han  var  nu  kommen 
i  Besiddelse  af  den  største  og  vigtigste  Deel  af  Churlaudet, 
han  havde  opløst  og  uskadeliggjort  en  betydelig  fjendtlig 
Hær,  og  han  saae  sig  istand  til,  uden  videre  Tøven  at 
kunne  forene  sig  med  Prindsen  af  Soubises  Corps  og  med 
Rigshæren  for  at  trænge  ind  i  Sachsen  fra  Vest,  medens 
den  østrigske  Armee  fra  Syd  rettede  sine  Bevægelser  mod 
samme  Maal.  Ved  en  rask  Udførelse  af  denne  Plan  kunde 
Krigen  maaskee  endes  i  dette  ene  Felttog.  Men  ved  en 
nærmere  Betragtning  viste  disse  Fordele  paa  begge  Sider 
sig    at    være    meget    usikkre.      Kong    Georg    havde    reddet 


»)  Cfr.  Grev  Lynar  i  Hist.  Tidsskr.  1.  c.  pag.  603—617,  Danske  Trak- 
tater, pag.  146. 

sin  Hær,  det  var  sandt,  men  hvorledes  vilde  det  gaa  hans 
Land?  Det  skulde  efter  Conventionen  forblive  i  Fransk- 
mændenes Besiddelse  indtil  en  „endelig  Forsoning",  men 
hvis  nu  denne  lod  længe  vente  paa  sig.  eller  hvis  den 
franske  Regering  endog  foretrak  at  udsætte  den,  indtil 
Freden  med  England  sluttedes,  vilde  Landet  sikkert  blive 
ødelagt  i  Bund  og  Grund  og  i  sin  Tid  kun  kunne  ventes 
tilbage  med  betydelige  Offre  paa  andre  Punkter.  For  det 
Tilfælde  altsaa  at  en  Separatfred  mellem  Hanover  og  Frankrig 
ikke  snart  kom  istand,  vilde  det  utvivlsomt  være  fordeel- 
agtigere  at  begynde  Krigen  paany  med  den  imidlertid  reor- 
ganiserede og  udhvilede  Hær,  thi  ad  den  Vej  var  der  dog 
altid  en  Mulighed  for,  at  man  kunde  vinde  Noget,  hvorimod 
Alt  var  tabt,  hvis  Conventionen  forblev  i  Virksomhed.  Paa 
den  anden  Side  maatte  den  franske  Regering  sige  sig  selv,  at 
naar  den  opgav  at  tvinge  den  hanoverske  Hær  til  Overgivelse 
og  saaledes  med  eet  Slag  at  tilintetgjøre  al  fremtidig  Mod- 
stand i  Landet,  maatte  den  til  Gjeugjæld  have  fuld  Sikker- 
hed for  at  kunne  forblive  i  rolig  Besiddelse  af  Hanover  og 
ikke  være  udsat  for,  at  den  hanoverske  Hær  ved  given 
Leilighed  og  naar  den  franske  Hovedstyrke  var  gaaet  ind  i 
Tydskland,  brød  frem  af  sine  Quarterer,  besatte  Laudet  og 
overskar  den  franske  Operationslinie.  Den  franske  Re- 
gering maatte  beklage,  at  det  ikke  var  udtalt  bestemtere 
end  Tilfældet  var  i  Conventionen,  at  Landet  skulde  blive 
i  Franskmændenes  Besiddelse,  indtil  den  endelige  Fred 
sluttedes,  og  endmere,  at  der  ganske  savnedes  en  Udtalelse 
i  Conventionen  om,  at  den  hanoverske  Hær  ikke  paa  andre 
Steder  maatte  kunne  tjene  imod  Frankrig  i  denne  Krig. 
Begge  Parter  vare  endelig  formelt  berettigede  til  at  nægte 
at  anerkjeude  Overeenskomsten,  nanseet  at  den  strax  var 
bragt  til  Udførelse  og  skjøndt  Regeringernes  Samtykke  ikke 
udtrykkeligt  var  forbeholdt.  Thi  ingen  uf  de  to  Under- 
tegnere havde  havt  Myndighed  til  at  forpligte  sin  Regning 
ved  en  saadan  Convention.  I  deres  Egenskab  af  comman- 
dereude  Generaler  vare  de  ganske  vist  berettigede  til  med 
endelig  Virkning  at  afslutte  en  Vaabenstilstand  eller  en 
Capitulation  af  reent  militært  Indhold,  men  den  foreliggende 
Overeenskomst  kaldte  sig  selv  en  Convention,  var  hverken 
en   egentlig   Vaabenstilstand   eller    en   Capitulation   og  inde- 

holdt  vidtgaaende  politiske  Afgjørelser.  Seet  under  dette- 
Synspunkt,  var  den  altsaa  ugyldig,  medmindre  de  to  Re- 
geringer fandt  Anledning  til  udtrykkelig  eller  stiltiende  at 
godkjende  den.  Skulde  de  to  Undertegnere  derimod  be- 
tragtes som  almindelige  diplomatiske  Repræsentanter  for 
deres  Regeringer,  maatte  de  for  det  Første  have  været  for- 
synede med  Fuldmagter,  og  om  dette  end  maaskee  kunde 
siges  at  være  Tilfældet  med  Cumberland.  var  det  derimod 
utvivlsomt  ikke  saaledes  med  Richelieu,  og  for  det  Andet 
udfordredes  der  en  Ratification  af  de  to  forpligtede  Re- 
geringer, for  at  Overeenskomsten  kunde  blive  endelig.  Enhver 
af  de  to  Regeringer  kunde  altsaa  frit  vælge,  om  den  vilde 
opretholde  elller  forkaste  Conventionen. 

I  Versailes  modtog  man  med  den  største  Overraskelse 
Efterretningen  om  at  Richelieu  uden  Bemyndigelse  havde 
tilladt  sig  en  saa  vigtig  Akt.  ^)  Men  da  den  hanoverske 
Hær  nu  engang  var  undsluppen  den  overhængende  Fare  og 
det  gunstige  Øjeblik  til  med  eet  Slag  at  gjøre  Ende  paa  al 
Modstand  i  Hanover  var  tabt,  besluttede  man  sig  til  hellere 
end  at  forkaste  Conventionen  saavidt  muligt  at  rette  dens 
værste  Mangler.  Richelieu  fik  derfor  Paalæg  om  at  frem- 
kalde en  nærmere  Fortolkning  af  den,  hvorved  det  erkjendtes, 
at  de  hanoverske  Tropper,  som  gik  over  Elben,  ikke  maatte 
forene  sig  med  den  preussiske  Hær.  Endvidere  gjordes  han 
opmærksom  paa  den  Fare,  der  vilde  opstaae,  naar  Hesserne 
samlede  og  med  deres  Vaaben  vendte  tilbage  til  deres  Land^ 
hvor  de  franske  Meelmagasiner  og  Feltbagerier  befandt  sig.^) 
Virkningen,  som  denne  Instrux  havde  paa  Richelieu,  var 
meget  uheldig  Han.  der  havde  ventet  Roes  og  Anerkjendelse 
for  sin  diplomatiske  Bedrift,  blev  urolig  ved  den  Misbilligelse, 
som  tiltrods  for  alle  Høfligheder  skinnede  frem  af  Bernis's 
Brev,  og  uden  at  afvente  et  gunstigt  Moment  eller  vælge  en 
passende  Form,  skyndte  han  sig  med  at  stille  den  bestemte 
Fordring,  at  de  hessiske  Tropper  skulde  afvæbnes  efter  deres 
Hjemkomst.     Dette  paastod   Cumberland   at  være    stridende 


M  Mémoires   de    Bernis,  II,  pag.  18  fgd.,  Filon   „Ambassade  de  Choi- 
seul   å,  Vienne",    pag.   99—101.  «)    Filon    1.    c,    pag.    103—104    og 

Note  af  1  October  1757  overleveret  Bernstorflf  af  Ogier. 

mod   Conventionen   og  hau   trak   sine   Tropper  sammen,    be- 
redt til  med  Magt  at  modsætte  sig  Afvæbningen. 

Lynars  Mellemkomst  bilagde  dog  atter  Striden  og  d. 
29  September  bleve  de  to  Generaler  enige  om  nogle  „explica- 
toriske  Artikler",  som  Cumberland  erklærede  sig  beredt  til 
at  undertegne,  saa  snart  Richelieu  havde  modtaget  Be- 
myndigelse dertil  fra  Versailles.  I  disse  Artikler  udtaltes 
det,  at  Vaabenstilstanden  selvfølgelig  skulde  vedvare,  indtil 
den  med  fælles  Samtykke  ophørte,  og  at  de  hanoverske 
Tropper  heller  ikke  paa  andre  Steder  maatte  kunne  kæmpe 
mod  Frankrig  og  dets  Allierede.  For  at  fjærne  Vanskelig- 
heden med  Hensyn  til  Auxiliairtropperne  opstilledes  den  Ud- 
vei.  at  de  skulde  modtages  i  de  danske  Provindser.  og 
endelig  bestemtes  det,  at  den  franske  Armees  Requisitioner 
i  Hanover  skulde  reguleres  ved  den  danske  Regerings 
Mellemkomst.^)  Saaledes  syntes  Sagen  endelig  bragt  i 
Orden.  Men  atter  gjorde  den  franske  Regering  Vanskelig- 
heder. Det  hed  sig  nu  —  og  efter  Bernstorffs  Formodning 
var  denne  Mistanke  insinueret  af  det  svenske  Cabinet^j  — 
at  det  ikke  var  raadeligt  at  lade  saa  mange  protestantiske 
Tropper  være  samlede  i  de  danske  Lande,  da  man  jo 
kiendte    den    danske    Regerings    Sympathier    for    Englaud.. 

Medens  man  saaledes  spildte  Tiden  i  Versailles,  af- 
gjordes Conventionens  Skjæbne  i  London.  Efterretningen 
om  den  var  bleven  modtaget  i  England  med  den  største  Mis- 
fornøielse  saavel  af  den  offentlige  Mening  som  af  Ministeriet, 
der  heller  ikke  denne  Gang  havde  havt  nogen  Kundskab  om 
den  nye  Svingning  i  Kongens  hanoverske  Politik.  Kongen 
selv  var  meget  utilfreds  med  sin  Søns  Opførsel  og  den 
samme  Coureer,  som  overbragte  Conventionen  til  London, 
blev  strax  d.  30  September  sendt  tilbage  med  Ordre  til 
Hertugen  om  ufortøvet  at  nedlægge  Commandoen  og  komme 
hjem.  Men  endnu  var  der  ikke  Tale  om  at  forkaste  Con- 
ventionen. ^)  thi  Kongen  haabede  endnu  paa  en  Overeenskomst 
med  de  Allierede  om  Neutralitet  for  Hanover.  Men  det  viste 
sig   snart,    at   det   var   umuligt    at   bevæge   Frankrig   dertil. 


»)  Lynars  Staatsschriften,  II,  pag.  258—62  cfr.  250—57.  ^)  Nr.  100. 
*)  Rantzau  til  Bernstorfif,  30  Septbr.  1757,  Lynars  Staatsschr.  II, 
pag.  2i)5,  Schåfer  I,  pag.  652. 

Cardinal  Bernis  erklærede  uforbeholdent  til  Wedel-Frijs.  at 
han  meget  beklagede,  at  Kong  Georg  ikke  havde  modtaget 
Kentraliteten  for  Hauover,  da  den  blev  ham  tilbudt,  thi  nu 
da  dette  Afslag  havde  kostet  Frankrig  Tid  og  Penge,  var 
det  ikke  muligt  at  vende  tilbage  til  det  forrige  Tilbud.  Det 
erobrede  Hanover  maatte  undgjælde  derfor  og  vilde  ikke 
blive  tilbagegivet  før  en  almindelig  Fred.  ^)  Paa  samme  Tid 
løde  Efterretningerne  fra  Hanover  stedse  værre,  Richelieu 
udplyndrede  formelig  det  ulykkelige  Laud  og  bemægtigede 
sig.  tvertimod  Conventionen.  forskjellige  faste  Punkter. 
Kongen  indsaae,  at  han  ikke  havde  Noget  at  haabe  af  sin 
Fjendes  Maadehold;  men  endnu  holdtes  han  tilbage  af  Hen- 
synet til  Danmark.  Han  lod  derfor  ved  Miiuchhausen  fore- 
spørge hos  Bernstorff,  om  den  danske  Regering  forlangte,  at 
at  han  skolde  ratificere  Conventionen,  i  hvilket  Tilfælde  hau 
var  villig  dertil,  skjønt  han  ansaae  den  for  skadelig  for  sine 
Interesser.  Berstorffs  Svar  var.  at  Kongen  af  Danmark  kun 
paa  Grund  af  Kong  Georgs  indstændige  Anmodning  havde 
blandet  sig  i  Sagen,  men  selv  ingensomhelst  Interesse  havde 
i  Conventionens  videre  Skjæbne.  ^) 

I  Begyndelsen  af  November  havde  den  franske  Regering 
endelig  opgivet  sine  Indvendinger  imod  Conventionen,  saa- 
ledes  som  den  oprindelig  var  affattet,  men  nu  var  det  for 
silde.  Kong  Georg  havde  allerede  taget  sin  Beslutning, 
og  d.  28  October  var  Miinchhausen  ankommen  til  Stade 
med  Ordre  til  den  hanoverske  Regering  om,  at  Krigen 
skulde  gjenoptages.  Samtidig  med  at  Soubise  tilligemed 
Rigshæren  leed  Nederlaget  ved  Rossbach  d.  5  November, 
saae  Richelieu  saaledes  sin  Flanke  truet  af  en  velrustet  og 
reorganiseret  Hær  af  30 — 40.000  Mand,  anført  af  en  af 
Frederik  d.  2dens  bedste  Generaler,  Prinds  Ferdinand  af 
Brunswig.  Bladet  havde  pludselig  vendt  sig.  Richelieu,  der 
hidtil  havde  behandlet  Auxiliairfyrsterne  med  det  yderste 
Overmod,  forsøgte  nu  ved  Løvter  og  gode  Ord  at  skille  dem 
fra  Hanover,  men  det  var  for  silde,  og  den  franske  Regering, 
der  havde  ladet  haant  om  den  Garanti,  som  Lynar  uden 
Bemyndigelse   havde    lovet   paa    Danmarks   Vegne,   forlangte 


•)  Filon,  1.  c.  pag.  93-99,  Schåfer  I,  pag.  656-59,  62.      '^)  Bernstorfif 
til  Bothmer,  8  Mai  1762. 

nu,  at  den  danske  Regering  skulde  tvinge  Hanover  til  at 
anerkjende  Conventionen.  Bernstorff  svarede  med  Rette,  at 
selvfølgelig  vilde  Danmark  først  være  bleven  Garant,  hvis  de 
to  interesserede  Parter  havde  antaget  Conventionen  og  de 
derefter  havde  anmodet  det  om  at  garantere  Opfyldelsen, 
men  hverken  det  Ene  eller  det  Andet  var  skeet.  ^) 

Baade  England  og  Frankrig  følte,  at  de  havde  spillet 
en  daarlig  Rolle  under  hele  denne  Sag,  og  det  var  naturligt, 
at  de  kastede  Skylden  paa  Danmark  for  at  befrie  sig  selv 
for  den.  Fra  begge  Sider  regnede  Bebreidelser  og  Beskyld- 
ninger ned  over  den  danske  Regering.  Englaud  mistænkte 
Bernstorff  for  at  have  villet  opoffre  Hanover,  og  glemte,  at 
uden  haus  Mellemkomst  havde  den  hanoverske  Hær  ikke 
længere  existeret.  Stainville  og  selv  Kaunitz  kaldte  Dan- 
mark „en  forklædt  Fjende,"  2)  og  den  franske  Regering 
glemte,  at  den  alene  havde  sig  selv  at  takke  for  Udfaldet. 
fordi  den  havde  betroet  sin  Skjæbne  til  en  Person  som 
Richelieu,  senere  ikke  havde  kunnet  tage  sit  Parti  ved 
enten  strax  at  forkaste  eller  strax  at  stadfæste  Conventionen, 
og  tilsidst  ikke  havde  viist  et  fornuftigt  Maadehold.  Deri- 
mod havde  i  Virkeligheden  den  danske  Regering  Intet  at 
bebreide  sig.  Den  havde  ikke  tilbudt  sine  gode  Tjenester 
men  først  ydet  dem,  da  den  officielt  og  indstændigt  var  an- 
modet derom  fra  begge  Sider,  thi  at  Ogier  og  Richelieu 
havde  handlet  uden  Ordre,  kunde  den  ikke  vide.  Den  var 
dernæst  optraadt  med  den  største  Upartiskhed,  og  dens 
Gesandt  havde  kun  modtaget  og  overbragt  de  to  Generalers 
gjensidige  Forslag;  at  disse  ikke  vare  deres  Hverv  voxne, 
kunde  den  hverken  forudsee  eller  bøde  paa.  Saasnart  Bern- 
storff blev  bekjendt  med  Conventionen,  saae  han  dens  svage 
Sider  og  søgte,  saavidt  hans  Competence  rækkede,  at  af- 
hjælpe dem  ved  Forestillinger  hos  de  to  Regeringer.  Paa 
den   ene  Side   arbeidede    han   derfor    strax  paa,   at  en  Xeu- 


>)  Nr.  102,  Dep.  til  Wedel-F rijs  26  Nov.  1757.  Paa  samme  Maade 
havde  Bernstorff  lige  fra  først  af  stillet  sig  til  Garaatispørgsmaalet, 
see  Dep.  til  Lynar  af  15  og  27  Sept.  og  af  8  Octbr. ,  til  Bachofi, 
Rantzau  og  Wedel-Frijs  af  17  Sept.,  til  Munchhausen  af  24  Sept.  1757. 
*)  I  Bernis  Memoirer,  II,  pag.  19,  beskyldes  Lynar  for  at  have  været 
kjøbt  af  England. 

tralitetserklæring  kunde  forskaffe  Hanover  den  Sikkerhed, 
som  Conventionen  ikke  ydede  det.  ^)  Paa  den  anden  Side 
fraraadede  han  indtrængende  den  franske  Regering  at  ville 
afvæbne  Auxiliantropperne^)  og  erklærede  sig  endog  rede  til 
det  store  Offer  at  modtage  dem  i  Jylland  og  Slesvig  for 
saaledes  at  fjerne  enhver  Fare  fra  deres  Side.  Endelig 
havde  han  loyalt  meddeelt  begge  Parter  sine  Erfaringer  og 
Indtryk.  Saasnart  han  havde  overbevist  sig  om.  at  der  ikke 
var  noget  Haab  om,  at  den  franske  Regering  vilde  gaae  ind 
paa  Hanovers  Neutralitet,  underrettede  han  Cumberlaud  og 
Munchhausen  derom,  ^)  og  da  han  mærkede,  at  Kong  Georg 
vilde  gjenoptage  Krigen,  lod  han  den  franske  Regering  vide, 
at  den  maatte  være  beredt  paa  denne  Mulighed.*) 

Roligt  og  værdigt  forsvarede  Bernstorff  sin  Regering  og 
sig  selv,  5)  men  overlod  det  iøvrigt  til  Fremtiden  at  yde  ham 
Retfærdighed.  Begivenhederne  beviste  snart,  hvor  langt 
nyttigere  det  vilde  have  været  baade  for  Kong  Georg  og  for 
den  franske  Regering,  dersom  de  havde  indgaaet  en  billig 
Overenskomst  om  Hanovers  Neutralitet.  Thi  ingensinde 
lykkedes  det  senere  de  franske  Vaaben  at  tilkæmpe  sig  en 
saa  fordeelagtig  Stilling,  som  Forholdet  vilde  være  blevet, 
dersom  man  paa  Grundlaget  af  Conventionen  i  Closter-Zeven 
havde  indrømmet  Neutraliteten,  og  da  Krigen  sex  Aar  efter 
endtes,  havde  Kong  Georg  vel  beholdt  sit  Land,  men  øde- 
lagt og  mishandlet,  hvorimod  det  vilde  have  været  reddet, 
hvis  han  i  Foraaret  havde  modtaget  den  Neutralitet,  som 
Bernstorff'  dengang  foreslog  ham. 

Det  varede  ogsaa  kun  kort.  før  man  i  Paris  kom  til 
den  Erkjendelse.  baade  at  Frankrig  vilde  være  vel  tjent  med 
Hanovers  Neutralitet  og  at  dette  Maal  kun  lod  sig  opnaa  ved 
Danmarks  Hjælp.  Det  var  den  bedste  Opreisning,  Bernstorff 
kunde  ønske  sig.  at  den  franske  Regering,  der  nylig  havde 
kaldt  Danmark  en  forklædt  Fjende,  allerede  i  Januar  1758 
maatte  bede  det  danske  Cabinet  om  at  anvende  sin  Ind- 
flydelse   i    England    for    at    tilveiebringe    en    Overenskomst. 


')  Dep.  til  Wedel-Frijs  10  Sept.,  til  Lynar  15  Sept.  og  til  Bacho£f 
17  Sept.  osv.  »)  Dep.  af  27  Sept.  til  Lynar  og  til  Bachoff.  ^)  Dep. 
til  Lynar,  24  Sept,  Brev  til  Munchhausen,  15  October  1757.  *)  Nr. 
97,  98.       *)  Nr.  98,  99,  101. 

Østrig  understøttede  ivrigt  denne  Anmodning  og  begge 
Hoffer  lovede  til  Gjengjæld  at  ville  bestræbe  sig  i  Peters- 
borg for  at  det  holsteenske  Spørdsmaal  kunde  blive  løst 
efter  den  danske  Regerings  Ønske.  ^) 

For  tredie  Gang  saae  den  danske  Regering  sig  saaledes 
opfordret  til  at  paatage  sig  dette  utaknemlige  Hverv  og 
ingensinde  havde  det  været  saa  vanskeligt  som  nu.  Udsatte 
den  sig  ikke  for  at  møde  en  skarp  og  fornærmelig  Afvisning 
af  det  engelske  Hof,  der  ueppe  endnu  havde  forvundet  sin 
Mistro  og  som  desuden  var  o])fyldt  af  Beundring  for  Frederik 
d.  2den  efter  hans  seneste  Seire  ved  Rossbach  og  ved  Leuthen 
og  holdt  sig  overbevist  om,  at  det  vilde  være  en  let  Sag  for 
ham  at  kaste  Franskmændene  ud  af  Hanover ?  Og  maatte 
han  ikke  frygte  for,  at  den  preussiske  Konge,  „hvis  Spioner 
dække  Jorden  ligesom  hans  egen  Tanke'',  hurtigt  vilde  op- 
dage dette  nye  Forsøg,  og  at  han,  hvis  Tropper  stode  ved  den 
danske  Grændse,  pludselig  vilde  overfalde  os,  saaledes  som  han 
havde  gjort  det  ved  Sachsen  uden  Krigserklæring  og  paa 
en  blot  Mistanke.  Allerede  i  April  1757  havde  han  yttret 
sit  Mishag  med  at  Danmark  saa  ivrigt  bestræbte  sig  for  at 
neutralisere  Hanover,  og  han  var  neppe  bleven  tilfredsstillet 
ved  Bernstorffs  Svar,  at  „Danmark  kun  gjorde  sin  Pligt,  og 
at  man  vilde  være  meget  glad  ved  at  kunne  yde  Preussen 
de  samme  Tjenester  til  Bevarelsen  af  Freden."  ^)  Siden 
dengang  havde  Danmark  paadraget  sig  hans  yderligere  Mis- 
hag ved  Conventionen  i  Closter-Zeven;  vilde  han  roligt  finde 
sig  i  et  nyt  Forsøg  nu.  da  han  var  seirrig  paa  alle  Punkter? 

Desuagtet  afslog  den  danske  Regering  ikke  heller  denne 
Gang  Opfordringen.  I  Begyndelsen  af  Februar  vexledes  der 
egenhændige  Breve  mellem  Kongen  og  Ludvig  d.  15de,  og 
Bernstorff  corresponderede  med  Bernis  og  Belle-Isle  om  de 
Betingelser,  der  kunde  foreslaaes  i  London.  Frankrig  fast- 
holdt endnu  Fordringen  om  fri  Gjennemgang  mod  Betaling  af 
Fornødenheder,  samt  begjærede.  at  Danmark  skulde  garantere 
Hanovers  Overholdelse  af  Neutraliteten.  Et  saadant  Forslag 
erklærede  Bernstorff  for  absolut  uantageligt,  møn  maatte 
opgive    den   frie   Gjennemgang    og    det   Høieste,    der    kunde 


»)  Bernis  til  Ogier  15  Jau    1758,  Schåfer,   II,   pag.  22,  27,  239—40, 
526.    Arneth,  V,  pag.  313.        ")  pep.  til  Ahlefeldt,  April  1757. 

forlanges ,  var  Besættelsen  af  en  hanoversk  Fæstning  til 
Sikkerhed.  Men  forinden  et  saadant  Forslag  gjordes  i  Lon- 
don, vilde  Bernstorff  ganske  i  Almindelighed  og  som  af  sig 
selv  lade  den  danske  Gesandt  sondere,  hvorvidt  der  over- 
hovedet hos  Kong  Georg  var  nogen  Stemning  for  en  Over- 
eenskomst.  ^) 

D.  4  Februar  1758  instrueredes  altsaa  Grev  Bothmer, 
der  havde  afløst  Rantzau  som  Gesandt  i  England,  til  at 
sætte  sig  i  Forbindelse  derom  med  Miinchhausen  efter  at 
have  sikkret  sig  den  ubrødeligste  Taushed  ligeoverfor 
Preussen.  ^)  Denne  Ministers  foreløbige  Svar  var  lidet 
lovende.  „Den  Herre,  jeg  tjener,"  sagde  han,  „afhænger 
af  en  Nation,  og  det  Churfyrstendømme,  hvis  Interesser  jeg 
varetager,  er  underordnet  England.  Jeg  skal  i  mine  Raad 
skille  Kongens  Person  fra  hans  Folk  og  Churfyrstendømmets 
Interesser  fra  Kongerigets:  det  er  en  vanskelig  Opgave  for 
mig.  Kun  altfor  vel  mindes  jeg  de  haarde  Bebreidelser.  som 
Kongen  maatte  døie.  da  Conventionen  af  Closter-Zeven  var 
bleven  indgaaet  og  hvorledes  de  engelske  Ministre  dengang 
erklærede,  at  hvis  Kongen  nogensinde  igjen  indgik  en  Separat- 
traktat for  Hanuver  uden  deres  Vidende,  vilde  de  alle  be- 
gjære  deres  Afsked  for  ikke  at  blive  Vidner  til  de  sørgelige 
Følger,  som  deraf  vilde  opstaae,  og  de  tilføiede.  at  Nationen 
sikkert  vilde  holde  sig  til  de  Indtægter,  der  ere  tillagte 
Kongen,  for  deri  at  søge  en  Erstatning  for.  hvad  denne 
havde  udgivet  af  Omsorg  for  sit  Churfyrstendømme."^) 
Kong  Georgs  endelige  Svar  blev  derfor  ogsaa  afslaaende, 
men  anerkjendte  dog  Danmarks  venskabelige  Sindelag  og 
fortsatte  Bestræbelser. 

Saaledes  var  ogsaa  dette  Forsøg  bleven  frugtesløst,  og 
kort  efter  undertegnede  Kong  Georg  Traktaten  af  11  April 
1758  med  Preussen,  hvorved  han,  ikke  blot  som  Konge  af 
England  men  ogsaa  som  Churfyrste  af  Hanover,  forpligtede 
sig  til  ikke  at  indgaae  nogen  Fred,  Vaabenstilstand  eller 
Neutralitetsconvention  uden  PreusseDS  Samtykke.  Dermed 
var  der  gjort  Ende  paa  alle  yderligere  Bestræbelser  fra 
dansk  Side  for  at  drage  Hanover  ud  af  Krigen.  Men  den 
Fordeel,    som   Bernstorff   havde    søgt    at    opnaae,    blev    dog 


»)  Nr.  104        "")  Nr.  105.      ^)  Bothmer  til  Bernstorff,  5  Marts  1758. 

Danmark  til  Deel  paa  anden  Maade.  Thi  Krigsoperationerne 
i  Hanover,  som  allerede  vare  begyndte  i  Februar  Maaned, 
nødte  Franskmændene  til  at  trække  sig  tilbage,  ^)  og  i  de 
følgende  Aar  holdt  Krigen  sig  stadigt  i  den  sydlige  Deel  af 
Landet,  saa  at  Danmarks  Grændser  ikke  udsattes  for  yder- 
ligere Farer.  Heller  ikke  havde  den  danske  Regering  ved 
sine  gjentagne  Forsøg  paadraget  sig  Englands  og  Preussens 
Uvenskab,  idet  disse  Stater  paa  denne  Tid  tvertimod  tilbød 
Danmark  Alliance  paa  meget  gunstige  Vilkaar,  men  selv- 
følgelig uden  bedre  Virkning  end  tidligere.  2) 

vn. 

Traktaten  af  4  Mai  1758. 

Nødvendigheden  for  den  danske  Regering  af  at  samle  en  Hær  paa 
Sydgrændsen.  Mulige  diplomatiske  Fordele  af  disse  Rustninger.  Det 
østfrisiske  Spørgsmaal.  Traktaten  af  4  Mai.  De  Allieredes  Bestræbelser 
for  at  drage  Danmark  ind  i  Krigen  Det  mecklenburgske  Spørgsmaal. 
Frankrigs  ulykkelige  Stilling.  Vanskeligheder  ved  Ordningen  af  Laanet 
efter  Traktaten  af  4  Mai.  Fransk  Fredsforsøg  i  London.  Preussiske 
Antydninger  om  Fredsforhandlinger.     Bernis  afløses  af  CBoiseul. 

Allerede  inden  Conventionen  i  Closter-Zeven  var  falden 
bort,  havde  den  danske  Regering  følt  Nødvendigheden  af  at 
have  en  tilstrækkelig  væbnet  Styrke  samlet  paa  Rigets  syd- 
lige Grændse,  og  Trangen  dertil  blev  selvfølgelig  endnu 
større,  da  Krigen  gjeuoptoges  i  Hanover.  Endnu  var  det 
kun  de  fordrevne  Fyrster,  som  søgte  Tilflugt  paa  dansk  Ge- 
bet; den  gamle  Landgrev  Wilhelm  af  Hessen  havde  med  sin 
Svigerdatter  taget  Ophold  i  Hamburg,  Enkehertuginden  af 
Brunswig-Wolfenbiittel  var  i  Husum  og  Hertugen  af  Mecklen- 
burg  ventedes  i  Rendsborg.  Men  værre  vilde  det  blive, 
hvis  den  hanoverske  Hær  leed  et  nyt  Nederlag  og  den  da, 
som   sandsynligt  var,   reddede   sig   ind   i  Holsteen,   thi  i  saa 


^)  I  Modsætning  til  at  tydske  Historikere  udbrede  sig  over  Fransk- 
mændenes Barbari  i  Tydskland  og  derimod  kaste  et  Barmhjertigheds 
Slør  over  Alt,  hvad  Frederik  den  2den  gjorde  i  Sachsen  og  Mecklen- 
burg,  kan  det  bemærkes,  at  Bernstorff  roser  den  Menneskelighed,  som 
Iranskmændene  under  Clermont,  Radau  og  d'Armentiére  udviste,  da 
de  i  1758  rømmede  Hanover.  ^)  Mémoires  de  Bernis,  II,  pag.  179, 
Moltke  i  Hist-  Tidsskr.  1.  c,  pag.  202—204,  cfr.  139. 

Fald  maatte  man  enten  være  istand  til  at  kunne  afvæbne 
og  bevogte  den  eller  ogsaa  udsætte  sig  for,  at  Fransk- 
mændene ligeledes  overskreed  de  danske  Grændser  og  at 
Holsteen  blev  Kamppladsen  for  de  to  Hære.  Paa  den  anden 
Side  havde  Preusserne  gjort  sig  til  Herrer  i  Mecklenburg. 
At  de  derfor  skulde  angribe  de  danske  Provindser,  var 
vel  under  daværende  Omstændigheder  næppe  rimeligt. 
Lige  saalidt  havde  de  noget  Paaskud  til  at  forsøge  paa  at  be- 
mægtige sig  Liibeck  eller  Hamburg,  da  den  danske  Regering, 
som  ovenfor  bemærket,  havde  opnaaet  hos  Kejseren,  at  disse 
Byer  vare  forblevne  udenfor  Krigen;  men  man  kunde  dog 
aldrig  vide,  om  ikke  Frederik  d.  2den  kunde  falde  paa  at 
besætte  dem  for  at  fylde  sine  Kasser.  Derimod  havde  han 
mere  end  Paaskud  nok  til  at  angribe  det  gottorpske  Hol- 
steen, efterat  Storfyrsten  ved  Conventionen  i  Sibriels  af  4 
Juni  1757  havde  lovet  at  overlade  Østrig  sine  holsteenske 
Tropper  mod  en  aarlig  Sum  af  40000  Rubler^)  Fra  flere 
Sider  lød  dette  i  og  for  sig  ikke  usandsynlige  Rygte  og  den 
russiske  Regering  selv  anbefalede  særlig  Opmærksomhed 
ligeoverfor  en  saadan  Mulighed.  ^) 

Men  hertil  kom  en  anden  endnu  større  Fare.  Russerne 
havde  besat  Øst-Preussen  og  vare  derfra  trængte  ind  i  Vest- 
Preussen.  Allerede  havde  General  Fermor  overskredet 
Weichsellinien  og  med  Utaalmodighed  ventede  de  Allierede 
paa,  at  han  skulde  passere  Oderen.  Vel  havde  Dauzig,  til- 
deels  under  Paavirkning  af  den  preussiske  og  af  den  danske 
Resident,  afslaaet  at  aabne  sine  Porte  for  ham,  men  dette 
hindrede  ikke  haus  Fremmarsch  og  saaledes  kunde  man  vente 
snart  at  see  ham  betræde  Pommern.  Den  russiske  Hær  vilde 
da  betinde  sig  i  Danmarks  Nærhed  og  døde  Kejserinde 
Elisabeth  pludselig,  hvad  der  efter  hendes  Levevis  hvert 
Øjeblik  kunde  skee,  og  Storfyrsten  besteg  Thronen,  kunde 
man  være  udsat  for  et  Angreb  i  Holsteen,  før  det  var 
muligt  at  berede  sig  til  noget  Forsvar. 

For  at  afværge  disse  forskjellige  Farer  var  det  nød- 
vendigt at  opstille  et  betydeligt  Troppekorps  mellem  Eideren, 
Elben  og  Traven.  Men  var  det  ikke  muligt  af  Iværk- 
sættelsen   af   denne    Foranstaltning,    som    Danmarks     egen 


' )  Nr.  103.        ?)  Wedel-Frijs  til  Bernstorff,  19  Februar  1758 

Sikkerhed    krævede,    tillige    at    viude   diplomatiske    Fordele 
hos  de  Allierede? 

Hvad  Bernstorft'  for  det  Første  haabede  at  opnaae,  var 
at  disse  Magter  skulde  lettej  Danmark  den  finantsielle  Byrde, 
som  Rustningerne  medførte.  Dette  var  saameget  vigtigere, 
som  de  danske  Fiuantser  befandt  sig  i  en  maadelig  Tilstand, 
skjøndt  man  allerede  havde  taget  sin  Tilflugt  til  extra- 
ordinære  Skatter^)  og  til  kostbare  Laan  i  Udlandet.^)  Det 
gjaldt  altsaa  om  at  fremstille  disse  Rustninger  som  saa 
nyttige  ogsaa  for  de  Allierede,  at  disse  kunde  vilde  betale 
Noget  for,  at  de  fandt  Sted.  Men  dernæst  speidede  Bern- 
storff altid  efter  Fordele,  som  han  haabede  at  Danmark, 
skjøndt  neutralt,  skulde  kunne  drage  af  Krigen  i  Tydskland. 
Kunde  disse  Rustninger  ikke  bruges  dertil?  Det  var  jo  rime- 
ligt nok,  at  de  vilde  bevæge  Østrig  til  at  vise  sig  mere  imøde- 
kommende end  hidtil,  saa  at  blandt  Andet  det  liibeckske 
Coadjutorvalg  endelig  kunde  ventes  stadfæstet  af  Kejseren. 
Men  det  var  ganske  andre  og  langt  større  Fordele,  Bern- 
storff lagde  an  paa  at  opnaae. 

I  Juli  1757  havde  franske  Tropper  besat  Øst-Friesland 
og,  tvertimod  hvad  der  var  skeet  i  andre  tydske  Territorier, 
der  havde  lignende  Skjæbue,  var  det  taget  i  Besiddelse  i 
Kongen  af  Frankrigs  og  senere  i  Østrigs  Navn.  Dette 
tydede  paa,  at  man  ikke  agtede  at  tilbagegive  Landet  ved 
den  tilkommende  Fred  til  Preussen,  der  siden  1744  havde 
besiddet  det  efter  en  Adkomst,  som  navnlig  for  de  allodiale 
Besiddelsers  Vedkommende  var  meget  tvivlsom.  ^)  Men 
hvilke  Hensigter  havde  da  Frankrig  og  England  med  en 
Provinds,  der  laae  for  langt  borte  til  at  nogen  af  dem 
kunde  tænke  paa  selv  at  beholde  den? 

I  Petersborg  fik  den  holsteeuske  Geheimeraad  Stampke 
eller,  hvad  hun  idetmindste  senere  paastod  til  Osten,  Stor- 
fyrstinden selv  den  Tanke,  at  dette  Land  passende  kunde 
gives  Storfyrsten.    Den  østrigske  Gesandt  Esterhazy  var  hur- 


')  Forordn.  31  Oktober  1757.  Denne  Skatteudskrivning  holdtes  saa- 
vidt  muligt  hemmelig  for  ikke  at  skade  Danmarks  Credit  i  Ud- 
landet, og  Gesandten  i  Haag  havde  Ordre  til  at  kjøbe  de  hollandske 
Aviser  til  Taushed  derom.  ^)  Nr.  95,  Ungern-Sternberg,  1.  c,  pag. 
20—21.         3)  Onno  Klopp,  1.  c.  pag.  153  fgd. 

tigt  vundet  for  en  Plan,  der  maatte  sikkre  Østrig  den  til- 
kommende russiske  Kejsers  Erkjendtlighed  og  tillige  skille 
ham  fra  Frederik  den  2den:  Storfyrsten  selv  havde  Intet 
imod  at  forøge  sine.Indtægter,  og  følte  ikke  nogen  Betænkelighed 
ved  at  det  skeete  paa  hans  Vens  Bekostning,  og  Osten,  der 
strax  fik  Underretning  om  Sagen,  kunde  Intet  have  at  ind- 
vende imod,  at  Storfyrsten  erhvervede  et  Land,  hvis  Be- 
siddelse vilde  forhøje  Værdien  af  Danmarks  Tilbud  om  at 
mageskifte  det  tilgrændsende  Oldenburg  og  Delmenhorst 
med  det  gottorpske  Holsteeu.  navnlig  dersom  Østrig  og 
Frankrig  knyttede  den  Betingelse  til  Gaven,  at  Storfyrsten 
skulde  gaa  ind  paa  dette  sidste  Forslag.  Dertil  erklærede 
Esterhazy  og  Bestuchew  sig  strax  villige.^) 

Bernstorff  billigede  ganske  denne  Combination,  kun  at 
han  haabede  at  kunne  bringe  endnu  Mere  ud  af  den  til 
Fordeel  for  Danmark.  Øst-Friesland  gav  en  meget  betydeligere 
aarlig  Indtægt  end  det  storfyrstlige  Holsteen  eller  Olden- 
burg og  Delmenhorst.  Det  vilde  da  altsaa  være  ganske 
billigt,  at  Storfyrsten,  naar  han  tik  Øst-Friesland.  lod  sig 
nøje  med  et  ringere  Æquivalent  for  Holsteen,  og  at  Danmark 
beholdt  en  Deel  af  de  to  Grevskaber  eller  blev  fri  for  den 
hele  eller  en  Deel  af  den  paa  Holsteen  hvilende  Gjæld  eller 
idetmindste  slap  for  at  opgive  Bispedømmet  Liibeck.'^)  Han 
udviklede  disse  Anskuelser  for  Ogier  og  skrev  d.  27  August 
et  fortroligt  Brev  til  sin  gamle  Ven  Marskallen  af  Belle-Isle, 
hvori  han  udtrykkelig  fremhævede,  at  det  var  langt  fra,  at 
den  danske  Regering  vilde  opfordre  de  Allierede  til  at  be- 
røve en  Fyrste  Noget,  med  hvem  Danmark  ikke  var  i  Krig, 
men  hvis  de  af  andre  Grunde  vare  bestemte  paa  ikke  at 
give  Øst-Friesland  tilbage  til  Kongen  af  Preussen  og  tænkte 
paa  at  overdrage  det  til  Storfyrsten,  haabede  han.  at  de 
ved  denne  Lejlighed  vilde  tage  Hensyn  til  Danmarks  be- 
rettigede Interesser,  der  tillige  vare  deres  egne.  ^) 


')  Osten  til  Bernstorff  af  13  Mai,  10  Juni,  29  Juli,  5  August  1757. 
'l  Derimod  havde  Bernstorff  aldrig  den  Tanke  at  erhverve  Øst- 
Friesland  som  varig  Besiddelse  for  Danmark,  saaledes  som  det  forud- 
sættes i  en  ogsaa  i  andre  Henseender  mangelfuld  Fremstilling  i 
„Jahrbiicher  fiir  die  Landeskunde  der  Herzugthiimer  Schleswig, 
Holstein    und    Lauenbur^r,"     VII,     18G4,    pag.    341—45.         ')    Nr.    89 

Det  viste  sig  imidlertid  suart.  at  man  i  Frankrig  var 
aldeles  ubekjendt  med  den  hele  Sag,  og  at  man  i  Wien 
stillede  sig  meget  kølig  til  en  saadan  Disposition  over  Øst- 
P^iesland.  En  af  Aarsagerne  til  dette  sidste  var,  at  Grev 
Kaunitz  gjennem  sin  Moder,  født  Grevinde  af  Eittberg.  selv 
havde  Fordring  paa  Landet  eller  idetmindste  paa  en  Deel 
deraf,  det  saakaldte  Harlingerland.  ^)  Men  det  var  ikke  saa 
let  at  skyde  Tanken  heelt  tilside,  da  den  nu  eengang  var 
kommen  frem.  Bernstorff  meddeelte  d.  13  November  Ogier 
en  udførlig  Memoire  og  skrev  to  Dage  efter  paany  til  Belle- 
Isle.  2)  Ligesaa  lidt  vilde  Storfyrsten  opgive  en  Erhvervelse, 
som  i  høj  Grad  tiltalte  ham.  Fra  flere  Sider  beskjæftigede 
man  sig  derfor  med  at  finde  Midler  til  at  tilfredsstille  Kau- 
nitz. Den  russiske  Gesandt  i  Wien,*  Kayserlingk,  foreslog, 
at  Storfyrsten,  som  gjennem  sine  Forfædre  paastod  at  have 
Rettigheder  paa  den  jiilichske  Arv,  ^)  skulde  modtage  det  til 
denne  Arv  hørende  Grevskab  Ravensberg,  som  Franskmændene 
havde  erobret,  og  dette  Grevskab  skulde  han  da  overdrage 
Kaunitz,  imod  at  denne  cederede  sine  Fordringer  paa  Øst- 
Friesland.  ^)  Den  franske  Ambassadør  i  W^ien  Stainville 
(Choiseul)  talte  derimod  om  at  holde  Kaunitz  skadesløs  ved 
at  give  ham  Grevskabet  La  Marck.  Cardinal  Bernis.  der 
ikke  selv  var  meget  opfindsom,  omfattede  efterhaanden  med 
stor  Ivrighed  den  fremsatte  Combinatiou,  der  efter  hans 
Mening,  foruden  at  sikkre  de  Allierede  Storfyrstens  Venskab, 
tillige  vilde  kunne  bringe  Danmark  til  at  deeltage  i  Krigen. 
Tilsidst  bildte  han  sig  næsten  ind,  at  det  var  ham,  der 
havde  undfanget  Ideen,  og  ydede  sig  selv  oprigtig  Aner- 
kjendelse  for  den  „Behændighed,  hvormed  han  havde  bragt 
Danmark  til  at  betroe  ham  den  eneste  Gjenstand  for  dets 
Ærgjerrighed".  Ogsaa  i  Wien  begyndte  man  at  see  Sagen 
med  gunstigere  Øine  og  i  December  skrev  den  østrigske 
Cantsler   til  Esterhazy    „at  han  var  villig  til  at  opgive  sine 


Blandt  de  Grunde,  Bernstorff  heri  anfører  til  Fordeel  for  Erhver- 
velsen af  uet  gottorpske  Holsteen,  anlører  han  ogsaa,  hvor  vigtigt 
det  var  for  Europa,  at  Kiels  Havn  ikke  kom  i  en  Stormagts  Besiddelse. 
')  Schåfer  I.  293,  II,  237.  '^)  Nr.  97.  3)  Politische  Correspondenz 
Friederichs  der  Grossen,  I,  pag.  24  Note.  ■*)  Nr.  94,  Osten  til  Bern- 
storff, 13  Sept.  1757. 

Fordringer  til  Fordeel  for  en  Overeenskomst  mellem  Dan- 
mark og  Storfyrsten  ..paa  den  Betingelse,  at  man  ved  den 
endelige  Fred  vilde  holde   ham  skadesløs  for  dett^  Offer'". ^) 

Saavidt  var  Bernstorff  naaet,  da  Krigen  paany  udbrød  i 
Hanover  og  Franskmændene  i  Marts  1758  nødtes  til  at 
rømme  Øst-Friesland.  Men  Lykken  kunde  atter  vende  sig, 
og  i  alt  Fald  havde  den  Tanke  nu  vundet  Indgang  hos  de 
Allierede,  at  det  kunde  stemme  med  deres  Interesser  at 
bringe  territoriale  Offre  for  at  det  holsteenske  Spørgsmaal 
kunde  ordnes  paa  en  for  Danmark  tilfredsstillende  Maade. 
Hvad  det  nu  gjaldt  om.  var  snarest  muligt  at  give  denne 
Tanke  en  bindende  traktatmæssig  Form.  uden  at  Danmark 
dog  til  Gjengjæld  derfor  forpligtede  sig  til  Andet  og  Mere 
end  hvad  dets  egen  Interesse  fordrede. 

Det  var  saaledes  en  meget  dristig  Opgave,  Bernstorff 
stillede  sig.  Han  vilde  bevare  Danmarks  Neutralitet  og  ikke 
gjøre  et  eneste  Skridt  udover,  hvad  dets  egen  Sikkerhed 
nødvendigvis  fordrede,  og  dog  vilde  han  opnaae,  at  de  Alli- 
erede til  Vederlag  derfor  skulde  forbinde  sig  til  at  yde 
Danmark  ikke  blot  pecuniaire  men  ogsaa  territoriale  For- 
dele. Han  maatte  være  meget  sikker  paa  sig  selv  for  at 
turde  indlade  sig  paa  en  saadan  Forhandling  med  to  Stor- 
magter, uden  at  frygte  for  efterhaanden  at  blive  trængt 
længere  frem  end  han  oprindelig  vilde. 

Ledigheden  til  at  forsøge  dette  diplomatiske  Kunst- 
stykke bød  sig  af  sig  selv.  I  Februar  17.58  fremkom  Frankrig 
med  et  formeligt  Allianceforslag,  hvorefter  Øst-Friesland 
skulde  bruges  paa  den  af  Danmark  anbefalede  Maade  til 
Løsningen  af  det  holsteenske  Spørgsmaal.  imod  at  Danmark 
optraadte  aktivt  i  Krigen  mod  Preussen.  Dette  Forslag  af- 
sloges strax  med  Henvisning  til  de  Farer,  for  hvilke  Halv- 
øen derved  vilde  udsættes  fra  Preussens  Side.  ^)  De  Alli- 
erede vilde  da  lade  sig  nøje  med  Mindre.  „Danmark 
skulde  forpligte  sig  til  at  optræde  aktivt,  saasnart  den 
franske  Hærs  Operationer  sikkrede  det  mod  Farer  fra 
Preussen  og  England."  ^)     Bernstorff'  svarede,  at  dette  For- 


^)  Mémoires  de  Bernia  II,  pag.  144 — 45,  180,  Schåfer  I,  pag.  662  og 
664,  II,  pag.  30,  Osten  til  Bernstorfi,  10  Januar  1758.  ^)  Nr.  107. 
')  Bernis  til  Stainville,  17  Marts  1758  hos  Schåfer,  II,  pag.  547. 

slag  vistnok  vilde  være  meget  fristende  for  et  mindre  sam- 
vittighedsfuldt Hof,  thi  ved  at  antage  det  vilde  man  strax 
vinde  de  stipulerede  Fordele  og  havde  det  dog  altid  i  sin 
Magt  at  eludere  sine  Forpligtelser,  da  Udtrykket  „sikker 
mod  Fare"  ikke  var  meget  bestemt.  Noget  Saadant  be- 
høvede de  Allierede  ganske  vist  ikke  at  befrygte  af  den 
danske  Regering,  men  derimod  forudsaae  denne,  at  Op- 
fattelsen af  Sitaationen  til  et  givet  Øjeblik  vilde  kunne 
være  forskjellig  og  at  Uenighed  og  Misstemning  mellem  Dan- 
mark og  de  Allierede  deraf  kunde  blive  Følgen.  ^)  Saaledes 
maatte  Frankrig  da  tilsidst  lade  sig  nøie  med,  hvad  Dan- 
mark vilde  indlade  sig  paa  at  give ,  og  Traktaten  under- 
tegnedes d.  4  Mai  1758  i  Kjøbenhavn  mellem  den  franske 
Ambassadør  og  Conseillets  samtlige  Medlemmer. 

Som  Hovedpunkt  stilles  i  Spidsen,  at  Danmark  ikke 
forpligter  sig  til  „Noget,  der  strider  mod  den  engang  ved- 
tagne Neutralitet."  Hvad  den  danske  Konge  lover,  er: 
1)  strax  at  sammendrage  og  indtil  Krigens  Ende  at  under- 
holde i  Holsteen  en  Hær  paa  18000  Mand  Fodfolk  og-  6000 
Mand  Rytteri;  2)  at  betragte  ethvert  Angreb  paa  Hamburg 
og  Liibeck  eller  Indfald  i  det  storfyrstlige  Holsteen  som 
rettet  imod  den  danske  Stat;  og  3)  ikke  at  tillade  Preussen, 
England,  Hanover  eller  deres  Forbundne  at  drage  Rekrutter 
Levnetsmidler  eller  Heste  fra  de  danske  Provindser.  Til 
Gjengjæld  forpligter  den  franske  Regjering  sig  til:  1)  at 
holde  sine  Løvter  om  at  respektere  den  protestantiske 
Religions  Rettigheder  i  Tydskland;  2)  af  al  Magt  at  be- 
stræbe sig  for.  ved  Fredsslutningen  eller  om  muligt  forinden 
at  tilveiebringe  en  varig  Overeenskomst  mellem  Danmark  og 
Storfyrsten,  hvorved  Oldenburg  og  Delmenhorst  mageskiftes 
mod  det  storfyrstlige  Holsteen  uden  noget  Pengeoffer  for 
Danmark  (échange  gratuit,)^);  men  skulde  Storfyrsten  vægre 
sig  ved  at  gaae  ind  derpaa,  lover  Frankrig  ved  Freden  at 
forskaffe  Danmark  et  billigt  og  passende  Vederlag  derfor; 
3)  at  hjælpe  Danmark  til  i  Frankrig  at  afslutte  et  Laan 
paa  6  Millioner  Livres  å  5  Vo-  og  endelig  4)  for  det  Til- 
fælde  at   Danmark   paa   Grund    af  Troppesamlingen    i    Hol- 


')  Nr.  108.     2)  Nr    i28  ocr  Bernis  til  Stainville,  11  August  1758  hos 
Schåfer  II,  pag.  557. 

Steen  eller  af  denne  Traktat  skulde  blive  angrebet,  at  yde 
det  virksom  Bistand,  indtil  det  opnaaede  fuld  Skadesløs- 
holdelse. Til  Traktatens  ni  Artikler  slutter  sig  en  hemmelig 
Artikel,  der  erklærer,  at  det  Vederlag,  der  skulde  gives 
Danmark,  hvis  en  Overeenskorast  med  Storfyrsten  ikke  kom 
istand,  ikke  i  den  Forstand  skulde  paahvile  de  Allierede,  at 
det  i  fornødent  Fald  skulde  kunne  forlanges  taget  af  de 
Allieredes  nuværende  Lande  og  Besiddelser.  Sluttelig  for- 
pligtede Frankrig  sig  til  inden  to  Maaneder  at  forskaffe 
Østrigs  Tiltrædelse  eller  Garanti  af  denne  Traktat.  ^) 

Som  man  seer,  vare  alle  Fordelene  i  denne  Traktat  ude- 
lukkende paa  Danmarks  Side.  Neutraliteten  var  ikke  i 
nogen  Maade  compromitteret.  og  „de  Allierede  havde  lovet 
Danmark  Tak  og  Vederlag  for  hvad  det  havde  været  nødt 
til  at  gjøre  for  sin  egen  Sikkerhed."  Bernstorff  fordulgte 
sig  vel  ikke,  at  det  var  meget  tvivlsomt,  hvorvidt  de  Allierede 
nogensinde  vilde  være  istand  til  at  opfylde  deres  Tilsagn 
om  territoriale  Fordele,  men  Danmark  havde  dog  sikkret 
sig  eventuelt  at  komme  til  at  „dele  Frankrigs  og  Østrigs 
Lykke,  uden  at  udsætte  sig  for  at  lide  ved  deres  Ulykke."^) 
Det  Hele  var  saaledes  en  afgjort  diplomatisk  Seir  for  den 
danske  Regering,  og  det  er  derfor  meget  charakteristiskt  at 
see,  hvorledes  Bernis  roser  sig  af  den  umaadelige  Snedig- 
hed, med  hvilken  han  mener  at  have  bragt  Bernstorff  til  at 
undertegne  denne  Traktat.  Hans  Undskyldning  er,  at  han 
ikke  synes  rigtigt  at  have  vidst,  hvad  det  egentlig  var.  at 
Danmark  havde  forpligtet  sig  til.  ^)  Kaunitz  var  mindre 
godmodig  og  først  efter  at  den  danske  Regering  havde  givet 
to  nærmere  Forklaringer  til  Traktaten,  hvorefter  det  even- 
tuelle Vederlag  for  det  Tilfælde,  at  Danmarks  Overeens- 
komst  med  Storfyrsten  ikke  kom  istand,  heller  ikke  skulde 
kunne  forlanges  taget  af  de  Allieredes  tidligere  Besiddelser, 
paa  hvilke  de  fremdeles  havde  Pretentioner  (o:  Schlesien) 
og  dernæst  at  de  danske  Tropper  i  Holsteen  hverken  direkte 
eller  indirekte  skulde  kunne  anvendes  til  Fordeel  for  Eng- 
land,  Hanover   og  Preussen   eller   mod   de    Allierede,   —  thi 


M  Nr.  109,  Danske  Traktater,  pag.  155.       ""]  Nr.    111.       »)  Mémoires 
II,  pajr.  41  og  229,  cfr.  Schåfer  I,  pag.  662. 

ikke  engang  det  havde  Frankrig  sikkret  sig  i  Traktaten  i)  — 
gav  Østrig  endelig  d.   1  November  2)  1758  sin  Garanti. 

Men  netop  fordi  Traktaten  af  4  Mai  1758  var  saa  over- 
ordentlig gunstig  for  Danmark,  bragte  den  i  Fremtiden  den 
danske  Regering  tiere  Vanskeligheder  end  Fordele,  thi 
medens  de  Allierede  ikke  vare  istand  til  at  opfylde  deres 
Løvter,  meente  de  dog,  at  naar  de  havde  paataget  sig  saa 
store  Forpligtelser,  kunde  de  ogsaa  gjøre  Krav  paa  den 
størst  mulige  Imødekommen  af  Danmark. 

Man  havde  anvendt  al  optænkelig  Omhu  paa  at  holde 
Forhandlingen  hemmelig.  Den  franske  Ambassadør  havde 
modtaget  sin  Fuldmagt  heelt  i  Chiffre,  medens  den  af  Kong 
Ludvig  underskrevne  Original  forblev  i  Versailles,  og  Ud- 
vexliugen  af  Ratificationerne  foregik  saaledes,  at  den  danske 
Ratitikationsakt  leveredes  til  Ogier,  som  bevarede  den  her,  hvor- 
imod den  franske  overgaves  til  Wedel-Frijs.  der  ligeledes  ned- 
lagde den  i  sit  Archiv,  og  hver  meldte  derefter  sit  Hof,  at 
han  havde  modtaget  Ratificationen.  Men  desuagtet  kunde 
det  ikke  holdes  ganske  skjult,  at  en  Traktat  var  bleven 
undertegnet,  thi  dels  skulde  den  tiltrædes  af  Østrig,  dels 
havde  den  franske  Regering  forbeholdt  sig  at  underrette 
Sverig  og  Ruslaud  derom,  hvad  Danmark  havde  tilladt,  dog 
paa  den  Betingelse  at  Meddelelsen  kun  skulde  skee  per- 
sonligen  til  den  Minister  ved  hvert  af  disse  Hoffer,  der  særlig 
besad  Frankrigs  Tillid.  Men  under  alle  Omstændigheder 
kunde  den  Kjendsgjerning  ikke  forblive  ubekjendt,  at  den 
danske  Armee  samlede  sig  i  det  sydlige  Holsteen.  Allerede 
d.  12  Mai  udgik  den  kongelige  Ordre  derom,  og  inden  Ud- 
gangen af  Juli  Maaned  stode  25000  Mand  i  Cantonnements 
henimod  Grændsen,  dog  uden  at  berøre  det  storfyrstlige 
Territorium  saa  lidt  som  Kloster-  og  Adels-Godset,  der 
hørte  under  den  fælles  Regering,  eller  Pløn,  Eutin,  Liibeck 
og  Hamburg.  Og  denne  Forandring  i  Danmarks  Holdning 
maatte  forekomme  saameget  mere  krigersk,  som  England  og 
^Preussen  d.  11  April  havde  sluttet  et  fastere  Forbund  med 
hinanden  og  Sverig  og  Rusland  d.  26  April  havde  udstedt  en 


^)  Mémoires,   II,    pag.   246.       ^     Nr.   109    staaer  ved  en  Trykfeil:  20 
October. 

Declaration  om  AdgaDgen  til  Østersøen,  der  syntes  at  true 
med  et  snarligt  Brud  mellem  disse  Magter  og  England. 

I  Sverig  var  man  meget  tilfreds,  thi  den  tidligere  Mis- 
tanke om  at  Danmark  underholdt  en  hemmelig  Forbindelse 
med  England  og  Preussen  afløstes  nu  af  den  Overbevisning, 
at  Danmark  med  det  Første  vilde  optræde  aktivt  som  fransk 
Hjælpemagt.  I  Rusland  derimod  lod  man  til  at  blive 
urolig  og  troe.  at  den  danske  Troppesamling  var  rettet  mod 
det  gottorpske  Holsteen.  Osten  fik  derfor  Ordre  til  at  er- 
klære, at  Hensigten  tvertimod  var  at  sikkre  Storfyrstens 
Besiddelser  tillige  med  Danmarks  egne.  og  Bernstorff  kunde 
med  Sandhed  sige.  at  man  havde  kunnet  lade  sig  nøie  med 
mindre  Forberedelser,  dersom  det  kun  gjaldt  om  at  besætte 
et  aabent  Land  som  det  storfyrstelige  Holsteen.  hvor  der 
hverken  var  Tropper  eller  Fæstninger.  Ligeoverfor  Preussen 
og  England,  der  med  størst  Føje  kunde  betragte  de  danske 
Rustninger  som  rettede  imod  sig.  forklarede  den  danske 
Regering,  overeensstemmende  med  Sandheden,  at  .de  vare 
en  nødvendig  Følge  af  at  Krigen  førtes  saa  nær  Grændsen 
og  en  Sikkerhedsforanstaltning  mod  den  Fare,  der  vilde 
true  Danmark  i  Tilfælde  af  et  Thronskifte  i  Rusland.  ^) 
Hvorlangt  det  var  fra,  at  man  i  London  ansaae  den  danske 
Regering  for  fjendtligsindet,  fremgaaer  af  hvad  Grev  Both- 
mer  i  Depeche  af  8  September  1758  indberettede  i  Anled- 
ning af  Slaget  ved  Zorndorff  d.  25  August.  Da  nemlig 
Efterretningen  om  at  Frederik  d.  2den  havde  vundet  en 
vigtig  Seir  over  Russerne  ankom  til  London,  lod  Kong 
Georg  den  danske  Gesandt  lykønske  til  denne  Begivenhed, 
og  samme  Dag  indbød  Kongens  Kammerherre  ham  og  den 
preussiske  Gesandt  til  Middag,  hvor  da  Skaaler  bleve  drukne 
for  .,de  to  Frederik'er"  osv. 

Fra  denne  Side  havde  Traktaten  af  4  Mai  altsaa  ikke 
beredt  den  danske  Regering  nogen  videre  Vanskeligheder. 
Derimod  faldt  det  svært  ligeoverfor  de  Allierede  at  hævde 
Neutraliteten  og  ikke  at  lade  sig  føre  videre  henimod  en 
aktiv  Deeltagelse  i  Krigen.  Under  Forhandlingen  om  Øst- 
rigs  Garanti    af  Traktaten    trængte   Kaunitz   stærkt  paa,    at 


')  Cfr.  Hertuginden   af  Brunssvigs  Brev  til  hendes  Søn  Ferdinand  af 
16  Mai  1758  hos  Schåfer,  II,  pag.  552. 

Danmark  i  alt  Fald  skulde  stille  det  holsteenske  Contingent, 
men  det  afslog  Bernstorff  bestemt,  fordi  Preusserne  da  vilde 
være  berettigede  til.  naar  de  fandt  Leiligheden  gunstig,  at 
falde  ind  i  Holsteen.  som  Kongen  naturligvis  maatte  for- 
svare med  hele  sin  Magt.  Skulde  Danmark  nogensinde 
deeltage  i  Krigen,  maatte  det  skee  med  velberaad  Hu  og 
mod  bestemte  og  betydelige  Fordele.  ^)  Men  hvad  Kaunitz  og 
Stainville  ikke  kunde  naae  aabent  og  ligefrem,  haabede  de 
at  bevirke  ad  en  Omvei,  og  der  frembød  sig  netop  en  for- 
træffelig Leilighed  til  at  benytte  den  danske  Regerings 
traditionelle  Protektorat  over  Mecklenburg  til  at  bringe  den 
i  en  Stilling,  som  let  kunde  føre  den  til  et  Brud  med 
Preussen. 

Allerede  længe  før  Syvaarskrigen  udbrød,  havde  dette 
Hertugdømme  liidt  under  sin  mægtige  Naboes  Overgreb  og 
Frederik  d.  2den  havde  fulgt  sin  Fader.  Frederik  Wilhelm 
d.  1stes  Exempel  ved  at  bortføre  Mandskab  fra  Landet  og 
tvinge  det  til  at  tjene  i  de  preussiske  Regimenter.  Længe 
havde  Hertugen  forgjæves  klaget  i  Regensburg  over  et  saa 
aabenbart  Brud  paa  Landefreden.  Endelig  havde  han  bragt 
det  saavidt,  at  der  d.  1  August  1756  undertegnedes  en 
Overeenskomst  mellem  den  preussiske  og  den  mecklenburgske 
Rigsgesandt.  men  den  blev  ikke  stadfæstet  af  den  preussiske 
Konge.  Da  Syvaarskrigen  udbrød,  stemte  Mecklenburg  for 
Conclusumet  af  17  Januar  og  begik  desuden  den  Uforsigtig- 
hed at  forbinde  sig  yderligere  med  Frankrig  ved  to  hemme- 
lige Traktater  af  1  April  og  I  December  1757.  ^)  I  Be- 
gyndelsen af  1758  tog  Frederik  den  2deu  deraf  Anledning 
til  pludselig  at  besætte  Landet,  som  Hertugen  nødtes  til  at 
forlade.  Fra  nu  af  behandledes  Mecklenburg  som  erobret 
Land;  Korn.  Penge  og  vaabendygtigt  Mandskab  bortførtes 
uden  Skaansel.  Denne  Tilstand  var  skadelig  for  Danmark, 
da  Holsteen  stod  i  mange  Forbindelser  med  dette  Nabo- 
land, og  dertil  kom.  at  det  mecklenburgske  Ridderskab  i 
lang  Tid  havde  betragtet  Danmark  som  et  andet  Fædreland 
og  beklædte  de  højeste  Embedsstillinger  i  den  danske  Re- 
gering. Mokkerne  og  Holsteinerue  vare  komne  derfra  og 
selv  Bernstorffs  Slægt  hørte  oprindelig  hjemme  i  Mecklenburg 


M  Nr.  112  og  113.       -)  Schåfer  1,  pag.  595  og  597. 

og  besad  endnu  store  Godser  i  Landet.  Danmark  havde  derfor 
ogsaa  ved  denne  Lejlighed  gjort  indtrængende  Forestillinger 
i  London  og  Berlin  til  Fordeel  for  Mecklenburg.  ^) 

Denne  Interesse  haabede  Kaunitz  og  Stainville  at  kunne 
benytte.  '^)  Hertugen  havde  begjært  Østrigs  og  Keiserens 
Beskyttelse  og,  uden  at  spørge  den  danske  Konge,  be- 
sluttede det  keiserlige  Hofraad  d.  28  August  1758  at  paa- 
lægge ham  som  Hertug  af  Holsteen  at  uddrive  Preusserne 
af  Mecklenburg.  Dette  erklærede  Bernstorff  strax  i  Wien 
for  at  være  et  Overgreb  af  den  keiserlige  Myndighed,  som 
den  danske  Regering  ikke  agtede  at  respektere.  Under- 
støttet af  Frankrig  og  Sverig.  vendte  Hertugen  sig  nu  di- 
rekte til  den  danske  Regering,  og  idet  han  ganske  forbigik 
det  kejserlige  Protectorium  som  ikke  existcrende,  udbad 
han  sig  som  en  Naade  af  Kongen,  at  denne  vilde  tage  hans 
Land  i  sin  Beskyttelse  og  til  Tegn  derpaa  forlægge  nogle 
af  sine  Tropper  derhen  mod  at  Hertugen  overtog  deres 
Forpleining. 

Under  denne  Form  meente  det  danske  ConseiJ,  at  Re- 
geringen kunde  opfyldes,  uden  at  et  Brud  med  Preussen 
behøvede  at  blive  en  Følge  deraf,  thi  der  bestod  ingen 
egenthg  Krigstilstand  mellem  Mecklenburg  og  Preussen  og 
Beskyttelsen  var  ganske  almindelig  og  gjaldt  altsaa  ikke 
mere  ligeoverfor  Preussserne  end  mod  Russerne  og  Svenskerne. 
En  saadan  Erklæring  vilde  derhos  ganske  svare  til  Kongens 
hele  Politik,  forsaavidt  hans  uafbrudte  Bestræbelse  gik  ud 
paa  at  hindre  Krigens  videre  Udbredelse,  og  den  vilde 
endelig  baade  forøge  Kongens  politiske  Anskuelse,  tjene  til 
Sikkerhed  for  Danmark,  da  Mecklenburg  ligesom  danner  et 
Udenværk  for  Holsteen,  og  gjøre  et  gunstigt  Indtryk  paa 
Østrig,  som  ellers  let  kunde  vilde  unddrage  sig  Forpligtelsen 
efter  Traktaten  af  4  Mai.  Med  ved  Siden  af  disse  Betragt- 
ninger fordølger  Conseillet  dog  heller  ikke,  at  det  var 
meget  muligt,  at  den  preussiske  Konge  ikke  ved  en  saadan 
Erklæring  lod  sig  afskrække  fra  fremdeles  at  tage  i  Mecklen- 
burg, hvad  han  behøvede,  og  naar  han  da  enten  af  Nød 
eller  af  Overmod  fornyede  sine  Angreb,  vilde  Danmark 
staae    ligeoverfor    det    meget    betænkelige    Alternativ    enten 


')  Nr.  103.         '»)  Bernis  Mémoires  II,  pag.  179. 

med  Skam  at  trække  sig  tilbage  eller  at  forsvare  Landet 
og  altsaa  drages  ind  i  Krigen.  ^) 

Conseillet  concluderede  derfor  ikke  i  Sagen,  men  Kongen 
resolverede,  at  man  muligvis  kunde  tilstaae  Mecklenburg  den 
ansøgte  Beskyttelse,  dersom  Frankrig  og  Østrig  indstændigt 
anmodede  derom  og  til  Gjengjæld  vilde  love  med  al  Iver  at 
understøtte  Danmark  i  den  holsteenske  Sag.  ^)  Mærkeligt 
nok  skeete  -  dette  imidlertid  ikke.  Formodentlig  tilfreds- 
stillede denne  Afgjørelse  ikke  Østrig,  som  skulde  bede  om 
hvad  det  meente  at  kunne  fordre  som  en  Ret,  og  de  Alli- 
erede fik  desuden  snart  vigtigere  Ting  at  tænke  paa  end 
det  lille  Hertugdømme  ved  Østersøen.  Saaledes  undgik 
Danmark  lykkeligt  en  Fare,  som  kunde  være  bleven  stor, 
navnlig  da  Lykken  netop  kort  efter  paany  begyndte  at  be- 
gunstige de  preussiske  Vaaben.  ^)  I  Januar  1759  skriver 
Bernstorff,  at  denne  Sag  nu  lykkeligvis  kunde  betragtes 
som  ganske  bortfalden,  og  han  tilføjer,  at  „det  skulde  være 
ham  en  gavnlig  Lære  for  Fremtiden".*)  Fra  den  Tid  ind- 
skrænkede han  sig  til  ved  venskabelige  Forestillinger  i 
Berlin  og  i  Paris  at  gjøre  Mecklenburgs  Skjæbne  saa  lidet 
utaalelig  som  muligt.^) 

Saaledes  var  altsaa  efterhaanden  den  Fare  fjernet,  at 
Traktaten  af  4  Mai  skulde  skade  Danmarks  Neutralitet, 
men  derimod  var  der  under  de  forhaan denværende  Om- 
stændigheder kun  liden  Udsigt  til  at  den  skulde  kunne 
bringe  den  danske  Regering  de  tilsigtede  Fordele. 

Navnlig  blev  Frankrigs  Stilling  stadig  slettere.  Alt 
hvad  det  i  Løbet  af  Aarene  1756  og  1757  havde  vundet 
tilsøes  og  tillands,  var  hurtigt  gaaet  tabt,  og  Conventionen 
i  Closter-Zeven  blev  det  skjæbnesvangre  Tidspunkt,  efter 
hvilket  Lykken  overalt  vendte  sig  fra  de  franske  Vaaben. 
Tilstanden  i  Landet  selv  var  endnu  trøstesløsere  og  fra 
Forsommeren  1758  løde  Efterretningerne  fra  Paris  stedse 
værre.  Hæren  var  næsten  opløst  som  Følge  af  den  slette 
Krigsførelse   og  Mangel   paa   Disciplin.     Det   var  umuligt  at 


')  Nr.  115.  '^)  Nr.  116,  Brevvexling  mellem  Bernstorff  og  Choiseul, 
pag.  4 — 5,  og  Uagera-Sternbergs  Relation,  1.  c  pag.  9 — 10.  ')  Nr. 
118.  *)  Nr.  122.  *)  Nr.  129,  Brevvexling  etc.  pag.  31—32,  35—39, 
48—50,  59,  66—67,  79—81.  88—89,  102—103. 

sætte  nogen  Flaade  i  Søen  og  Finantserne  vare  aldeles  ud- 
tømte. Den  almindelige  Misfornøjelse  var  saa  stor.  at  man 
i  Paris  næsten  offentligt  yttrede  sin  Glæde  ved  Efterretningen 
om  at  Regeringen,  thi  det  var  denne  og  ikke  Landet,  som 
førte  Krigen,  havde  liidt  et  nyt  Nederlag.  Saa  stor  var 
Nøden,  at  i  Juni  kunde  Hoffet  ikke  som  sædvanlig  begive 
sig  til  Compiégne,  dels  fordi  det  vilde  være  udsat  for  en  • 
Overrumpling,  dersom  Prinds  Ferdinand  af  Brunswig  ud- 
førte den  Hensigt,  man  tillagde  ham.  at  føre  Krigen  ind  i 
Flandern,  dels  fordi  en  saadan  Reise  var  for  kostbar  for 
Finantserne.  ^) 

Under  saadanne  Omstændigheder  saae  den  franske  Re- 
sig  ikke  engang  istand  til  at  opfylde  Traktatens  Bestemmelse 
om  at  skafte  Danmark  et  Laan,  navnlig  ikke  til  en  saa  lav 
Rente  som  5  "/q.  Det  var  oprindeligt  fastsat,  at  een 
Million  skulde  udredes  strax  ved  Traktatens  Ratification, 
een  forfaldt  i  den  paafølgende  Maaned,  og  de  øvrige  fire 
skulde  afdrages  med  en  halv  Million  hver  Maaned.  saa  at 
den  hele  Sum  altsaa  vilde  være  udbetalt  inden  10  Maaneder 
efter  Ratification  en.  ^)  Dette  var  umuligt,  og  allerede  d.  13 
August  maatte  den  franske  Regering  bede  om  Udsættelse 
med  Betalingen.  Det  maa  siges  til  Ære  for  Bernis,  at  han 
tog  sig  denne  Uordholdenhed  meget  nær,  og  han  synes 
endog  at  antyde,  at  den  ikke  var  uden  Indflydelse  paa  hans 
Beslutning  om  at  fratræde  Udenrigsministeriet.  ^)  Men 
Resultatet  var.  at  trods  alle  Austrængelser  fra  den  danske 
Gesandts  Side  kunde  den  danske  Regering  kun  opnaae,  at 
der  i  Slutningen  af  Oktober  udbetaltes  den,  ikke  den  første 
Termin  af  Laanet,  men  et  Quartal  af  resterende  Subsidier 
efter  den  almindelige  Subsidietraktat  af  1754  til  et  Beløb  af 
50,000  livres.  Ved  Aarets  Udgang  var  der  endnu  ikke  be- 
talt en  eneste  Skilling  af  Laanet  efter  Traktaten  af  1758. 

Cardinal  Bernis  gjorde  sig  ingen  Illusioner  om  Frank- 
rigs Elendighed  og  saae  kun  Frelse  i  en  øieblikkelig  Fred, 
om  den  end  skulde  koste  Offre.  Hans  Fejl  var,  at  han 
søgte  den  med  en  næsten  feberagtig  Uro.  ikke  ventede  til  et 


M  Wedel-Frijs  til  Bernstorff,  12  Juni  1758.  *)  Bernis  til  Wedel- 
Frijs,  28  Mai  1758.  ^)  Mémoires  de  Bernis,  I,  pag.  CII  og  II,  pag. 
42,  339. 

gunstigt  Øieblik  viste  sig,  men  bankede  paa  overalt  og 
gjentog  til  Alle,  at  Frankrig  ikke  var  istand  til  at  fortsætte 
Krigen.  Han  vendte  sig  da  ogsaa  til  Danmark.  Allerede  i 
Efteraaret  17G7  havde,  som  ovenfor  bemærket,  ^ )  den  danske 
Gesandt  i  Paris  tilbudt  Danmarks  Mægling,  naar  man 
ønskede  den.  Dengang  havde  Bernis  skrevet,  at  „det 
ganske  vist  vilde  være  Frankrig  kjært  at  skylde  en  saa  for- 
trolig og  kjær  Ven  som  Danmark  Opnaaelsen  af  et  saa 
kosteligt  ijode.'"  men  Spanien  havde  ogsaa  tilbudt  sine 
gode  Tjenester  og  paa  Grund  af  Slægtskabet  havde  Frankrig 
modtaget  dette  Tilbud.  Imidlertid  vilde  man  dog  ogsaa  op- 
sætte at  gjøre  Brug  deraf,  indtil  England  tog  Initiativet  til 
Fredsforslag.  ^)  Men  nu  var  den  franske  Udenrigsminister 
mere  tilbøielig  til  at  benytte  sig  af  Tilbudet,  og  hans  hele 
Haab  stod  til.  hvad  Bernstorff  kunde  udrette  i  England.  ^) 
Som  en  Indledning  anmodedes  den  danske  Regering  om  i 
London  at  arbejde  paa  en  Overeenskomst  om  Fangernes 
Udvexling,  men  snart  efter  fremsatte  Ogier  den  formelige 
Begjæring,  at  „der  hemmeligt  og  hurtigt  i  Frankrigs  Navn 
skulde  forespørges  hos  Hans  Britiske  Majestæt  om  denne, 
nu  da  Felttoget  for  iaar  nærmede  sig  sin  Slutning,  var  til- 
bøielig til  saavel  for  Kongeriget  som  for  Churfyrstendømmet 
at  afslutte  en  Fred  paa  billige  og  passende  Vilkaar,  om 
hvilke  man  forbeholdt  sig  nærmere  at  forklare  sig,  dersom 
Hans  Majestæt  var  villig  til  at  indgaae  en  saadan  Fred." 
Der  var  her  altsaa  kun  Spørgsmaal  om  en  Separatfred 
mellem  England  og  Frankrig,  uden  at  Preussen  var  indbe- 
fattet derunder.  Bernstorff  knyttede  derfor  kun  ringe  For- 
ventninger til  dette  Tilbud,  medens  han  derimod  af  Ind- 
beretninger fra  den  danske  Gesandt  i  London  havde  Grund 
til  at  antage,  at  England  var  beredt  til  at  forhandle  om 
en  almindelig  Fred,  og  dertil  hellere  ønskede  Danmarks 
Mægling  end  Spaniens,  hvilken  sidste  Magt  Sverig  af  Skin- 
syge ivrigt  anbefalede  i  Versailles.  *) 

Ikke    destomiudre   fik  Bothmer   Ordre   til  at  gjøre  For- 
søget gjennem   Miinehhausen.  ')      Da    denne    imidlertid    var 


')  See  pag.  75—76.  2)  Depeche  fra  Wedel-Frijs  af  11  Nov.  1757  cfr. 
Mémoires  de  Bernis  II,  pag.  135—36.  ')  Depeche  fra  Wedel-Frijs 
af  14  Aug.  1758.     -*)  Depeche  fra  Bothmer  af  15  Aug.  1758.     *)Nr.  114. 

fraværende,  modtog  Kong  Georg  vel  Meddelelsen  gjennem 
sin  hanoverske  Secretair  v.  Reiche,  men  henviste  dog  deu 
danske  Gesandt  til  at  tale  om  Sagen  med  Lord  Holderuesse.  ^) 
Svaret,  som  afgaves  den  13  November,  blev  som  Bernstorff 
havde  forudseet  det:  „Kongen  af  Storbritanien  havde  med 
oprigtig  Tilfredsstillelse  modtaget  Hans  Majestæt  Kongen  af 
Danmarks  Venskabsforsikkringer  og  ønskede  altid  yderligere 
at  styrke  den  fuldstændige  Forening  med  Hans  Majestæt. 
Hvad  deu  Meddelelse,  som  Frankrig  havde  gjort  om  Fredens 
Gjeuoprettelse,  angik,  var  Kongen  ikke  utilbøielig  til  at  lytte 
til  retfærdige  og  billige  Forslag,  der  stemmede  med  hans 
Rigers  og  Landes  Fordeel  og  med  hans  Allieredes  og 
navnlig  Kongen  af  Preussens  Interesser,  thi  hans  Forpligtelser 
tillode  ham  ikke  at  byde  Haanden  til  nogen  Partikulær- 
forhandling." 

Omtrent  samtidig  hermed  antydede  de  preussiske  Stats- 
ministre, Finkenstein  og  Podevils  til  den  danske  Gesandt, 
at  Preussen  maaekee  kunde  ønske  at  indlede  Fredsforhand- 
linger ved  Danmarks  Hjælp.  Da  de  imidlertid  desuden 
søgte  at  erfare,  hvorvidt  andre  Magter  havde  gjort  lignende 
Skridt  hos  den  danske  Regering,  var  det  Hele  maaskee 
nærmest  lagt  an  paa  at  udforske  dette  sidste  Punkt.  I  alt 
Faid  hørte  Ahlefeldt  ikke  senere  Noget  om  Sagen,  uagtet 
han  efter  Ordre  havde  erklæret,  at  den  danske  Regering 
skulde  være  villig  til  at  paatage  sig  en  saadan  Mægling, 
saasnart  den  fra  begge  Sider  begjeredes.  ^) 

Allerede  forinden  Englands  Svar  paa  Frankrigs  Freds- 
forslag var  afgivet,  havde  Bernis  imidlertid  ophørt  at  være 
Udenrigsminister.  Hans  Efterfølger  var  den  forhenværende 
franske  Ambassadør  i  Wien,  Greven  af  Stainville,  der  i  Au- 
gust 1<58  var  bleven  ophøjet  til  Hertug  af  Choiseul,  ^)  med 
hvilket  Navn  vi  i  det  Følgende  skulde  betegne  ham. 


^)  Depeche  fra  Bothmer  af  7  Nov.  1758.  ^)  See  no.  118  og  Brev- 
vexling  mellem  Bernstorff  ojr  Choiseul,  pag.  4.  ^)  Hans  fulde  Navn 
var  Hertug  af  Choiseul-Stainville  til  Adskillelse  fra  hans  Fætter.  Her- 
tugen af  Choiseul-Praslin.  Men  sædvanlig  kaldes  den  første  Choiseul 
og  den  sidste  Praslin. 

VIII. 

Forholdet  til  Frankrig. 

Vanskeligheder  ved  Neutraliteten:  Armeens  Uvirksomhed  og  de 
engelske  Kaperier.  „Rule  of  1756".  Choiseuls  Mistro  til  Danmark.  Hans 
Vrede  over  det  engelske  Afslag.  Hans  Misfornøielse  med  den  dansk- 
franske  Traktat  af  4  Mai  :758:  Conventionen  af  20  Marts  1759.  Laan 
hos  Hamburg  af  6  Juli  1759.  Tryk  paa  Danmark  til  Deeltagelse  i 
Krigen.  Modus  vivendi  med  England.  Forbedring  i  Forholdet  til 
J'rankrig.  Choiseuls  Planer  for  Fremtiden:  Triple- Alliance  mellem 
P>ankrig,  Danmark  og  Sverig,  Høpkens  Svar.  Fredsforsøg:  Danmarks 
Forespørgsel  hos  England.  Engelsk-preussisk  Forslag  til  Forhand- 
linger. 

Fra  sin  sexaarige  Sendelse  i  Paris  kjendte  Bernstorff  den 
nye  franske  Udeurigsmiuister  som  eu  Mand  med  stor  Be- 
gavelse, Dristighed  og  Foretagsomhed,  men  da  han  i  det 
Hele  havde  lettere  ved  at  opfatte  Andres  gode  'Egenskaber 
end  deres  Feil,  var  det  først  ved  Erfaringen,  at  han  skulde 
lære  Choiseuls  Mangel  paa  Dømmekraft  og  paa  Besindighed 
at  kjende.  Derimod  vidste  han.  at  Choiseul  var  stolt,  an- 
massende og  tilbøielig  til  Mistro.^)  Da  Bernis's  Fald  væsent- 
lig var  fremkaldt  ved  hans  utaalmodige  Fordring  om  Fred, 
var  det  let  at  foradsee,  at  Choiseul  vilde  søge  at  føre  Krigen 
med  al  Energi,  og  Bernstorff  nærede  i  Begyndelsen  Haab 
om.  at  det  skulde  lykkes  ham  at  give  Frankrigs  Sager  en 
gunstigere  Vending.  Men  det  var  da  tillige  meget  rime- 
ligt, at  Trykket  paa  Danmark  for  at  bringe  det  til  at  deel- 
tage  i  Krigen  vilde  blive  stærkt  og  hensynsløst.  Bernstorff 
trøstede  sig  imidlertid  med  at  ethvert  nyt  Ministernim  i 
Frankrig  begyndte  med  at  nære  Mistro  til  den  danske  Re- 
gerings Hensigter,  men  efterhaanden  overbeviste  sig  om 
Vægten  af  de  Grunde,  der  bestemte  dens  Politik,  og  paa 
samme  Maade  antog  han  ogsaa,  at  Choiseuls  Mistænksomhed 
snart  vilde  atløses  af  den  Tillid,  som  han  var  sig  bevidst 
at  fortjene.  ^) 

Danmarks  Stilling  var  iøvrigt  paa  den  Tid  af  eu  saadan 
Beskaffenhed,  at  dets  Regering  vel  kunde  fristes  til  at  fore- 


^)  See  nr.  123.         *)  See  Brcvvexling  etc.  pag.  11 — 13. 

trække  den  tilsyneladende  klarere  Krigstilstand  for  den 
stedse  vanskeligere  Neutralitet. 

I  det  Hele  taget  er  en  fortsat  væbnet  Neutralitet  i 
mange  Henseender  vanskeligere  for  Befolkningen  at  bære 
end  en  virkelig  Krigstilstand,  thi  om  end  Offrene  ere  større 
i  denne  end  i  hin,  er  til  Gjengjæld  deres  Nødvendighed  ogsaa 
lettere  at  indsee,  og  de  føles  i  Øieblikket  mindre  som  Følge 
af  den  Anspændelse  af  Folkets  Energi,  som  Krigen  medfører, 
hvorimod  det  uvirksomme  og  tunge  Ki-igsberedskab  stiller 
saa  store  Krav  paa  Resignationen  og  forudsætter  en  saa 
stor  politisk  Modenhed,  at  det  som  oftest  medfører  Slaphed  og 
fremkalder  almindelig  Misfornøielse.  Navnlig  viste  dette  sig 
hos  Armeen,  der  allerede  snart  havde  ligget  et  heelt  Aar 
i  Holsteen  uden  at  have  Noget  at  gjøre.  Den  tvungne 
Uvirksomhed  virkede  skadeligt  paa  Disciplinen  og  Soldaterne 
deserterede  i  Hobetal  over  den  nære  Grændse,  lokkede  af 
Lyst  til  Eventyr  og  af  de  betydelige  Haandpenge,  der  bødes 
dem  af  preussiske  og  hanoverske  Hververe.  Alene  for 
Sommeren  1758  angives  Antallet  af  Desertører  til  flere 
tusinde  paa  en  nominel  Styrke  af  25000  Mand.  ^) 

Medens  man  saaledes  gjorde  den  sørgelige  Erfaring,  at 
den  væbnede  Neutralitet  næsten  var  ligesaa  byrdefuld  som 
en  Krig,  sattes  den  danske  Regerings  Taalmod  paa  en 
stedse  vanskeligere  Prøve  ved  Englands  Søfartspolitik. 

Alle  Bestræbelser  havde  været  frugtesløse  for  at  formaa 
den  engelske  Regering  til  at  erkjende  Sætningen  „frit  Skib 
frit  Gods",  og  til  at  indskrænke  Begrebet  Krigscontrebande 
til  Vaaben  og  Krigsredskaber.  Men  det  var  et  yderligere 
Tab  for  de  danske  Rhedere.  at  Englaud  opstillede  et  nyt 
folkeretligt  Princip  ved  at  forbyde  Neutrales  Handel  paa  de 
fjendtlige  Colonier  („rule  of  1756")  Det  Højeste,  saaledes 
paastod  den  engelske  Regering,  som  en  neutral  Magt  kan 
forlange,  er  at  dens  Handel  under  Krigen  kan  vedblive  at 
drives  i  samme  Omfang  som  i  Freden,  men  den  kan  aldrig 
gjøre  Fordring  paa  at  føre  en  Handel,  som  først  paa  Grund 
af  Krigen  bliver  mulig  og  fra  hvilken  den  baade  før  var 
og  efter  Fredens  Afslutning  atter  vil  blive  retlig  udelukket. 
Dette  var   Tilfældet  med  Handelen  paa  de  franske  Colonier 


*)  Cfr.  Vaupell:  „den  dansk-norske  Hærs  Historie",  II,  pag.  76. 

i  Amerika.  I  Overeensstemmelse  med  Datidens  Colonial- 
Politik  var  denne  i  Fredstid  forbeholdt  Moderlandets  Skibe, 
men  da  al  fransk  Skibsfart  var  bleven  saa  godt  som  umulig 
Ted  de  engelske  Krydsere,  frigav  den  franske  Regering 
Handelen  paa  sine  Colonier  for  neutrale  Skibe.  ^)  Ved 
denne  Foranstaltning  haabede  den  at  opnaae  den  dobbelte 
Fordeel,  at  Coloniernes  Handel  kunde  vedblive  uforstyrret  af 
Krigen,  naar  deres  Produkter  kjøbtes  og  udførtes  paa  neu- 
trale Skibe  og  deres  Fornødenheder  tilførtes  dem  ad  samme 
Vej,  og  dernæst,  at  det  Mandskab,  som  ellers  udfordredes 
til  at  vedligeholde  Forbindelsen  mellem  Colonierne  og 
Moderlandet,  nu  kunde  anvendes  paa  Krigsflaaden. 

Den  danske  Skibsfart  i  Amerika  var,  som  ovenfor 
bemærket,  allerede  betydelig,  og  der  aabnede  sig  nu  en 
Udsigt  til,  at  den  kunde  tage  et  ganske  overordentligt  Op- 
sving, ligesom  ogsaa  de  danske  Antiller  kunde  blive  Oplags- 
plads for  de  franske  Colonialvarer.  Men  alt  dette  for- 
styrredes ved  den  hidtil  ukj endte  Sætning,  som  England 
indførte  i  Folkeretten  og  mod  hvilken  der  kunde  reises 
meget  væsentlige  Indvendinger.  ^)  Ikke  destomindre  prote- 
sterede den  danske  Regering  ikke  mod  dette  nye  Princip, 
men  erkj endte  det  rigtignok  heller  ikke  som  folkeretligt, 
idet  Bernstorff  indskrænkede  sig  til  i  Depeche  af  23  Januar 
1759  til  Bothmer  at  sige,  at  han  ikke  vilde  paastaae  det  Mod- 
satte og  ikke  vilde  rejse  Klage,  dersom  et  dansk  Skib  op- 
bragtes paa  Grund  af  denne  Handel.  Der  kan  imidlertid 
ikke  være  nogen  Tvivl  om,  at  jo  en  stor  Deel  af  de  franske 
Coloniers  Frembringelser  vedblev,  i  Smug  og  naar  Lejlighed 
bød  sig,  at  føres  til  de  danske  Antiller  og  derfra  bragtes 
til  Europa  med  danske  Skibe  som  producerede  paa  St. 
Croix,   ligesom   ogsaa  at   mange    Levnetsmidler    sendtes    fra 


*)  Det  er  urigtigt,  naar  Gessner  i  „le  droit  des  neutres  sur  mer",  pag. 
37  kun  nævner  Hollænderne  som  berettigede  af  Frankrig  til  denue 
Handel.  ^)  Om  dette  omtvistede  Spørgsmaal  kan  henvises  til  Gessner 
1.  c,  pag.  37,  266  fgd.  Det  fortjener  at  bemærkes,  at  Hiibner  i  „la 
saisie  des  båtiments  neutres",  I,  pag.  74 — 7-5,  er  tilbøielig  til  at  til- 
staae  de  Neutrale  denne  Ret,  dog  med  den  Indskrænkning,  at  de  ikke 
maae  tilføre  Colonierne  Krigscontrebande  i  den  videre  Forstand,  hvor- 
til han  henfører  Levnetsmidler,  cfr.  Bernstorffs  ovenfor  pag.  71  om- 
talte eiendommelige  Theorie  om  Handel  paa  en  blokeret  Plads. 

Danmark  til  de  danske  Øer  og  derfra  til  de  franske  Colo- 
nier,  navnlig  til  Forsyning  af  de  der  stationerede  franske 
Krigsskibe.  ^) 

Men  værre  end  selve  Reglerne,  var  den  Maade.  paa 
hvilken  de  anvendtes  og  fortolkedes  af  de  engelske  Dom- 
stole. Under  Gjenstande,  tjenlige  til  Krigsbrug,  indbefattede 
disse  ikke  alene  alle  Skibsfornødenheder  og  Provisioner, 
navnlig  den  dansk-norske  Handels  vigtigste  Udførselsvarer, 
Tømmer,  saltet  Kjød  og  Fisk.  men  egentlig  alle  Slags  Føde- 
midler, og  en  Admiralitetsretsdom  gik  endog  saavidt,  at  den 
erklærede  Olie  for  Contrebande,  „fordi  den  kunde  bruges 
istedetfor  Smør".  Ligeledes  antoges  der  at  være  en  saa- 
godtsom  uaf bevislig  Formodning  tilstede  for,  at  neutrale 
Skibe,  der  bragte  Colonialvarer  fra  Vestindien,  kom  fra  de 
franske  Antiller,  og  i  Efteraaret  1758  opbragtes  ikke  mindre 
end  12  danske  Vestindiefarere,  skjøndt  deres  Papirer  ud- 
viste, at  Ladningerne  kom  fra  St.  Croix.  „Det  vil  staae'", 
skriver  Bernstorff,  „som  et  varigt  Mindesmærke  af  Skjændsel 
og  Bebrejdelser  mod  de  bestukne  og  fordærvede  Mænd, 
hvem  England  for  et  Skins  Skyld  betroer  Retfærdighedens 
Haandhævelse,  at  endnu  aldrig  nogen  Skibsfører,  til  hvilket 
Land  han  end  hørte  og  hvor  uskyldig  hans  Handel  end  var, 
har  opnaaet  nogen  billig  Dom  for  Doctors-Commons.  hvis 
Navn  vil  nedstige  til  Efterverdenen  omgivet  med  Rædsel. 
Ikke  een!  Den  gunstigste  Dom  er  altid  ledsaget  af  Paalæg 
af  Omkostningerne,  som  ere  saa  høje,  at  de  sædvanligt  op- 
sluge Skibets  Værdi  og  Ladning."  Som  Følge  af  denne 
Strafløshed  var  Kapernes  Frækhed  steget  til  det  Utrolige. 
Der  forekom  Exempler  paa,  at  et  Skib.  naar  det  endelig 
efter  utallige  Vanskeligheder  og  med  store  Bekostninger 
var  bleven  frigivet  og  derpaa  vilde  fortsætte  sin  Reise,  lige 
udenfor   den   engelske   Havn   opbragtes   af  en   anden  Kaper, 


')  Brevvexling  mellem  Bernstorff  og  Choiseul,  pag.  62,  Ungern-Stem- 
berg,  1.  c.  pag.  34.  ^)  Det  fremgaaer  iøvrigt  af  Akterne,  at  der,  til- 
dels ved  den  danske  Regerings  Mellemkomst ,  afsluttedes  betydelige 
Leverance-Contrakter  om  saltet  Kjød  mellem  danske  Kjøbmænd  og  den 
franske  Marinebestyrelse,  cfr.  ogsaa  nr.  52,  og  saadanne  Provisioner 
maatte  vistnok  under  alle  Omstændigheder  erkjendes  for  at  være 
Krigscontrebande. 

der  ganske  roligt  havde  ligget  i  Havnen  for  at  vente  paa, 
at  Fritindelsesdommen  skulde  give  den  Lejlighed  til  paany 
at  gjøre  det  til  Prise.  Hvis  Skibet  da  vilde  undgaae  en  ny 
og  langvarig  Proces,  maatte  det  løskjøbe  sig  ved  privat 
OvereeuskoEQst  med  Kaperen.  Det  var  paa  det  Nærmeste 
et  autoriseret  Sørøveri  og  der  manglede  ikke  Exempler  paa, 
at  Kaperne  uden  Forskjel  plyndrede  Ven  og  Fjende  i  aaben 
Sø,  uden  at  underkaste  Opbringeisen  nogen  Priserets  Af- 
gjørelse.  Hvad  særlig  den  danske  Skibsfart  angik,  beskriver 
Bernstorff  Tilstanden  i  1758  saalsdes  at  ,. ethvert  dansk 
Skib,  som  mødte  en  engelsk  Kaper,  var  redningsløst  fortabt, 
ikke  een  Sag  havde  vi  endnu  kunnet  vinde  for  Doctors-Com- 
mons,  og  Appel  til  Geheimeraadet  var  for  kostbar  for  vore 
Kjøbmænd." 

..Hvis  det  engelske  Ministerium  havde  været  betalt  af 
Frankrigforatunderstøtte  denne  Krones  Forestillinger  her.  vilde 
det  ikke  have  kunnet  bære  sig  anderledes  ad."  ^)  Men  hvor 
utaalelig  denne  Tilstand  end  var,  havde  Bernstorff  dog  for 
megen  Besindighed  til  ikke  at  indsee.  at  den  ikke  vilde  for- 
bedres ved  at  man  erklærede  England  Krig.  De  eneste 
Udveje,  der  stode  den  danske  Regering  aabne,  vare  altsaa 
ved  Forestillinger  at  bringe  det  engelske  Ministerium  til  at 
lægge  Baand  paa  Kaperne  eller  at  gjøre  det  bange  for  de 
Følger,  dette  Plyndringssystem  kunde  medføre.  Bernstorff 
forsøgte  begge  disse  Midler.  Han  henvendte  sig  ikke  alene 
til  Ministeriet  men  ogsaa  direkte  til  Kongen  ved  Hjælp  af 
Miinchhausen,  men  Svaret  var,  om  end  venskabeligt,  dog 
langt  fra  tilfredsstillende.  Man  skjød  sig  ind  under  Dom- 
stolenes Uafhængighed  af  Administrationen,  som  ikke  kunde 
blande  sig  i  deres  Afgjørelse,  og  hvad  Ministeriet  havde 
Myndighed  til.  nemlig  at  foreslaae  Parlamentet  strængere 
Forholdsregler  mod  Kaperne,  vovede  det  ikke  at  gjøre,  fordi 
Udsigten  til  at  berige  sig  ved  Opbringelser  mere  end  alt 
Andet  tjente  til  at  gjøre  Krigen  populær  hos  Befolkningen  i 
England.  Saaledes  var  Danmark  da  henviist  til  det  andet 
Alternativ  at  indgyde  den  engelske  Regering  Respekt  ved  en 
Forbindelse  med  andre  neutrale  Magter,  som  vare  i  samme 
Stilling   som   vi.     Men  til  hvem  skulde  den  kunne  vende  sig 


1)  Depeche  til  de  Cheusses  af  19  Dec  1758. 

med  Virkning?  Forsøget  med  Sverig  havde  allerede  viist 
sig  unyttigt  eller  vel  endog  farligt,  forsaavidt  den  svenske 
Regering  ikke  som  den  danske  var  fast  bestemt  paa  at 
undgaae  et  Brud  med  England,  men  snarere  var  tilbøjelig  til 
at  fremkalde  det,  naar  den  kunde  drage  Danmark  med  sig. 
Spanien,  med  hvilket  Land  Danmark  paany  havde  knyttet 
diplomatiske  Forbindelser  efter  Traktaten  af  22  Sept.  1757, 
styredes  af  Ministeren  de  Wall,  der  var  engelsksindet  og 
nylig  havde  afslaaet  et  Forslag  af  Frankrig  om  at  indgaae  en 
maritim  Alliance  med  Danmark.^)  Endelig  stod  Holland 
tilbage  og  da  dette  Lands  Skibsfart  i  endnu  høiere  Grad 
end  den  danske  leed  under  det  engelske  Tyranni,  var  det 
muligt,  at  dets  Regering  uagtet  sine  engelske  Sympathier  nu 
kunde  være  mere  tilbøielig  til  en  Forbindelse  med  Danmark 
end  den  havde  været  i  1756.  Under  30  Dec.  1758  modtog 
de  Cheusses  derfor  Ordre  til  underhaanden  at  undersøge, 
hvorvidt  det  vilde  være  muligt  at  bringe  en  saadan  Traktat 
istand  enten  med  Generalstaterne  eller  med  Proviudsen  Hol- 
land eller,  om  det  end  kun  var,  med  Staden  Amsterdam, 
og  det  tilføiedes,  at  det  danske  Admiralitet  allerede  havde 
paabegyndt  Rustningen  af  20  Linieskibe  og  Fregater,  som 
vilde  være  færdige  til  at  stikke  i  Søen  i  April.  ^) 

Det  var  under  Trykket  af  disse  vanskelige  Forhold  at 
Danmark  befandt  sig,  da  Choiseul  tiltraadte  Ministeriet  i 
Frankrig.  Som  Bernstorff  rigtigt  havde  forudseet,  var  den 
nye  franske  Udenrigsminister  forud  indtaget  mod  den  danske 
Regering  og  dens  Politik.  Navnlig  var  hans  Mistro  vakt 
ved  den  Iver,  med  hvilken  han  i  Wien  havde  seet  den 
danske  Gesandt  arbeide  for  Hanovers  Neutralitet.  Hans 
slette  Humør  fik  yderligere  Næring  ved  det  Svar,  som  det 
engelske  Cabinet  havde  givet  paa  Bernis's  sidste  Fredsforslag. 
Baade  oprørtes  hans  Stolthed  ved  den  afvisende  Form  og 
han  frygtede  for,  at  Frankrigs  Allierede  skulde  fatte  Mistro 
til  den  franske  Regerings  Paalidelighed.  Skjøndt  Bernis 
i  sin  Tid  havde  underrettet  ham  om  den  Anmodning,  der 
var  rettet  til   det  danske  Cabinet.  ^)  anstillede  han  sig  dog, 


*)  Flassan:  histoire  de  la  diplomatie  frangaise,  VI  pag.  266  og  269. 
^)  Nr.  121.  ')  Under  3  Nov.  1758  havde  Bernis  oversendt  Choiseul 
Ogiers  Rapport  af  17  October,  i  hvilken  denne  aflagde  Beretning  om 
sin  Forhandling  med  Bernstorff. 

som  om  han  troede,  at  den  danske  Regering  havde  over- 
skredet den  Bemyndigelse,  der  var  den  givet,  og  han  lod 
Ludvig  d.  15de  forsikkre,  „at  han  med  den  største  For- 
bauselse  havde  seet,  at  Grev  Bothmer  var  fremkommen  med 
Insinuationer  i  hans  Navn:  han  fralagde  sig  disse  paa  det 
Bestemteste,  og  erklærede,  aldrig  at  have  gjort  noget  For- 
slag, og  aldrig  at  have  havt  den  Hensigt,  at  et  saadant 
gjordes  i  hans  Navn."  Denne  Erklæring  forlangte  Choiseul, 
at  den  danske  Gesandt  skulde  meddele  i  London.  Forgjæves 
beviste  Bernstorff  ved  de  vexlede  Breve,  at  den  danske  Re- 
gering og  dens  Gesandt  ikke  havde  gjort  et  Skridt  eller  sagt 
et  Ord.  som  ikke  var  i  Overeensstemmelse  med.  hvad  Bernis 
havde  anmodet  om.  Choiseuls  smaalige  Stolthed  vilde  ikke 
føie  sig  og  tilsidst  gav  Bernstorff  forsaavidt  efter,  at  Both- 
mer fik  Ordre  til  at  meddele  den  ovenstaaende  Erklæring, 
men  med  det  Tillæg,  at  „den  danske  Regering  intet  Ansvar 
havde  for  denne  Repliks  Indhold  og  Form".  Ligeledes 
fandt  han  sig  i,  at  Choiseul  ved  den  samme  Usandhed  søgte 
at  vinde  Tillid  i  Wien,  Stockholm  og  Petersborg.  Hvor 
ubetydelig  den  hele  Sag  end  var.  er  den  dog  meget  be- 
tegnende for  Choiseul,  og  det  var  ikke  uden  Nytte,  at  Bern- 
storff strax  kom  til  at  lære  ham  at  kjende  fra  denne  Side.  Ingen 
lod  sig  selvfølgelig  skuffe  af  den  franske  Konges  Benægtelse, 
og  ved  den  lille,  tilsyneladende  saa  uskyldige  Reservation, 
hvormed  Bernstorff  ledsagede  Meddelelsen  i  London,  hævdede 
han  tilstrækkeligt  sin  Regerings  Værdighed.  ^)  Samme  Dag 
Choiseul  i  Kjøbenhavn  desavouerede  det  franske  Fredsforslag, 
forvistes  forøvrigt  Bernis  fra  Paris  til  et  af  sine  Abbedier. 
Choiseul  var  heller  ikke  tilfreds  med  Traktaten  af  4 
Mai  1758.  Havde  Bernis  ikke  været  istand  til  at  opfylde 
dens  finantsielle  Bestemmelser,  uagtet  han  dog  tænkte  paa 
Fred,  kunde  der  endnu  mindre  være  Tale  om  at  forstrække 
Danmark  med  et  Laan  af  6  Millioner  nu,  da  Krigen  skulde 
fortsættes  med  største  Kraft,  da  den  nye  Marineminister 
Berryer  var  beskjæftiget  med  at  skabe  en  ny  Flaade  og  da 
Frankrig  ved  Traktaten  af  30  Dec.  1758  havde  paataget  sig 


^)  See  om  denne  Incidents,  nr.  122,  Dep.  3  Marts  1759  til  Bothmer, 
Brevvexling  osv.  pao-.  6.  9,  19,  21 — 22.  24,  25,  U.-Steruberg  1.  c,  pag. 
25—26  og  Schåfer,  II,  pag.  226—228. 

endnu  større  finantsielle  Forpligtelser  end  før  ligeoverfor  Østrig. 
Mod  Choiseuls  Hensynsløshed  havde  den  danske  Regering  intet 
Tvangsmiddel  og  Bernstorff  fandt  sig  derfor  i,  at  Laanet 
bortfaldt,  imod  at  den  aarlige  Subsidie,  som  Frankrig  efter 
Traktaten  af  30  Januar  1754  var  forpligtet  til  at  betale 
Danmark,  blev  forøget  til  2  Millioner.  ^) 

Det  var  en  stor  Skuffelse  for  den  danske  Regering, 
som  havde  regnet  paa  dette  Laan  og  desuden  af  Erfaring 
vidste,  hvor  lidet  den  kunde  stole  paa,  at  Subsidierne  vilde 
blive  regelmæssigt  betalte.  Man  maatte  altsaa  paa  anden 
Maade  søge  at  reise  Penge.  Indførselstolden  var  bleven  for- 
høiet  paa  endeel  fremmede  Varer,  men  Udbyttet  heraf 
kunde  ikke  blive  stort.  ^)  Man  havde  forsøgt  paa  at  laane 
i  Holland  og  Frankfurt,  men  „det  var  som  om  Penge  vare 
forsvundne  fra  Jorden."  Endelig  greb  man  til  at  søge  at 
formaae  Magistraten  i  Hamburg  og  Liibeck  til  at  laane 
Danmark  1  Million  Daler  å  5  "/q,  hvorimod  Kongen  lovede 
at  beskytte  disse  to  Riger  under  Krigen,  idet  han  vilde  be- 
tragte enhver  Fornærmelse  imod  dem  som  tilføjet  hans  egne 
Stater.  ^)  Den  dauske  Regering  forlangte  ikke  Mere  end 
den  tilbød,  thi  paa  den  eue  Side  var  her  kun  Spørgsmaal 
om  et  Laan,  paa  den  anden  Side  ydedes  der  ti]  Gjengjæld 
derfor  en  Beskyttelse,  som  for  Danmark  var  forbunden  med 
store  Farer  og  Bekostninger  og  for  de  to  rige  Handelsstæder 
var  af  yderste  Vigtighed,  da  de  vare  udsatte  for  de  Brand- 
skatninger.  som  Frederik  d.  ^den  ikke  betænkte  sig  paa 
under  et  eller  andet  Paa  skud  at  foretage  hos  sine  svagere 
Naboer,  naar  han  trængte  dertil.  Alligevel  gik  Forhand- 
lingen med  Hamburg  kun  langsomt,  saameget  mere  som  den 
danske  Regering  alTioldt  sig  fra  ethvert  stærkere  Tryk  paa  Magi- 
straten. *)  Men  da  Kongen  i  Juni.  ledsaget  af  Bernstorff,  reiste 
til  Holsteen  for  at  mønstre  Tropperne,  gjorde  Hamburg  Tilbud 
om  et  Laan  paa  400,000  Daler  Banco,  og  Overeenskomsten 
undertegnedes  den  6  Juli  1759.^)  Det  maa  erkjendes,  at 
den  danske  Regering  troligt  opfyldte  sit  Løvte  om  at  be- 
skytte  de    to   Stæder,   der   ellers  neppe  vilde  have  uudgaaet 


')  Convention  af  20  Marts  1759,  nr.  123,  Daaske  Traktater,  pag.  167. 
')  U.-Sternberg,  1.  c.  pag.  21.  ')  Depeche  til  Johnu  af  10  Febr. 
1759.        ^)  Nr.  131.         *)  Danske  Traktater,  pag.  167. 

Overlast^),  og  den  gjorde  endog  Mere  end  den  havde  for- 
pligtet sig  til,  thi  da  Berlin  i  September  1759  efter  Slaget 
ved  Kunersdorf  truedes  af  Russerne,  gaves  der  Ordre  til 
den  danske  Gesandt  Ahlefeldt  om  at  gjøre  Alt  for  at  be- 
skytte Hamburgernes  derværende  Varelagrer. 

Choiseul  indskrænkede  sig  imidlertid  ikke  til  paa  denne 
Maade  at  berøve  Danmark  den  nærmeste  Fordeel,  som  Trak- 
taten af  4  Mai  skulde  have  bragt  Landet.  Han  meente  i 
det  Hele,  at  denne  Traktat  og  den  tidligere  af  30  Januar 
1754  vare  altfor  gunstige  for  Danmark,  saalænge  denne  Stat 
ikke  vilde  tage  Deel  i  Krigen.  I  den  hemmelige  Traktat, 
som  Frankrig  den  31  Dec.  1758  undertegnede  med  Østrig, 
bestemte  Art.  14  derfor  ogsaa.  at  man  skulde  bringe  Dan- 
mark til  at  optræde  aktivt  og  til  at  slutte  sig  til  den  tydske 
Rigsforsamlings  Conclusum  af  17  Januar  1757.  Paa  sin 
sædvanlige  utaalmodige  og  hensynsløse  Maade  tog  Choiseul 
nu  fat  paa  denne  Opgave;  men  hverken  ved  Fristelser  eller 
ved  Trudsler  lod  Bernstorff  sig  føre  bort  fra  den  Linie,  han 
selv  havde  draget  for  sin  Politik. 

Choiseul  forestillede  Bernstorff',  hvorledes  „det  stod  i  Dan- 
marks Magt  at  spille  en  glimrende  Rolle",  han  vilde  med- 
dele ham  Operationsplanen  for  det  næste  Felttog  og  stillede 
i  Udsigt,  at  Lauenburg,  Øst-Friesland  og  Dele  af  Westphalen 
kunde  blive  Lønnen  for  Danmarks  Deeltagelse  i  Krigen.  ^) 
Bernstorff  udgav  aldrig  den  danske  Neutralitet  for  noget 
under  alle  Omstændigheder  Fast  og  Uforanderligt,  dels  fordi 
den  i  Virkeligheden  ikke  var  det,  dels  fordi  han  netop  lettest 
kunde  bevare  den.  uaar  de  Krigsførende  ikke  ganske  opgav 
Haabet  om  at  vinde  den  danske  Regering  for  sig.  Han  ind- 
skrænkede sig  derfor  ogsaa  ved  denne  Leilighed  til  at  svare, 
at  saa  længe  der  ikke  forelaa  ganske  særlige  og  overveiende 
Grunde,  maatte  Danmark  fastholde  sin  hidtilværende  neu- 
trale Stilling,  hvorved  det  ikke  alene  opfyldte  sine  traktat- 
mæssige Forpligtelser  ligeoverfor  Frankrig,  men  i  Grunden 
gavnede  den  franske  Regering  mere  end  ved  at  deeltage  i 
Krigen.  ^)     Choiseul  haabede  da  i  alt  Fald  at  kunne  bringe 


^)  Om  den  Fare  for  et  preussisk  Overfald,  fra  hvilket  Liibeck  frelstes 
i  1760,  see  Moltke  i  Hist.  Tidsskr.  IV  R,  II  B,  pag.  208—10.  2)  Depe- 
che fra  Wedel-Frijs  af  8,  11  og  20  December  1758,  Brevvexling 
7_8.         3)    See    Nr.    122,    123,    126,    Brevvexling    pag.    9—10,    14—15. 

Danmark  til  et  Brud  med  England,  hvad  der  var  ham  af 
stor  Vigtighed.  Han  havde  nemlig  besluttet  sig  til  at  op- 
tage en  ældre  Plan  af  den  forhenværende  Marineminister 
Machault  og  af  Krigsministeren  Belle-Isle  om  at  angribe 
Englauds  Magt  i  dens  Midtpunkt,  og  han  forberedte  derfor 
Landgange  paa  forskiellige  Punkter  i  Skotland  og  i  England. 
Hovedvanskeligheden  laae  selvfølgelig  i  den  engelske  Flaade 
og  han  søgte  derfor  at  styrke  sig  ved  Forbindelser  med  de 
neutrale  Sømagter.  Blandt  disse  var  Sverig  ham  af  størst 
Vigtighed,  fordi  han  haabede  der  tillige  at  faae  Laudgangs- 
tropper  til  Hjælp  ved  Foretagendet.  Men  Danmark  var 
næstefter  Holland  den  betydeligste  neutrale  Sømngt.  Han 
forestillede  derfor  den  danske  Regering,  hvor  vigtigt  det 
vilde  være  at  sætte  Grændser  for  den  engelske  Overmagt 
til  Søes,  ..der  var  langt  farligere  for  Verden  end  de  Planer,. 
som  Europa  i  sin  Tid  havde  tillagt  Ludvig  den  14de  med 
Hensyn  til  Herredømmet  til  Lands."  Han  foreslog  derfor, 
at  den  danske  Flaade  skulde  forene  sig  med  den  franske  i 
Canalen.  Dette  vilde  være  det  virksomste  og  resoluteste 
Middel,  men  vilde  den  danske  Regering  ikke  gjøre  det, 
burde  den  idetmindste  indgaae  en  Forbindelse  med  Spanien 
og  Holland  til  fælles  Beskyttelse  af  den  neutrale  Søfart.^) 
Af  disse  Alternativer  afslog  Bernstorff  det  første  af  Grunde, 
hvis  Vægt  Choiseul  selv  maatte  erkjeude.  ^)  Det  andet  faldt 
derimod,  som  ovenfor  seet,  sammen  med  hans  egen  Tanke, 
men  han  vilde  dog  ikke  tage  sin  Tilflugt  til  dette  alvorlige 
Middel,  forudsat  at  det  iøvrigt  lod  sig  bringe  til  Anvendelse, 
før  han  havde  udtømt  alle  Forsøg  paa  at  komme  til  en 
Overeenskomst  med  England.  ^)  Og  dertil  begyndte  der 
netop  nu  at  vise  sig  eu  Mulighed. 

Da  de  Cheusses  modtog  Ordren  af  30  Dec.  1758  om  at 
forberede  et  eventuelt  Forbund  med  Holland,  var  Forbittrelsen 
hos  Handelsstanden  i  dette  Land  paa  sit  Høieste  og  der 
var  stor  Udsigt  til,  at  den  vilde  have  kunnet  tvinge  Re- 
geringen til  at  forene  sig  med  Danmark.  Men  de  Cheusses, 
hvis  Sympathier  vare  paa  Englands  Side,  benyttede  sig  vel 
meget  af  det   Spillerum,   hans   Instruktioner    gave    ham,    til 


*)  Depeche    fra    Wedel-Frijs    af   21    Januar    1759.        ')    Depeche   fra 
Wedel-Frijs   af  19  Marts    1759.         *)  Nr.  127  og  Brevvexling,  pag.  19. 

kun  at  sætte  sig  i  forbindelse  med  Førerne  af  det  engelske 
Parti,  der  stod  i  Spidsen  for  Regeringen.  ^)  og  som  selv- 
følgelig ikke  var  tilbøielig  til  en  truende  Demonstration  mod 
England.  Saaledes  gik  det  gunstige  Øieblik  tabt,  thi  kort 
efter,  i  Slutningen  af  Februar,  frigav  de  engelske  Domstole 
en  stor  Deel  af  de  opbragte  hollandske  Skibe.  Derved  til- 
fredsstilledes Hollænderne,  uden  at  den  danske  Regering, 
som  Følge  af  Forskj ellen  mellem  den  engelsk-hollandske 
Traktat  af  1674  og  den  dansk-engelske  af  1670,  kunde  paa- 
beraabe  sig  dette  Præcedents.  Men  Bernstorff  havde  fundet 
et  Expedient,  som  uden  at  Englænderne  skulde  opgive 
Noget  af  hvad  de  ansaae  for  deres  Ret.  dog  fjernede  en 
meget  stor  Deel  af  de  Tab,  som  de  danske  Rhedere  beklagede 
sig  over.  Naar  et  Skib  blev  opbragt,  fordi  en  Deel  af 
Ladningen  paastodes  at  være  Contrebande  eller  ansaaes  for 
at  være  fjendtlig  Eiendom,  var  det  kun  denne  Deel  af  Lad- 
ningen, som  efter  de  ogsaa  i  England  anerkjendte  Grund- 
sætninger kunde  priisdømmes,  hvorimod  Skibet  og  Resten 
af  Ladningen  skulde  frigives.  Hidtil  havde  man  holdt 
Skibet  med  hele  Ladningen  tilbage,  indtil  Sagen  endelig  var 
paad]3mt,  og  da  dette  tog  lang  Tid,  var  Ladningen  ofte  for- 
dærvet forinden  og  Skibet  havde  desuden  imidlertid  maattet 
ligge  stille.  Hvad  den  danske  Regering  nu  foreslog,  var  at  det 
opbragte  Skib  skulde  kunne  stille  Caution  for  den  Deel  af 
Ladningen,  om  hvis  Confiscatiou  der  alene  kunde  blive 
Spørgsmaal,  samt  for  Proces-Omkostningerne,  og  derefter 
strax  gives  frit.  Hermed  vilde  begge  Parter  være  vel  tjente, 
og  naar  den  danske  Handelsstand  paa  denne  Maade  var  be- 
friet for  den  mest  trykkende  Byrde,  kunde  Regeringerne 
med  større  Ro  beskjæftige  sig  med  Principspørgsmaalene. 
Det  var  dette  Forslag,  som  Bernstorff'  fremsatte  i  London, 
og  det  synes,  at  den  engelske  Regering  endelig  gik  ind 
derpaa  i  Principet,  om  der  end  opstod  den  Vanskelighed  i 
Praxis,  at  man  sjeldent  kunde  blive  enige  om  Cautionens 
Størrelse.  ^)  Hvad  der  derimod  viste  sig  meget  praktisk, 
var  at  Bernstorff  paa  den  engelske  Regerings  Raad  sendte 
en  i  Søretten  særlig  kyndig  Mand  til  England,  der  paa 
Stedet    selv    kunde    hjælpe    de    opbragte    Skibe    med    sine 

1)  Nr.  125.         2)  2;ri.    i24.  133,  137,  Ungern-Sternberg.   pag.  38—39. 

Raad.  Valget  faldt  paa  den  bekj endte  folkeretlige  Forfatter 
Martin  Hiibner,  hvem  det  ogsaa  lykkedes  i  de  følgende  Aar 
at  ordne  endeel  af  de  forekommende  Opbringelser,  navnlig 
ved  at  slutte  private  Overeenskomster  mellem  Kaperen  og 
Skipperen,  hvorefter  denne  løskjøbte  sig  uden  Dom.  ^)  Den 
engelske  Regering  havde  desuden  endelig  seet  sig  nødsaget 
til  at  tage  alvorlige  Forholdsregler  mod  Kaperne,  hvis  Ufor- 
skammethed var  steget  i  den  Grad,  at  de  engelske  Skibe 
ikke  skaanedes  mere  end  de  neutrale.  De  stilledes  under 
Admiralitetets  Control,  en  Deel  af  dem  traadte  i  Regeringens 
Tjeneste  og  der  blev  ved  en  Parlamentsakt  af  2  Juni  1759 
sat  strænge  Straffe  for  deres  Overgreb.  ^) 

Ved  disse  forskjellige  Foranstaltninger  var  der  da  til- 
veiebragt  en  modus  viveudi,  som,  hvor  ufuldkommen  den 
end  var,  dog  tillod  den  danske  Skibsfart-  at  aande  noget 
friere,  og  Bernstorffs  Taalmodighed  og  Udholdenhed  havde 
lykkelig  hindret  et  Brud  med  England.  Det  var  en  stor 
Skuffelse  for  Choiseul,  og  et  Øieblik  saae  det  endogsaa  ud, 
som  om  han  vilde  lade  Danmark  miste  ligeoverfor  Frankrig, 
hvad  det  havde  vundet  ligeoverfor  Englaud.  Han  erklærede 
nemlig,  at  naar  den  danske  Regering  saaledes  erkjendte  i 
Forholdet  t^l  England,  at  Flaget  ikke  dækkede  Ladningen, 
vilde  Frankrig  ikke  kunne  vedblive  at  følge  det  modsatte 
Princip  i  Fbrholdet  til  Danmark,  thi  medens  England  følge- 
lig conliscerede  fransk  Eieudom  under  dansk  Flag,  respek- 
terede Frankrig  engelsk  Gods  paa  dansk  Skib.  Det  lykkedes 
imidlertid  dog  Bernstorff  at  vise,  at  Danmark  nu  som  før 
fastholdt  det  liberalere  Princip  som  folkeretligt,  om  den  end 
af  Mangel  paa  Midler  maatte  finde  sig  i  Forholdene  og  ikke 
kunde  modsætte  sig,  at  de  danske  Rhedere  ad  privat  Vei 
søgte  at  komme  til  Rette  med  Kaperne.  I  Virkeligheden 
var  Choiseuls  Trudsel  aldeles  uberettiget,  da  Traktaten  af 
1742  ubetinget  havde  fastslaaet  Sætningen  „frit  Skib,  frit 
Gods,"  og  det  iaa  desuden  i  Frankrigs  egen  Interesse,  at 
den  danske  Skibsfart  ikke  gik  tilgrunde.     Choiseul  fandt  sig 


>)  Nr.  135,  cfr.  Dauske  Samlinger  for  Historie,  IV,  pag.  305—306. 
Hiibner  forblev  i  London  indtil  Sommeren  1764.  ^)  Hiibner,  de  la 
saisie,  I,  pag.  264 — 65, 

derfor  ogsaa  i  at   tilbagekalde   den  Ordre,    der   allerede  var 
givet  de  franske  Kapere.  ^) 

I  den  følgende  Deel  af  Krigen  gav  de  engelske  Over- 
greb vel  fremdeles  Anledning  til  Klager,  og  flere  Gange 
søgte  den  danske  Regering  at  give  disse  Eftertryk  ved  en 
fælles  Optræden  med  Spanien,  hvad  der  var  Tilfældet  i  1760 
og  1761.2)  Ogsaa  i  1762,  paa  en  Tid  da  den  danske  Re- 
gering hvert  Øieblik  ventede  et  Brud  med  Rusland,  be- 
tænkte den  sig  ikke  paa  at  rette  meget  alvorlige  Fore- 
stillinger til  den  engelske  Regering  og  forlange  en  ud- 
tømmende Bestemmelse  af  Begrebet  Contrebande,  for  at  der 
kunde  sættes  en  Græudse  for  Domstolenes  Yilkaarlighed.  ^) 
Men  iøvrigt  angik  Klagerne  hovedsagelig  de  engelske  Orlogs- 
mænds Overmod  og  deres  Krænkelser  af  Søterritoriet,  som  altid 
paataltes  af  Bernstorff  med  stor  Styrke.  *)  Det  interes- 
santeste af  disse  Tilfælde  indtraf  i  October  1761,  da  en 
Convoi  i  Middelhavet  under  Capitain  Fischer,  Linieskibet 
Grønland  (50  Kanoner),  mødte  et  engelsk  Skib  (74  Kanoner), 
Capitain  Palliser.  Den  engelske  Capitain  forlangte  at  visi- 
tere de  convoierede  Skibe  og  opbragte  et.  som  han  paastod 
at  have  fransk  Eiendom  ombord.  Paa  Efterretningen  om, 
at  den  danske  Officeer  havde  fundet  sig  deri  uden  at  mod- 
sætte sig  af  al  Magt,  afsatte  det  danske  Admiralitet  ham 
strax  fra  Commandoeu,  han  hjemsendtes  som  Arrestant  og 
den  danske  Gesandt  fik  Ordre  til  at  forlange  Opreisning  for 
denne  Fornærmelse  mod  Flaget.  Det  viste  sig  imidlertid, 
at  en  Deel  af  Ladningen  virkelig  var  fransk  Eiendom  og 
at  det  danske  Connossement  havde  været  falskt.  Den  engelske 
Ret  coufiscerede  denne  Deel  af  Ladningen  men  frigav  Resten 
og  Skibet.  ^) 


1)  Brevvexling  osv.,  pag.  60—63,  68—69,  Wedel-Frijs  til  Bernstorff, 
8  Septbr.  1759.  *)  Depeche  til  Gleichen,  1  Marts  1760.  Nr.  161,  cfr.  Schåfer 
II,  }),  pag.  161  og  363.  ')  Depeche  til  Bothmer  af  24  Juni  1762. 
*)  Nr.  155,  173,  174.  *,i  Depeche  til  Bothmer  af  8  Mai  1762,  cfr. 
Garde:  den  dansk-norske  Sømagt,  pag.  220—21.  I  Aug.  1762  indtraf  et 
lignende  Tilfælde  med  en  hollandsk  Convoi,  men  der  satte  det  hol- 
landske Krigsskib  sig  til  Modværge  og  opbragtes  tilligemed  den  hele 
Convoi.  Senere  frigaves  saavel  Fregaten  som  Handelsskibene,  men 
den  engelske  Regering  nægtede  at  give  Erstatning  og  al  anden  Satis- 
factiou. 

Det  var  saaledes  lykkedes  den  danske  Regering  trods 
alle  Vanskeligheder  at  bevare  sin  Neutralitet.  Efterhaanden 
foregik  der  ogsaa  en  gunstig  Forandring  i  Choiseuls  Mening 
om  den  danske  Politik.  Han  havde  seet  dens  Loyalitet  og 
han  begreb,  at  Danmark  fornuftigvis  ikke  kunde  følge  nogen 
anden.  Den  private  Brevvexling,  som  de  to  Ministre  førte 
med  hinanden,  befæstede  end  yderligere  Forholdet  og  ud- 
viklede sig  til  en  saadan  Fortrolighed,  at  den  stolte  Choiseul 
ofte  søgte  Raad  hos  sin  beskedne  Collega.  Med  stor  Til- 
fredshed kunde  Bernstorff  i  August  1759  charakterisere 
Stillingen  saaledes,  at  vi  „ikke  stode  os  slet  med  Nogen 
og  meget  godt  med  Frankrig."  ^)  Og  paa  samme  Tid 
skriver  Choiseul  til  Bernstorff:  „jeg  har  sagt  til  min  Herre, 
hvad  jeg  endnu  aldrig  har  sagt  i  mit  Liv  om  Nogen,  at  jeg 
svarer  for  Dem  som  for  mig  selv,  og  at  Hans  Majestæts 
Interesser  ikke  udsættes  for  nogen  Fare,  naar  jeg  meddeler 
Dem  vore  intimeste  Hemmeligheder,  som  hidtil  have  været 
skjulte  endog  for  vort  eget  Ministerium."  ^)  Dette  ude- 
lukkede imidlertid  ikke,  at  Choiseul  engang  imellem  blev 
utaalmodig,  naar  det  forekom  ham,  at  Bernstorff  altfor 
ivrigt  interesserede  sig  i  Paris  for  Hanover,  Hessen,  Bremen 
og  Mecklenburg,  eller  naar  han  troede,  at  de  danske  Ge- 
sandter viste  for  megen  Sympathi  for  England   og  Preussen. 

Choiseuls  virksomme  Aand  fandt,  midt  under  de  store 
Krav,  Øieblikket  stillede  til  den.  Tid  til  at  beskjæftige  sig 
med  Fremtiden.  Han  deelte  ganske  Bernstorffs  Betragtning 
af  den  daværende  politiske  Combiuation  som  unaturlig  og 
forbigaaende.  Det  eneste,  der  efter  hans  Mening  var  blivende 
deri,  var  Kampen  mellem  Frankrig  og  England,  alt  Andet 
var  forbigaaende.  Keiserinden  havde  kun  eet  Maal  for  Øie, 
nemlig  at  ødelægge  Preussen,  og  saasnart  det  var  naaet, 
vilde  hun  eller  hendes  Efterkommere  igjen  nærme  sig  Eng- 
land; det  var  derfor  stridende  mod  Frankrigs  Interesse,  at 
Preussen  tilintetgjordes.  Ogsaa  Alliancen  med  Rusland  var 
forbigaaende,  thi  den  skyldtes  kun  Frankrigs  Forbindelse 
med  Østrig  og  vilde  ophøre  med  denne,  saameget  mere  som 


^)  Brev  af  28  Aug.  1759  til  Geheimeraad  i  Conseillet  Baron  Dehn, 
denoratjg  ved  Badet  i  Barége.  ')  See  Brevvexling  pag.  70  cfr.  88, 
117—18. 

Ruslands  Handelsinteresser  altid  drog  dette  Rigs  til  Eng- 
laud. ^)  Frankrig  maatte  saaledes  være  forberedt  paa,  at 
der  i  en  maaskee  nær  Fremtid  kunde  danne  sig  en  stor 
Coalition  om  England  imod  det.  Modvægten  herimod  kunde 
alene  søges  i  Syden  hos  de  bourbonske  Hoffer,  og  derfor 
var  en  bourbonsk  Famiiiepagt  en  politisk  Nødvendighed  for 
Frankrig.  Den  maatte  endvidere  søges  i  Norden,  der  skulde 
hindre  Ruslands  Indblanding  i  Europas  Anliggender,  som 
Choiseul  i  den  Grad  frygtede,  at  den  russiske  Hærs  Seire 
i  Løbet  af  Efteraaret  1759  endog  foruroligede  ham  mere 
end  Frankrigs  Nederlag.  ^)  Det  gjaldt  altsaa  for  ham  om 
at  danne  et  stærkt  Forbund  mellem  Danmark-Norge  og 
Sverig,  som  skulde  støtte  sig  til  Frankrig. 

Han  beklagede  nu,  at  man  saa  „letsindigt"  havde  draget 
Sverig  ind  i  Krigen,  thi  dens  uheldige  Gang  kunde  bevirke, 
at  Magten  gik  over  til  Hofpartiet,  hvad  der  paa  Grund  af 
Dronningens  Slægtskabsforhold  og  Sympathier  vilde  være 
eensbetydende  med  Sverigs  Alliance  med  Preussen  og  Eng- 
land. Uagtet  Choiseul  var  meget  misfornøiet  med  den 
Maade,  paa  hvilken  Svenskerne  førte  Krigen  i  Pommern,  og 
den  Vankelmodighed,  som  Høpken  havde  viist  under  For- 
handlingerne om  Landgangen  i  Skotland,  og  uagtet  hau 
meente,  at  Frankrig  i  Grunden  vilde  være  bedst  tjent  med, 
at  Sverig  styredes  af  en  enevældig  Konge,  som  kunde  gjen- 
optage  den  tidligere  Krigspolitik,  var  der  dog  under  de  givne 
Omstændigheder  intet  Andet  at  gjøre  end  at  opretholde  den 
bestaaende  Forfatning  og  at  hævde  det  herskende  Parti  i 
Besiddelsen  af  Magten.  Han  vilde  derfor  anvende  Frankrigs 
hele  Indflydelse  i  Sverig  for  at  hindre,  at  den  kommende 
Rigsdag  skulde  medføre  nogen  Forandring  i  Sverigs  For- 
fatning eller  Regering,  og  dernæst  for  at  bringe  en  Tripel-Alli- 
ance  istand  mellem  de  nordiske  Stater  og  Frankrig.  Det 
var  denne  Plan,  han  i  Sommeren  1759  meddeelte  Bern- 
storff: 3) 

I  det  første  Punkt,  Forfatningens  Bevarelse,  var  denne 
ganske  enig,  thi   hvad   Frankrig  her   vilde   holde   paa,   fordi 


»)  Flassan  VI  pag.  132—33  cfr.  pag.  219—225.  "")  Wedel-Frija  til 
Bernstorff  af  8  Septbr.  1759.  ^)  Brevvexling:  pag.  20,  23—24,  29, 
41—47. 

det  for  Tiden  ikke  kunde  faae  noget  Bedre,  holdt  Danmark 
paa  som  det  Bedste.^)  De  to  Regeringer  bleve  altsaa  let 
enige  om  at  virke  sammen  ved  den  forestaaende  Rigsdag, 
og  da  den  franske  Ambassadør.  Marquis  d'Havrincourt, 
ikke  stod  paa  nogen  god  Fod  med  den  danske  Gesandt 
Asseburg,  bragte  Bernstorff  det  store  Offer  at  tilbagekalde 
denne  udmærkede  Minister,  ^)  der  afløstes  af  Schack  (senere 
kaldet  Schack-Rathlow),  hvem  det  lykkedes  at  stille  sig  i  et 
bedre  Forhold  til  sin  bydende  Iranske  Collega.  Hvad  der- 
næst angik  Choiseuls  „store  Plan",  som  han  kaldte  Tripel- 
Alliancen.  saa  stemmede  den  netop  ganske  med,  hvad  Bern- 
storff selv  ojDrindelig  havde  paatænkt.  ^)  Han  erklærede 
derfor,  at  han  ikke  mindre  end  Choiseul  ønskede,  at  den 
lod  sig  udføre,  men  han  havde  gjort  for  nøie  Bekjendtskab 
med  den  svenske  Mistro  og  med  Høpkens  Ubestemthed,  til  at 
turde  haabe  derpaa.  *) 

Choiseul  henvendte  sig  nu  til  Sverig  og  i  en  udførlig 
egenhændig  Memoire  instruerede  han  i  September  1759  den 
franske  Ambassadør  til  at  udvikle  Planen  for  Høpkeu  og 
da  denne  modtog  den  temmelig  køligt,  skærpede  Choiseul 
sin  Anbefaling  ved  den  Tilføielse.  at  Frankrig  vilde  ophøre 
med  at  støtte  den  svenske  Regering,  hvis  denne  fastholdt 
sine  nationale  Fordomme.  ^)  Men  alle  Bestræbelser  vare 
frugtesløse.  Høpken  forsikkrede  vel.  at  den  s^'enske  Re- 
gering for  sit  Vedkommende  var  meget  villig,  forudsat  na- 
turligvis at  Danmark  gav  fyldestgjørende  Garantier  for  sin 
Oprigtighed,  men  han  troede,  at  Øieblikket  ikke  just  var 
heldigt  valgt,  da  man  fra  flere  Sider  arbeidede  paa  Fred. 
og  det  ikke  kunde  være  Andet  end  at  en  saadan  Alliance 
maatte  vække  Mistro  til  Frankrigs  Hensigter.  Det  var  der- 
for vistnok  bedst  at  opsætte  Udførelsen  af  Planen  til  efter 
at  Freden  var  sluttet.  ^) 

Da  det  foreslaaede  Forbund  ikke  skulde  have  Virkning 
under   den   daværende   Krig,   var  den  svenske  Regerings  Be- 


1)  Nr.  130,  143,  Brevvexling.  pag.  52—57.  ^)  Nr.  140,  142.  Brev- 
vexling  pag.  40—41,  54,  72—73,  83—84.  ^ )  Ovenfor  pag.  10—11.  •*)  Nr. 
139,  142  og  I'.revvexling,  pag.  85,  99—100.  *)  Brevvexling,  pag.  70 
—73,  90—91.  «)  Depeche  fra  Schack  af  1  April  1760,  fra  Wedel- 
Frijs  af  11  Januar  1760. 

mærkning  ikke  uden  Grund.  Heller  ikke  Bernstorff  fandt  Øie- 
blikket  synderlig  gunstigt  til  at  forbinde  sig  nærmere  med  Frank- 
rig, og  han  ..lykønskede  sig  over.  at  vi  ikke  ved  Traktaten  af  4 
Mai  havde  knyttet  os  saaledes  til  dette  Land,  at  det  kunde 
drage  os  med  sig  i  sin  Ulykke  "'  M  Ogsaa  paa  Choiseul 
maatte  Høpkens  Bemærkning  gjøre  Indtryk,  thi  han  havde 
virkelig  allerede  i  nogen  Tid  tænkt  alvorlig  paa  Fred, 
skjøndt  han  endnu  d.  20  Juni  havde  skrevet  til  Bernstorff 
at  „han  aldrig  vilde  tillade,  at  der  nær  eller  fjærn  fremkom 
Fredsforslag  til  Fjenden  fra  Frankrigs  Side". 

I  Begyndelsen  af  Sommeren  1759  havde  de  franske 
Generaler  Contades  og  Broglie  vundet  Fordele  i  West- 
Tydskland  og  Choiseul  lagde  strax  den  Plan,  at  saasnart 
Øst-Friesland  paany  var  blevet  besat,  skulde  man  foreslaae  den 
danske  Regering  i  Henhold  til  Traktaten  af  4  Mai  at  tage 
dette  Land  i  Besiddelse  med  et  Troppecorps  og  holde  det 
indtil  Freden.  Den  franske  Årmee  s"kulde  da  ikke  trænge 
videre  frem  i  Hanover.  men  Choiseul  vilde  „overlade  det  til 
det  danske  Hofs  gode  Tjenester  og  Mægling  at  pacificere 
idetmindste  denne  Deel  af  Tydskland,"  hvorimod  Frankrig  til 
Gjengjæld  vilde  bevæge  Rusland  til  at  træffe  en  endelig 
Ordning  med  Danmark  om  Holsteen.  ^)  Men  det  var  kun 
kort,  at  Lykken  tilsmilede  de  franske  Vaaben.  Nederlaget 
ved  Minden  den  1  August  gjorde  en  brat  Ende  paa  disse 
Combinationer.  der  neppe  heller  vilde  have  tiltalt  Bernstorff'. 
Slag  i  Slag  paafulgte  nu  Guadeloupes  og  Quebeks  Erobring 
af  Englænderne,  Touloner  og  Brester  Flaadens  Nederlag  og 
Bombardementet  af  Havre.  Frankrigs  Tilstand  var  fortvivlet. 
Armeen  førte  Krigen  imod  sin  Villie,  Flaaden  existerede 
ikke  mere  og  alle  finantsielle  Ressourser  vare  udtømte.  I 
Provindserne  var  Misfornøielsen  saa  stor,  at  man  f.  Ex.  i 
Bretagne  og  Normandie  næsten  længtes  efter  at  bytte  den 
franske  Regerings  Aag  med  det  engelske  og  at  man  mis- 
undte  Guadeloupe   dens   Skjæbne.  ^)     Choiseul,    der  for  kort 


M  See  Depeche  til  Wedel-Frijs  af  24  Nov.  1759.  '^)  Depeche  fra 
Wedel-Frijs  af  3  Aug.  og  20  Septbr.  1759.  Cfr.  U.-Sternberg  1.  c. 
pag.  26,  som  urigtigt  tillægger  Bernstorff  denne  Plan.  Er  denne  Mis- 
forstaaelse  bevidst  eller  havde  Choiseul  muligvis  fremstilllet  Sagen 
saaledes  i  Stockholm?         ^)  Depeche  fra  Wedel-Frijs  af  5  Nov.  1759. 

Tid  siden  saa  overmodigt  havde  bebreidet  den  danske  Re- 
gering, at  den  havde  fulgt  Bernis's  Opfordring  til  at  arbeide 
for  Freden,  maatte  nu  i  September  1759  anmode  Bern- 
storff om  at  vise  ham  den  samme  Tjeneste.  Danmark 
skulde,  tilsyneladende  ledet  af  sin  egen  Interesse  for  Freden, 
forhøre  sig  i  England,  om  man  der  vilde  indlade  sig  paa 
Fred.  Men  det  franske  Cabinet  fastholdt  Fordringen  om. 
at  de  to  Krige  skulde  holdes  adskilte,  saa  at  Freden  kun 
sluttedes  mellem  Frankrig  og  England,  hvorimod  det  over- 
lodes til  de  andre  Magter  at  ende  den  tydske  Krig  eller  at 
fortsætte  den,  i  sidste  Tilfælde  helst  uden  nogen  Deeltagelse 
af  Frankrig  og  England.^) 

Bernstorff  havde  forudseet,  at  en  saadan  Anmodning 
vilde  komme,  og  han  var  ikke  glad  ved  at  modtage  den.  ^) 
Han  havde  opfordret  Choiseul  til  i  Tide  at  udarbeide 
Planen  til  en  almindelig  Fred.  ^)  men  her  foresloges  kun  en 
Fred  mellem  England  og  Frankrig.  Vilde  det  engelske 
Cabinet,  der  tidligere,  da  Lykken  var  det  imod,  havde  af- 
slaaet  en  Separatfred,  nu  da  de  engelske  Vaaben  overalt 
vare  seirrige,  vise  sig  mere  tilbøieligt  dertil?  Efter  Bern- 
storffs Overbeviisning,  som  han  dog  ikke  udtalte  til  Choiseul, 
burde  Frankrig  overhovedet  ikke  tænke  paa  Fred,  saalænge 
det  endnu  stod  under  Trykket  af  sine  sidste  Nederlag.  I 
1757  havde  England  og  Preussen  holdt  ud.  skjøndt  dengang 
Alt  var  imod  dem.  nu  var  Touren  til  Frankrig  at  samle  sin 
hele  Energi  for  at  give  Samerne  en  anden  Vending,  før  det 
indlod  sig  paa  Fredsforhandlinger,  thi.  som  Forholdene  nu 
vare,  vilde  en  Fred  gjøre  England  til  Herre  paa  Søen  og 
Preussen  til  Enehersker  i  Nord-Tydskland  og  for  lang  Tid 
vilde  Frankrigs  Magt  og  Anseelse  være  knækket.^)  Medens 
Bernstorff  altsaa  hverken  ansaae  en  Separatfred  for  mulig 
eller  Freden  i  det  Hele  for  nyttig  under  nærværende  Om- 
stændigheder, følte  han  tillige,  hvor  misligt  det  vilde  være 
for  Danmark  at  fremkomme  med  et  saadant  Forslag.  Hvor- 
ledes vikle  vort  Forhold  blive  til  Østrig  og  Rusland,  hvis 
Bistand  vi  behøvede  til  Løsningen  af  det  holsteenske  Spørgs- 


»)  Brevvexling,   pag.   73—78.         *)    Nr.    136.         ')  Brevvexling,    pag. 
57—58,  cfr.  84.      *)  Depeche  til  Wedel-Frijs  af  24  Nov.  1759. 

maal,  naar  disse  to  Regeringer  erfarede,  at  Frankrig  ved 
vor  Hjælp  vilde  trække  sig  ud  af  Krigen,  for  ikke  at  tale 
om  Preussen,  som  vi  søgte  at  berøve  dets  eneste  Allierede? 
Endelig  frygtede  han  ogsaa  for,  at  Choiseul  i  sin  Utaal- 
modighed  arbeidede  for  Freden  ad  flere  Veie  paa  eengang, 
hvad  der  saa  ofte  havde  fremkaldt  Forvirring  og  Misfor- 
staaelse.  Choiseul  havde  selv  udtalt,  at  Spanien  havde  paa- 
taget sig  en  Mægling,  Rygtet  berettede,  at  den  franske  Ge- 
sandt i  Haag  havde  sat  sig  i  Forbindelse  med  sin  engelske 
CoUega,  Yorke,  og  endnu  mere  frygtede  Bernstorff  for  „de 
ukaldede  Forhandlere",  som  udenfor  Ministeriet  blandede 
sig  i  Frankrigs  Politik.^)  Choiseul  benægtede  vel  at  have 
skjult  Noget  for  Bernstorff,  men  landt  dog  Anledning  til 
nærmere  at  bestemme,  hvad  han  ventede  af  Danmark  og 
hvad  Spanien  skulde  gjøre.  Denne  sidste  Magt  havde  paa- 
taget sig  en  egentlig  Mægling  i  London  med  Hensyn  til 
Krigen  i  Amerika,  medens  den  danske  Regering  skulde  virke 
ved  „Insinuationer"  i  London  augaaende  dette  Spørgsmaal 
og  dernæst  yde  sine  gode  Tjenester  til  Fredens  Gjenop- 
rettelse  i  Europa.  ^)  Bernstorff  fik  imidlertid  snart  ad  anden 
Vei  Bestyrkelse  for  sin  Mistanke  om,  at  Choiseul  ogsaa 
søgte  at  virke  ved  Hjælp  af  private  Agenter  i  London, 
thi  han  erfarede  af  Hiibner,  at  Choiseul  havde  henvendt 
sig  til  ham  desangaaende  og  udtrykkelig  havde  paalagt  ham 
at  holde  det  hemmeligt  for  Bernstorff.  ^) 

Af  alle  disse  Grunde  var  Bernstorff  saaledes  ikke  meget 
tilfreds  med  Choiseuls  Anmodning,  men  han  troede  dog  ikke, 
at   kunne   undslaae   sig  for    at  efterkomme  den,  saavidt  det 


^)  Brev  til  de  Cheusses  af  22  Oct.  1759.  Tænkte  Bernstorfi  ved  disse 
„ukaldede  Forhandlere"  paa  Madame  Pompadour  eller  hentydede  han 
til  Ludvig  den  15des  hemmelitre  Diplomåtie,  som  først  i  den  sidste  Tid 
er  blevet  fuldstændigt  bragt  for  Lyset  ved  Boutaric's  Skrift:  „la 
correspoudance  secréte  inédite  de  Louis  XV",  og  ved  Broglies:  „le  secret 
du  roi"?  Bernstorff  kjendte  gjennem  Osten  denne  besynderlige  Intri- 
gue.  Osten  havde  nemlig  opdaget,  at  Hopitals  Secretair  d'Eon 
underholdt  en  hemmelig  Correspoudance  med  Ludvig  den  15de  uden 
sin  Chefs  og  Choiseuls  Vidende,  samt  at  Prindsen  af  Conti  og  den 
første  Secretair  i  Udenrigsministeriet  Tercier  vare  Hovedleddene  i 
denne  Organisation  See  Dep.  fra  Osten  af  8  Juni  1759.  ^j  Brevvex- 
ling,    pag.  91—95.         ^)   Danske    Samlinger,    IV,    303—305. 

lod  sig  gjøre  uden  at  skade  Danmarks  politiske  Stilling,  i) 
Han  rettede  altsaa  en  i  almindelige  Udtryk  holdt  Fore- 
spørgsel til  den  herværende  engelske  Gesandt,  men  det 
mundtlige  Svar  blev.  som  han  havde  forudseet  det.  „Under 
nærværende  Forhold  og  saalænge  Felttoget  mellem  Kongen 
af  Preussen  og  hans  Fjender  endnu  ikke  var  tilendebragt, 
vilde  det  ikke  være  muligt  at  udtale  sig  om  Fredsbetingelser; 
men  hvis  Frankrig  virkelig  ønskede  Fred  og  vilde  fremkomme 
med  Forslag  derom,  var  det  engelske  Cabinet  rede  til  at 
svare  derpaa  saaledes,  at  ikke  blot  Frankrig  men  hele  Eu- 
ropa skulde  anerkjende  dets  Billighedsfølelse  og  Ønske  om 
at  sætte  en  Grændse  for  Krigens  Ulykker."  ^)  Dertil  ind- 
skrænkede den  danske  Regering  sig.  Paa  passende  Maade 
afslog  Bernstorff  for  Tiden  at  gjøre  Brug  af  den  ham  givne 
Bemyndigelse  til  at  arbeide  paa  Separatfreden  med  Chur- 
fyrsten  af  Hanover.  ^)  Samtidig  tilskrev  han  de  danske  Ge- 
sandter, at  under  Sagernes  daværende  Tilstand  vilde  ethvert 
Forsøg  paa  at  mægle  Fred  være  frugtesløst,  og  det  forbødes 
dem  derfor  at  yttre  Noget,  der  kunde  forstaaes,  som  om 
Kongen  var  villig  til  at  modtage  et  idetmiudste  for  Tiden 
saa  utaknemligt  Hverv.  *) 

Denne  Instruktion  kom  meget  beleilig,  thi  den  danske 
Regering  kunde  let  have  faaet  en  Opfordring  til  nye  Freds- 
forsøg  fra  den  modsatte  Side.  I  Slutningen  af  November 
1759  gjorde  nemlig  England  og  Preussen  ganske  uventet 
ved  Prinds  Ludvig  af  Brunswig  Forslag  om  Fredsforhand- 
linger i  Haag.  Choiseul  begjærede  Bernstorffs  Mening  om. 
hvad  Betydning  man  kunde  tillægge  dette  Skridt,  og  denne 
svarede  strax,  at  Forslaget  var  oprigtigt  meent  men  at  det 
neppe  vilde  føre  til  Noget.  ^)  Preussen  og  England  meddeelte 
deres  Forslag  officielt  til  den  danske  Regering  og  det  synes,  at 
det  var  Hensigten  at  begjære  dennes  Mægling.  Men  det 
danske   Cabinet  indskrænkede   sig   til   i   almindelige    Udtryk 


')  Brevvexling,  pag.  84 — 87.  -)  Brevvexling,  pag.  95 — 97.  Spaniens 
Mæglingsforsøg  i  London  havde  et  lignende  Udfald,  see  Brevvexling, 
pag.    132  og  Flassan  1    c,   VI,   pag.    280—82.  ')    Brevvexling,  pag. 

98—99.  ")  Dep.  til  Bachoff  af  15  Dec.  1759.  *)  Brevvexling,  pag. 
104 — 126,  cfr.  Dep.  fra  Osten  af  18  Januar  1760  med  en  Analyse  af 
Choiseuls  Memoire  til  Kaunitz  om  dette  Fredsforslag. 

at  svare  paa  Meddelelsen,  og  Bernstorff  skrev  til  Osten  den 
23  Februar  1760,  at  det  var  langt  fra.  at  Kongen  ønskede 
at  overtage  et  saa  utaknemligt  og  ubehageligt  Hverv,  som 
kun  paa  Grund  af  gamle  Fordomme  forekom  Publikum 
hæderligt,  men  i  Virkeligheden  kun  medførte  Vanskeligheder 
og  Forlegenheder." 

Som    bekjendt    gik    det.    som    Bernstorff   havde    tænkt. 
Det  engelsk-preussiske  Fredsforsøg  førte  ikke  til  Noget. 


IV. 

Forhandlinger  om  det  holsteenske  Spørgsmaal. 

Storfyrstindens  Forbindelse  med  Osten.  Hendes  forandrede  Be- 
tragtning af  Mageskiftesagen.  Bern  storfis  Grunde  til  ikke  længere  at 
opsætte  Forhandlingen.  Choiseuls  Raad  om  at  forberede  den  ved  Rus- 
lands Tiltrædelse  til  Traktaten  af  4  Mai  1758.  Underhandling  herom. 
Combination  med  Danmarks   Tiltrædelse  til  Conventionen  af  20  Marts 

1759.  Grunde,  hvorfor  Danmark  nu  var  tilbøielig  til  at  tiltræde  Con- 
ventionen paa  Betingelse  af,  at  Rusland  tiltraadte  Traktaten.  Vanske- 
ligheder fra  Ruslands   Side.     Frygt  for  en   engelsk   Flaade  i  Foraaret 

1760.  Rusland  tiltræder  Traktaten  af  4  Mai  den  21  Marts  1760  og 
Danmark  tiltræder  Conventionen  af  20  Marts  den  28  Marts.  De  to 
russisk-østrigske  Traktater  af  1  April  1760  og  Østrigs  Løvter  til 
Rusland   angaaende   de   gottorpske  Fordringer   og  om  Øst-Preussen. 

Den  væsentligste  Fordeel,  som  Traktaten  af  4  Mai  1758 
havde  stillet  den  danske  Regering  i  Udsigt,  var  de  Allieredes 
virksomme  Bistand  til  Losningen  af  det  holsteenske  Spørgs- 
maal. Dette  var  den  Kræftskade,  af  hvis  Helbredelse  det 
danske  Monarkis  Liv  afhang,  og  det  udgjorde  derfor  det 
Middelpunkt,  om  hvilket  Bernstorffs  hele  Politik  samlede  sig. 
Som  ovenfor  viist,  havde  han  imidlertid  hidtil  ikke  direkte 
kunnet  tage  fat  paa  dette  Spørgsmaal,  da  han  efter  det 
mislykkede  Lynarske  Forsøg  først  maatte  skabe  sig  en  ny 
Operationsbasis. 

I  denne  Henseende  havde  de  forløbne  Aar  ikke  været 
unyttige.  Osten,  som  i  1757  havde  afløst  Molzahn  i  Gesandt- 
skabsposten  i  Petersborg,  havde  sat  sig  som  Opgave  at 
vinde  Storfyrstindens  Gunst  og  han  havde  fuldstændigt  naaet 
dette  Maal.  Han  havde  begyndt  med  at  sikkre  sig  hendes 
Fortrolige.     Den   engelske  Gesandt,   Hanbury  Williams,  som 

9* 

var  hendes  politiske  Raadgiver,  havde  tidligere  været  en 
Modstander  af  Mageskiftet,  men  Osten  forstod  saaledes  at 
omstemme  ham,  at  han  ved  sin  Tilbagekaldelse  fra  Peters- 
borg optog  som  et  særligt  Punkt  i  den  politiske  Instruction, 
han  efter  Storfyrstindens  Begjæring  efterlod  til  Veiledning 
for  hendes  Handlinger,  at  hun  snarest  muligt  burde  bringe 
den  holsteenske  Sag  til  Afslutning.  Hendes  Hjertes  Ven, 
Poniatowsky,  med  hvem  Osten  fra  Ungdommen  af  havde 
været  meget  nær  forbundet,  „arbeidede  for  denne  Sag,  som 
om  den  var  hans  egen."  Bestouchew  endelig,  der  efter- 
haanden  ganske  havde  sluttet  sig  til  hende,  havde  altid 
været  en  Tilhænger  at  Mageskiftet,  som  han  erkjeudte  for 
at  være  stemmende  med  Ruslands  Interesser.  Fra  alle 
Sider  hørte  Catharine  saaledes  kun  Anbefalinger  for  Osten 
og  hans  Sag.  Men  Omstændighederne  førte  ham  meget 
videre  og  gav  ham  en  Stilling  hos  hende,  om  hvilken  han 
aldrig  havde  drømt.  Williams  kaldtes  tilbage  1757,  det 
følgende  Aar  faldt  Bestouchew,  og  samme  Aar  maatte  Ponia- 
towsky forlade  Petersborg.  Osten,  der  med  stor  Behændighed 
havde  undgaaet  at  drages  med  i  sine  Venners  Fald,  blev  nu 
paa  eengang  baade  hendes  politiske  Raadgiver  og  hendes 
intimeste  Fortrolige,  og  den  hemmelige  Brevvexling,  som 
hun  vedblev  at  underholde  med  Poniatowsky,  gik  igjennem 
hans  Hænder  paa  en  saadan  Maade,  at  han  ligefrem  kunde 
lade  den  Ene  meddele  den  Anden,  hvad  han  vilde,  og  kun 
det.  ^)  Catharine  havde  ikke  Anledning  til  at  fortryde  den 
Tillid,  hun  viste  ham,  thi  hans  Raad  vare  altid  gode  og 
han  bevarede  hendes  Hemmeligheder  for  Alle,  uudtagen  for 
sin  Chef,  for  hvem  han  dengang  Intet  skjulte.  Det  vilde 
være  vanskeligt  at  finde  to  saa  fuldendte  Skuespillere  som 
Catharine  og  Osten,  og  saaledes  kunde  de  da  i  Aareviis  fort- 
sæ-tte  deres  intime  Forbindelse  med  saa  stor  Kunst,  at 
kun  meget  Faae  havde  nogen  Anelse  om,  at  den  existerede, 
skjøndt  Alle  vogtede  paa  Storfyrstindens  mindste  Bevægelser. 
Og  hvad  der  maaskee  er  endnu  mærkeligere,  hun,  der  ellers 
i  en  saa  mærkværdig  Grad  forstod  at  beherske  Alle ,  der 
kom  i  Berøring  med  hende,  vandt  aldrig  noget  Herredømme 
over  ham;   med    uforstyrrelig    Kulde   og  ubestikkelig  Skarp- 


Ostens  Gesandtskaber,  i  Hist.  Tidsskr.  1.  c.  pag.  501. 

synethecl  iagttog  han  hende  og  indberettede  til  sin  Regering, 
hvad  han  saae.  M 

Virkningen  af  denne  Forbindelse  var,  at  Storfyrstinden 
kom  i  nærmere  Forhold  til  Bernstorff  og  lærte  at  vurdere 
hans  Dygtighed  og  Paalidelighed,  hvad  der  blev  overordent- 
ligt vigtigt  i  Fremtiden,  thi  da  hun  besteeg  Ruslands  Throne, 
betragtede  hun  altid  hans  simple  Ord  som  den  bedste  og 
sikkreste  Garantie.  det  danske  Hof  kunde  give.  Endvidere 
vænnede  hun  sig  til  at  see  paa  Mageskiftet  som  paa  en  po- 
litisk Nødvendighed,  hvis  Gjeunemførelse  kun  beroede  paa 
Tid  og  Omstændigheder,  Men  længere  gik  hendes  Med- 
gjørlighed  rigtignok  heller  ikke.  thi  det  laae  ikke  i  hendes 
Natur  at  lade  sig  paavirke  af  Erkjendtlighed  og  Venskab, 
Hun  havde  ikke  Noget  imod  at  opgive  det  ubetydelige  Hol- 
steen,  men  hun  vilde  have  saa  Meget  derfor  som  muligt. 
For  Tiden  var  det  Penge  som  hun  behøvede,  baade  i  Øie- 
blikket  for  at  dække  sine  Udgifter,  der  langt  overstege 
hendes  Indkomster  og  nødte  hende  til  allehaande  mislige  og 
lidet  sømmelige  Expedienter,  ^)  og  for  Fremtiden,  da  den 
russiske  Krone  maaskee  kun  ved  Hjælp  af  dem  kunde 
sikkres  hende  og  Storfyrsten,  naar  Keiserinden  døde.  Da 
kun  derfor  i  Marts  1757  skulde  angive  Osten,  paa  hvilke 
Betingelser  hun  var  villig  til  at  arbeide  for  en  Overeens- 
komst  med  Danmark,  forlangte  hun  foruden  de  to  Grev- 
skaber og  foruden  at  Danmark  skulde  overtage  hele  den 
Gjæld  en  bloc,  som  hvilede  paa  det  gottorpske  Holsteen, 
desuden  en  contant  Udbetaling  af  IV2  Million  Daler.  I 
1750  havde  det  danske  Forslag  foruden  Grevskaberne  kun 
omfattet  P/a  Million  til  Gjældens  Betaling  og  intet  Videre, 
Selv  om  den  contante  Udbetaling  maaskee  kunde  ventes 
nedbragt  ved  Forhandlingen  til  et  ringere  Beløb,  var  dette 
nye   Forslag   dog   absolut   uantageligt,   saa  meget   mere  som 


')  Om  Ostens  Stilling  og  de  daværende  petersborgske  Hofforhold, 
henvises  i  det  Hele  til  Ostens  Gesandtskaber  i  Hist.  Tidsskrift,  1.  c. 
-)  At  hun  hemmelig  modtog  en  aarlig  Pension  af  England  og  at  hun 
ved  Laan  og  ad  andre  mere  complicerede  Veie  tilvendte  sig  Penge  af 
Danmark  var  det  Mindste,  see  Ostens  Gesandtskaber  1.  c,  pag.  487 — 88. 
Værre  var  det,  at  hun  ikke  generede  sig  for  at  drage  Fordoel  af  rige 
Privatmænds  Svaghed  for  hende,  til  at  forskaffe  sig  Penge,  hvad  der 
erfares  af  Ostens  Depecher. 

Ingen,  ikke  engang  den  storfyrstelige  Regering  selv,  vidste, 
hvor  stor  Gjælden  var.  Bernstorff  afslog  det  derfor  ube- 
tinget, medmindre  det  territoriale  Vederlag  opgaves,  thi 
under  den  Forudsætning  vilde  han,  om  fornødent,  endog  for- 
øge den  contante  Udbetaling  til  2  Millioner  Daler.  Men 
dertil  kom,  at  Storfyrstinden  ikke  længere  besad  det  store 
Herredømme  over  sin  lidet  begavede  Gemal,  som  hun  tidligere 
havde  havt,  og  desto  misligere  vilde  det  derfor  være  for  hende 
at  sætte  det  paa  en  maaskee  for  stærk  Prøve  for  en  Sag,  der 
dog  kun  havde  en  underordnet  Vigtighed  for  hende  og  som 
i  alt  Fald  kunde  vente.  Endelig  kunde  man  aldrig  være 
sikker  paa  hendes  Venskab,  thi  hun  var  lunefuld  og  let  til 
at  føle  sig  fornærmet  eller  berørt  i  sine  personlige  Inter- 
esser. Derpaa  havde  man  allerede  havt  et  Bevis  i  Anled- 
ning af  det  liibeckske  Coadjutorvalg.  Det  var  iøvrigt  ikke 
af  nogen  Familiefølelse  for  sin  Fætter,  Biskoppens  Søn,  at 
hun  tog  sig  denne  Sag  saa  nær;  men  hun  frygtede  for.  at 
hendes  fattige  holsteenske  Slægtninge  engang  skulde  falde 
hende  til  Byrde  og  ved  deres  Nærværelse  i  Ruslaud  ophidse 
Nationalfølelsen  mod  det  fremmede  Fyrstehuus.  Med  hele 
sin  Lidenskabelighed  søgte  hun  derfor  at  hindre  og  senere 
at  omstøde  Valget,  og  hun  erklærede  endog,  at  hvis  Kongen 
ikke  strax  lod  det  gaae  tilbage,  vilde  hun  aldrig  understøtte 
Mageskiftet,  v^om  ovenfor  bemærket,  lykkedes  det  dog  til- 
sidst  Bernstorff  at  berolige  hende  med  det  Løvte.  at  Op- 
givelsen af  Valget  kunde  blive  et  af  Vilkaarene  i  en  til- 
kommende Mageskiftetraktat. 

Selv  med  disse  Indskrænkninger  var  der  dog  gjort  et 
stort  Skridt  fremad,  naar  Storfyrstinden,  der  havde  bragt 
den  Lynarske  Forhandling  til  at  strande,  nu  ikke  længere 
modsatte  sig  Mageskiftet  i  Principet.  Og  fra  alle  andre 
Sider  kunde  man  regne  paa  at  finde  Velvillie  for  Sagen. 
Keiserinden  havde  Intet  imod  den,  kun  ønskede  hun  ikke, 
at  Storfyrsten  og  Storfyrstinden  skulde  blive  oeconomisk 
uafhængige  af  hende,  og  de  Russere,  som  toge  Hensyn  til 
Ruslands  Vel,  frygtede  for,  at  „Holsteen  skulde  blive  Rus- 
lands Hanover".  Men  disse  Allierede  vare  rigtignok  kun 
passive,  thi  ingen  af  dem  vilde  træde  aktivt  op  for  at  over- 
vinde Storfyrstens  Stivsind,  der  „var  døv  for  Fornuftgrunde 
men  kunde   give    efter  for  et  Lune,"    og  som  understøttedes 

af  haus  holsteenske  Raadgivere,  Brockdorff  og  Stampke. 
Enhver,  selv  de  fremmede  Regeringer,  havde  sine  personlige 
Interesser,  der  laae  ham  nærmere  end  denne  Sag,  og  Ingen 
vilde  for  dens  Skyld  paadrage  sig  Storfyrstens  Vrede,  der 
vel  for  Tiden  ikke  betydede  Noget  men  kunde  blive  desto 
farligere,  naar  han  maaskee  meget  snart  besteeg  Thronen. 
Udsigten  til  at  erhverve  Øst-Friesland  syntes  vel  at  gjøre 
ham  mere  tilbøielig  til  en  Overeenskomst  med  Danmark, 
men  det  viste  sig  snart,  at  efter  hans  Mening  skulde  denne 
Provinds  kun  tjene  til  Vederlag  for  hans  Fordringer  paa 
Slesvig,   uden  at  han  derfor  vilde  opgive  Noget  af  Holsteen. 

Forhandlingen  var  altsaa  forberedt,  idetmindste  saagodt 
Omstændighederne  overhovedet  tillode  det.  Det  gjaldt  nu 
kun  om,  at  sætte  Liv  i  Sagen  og  at  bringe  den  passive  Vel- 
villie  til  at  blive  aktiv.  Dertil  haabede  Bernstorff,  at  Trak- 
taten af  4  Mai  skulde  kunne  være  Midlet.  Det  var  rigtig- 
nok ikke  første  Gang,  at  de  Allierede  havde  lovet  deres 
Hjælp,  uden  at  der  dog  var  kommet  Andet  ud  deraf  end 
lunkne  og  virkningsløse  Anbefalinger.  Men  dennegang  havde 
de  selv  tilføiet  et  Tvangsmiddel  ved  at  paatage  sig  en  reel 
Forpligtelse  for  det  Tilfælde,  at  Forhandlingen  med  Stor- 
fyrsten ikke  førte  til  det  forønskede  Resultat.  Det  var 
meget  tvivlsomt,  om  de  nogensinde  virkelig  vilde  see  sig 
istand  til  at  opfylde  denne  eventuelle  Forpligtelse,  men 
desto  større  Grund  var  der  for  den  danske  Regering  til 
snarest  muligt  at  begynde  Forhandlingen,  medens  de  idet- 
mindste selv  endnu  troede,  at  en  Løsning  af  det  holsteenske 
Spørgsmaal  vilde  befrie  dem  fra  en  byrdefuld  Forpligtelse 
og  medens  Keiserinden  endnu  levede  og  kunde  udøve  sin 
Myndighed  over  Storfyrsten.  Men  under  alle  Omstændig- 
heder vilde  det  forkeerteste  være  at  udsætte  Sagen  til  den 
almindelige  Fred,  thi  den  ., vilde  formodentlig  blive  afsluttet 
efter  den  nye  Mode  i  stor  Fart,  uden  at  man  gav  sig  Tid 
til  at  regulere  de  Punkter,  som  det  var  forbundet  med 
Vanskelighed  at  ordne,  idet  man  i  sin  Glæde  over  at  see 
en  Ende  paa  Krigen  vilde  glemme  eller  idetmindste  lidet 
ændse  alt  Andet". 

Saasnart  Østrig  havde  tiltraadt  Traktaten  af  4  Mai, 
tog  Bernstorff  derfor  fat  paa  Sagen  og  instruerede  i  No- 
vember Gesandterne  i  Paris  og  Wien  til  at  begjære  de  Alli- 

eredes  traktatmæssige  Intervention  i  Petersborg.  ^)  I  disse 
Instruktioner  søgte  han  at  skærpe  de  to  Hoffers  Iver  ved 
at  bevise,  at  de  ikke  havde  en  mindre  Interesse  end  Dan- 
mark af,  at  Rusland  ikke  beholdt  Holsteen,  Frankrig,  fordi 
det  aldrig  vilde  kunne  taale,  at  Czaren  kom  til  at  beherske 
hele  Norden,  Østrig,  fordi  det  vilde  være  forbi  med  den 
tydske  Keisers  Magt,  naar  den  russiske  Keiser  som  Rigs- 
fyrste kunde  blande  sig  i  Tydsklands  indre  Anliggender. 
Denne  sidste  Bemærkning  er  paafaldende.  thi  den  samme 
Fare  vilde  jo  ogsaa  være  tilstede,  naar  Storfyrsten  fik  Olden- 
burg og  Delmenhorst.  Men  Forklaringen  af  denne  tilsyne- 
ladende Modsigelse  ligger  i,  at  Bernstorff  ikke  havde  op- 
givet Haabet  om,  at  Danmark  kunde  erhverve  det  gottorpske 
Holsteen  uden  derfor  at  opgive  de  to  Grevskaber.  Efter 
Traktaten  af  4  Mai  skulde  Mageskiftet  nemlig  skee  uden 
nogetsomhelst  finantsielt  Offer  for  Danmark,  altsaa  uden  at 
dette  (  Land  overtog  den  storfyrstlige  Gjæld  paa  Hertug- 
dømmet, som  Storfyrsten  da  naturligvis  maatte  betale.  Bern- 
storffs Plan  bestod  nu  i,  at  han,  naar  Forhandlingerne  vare 
naaet  saa  vidt,  at  Storfyrsten  skulde  gjøre  Udvei  til  Gjældens 
Betaling,  vilde  tilbyde  at  forskyde  ham  de  dertil  fornødne 
Penge  imod  at  beholde  Grevskaberne  som  Pant,  indtil  For- 
skudet  var  tilbagebetalt,  —  hvad  der  forhaabentlig  aldrig 
vilde  skee.  ^) 

Choiseul,  som  imidlertid  havde  overtaget  Udenrigs- 
ministeriet i  Frankrig,  var  vel,  som  ovenfor  omtalt,  misfor- 
nøiet  med  Traktaten  af  4  Mai,  men  han  erkjendte  dog 
Rigtigheden  af  Bernstorffs  Bemærkning  om,  at  Løsningen  af 
det  holsteenske  Spørgsmaal  var  i  Frankrigs  egen  Interesse. 
Før  man  optog  Forhandlingen  derom  i  Petersborg,  meente 
han  imidlertid,  at  man  barde  vinde  et  formelt  Udgangspunkt 
derfor  ved  at  bringe  Rusland  til  at  tiltræde  Traktaten. 
Den  danske  Regering  kunde  vel  ikke  tillægge  en  saadan 
Tiltrædelse  nogen  afgjørende  Virkning,  men  miskjendte  dog 
heller  ikke,  at  den  vilde  være  et  Løvte  fra  Keiserindens 
Side  om  at  anvende  sin  Indflydelse  paa  Storfyrsten,  og  i  alt 
Fald  kunde  den  tjene  til  at  berolige  Østrig,  der  altid  var 
fuld  af  Ængstelse  for  at  støde  Rusland.     Anledningen  til  at 


')  Nr.  117.        2)  Depeche  til  Osten,  4  Nov.  1758. 


137 

fremkomme  med  et  saadant  Forslag  i  Peterborg  var  des- 
uden let  at  finde,  thi  da  Traktaten  af  4  Mai  skulde  for- 
handles mellem  Danmark  og  Frankrig,  havde  Cantsleren 
Woronzow  paa  Keiserindens  Befaling  erklæret  Osten,  at  hun 
„vilde  sætte  Priis  paa,  at  Danmark  gik  ind  paa  de  Tilbud, 
Frankrig  agtede  at  gjøre  det,  og  at  hun  gjerne  vilde  med- 
virke til,  at  de  opfyldtes".  Og  efter  at  Traktaten  var  af- 
sluttet og  da  de  danske  Tropper  samlede  sig  i  Holsteen, 
havde  Rusland  i  en  Note  af  19  August  1758  begjært  Op- 
lysning om  Hensigten  med  disse  Rustninger;  Bernstorff 
havde,  som  ovenfor  bemærket,  givet  beroligende  Forsikkringer, 
men  det  naturlige  Svar  paa  den  russiske  Forespørgsel  vilde 
netop  vcere  at  meddele  selve  Traktaten  og  opfordre  Rusland 
til  at  tiltræde  den. 

Dette  skeete  altsaa  Men  Modtagelsen  var  just  ikke 
synderlig  lovende.  Woronzow.  der  var  af  en  meget  frygtsom 
Natur,  blev  yderlig  forskrækket,  da  han  erfarede  Traktatens 
Bestemmelse  om  Holsteen .  den  franske  Ambassadør  de 
THopital  understøttede  kun  meget  lunkent  Ostens  Fore- 
stillinger, vistnok  imod  Choiseuls  Instruxer,  og  Keiserinden 
var  altfor  magelig  til  at  bekymre  sig  om  Sageu.  Resultatet 
blev  da,  at  hun  reeut  ud  afslog  at  tiltræde  Traktaten,  og  det 
skyldtes  alene  Ostens  Forsigtighed,  at  dette  Svar  ikke  communi- 
ceredes  ham  officielt.  Han  forudsaae  nemlig  Muligheden  af,  at 
Stillingen  kunde  forandre  sig,  og  det  vilde  da  lette  Sagens  Gjen- 
optagelse,  at  Forslaget  ikke  var  formelt  afslaaet.^)  Foreløbig  var 
imidlertid  Mageskiftesagen  saaledes  strandet  allerede  paa  det 
første  og  forberedende  Stadium.  Men  det  russiske  Cabiuet 
havde  glemt,  at  det  stod  i  Danmarks  Magt  at  gjøre  Gjeugjæld. 

Det  er  allerede  berørt,  at  Rusland  og  Sverig  d.  20 
Marts  1759  havde  afsluttet  en  Convention  „til  Sikkerhed 
for  Handelens  og  Skibsfartens  Frihed  i  Østersøen,"  hvorved 
det  formeentes  fremmede  Magter  at  sende  Flaader  ind  i 
dette  Hav.  Det  var  bestemt  i  Conventionen,  at  to  Stater 
skulde  indbydes  til  Tiltrædelse,  Danmark  i  dets  Egenskab 
af  østersøisk  Magt  og  Frankrig  „i  Betragtning  af  dets  sær- 
lige Ønske  om  at  afvende  Alt,  som  kunde  udstrække  Krigens 
Baand".     I  1757   og  58  havde  den  danske  Regering  afslaaet 


^)  Ostens  Gesandtskaber,  1.  c,  pag.  507—10,  Brevvexling,  pag.  34,  67. 

at  deeltage  i  en  Udelukkelse  af  England  fra  Østersøen,  men  nu 
var  den  ikke  utilbøielig  til  at  følge  Opfordringen.  Bernstorff 
var  vel  endnu  ligesaa  fast  bestemt  som  nogensinde  paa  ikke  at 
lade  sig  drage  ind  i  en  Krig  med  England,  men  Sagen 
stillede  sig  nu  anderledes  end  før.  I  Formen  indeholdt  Con- 
ventionen  ingen  Udfordring  til  England,  da  den,  i  denne 
Henseende  forskjellig  fra  Declarationen  af  26  April  1758, 
var  rettet  mod  alle  „fremmede  Magter".  I  Realiteten  ude- 
lukkede den  ikke  England  fra  Noget,  som  denne  Stat  agtede 
at  gjøre,  thi  Bernstorff  havde  efterhaanden  faaet  den  sikkre 
Overbevisning,  at  den  engelske  Regerinsf  ikke  under  nogen 
Omstændighed  vilde  indlade  sig  paa  at  sende  en  Flaade  til 
Østersøen  for  at  føie  Preussen,  navnlig  naar  de  forenede 
Flaader  kunde  yde  en  saa  stærk  Modstand,  at  der  vilde  be- 
høves en  større  Anstræugelse  for  at  tiltvinge  sig  Passagen. 
Ligesaa  lidet  kunde  Haudelsinteresserue  bevæge  England  til 
en  saadan  Expedition,  thi  Sverig  og  Ruslaud  havde  under 
den  danske  Regerings  Tryk  nedstemt  deres  Fordringer  saa 
vidt  at,  de  end  ikke  opbragte  preussiske  Skibe  og  kun  ind- 
skrænkede sig  til  at  forbyde  Farten  paa  virkelig  blokerede 
Pladser  og  Førsel  af  Krigscontrebande.  Medens  Danmarks 
Neutralitet  altsaa  i  Virkeligheden  ikke  udsattes  for  nogen 
Fare  ved  at  man  tiltraadte  Conventionen.  vilde  et  saadant 
Skridt  altid  indeholde  en  gavnlig  Advarsel  til  England  om 
ikke  at  drive  sine  maritime  Overgreb  for  vidt,  og  endelig 
var  det  stridende  mod  den  danske  Regerings  Traditioner  at 
tillade  andre  Magter  uden  dens  Deeltagelse  at  optræde  som 
Østersøens  Værger  og  Vogtere.  Her  var  altsaa  en  Leilig- 
hed,  hvor  den  danske  Regering  kunde  komme  Ruslands 
Ønske  imøde,  uden  at  det  kostede  den  selv  Noget,  men  den 
kunde  da  ogsaa  forlange  Gjengjæld.  Osten  modtog  derfor 
d.  13  Juni  1759  Bemyndigelse  til  at  tiltræde  Conventionen 
af  20  Marts,  forsaavidt  den  angik  Skibsfarten  i  Østersøen, 
thi  dens  øvrige  Bestemmelser  om  Troppetransport  osv.  angik 
selvfølgelig  alene  de  krigsførende  Contrahenter,  men  paa 
følgende  fire  Betingelser:  1.  at  den  danske  Flaade  ikke 
skulde  forene  sig  med  den  russisk-svenske,  men  indtage  sin 
egen  Station,  indtil  en  fjendtlig  Flaade  virkelig  truede  med 
at  tiltvinge  sig  Adgang  til  Østersøen,  2.  at  vor  Forpligtelse 
kun   skulde   gjælde.   naar  og   saalænge   den    svensk-russiske 

Flaade  var  i  Søen  og  istand  til  at  understøtte  den  danske, 
3.  at  Forbundet  hverken  angik  fremmede  Krigsskibe,  der 
alene  kom  til  Østersøen  for  at  convoiere.  eller  Skibe,  der 
vare  udrustede  og  hørte  hjemme  i  østersøiske  Havne,  da 
Kongen  ikke  kunde  formene  Preussen,  med  hvem  han  ikke 
var  i  Krig,  at  lade  Krigsskibe  løbe  ud.  og  4.  at  Rusland 
til  Gjengjæld  skulde  tiltræde  Traktaten  af  4  Mai^).  Af  disse 
Betingelser  opgaves  dog  no.  3  som  overflødig,  da  Conven- 
tionen  kun  handlede  om  „fremmede"  Magter  og  Preussen 
ikke  kunde  siges  at  være  nogen  fremmed  Magt  i  Østersøen, 
og  da  al  Convoyering  maatte  bortfalde,  naar  Handelsskibene 
ved  Conventionen  vare  tilstrækkelig  sikkrede  mod  Overlast.^) 
Dette  viste  sig  ogsaa,  da  en  hollandsk  Fregat  vilde  passere 
Sundet  med  en  Convoi,  men  paa  Forestilling  frivillig  afstod 
derfra. 

Saaledes  forelaae  Spørgsmaalet  om  Tiltrædelse  til  Trak- 
taten af  4  Mai  paany  for  det  russiske  Cabiuet.  men  denne- 
gang som  nødvendig  Betingelse  for  at  Danmark  vilde  til- 
træde Conventionen  af  20  Marts.  Det  var  rimeligt,  at  man 
ikke  længe  vilde  betænke  sig  i  Petersborg,  thi  uden  Dan- 
marks Tilslutning  var  Conventionen  kun  en  tom  Trudsel 
eller  rettere  en  farlig  Udfordring.  Men  desuagtet  gik  den 
ene  Maaned  hen  efter  den  anden,  uden  at  det  russiske 
Cabinet  erklærede  sig.  Denne  Langsomhed  var  i  en  dobbelt 
Henseende  meget  ubehagelig,  Sverig  havde  nemlig  ligeledes 
indbudt  Danmark  til  at  tiltræde  Conventionen,  og  man  kunde 
hverken  besvare  denne  Indbydelse,  saalænge  det  endnu  var 
uvist,  hvorvidt  Rusland  vilde  opfylde  vor  Modfordring,  eller 
forklare  det  svenske  Cabinet  Grunden  til  vor  Taushed,  fordi 
Traktaten  af  4  Mai  ikke  var  meddeelt  i  Stockholm.  Høpken 
følte  sig  fornærmet  og  hævnede  sig  ved  at  udsprede  Mistro 
mod  den  danske  Regering  ved  de  allierede  Hoffer.  ^)  En 
anden  ubehagelig  Følge  af  Ruslands  Langsomhed  var  det, 
at  Frankrig  derved  kom  Danmark  i  Forkjøbet  med  at  til- 
træde Conventionen  ved  en  Akt  af  27  October  1759,  thi  det 
blev  den  danske  Regering  vanskeligere  at  tiltræde  den,  efter 
at  Englands   Fjende   var   bleven   Deeltager   deri.     Denne  II- 


1)   Xr.    132.         '^)    Osten   til   Bernstorff,    29  Marts    1760.         *)   Cfr. 
Brevvexling,  pag.  151,  U.-Sternberg,  1.  c  pag.  13—14,  42. 

færdighed  af  Frankrig  stod  virkelig  ogsaa  i  Forbindelse  med 
Planen  om  en  Landgang  i  Skotland,  idet  Choiseul  haabede 
dertil  at  kunne  sikkre  sig  den  russisk-svenske  Flaades  Hjælp. 
Grunden  til.  at  det  russiske  Cabinet  tøvede  saa  længe 
med  at  svare,  var  Woronzows  Frygtsomhed.  Han  følte, 
hvor  vigtigt  det  var  for  Rusland,  at  Danmark  tiltraadte 
Conventiouen,  men  han  vovede  dog  ikke  at  tilraade  Keiser- 
inden  at  modtage  det  danske  Tilbud,  fordi  han  forudsaae, 
at  hans  Fjende,  den  m.ægtige  Iwan  Schuwalow,  strax  vilde 
beu3^tte  sig  deraf,  til  at  ødelægge  hans  Stilling  hos  Stor- 
fyrsten. Endelig  haabede  han  at  have  fundet  et  Middel  til 
at  sikkre  sig  mod  denne  Fare  ved  at  udvirke,  at  Schuvralow 
blev  ham  tilforordnet  som  Medcommissair  i  Forhandlingen 
med  Osten.  Hvor  stor  Schuwalows  Fjendskab  end  var  mod 
Danmark  og  dets  Gesandt,  var  dog  Nødvendigheden  af  Dan- 
marks Medvirkning  til  at  lukke  Østersøen  saa  indlysende, 
at  han  ikke  turde  vægre  sig  ved  at  anbefale  til  Keiserinden, 
at  Rusland  for  at  opnaae  denne  vigtige  Fordeel  skulde  til- 
træde Traktaten  af  4  Mai.  Men  han  var  listig  nok  til  ogsaa 
at  sikkre  sit  Ansvar  til  den  anden  Side  ved  at  tilføie,  at 
man  dog  først  burde  udbede  sig  Storfyrstens  Yttringer  om 
Sagen,  saavidt  den  angik  ham.  Det  blev  Woronzow.  som 
skulde  fremføre  denne  Begjæring  for  Storfyrsten,  og  det  var 
netop,  hvad  han  ikke  turde.  Osten  tabte  nu  Modet  og 
raadede  indstændigt  i  Kjøbeuhavn  til,  at  Danmark  hellere 
skulde  tiistræde  Conventiouen  uden  Betingelser,  idet  man 
derved  vilde  vinde  et  Krav  paa  Keiserindens  Erkjendtlighed, 
hvad  der  vilde  være  ligesaa  godt  eller  endog  bedre  end  at 
tvinge  hende  til  at  tiltræde  Traktaten,  hvis  rette  Udførelse 
dog  altid  afhang  af  hendes  Ærlighed.  Men  Bernstorff  vilde 
ikke  bøie  sig  for  Ruslauds  Luner.  Det  forbødes  Osten  at 
gjøre  nogetsomhelst  yderligere  Skridt  i  Sagen;  af  Hensyn 
til  Frankrig  vilde  det  danske  Hof  endnu  i  et  Par  Maaneder 
staae  ved  sit  Tilbud,  men  efter  den  Tid  var  det  at  ausee 
som  bortfaldet.  ?^  Der  blev  saaledes  intet  Andet  for  ^Yoron- 
zow  at  gjøre  end  at  forelægge  Traktaten  for  Storfyrsten. 
Dette  skeete  endelig  i  Januar  1760.  men  med  den  undskyl- 
dende Bemærkning,   at    Keiserindens    Tiltrædelse    til    Trak- 

')  Nr.  144. 


141 

taten  af  4  Mai  jo  egentlig  ikke  vilde  betyde  Andet  end  at 
hun  lovede  at  interessere  sig  for  en  Ordning  af  det  hol- 
steenske  Spørgsmaal,  og  det  havde  hun  allerede  ved  tidligere 
Traktater  forpligtet  sig  til.  Opmuntret  ved  denne  feige 
Lunkenhed  svarede  Storfyrsten,  at  han  tvertimod  ventede, 
at  Keiserinden  ved  Freden  vilde  vide  at  varetage  hans  Ret.  ^) 
Ligeoverfor  denne  Erklæring  vovede  Woronzow  ikke  at  gaae 
videre,  og  Ruslands  nærværende  og  tilkommende  Interesser 
maatte  vige  for  en  Prindses  Stivsind,  hvis  hele  Styrke  alene 
bestod  i  Keiserindens  og  Cantslerens  Svaghed. 

Saaledes  syntes  Forhandlingen  da  atter  at  være  strandet 
og  dennegang  definitivt.  Men  Intet  var  definitivt  ved  det 
russiske  Hof  og  neppe  var  der  forløbet  nogle  Maaneder,  før 
Sagen  fi.k  en  ny  og  afgjørende  Impuls.  I  Foraaret  1760 
dukkede  Rygterne  om  Afsendelsen  til  Østersøen  af  en  engelsk 
Flaade  op  igjen,  og  virkelig  bestræbte  Frederik  d.  2den  sig 
af  al  Magt  for,  at  dette  skulde  skee.  ^)  Disse  Rygter  troedes 
i  Paris  og  i  Petersborg,^)  og  paa  samme  Tid  indberettede 
den  russiske  Gesandt  i  Stockholm.  Nikita  Panin,  at  den 
svenske  Flaade  befandt  sig  i  den  sletteste  Tilstand  og  at 
Regeringen  af  Brist  paa  Penge  ikke  saae  sig  istand  til  at 
udruste  det  traktatmæssige  Antal  af  Skibe.  Det  vilde  være 
en  brat  Ende  paa  alle  Ruslands  Forhaabninger  for  det  fore- 
staaende  Sommerfelttog,  thi  Beleiringen  af  Colberg  blev 
umulig,  naar  Tropper  og  Krigsmateriel  ikke  længere  kunde 
transporteres  tilsøes. 

Nu  kom  der  Liv  i  det  russiske  Cabinet  og  Forhandlingen, 
der  havde  slæbt  sig  møisomligt  frem  i  snart  halvandet  Aar, 
førtes  tilende  i  et  Par  Dage.  D.  21  Marts  1760  tiltraadte 
Rusland  Traktaten  af  4  Mai,  hvorefter  Danmark  paa  sin 
Side  d.  28  s.  M.  tiltraadte  Conventionen  af  20  Marts.  I 
Danmarks  Tiltrædelse  indførtes  de  ovenanførte  Forbehold,  og 
som  Bernstorff  havde  forudseet.  tog  man  i  London  ikke 
noget  Anstød  af  denne  Akt  af  den  danske  Regering,  da  den 
der  meddeeltes  tilligemed  de  Grunde,  der  havde  motiveret 
den.*)  I  Ruslands  Tiltrædelse  heed  det,  at  .,den  ikke  i 
nogen    Maade    skulde  præjudicere    Storfyrstens    Rettigheder 


')  Osten  til  Bernstorff,   22  Januar   1760.         ^)   Schafer  II,  b,  pag. 
5—7.        3)  Nr.  145,  cfr.  Brevvexling,  pag.  132.         ^)  Nr.  148. 

og  Fordringer  som  Hertug  af  Holsteen",  samt  at  „for  det 
det  Tilfælde  at  Forhandlingen  om  et  Mageskifte  uden  yder- 
ligere Vederlag  eller  paa  anden  Maade,  for  hvilken  Keiser- 
inden  vilde  anvende  sine  gode  Tjenester,  ikke  lykkedes, 
skulde  det  Vederlag,  som  var  lovet  Danmark,  hverken  ydes 
paa  Storfyrstens  eller  paa  nogen  af  Ruslands  Allieredes  Be- 
kostning" ;  hvis  Forhandlingen  derimod  lykkedes,  lovede 
Rusland  i  Forbindelse  med  Frankrig  og  Østrig  at  garantere 
Mageskiftetraktaten.  ^) 

Endelig  var  altsaa  det  indledende  Stadium  til  den  egent- 
lige holsteenske  Forhandling  tilbagelagt  og  det  fornødne 
Udgangspunkt  vundet,  men  hvilken  Tid  og  Møie  havde  det 
ikke  kostet,  og  med  hvilke  Restriktioner  var  ikke  Ruslands 
Tiltrædelse  omgivet?  Naar  dette  første  i  Grunden  meget 
lidet  sigende  Skridt  havde  været  forbundet  med  saa  store 
Vanskeligheder,  hvad  Haab  kunde  man  da  gjøre  sig  om  et 
lykkeligt  Udfald  af  den  egentlige  Forhandling,  naar  man  en- 
gang naaede  saa  vidt?  Storfyrsten  havde  aldrig  viist  sig 
mere  overmodig  og  uforsonlig,  og  Woronzow  var  ligesaa 
upaalidelig  som  Bestouchevr  men  tillige  meget  mere  feig,  eg 
det  samme  var  Tilfældet  med  de  Allieredes  (jesandter.  Det 
var  altsaa  meget  mistrøstige  Erfaringer,  den  danske  Re- 
gering havde  gjort,  og  dog  kj endte  den  kun  den  mindste 
Deel  af  Sagens  virkelige  Stilling.  Den  vidste  ikke,  at  Rus- 
land, samtidig  med  at  forhandle  med  Danmark,  havde  ført 
hemmelige  Forhandlinger  med  Østrig  og  Frankrig,  og  at 
deri  laae  for  en  stor  Deel  Grunden  til  det  russiske  Cabinets 
mærkelige  Langsomhed  og  senere  pludselige  Ilfærdighed. 
Efter  lange  Forhandlinger  havde  det  endelig  lykkedes  Rus- 
land at  bringe  Østrig  til  d.  1  April  (21  Marts)  at  under- 
tegne to  hemmelige  Traktater,  som  begge  havde  den  yderste 
Vigtighed  for  Danmark.  I  den  første,  som  var  en  almindelig 
Alliancetraktat,  der  skulde  træde  istedet  for  den  ældre  af 
22  Mai  1746,  erkjendte  Østrig  i  den  første  hemmelige  Ar- 
tikel, at  det  ved  Traktat  af  6  August  1726  havde  lovet  den 
daværende  Ftertug  af  „Slesvig-Holstein'"  Tilbagegivelsen  af 
det   gottorpske  Slesvig,   og  efter   endvidere  at  have  erklæret 


')  Danske    Traktater,    pag.    170    og    172.     Om  hele    Forhandlingen 
henvises  iøvrigt  til  Ostens  Gesandtskaber,  1.  c,  pag.  510 — 17. 

Traktaten  af  26  Mai  1732,  hvorved  det  havde  garanteret 
den  danske  Krone  den  rolige  Besiddelse  af  det  hele  Slesvig, 
for  ugyldig,  lovede  det,  „ikke  alene  altid  at  handle  i  Over- 
eensstemmelse  med  Keiserinden  til  Bevarelse  af  det  slesvig- 
holsteenske  Huses  Interesser,  men  ogsaa  paa  det  Formeligste, 
som  skee  kan,  at  garantere  Storfyrsten  og  hans  mandlige 
Arvinger  alle  de  Lande,  som  han  nu  besidder  i  Tydskland. 
Og  for  det  Tilfælde  at  den  Forhandling,  paa  hvilken  man 
fra  russisk  og  fra  dansk  Side  nu  arbeidede  angaaende  det 
holsteenske  Huses  endnu  uafgjorte  Fordringer,  imod  al  For- 
ventning ikke  skulde  faae  det  forønskede  Resultat,  saa  at 
det  ikke  viste  sig  muligt  at  komme  til  et  venskabeligt  For- 
lig om  disse  Fordringer  med  det  danske  Hof,  vilde  Keiser- 
inde-Dronningen  yderligere  forene  sig  med  den  russiske 
Keiserinde  om  videre  fælles  Foranstaltninger,  sigtende  til 
endelig  at  afgjøre  disse  Fordringer,  og  saaledes  fast 
grundlægge  Roligheden  i  Norden."  Den  anden  Traktat  var 
en  særlig  Alliance  angaaende  den  tydske  Krig,  som  skulde 
afløse  den  bestaaende  Traktat  af  22  Januar  1757.  og  i  dens 
fjerde  hemmelige  Artikel  forpligtede  Østrig  sig,  for  det  Til- 
fælde at  det  ved  den  endelige  Fred  selv  gjenerhvervede 
„hele  Schlesien  og  Glatz",  til  at  sikkre  Rusland  Kongeriget 
Preussen,  det  nuværende  Øst-Preussen.-^) 

Medens  Østrig  altsaa  ligeoverfor  Danmark  havde  for- 
pligtet sig  til  at  bevæge  Storfyrsten  til  at  afstaae  sin  Deel 
af  Holsteen,  garanterede  det  ham  ikke  alene  dette  Land, 
men  lovede  endog  at  skaffe  ham  Tilfredsstillelse  for 
hans  Fordringer  paa  Slesvig.  Og  samtidig  dermed  lovede 
det  betingelsesvis  Rusland  Erhvervelsen  af  Øst-Preussen, 
hvorved  hele  Norden  og  navnlig  Danmark  uundgaaelig  vilde 
komme  i  den  fuldkomneste  Afhængighed  af  Rusland. 

Østrig  havde  rigtignok  aldrig  taget  i  Betænkning  at  op- 
offre  Danmark,  men  en  saadan  Troløshed  mod  en  Allieret 
vilde  dog  under  sædvanlige  Forhold  have  været  selv  Wiener 
Cabinettet  for  stærkt.  Traktaten  af  1  April  havde  virkelig 
ogsaa   sin   eiendommelige    og    vistnok    enestaaende   Historie. 


')  Martens  „supplement  au  recueil  des  traités,"  III,  pag.  54 — 56,  og 
66—67. 

X. 

Det  øst-preussiske   Spørgsmaal. 

Ruslands  Fordring  paa  Øst-Preussen.  Frankrigs  Afvisning.  Øst- 
rigs Betænkeligheder.  Traktaten  af  1  April  1760.  Den  danske  Re- 
gerings Gisninger  og  Opfattelse.  Bernstorffs  Plan  for  at  hindre  Faren. 
Foreløbige  Forhandlinger  med  England  og  Preussen.  Forslag  til 
Frankrig  og  Østrig.  Choiseuls  Indvendinger.  Bernstorff  modificerer 
sin  Plan.  Erklæring  i  Petersborg  d.  19  Juli.  De  Allieredes  Fore- 
stillinger. Danmarks  Ratifikation  af  Tiltrædelsestraktaterne  af  21  og 
28  Marts.     Virkningen  deraf 

Oprindelig  havde  Keiserinde  Elisabeth  sluttet  sig  til 
Coalitionen  væsentligt  af  personligt  Fjendskab  til  Frederik 
den  2den  og  uden  at  tænke  paa  at  vinde  direkte  Fordele 
for  Rusland.  Hverken  i  Traktaten  af  31  December  1756, 
ved  hvilken  hun  tiltraadte  det  fransk-østrigske  Forbund, 
eller  i  Traktaten  med  Østrig  af  22  Januar  1757  eller  endelig 
ved  Tiltrædelsen  af  Sverigs  Traktater  med  de  Allierede  af 
21  Marts  og  22  September  1757  havde  hun  betinget  sig 
noget  Vederlag  for,  at  Schlesien  og  Glatz  tilsagdes  Østrig  og 
at  Sverig  fik  Løvte  om  Udvidelser  i  Pommern.  Hun  havde 
ladet  sig  nøie  med,  at  Østrig  i  Separat-Artiklerne  af  1757 
forpligtede  sig  til  at  betale  Rusland  en  aarlig  Subsidie  af 
een  Million  Rubler,  saalænge  Krigen  varede. 

Det  vakte  derfor  almindelig  Opmærksomhed,  at  den 
russiske  General  Fermor,  da  han  i  Sommeren  1757  besatte 
Øst-Preusson,  tvang  Befolkningen  til  at  aflægge  Troskabseed 
til  Keiserinden.  Det  franske  Cabinet  søgte  Oplysning  i 
Wien  om,  hvad  Betydning  man  maatte  tillægge  en  saa  usæd- 
vanlig Foranstaltning,  og  følte  sig  kun  lidet  tilfredsstillet  ved 
den  Formodning,  Kaunitz  udtalte,  at  det  Hele  alene  var 
skeet,  fordi  det  vilde  være  lettere  at  holde  Tropperne  i 
Tømme  i  det  fremmede  Land,  naar  de  kunde  betragte  Ind- 
vaanerne  som  Keiserindens  Undersaatter.  ^)  Men  inden  den 
østrigske  Cantsler  kunde  forespørge  sig  derom  i  Petersborg, 
havde  Russerne  ved  Vinterens  Nærmelse  rømmet  Landet, 
og  Sagen  syntes  saaledes  af  sig  selv  at  være  falden  bort. 


Schåfer  I,  pag.   652. 

Næste  Aar  besatte  Fermor  imidlertid  paany  Øst- 
Preussen  og  Eedsfæstelsen  gjentoges  da  i  en  endna  mere 
høitidelig  og  bindende  Form.  Det  var  nu  ikke  let  muligt  længere 
at  gjøre  sig  Illusioner,  saameget  mere  som  det  russiske  Ca- 
binet  allerede  havde  begyndt  ganske  i  Almindelighed  at  tale 
om  Erstatning  for  de  Otfre,  Rusland  bragte^) ;  men  først  i 
1759  fremtraadte  det  dog  aabent  med  den  Fordring  at  er- 
holde Øst-Preussen  ved  den  endelige  Fred.  De  to  allierede 
Hoffer  havde  begjært  Ruslands  Tiltrædelse  til  den  fransk- 
østrigske Alliance-Traktat  af  30  December  1758,  og  denne 
Leilighed  greb  Regeringen  i  Petersborg  til  i  en  Memoire  af 
26  October  og  en  Note  af  1  December  1759  at  forlange  at 
beholde  denne  preussiske  Provinds,  idetmindste  indtil  Krigs- 
omkostningerne vare  dækkede,  og  den  erklærede,  at  kun 
paa  denne  Betingelse  vilde  den  være  villig  til  at  tiltræde  den 
nye  fransk-østrigske  Traktat  og  den  fransk-danske  Traktat 
af  4  Mai.  Rimeligvis  for  at  gjøre  denne  store  Fordring 
noget  mere  tiltalende  for  de  Allierede,  lod  Woronzow  under- 
haanden  forstaae,  at  man  jo  kunde  modificere  den  saaledes, 
at  Provindsen  ikke  direkte  overdroges  til  Rusland  men  til 
Storfyrsten,  mod  at  han  da  afstod  Holsteen  til  Danmark, 
som  til  Gjengjæld  derfor  skulde  forpligte  sig  til  at  optræde 
aktivt  i  Krigen  mod  Preussen.^) 

Denne  Begjæring  satte  de  allierede  Magter  i  stor  For- 
legenhed. Paa  den  ene  Side  kunde  de  ikke  undvære  Rus- 
lands Hjælp,  saameget  mere  som  det  stadigt  blev  tydeligere, 
at  den  franske  Armee  vanskeligt  vilde  kunne  naae  videre  end 
til  Hanover.  Paa  den  anden  Side  var  et  saadant  Løvte  til 
Rusland  eensbetydende  med  en  uberegnelig  Forlængelse  af 
Krigen,  thi  det  vilde  i  alt  Fald  først  være  efter  en  lang 
Kamp  og  naar  alle  Preussens  Kræfter  vare  udtømte,  at 
Frederik  d.  2den  kunde  bringes  til  at  afstaae  et  Land,  der 
i  Aarhundreder  havde  været  i  det  brandenburgske  Huses 
Besiddelse  og  som  havde  bragt  det  Kongetitlen  og  en  euro- 
pæisk Stilling.  Og  ikke  mindre  betænkeligt  vilde  det  være 
for  Fremtiden,  at  Rusland  ved  Besiddelsen  af  Øst-Preussen 
kunde   udstrække   sin   Indflydelse   over    en    Deel    af   Europa 


>)    Bernis    til    Stainville,    8   Nov.    1757    hos    Schåfer,    I,    pag.    661. 
2)  Arneth,  VI,  pag.  78. 

og  navnlig  den  nordlige.  Det  var  særlig  det  franske  Cabinet^ 
som  klart  indsaae  disse  farlige  Følger,  idet  det  altid  med 
mistroiske  Øine  vogtede  paa  den  russiske  Magts  Fremtrængen, 
i  hvilken  det  saae  en  fremtidig  Fjende,  og  det  var  ogsaa 
Frankrig,  som  mindre  trængte  til  Ruslands  Venskab  og 
altsaa  lettest  kunde  modsætte  sig  dets  Forlangender.  Men 
istedetfor  at  besvare  den  russiske  Fordring  med  et  høfligt 
men  afgjort  Afslag,  lod  Choiseul  sig  nøie  med  af  reent  for- 
melle Grunde  for  Tiden  at  afvise  den  for  Frankrigs  Ved- 
kommende. „Dersom  Rusland  vilde  opnaae  særlige  Fordele, 
maatte  det  derom  henvende  sig  til  Østrig,  der  var  eneste 
„partie  principale  et  directe"  i  Krigen,  medens  Frankrig  kun 
var  Auxiliairmagt.  Først  naar  de  to  Keiserinder  vare  blevne 
enige  indbyrdes,  vilde  Øieblikket  være  kommet  til  at  anmode 
Frankrig  om  at  tiltræde  deres  Overeenskomst,  men  de  vare 
altfor  retfærdige  til  at  forlange,  at  Kongen  skulde  paatage 
sig  Forpligtelser,  der  kunde  gjøre  ham  det  umuligt  at 
bære  Byrden  af  den  dobbelte  Krig,  han  førte."  ^)  Langt 
fra  at  være  et  Afslag,  indeholdt  dette  Svar  tvertimod  et 
foreløbigt  Løvte  om  en  Tiltrædelse,  forsaavidt  denne  ikke 
maatte  medføre  altfor  store  positive  Forpligtelser  for  Frankrig, 
og  i  alt  Fald  var  det  en  ligefrem  Anvisning  paa  Østrig  og 
en  Indrømmelse  af,  at  dette  Rige  for  sit  Vedkommende  frit 
kunde  paatage  sig  en  saadau  Forpligtelse.  Da  Choiseul 
virkelig  ønskede  at  hindre  Ruslands  Planer  paa  Øst-Preussen, 
var  det  dobbelt  uforsigtigt  af  ham  saaledes  at  lade  Alt  komme  an 
paa  Østrigs  Modstandskraft,  thi  man  havde  allerede  forlængst 
i  Paris  giort  den  Erfaring,  at  Marie  Theresia  var  saa  liden- 
skabelig i  sit  Ønske  om  at  vinde  Schlesien  tilbage,  at  hun 
vanskeligt  kunde  nægte  Rusland  Noget,  og  de  Pengesubsidier, 
som  hun  ved  Traktaten  af  1757  havde  forpligtet  sig 
til  at  betale  dette  Land,  tyngede  saa  stærkt  paa  de  østrigske 
Finantser,  at  Fristelsen  til  at  ombytte  denne  Forpligtelse 
med  Løvtet  om  Øst-Preussen  derved  blev  dobbelt  stærk.  ^) 

Ikke  destomindre  begyndte  Kaunitz,  hvis  politiske  Dømme- 
kraft ikke  ganske  forblændedes  af  Lidenskab,  med  at  forsøge 


')  Instrux  til  Breteuil  af  16  Marts  1760,  hos  Flassan,  histoire  de 
la  diplomatie,  VI,  pag.  207 — 11,  og  Brevvexling,  pag.  131.  ^)  Bernis 
til  Stainville  af  1  Nov.  1757  hos  Schafer,  I,  pag.  660. 

paa  at  drage  sig  nå  af  Vanskeligheden  ved  en  almindelig 
Erklæring  om,  at  Østrig  „saavel  ved  Vaaben  som  ved  Freds- 
forhandlingerne vilde  bestræbe  sig  for  at  forhjælpe  Eusland 
til  saadanne  Fordele  og  Erstatniuger.  som  det  selv  maatte 
vælge  og  som  maatte  befindes  mulige ;  men  skulde  saadanne 
Fordele  imod  Forventning  ikke  kunne  opnaaes.  vilde  Østrig, 
forudsat  at  det  selv  vandt  Schlesien  og  Glatz  tilbage,  ud- 
betale Rusland  to  Millioner  Gylden."  ^)  Men  Rusland  lod 
sig  ikke  afspise  med  ubestemte  Løvter  og  Udsigten  til  nogle 
Penge.  Den  russiske  Regering  følte  sig  vis  paa  Seiren,  naar 
den  havde  Østrig  alene  at  gjøre  med.  thi  uden  Ruslands 
Hjælp  forpaaaede  Marie  Theresia  Intet  og  med  den  haabede 
hun  i  det  forestaaende  Felttog  at  kunne  opnaae  Alt. 

I  Begyndelsen  af  Marts  1760  var  saaledes  den  diplo- 
matiske Stilling  i  Petersborg  følgende.  De  allierede  Magter 
forlangte,  at  Rusland  skulde  tiltræde  den  dansk-franske 
Traktat  af  4  Mai  og  den  østrigsk-franske  Traktat  af  30  De- 
cember 1758.  Rusland  var  villig  til  det  Første,  forudsat  at 
Storfyrstens  gottorpske  Fordringer  ikke  derved  opgaves,  og  til 
det  Sidste,  naar  det  fik  Løvte  om  Øst-Preussen.  Hos  Frankrig 
havde  man  allerede  opnaaet  Alt,  hvad  der  kunde  ventes  og 
langt  Mere  end  man  havde  turdet  haabe,  og  Østrig  havde 
man  et  godt  Hold  paa,  idet  Aarstiden  var  saa  langt  frem- 
rykket, at  det  forestaaende.  som  det  i  Wien  antoges,  af- 
gjørende  Felttog  snart  skulde  aabnes.  og  endnu  var  ingen 
Operationsplan  aftalt  mellem  de  to  Regeringer.  Ligesaa 
klart  det  russiske  Cabinet  opfattede  denne  Stilling,  ligesaa 
behændigt  og  resolut  forstod  det  at  bruge  den.  Den  18  og 
den  21  Marts  n.  St.  tiltraadte  de  russiske  Commissairer, 
Cantsleren  Woronzow  og  Iwan  Schuwalow.  Traktaten  af  4 
Mai  og  30  December  1758.  Rusland  havde  her  ikke  blot  Østrig 
men  ogsaa  Frankrig  ligeoverfor  sig,  og  i  disse  Akter  und- 
gik man  altsaa  at  berøre  Alt,  hvori  den  franske  Regering 
ingen  Deel  vilde  have.  kun  at  de  ovenfor  nævnte  ^)  smaae 
Reservationer  med  Hensyn  til  Storfyrstens  gottorpske  Rettig- 
heder   toges.      Men    desto    mere    uforbeholdent   behandledes 


*)  Immediat-Rescript  til  Esterhazy  af  5  Dec.  1759  hos  Arneth.  VI, 
pag.  79 — 80.  ^)  See  pag.  141-42,  cfr.  Depecher  fra  Wedel-Frijs  af  10 
Mai  og  fra  Schack  af  19  Dec.  1760. 

Østrig.  Den  15  Marts  overleverede  Commissairerne  Esterhazy 
uden  noget  foregaaende  Varsel  Udkast  til  to  nye  Traktater, 
i  hvilke  Østrig  lovede  Rusland  sin  eventuelle  aktive  Bistand 
til  Gjennemførelsen  af  Storfyrstens  Fordringer  ligeoverfor 
Danmark,  og  endvidere  Erhvervelsen  af  Øst-Preussen.  „Da 
Sagen  nu  var  forhalet  saa  længe  og  til  ingen  Nytte."  saa- 
ledes  tilføiedes  det,  „ønskede  Rusland  at  vide,  hvad  det 
havde  at  holde  sig  til,  for  at  man  kunde  vende  sin  hele  Op- 
mærksomhed paa  en  hensigtsmæssig  Operationsplan.  Man 
tvivlede  ikke  paa,  at  Ambassadøren  var  beredt  til  uden 
videre  Tøven  at  undertegne  disse  Traktater."^)  Denne  Op- 
fordring satte  Esterhazy  i  den  største  Forlegenhed.  Der 
havde  hidtil  aldrig  med  et  Ord  været  Tale  om  at  afløse  de 
to  bestaaende  russisk-østrigske  Traktater  af  1746  og  1757 
med  nye.  og  Ambassadøren  var  derfor  aldeles  blottet  for 
Instructioner  angaaende  et  saadaut  Forslag,  end  sige  at  han 
skulde  have  fornøden  Fuldmagt  til  at  undertegne,  og  vel 
kjendte  han  sin  Regerings  Tanker  om  det  østpreussiske 
Spørgsmaal,  men  de  vare  ikke  endelige,  idet  man  i  Wien 
endnu  smigrede  sig  med,  at  den  afgivne  almindelige  Er- 
klæring vilde  tilfredsstille  det  russiske  Cabinet.  Men  for- 
gjæves  forestillede  Esterhazy  de  russiske  Commissairer,  at 
han  maatte  have  en  passende  Frist  for  at  indhente  Ordre 
fra  Wien.  Den  30  Marts  overleverede  de  ham  et  nyt  Akt- 
stykke, hvori  de  afviste  hans  Indvendinger  og  nægtede  enhver 
Opsættelse.  Mundtligt  tilføiede  de,  at  „man  ikke  kunde  ud- 
tale sig  om  Operationsplanen  og  de  krigerske  Foretagender, 
før  man  følte  sig  fuldstændigt  beroliget  med  Hensyn  til  Er- 
statuingsspørgsmaalet."  ^)  Dette  var  at  røre  Esterhazy  paa 
det  ømme  Sted.  Han  saae  allerede  i  Aauden,  hvorledes 
Østrig  vilde  komme  til  at  staae  alene  i  Kampen  mod  sin 
frygtelige  Modstander  og  at  det  forestaaende  Felttog,  til 
hvilket  man  havde  knyttet  saa  store  Forhaabninger  i  Wien. 
vilde  blive  et  fuldstændigt  Nederlag  for  hans  Keiserinde. 
Ligeoverfor  denne  Udsigt  maatte  efter  hans  Mening  alle  Be- 
tænkeligheder vige,  og  den  1  April  n.  St.  undertegnede  han 
begge   Traktater,   endog  uden   at   tilføie   Clausulen  „sub  spe 


')  Schåfer,  II,  pag   500.         «)  Arneth,  VI,  pag  84. 


149 

rati."  ')  Da  han  den  følgende  Dag  sendte  dem  til  ^yien, 
havde  han  til  Gjengjæld  den  Tilfredsstillelse  at  kunne 
melde,  at  Ruslaud  idetmiudste  tildeels  havde  antaget  den 
forelagte  Operationsplan.  ^) 

I  Wien  bleve  Keiserinden  og  Kaunitz  yderlig  bestyrtede 
over  Esterhazys  Svaghed,  og  han  afløstes  ogsaa  kort  efter  af 
Grev  Mercy-Argenteau.  Skaden  var  imidlertid  nu  engang 
skeet,  og  det  østrigske  Hof  trængte  altfor  meget  til  Ruslands 
Hjælp,  til  at  det  skulde  turde  nægte  at  ratificere  Traktaterne. 
Hensynet  til  Fremtiden  maatte  vige  for  Øieblikkets  Krav. 
Men  hvorledes  vilde  Frankrig  optage  det  Skeete,  vilde  Choi- 
seul,  der  altid  mistænkte  det  østrigske  Cabinet  for  Under- 
fundighed, fæste  Lid  til  den  usandsynlige  Forklaring,  at 
Esterhazy  havde  handlet  uden  Bemyndigelse?  Det  synes, 
at  Kaunitz  i  rigtig  Erkjendelse  af,  at  Oprigtighed  under 
disse  Omstændigheder  vilde  være  den  klogeste  Politik,  med- 
deelte  hele  Sagens  Sammenhæng  og  Traktaternes  fulde  Ind- 
hold i  Paris.  ^ )  Imod  al  Forventning  modtog  Choiseul 
Underretningen  roligt,  og  med  sin  sædvanlige  Bevægelighed 
var  han  endog  ikke  langt  fra  nu  at  finde  Øst-Preussens 
Afstaaelse  til  Rusland  en  ret  hensigtsmæssig  politisk  Com- 
bination;  idetmindste  tilraadede  han  Østrig  at  fastholde 
denne  Ordning  ved  den  endelige  Fred,  fordi  Frederik  den 
2den  da  for  Fremtiden  vilde  rette  alle  sine  Bestræbelser 
paa  at  vinde  denne  Provinds  tilbage  og  derfor  opgive  sin 
aggressive  Politik  imod  Østrig.  ^)  Maaskee  havde  denne 
Choiseuls  Sorgløshed  sin  Grund  i.  at  han  endnu  ikke  ganske 
havde  opgivet  Haabet  om  at  naae  en  Separatfred  med  Eng- 
land, hvorved  Frankrig  kunde  drage  sig  ud  af  den  tydske 
Krig,  5)  eller  ogsaa  indsaae  han.  at  under  de  forhaanden- 
værende  Omstændigheder  kunde  Østrig  ikke  handle  ander- 
ledes end  det  gjorde,  og  stolede  paa.  at  Frankrig  i  alt  Fald 
i  sin  Tid  vilde  kunne  tage  sin  Beslutning  med  fuld  Frihed, 
thi  det  var  han  fast  bestemt  paa.  ikke  at  binde  sin  Regering 


M  Kaunitz  til  Esterhazy  af  30  April  1760  hos  Årneth  VI,  pag.  436. 
^)  Schåfer  II,  pag.  575 — 76.  ')  Schafer  II,  pag.  502  siger,  at  Kau- 
nitz tilbageholdt  de  hemmelige  Artikler,  men  dette  er  vistnok  en  Mis- 
forstaaelse,  cfr.  ogsaa  Arneth,  VI.  pag.  85.  *i  Arneth,  VI,  pag.  91. 
«)  Schåfer  II,  pag.  488—92,  cfr.  Arneth,  VI.  pag.  86—89. 

til,    hvad   Østrig   og    Rusland    indbyrdes    bleve    enige    om    i 
denne  Sag. 

Beroliget  fra  denne  Side,  kunde  Kaunitz  nu  skride  til 
Traktaternes  Ratification,  men  han  vilde  dog  gjøre  et  For- 
søg paa  at  opnaae  nogle  Modificatiouer  i  deres  ludhold  og 
Form.  Ved  Reskript  af  24  Mai^)  instrueredes  Esterhazy 
altsaa  til  for  det  Første  at  gjøre  Løvtet  om,  at  Rusland 
skulde  beholde  Øst-Preussen  afhængigt  af,  at  Østrig  ved 
Freden  opnaaede  Afstaaelsen  af  ..hele"  Schlesien  og  Glatz. 
Det  russiske  Cabinet  gjorde  ingen  Vanskelighed  ved  at  gaae 
ind  herpaa.  For  det  Andet  foreslog  han,  for  at  gjøre  det 
lettere  for  Frankrig  at  tiltræde  Traktaterne,  hvad  man  i 
Wien  meget  ønskede,  at  Bestemmelserne  om  de  gottorpske 
Fordringer  og  om  Øst-Preussens  Afstaaelse,  skulde  optages 
i  de  hemmelige  Artikler,  som  ikke  skulde  forelægges  det 
franske  Cabinet.  Ogsaa  dette  bifaldtes  i  Petersborg,  og 
det  kom  saaledes  i  Traktatens  osteusible  Deel  kun  til  at 
hedde  (Art.  V)  ganske  i  Almindelighed,  at  man  vilde  an- 
vende alle  sine  Bestræbelser  for,  at  „Rusland  kunde  opnaae 
den  Erstatning,  hvortil  det  havde  den  mest  grundede  Ret 
saavel  i  Betragtning  af  den  Skade,  det  havde  liidt  under 
Krigen,  som  for  de  Tjenester,  det  havde  ydet  den  gode  Sag." 
Endelig  optog  Kaunitz  den  Tanke,  som  Woronzow  i  sin  Tid 
havde  fremsat,  at  Øst-Preussen  skulde  afstaaes  til  Stor- 
fyrsten og  saaledes  først  ved  hans  Throubestigelse  forenes 
med  Rusland,  men  at  han  til  Gjengjæld  skulde  overdrage 
sine  gottorpske  Besiddelser  til  Danmark.  Denne  Combination 
vilde  medføre  meget  væsentlige  Fordele.  Den  danske  Hær 
stod  færdig  til  at  rykke  i  Marken  og  25000  friske  Tropper 
vilde  meget  sandsynligt  kunne  gjøre  Udslaget  i  det  fore- 
staaende  Felttog.  Holsteens  Afstaaelse  til  Danmark  vilde 
ogsaa  fjerne  den  Fare  for  Tydskland,  der  maatte  opstaae  af 
at  den  russiske  Keiser  som  Hertug  af  Holsteen  vilde  blive 
berettiget  til  at  blande  sig  i  Rigets  Anliggender,  og  Olden- 
borg og  Delmenhorst  —  thi  naturligvis  var  det  ikke  Me- 
ningen, at  Danmark  skulde  faae  Holsteen  for  Intet  —  kunde 
bruges  som  Middel  til  at  vinde  andre  Allierede,  maaskee 
endog  friste  Hanuver.    Men  det  viste  sig  snart,  at  Woronzow 


•)  Schåfer  U,  pag.  576—78. 

i  alt  Fald  kim  havde  udtalt  en  personlig  Anskuelse.  Stor- 
fyrsten vilde  aldeles  ikke  høre  tale  om  et  saadant  Bytte, 
og  da  Østrig  engang  var  gaaet  ind  paa  deres  Forlangende, 
havde  Russerne  ingen  Grund  til  at  opgive  den  større  For- 
deel,  at  Øst-Preussen  afstødes  direkte  til  Rusland.  Med 
Hensyn  til  dette  Punkt  maatte  Kaunitz  altsaa  lade  sig  nøie 
med.  hvad  der  oprindelig  var  bestemt  i  den  af  Esterhazy 
undertegnede  Traktat. 

I  den  saaledes  modificerede  Affatning  bleve  de  to  Trak- 
tater sluttelig  vedtagne.  Men  trods  alle  de  tagne  For- 
sigtighedsregler nægtede  det  franske  Cabinet  dog  at  tiltræde 
dem  for  sit  Vedkommende,  medmindre  der  til  Bestemmelsen 
om  Krigserstatning  til  Rusland  udtrykkelig  tilføiedes  et  For- 
behold om,  at  denne  Erstatning  skulde  være  „billig  og  stem- 
mende med  Frankrigs  gamle  Venners  og  Allieredes  Inter- 
esser". Med  samme  Loyalitet  erklærede  Choiseul.  da  Rus- 
lands Tiltrædelse  til  den  dansk-franske  Traktat  af  4  Mai 
forelagdes  i  Paris,  at  han  kun  kunde  lade  den  tilføiede  Re- 
servation med  Hensyn  til  Storfyrstens  formeentlige  Rettig- 
heder passere,  forsaavidt  Danmark  ikke  reiste  Indsigelser 
iraod  dette  Forbehold.^) 

Om  alt  dette  var  den  danske  Regering  holdt  i  Uviden- 
hed, men  Bernstorff  besad  det  politiske  Instinkt,  at  han  lige- 
som følte  paa  sig  selv,  hvad  der  foregik,  og  at  han  ved 
Hjælp  af  enkelte  spredte  Data  var  istand  til  at  gjennem- 
trænge  en  Hemmelighed  med  ligesaa  stor  Sikkerhed,  som 
om  han  var  indviet  i  den.  Eedsatlæggelsen  var  naturligvis 
ikke  undgaaet  hans  Opmærksomhed,  Russernes  lokale  Krigs- 
førelse, der  istedetfor  at  nærme  sig  de  østrigske  Hære  ikke 
fjernede  sig  fra  Kystlandet  ved  Østersøen,  bestyrkede  hans 
Mistanke,  og  enhver  Tvivl  forsvandt,  da  Osten  i  September 
1759  indsendte  en  Billet,  han  havde  modtaget  fra  Storfyrst- 
inden, i  hvilken  hun  fortalte,  at  hun  gjennem  Schuwalow 
arbeidede  paa.  at  Rusland  skulde  beholde  Preussen,  eller  idet- 
mindste  det  østersøiske  Kystland.  ^)  Bernstorff  tøvede  nu 
ikke  længere   med   at    sætte   sig   i   Bevægelse   for   at   hindre 


')  Schåfer  II,  pag.  505,  Brevvexling,  pag.  155,  Depeche  fia 
Wedei-Frijs  af  28  Nov.  cfr.  af  10  Mai  1760.  -)  Depeche  fra  Osten  af 
7  Sept.  1759  cfr.  8  Juli  1760. 

denne  Plan.  Samtidig  med  at  Choiseul  fik  Underretning 
fra  Petersborg  om,  at  det  russiske  Cabinet  forlangte  Øst- 
Preussen,  modtog  han  derfor  allerede  Bernstorffs  Fore- 
stillinger om,  hvor  fordærvelig  en  saadan  Afstaaelse  vilde 
være.  ^)  Hans  Svar,  at  man  i  Kjøbenhavn  overdrev  sin 
Frygt  for  Rusland  og  at  Frankrig  vel  skulde  vide  at  be- 
skytte Danmark,  beroligede  ikke  Bernstorff,  ^)  og  tre  Dage 
før  Esterhazy  lod  sig  tvinge  til  at  undertegne  Traktaterne 
af  1  April,  skrev  han  til  Osten,  at  han  var  overbevist  om, 
at  Rusland  vilde  beholde  Preussen,  og  at  han  ikke  tvivlede 
om,  at  det  østrigske  Cabinet  jo  var  gaaet  ind  derpaa.  ^) 
Efterhaanden  saae  de  danske  Gesandter  sig  istand  til  at 
give  fuldstændigere  Oplysninger  om,  hvad  der  var  foregaaet 
mellem  Rusland  og  Østrig,  og  da  en  russisk  Hær  i  1760 
rykkede  ind  i  Schlesien,  laae  hele  Situationen  klar  for  Bern- 
storff: Østrig  havde  lovet  Rusland  Øst-Preussen,  men  paa 
den  Betingelse,  at  det  selv  vandt  Schlesien  tilbage.  *) 

Efter  den  danske  Regerings  Mening  vilde  det  være  en 
af  de  skjæbnesvangreste  Begivenheder,  som  kunde  træffe 
Europa,  hvis  det  lykkedes  Rusland  for  bestandig  at  sætte 
sig  fast  i  Øst-Preussen.  Derved  vilde  den  russiske  Magt 
have  gjort  et  uhyre  Skridt  fremad,  dens  Hære  vilde  da 
staae  paa  Tydsklands  Grændser,  dens  Flaade  kunde  gaae 
til  Søes  ved  Foraarets  Begyndelse  og  den  rige  østersøiske 
Handel  med  Korn  og  Skibsfornødenheder  var  heelt  i  deres 
Hænder.  „Resultatet  af  denne  Krig,  der  var  begyndt  for  at 
beskytte  Europas  Frihed  og  den  offentlige  Rolighed,  vilde 
blive,  at  der  skabtes  en  ny  Magt,  uden  al  Sammenligning 
frygteligere  end  den,  som  man  havde  villet  bekæmpe  og  for- 
mindske.'' Den  preussiske  Stat  vilde  ophøre  med  at  kunne 
tjene  til  Værn  mod  den  russiske  Overmagt,  der  snart  vilde 
beherske  hele  Nord-Tydsklaud  og  gjøre  sig  gjældende  i  alle 
tydske  Anliggender.  Men  det  var  dog  fornemlig  Norden, 
der  først  og  stærkest  vilde  føle  Virkningerne  deraf.  Polen 
og    Sverig    vare    allerede    afhængige    af    Rusland,    de    vilde 


')  Brevvexling,  pag.  116,  129.  *)  Brevvexling.  pag.  136.  ')  Nr. 
146.  ^)  Depecher  fra  Osten  af  27  Mai,  fra  Wedel-Frijs  af  23  Jpdi, 
fra  Schack  af  12  Aug.  1760,  samt  Depeche  fra  Bernstorff  til  Osten  af 
August  samme  Aar. 

blive  fuldstændigt  underkuede,  naar  Øst-Preussen  blev  russisk. 
Tilsøes  vilde  ikke  Mere  end  to  Dages  Reise  skille  Danmark 
fra  dets  frygtelige  Gjenbo,  og  tillands  vilde  kun  Pommern 
og  Mecklenburg  ligge  mellem  det  og  de  russiske  Hære.  De 
gottorpske  Krav  vilde  afgive  et  fortræffeligt  Paaskud  til  at 
bemægtige  sig  Holsteen  og  Slesvig,  og  det  hele  danske  Mo- 
narchie maatte  da  snart  følge  efter. 

Besiddelsen  af  Øst-Preusseu  var  altsaa  for  Europa  et 
meget  vigtigt  Spørgsmaal,  men  for  Danmark  blev  det  et  Livs- 
spørgsmaal,  og  der  var  ingen  Tid  at  spilde.  Allerede  havde 
Østrig  givet  efter,  hvorlænge  vilde  Frankrig  modstaae  det 
forenede  Tryk  af  Marie  Theresias  Anmodninger  og  af  Øie- 
blikkets  bydende  Krav?  Preussen  vilde  vistnok  værge  sig 
til  det  Yderste,  men  dets  Kræfter  vare  allerede  saa  udtømte, 
at  eet  ordentligt  Nederlag  maaskee  vilde  være  tilstrækkeligt 
til  at  ende  Krigen  til  Fordeel  for  Rusland,  og  hver  Dag 
kunde  bringe  Efterretningen  om,  at  Keiserinden  var  død  og 
at  Danmarks  uforsonlige  Fjende  havde  besteget  den  russiske 
Throne.  Men  ligesaa  vist  det  var.  at  Øieblikket  var  kost- 
bart, ligesaa  vanskeligt  var  det  for  den  danske  Regering  at 
afgjøre,  hvorledes  det  bedst  skulde  benyttes,  og  i  hele  Bern- 
storffs politiske  Liv  var  dette  maaskee  det  meest  critiske, 
thi  enhver  af  de  forskjellige  Veie.  han  kunde  vælge,  frembød 
de  største  Vanskeligheder  og  Farer.  Men  det  visseste  af 
Alt  var,  at  den  danske  Regering  ikke  kunde  lade  sig  drive 
videre  nedad  Begivenhedernes  jævne  Strøm .  sorgløs  eller 
skuffende  sig  med  et  falsk  Haab.  og  at  den  ikke  turde  binde 
sig  yderligere  til  en  Magt,  med  hvilken  den  efter  al  Sand- 
synlighed snart  vilde  see  sig  nødsaget  til  at  bryde.  Hvad 
den  danske  Regering  kunde  gjøre.  var  enten  ved  fredelige 
Midler  at  søge  at  afvende  den  overhængende  Fare.  altsaa  at 
forestille  Frankrig  og  Østrig  Følgerne  saa  indstændigt,  at 
de  overbevistes  om  Nødvendigheden  af  at  sikkre  Fremtiden, 
eller  at  gribe  ind  i  Begivenhederne  ved  Vaabenmagt  og 
forene  sig  med  Preussen  mod  Rusland.  Selvfølgelig  vilde" 
Bernstorff  ikke  gribe  til  det  sidste  Alternativ,  før  det  første 
havde  viist  sig  umuligt,  men  det  var  dog  nødvendigt  strax 
at  skaffe  sig  Vished  for,  at  en  eventuel  Alliance  med 
Preussen  ogsaa  virkelig  var  mulig  og  hvorledes  Forholdene 
under   en    saadan   Forudsætning   vilde   stille    sig.      I    og    for 

sig  kunde  det  jo  vel  ikke  betvivles,  at  Danmarks  aktive  Op- 
træden uuder  de  forhaandenværende  Omstændigheder  vilde 
være  af  stor  Betydning  for  Preussen.  Den  danske  Flaade 
vilde  være  istand  til  hurtigt  at  rense  Østersøen .  hindre 
Russernes  Fremmarsch  langs  Kysten  og  sikkre  Colberg,  den 
vilde  endvidere  afskjære  Forbindelsen  mellem  Pommern  og 
Sverig,  og  saaledes  tvinge  denne  Stat  til  at  slutte  Fred. 
Tillands  vilde  30,000  friske  Tropper,  thi  Hæren  i  Holsteen 
skulde  ved  Forstærkning  fra  Norge  bringes  op  til  denne 
Styrke,  kunne  tilføre  Frederik  den  2deu  en  maaskee  af- 
gj ørende  Forstærkning.  Men  det  gjaldt  om  at  erfare,  om 
ikke  den  preussiske  Konge  ved  hemmelige  Overeenskomster 
allerede  var  bundet  til  Storfyrsten,  og  dernæst,  hvilke  For- 
dele han  vilde  tilstaae  Danmark  til  Gjengjæld  for  denne 
Hjælp. 

For  at  komme  paa  det  Rene  hermed,  satte  Bernstorff 
sig  i  fortrolig  Forbindelse  med  den  herværende  hanoveranske 
Gesandt  Steinberg,  thi  han  vilde  hverken  indvie  den  preus- 
siske Gesandt  Viereck,  der  kort  efter  afløstes  af  den  senere 
saa  ofte  omtalte  Hr.  von  Borcke,  eller  bruge  nogen  af  de 
danske  Gesandter  i  Sagen,  hvorfor  de  danske  Archiver  heller 
Intet  indeholde  derom.  Resultatet  af  disse  Forhandlinger, 
der  førtes  fra  Slutningen  af  Marts  og  til  Begyndelsen  af 
Juni  1760.  var  for  Englauds  Vedkommende  et  Løvte  om  at  be- 
tale Danmark  300,000  Daler  i  Subsidier  i  fem  Aar.  Paa 
Spørgsmaalet,  om  Preussen  var  bundet  til  Storfyrsten,  svarede 
Fredrik  den  2deu  benægtende.  Ligeledes  erklærede  han  sig 
villig  til  at  virke  for  en  Løsning  af  det  holsteenske  An- 
liggende. Men  Bernstorff  lod  endvidere  forstaae,  at  han, 
forsaavidt  Frederik  d.  2den  beholdt  Øst-Preussen,  til  Gjen- 
gjæld ventede  territoriale  Fordele  for  Danmark.  Hvad  han 
herved  tænkte  paa,  kan  ikke  være  tvivlsomt.  Det  var  endnu 
fremdeles  Øst-Friesland,  som  hans  Hu  stod  til,  ikke  for  at 
beholde  det  men  for  at  bruge  det  som  Skadesløsholdelse  til 
Storfyrsten,  saa  at  Danmark  kunde  beholde  Oldenburg  og 
Delmenhorst.  ^)  I  og  for  sig  var  denne  Fordring  ikke  ubillig, 


^)  Samtidig  med  disse  Forhandlinger  arbeidede  Bernstorff  derfor 
paa  at  afkjøbe  Kaunitz  dennes  formeentlige  Rettigheder  paa  Øst- 
Frieslaud,  see  Depesche  til   Bachoff  af  22  Marts   1760  cfr.    Schåfer  II, 

thi  for  Preussen  havde  det  fjærne  Øst-Friesland  ingen  Be- 
tydning, navnlig  i  Sammenligning  med  Øst-Preussen,  og  for 
Danmark  var  det  en  saa  alvorlig  Sag  at  kaste  sig  ind  i 
Krigen,  bryde  alle  sine  tidligere  Forbindelser  og  selv  be- 
gynde Kampen  med  Rusland,  at  det  med  Rette  kunde  for- 
lange positive  Fordele  i  Forhold  til  disse  Offre  og  denne 
Risiko.  Men  paa  denne  Fordring  var  man  i  Berlin  ikke 
villig  til  at  gaae  ind  og  dermed  endte  Forhandlingen  for 
det  Første.  ^)  Bernstorff  havde  i  det  Væsentlige  naaet  sin 
Hensigt.  Han  havde  ikke  villet  afslutte  Noget  og  han  havde 
strax  fra  Begyndelsen  af  aabent  erklæret  Steinberg,  at  han 
kun,  forsaavidt  det  ikke  maatte  lykkes  ham  ad  fredelig  Vei 
og  ved  de  Allieredes  Hjælp  at  opnaae  en  Afgjørelse,  vilde 
forene  sig  med  Preussen.  Men  han  havde  recognosceret  Ter- 
rainet,  paa  hvilket  han  muligvis  kunde  komme  til  at  ope- 
rere, han  havde  faaet  Vished  for,  at  England  og  Preussen 
med  Glæde  vilde  modtage  en  eventuel  Alliance,  han  havde 
Frederik  den  2dens  Ord  for,  at  denne  ikke  var  bunden  til 
Storfyrsten,  og  om  han  end  ikke  havde  faaet  Tilsagn  om  de 
territoriale  Fordele,  han  havde  forlangt,  vilde  Preussen  dog 
maaskee  vise  sig  mere  medgjørlig.  uaar  Øieblikket  til  en 
Overeenskomst  nærmede  sig  og  dets  Kræfter  da  rimeligvis 
vare  endnu  mere  udtømte.  Bernstorff  kunde  nu  med  fuld 
Kundskab  til  Stillingen  vende  sig  til  sin  Hovedopgave,  at 
vinde  Frankrig  og  Østrig  for  sine  Anskuelser.  Faren  var 
nu  alene,  at  før  denne  Forhandling  førte  til  et  Resultat, 
kunde  Krigen  endes  ved  et  afgjørende  Nederlag  for  Preussen 
og  Øieblikket  for  Danmarks  væbnede  Intervention  vilde  da 
være  tabt,  men  denne  Mulighed  forekom  ham  ikke  synderlig 
stor,  thi  han  troede  ikke  paa.  at  de  Allierede  saa  let  vilde 
komme  til  Ende  med  Frederik  d.  2den.  ^) 

Allerede  før  Forhandlingen  med  Steinberg  var  sluttet, 
havde  Bernstorff  bragt  Sagen  paa  Bane  hos  Frankrig  og 
Østrig.     I   Depecher   af  23,  28   og  30  April   til  Wedel-Frijs, 


b,  pag.  9  Note.  Det  viste  sig  imidlertid,  at  Huset  Wied  havde  nærmere 
Rettigheder,  undtagen  med  Hensyn  til  Harlingerlandet.  ^)  Schåfer 
II,  b,  pag.  7 — 9,  716,  cfr.  Oeuvres  de  Frédéric  le  Grand,  V,  pag.  42,  Dep. 
fra  Bernstorff  til  de  Cheusses  af  4  April  1761.  ^)  See  saaledes  blandt 
andre  Depeche  af  9  Aug.  1760  til  Wedel-Frijs. 

Osten  og  Bachoff  fremsatte  han  sine  Anskuelser,  men  det  var 
fornemlig  i  sin  Privatcorrespondance  med  Choiseul.  at  han 
udviklede  dem  udførligt.  I  Brevet  af  23  April  ^)  foreslaaer 
han  to  Udveie.  principalt,  at  Eusland  bragtes  til  at  op- 
give Tanken  om  at  beholde  Øst-Preussen,  subsidiairt.  at 
i  alt  Fald  det  holsteenske  Spørgsmaal  forinden  løstes.  Det 
første  Alternativ  kunde  maaskee  opnaaes  derved,  at  Rusland 
tilfredsstilledes  ved  Penge.  Ansaae  man  det  for  at  være 
absolut  nødvendigt  at  svække  den  brandenburgske  Magt, 
burde  dette  skee  mod  Vest  men  ikke  mod  Øst.  Penge- 
erstatningen til  Eusland  vilde  da  kunne  lægges  paa  de  Pro- 
vindser,  man  tog  fra  Preussen,  og  paa  de  Stater,  til  hvilke 
disse  Provindser  bleve  givne.  For  sit  Vedkommende  var 
Danmark  beredt  til  at  bære  sin  Part,  hvis  Øst-Friesland 
blev  det  givet.  Først .  hvis  denne  Udvei  umuligt  lod  sig 
gjennemføre,  maatte  man  gribe  til  den  anden,  langt  mindre 
fuldstændige,  nemlig  at  paalægge  Rusland  som  Betingelse 
for  Erhvervelsen  af  Øst-Preussen,  at  Storfyrsten  skulde  op- 
give sine  Fordringer  paa  Slesvig  og  sin  Deel  af  Holsteen 
uden  nogetsomhelst  territorialt  eller  pecuniairt  Offer  for 
Danmark.  Paa  denne  Maade  kunde  det  danske  Monarchie 
unddrages  Ruslands  Indflydelse  og  blive  Tyngdepunktet  for 
en  ny  Ligevægt  i  Norden,  som  kunde  sikkre  Europa.  Det 
var  imellem  disse  to  Alternativer,  at  Frankrig  maatte  vælge, 
forkastedes  begge,  vilde  Danmark  blive  nødt  til  „at  tage 
Raad  af  Nødvendigheden'". 

Bernstorffs  Forslag  fandt  ingen  Anklang  hos  Choiseul. 
I  sit  Svar  af  12  Mai 2)  indrømmede  han,  at  det  vilde  være 
meget  farligt  at  lade  Rusland  beholde  Øst-Preussen,  og  han  er- 
klærede derfor  ogsaa.  at  Frankrig  vilde  anvende  al  sin  Ind- 
flydelse i  Wien  for  at  hindre  det.  Men  hvis  det  nu  ikke 
hjalp,  hvis  det  viste  sig  umuligt  at  nægte  Rusland  en  Er- 
statning for  de  Offre,  det  bragte  i  Krigen,  var  Faren  for 
Danmark  da  virkelig  saa  stor,  som  Bernstorff  fremstillede 
den?  Ruslands  Ærgjerrighed  var  næppe  saa  umættelig,  og 
i  alt  Fald  vilde  dets  slette  Regering  og  Europas  Modstand 
nøde  det  til  Maadehold.     Var  det  ikke  meget  rimeligere,   at 


')  Brevvexling,  pag.  137—153.         '^)  Brevvexling,  pag.  153 — 161. 

det   vilde   bortbytte  Øst-Preussen^)   end   beholde   det  for  at 
gjøre  det  til  Udgangspunkt  for  saa  vidtgaaende  Planer?   Paa 
lignende    Maade    overdrev    Bernstorff   sin    Frygt    for    Stor- 
fyrstens   Thronbestigelse.      Efter    al    Sandsynlighed    kunde 
Keiserinden  endnu  leve  længe,  det  var  ikke  usandsynligt,  at 
han  aldrig  kom  til  Regeringen  men  at  Keiserinden  bestemte 
hans    Søn    til    sin    Efterfølger,    og    hvis    han    virkelig    blev 
Keiser,   var    det  rimeligt,   at  han  vilde  tænke  ganske  ander- 
ledes   end  nu,    da  han  kun  følte  sig  som  holsteensk  Hertug. 
Men  forudsat  ogsaa  at  alle  Bernstorffs  Forudsætninger  vare 
rigtige,  saa  vare  ikke  destomindre  de  Udveie,  han  havde  bragt  i 
Forslag,   lige   umulige.     Frankrig   var  ikke  i  den  Stilling,  at 
det  kunde  gjennemføre  nogen  af  dem,  og  det  var  ligesaalidt 
billigt,  at  Danmark,  der  ikke  havde  deeltaget  i  Krigen,   ved 
Freden   opnaaede    større   Fordele   end    nogen    af    de    Krigs- 
førende  kunde   gjøre   sig  Haab  om,   som  det  paa  den  anden 
Side  var  muligt  for  de  Allierede  at  tvinge  Storfyrsten  til  at 
afstaae,   hvad   der   var  hans  ubestridelige  Eieudom,   til  Dan- 
mark,  blot   fordi   denne    Stat    paastod,    at    den    ellers    ikke 
kande   føle   sig   sikker.     Men    aller  mindst  vel  betænkt  vilde 
dog   en   eventuel   Alliance   med   England    og  Preussen  bevise 
sig   at  være   for  Danmark.     En   saadan  Politik  vilde  for  det 
Første  være    illoyal   og  krænke    de    Forpligtelser.    Danmark 
havde  paataget   sig   ligeoverfor   Frankrig,   den  vilde  dernæst 
være  meget  farlig.     Man  opgav  derved  sine  gamle  Allierede, 
uden   at  vinde  nye,  antændte   en   ny   Krigslue  i   Norden  og 
udsatte   sig   endelig   for,   at   Preussen   uden   at   bekymre  sig 
om   de   Løvter,   det  kunde   have   givet,   vilde   benytte   sig   af 
den   Overvægt,   som  den  danske  Hær  og  Flaade  gav  det,  til 
at  slutte  en   Separatfred   og   lade  Danmark   i   Stikken.     Alt, 
hvad   Danmark  da  havde    opnaaet,  var  at  have  fremskyndet 
den  Fare,  som  det  frygtede,  og  forladt  af  alle  at  staae  lige- 
overfor  Ruslands  hele  Magt.  Nei,  vilde  den  danske  Regering 
opnaae  en   Løsning  af  det  holsteenske  Spørgsmaal,  var  der 
kun  eet  Middel,  den  kunde  vælge,  nemlig  at  tilveiebringe  en 
Fred   mellem  England   og  Frankrig,   ved   hvilken   Danmarks 


')  Virkelig  tænkte  Storfyrstinden  paa  at  overlade  en  Deel  deraf 
til  Polen,  men  hun  vilde  dog  beholde  Kystlandet  ved  Østersøen,  see 
Ostens  Gesandtskaber,  1.  c,  pag   518. 

Interesser  da  tillige  kunde  sikkres.  Derfor  kunde  Bern- 
storff virke  ved  sine  Forestillinger  i  London  og  ved  at  true 
med.  at  Danmark  i  modsat  Fald  vilde  see  sig  nødt  til  at 
forene  sig  med  Frankrig  og  dets  Allierede. 

Der  var  meget  Sandt  i  disse  Indvendinger.  Ganske 
vist  var  den  Anvisning,  som  Choiseul  sluttelig  gav,  høist  be- 
synderlig, thi  hvorledes  skulde  alle  Danmarks  Forestillinger 
eller  Trudsler  kunne  bevæge  England  til  at  indgaae  en  Se- 
paratfred, selv  om  man  vilde  see  bort  fra  det  Selvmod- 
sigende for  Danmark  i  at  true  med  at  slutte  sig  til  Rus- 
land, hvis  Seir  det  netop  fr3'gtede?  Men  desto  større  Op- 
mærksomhed fortjente  hans  Critik  af  den  paatæukte  Alli- 
ance med  Preussen.  Selv  om  Danmark  afholdt  sig  fra 
enhver  Forbindelse  med  England  —  hvad  der  var  at  give 
Afkald  paa  de  høist  fornødne  Subsidier^)  —  ja  selv  om 
Alliancen  med  Preussen  kunde  tænkes  indskrænket  til  ude- 
lukkende at  være  rettet  mod  Rusland,  vilde  den  dog  være 
et  bestemt  Brud  paa  det  traktatmæssige  Forhold  til  Frankrig, 
idet  Danmark  ved  Traktaten  af  4  Mai  udtrykkelig  havde 
lovet,  at  Hæren  i  Holsteen  ikke  skulde  kunne  bruges  til  at 
understøtte  Frankrigs  og  Østrigs  Fjender.  Og  medens  man 
saaledes  opgav  sine  nuværende  Allianceforhold,  paa  hvilke 
Danmarks  Politik  havde  været  grundet  siden  1742,  betroede 
man  sig  heelt  og  holdent  til  Frederik  d.  2den.  der  just  ikke 
ansaaes  for  at  være  nogen  Slave  af  sit  givne  Ord  og  neppe 
vilde  betænke  sig  paa  at  gjøre  det  Samme  mod  Danmark, 
som  han  1742  ikke  havde  generet  sig  for  at  gjøre  mod  det 
mægtige  Frankrig.  Jo  mere  Bernstorff  overveiede  dette, 
desto  bestemtere  blev  han  paa  kun  i  yderste  Nød  at  gribe 
til  denne  farlige  Udvei,  men  han  fastholdt  dog  tillige 
stærkere  end  nogensinde  sin  Beslutning  om  ikke  at  see 
Tiden  roligt  an  eller  „at  overlade  sig  til  den  største  af  alle 
Farer,  kun  fordi  den  var  den  fjerneste,  og  saaledes  dyrt  at 
kjøbe  et  Øiebliks  bedragerske  Ro."  Af  de  to  Alternativer, 
imellem  hvilke  han  havde  givet  Choiseul  Valget,  havde 
denne  tilfulde  erkjendt  det  førstes  Betydning  og  lovet  af  al 
Kraft  at  virke  for,  at  Rusland  ikke  kom  til  at  beholde  Øst- 
Preussen;   men   det  var  tillige   klart,    at   han    ikke    nærede 


')  Brevvexling,  pag    183,  193—194,  207. 

noget  stærkt  Haab  om  ved  Frankrigs  egne  Midler  eller  ved 
Østrigs  Hjælp  at  kunne  forhindre  dette  Resultat.  Det  var 
altsaa  væsentlig  til  det  aijdet,  at  Bernstorff  var  henvist. 
Choiseul  havde  afslaaet  at  tage  Initiativet  i  Petersborg  til 
at  trænge  paa  en  Løsning  af  det  holsteenske  Spørgsmaal. 
Det  var  da  Danmark  selv,  som  maatte  bringe  Sagen  frem  for 
det  russiske  Cabinet,  og  dette  maatte  skee  paa  en  saa  bestemt 
Maade,  at  man  baade  i  Rusland  og  andetsteds  kunde  see, 
at  det  var  den  danske  Regerings  Alvor.  Det  var  da  rime- 
ligt, at  Frankrig  og  Østrig  med  fornøden  Kraft  vilde  blive 
nødte  til  at  antage  sig  Sagen,  dels  fordi  de  erkjendte  dens 
Vigtighed  og  fordi  de  vare  traktatmæssigt  forpligtede,  men 
dels  og  fornemlig  ogsaa  af  Frygt  for,  at  Danmark  dog  til- 
sidst  skulde  udføre  sin  Trudsel  og  slutte  sig  til  Preussen, 
thi  hvor  stor  end  Risikoen  derved  vilde  være  for  Danmark, 
saa  vilde  Faren  for  de  Allierede  dog  ikke  derved  blive 
mindre.  Lykkedes  det  saaledes  at  bringe  Spørgsmaalet  til 
en  taalelig  Løsning,  vilde  det  længe  efterstræbte  Maal  være 
naaet,  men  mislykkedes  Forsøget  og  Brudet  med  Rusland 
fremskyndedes,  vilde  det  altid  være  bedre,  at  det  kom  nu, 
da  de  russiske  Hære  skulde  bane  sig  en  Vei  gjeunem  det 
fjendtlige  Preussen  for  at  naae  Danmark,  end  senere,  naar 
denne  Vei  laae  dem  aaben.  I  Overeensstemmelse  med  disse 
Betragtninger  modificerede  Bernstorff  altsaa  sin  oprinde- 
lige Plan. 

Istedetfor  de  forventede  Ratifikationer  af  de  to  Traktater 
af  21  og  28  Marts  afgik  derfor  den  26  Juni  Ordre  ^)  til  Osten  om 
mundtligt  at  erklære  Woronzow,  at  Kongen  i  Betragtning  af 
Storfyrstens  vedvarende  Had  til  Danmark  ikke  roligt  kunde 
finde  sig  i  en  Forøgelse  af  Ruslands  Magt,  saalænge  Ar- 
vingen til  dets  Throne  vilde  bevare  Paaskudet  til  at  angribe 
Danmark.  Kongen  maatte  derfor  anholde  hos  Keiserinden 
om,  at  hun  vilde  anvende  sin  Myndighed  over  Storfyrsten 
for  at  bringe  denne  til  at  opgive  sine  Pretentioner  paa 
Slesvig  og  overdrage  sin  Deel  af  Holsteen  til  den  danske 
Krone.  Til  Gjengjæld  vilde  Kongen  tiltræde  Foranstaltningerne 
til  Fredens  Bevarelse  i  Østersøen,  paatage  sig  Pantegjælden, 
der  hvilede   paa   Holsteen,    og   desuden   forpligte   sig   til   at 


')  Nr.  U9,  150  cfr.  Brewexling,  pag.   164—177. 

betale  Storfyrsten  en  aarlig  Sum  af  100,000  Rubler,  „indtil 
han  ved  Freden  blev  sat  i  Besiddelse  af  et  passende  Veder- 
lag eller  opnaaede  Nydelsen  af  de  Fordele,  som  ved  samme 
Fred  maatte  blive  Keiserriget  tillagte."  Derimod  kunde 
Danmark  ikke  længere  tilbyde  noget  territorialt  Vederlag, 
da  „enbver  Tanke  om  en  Svækkelse  af  Riget  under  nær- 
værende Omstændigheder  vilde  være  uforenelig  med  Monar- 
chiets  Bestaaen."  Dersom  det  holsteenske  Anliggende  ikke 
ordnedes,  vilde  Kongen  see  sig  nødt  til  „at  tage  Raad  af 
Nødvendigheden"  og  offre  Alt  for  at  sikkre  sig  mod  Stor- 
fyrstens Planer.  Osten  fik  Ordre  til  at  afgive  denne  Erklæring 
med  den  størst  mulige  Hensynsfuldbed  og  idet  ban  undgik 
Alt,  der  kunde  see  ud  som  en  Trudsel,  men  tillige  at  sørge 
for.  at  ban  fik  et  Svar  inden  d.   1  September  1760. 

Den  19  Juli  gjorde  Osten  denne  Meddelelse  i  Petersborg- 
Virkningen  var  meget  stor.  Keiserinden,  som  var  vant  til 
af  de  største  Magter  at  behandles  med  den  dybeste  Ær- 
bødighed, kom  ganske  ud  af  sig  selv  og  sin  Apathie  ved  at 
høre  et  saadant  Sprog  af  det  danske  Cabinet,  der  under- 
stod sig  at  udtale,  at  det  ikke  vilde  tillade,  at  Ruslands 
Magt  forøgedes.  Hendes  Forbittrelse  var  saa  stor,  at  der 
endog  var  Spørgsmaal  om  strax  at  bryde  med  Danmark. 
Ogsaa  paa  de  Allierede  gjorde  den  danske  Regerings  be- 
stemte Optræden  et  dybt  Indtryk.  De  vare  ikke  langt  fra 
at  mistænke,  at  Danmark  med  Overlæg  vilde  fremkalde  et 
øieblikkeligt  Brud  med  Rusland  og  at  det  allerede  havde  af- 
sluttet Alliancen  med  Englaud  og  Preussen,  thi  ubestemte 
Rygter  om  Bernstorffs  Forhandlinger  med  Steinberg  i  For- 
aaret  vare  efterhaanden  komne  \id.^)  Intet  kunde  komme 
dem  ubeleiligere  end.  dersom  Frederik  d.  2den  netop  nu  fik 
en  saa  anselig  og  uberegnet  Hjælp. 

Choiseul  lod  hele  sit  onde  Lune  gaae  ud  over  Bern- 
storff, der  havde  handlet  uden  at  raadføre  sig  med  ham, 
og  insinuerede,  at  det  danske  Cabinets  Modstand  mod,  at  Øst- 
Preussen  overlodes  Rusland,  egentlig  kun  havde  været  forstilt 
og  at  dets  eneste  Hensigt  dermed  havde  været  at  benytte  Leilig- 
heden  til  at  fremtvinge  en  Løsning  af  det  holsteenske 
Spørgsmaal.     Men   naar  Danmark  truede  med  at  forene  sig 


')  Depeche  fra  Wedel-Frijs  af  25  Juli  1760. 

med  Preussen,  hvis  det  ikke  fik  sin  Villie,  burde  det  idet- 
mindste  til  Gjengjæld  tilbyde  at  forene  sig  med  de  Allierede, 
bvis  det  opnaaede  sin  Hensigt.  Bernstorff  svarede,  at  hans 
Hovedgrund  til  at  optræde  saa  bestemt,  virkelig  var  den, 
som  han  havde  angivet,  Udsigten  til  Ruslands  Udvidelse  ved 
Østersøen,  thi  „Kongen  var  rede  til  at  vente  paa.  at  det  maatte 
behage  Forsynet  at  antyde  andre  Midler  til  at  ende  hans 
Stridigheder  med  Storfyrsten,  dersom  Rusland  opgav  Er 
hverveisen  af  Øst-Preussen  og  vilde  lade  sig  nøie  med  sit 
Riges  gamle  Grændser."  Men  skeete  dette  ikke,  fordrede 
Danmarks  Sikkerhed  i  alt  Fald,  at  det  holsteenske  Spørgs- 
maal  løstes,  og  man  vilde  gjøre  Alt  for  at  opnaae  dette, 
kun  ikke  optræde  aktivt  mod  Preussen,  fordi  det  vilde  drage 
Ødelæggelse  over  Halvøen.^) 

Men  hvor  krænket  Choiseul  end  anstillede  sig,  var  dog 
baade  han  og  Kaunitz  endnu  mere  urolige  over  den  Vending, 
Sagen  havde  taget,  navnlig  da  man  nu  ogsaa  i  \yien  be- 
gyndte at  indsee.  hvor  farligt  Løvtet  om  Øst-Preusseu  kunde 
blive  for  Tydskland,  hvis  den  russiske  Keiser  desuden  beholdt 
Sæde  og  Stemme  i  Regensburg  som  Hertug  af  Holsteen.  ^j 
De  Allierede  lode  derfor  erklære  i  Kjøbenhavn.  at  de  vare 
villige  til  at  anvende  alle  deres  Bestræbelser  i  Petersborg 
for,  at  Forhandlingen  med  Rusland  kunde  lykkes,  og  Choi- 
seul tilføiede  endog,  at  den  franske  Konge  vilde  betragte 
Danmarks  Sag  som  „sin  egen'".  Men  den  danske  Regering 
maatte  gjøre  en  Forhandhng  mulig  ved  at  begynde  med  at 
ratificere  Tiltrædelsestraktaterne  af  21  og  28  Marts.  Naar 
dette  var  skeet,  vilde  Rusland  have  forpligtet  sig  til  i  For- 
bindelse med  Østrig  og  Frankrig  at  fremme  Overeens- 
komsten  med  Storfyrsten,  og  først  hvis  Keiserinden  ikke 
holdt  dette  Løvte  eller  en  tilfredsstillende  Løsning  viste  sig 
at  være  uopnaaelig  ad  denne  Vei.  vilde  Øieblikket  være  kommen 
for  Danmark  til  at  overveie.  om  krigerske  Midler  aabnede 
det  bedre  Udsigter,  og  selvfølgelig  vilde  i  saa  Tilfælde  Ratifika- 
tionen af  de  to  Traktater  ikke  kunne  lægge  nogeusomhelst 
Hindring   i    Veien  for  den    danske    Regerings    Handlefrihed. 


1)  Brevvexling,  pag.  177—200.  «)  Arneth.  VI,  pag.  78,  92—93, 
Brevvexling,  pag.  206,  Depecher  fra  Wedel-Frijs  af  30  Mai  og  6  Juni, 
fra  Osten  af  13  Juni  1760. 

Vedblev  Danmark  derimod  at  nægte  at  ratificere,  kunde  dette 
kun  opfattes  som  et  Bevis  paa.  at  den  danske  Regering 
overhovedet  ikke  ønskede  nogen  mindelig  Afgjørelse.  ^)  Det 
var  ikke  alene  de  Allierede,  som  førte  dette  Sprog  Ogsaa 
Woronzow  havde  strax,  da  han  den  19  Juli  modtog  den 
dauske  Erklæring,  svaret  Osten,  at  „dersom  Kongen  vilde 
bringe  Keiserinden  til  at  optræde  efter  hans  Ønske  ligeoverfor 
Storfyrsten,  vilde  det  eneste  Middel  dertil  være,  at  han  først 
ratificerede  de  to  Traktater,  og  hvad  de  Ord  angik,  som 
vare  tilføiede  Keiserindens  Tiltrædelse  til  Traktaten  af  4 
Mai,  ^j  vilde  man  let  ved  en  Erklæring  kunne  forklare  dem 
paa  en  Maade,  der  beroligede  Kongen".  Han  endte  med  „at 
bede  Osten  om  at  give  Kongen  dette  Raad  fra  ham."  Trods 
Keiserindens  første  Opbrusning,  var  ogsaa  det  skriftlige 
Svar,  som  Woronzow  afgav  d.  2  August,  meget  maadeholdent.  ^) 

Under  disse  Omstændigheder  kunde  den  danske  Re- 
gering ikke  længere  betænke  sig  paa  at  ratificere  Akterne 
af  21  og  28  Marts.  Hensigten  var  opnaaet,  idet  Rusland 
og  de  Allierede  havde  forstaaet,  at  det  var  Alvor,  og  ved 
nu  at  udvexle  Ratifikationerne  vilde  Danmark  give  det  utve- 
tydigste Bevis  for,  at  hvad  der  end  senere  kunde  skee,  var 
det  dog  endnu  ikke  bundet  ved  nogen  Traktat  til  England 
og  Preussen.  *) 

D.  28  August  1760  tilstilledes  der  altsaa  Osten  en  In- 
strux,  som  han  mundtlig  skulde  meddele  Woronzow.  ^)  Han 
skulde  erklære,  at  Kongen  aldrig  havde  tænkt  paa  at  bruge 
truende  Yttringer  imod  Keiserinden,  men  han  havde  ikke, 
uden  at  svigte  sit  Venskab  og  sin  Agtelse  for  hende,  kunnet 
undlade  at  gjøre  hende  opmærksom  paa  Følgerne  af  Stor- 
fyrstens fjendtlige  Sindelag  og  paa  de  Forholdsregler,  hvortil 
dette  vilde  tvinge  Kongen  mod  dennes  Villie.  Naar  Dan- 
mark hidtil  havde  næret  Betænkeligheder  ved  at  ratificere 
Traktaterne,  var  det  kun,  fordi  Kongen  vilde  uudgaae  Be- 
breidelsen  for  Doppelthed,  men  saasnart  der  viste  sig  en 
Udsigt  til,  at  hans  Stridigheder  med  Storfyrsten  kunde 
blive  bilagte,  gjorde  han  sig  en  Glæde  af  at  fuldbyrde  disse 


^)  Depeche  fra  Osten  af  4  Aug.  1760.  '^)  ISemlig  Forbeholdet  med 
Hensyn  til  Storfyrstens  Fordringer.  f)  Brevvexling,  pag.  201,  204. 
*)  Nr.  153,  Brevvexling,  pag.  200—204.         *)  Nr.  154. 

Akter.  Herefter  udvexledes  Ratifikationerne  den  13  og  14 
October  i  Petersborg,  og  samtidig  dermed  afgav  Osten  en 
Deklaration,  som  tog  de  fornødne  Forbehold  ligeoverfor  Ud- 
trykkene i  Keiserindens  Tiltrædelse  til  Traktaten  af  4  Mai^), 
og  som  Woronzow  modtog  uden  nogen  Indvending.  D.  5 
November  udvexledes  derpaa  med  Sverig  Tiltrædelsen  til 
Conventionen  af  20  Marts  1759,  efterat  Bernstorff  havde  for- 
klaret den  svenske  Regering,  hvorfor  man  hidtil  havde  været 
nødt  til  at  opsætte  denne  Akt.  ^) 

Denne  Eftergivenhed  af  den  danske  Regering  modtoges 
med  stor  Paaskjønnelse.  Keiserinden  erklærede  til  den  øst- 
rigste  Ambassadør,  at  hun  nu,  da  hun  saae,  at  hendes  Mis- 
tanke mod  Danmark  havde  været  ubegrundet,  vilde  følge 
sine  venskabelige  Følelser  for  Kongen  og  søge  at  bevæge 
Storfyrsten  til  en  Overeenskomst,  og  de  Allierede  udtalte 
deres  Tilfredshed  med.  at  den  danske  Regering  havde  fjernet 
den  Hindring,  som  havde  gjort  dem  det  umuligt  at  fremme 
Forhandlingen. 

XI 

Fortsættelse  af  de  holsteenske  Forhandlinger. 

De  Allieredes  Fredsplaner  og  Anskuelser  om  det  øst-preussiske 
og  det  holsteenske  Spørgsmaal.  Ruslands  Opgivelse  af  Fordringen 
paa  Øst-Preussen  og  "Virkningen  heraf  paa  det  holsteenske  Spørgsmaal. 
Den  danske  Regerings  Erklæring  og  Beslutning  om  at  føre  det  hol- 
steenske Spørgsmaal  videre.  Ostens  Tilbagekaldelse  og  Forøgelsen  af 
de  danske  Tilbud.  Direkte  Forhandlinger  fra  December  1760  til  Sep- 
tember 1761.  Bernstorffs  Forsøg  paa  at  bringe  indirekte  Forhand- 
linger istand.  De  Allieredes  Lunkenhed.  A.  P.  Bernstorffs  Mission  til 
Paris.     Keiserinde  Elisabeths  Død. 

De  Allieredes  Interesse  for  det  holsteenske  Spørgsmaal 
strakte  sig  imidlertid  ikke  videre  end  deres  egen  nærmeste 
Fordeel  krævede,  og  det  var,  at  Danmark  ikke  ved  at  for- 
binde sig  med  Preussen  skulde  forstyrre  Udsigten  til  en 
snarlig  Fred,  thi  til  en  saadan  stod  nu  hele  deres  Hu. 

I  September  1760  tilstillede  det  franske  Cabinet  Østrig 
en   Note,  hvori  det  erklæredes,  at  Kongen  af  Frankrig  ikke 


M  Nr.  154  Note.        ^)  Depeche  til  Schack  af  2  Aug.  1760. 

saae  sig  istand  til  endnu  flere  Aar  at  fortsætte  Krigen,  og 
da  der  ikke  var  nogensomhelst  fornuftig  Grund  til  at  an- 
tage, at  næste  Aars  Felttog  vilde  blive  mere  afgjørende  end 
de  tidligere,  udbad  han  sig  Keiserindens  Mening  om,  hvor- 
ledes en  Fred  hurtigst  og  sikkrest  kunde  opnaaes,  før  det 
næste  Felttog  skulde  begynde.  Ogsaa  Maria  Theresias  Mod 
var  stærkt  sunket.  Felttoget  i  1760  havde  atter  skuffet 
hendes  Forventninger,  navnlig  dets  Slutningsakt,  Nederlaget 
ved  Torgau  (d.  3  November),  hendes  Skatkammer  var  ud- 
tømt og  selv  hendes  Generaler  raadede  indtrængende  til 
Fred.  Under  disse  Omstændigheder  kunde  heller  ikke  Kau- 
nitz  modsætte  sig  den,  men  han  vilde  kun  ikke,  at  man 
skulde  slutte  den  over  Hals  og  Hoved,  thi  han  haabede  ved 
forsigtigt  førte  Underhandlinger  endnu  at  kunne  vinde  ikke 
ubetydelige  Fordele  for  Østrig.  Han  foreslog  altsaa,  at  der 
næste  Sommer  i  Juli  skulde  aabues  en  almindelig  Freds- 
Congres  i  Augsburg,  hvorved  han  tillige  opnaaede,  at  de 
Allierede  kom  til  at  foretage  et  Felttog  endnu,  som  muligvis 
kande  faae  et  gunstigere  Udfald  end  det  sidste.  For  at 
vise  sin  oprigtige  Hensigt  til  at  fremme  Fredsværket,  er- 
klærede det  østrigske  Cabinet  saavel  i  Paris  som  i  Peters- 
borg, at  forsaavidt  Freden  kunde  komme  istand  ved  denne 
Leilighed.  vilde  det  ikke  fastholde  sin  Fordring  om  Tilbage- 
givelsen  af  „hele"  Schlesien  og  Glatz.  ^) 

I  Anledning  af  disse  Fredstanker  havde  man  baade  i 
Versailles  og  i  Wien  alvorligt  beskjæftiget  sig  med,  hvor- 
ledes der  skulde  forholdes  med  det  holsteenske  og  med  det 
øst-preussiske  Spørgsmaal.  Choiseul  indsaae  fuldt  vel,  hvor 
farligt  det  vilde  være  for  Europa,  at  Rusland  beholdt  Øst- 
Preussen,  og  Alt  hvad  Bernstorff  havde  anført  om  de  Virk- 
ninger, en  saadan  Begivenhed  vilde  medføre  for  Norden, 
bestyrkedes  for  Polens  Vedkommende  af  den  polske  Gesandt 
i  Paris,  General  Fontenay,  og  senere  af  en  extraordiuær  Af- 
sending Mokranowsky,  ^)  der  truede  med,  at  Polen  vilde  blive 
nødt  til  at  forene  sig  med  Frederik  d.  2den  for  at  afværge, 


1)  Arneth,  VI,  pag.  210,  Schåfer,  II,  b,  pag.  186.  Sidstnævnte 
Forfatter  lader  dette  Afkald  være  betinget  af,  at  Freden  blev  sluttet 
inden  „næste"  Felttog,  men  dermed  kan  ikke  menes  det  forestaaende 
i  1761,  som  netop  blev  nødvendigt  efter  Kaunitz's  Forslag.  ')  Cfr. 
Broglie,  secret  du  roi,  I,  pag.  59,  82,  II,  pag.  40. 


165 

at  Øst-Preussen  blev  russisk,  og  han  erklærede,  at  „naar 
Polakkerne  skulde  underkaste  sig  et  fremmed  Aag,  vilde  de 
i  alt  Fald  foretrække  Tyrkiets  for  Ruslands."  ^)  Men  hvad 
enten  det  nu  var,  at  Choiseul  tilsidesatte  alle  andre  Hensyn 
for  Nødvendigheden  af  at  faae  en  Fred,  eller  han  forudsaae, 
at  det  nok  skulde  vise  sig  ved  Forhandlingerne,  at  Frederik 
den  2den  ikke  vilde  give  slip  paa  en  saa  vigtig  Provinds, 
saa  synes  han  ikke  at  have  modsat  sig  Ruslands  Pretention, 
end  ikke  efterat  Østrig  var  blevet  løst  fra  sit  traktatmæssige 
Tilsagn  i  Esterhazy-Traktaten  ved  selv  at  opgive  sin  egen 
Fordring  paa  hele  Schlesien.  Tvertimod  bifaldt  han  i  en 
Memoire,  som  han  den  14  Januar  1761  lod  overlevere  i 
Wien,  udtrykkelig  som  Grundlag  for  Fredsforhandlingerne, 
at  Rusland  og  Østrig  beholdt  deres  Erobringer,  altsaa  at 
Østrig  fik  Glatz  og  Rusland  Øst-Preussen.  ^)  Naturligvis 
var  hans  Interesse  for  det  holsteenske  Spørgsmaal  endnu 
meget  ringere.  Den  hidtilværende  Stilling  kunde  uden 
synderlig  Fare  vedblive,  indtil  der  frembød  sig  en  gunstig 
Leilighed  til  en  Forandring,  og  skulde  mod  al  Forventning 
en  Fare  for  Danmarks  Selvstændighed  opstaae,  var  det  da 
tidsnok  at  gribe  til  de  fornødne  Forholdsregler.  Den  eneste 
Vanskelighed  var  at  hindre,  at  Danmark  skulde  blive  utaal- 
modig  og  udføre  sin  Trudsel  om  at  forene  sig  med  Preussen 
og  derved  gjøre  Frederik  den  2den  uimodtagelig  for  alle 
fornuftige  Fredsforslag.  Man  maatte  derfor  bestræbe  sig  for, 
at  de  indledede  holsteenske  Forhandlinger  i  alt  Fald  ikke 
bleve  afbrudte,  før  det  var  for  sildigt  for  Danmark  at  hindre 
en  Fredslutning.  Allerbedst  vilde  det  forsaavidt  være,  hvis 
Rusland  af  sig  selv  frafaldt  sin  Fordring  paa  Øst-Preussen, 
thi  man  havde  Bernstorffs  gjentagne  Erklæring  om,  at  lige- 
som det  var  Frygten  for  en  saadan  Udvidelse  af  Ruslands 
Grændser,  der  fra  først  af  havde  bevæget  ham  til  at  for- 
lange en  øieblikkelig  Løsning  af  det  holsteenske  Spørgsmaal, 
saaledes  vilde  han  atter  kunne  overlade  dette  Spørgsmaal 
til  dets  rolige  Udvikling,  saasnart  hiin  Fare  var  fjernet. 

Sagen    stillede    sig    noget   anderledes    for    den    roligere 
Kaunitz.    I  én  udførlig  Beretning,  som  han  den  30  December 


^)  Depeche  fra  Wedel-Frijs  af  6  Sept.  1760,  20  Marts  1761.     ')  Ar- 
neth  VI,  pag.  218. 

1760  forelagde  Keiserinden  i).  erkjendte  han  vel,  at  det  ikke 
stemmede  med  Østrigs  Interesse,  at  den  russiske  Magt  for- 
øgedes ved  Erhvervelsen  af  Øst-Preussen  og  nærmede  sig 
Tydsklands  Grændser.  „Paa  Grund  af  den  Mængde  af 
græske  Troesbekj endere,  der  havde  nedsat  sig  fra  Bøhmen  af 
og  ned  til  det  sorte  Hav,  var  det  øiensynligt,  at  der  truede 
en  endnu  større  Fare  fra  Ruslands  end  fra  Preussens  Side. 
Thi  Polen  frembød  ikke  længere  noget  Værn,  Curland  var 
ganske  omsluttet  af  Russerne  og  de  skjønneste  Havne  i 
Østersøen  vare  i  deres  Hænder.  Men  endnu  langt  frygte- 
ligere vilde  Ruslands  Magt  blive,  hvis  det  ikke  blot  forblev 
i  Besiddelse  af  Preussen  men  Storfyrsten  ogsaa  beholdt  sine 
holsteenske  Arvelande.  Han  vilde  da,  naar  han  engang  be- 
steeg  den  russiske  Throne,  samtidig  have  fast  Fod  i  Tydsk- 
land.  Stemme  og  Sæde  par  Rigsdagen  og  Leilighed  til  stedse 
yderligere  at  udvide  sin  Indflydelse,  Anseelse  og  Overvægt 
og  til  at  indskrænke  den  tydske  Keisers  Myndighed,  ja 
maaskee  endog  til  selv  at  stræbe  efter  denne-  Værdighed. 
Allerede  Czar  Peter  havde  havt  den  Hensigt  at  faae  Hol- 
steen  ophøiet  til  et  Churfyrstendømme  og  derved  at  opnaae 
en  mægtig  Indflydelse  paa  Keiservalget.  Muligvis  var  denne 
langtskuende  Tanke  endnu  ikke  opgivet,  men  en  saa  stor 
Ulykke  kunde  ikke  afvendes  paa  anden  Maade  end  ved  at 
Storfyrsten  formaaedes  til  at  give  Afkald  paa  sine  hol- 
steenske Arvelande  og  modtage  Erstatning  derfor  i  Er- 
hvervelsen af  Kongeriget  Preussen."  Hvis  man  altsaa  be- 
fandt sig  i  den  Nødvendighed  at  skulle  vælge  mellem  disse 
to  Ulykker,  maatte  man  foretrække,  at  Rusland  fik  Preussen, 
men  at  det  opgav  Holsteen.  „Derved  vilde  man  opnaae  en 
tredobbelt  Fordeel.  Storfyrsten  mistede  sin  Indflydelse  i 
Tydskland,  Kongen  af  Preussens  Magt  svækkedes  betydeligt 
og  han  fik  desuden  en  farlig  Nabo,  der  stadig  kunde  holde 
ham  i  Tømme.  De  holsteenske  Lande  vilde  blive  overdragne 
til  Danmark,  og  til  Gjengjækl  derfor  vilde  denne  Magt  da 
forpligte  sig  til  at  tage  Deel  i  Krigen  med  idetmindste 
20,000  Mand  eller  maatte  efter  sit  eget  Tilbud  aftræde 
Oldenburg  og  Delmenhorst.  Med  disse  sidste  Lande  kunde 
man  da  lokke  Hanover  og  fjerne  det  fra  Preussen." 


•)  Arneth,  VI,  pag.  207—214. 

Forsaavidt    var    altsaa    det    østrigske   Cabinet   pludselig 
bleven   Danmark    gunstigt.     Men   disse  Forslag   skulde  efter 
Kaunitz's   Mening   behandles   i  den  tilkommende  Congres  og 
i  Forbindelse   med   alle    de   andre,  og  ikke  i  en  særlig  For- 
handling, hvad  Bernstorff  bestemt  vilde,  fordi  han  forudsaae, 
at   det   holsteenske    Spørgsn^aal  vilde    blive    skudt    tilside    i 
den  almindelige  Tummel.     Og   dernæst  havde  Kaunitz  over- 
seet,  at  Afstaaelsen  til  Rusland  af  Øst-Preussen  vilde  møde 
den  meest  afgjorte  Modstand  ikke  blot  hos  Frederik  den  '2den 
men  ogsaa  hos  andre  Magter.    Dette  viste  sig  ogsaa  i  Peters- 
borg.    Den  engelske  Gesandt,  Roberth  Keith,  der  baade  ved 
sia  Personlighed  og  ved  den  Indflydelse,  England  selv  under 
Krigen  bevarede  ved   det  russiske   Hof,   indtog  en  betydelig 
Stilling    hos    Regeringen,    havde    af   Iwan    Schuwalow    faaet 
Underretning   om  Ruslands  Hensigter.     Hans  Svar   lød  lidet 
opmuntrende.      „Ruslands   Besiddelsestagelse   af   denne  Pro- 
vinds,"   sagde    han,    „vilde    være    en    stadig    Gjenstand    for 
Skinsyge   fra   de   andre    Magters    Side   og   blive  en  Kilde  til 
Fredsforstyrrelse  i   Europa,   thi   der  var  ikke  een  Stat,  som 
ikke  vilde  have   en   væsentlig  Interesse   af  at  forhindre  det, 
og  selv  om  man  som  Følge  af  meget  ulykkelige  Omstændig- 
heder til   et   givet   Øieblik  ikke   havde  seet  sig  istand  til  at 
forebygge   det,  vilde   alle   gribe   den   første   Leilighed  til   at 
udrive   dette  Land    af  Ruslands  Hænder."  ^)     Det   er  ganske 
rimeligt,   at   denne    Udtalelse   har   bidraget   Sit  til   at    gjøre 
det   russiske   Cabinet  betænkeligt   ved   at  fastholde  en  For- 
dring, som  nu  desuden  havde  mistet  al  traktatmæssig  Støtte 
ligeoverfor  Østrig,  efter  at  denne  Magt  havde  opgivet  at  til- 
bagevinde  hele   Schlesien.     I   alt   Fald  blev   Resultatet,   at 
den  Instrux,   som   udfærdigedes   til    den   russiske   Afsending, 
der  blev  udseet   til  at   deeltage   i  den  paatænkte  Congres  i 
Augsburg,  lød  paa,  at  Rusland  vilde  tilbagegive  Øst-Preussen, 
dog  om  muligt  med  Undtagelse  af  Memel.  ^) 

Dette  var  en  meget  behagelig  Overraskelse  for  Choiseul, 
som  paa  eengang  saae  det  farlige  øst-preussiske  Spørgsmaal 


' )  Keiths  Depeche  findes  i  „la  cour  de  Russie,  il  y  a  cent  ans",  pag. 
164.  ^)  Depeche  fra  Osten  af  13  Februar,  fra  Wedel-Frijs  af  5 
Marts,  cfr.  Dep.  fra  Stahrenberg  til  Kaunitz  af  2  Marts  1761  hos 
Schåfer,  II,  b,  pag.  731. 

løst  og  den  danske  Kegering  befriet  fra  den  Fare,  der  efter 
dens  egen  Erklæring  havde  nødt  den  til  at  trænge  paa  en 
øieblikkelig  Løsning  af  det  holsteenske  Spørgsmaal.  I  Be- 
gyndelsen af  1761  meddeelte  han  Kuslands  Beslutning  til 
Bernstorff,  og  idet  han  gjorde  sig  ikke  lidet  til  af  dette  Re- 
sultat, som  han  lod  forstaae  at  man  væsentlig  skyldte  hans 
Forestillinger,  undlod  han  heller  ikke  at  fremstille  Dan- 
marks Fordringer  i  det  holsteenske  Spørgsmaal  som  ganske 
uholdbare.  Han  fortaug  imidlertid,  at  der  ikke  forelaae 
nogen  direkte  og  endelig  Opgivelse  fra  Ruslands  Side,  men 
at  det  kun  var  en  middelbar  Følge  af,  at  Østrig  opgav  at 
faae  hele  Schlesien,  og  at  det  Hele  var  betinget  af,  at 
Freden  nu  kom  istand.  Men  uagtet  Choiseul  klogelig 
hemmeligholdt  dette,  og  formodentlig  for  at  hindre  Bern- 
storff fra  at  opdage  Sammenhængen,  indskærpede  ham  den 
dybeste  Taushed  om  Sagen,  følte  denne  sig  dog  paa  ingen 
Maade  ganske  tryg  og  trængte  paa,  at  Rusland  direkte  til 
Danmark  skulde  gjentage  sin  Forsikkring,  da  man  ellers  ud- 
satte sig  for,  at  det  russiske  Cabinet  fragik  sit  Ord.  Lige- 
overfor Choiseuls  gjentagne  og  bestemte  Erklæring  og  da 
denne  desuden  med  Føie  gjorde  gjældende,  at  Rusland 
aldrig  vilde  indrømme  Danmark  Ret  til  at  forlange  en  saa- 
dan  Forsikkring,  samt  lovede,  saasnart  Rusland  viste  Til- 
bøielighed  til  at  gjenoptage  sine  Pretentiouer,  strås  at  under- 
rette Bernstorff  derom,  lod  denne  tilsidst  sin  Fordring  falde. ^) 
Ogsaa  for  den  danske  Regering  var  det  selvfølgelig  en 
stor  Beroligelse  at  erfare,  at  Øst-Preussen  ikke  vilde  blive 
russisk,  men  derfor  var  dog  det  holsteenske  Spørgsmaal 
ikke  vendt  tilbage  til  dets  tidligere  Stilling.  Under  Trykket 
af  hiin  Fare  havde  Danmark  seet  sig  nødt  til  at  antage  en 
næsten  truende  Holdning  ligeoverfor  Rusland  og  til  at  fordre 
en  endelig  Ordning  af  den  gottorpske  Strid,  men  alt  dette 
kunde  ikke  gjøres  ugjort.  Forholdet  til  Rusland  var  nu 
engang  bleven  forstyrret,  Spørgsmaalet  var  stillet,  løstes 
det  ikke  ved  denne  Leilighed,  vilde  det  senere  og  maaskee 
meget  snart  medføre  et  Brud,  og  var  den  almindelige  Fred 
til  den  Tid  kommen  istand,  vilde  Danmark  staae  alene  i  sin 


1)  Nr.    162,    163,  Brevvexling,  pag.  212—221,  Dep.  fra  Wedel-Frijs 
af  5  Marts  og  af  10  April  1761. 

Kamp  med  den  hele  russiske  Magt.  Ikke  destomindre  vilde 
Bernstorff  ikke  fragaae  det  Ord.  han  havde  givet  Choiseul. 
Den  danske  Regering  erklærede  derfor,  at  den  „ikke  vilde 
hindre  eller  vanskeliggjøre  det  for  saa  mange  Folk  held- 
bringende og  for  det  almindelige  Vel  saa  betimelige  Freds- 
værk,  skjøndt  det  var  modsat  dens  egen  Interesse.  Men 
dersom  Freden  ikke  kom  istand  og  hvis  Ruslaud  afslog  den 
Overeenskomst,  som  var  foreslaaet  Storfyrsten,  eller  nægtede 
at  afgive  den  Erklæring,  Danmark  havde  forlangt  med  Hen- 
syn til  Øst-Preussen,  vilde  Kongen  mene  at  have  opfyldt 
Alt,  hvad  der  med  Retfærdighed  kande  forlanges  af  ham, 
og  han  vilde  ansee  sig  ikke  blot  for  berettiget  men  ogsaa 
for  forpligtet  og  tvungen  til  at  frelse  sine  kostbareste  Inter- 
esser, som  han  hidtil  havde  offret  for  den  videst  drevne 
Fiinfølelse."  i) 

Den  danske  Regering  vilde  saaledes  ikke  lade  det  hol- 
steenske  Spørgsmaal  igjen  falde,  men  vedblev  at  drive  paa 
en  Afgjørelse,  og  ligesaa  bestemt  var  den  paa,  ikke  at 
bringe  det  til  Behandling  paa  den  forestaaende  Fredscongres. 
Paa  en  Forespørgsel  af  Nederlandene  svarede  man  derfor, 
at  man  ikke  agtede  at  forlange  at  sende  nogen  Befuld- 
mægtiget til  Augsburg,  medmindre  Forhandlingerne  ud- 
straktes udover  de  nærmeste  Krigsaarsager,  ^)  og  da  den 
midlertidige  chargé  d'affaires  i  Petersburg  havde  brugt 
nogle  uforsigtige  Yttringer  om ,  at  den  holsteenske  Sag 
kunde  bringes  frem  paa  Congressen.  fik  han  en  meget  al- 
vorlig Irettesættelse  derfor.  ^) 

Det  var  rigtigt,  at  da  Spørgsmaalet  nu  engang  ved  Om- 
stændighedernes Magt  var  bragt  til  det  Standpunkt,  paa 
hvilket  det  befandt  sig,  kunde  det  ikke  paany  vende  tilbage 
til  den  tidligere  latente  Tilstand,  men  maatte  føres  videre  og 
ende  enten  med  en  venskabelig  Overeenskomst  eller  med  et 
aabent  Brud.  Men  hvad  enten  man  tænkte  sig  det  ene 
eller  det  andet  af  disse  Resultater,  var  det  nærværende 
Tidspunkt  det  fordeelagtigste  for  Danmark.  Saalænge  Keiser- 
inden  levede  og  saalænge  den  almindelige  Fred  endnu  ikke 
var  sluttet,   havde   en  Overeenskomst  større  Udsigter  og  en 


1)  Nr.  162.         2)  Depeche  til  de  Cheusses  af  25  Juii  og  til  Moltke 
af  25  Sept.  1761.         ')  Nr.  165. 

Krig  frembød  mindre  Farer.  Det  var  derfor  nødvendigt 
snarest  muligt  at  komme  til  en  Crise,  uden  at  man  dog 
paadrog  sig  Beskyldningen  for  at  have  tilsigtet  et  Brud. 
Hvad  man  meest  havde  at  befrygte  af  en  saadan  Plan,  var. 
at  netop  paa  det  critiske  Punkt  under  Forhandlingerne,  naar 
det  skulde  afgjøres.  om  de  vilde  komme  til  at  ende  med  en 
Overeenskomst  eller  med  en  Krig,  de  faktiske  Forhold  pludselig 
kunde  forandre  sig  enten  ved  et  Thronskifte  i  Rusland  eller 
ved  en  almindelig  Fredslutning.  Men  denne  sidste  troede 
Bernstorff  ikke  at  være  nær  forestaaende,  fordi  de  Allierede 
endnu  stillede  langt  større  Fordringer  end  Frederik  den 
2den  vilde  opfylde,  og  den  anden  Mulighed  var  ikke 
synderlig  sandsynligere  end  den  allerede  længe  havde  været 
det,  thi  Keiserinden  var  hverken  gammel  eller  egentlig 
sygelig.  Ganske  vist  var  man  udsat  for.  at  hun  kunde 
bortrives  ved  en  pludselig  Død,  men  man  maatte  løbe  den 
Risico,  thi  der  var  intet  Valg. 

Foreløbig  idetmindste  kunde  man  ikke  regne  paa  nogen 
virksom  Understøttelse  under  Forhandlingerne  fra  de  Alli- 
eredes Side.  De  vare  optagne  af  Forberedelserne  til  den 
paatænkte  Fredscongi-es  og  de  vare  trygge  ved  den  danske 
Regerings  Erklæring  om  ikke  at  ville  hindre  Fredsværket 
ved  nu  at  forbinde  sig  med  Preussen.  Desto  nødvendigere 
var  det,  at  den  danske  Regering  gjorde  sine  egne  Opera- 
tionsmidler  saa  virksomme  som  muligt. 

Til  den  Ende  havde  Bernstorff  endelig  bestemt  sig  til 
at  kalde  Osten  tilbage  fra  Petersborg.  Allerede  længe  havde 
dennes  Stilling  været  meget  truet,  thi  efterhaanden  havde 
hans  Forhold  til  Storfyrstinden  ikke  ganske  kunnet  skjules, 
og  det  havde  skaffet  ham  en  Mængde  Misundere  og  Fjender, 
saa  at  han  allerede  gjentagne  Gange  havde  begjært  at  for- 
flyttes. Men  nu  havde  Keiserindens  altformaaeude  Favorit, 
Iwan  Schuwalow,  besluttet  hans  Fald  og  vidst  at  ophidse 
sin  Herskerinde  saaledes  imod  ham,  at  hun  udtrykkelig  lod 
den  danske  Regering  vide,  at  saalænge  han  forblev  i  Peters- 
borg, vilde  Forhandlingen  med  Storfyrsten  ikke  blive  fremmet. 
Osten  rappelleredes  altsaa  den  28  November  1760.  Hans 
Efterfølger  blev  Grev  Haxthausen,  hidtil  Danmarks  Gesandt 
i  Dresden  og  Warschau,    men  han  modtog  Ordre  til  ikke  at 

begive  sig  til  sin  nye  Post,  før  det  havde  viist  sig,  at  et 
Brud  ikke  var  nær  forestaaende.  ^)  Men  dernæst  havde 
Bernstorff  ogsaa  indseet  Nødvendigheden  af  at  opgive  sine 
Forhaabninger  om  at  erhverve  det  gottorpske  Holsteen  uden 
noget  territorialt  Offer  for  Danmark.  Osten  havde  strax  fra 
Begyndelsen  af  erklæret  dette  Maal  for  uopnaaeligt,  selv 
dengang  da  der  var  Spørgsmaal  om  at  give  Rusland  Øst- 
Preussen  som  Vederlag.  Med  Rette  gjorde  han  opmærksom 
paa,  at  Danmark  ikke  forlangte  Mindre,  end  at  Storfyrsten 
skulde  afstaa  sit  Stamland  imod  det  uvisse  Haab  om  en- 
gang ved  Freden  at  opnaae  en  territorial  Erstatning,  og 
imidlertid  lade  sig  nøie  med  en  aarlig  Pengesum.  Dersom 
det  nu  blev  hans  Skjæbne  aldrig  at  bestige  Ruslands  Throne, 
vilde  han  altsaa  være  hjemløs  og  intet  Andet  besidde  end 
en  maaskee  usikker  Pengefordring.  Storfyrstinden ,  hvem 
Osten  havde  meddeelt  Bernstorffs  Forslag,  havde  svaret,  at 
Storfyrsten  ikke,  uden  at  vanære  sig,  kunde  nedlade  sig  til 
at  modtage  100,000  Rubler  for  sit  fædrene  Land.  Ogsaa 
den  franske  og  den  østrigske  Ambassadør  erklærede,  at  Af- 
staaelsen  af  Oldenburg  og  Delmenhorst  nødvendigvis  maatte 
udgjøre  Grundlaget  for  enhver  Forhandling.  2)  Efterhaanden 
maatte  den  danske  Regering  saaledes  bestemme  sig  til  at 
forøge  sine  Tilbud  op  til  den  Størrelse,  som  de  havde  havt 
under  den  Lynarske  Forhandling  i  1750,  altsaa  til  at  om- 
fatte Oldenburg  og  Delmenhorst  i  Forbindelse  med  1|  Mill. 
Daler,  ja,  hvis  det  var  nødvendigt,  var  Kongen  beredt  til  at 
gaae  endog  noget  videre  „dog  maatte  de  allierede  Regeringer 
erindre,  at  de  efter  Traktaten  af  4  Mai  1758  selv  havde  en 
Interesse  af,  at  denne  Sum  ikke  overskredes."  Men  atter 
og  atter  dukker  Bernstorffs  Yndlingstanke  frem  paany. 
„Helst  vilde  han  dog,  at  Rusland  istedetfor  Oldenburg  og 
Delmenhorst  skulde  modtage  en  aarlig  Sum;  man  vilde  give 
250  eller  endog  300,000  Daler  aarlig,  medens  de  to  Grev- 
skaber kun  indbragte  200.000."  og  han  smigrede  sig  med, 
at  om  man  end  nødtes  til  at  begynde  med  Tilbudet  om  et 
Mageskifte,  vilde  der  nok  senere  under  Forhandlingerne  kunne 

*)  See  nærmere  i  Ostens  Gesandtskaber  i  Hist.    Tidsskr.  1.  c,  pag. 
529—538.         «)  Ibid,,  pag.  526—27,  529. 

byde   sig   er.   Leilighed    til   at  lade    Penge    træde    istedetfor 
Land.  i) 

Men  det  syntes  næsten,  som  om  en  Forhandling  slet 
ikke  skulde  komme  istand.  I  November  1760  vare  Rati- 
ficationerne  blevne  udvexlede,  og  først  den  17  December 
havde  Woronzow  og  Schuwalow  havt  Mod  til  i  Keiserindens 
Navn  mundtlig  at  opfordre  Storfyrsten  til  at  komme  til  en 
Overeenskomst  med  Kongen  af  Danmark,  men  det  skeete 
med  den  sædvanlige  frygtsomme  Ligegyldighed,  og  fremkaldte 
kun  den  overmodige  Beskeed,  at  han  selv  skulde  bringe 
Keiserinden  sit  Svar.  Men  han  gav  sig  god  Tid  dermed  og 
den  ene  Maaned  forløb  efter  den  anden,  uden  at  der  hørtes 
Noget  om  Sagen.  ^)  Først  den  2den  Marts  1761  bequemmede 
han  sig  til  at  svare,  at  han  var  villig  til  at  indlade  sig  paa 
Forhandlinger  om  „Bilæggelsen  af  de  endnu  uafgjorte  Diffe- 
rentser",  og  han  befuldmægtigede  sin  holsteenske  Over- 
kammerherre Brockdorff  til  at  underhandle,  men  uden  at  an- 
give nogen  Basis.  *)  Det  var  let  at  see  af  Storfyrstens  Ud- 
tryk, at  han  var  mere  betænkt  paa  at  reise  gamle  Fordringer 
end  løse  nye  Vanskeligheder,  og  Bernstorff  gjorde  sig  ingen 
Illusioner  om  Udfaldet  af  Forhandlingerne ,  men  Forsøget 
maatte  nu  engang  føres  igjennem.  Den  9  April  overleverede 
altsaa  den  danske  chargé  d'affaires,  A.  Schumacher,  under- 
støttet af  de  to  Allieredes  Ambassadører,  de  danske  Tilbud, 
og  der  gaves  Grev  Haxthausen  Ordre  til  at  begive  sig  til 
Petersborg.  Men  atter  forløb  tre  Maaneder,  uden  at  Stor- 
fyrsten erklærede  sig,  ^)  og  da  endelig  hans  Svar  kom  den 
27  Juli,  var  det  en  simpel  Forkastelse  af  alle  de  danske 
Forslag,  uden  at  der  stilledes  Modforslag.  Derimod  udtalte 
Storfyrsten  sig  vidtløftigt  om  sine  Krav.  Han  paastod  sin 
Ret  til  det  tidligere  gottorpske  Slesvig  og  opgjorde  sin  Er- 
statningsfordring  for  det  hidtidige  Afsavn  deraf  til  24 — 30 
Millioner  Daler.  Det  var  en  fuldstændig  Afbrydelse  af  en- 
hver Forhandling  og  Bernstorff  opfattede  det  saaledes.  Den 
7  September  instrueredes  Haxthausen  til  at  erklære  Woron- 


^)  Nr.  162,  Brevvexling,  pag.  217,  Depeche  til  A.  Schumacher  af 
15  Jan.  og  22  Marts,  til  Haxthausen  af  4  Juli  1761.  »)  Nr.  157,  159, 
160,  163,  Depeche  til  Bachoff  af  29  Nov.  og  af  27  Dec,  fra  Wedel-Frijs 
af  19  Dec.  1760.         ')  Nr.  164,  165.         ")  Nr.  166. 

zow,  at  „da  Storfyrsten  havde  afbrudt  denne  gjennem  saa 
mange  Aar  førte  Forhandling,  maatte  Kongen  fra  nu  af  be- 
tragte de  Ulykker  som  uundgaaelige,  som  han  saa  meget 
havde  søgt  at  fjerne."  Hvad  særlig  Storfyrstens  Pretentioner 
paa  Slesvig  angik,  erklærede  Bernstorff,  at  „denne  Be- 
siddelse var  Kongen  ved  sin  Krone  forpligtet  til  at  bevare, 
saalænge  der  var  et  Værge  i  hans  Rige  og  en  Blodsdraabe 
i  det  danske  Folks  Aarer."  Sluttelig  forbød  han  Haxt- 
hausen at  gjøre  nogetsomhelst  Skridt  for  at  bevirke  en 
Gjenoptagelse  af  Forhandlingerne.^) 

Denne  betænkelige  Vending  i  Forholdet  fremkaldte  al- 
mindelig Uro.  Som  sædvanligt  i  saadaune  Tilfælde  kastede 
man  Ansvaret  ikke  paa  den  Magt,  som  havde  foraarsaget 
Brudet,  men  paa  den,  der  havde  constateret  det.  Navnlig 
var  Choiseul  heftig  i  sine  Bebreidelser  mod  den  danske  Re- 
gering. „Vel  var  Storfyrstens  Svar  meget  stødende,  men  det 
var  en  uhyre  Feil  af  Danmark  at  afbryde  Forhandlingen, 
thi  saalænge  den  formelt  bestod,  var  der  altid  en  Mulighed 
for,  at  den  under  gunstigere  Omstændigheder  kunde  tage  en 
tilfredsstillende  Vending,  men  naar  den  engang  var  afbrudt, 
var  det  næsten  umuligt  igjen  at  bringe  den  istand."  Rus- 
land undlod  naturligvis  ikke  at  spille  den  krænkede  og  be- 
klagede sig  over,  at  Haxthausen  skulde  have  brugt  Trudsler, 
ligeoverfor  hvilke  Storfyrsten  ikke  havde  kunnet  handle 
anderledes  end  han  havde  gjort.  Man  talte  i  Petersborg 
om  Nødvendigheden  af  at  sørge  for  Rigets  Sikkerhed,  man 
vilde  forlange  større  Subsidier  af  Østrig  og  man  tænkte  paa 
at  begjære  Sverigs  Hjælp  mod  Danmark.  Ganske  forstilt  var 
iøvrigt  denne  Frygt  ikke,  thi  den  danske  Regering  havde  stadigt 
fortsat  sine  krigerske  Forberedelser  under  Forhandlingerne  og 
Hæren  i  Holsteen  havde  modtaget  betydelige  Forstærkninger. 
Man  troede  derfor  almindeligt,  at  Danmark  nu  strax  vilde 
skride  til  Krig  og  at  det  første  Skridt  vilde  blive  Besættelsen 
af  det  storfyrstlige  Holsteen,  hvorfor  der  ogsaa  allerede  var 
givet  Ordre  til  at  evacuere  Kielerslot  og  bringe  Storfyrstens 
derværende  Eiendele  i  Sikkerhed  i  Hamburg.  Fra  de  Alli- 
eredes Side  taltes  der  om  et  collectivt  Skridt  i  Kjøbenhavn 
for  at  opfordre  den  danske  Regering  til  Maadehold. 

')  Nr.  169. 

Det  var  imidlertid  ikke  endnu  Bernstorffs  Hensigt  at 
lade  det  komme  til  det  Yderste.  Saalænge  Danmark  ikke 
havde  anden  Aarsag  til  Krig  end  den,  at  Storfyrsten  afslog 
at  afstaae  sit  Stamland,  kunde  den  danske  Regering  ikke 
erklære  Krigen  men  kun  modtage  den.  Desuden  vilde  Bernstorff 
udtømme  alle  venskabelige  Midler  lige  til  det  sidste,  for  at 
kunne  paaberaabe  sig  kun  at  have  handlet  af  Nødvendig- 
hed. Han  svarede  derfor  den  russiske  Gesandt,  at  Haxt- 
hausen vistnok  ikke  havde  havt  Ordre  til  at  bruge  Trudsler, 
men  vel  til  at  forestille  Cantsleren,  hvad  der  vilde  blive  en 
Følge  af  Storfyrstens  fjendtlige  Følelser  mod  Kongen.  ^) 
Ligeledes  afviste  han  enhver  Formodning  om,  at  Danmark 
skulde  ville  bemægtige  sig  det  storfyrstlige  Holsteen.  Der- 
efter beredte  han  sig  paa  at  føre  Forhandlingerne  ind  i  et 
nyt  Spor.  De  direkte  Forhandlinger  vare  tilende.  Men 
Sagen  kunde  optages  paany  af  de  to  allierede  Magter,  naar 
de  gjorde  den  til  deres  egen,  og  forelagde  et  selvstændigt 
Forslag  til  dens  endelige  Ordning  baade  i  Petersborg  og 
i  Kjøbenhavn.  Kunde  de  Allierede  bevæges  dertil,  var  han 
overtydet  om,  at  de  i  deres  egen  blivende  Interesse  vilde 
nærme  sig  i  alt  Væsentligt  til  det  danske  Synspunkt,  og 
forkastedes  deres  Forslag  i  Petersborg,  vilde  de  efterhaanden 
trænges  over  til  at  tage  Parti  for  Danmark  i  Tilfælde  af  en 
Krig,  eller  i  alt  Fald  ikke  længere  kunne  nægte  det  deres 
virksomme  Sympathier. 

Samtidig  med  at  den  ovennævnte  Instruction  gik  til 
Haxthausen,  rettede  den  danske  Regering  altsaa  en  officiel 
Forespørgsel  til  de  to  allierede  Hoffer,  „om  der  efter  Stor- 
fyrstens Svar  endnu  var  noget  Haab,  Middel  eller  Villie  til- 
stede til  at  opfylde  Artikel  III  af  Traktaten  af  4  Mai 
1758",  og  i  Privatbrev  til  Choiseul  udviklede  Bernstorff 
sin  Tanke  nærmere  derhen,  at  Forhandlingen  vilde  være 
endt,  medmindre  Frankrig  og  Østrig  optog  den  for  egen 
Regning  og  som  deres  egen  Sag.  ^) 

Men  denne  Insinuation  fandt  kan  ringe  Gehør  hos  de 
to  Magter.  Kaunitz  svarede  den  danske  Gesandt  undvigende 
og  skyndte  sig  med  at  meddele  det  russiske  Cabinet,   baade 


»)   Nr.    168.        ^)    Depeche   til    Wedel-Frijs  og   til    Bacho£f   af  7 
Sept.  1761,  Brevvexling.  pag.  221—225. 

at  den  danske  Regering  havde  gjort  dette  Forslag  og  at 
Østrig  ikke  agtede  at  foretage  videre  i  denne  Sag.  Derimod 
anbefalede  den  østrigske  Ambassadør,  Grev  Mercy.  i  en 
Note  af  17  October  til  den  russiske  Regering  at  holde 
Danmark  hen  med  tomme  Udsigter,  indtil  der  var  sluttet 
Fred.  ^)  I  Paris  gjorde  Grev  Choiseul-Praslin,  der  var 
bleven  Udenrigsminister,  da  Hertugen  af  Choiseul  efter  Mar- 
skallen af  Belle-Isles  Død  1761  havde  overtaget  Krigsmini- 
steriet (hvormed  han  forenede  Marinebestyrelsen),  endeel 
Bemærkninger,  der  bevise,  at  det  allerede  dengang  var  det 
holsteenske  Spørgsmaals  Skjæbne  ikke  at  kunne  begribes  af 
det  franske  Cabinet.  Hans  Resultat  var  imidlertid  tydeligt 
nok:  Danmark  havde  kun  to  Udveie.  enten  at  forøge  sine 
Tilbud,  indtil  de  tilfredsstillede  Storfyrsten,  eller  at  slutte 
sig  til  de  Allierede,  mod  at  disse  lovede  at  træde  kraftigere 
op  i  Petersborg.  -)  Først  i  December  indløb  de  Allieredes 
officielle  Svar.  De  vilde  tilstille  deres  Ambassadører  en 
Depeche,  som  den  danske  Regering  i  sin  Tid  havde  ladet 
meddele  i  Paris  og  Wien  for  at  gjendrive  det  russiske  Ca- 
binets  Paastand  om.  at  Haxthausen  skulde  have  fremført 
Trudsler.  Denne  Depeche  skulde  Breteuil  og  Mercy  fore- 
lægge Cantsleren.  ..idet  de  kunde .  tilføie  saadanne  Forslag, 
som  de  selv  maatte  ansee  det  for  passende  at  fremsætte  til 
Fordeel  for  Danmark."  Meningen  var  maaskee  ikke  saa 
slet,  ^)  men  det  var  i  alt  Fald  ikke,  hvad  Bernstorff  havde 
ventet.  Thi  istedetfor  at  de  to  Regeringer  selv  skulde  tage 
Sagen  i  deres  Haand  som  deres  egen,  overlodes  det  til  Am- 
bassadørerne at  gjøre.  hvad  de  ansaae  for  rigtigst,  og  det 
paalagdes  dem  ikke  engang  at  aftale  deres  eventuelle  Fore- 
stillinger med  den  danske  Gesandt.  Man  kan  i  Reglen  gaae 
ud  fra,  at  naar  Valget  overlades  til  en  Gesandt,  foretrækker 
han  altid,  hvad  der  er  mindst  ubehageligt  for  den  Regering, 
hos  hvilken  han  er  accrediteret.  og  dette  stadfæstede  sig, 
hvad  Mercy  angaaer.  fuldstændigt  efter  hans  egne  For- 
klaringer til  den  østrigske  Regering.  *)    I  det  hele  var  det  et 


')  Noten  er  indsendt  af  Haxthausen  som  Bilag  til  hans  Depeche 
af  10  Mai  1762.  -)  Depeche  fra  Wedel-Frijs  af  26  October,  til  ham 
af  14  Nov.  1761.  ')  Depeche  fra  Haxthausen  af  15  Januar  1762. 
*)  Mercy-d'Argenteau's  Depecher,  udgivne  af  det  russiske  historiske 
Selskab,  pag.  88.  (Dep.  1  Febr.  1762). 

Tab  for  Danmark,  at  Esterhazy  var  bleven  afløst  af  Mercy, 
thi  medens  hiin  personlig  snarere  var  velvillig  stemt  mod 
Danmark,  viste  denne  sig  altid  som  dets  Fjende,  mindre  af 
Princip  end  af  Borneertbed.  ^) 

Denne  Ligegyldighed  hos  de  Allierede  havde  væsentlig 
sin  Grund  i  den  almindelige  europæiske  Situation.  Den 
paatænkte  Fredscongres  i  Augsburg  var  strandet,  men  i 
Løbet  af  1761  var  Preussens  Stilling  efterhaanden  bleven 
meget  mislig.  Paa  den  ene  Side  havde  Frankrig  .  den  15 
August  1761  indgaaet  den  bourbonske  Familiepagt  med 
Spanien,  som  truede  England  med  en  ny  Krig,  og  den  5 
October  havde  Pitt  opgivet  Ledelsen  af  den  engelske  Uden- 
rigspolitik. Paa  den  anden  Side  havde  Østrigerne  den  1 
October  taget  Schweidnitz  og  Russernes  Erobring  af  Colberg 
var  nær  forestaaende.  Under  disse  Omstændigheder  var  det 
vigtigt  ikke  at  forstyrre  Enigheden  med  Rusland,  hvorimod 
det  var  mindre  rimeligt,  at  Danmark  vilde  vove  at  gjøre 
Alvor  af  sin  Trudsel  om  at  forene  sin  Skjæbne  med  Preus- 
sens, og  selv  om  dette  skeete,  vilde  Danmarks  Hjælp  neppe 
være  tilstrækkelig  til  at  forandre  Frederik  d.  2dens  for- 
tvivlede Stilling.  Bedst  var  det  ganske  vist  at  hindre  et 
saadant  Skridt  af  Danmark,  hvis  det  kunde  skee  uden  videre 
Offre,  og  derfor  var  det  ogsaa.  at  Østrig,  som  ovenfor  viist, 
raadede  det  russiske  Cabinet  til  at  holde  den  danske  Re- 
gering hen  med  falske  Forhaabninger. 

Men  for  Frankrigs  Vedkommende  forekom  denne  Lunken- 
hed dog  Bernstorff  saa  overraskende,  at  han  ikke  kunde 
Andet  end  antage,  at  hans  Instruxer  ikke  altid  vare  blevne 
udførte  med  den  Dygtighed,  som  behøvedes,  og  han  bestyrkedes 
i  denne  Formodning  ved  den  danske  Gesandts  Personlighed. 
Grev  Wedel-Frijs  var  neppe  ganske  sin  vanskelige  Post  voxen, 
og  i  alt  Fald  havde  han  utvivlsomt  ikke  forstaaet  at  vinde 
den  franske  Regering  for  sig,  hvad  Choiseuls  Privatbreve 
tilstrækkelig  beviste.  ^)  Bernstorff  besluttede  sig  derfor  til  at 
gjøre  et  sidste  Forsøg  i  Paris  med  en  yngre  og  dygtigere 
overordentlig  Afsending,  og  da  nu  Colbergs  Overgivelse  havde 
fundet  Sted  og  General  Rumanzows  Hær  saaledes  ikke  længere 


»)  Ibid.,  pag.  12,  31—32  osv.         *)  Brevvexling,  135,  330  osv 

fandt  no{]fen  Hindring  paa  sin  Vei  gjennem  Pommern  til 
Danmarks  Grændser,  var  der  ingen  Tid  at  spilde.  Den  28 
December  1761  udfærdigedes  Creditiv  for  Bernstorffs  Broder- 
søn, den  senere  bekjendte  Udenrigsminister  Andreas  Peter, 
til  at  gaae  i  extraordinair  Mission  til  Paris,  for  .,i  Forbin- 
delse med  Grev  Wedel-Frijs  at  fremstille  Sagernes  Stilling". 
Der  sendtes  Ingen  til  Wien,  men  Grev  Bachoft'  modtog  de 
fornødne  Instructioner,  ^)  og  A.  P.  Bernstorff  havde  desuden 
Ordre  til  at  sætte  sig  i  Forbindelse  med  den  østrigske  Am- 
bassadør i  Paris,  Stahrenberg ,  der  besad  stor  Indflydelse 
hos  Kaunitz. 

Den  yngre  Bernstorff'  medbragte  en  udførlig  Memoire 
samt  Udkast  til  nogle  Præliminær-Artikler,  der  efter  den 
danske  Regerings  Mening  kunde  lægges  til  Grund  for  en 
Overeenskomst.  I  Memoiren^)  godtgjordes  det,  at  hvad  der 
var  Spørgsmaal  om,  var  at  fjerne  en  truende  Fare  for  hele 
Europa,  men  derimod  ikke  om  at  forskaffe  Danmark  en 
territorial  Udvidelse,  thi  man  tilbød  at  betale  Erhvervelsen 
af  det  gottorpske  Holsteen  med  Land  og  Penge,  langt  ud 
over  dets  virkelige  Værdi,  at  den  eneste  Maade  til  at  ordne 
Sagen  paa  var,  at  de  to  Hoff^er  overtog  Forhandlingen  som  deres 
egen,  at  det  eneste  Tidspunkt  dertil  var  det  nærværende, 
medens  Keiserinden  endnu  levede  og  før  den  almindelige 
Fred  var  kommen  istand,  og  at  det  eneste  Middel  var,  at 
Keiserinden  bevægedes  til  at  anvende  sin  berettigede  Au- 
toritet hos  Storfyrsten.  Angaaende  de  gottorpske  Fordringer 
paa  Slesvig  hedder  det,  at  „Gjenforeningen  af  dette  Lehn 
eller  Provinds  med  Kronen  er  garanteret  af  de  største 
Magter  og  navnlig  af  Frankrig,  og  den  er  saa  absolut  nød- 
vendig for  det  danske  Monarkis  Bestaaen,  at  en  Forhandling 
derom  kun  kan  have  til  Gjenstand  yderligere  at  styrke  For- 
eningen, og  at  der  ikke  gives  nogen  Dansk,  som  ikke  maa 
være  og  er  besluttet  paa  hellere  at  udgyde  sin  sidste  Blods- 
draabe  end  at  tillade,  at  den  ophæves."  I  Præliminær- Ar- 
tiklerne^)  forøgede   den   danske  Regering   sine  tidligere  Til- 


')  Instrux  af  11  Januar  1762.  ^)  Nr.  175.  Baade  Memoiren  og 
og  Præliminær- Artiklerne  meddeeltes  ogsaa  Bachoff,  og  ere  efter 
dennes  efterladte  Papirer  trykte  i  de  ovenfor  citerede  „Jahrbiicher  fur 
die  Landeskunde"  osv.,  VII,  pag.  165—179.        ^)  Nr.  176. 

"bud,  idet  den  deels  lovede,  at  Storfyrsten,  foruden  at  er- 
hverve den  de  to  Grevskaber  tilkommende  Stemmeret  i  Re- 
gensburg, tillige  skulde  beholde  Sæde  og  Stemme  som  hid- 
til for  det  gottorpske  Holsteen ,  deels  tilbyder  den  istedetfor 
at  overtage  Gjælden,  der  hvilede  paa  Holsteen,  enten  at  be- 
tale Storfyrsten  engang  for  alle  to  Millioner  Daler  eller, 
hvis  han  foretrak  det,  150,000  Daler  om  Aaret  for  hans  og 
hans  Søns  Livstid.  Det  danske  Cabinet  forlangte  et  hurtigt 
og  bestemt  Svar,  om  de  to  Regeringer  vare  villige  til  med 
fornøden  Kraft  at  føre  denne  Forhandling  igjennem.  I  be- 
kræftende Fald  vilde  Kongen  vente  paa  Udfaldet  i  fem  Maa- 
neder,  altsaa  til  Sommerens  Begyndelse,  i  benægtende  Fald 
vilde  han  see  sig  nødt  til  at  forene  sig  med  Ruslands  Fjender. 

A.  P.  Bernstorff  afreiste  strax  og  fandt  en  meget  venlig 
Modtagelse  hos  Choiseul.  ^)  D.  22  Januar  1762  havde  han  i 
Overværelse  af  Wedel-Frijs  en  mundtlig  Forhandling  med 
Praslin,  som  den  følgende  Dag  refererede  Sagen  i  det  franske 
Conseil ,  hvor  Memoiren  gjorde  et  meget  stærkt  Indtryk. 
Den  franske  Udenrigsminister  anbefalede  sin  Konge  indstæn- 
digt, at  der  skulde  gives  Ambassadøren  i  Petersborg  Ordre 
til  at  gjenoptage  Forhandlingen  med  Storfyrsten  paa  en 
Maade,    der  kunde  føre  til  et  tilfredsstillende  Resultat. 

Da  netop  ankom  Efterretningen  til  Paris  om.  at  Keiser- 
inde  Elisabeth  efter  nogle  Dages  Sygdom  pludselig  var  død 
den  5  Januar  1762  og  at  Storfyrsten  havde  besteget  Rus- 
lands Throne  som  Peter  den  3die. 

XII. 

Rigsdagen   i  Sverig  1760 — 62. 

Raadets  Fare.  Rigsdagens  Aabning.  Første  Periode  af  Sessionen: 
den  danske  Regerings  Bestræbelser  for  at  redde  Raadet ;  Høpkens, 
Schefiers  og  Palmstjernas  Afgang.  Anden  Periode:  Pechlins  Overgang 
til  Hatterne,  Frankrigs  Erklæring  om  Fred,  de  tre  Raaders  Gjen- 
indsættelse.  Tredie  Periode:  Pechlins  Udstødelse  af  Ridderhuset,  Be- 
slutning om  ufortøvet  Fredslutning,  Hattepartiets  Nærmelåe  til  Dron- 
ningen og  Virkningen  af  dette  Forhold  paa  Danmark.  Bernstorffs 
skandinaviske  Politik.    Høpkens  Cancellipræsidium.    Ekeblad.    Scheffer. 

Samtidig  med  at  det  holsteenske  Spørgsmaal  i  Løbet 
af  1760  og  61    trak  sammen  til  en  Grise,  havde  ogsaa  For- 


')  Brevvexling,  pag.  225 — 226. 

holdene  i  Sverig  efterhaanden  taget  en  Vending,  som  truede 
Danmark  med  Farer  og  kunde  blive  skjæbnesvanger,  dersom 
den  voxende  Spænding  mellem  Danmark  og  Rusland  endte 
i  en  Krig. 

Fra  Begyndelsen  af  havde  Bernstorff  forudseet,  at  Raa- 
dets  Beslutning  om  at  lade  Sverig  optræde  som  krigsførende 
Magt  let  kunde  blive  Aarsag  til  Hattepartiets  og  maaskee 
endog  til  Forfatningens  Fald.  Hans  Frygt  havde  kun  altfor 
meget  stadfæstet  sig.  Det  viste  sig  snart,  at  Krigen  var 
begyndt,  uden  at  Regeringen  tilstrækkelig  havde  vurderet 
sine  egne  og  Modstanderens  Kræfter,  og  langt  fra  at  fornye 
de  svenske  Vaabens  gamle  Glands,  havde  den,  skjøndt 
hverken  Generalerne  havde  ladet  det  mangle  paa  Dygtighed 
eller  Soldaterne  paa  Tapperhed,  kun  godtgjort  Sverigs 
Svaghed.  Misfornøielsen  i  Landet  var  efterhaanden  bleven 
almindelig  og  fra  alle  Sider  angrebes  Raadet.  Hofpartiet 
vilde  nu  som  altid  forøge  den  kongelige  Magt  ud  over  For- 
fatningens Grændser  og  søgte  derfor  at  styrte  Raadet,  som 
værnede  om  denne,  Møsserne  holdt  paa  Forfatningen  men 
higede  efter  at  fortrænge  Hatterne  fra  Magten,  og  selv 
mellem  det  herskende  Parti  var  der  mange,  som  ikke  længere 
havde  Tillid  til  de  hidtilværende  Chefer  og  ønskede  dem  af- 
løste af  andre.  Hvor  modsatte  disse  forskjellige  Partier 
end  vare  i  deres  fjernere  Formaal,  mødtes  de  dog  i  det 
nærmere  at  fortrænge  den  nuværende  Regering.  I  og  for  sig 
kunde  det  danske  Cabinet  vel  ikke  have  Meget  at  indvende 
imod,  at  der  foregik  en  Personalforandring  i  det  svenske 
Ministerium,  thi  Erfaringen  havde  tilstrækkelig  viist,  hvor 
magtesløst  Scheffers  Venskab  var  ligeoverfor  Høpkens  Fjend- 
skab. Men  det  var  umuligt  at  forudsee,  hvor  Rigsdagen 
vilde  standse,  naar  den  engang  var  kommen  ind  paa  For- 
andringer, og  om  da  ikke  Enden  vilde  blive,  at  Hofpartiet 
umiddelbart  ved  en  Forfatningsreform  eller  middelbart  ved 
at  faae  Raadet  besat  med  sine  Tilhængere  naaede  sit  Maal, 
at  Magten  væsentlig  samledes  i  Dronningens,  „Danmarks 
uforsonligste  Fjendes",  Haand.  Skeete  dette,  maatte  man 
være  belavet  paa,  at  Sverig,  dersom  en  Krig  udbrød  mellem 
Rusland  og  Danmark,  vilde  anfalde  Norge  og  maaskee 
endog  true  Kjøbenhavn. 

12* 

England  og  Preussen  understøttede  Hofpartiet,  nærmest 
for  at  dette  skulde  virke  til.  at  Sverig  drog  sig  ud  af  Krigen. 
Fra  alle  Sider  voxede  saaledes  Faren  og  blev  desto  større 
ved  den  Sorgløshed,  med  hvilken  Raadet  gik  den  kommende 
Rigsdag  imøde.  Bernstorff  havde  fulgt  Udviklingen  med  den 
største  Opmærksomhed,  og  Gesandten  i  Stockholm,  Asseburg, 
kaldtes  allerede  i  Løbet  af  1759  til  Kjøbenhavn  for  at  con- 
ferere  med  Regeringen,  om  hvilke  Forholdsregler  man  burde 
træft'e  for  at  sikkre  de  danske  Interesser.  ^)  Det  var  under 
disse  Omstændigheder  et  stort  Tab  for  Bernstorff,  at  han 
maatte  ansee  det  for  nødvendigt  at  give  efter  for  Choiseuls 
indtrængende  Begjæring  om  at  tilbagekalde  denne  udmærket 
dygtige  Gesandt,  der  kunde  yde  saa  væsentlige  Tjenester 
under  den  forestaaende  Rigsdag.  Men  lykkeligvis  erstattede 
hans  Eftermand,  Schack,  ham  dog  i  det  Væsentlige,  om  han 
end  manglede  Asseburgs  aandelige  Overlegenhed  og  idetmindste 
i  Begyndelsen  savnede  hans  udstrakte  Kjendskab  til  svenske 
Forhold  og  Personligheder.  I  Februar  1760  afgik  Schack 
til  sin  Post,  og  hans  Instrux  paalagde  ham  af  al  Magt  „at 
styrke  Enigheden  og  Forbindelsen  mellem  to  Folk.  der  ere 
bestemte  til  gj ensidig  at  foretrække  hinanden  for  alle  andre 
Nationer",  samt  at  arbeide  sammen  med  den  franske  Ge- 
sandt, uden  dog  at  blive  eller  synes  afhængig  af  ham.^j 

Den  15  October  1760  aabnedes  Rigsdagen.  Med  megen 
Glæde  saae  Bernstorff  Valget  til  Laudmarskal  falde  paa 
Grev  Axel  Fersen.  hvem  han  gjentagne  Gauge  i  sine  De- 
pecher betegner  som  .,en  af  de  hæderligste  og  meest  ud- 
mærkede Mænd,  som  Sverig  besad".  Men  det  viste  sig  snart, 
at  dette  Valg  kun  skyldtes  den  Valgtes  personlige  Anseelse  og 
ikke  Raadets  Overvægt.  Strax  efter  reistes  Spørgsmaalet 
om  Krigen,  og  Raadets  Beslutning  angrebes  baade  som  po- 
litisk uforsvarlig  og  som  grundlovstridig.  Alt  tydede  paa, 
paa,  at  Raadet  vilde  blive  afskediget  eller  vel  endog  yder- 
ligere draget  til  Ansvar  af  Rigsdagen. 

Den  danske  Regering  maatte,  saavidt  den  formaaede, 
understøtte  Hatterne,  og  ligesom  dens  Indblanding  i  de 
svenske  iudre  Anliggender  derved  fik  et  større  Omfang  end 
før.    saaledes  nødtes    den   ogsaa   nu   til   at   anvende   Midler, 


')  Nr.  140,  Depeche  af  25  Juli  1759.         ^)  Nr.  143. 

som  idetmindste  Bernstorff  hidtil  ikke  havde  brugt.  Ved  de 
tidligere  Rigsdage  havde  den  danske  Regering  vel  ogsaa  under- 
holdt enkelte  Rigsdagsmænd .  men  kun  for  ved  deres  Hjælp 
at  erholde  Kundskab  om ,  hvad  der  foregik  paa  Rigsdagen, 
og  Bernstorff  havde  efterhaanden  indskrænket  Antallet  paa 
disse  pensionerede  Personer.  Men  nu  nødtes  han  til  at  søge 
at  skaffe  sig  Indflydelse  paa  Sagernes  Gang,  hvad  der  kun 
kunde  skee  ved  Anvendelse  af  Penge,  og  d.  21  December  1760 
stilledes  derfor  100,000  Daler  til  Schacks  Disposition.  Det  var 
det  eneste  Middel  til  at  modvirke  Følgerne  af  de  pecuniære 
Understøttelser,  som  Hofpartiet  oppebar  fra  engelsk  og  preus- 
sisk Side,  og  naar  man  derfor  har  bebreidet  den  danske 
Regering  paa  denne  og  senere  Rigsdage  at  have  deeltaget  i 
Corraptionen  af  de  svenske  Stænder,  maa  det  ikke  glemmes, 
at  det  ikke  var  den,  der  begyndte  med  at  anvende  dette 
fordærvelige  Middel,  og  at  det  kun  var  som  yderste  Nødværge, 
at  ogsaa  den  maatte  gribe  dertil^).  Endvidere  forestillede 
Bernstorff  den  engelske  Regering,  at  det  var  at  kjøbe  en 
ringe  og  øieblikkelig  Fordeel  altfor  dyrt,  om  den,  for  at 
befrie  Preussen  fra  en  Fjende,  der  dog  ikke  betydede  syn- 
derlig, vilde  understøtte  en  Regeriugsforandring,  som  i  Frem- 
tiden vilde  vise  sig  skadelig  for  Roligheden  i  Norden  og 
hvorved  Sverig  først  ret  kunde  blive  en  nyttig  Bundsforvant 
for  Frankrig  2).  Endelig  traadte  han  i  nærmere  Forbindelse 
med  de  andre  Regeringer,  der  ligesom  den  danske  ønskede 
Raadets  Bevarelse.  Rusland,  som  siden  Efteraaret  1760 
repræsenteredes  i  Stockholm  af  Grev  Ostermann,  der  havde 
afløst  Panin.  havde  vel  i  Slutningen  af  1760  foreslaaet,  at 
der  skulde  afgives  en  truende  Erklæring  for  at  støtte  Raadet, 
men  senere  opgivet  denne  Tanke  ^),  og  i  Marts  1761  stillede 
den  russiske  Regering  en  Opfordring  til  det  danske  Hof  om 
en  Samvirken  af  de  to  Landes  Gesandter  til  Forfatniugens 
Opretholdelse*),  men  derved  blev  det  og  Rusland  udviklede 
ikke  nogen  betydeligere  Virksomhed  under  den  følgende 
Partikamp.  Det  var  saaledes  væsentlig  til  Frankrig,  at  den 
danske  Regering  saae  sig  henviist.    Men  foruden  at  det  ikke 


^)  Ostens  Gesandtskaber,  Hist.  Tidsskr.  1.  c.,  pag.  610.  ^)  Depeche 
til  Bothmer  af  20  Dec.  1760  cfr.  Nr.  66.  ^)  Malmstrøm,  V,  pag.  7. 
■*)  Depeche  til  Schack  af  28  Marts  1761. 


182 

var  af  principielle,  men  kun  af  temporære  og  personlige 
Grunde,  at  Frankrig  modsatte  sig  Enevældets  Seir,  skilte  de 
to  Regeringers  Interesse  sig  ogsaa  deri,  at  den  franske  endnu 
fremfor  Alt  lagde  Vægt  paa,  at  Sverig  fortsatte  Krigen  indtil 
den  almindelige  Fred,  medens  den  danske  som  neutral  hverken 
kunde  eller  vilde  blande  sig  deri.  Endelig  havde  det  tid- 
ligere fortrolige  Forhold  mellem  de  to  Regeringer  liidt  endeel 
ved  Frankrigs  Lunkenhed  i  det  holsteenske  Spørgsmaal,  og 
den  franske  Gesandt  d"Havriucourts  anmassende  Person- 
lighed gjorde  Samarbeidet  med  ham  vanskeligt  endog  for  en 
saa  beskeden  Mand  som  Schack.  Under  disse  Omstændig- 
heder maatte  Ønsket  opstaae  hos  den  danske  Regering  om 
efterhaanden  at  indtage  en  selvstændigere  Stilling  i  Sverig 
og  at  danne  et  egentlig  dansk  Parti,  idet  man  dog  selvfølgelig 
var  beredt  til  at  arbeide  sammen  med  Frankrig  og  andre 
Regeringer,  saavidt  og  sa:;  længe  Interessen  maatte  vise  sig 
at  være  fælles  ^). 

Det  viste  sig  imidlertid  snart  at  være  umuligt  at  redde 
Høpken,  Scheffer  og  Palmstjerna.  I  Februar  1761  trak  den 
første  sig  frivillig  tilbage  og  de  to  andre  faldt  d.  28de  s.  M. 
for  Rigsdagens  Afstemning.  Den  danske  Regering  havde  an- 
vendt 30,000  Daler  paa  at  frelse  Scheffer.  og  selv  da  han 
havde  mistet  sin  Plads  i  Raadet,  vedblev  Bernstorff  at  gjøre 
Alt  for  at  beskytte  ham,  hvor  lidet  han  end  i  sine  Velmagts- 
dage havde  opfyldt  de  Forventninger,  Bernstorff  havde  knyttet 
til  ham.  Schack  fik  derfor  Ordre  til  at  bestræbe  sig  til  det 
Yderste  for,  at  Rigsdagen  ikke  skulde  drive  sin  Hævn  imod 
ham  videre,  og  det  paalagdes  endog  den  danske  Gesandt  at 
udstrække  sin  Beskyttelse  til  Høpken.  dersom  Scheffer  for- 
langte det.  løvrigt  skulde  Sehack  i  Forbindelse  med  d'Hav- 
rincourt  nu  søge  at  forsvare  det  næste  vigtige  Punkt,  nemlig 
at  Raadet  ikke  fyldtes  med  Hofpartiets  Tilhængere  og  navnlig 
at  Grev  Liewen  ikke  blev  Cancelli-Præsident  ^). 

Saaledes  var  altsaa  den  første  Akt  af  Rigsdagsdramaet  endt 
med  Oppositionens  Seir.  Men  allerede  fra  Julen  1760  havde 
en  Vending  begyndt  at  forberede  sig  i  Partistillingen.  I  For- 
bindelse  med   Landmarskalken    havde    den   franske    Gesandt 


')    Instrux    af   2  Febr.   og  Depeche    af  21    Dec.    1760    til    Schack. 
2)  Dep.  til  Schack  af  21  Febr.  1761. 

truffet  hemmelige  Aftaler  med  Oppositionens  betydeligste 
parlamentariske  Partigænger,  den  senere  saa  bekjendte  Ge- 
neral Pechlin,  og  da  d'Havrincourt  i  Februar  afgav  den 
Erklæring  til  det  secrete  Utskott.  at  Frankrig  ønskede  at 
slutte  Fred  i  Vinterens  Løb  og  at  det  og  Østrig  vilde  paa- 
tage sig  at  erstatte  Sverig  Krigsomkostningerne^),  tabte 
Modpartiet  hurtigt  Terrain.  Man  behøvede  imidlertid  Penge, 
da  Hofpartiet  for  Øieblikket  ikke  savnede  dette  mægtige  Middel. 
Den  franske  Gesandt  havde  udtømt  sine  Ressourcer,  og  saa- 
ledes  kom  Schack  da  til  at  træde  mere  i  Forgrunden  end  det 
behagede  Frankrig,  som  aldrig  ønskede,  at  Danmark  skulde 
indtage  en  selvstændig  politisk  Stilling  i  Sverig.  En  Major 
Nordencrantz,  Lærer  hos  Krouprindsen.  paatog  sig  de  person- 
lige Forhandlinger  med  de  enkelte  Rigsdagsmænd,  og  der 
stilledes  30,000  Flåter  maanedlig  til  hans  Raadighed  ^).  Senere 
anvendte  den  danske  Regering  endnu  større  Summer,  og  det 
synes,  at  Fersen  og  Pechlin  overtog  Uddelingen  deraf.  Virk- 
ningen af  disse  Bestræbelser  var,  at  Stænderne  i  Begyndelsen 
af  August  tog  Beslutningen  om  de  tre  Raadsherrers  Udelukkelse 
tilbage.  Det  var  Mere  end  Bernstorff  havde  ventet  og,  hvad 
Høpken  angik,  endog  Mere  end  hvad  han  havde  ønsket,  thi  det 
vilde  ikke  være  nogen  Fordeel  at  see  denne  paany  overtage 
Cancelli-Præsidiet^).  Dette  skeete  heller  ikke.  Denne  vig- 
tige Post  var  allerede  bleven  besat  med  Grev  Ekeblad  og  af 
denne  og  andre  Grunde  undlod  Høpken  at  modtage  den  ham 
tilbudte  Plads  i  Raadet.  Ogsaa  Palmstjerna  afslog  at  ind- 
træde, og  saaledes  blev  det  alene  Scheffer,  som  virkelig 
vendte  tilbage. 

Men  atter  forandrede  Situationen  sig  paa  Rigsdagen. 
De  tre  Raadsherrers  Benaadning  havde  kun  været  et  forbi- 
♦  gaaende  Lysglimt,  der  hurtig  slukkedes.  Det  lykkedes  en 
Forbindelse  mellem  Pechlins  mange  Fjender  i  September  at 
udstøde  ham  af  Ridderhuset,  og  denne  Seir  gav  Oppositionen 
nyt  Mod.  Hoffet  og  Møsserne,  til  hvilke  Høpken  nu  havde 
sluttet  sig,  bleve  stadigt  stærkere,  paa  samme  Tid  som 
Hatterne   indbyrdes  vare    uenige    og   vare    svækkede  ved   at 

1)  Malmstrøm,  V,  pag.  35.  ^)  Af  Adelen  modtog  212  Personer 
maanedlig  c.  10,000  Plåter  og  imellem  de  tre  andre  Stænder  uddeeltes 
c.  15,000  Plåter,  see  Dep.  fra  Schack  af  27  Febr.,  4,  6,  13  og  17  Marts 
1761.         ^)  Nr.  167. 

have  tabt  to  af  deres  bedste  parlamentariske  Førere  i  Høpken 
og  Pechlin.  I  Slutningen  af  1761  vare  Møsserne  Herrer  i 
Adelen,  Præste-  og  Bondestanden,  og  det  var  kun  i  Borger- 
standen og  i  det  secrete  Utskott,  at  Hatterne  endnu  havde 
Overmagten,  og  selv  paa  disse  deres  sidste  Støtter  var  det 
tvivlsomt,  hvor  længe  de  vilde  kunne  regne.  Atter  begjærede 
Fersen  og  Scheffer,  at  den  danske  Statskasse  skulde  sætte 
dem  istand  til  at  neutralisere  Virkningen  af  de  engelske 
Penge,  som  Hofpartiet  fremdeles  havde  til  sin  Raadighed. 
Den  danske  Regering,  som  foruden  de  ovenomtalte  100.000 
Daler  fra  Tid  til  anden  havde  udgivet  c.  30,000  Daler,  maatte 
da  paany  komme  Hatterne  til  Hjælp  med  andre  100,000 
Daler,  og  det  paalagdes  Schack  Intet  at  forsømme  for  at 
beskytte  Scheffer,  Fersen  og  Ekeblad^).  Men  Alt  var  for- 
gjæves,  Hatternes  Tid  var  forbi.  D.  11  December  besluttede 
det  secrete  Utskott,  at  man  skulde  formaae  de  tre  allierede 
Magter  til  enten  at  fremskynde  den  almindelige  eller  hjælpe 
Sverig  til  at  slutte  en  særskilt  Fred,  og  ved  Nytaarstid  be- 
gyndte hemmelige  Forhandlinger  mellem  Landmarskallen  og 
Dronningen,  der  skulde  hidføre  en  Forsoning  mellem  Hatterne 
og  Møsserne.  Det  var  en  Capitulation;  Fæstningen  overgaves, 
men  Besætningen  reddedes  ^). 

Endnu  var  Forfatningen  urørt  og  begge  de  to  Partier 
fastholdt  den,  men  Befolkningen  havde  tabt  Interessen  for  den. 
Asseburg  havde  allerede  forudsagt,  at  Frihedens  Dage  vilde 
være  talte,  saasnart  et  Thronskifte  bragte  en  virksommere 
og  mere  populær  Fyrste  til  Regeringen,  og  d.  6  Januar  1762 
udtaler  Bernstorff  i  en  Depeche  til  Schack,  at  „den  største 
Deel  af  Nationen  var  stemt  for  at  overgive  Magten  i  Dron- 
ningens Haand'".  Ved  hendes  Hjælp  haabede  man  at  opuaae 
en  Fred  med  Preussen  og  hos  hende  havde  Hatterue  søgt 
Beskyttelse.  Ogsaa  i  Fremtiden  vilde  begge  Partier  beile 
til  hendes  Gunst,  og  for  at  vinde  den  kunde  de  altfor  let 
lade  sig  forlede  til  at  gjøre  Indrømmelser,  hvoraf  hun  i  et 
beleiligt  Øjeblik  vilde  benytte  sig  til  at  omstøde  Forfatningen. 
Men  ogsaa  uden  at  dette  skeete,  vilde  hun  kunne  gjøre  Ud- 
slaget til  Fordeel  for  den  ene  eller  den  anden  Side,  og  hun 


M  Nr.  171,   Dep.   fra  Schack   af  6  Januar   1762.         «)   Malmstrøm, 
Y,  pag.  145—48. 

var  saaledes  allerede  nu  Herre  over  Situationen.  Og  hermed 
var  enhver  Forhaabning  om  et  oprigtigt  venskabeligt  Forhold 
til  Sverig  forsvundet.  Foreløbig  maatte  den  danske  Regering 
være  belavet  paa  at  møde  endnu  større  Kulde  og  Mistro 
end  hidtil,  og  Fremtiden  kunde  efter  al  Sandsynlighed  bringe 
aabenbart  Fjendskab,  thi  Kongens  gottorpske  Blod  og  Dron- 
ningens Had  til  Danmark  var  gaaet  i  Arv  til  Krouprindsen. 
Udbrød  Krigen  med  Rusland,  kunde  denne  Mulighed  maaskee 
meget  snart  blive  til  Virkelighed. 

Det  var  altsaa  Udbyttet  af  Bernstorffs  skandinaviske 
Politik.  Forbundet  med  Sverig  havde  været  Hjørnestenen  i 
hans  ydre  Politik,  og  for  at  bevare  og  befæste  det  havde 
han  fundet  sig  i  Meget  og  bragt  mange  Offre,  men  Alt  havde 
været  forgjæves  ligeoverfor  den  gjensidige  nationale  Mistro, 
der  navnlig  fra  svensk  Side  havde  viist  sig  uforsonlig.  Gradvis 
og  efterhaandeu  havde  han  maattet  nedstemme  sine  For- 
haabninger  fra  den  oprigtige  og  inderlige  Forbindelse,  som 
han  oprindelig  havde  tænkt  sig  imellem  de  skandinaviske 
Riger,  til  en  smaalig  og  skinsyg  Halvforstaaelse ,  og  fra  den 
til  en  kølig  og  underfundig  Mistro  for  nu  endelig  at  maatte 
være  glad,  hvis  han  undgik  at  finde  en  bitter  Fjende  i  Sverig. 

Hele  Høpkens  Ministerium  havde  baaret  Præget  af 
Mistillid  og  af  skjult  Fjendskab  til  Danmark.  Da  Choiseul 
i  1759  søgte  at  danne  en  fast  Forening  mellem  Nordens 
Riger  under  Frankrigs  Beskyttelse,  havde  Høpken,  hvor  af- 
hængig han  end  ellers  var  af  den  franske  Regering,  givet  et 
afslaaende  Svar.  I  de  følgende  Aar  havde  det  danske  Cabinet 
overalt  seet  sine  Hensigter  mistænkeliggjorte  ved  Insinua- 
tioner, der  lode  sig  føre  tilbage  til  svensk  Oprindelse.  Og 
medens  det  venskabeligsindede  Danmark  behandledes  saaledes, 
var  man  derimod  i  Stockholm  altid  fuld  af  Opmærksomhed  lige- 
overfor det  anmassende  Rusland.  Den  svenske  Hær  i  Pommern 
havde  forgjæves  ventet  paa  Hjælp  af  den  russiske,  men  da 
det  i  1760  gjaldt  om  at  redde  det  russiske  Beleiringscorps 
ved  Colberg  eller  i  1761  om  at  understøtte  General  Fermor 
til  at  indtage  denne  vigtige  Fæstning,  havde  den  svenske 
Flaade  ydet  sine  virksomme  men  uigjengjældte  Tjenester.  Og 
ligesom  Svenskerne  førte  Krigen  med  større  Virkning  for 
Russerne  end  for  sig  selv,  saaledes  viste  det  svenske  Diplo- 
matie  ogsaa  ved  enhver  Leilighed  den  yderste  Hensynstagen 

ligeoverfor  det  russiske  Cabinet.  Da  den  danske  Regering  med 
al  den  Alvor,  som  Sagen  fortjente,  paakaldte  Europas  Op- 
mærksomhnd  for  den  uhvre  Fare,  hvormed  Ruslands  Besid- 
delsestagelse  af  Øst-Preussen  truede  hele  Norden  og  ikke 
mindst  Sverig .  havde  den  svenske  Regering  ikke  et  Ord  at 
sige  til  Understøttelse  for  disse  Forestillinger.  Og  endelig 
under  den  langvarige  holsteenske  Forhandling  var  det  aldrig 
Sverig,  som  i  sin  egen  velforstaaede  Interesse  eller  af  Ven- 
skab for  Danmark  bestræbte  sig  for,  at  dette  Spørgsmaal 
kunde  finde  en  Løsning,  der  hindrede  Rusland  fra  engang 
igjennem  Holsteen  at  gjøi'e  sig  til  Herre  over  Danmark  og 
det  øvrige  Norden.  Vistnok  lod  Høpken  det  aldrig  mangle 
paa  Forsikkringer  om  Sverigs  Venskab  og  om  at  Danmark 
i  Nødens  Stund  trygt  vilde  kunne  stole  paa  Sverige),  men 
foreløbig  fortsatte  man.  saavidt  Pengenøden  tillod  det,  Fæst- 
ningsarbeiderne  paa  Landskrone,  skjøndt  Finland  havde  uende- 
ligt Mere  at  frygte  for  et  russisk  end  Skaane  for  et  dansk 
Angreb.  Hans  sande  Tænkemaade  viste  sig  tilfulde,  da  den 
danske  Regering  i  1760  søgte  at  give  sine  Forestillinger  mod 
Ruslands  Erobringsplaner  Eftertryk  ved  at  true  med  at  slutte 
sig  til  Preussen.  Skjøndt  dette  Spørgsmaal,  som  bemærket, 
ligesaafuldt  interesserede  Sverig  som  Danmark,  søgte  han  i 
August  1760  i  en  Memoire.  han  tilstillede  Choiseul.  at  godt- 
gjøre.  at  det  danske  Cabinets  Trudsel  Intet  havde  at  betyde, 
at  England  ikke  var  tilbøielig  til  at  indlade  sig  i  nogen 
Forbindelse  med  Danmark,  at  heller  ikke  Preussen  kunde 
have  Fordeel  af  en  saadan,  og  endelig  at  det  var  i  Frank- 
rigs lige'^om  i  Sverigs  Interesse,  at  det  gottorpske  Spørgs- 
maal henstod  uløst.  Det  Resultat,  hvortil  han  gjennem 
disse  Præmisser  kom,  var  derfor,  at  man  ikke  paa  nogen 
Maade  skulde  understøtte  Danmark  i  dets  Bestræbelse  for 
at  opnaae  en  Overeenskomst.  og  end  ikke  ved  de  kommende 
Fredsforhandlinger  var  der  Grund  til  at  beskjæftige  sig  med 
denne  Sag^).  Det  synes  endog,  at  man  idetmiudste  fra  visse 
Sider  i  Sverig  dengang  nærede  meget  videre  gaaende  fjendtlige 
Planer  mod  Danmark.  Udførte  dette  sin  Trudsel  og  forenede 
sig  med  Preussen,  vilde  Frankrig  rimeligvis  opfordre  Sverig  til 
at  angribe  de  danske  Provindser,  og  indtraadte  den  modsatte 

Mulighed,  idet  Danmark  mod  bestemte  Løvter  af  de  Allierede 
sluttede  sig  til  dem,  kunde  Sverig  jo  forbinde  sig  med  England 
og  opgive  Pommern  mod  at  søge  Erstatning  derfor  ved  et 
Angreb  paa  Danmark  \).  —  Saaledes  tænkte  og  handlede  en 
Mand,  der  paa  Grund  af  sin  sjældne  Begavelse  bedre  end 
Andre  skulde  have  kunnet  vurdere  Betydningen  af  et  ærligt 
og  venskabeligt  Forhold  mellem  de  nordiske  Riger,  som  vidste, 
at  kun  Danmarks  velvillige  Holdning  gjorde  det  muligt  for 
Sverig  at  føre  Krigen  i  Pommern,  som  følte,  at  den  svenske 
Forfatning,  hvis  ivrige  Forsvarer  han  selv  var,  i  høi  Grad 
trængte  til  den  Støtte,  den  fandt  hos  den  danske  Regering, 
og  som  endelig  personlig  skyldte  denne  Regering  Erkjendt- 
lighed.  fordi  den  søgte  at  beskytte  ham  mod  Modpartiets  Hævn. 
Meget  heraf  var  personligt  og  lod  sig  formodentlig  føre 
tilbage  til  Høpkens  gottorpske  Sympathier,  og  det  var  derfor 
en  Fordeel,  at  han  afløstes  i  Cancelli-Præsidiet  af  Grev  Eke- 
blad,  som  snarere  var  venligsindet  mod  Danmark.  Men  han 
var  svag  og  afhængig  af  Hermansson.  der  var  russisksindet, 
og  saaledes  vedblev  det  svenske  Cabinet  da  ligesom  før  at  ansee 
det  for  sin  vigtigste  Opgave  at  undgaae  Alt,  som  kunde  gjøre 
et  mindre  behageligt  Indtryk  i  Petersborg,  selv  efterat  Sverig 
havde  bestemt  sig  til  uden  længere  Tøven  at  drage  sig  ud 
af  den  tydske  Krig.  Det  var  øiensynligt,  at  hvis  Sverig  kom 
i  det  Tilfælde  at  skulle  vælge  mellem  Rusland,  af  hvem  det 
havde  Alt  at  frygte,  og  Danmark,  hos  hvem  det  kun  kande 
vente  Støtte,  vilde  Regeringen,  selv  om  den  holdt  sig.  uaf- 
hængig af  Dronningens  Indflydelse,  ikke  stille  sig  paa  Dan- 
marks Side  2).  Da  det  russiske  Cabinet  i  August  1761  i 
Anledning  af  de  Trudsler,  som  Haxthausen  paastodes  at  have 
fremført  mod  Rusland,  begjærede  de  andre  Magters  Mellem- 
komst „for  at  hindre,  at  Danmark  forstyrrede  Roligheden  i 
Norden",  instrueredes  de  svenske  Gesandter  i  Wien  og  Paris 
derfor  ogsaa  i  en  for  Rusland  gunstig  Aand  ^).  Det  var  overalt 
den  samme  Mangel  paa  Følelse  af.  at  der.  i  alt  Fald  lige- 
overfor den  truende  russiske  Magt,  bestod  en  Solidaritet  mellem 
Danmarks  o^  Sverigs  Interesser. 


')  Depeche  fra  Schack  af  19  December  1760.  ^)  Depecher  fra 
Schack  af  20  October  og  25  December  1761.  *)  Depecher  fra  Eke- 
blad  til  Grev  Barck  og  Baron  Ulrik  Scheffer  af  6  September  cfr.  Dep. 
fra  Schack  af  6  October  1761. 

Een  Mand  var  der  i  Raadet,  som  idetmindste  i  Principet 
oprigtigt  deelte  Bernstorffs  Anskuelser  om,  hvad  der  burde  være 
de  nordiske  Rigers  Politik,  og  som  virkelig  var  velsindet  mod 
Danmark  og  taknemlig  erkjendte  de  Tjenester,  den  danske  Re- 
gering ydede  ham  og  Forfatningspartiet.  nemlig  C.  F.  Scheffer, 
og  selv  naar  Bernstorff  ikke  fandt  Anledning  til  officielt  at 
betroe  den  svenske  Regering  sine  Hensigter,  undlod  han  dog 
aldrig  at  forklare  sig  derom  med  fuld  Aabenhed  til  ham  ^). 
Men  trods  alle  sine  udmærkede  Evner  og  fortræffelige  Egen- 
skaber var  og  blev  Scheffer  dog  altid  en  politisk  Phantast, 
hvis  altfor  levende  og  bevægelige  Indbildningskraft  ikke  tillod 
ham  at  fastholde  og  gjennemføre  en  stor  og  frugtbar  Tanke. 
Dertil  kom,  at  Vane  og  Forkjærlighed  altid  drog  ham  over 
paa  fransk  Side.  Da  han  saaledes  erfarede,  at  den  danske 
Regering  ikke  længere  vilde  slaae  sig  til  Ro  med  det  franske 
Cabinets  lunkne  Bestræbelser  i  Petersborg,  opbød  han  hele 
sin  Veltalenhed  for  at  bevæge  Bernstorff  til  at  temporisere 
og  at  stole  paa,  at  hvis  Storfyrsten  engang  besteeg  Thronen 
og  forsøgte  paa  at  sætte  sine  Planer  igjennem,  vilde  de  andre 
Magter  bestemt  modsætte  sig  dem.  I  en  udførlig  Depeche 
udviklede  Bernstorff  da  for  ham.  hvor  umuligt  det  var  at  be- 
rolige sig  med  et  saa  letsindigt  Haab,  „Den  lille  Anstrengelse, 
som  det  vilde  koste  at  bringe  Keiserinden  til  at  udtale  det 
Ord,  der  var  tilstrækkeligt  til  at  sikkre  Freden,  forekom  nu 
de  saakaldte  Venner  altfor  stor  og  altfor  farlig.  Og  saa 
vilde  man.  at  Kongen  skulde  troe,  at  de  vilde  tage  mere 
virksomt  Parti  for  ham  imod  en  Czar.  som  optraadte  hand- 
lende og  troede  sig  kaldet  til  at  være  Kriger,  som  vilde 
sætte  Alt  paa  denne  Sag  og  ikke  vilde  betænke  sig  paa  at 
erklære  enhver  for  sin  Fjende,  der  vilde  modsætte  sig  hans 
begjærlige,  hadefulde  og  hævngjerrige  Planer'"  2).  Scheffer 
erkjendte.  at  Bernstorff  havde  Ret.  og  han  udkastede  nu  ligesaa 
hurtigt  en  Plan,  som  skulde  redde  Danmark.  Han  vilde 
udvirke,  at  den  svenske  Regering  instruerede  sine  Gesandter 
i  Wien  og  Paris  til  af  al  Magt  at  bevæge  disse  to  Cabinetter 
til  at  arbeide  paa  en  Overenskomst  mellem  Danmark  og 
Rusland.  Sverig  skulde  desuden  sende  en  overordentlig 
Mission  til  Petersborg  for  at  virke  for  Sagen,  dog  „med  stor 

Menagement  for  Rusland".  Endelig  skulde  der  sluttes  et 
hemmeligt  Forbund  mellem  Frankrig,  Sverig  og  Danmark, 
hvorved  de  to  førstnævnte  Stater  forpligtede  sig  til  at  sætte 
Magt  mod  et  eventuelt  Angreb  af  Rusland  paa  Danmark, 
og  til  Gjengjæld  skulde  Danmark  fremdeles  anvende  alle  sine 
Bestræbelser  for  at  opretholde  Forfatningen  i  Sverige). 

„Hvis  alle  Mennesker  i  Sverig  tænkte  som  Scheffer," 
tilføier  den  danske  Gesandt  i  den  Depeche,  hvorved  han 
meddeler  Bernstorff  denne  Plan,  „vilde  den  være  god  nok, 
men  ulykkeligvis  er  dette  ikke  Tilfældet,  idet  Alle  tvertimod 
kun  have  een  Tanke,  ydmygt  og  ængsteligt  at  søge  Ruslands 
Gunst"  2). 

XIII. 

Thronskiftet  i  Busland. 

Denne  Begivenheds  Virkning  paa  Danmarks  Stilling.  Den  danske 
Regerings  foreløbige  Holdning.  Keiserens  Nølen.  Grunden  dertil. 
Keith,  Saldern,  Prinds  Georg  af  Gottorp.  Deres  Forestillinger  til  Kei- 
seren  og  Virkningerne  deraf.  Thronskiftets  Indflydelse  paa  de  indre 
svenske  Forhold.  De  andre  Magters  Stilling  til  den  dansk-russiske  Sag. 
England:  Butes  Forsøg  paa  en  forandret  engelsk  Politik.  Preussen: 
Frederik  d.  2dens  personlige  Forbindelse  med  Storfyrsten,  Underhand- 
linger. Østrig.  Frankrig.  Conseilsbeslutning  af  22  Marts.  Krigs- 
beredskab. 

Det  var  saaledes  paa  et  i  alle  Henseender  meget  critisk 
Tidspunkt  for  det  danske  Hof,  at  Efterretningen  om  Peter 
d.  3dies  Thronbestigelse  ankom  til  Kjøbenhavn  d.  22de  Ja- 
nuar 1762, 

Hvad  der  overraskede  Bernstorff  ved  denne  Begivenhed, 
var  ikke  saameget,  at  den  nye  Keiser  havde  tiltraadt  Rege- 
ringen uden  at  møde  nogen  Vanskelighed;  thi  han  havde 
ikke,  som  saamange  Andre,  smigret  sig  med  noget  Haab  om, 
at  en  Revolution  eller  en  sidste  Villiesbestemmelse  af  den 
svage  Keiserinde  skulde  forhindre  dette.  Og  dog  havde  det 
været  nærmere  ved  at  skee.  end  han  havde  troet.  Keiser- 
indens  sidste  Favorit,  „Kammerherren",  Iwan  Schuwalow, 
havde  virkelig  næret  den  Plan  at  udelukke  Storfyrsten  og 
føre  Kronen   over  paa   dennes   Søn  Poul  med  Storfyrstinden 


1)  Note   til  Nr.  178.         ^^   Dep.  fra   Schack  af  15   December  1761 

som  Regentiude,  og  han  havde  i  det  Øiemed  forbundet  sig  med 
Keiserindens  Skriftefader  og  med  sin  Broder,  Peter  Schu- 
walow,  der  som  Chef  for  Artilleriet  raadede  over  en  meget 
vigtig  Deel  af  Hovedstadens  Garnison.  Men  den  sidste  var 
fraværende  fra  Petersborg,  da  Keiserinden  pludselig  døde, 
og  Skriftefaderens  Forsøg  paa  at  bestemme  hende  paa  hendes 
Dødsleie  mislykkedes  ^).  Derimod  havde  Bernstorff  desto 
fastere  regnet  paa,  at  den  kun  52aarige  Keiserinde,  skjøndt 
hendes  Sundhed  var  ødelagt  ved  umaadelig  Nydelse  af  Spiritus 
og  ved  andre  Udsvævelser,  dog  endnu  vilde  leve  saa  længe, 
at  man  kunde  benytte  hendes  Regering  og  den  almindelige 
politiske  Stilling  til  at  opnaae  en  Løsning  af  det  gottorpske 
Spørgsmaal.  Det  var  derpaa,  at  han  havde  grundet  sin 
Politik,  og  det  var  kun,  fordi  han  paa  den  ene  Side  saae 
Nødvendigheden  af,  at  Sagen  blev  afgjort  inden  hendes  Død, 
og  paa  den  anden  Side  stolede  paa,  at  hun  endnu  vilde  leve 
nogen  Tid.  at  han  havde  ladet  den  komme  til  den  Crise, 
i  hvilken  den  nu  befandt  sig. 

Der  er  i  enhver  nok  saa  godt  lagt  Plan  et  caput  mor- 
tuum,  som  unddrager  sig  enhver  Beregning  og  med  Hensyn 
til  hvilket  man  maa  lade  det  komme  an  paa,  hvad  man 
kalder  Hændelsen,  fordi  man  ikke  kan  forudsee  de  Grunde, 
der  afgjøre  det.  Dette  uberegnelige  Udgangspunkt  for 
Bernstorffs  Politik  var  Keiserindens  Liv,  i  alle  sine  andre 
Punkter  var  haus  Plan  ligesaa  godt  lagt  som  vel  udført. 
Keiserinden  bekymrede  sig  kun  lidt  om  Holsteeu,  og  et  al- 
vorligt Ord  af  hende  vilde  være  tilstrækkeligt  til  at  overvinde 
Storfyrstens  Modstand.  Dette  Ord  maatte  Frankrig  og  Østrig 
kunne  bringe  hende  til  at  udtale,  og  de  vilde  gjøre  det,  naar 
deres  egen  Interesse  fordrede  det.  De  havde  indseet,  at  en 
Afgjørelse  af  det  gottorpske  Spørgsmaal  ogsaa  for  dem  var 
en  væsentlig  Fordeel,  men  de  havde  hidtil  holdt  sig  tilbage, 
fordi  den  danske  Regering  ikke  vilde  betale  en  saa  høi  Priis 
for  deres  Tjenester  som  de  forlangte,  og  fordi  de  mere  fryg- 
tede Keiserindens  Misfornøielse  end  Danmarks  maaske  tomme 
Trudsel.  Men  nu  havde  idetmindste  Frankrig  tilsidst  be- 
grebet, at  denne  Trudsel  var  alvorlig  meent  og  at  Danmarks 
Partitagen   let   kunde   medføre   en    større   Fare   end  Keiser- 

indens  forbigaaende  Ærgrelse.  Her  aabnede  der  sig  altsaa 
en  Mulighed  til  en  fredelig  Løsning.  Men  mislykkedes  For- 
søget, var  i  alt  Fald  den  Magt,  paa  hvis  Venskab  Bernstorff 
endnu  lagde  størst  Vægt,  selv  optraadt  til  Fordeel  for  Dan- 
marks Krav,  og  om  den  end  ikke  kunde  og  vilde  føre  dette 
videre,  vilde  den  dog  ikke  kunne  fortænke  den  danske  Regering 
i,  at  den,  naar  den  øiensynligt  vilde  blive  nødt  til  lidt  tid- 
ligere eller  lidt  sildigere  at  maatte  føre  en  Kamp  for  Statens 
Tilværelse,  foretrak  at  modtage  den  paa  en  Tid,  da  Rusland 
var  indviklet  i  en  anden  Krig  og  da  den  russiske  Hær  kun 
gjennem  et  fjendtligt  Preussen  kunde  naae  til  de  danske 
Grændser.  Netop  i  det  Øieblik,  da  der  saaledes  var  Grund  til  at 
antage,  at  Frankrig  vilde  antage  sig  Sagen  i  Wien  og  Peters- 
borg med  større  Kraft  end  hidtil,  indtraf  Keiserindens  Død. 
Det  blev  ikke  den  sidste  Gang,  at  et  uforudseet  Throuskifte 
skuffede  alle  Beregninger  og  var  skjæbnesvanger  for  det 
holsteenske  Spørgsmaal.  Hundrede  Aar  senere  skeete  det 
Samme. 

Denne  Begivenhed  forvandlede  alle  de  Fordele,  som  Stil- 
lingen havde  frembudt,  til  ligesaa  mange  Farer.  Hvad  be- 
tydede nu  Forbindelsen  med  Frankrig  og  Østrig,  der  havde 
tabt  al  Credit  i  Petersborg  og,  langt  fra  at  være  istand  til 
at  tale  Danmarks  Sag,  maatte  være  glade,  hvis  de  ikke, 
ogsaa  uden  dette,  bleve  ansete  som  Fjender  af  den  nye 
Keiser?  Hvad  blev  der  nu  af  det  eventuelle  Forbund  med 
Preussen,  der  kunde  haabe  paa  den  mange  Gange  fordeel- 
agtigere  Alliance  med  Rusland  og  maaskee  vilde  være  villig 
til  at  kjøbe  den  ved  direkte  at  understøtte  Keiseren  mod 
Danmark?  Og  hvad  Indflydelse  vilde  det  russiske  Thronskifte 
og  en  gottorpsk  Czar  ikke  kunne  udøve  paa  de  indre  svenske 
Forhold,  hvor  der  kun  syntes  at  behøves  saa  Lidet  til  at 
forandre  Sverig  fra  en  tvivlsom  Allieret  til  en  aaben  Fjende 
mod  Danmark?  Istedetfor,  som  Bernstorff"  havde  haabet.  at 
have  alle  de  andre  Magter  enten  for  sig  eller  i  alt  Fald 
ikke  imod  sig,  vilde  Danmark  altsaa  faae  dem  alle  deels 
imod  sig,  deels  ikke  for  sig.  Og  under  saadanne  Omstæn- 
digheder skulde  det  optage  Kampen  med  Ruslands  uhyre 
Magt,  hvis  militære  Betydning  først  ret  havde  viist  sig  under 
den  tydske  Krig.  idet  de  russiske  Hære,  skjøndt  slet  førte 
af  udulige,    uvirksomme   eller   endog  forræderske  Generaler, 

dog  havde  tilføiet  Frederik  d.  2den  flere  og  frygteligere 
Nederlag  end  de  andre  Allieredes  øvede  Tropper.  Efter 
Colbergs  Indtagelse  var  Rumanzow  kun  ved  nogle  Dags- 
marscher  fjernet  fra  Mecklenburg  og  Holsteen.  Hvad  skulde 
hindre  den  nye  Keiser,  hos  hvem  Hadet  til  Danmark  var 
bleven  en  fix  Idee,  fra  snarest  muligt  at  begynde  Krigen, 
saa  meget  mere  som  han  ikke  engang  behøvede  at  udfinde 
noget  nyt  Paaskud,  da  allerede  hans  magelige  Forgængerske 
havde  været  nær  ved  at  erklære  den  paa  Grund  af,  hvad 
hun  kaldte  den  danske  Regerings  .,Trudsler"  mod  hende? 
Ikke  Fornuftgrunde,  der  ikke  virkede  paa  hans  indskrænkede 
Aand,  ikke  Hensynet  til  russiske  Interesser,  thi  i  hans  Øine 
var  Rusland  kun  det  underordnede,  Midlet  for  ham  til  at 
fremme  hans  gottorpske  Hævuplaner.  ikke  endelig  Hensynet 
til  hans  egen  Stilling,  thi  han  havde  intet  Begreb  om,  for 
hvilke  indre  og  ydre  Farer  han  udsatte  sig  ved  en  Krig  med 
Danmark. 

Thronskiftet  i  Petersborg  var  saaledes  det  frygteligste 
Slag,  som  kunde  ramme  den  danske  Regering,  og  Efter- 
retningen derom  udbredte  Bestyrtelse  i  Kjøbenhavn.  Historien 
har  opbevaret  os  en  egenhændig  Optegnelse  af  Frederik  d.  5te, 
som  neppe  var  bestemt  til  at  sees  af  Andre  end  i  alt  Fald 
af  Moltke,  og  som,  trods  al  sin  underlige  smagløse  Form, 
paa  en  rørende  Maade  viser,  hvor  dybt  og  inderligt  Kongen 
følte  den  Fare,  der  truede  hans  Land^).  Men  medens  de 
fleste  Andre  tabte  Modet,  bevarede  Bernstorff  sin  Ligevægt. 
„Alt  i  Verden  vexler,  Lykke  og  Ulykke,  det  kommer  kun 
an  paa  at  være  fast  i  Opfyldelsen  af  sin  Pligt,"  sagde  han  2), 
og  da  den  let  bevægelige  Scheffer  i  Sverig  mistrøstig  talte 
om  at  ville  trække  sig  tilbage,  skrev  Bernstorft':  „nu  gjælder 
det  om  ikke  at  tænke  paa  sig  selv  og  at  unddrage  sig  den 
truende  Fare,  men  om  at  staae  fast  og,  hvis  det  er  Forsynets 
Villie,  at  lade  sig  begrave  under  Fædrelandets  Ruiner.  Det 
er  den  Beslutning,  til  hvilken  vi  her  ere  komne,  og  vi  tvivle 
ikke  om,  at  han  og  hans  Venner  jo  tænke  paa  samme  Viis'"  ^). 
Men  saa  vidt  var  det  endnu  ikke  kommet,  og  Bernstorff  var 
ikke  den  Mand,  der  opgav  Sagen,  fordi  den  for  menneskelige 


1)  Frederik  d.  5te3  Haaadbreve   i    Hist.  Tidskr.  IV  R  ,   II  B.  pag. 
316—17.         2)  Nr.  178.         ^  Nr.  179. 

Øine  syntes  fortvivlet.  Uden  at  hengive  sig  til  Illusioner 
men  ogsaa  uden  at  tabe  Modet,  tog  han  fat  paa  den  store 
Opgave,  som  stilledes  ham,  og  saa  vel  bevarede  han  sin 
Koldblodighed,  at  intet  Øieblik  forstyrredes  det  rolige  Arbeide 
i  hans  Departement  og  ingen  løbende  Sag  forsømtes  eller 
skjødes  tilside  i  Øieblikkets  Forvirring. 

Der  var  eet  Lysglimt  i  Situationen,  og  det  var  den 
Omstændighed,  at  Keiserindens  Død  var  indtruffen  midt  i 
Vinteren.  Heraf  haabede  Bernstorff  at  drage  væsentlige 
Fordele.  Derved  vandt  man  efter  al  Sandsynlighed  tre 
Maanoder,  thi  ordentlige  Krigsoperationer  kunde  vanskeligt 
finde  Sted  før  Foraaret.  Ved  denne  Udsættelse  vilde  Kei- 
serens første  Hidsighed  faae  Tid  til  at  sætte  sig,  og  det  var 
da  muligt,  at  han  vilde  vise  sig  mindre  rask  til  at  handle 
og  mere  tilbøielig  til  en  fredelig  Løsning.  Frankrig  og  Østrig 
vilde  dernæst  være  komne  ud  af  alle  Illusioner  om  at  vinde 
Keiseren  ved  Eftergivenhed  og  have  indseet,  at  deres  Inter- 
esse bød  dem  at  understøtte  Danmark  med  al  den  Kraft, 
som  deres  egen  mislige  Stilling  tillod  dem  det.  Endelig 
vilde  Forholdene  i  Rusland  selv  have  kunnet  udvikle  sig 
henimod  den  indre  Crise,  som  Bernstorff  forudsaae  at  maatte 
indtræde  i  den  ene  eller  den  anden  Form  og  som  vilde  give 
Keiseren  Andet  at  tænke  paa,  selv  om  den  ikke  kom  til  at 
koste  ham  Kronen.  Forsaavidt  maatte  den  danske  Regerings 
Politik  imidlertid  indskrænke  sig  til  at  være  afventende  og  i  alt 
Fald  til  kun  med  megen  Forsigtighed  at  understøtte  Udvik- 
lingen. Derimod  maatte  den  søge  saa  umærkeligt  som  muligt  at 
foretage  en  Vending  og  at  trække  sig  tilbage  fra  den  aggres- 
sive Stilling,  som  den  havde  indtaget  før  Keiserindens  Død, 
Dengang  havde  den  gjort  gjældende,  at  den  bestaaende  Til- 
stand var  uholdbar  og  at  man  stod  ligeoverfor  Alternativet, 
enten  Mageskifte  eller  Krig.  Nu  derimod  maatte  Formlen 
være  den,  at  naar  Ruslaud  forkastede,  hvad  den  danske  Rege- 
ring havde  troet  at  burde  foreslaae  for  at  ordne  et  for  begge 
Parter  uheldigt  og  generende  Forhold,  maatte  Alt  altsaa 
blive  ved  det  Gamle.  Det  var  da  ikke  Danmark,  som  for- 
langte, at  Keiseren  mod  sin  Villie  skulde  opgive  sin  lovlige 
Deel  af  Holsteen,  men  det  blev  denne,  som  med  Vold  vilde 
tage  Slesvig,  der  i  et  halvt  Aarhundrede  havde  været  i  Dan- 
marks rolige  og  anerkjendte  Besiddelse.    Keiseren  blev  derved 

Angriber  og  Danmarks  Ret  til  at  paakalde  de  europæiske 
Magters  Garantie  for  Slesvig  var  da  ubestridelig.  Endelig 
maatte  den  danske  Hærs  og  Flaades  Udrustning  drives  med 
den  yderste  Kraft  for  at  være  færdig  til  Krigens  sandsynlige 
Udbrud  i  April  og  for  imidlertid  at  støtte  de  Forhandlinger, 
som  muligvis  kunde  blive  aabnede.  Dette  var  Alt.  hvad  der 
kunde  gjøres,  indtil  Forholdene  tegnede  sig  bestemtere. 

I  Petersborg  gjaldt  det  om  at  undgaae  Alt,  der  kunde 
opirre  Keiseren.  Haxthausen  forsynedes  strax  med  nye  Cre- 
ditiver,  Kongen  skrev  egenhændigt  til  Keiseren  og  Keiserinden 
for  at  lykønske  dem  til  Thronbestigelsen^) ,  man  var  beredt 
til  at  sende  en  overordentlig  Ambassade  til  Petersborg,  saa- 
snart  der  havdes  Sikkerhed  for,  at  den  vilde  blive  godt 
modtaget,  kort  Intet  forsømtes  for  at  vise  den  nye  Czar  al 
den  Opmærksomhed,  som  Slægtskabet  med  det  danske  Konge- 
huus  kunde  berettige  ham  til.  Samtidig  var  det  imidlertid 
nødvendigt  ogsaa  at  meddele  Gesandten  Forholdsordrer  for 
det  Tilfælde,  at  han  pludselig  udvistes  af  Rusland. 

I  Begyndelsen  syntes  Alt  at  tyde  paa,  at  dette  sidste 
Alternativ  meget  snart  vilde  indtræde.  Keiserens  første 
Regeringshandling  havde  været  at  give  de  russiske  Hære 
Ordre  til  at  standse  alle  Fjendtligheder  mod  Preusserne,  og 
den  næste  antoges  almindelig  at  ville  blive  at  lade  alle 
russiske  Stridskræfter  afmarchere  mod  den  danske  Grændse^). 
Uforbeholdent  udtalte  Keiseren,  baade  naar  han  var  ædru 
og  naar  han  var  i  beruset  Tilstand,  at  han  snart  skulde 
vise  Verden,  at  han  var  en  ligesaa  stor  General  som  Frederik 
d.  2den,  naar  han  i  Spidsen  for  sin  Hær  angreb  Danmark. 
Men  foreløbig  blev  det  ved  Ordene.  Haxthausen  behandledes 
ligesom  før,  og  i  alt  Fald  fuldt  saa  godt  som  den  østrigske 
og  den  franske  Ambassadør,  og  han  paa  sin  Side  anstillede 
sig  saa  rolig  og  sorgløs,  at  han  ikke  blot  skuffede  Russerne 
men  ogsaa  sine  Colleger,  der  ikke  noksom  kunde  forundre 
sig  over  hans  ubegribelige  Blindhed  3).  I  Begyndelsen  af 
Februar  ankom  General  Rumanzow  til  Petersborg,  hvorhen  han 
var  bleven  kaldt  af  Keiseren,  som  det  almindelig  antoges,  for 


')  Nr.  177.  2)  Depeche  fra  Haxthausen  af  9  Januar,  fra  Mercy  til 
Kaunitz  af  18  Januar  1762  i  Mercys  Depecher  1.  c,  pag.  55.  ')  Mercy 
1.  c,  pag.  187,  210. 

at  modtage  de  nærmere  Ordrer  om  at  skride  til  Angreb  paa 
Danmark.  Czernitchew,  saaledes  heed  det  videre,  skulde  strax 
fra  Schlesien  trække  sig  op  i  Pommern,  og  efterat  de  to 
Hære  havde  forenet  sig,  skulde  de  ufortøvet  bryde  op  mod 
Holsteen.  Men  Rumanzows  Ophold  i  Petersborg  forlængede 
sig  og  Czernitchew  rørte  sig  ikke.  Endelig  i  Midten  af  Marts 
reiste  Rumanzow  tilbage  til  Hæren.  Hans  Instruktion  lød 
paa  at  trække  Tropperne  sammen  og  rj'kke  ind  i  Mecklen- 
burg,  men  derefter  at  afvente  nærmere  Ordre  ^).  Allerede  i 
længere  Tid  var  der  tilsøes  sendt  Tropper  og  Forraad  til 
Colberg,  men  nu  paatænktes  det  at  benytte  den  korte  Frist, 
inden  Krigen  udbrød,  til  at  forstærke  Besætningen  i  det 
storfyrstlige  Holsteen  til  20000  Mand  ved  at  sende  de  nye 
holsteenske  Regimenter  fra  Petersborg  derhen.  Dette  vilde 
ikke  blot  være  et  Bi  ud  paa  Travendahler-Freden ,  som  fast- 
satte Antallet  af  de  hertaglige  Tropper  i  Holsteen  til  et 
Maximum  af  6000  Mand,  men  det  vilde  tillige  være  umuligt 
for  Danmark  roligt  at  see  paa,  at  der  dannedes  en  Hær  i 
Ryggen  af  den  danske  Forsvarslinie,  der  saaledes,  naar 
Krigen  udbrød,  vilde  befinde  sig  mellem  to  Hd^).  Udførtes 
denne  Plan,  vilde  Danmark  altsaa  see  sig  nødt  til  at  mod- 
sætte sig  og  Krigen  var  dermed  erklæret.  Men  lykkeligvis 
blev  det  ogsaa  her  ved  Tanken.  Endelig  afgik  der  d.  12 
Marts  en  Coureer  til  Kjøbenhavn  med  Instruxer  til  Baron 
Korff,  formodentlig  om  at  forlange  en  endelig  Erklæring  af 
den  danske  Regering,  og  samtidig  fik  den  russiske  Hær 
Ordre  til  foreløbig  at  forholde  sig  rolige). 

Hvad  var  Grunden  til  denne  Nølen  og  tilsyneladende 
Usikkerhed?  Laae  der  Noget  bagved  eller  var  det  blot 
Ubestemthed  og  Famlen?  Man  er  altid  tilbøielig  til  at  troe 
paa  de  dybe  Planer,  hvor  der  slet  ingen  Plan  er,  og  det 
antoges  da  ogsaa  i  Almindelighed,  at  Keiseren  ventede  paa 
Svar  fra  England  paa  et  Forslag,  som  han  der  havde  gjort 
om,  at  han  vilde  tilbagegive  Preussen  de  erobrede  Provindser, 
mod  at  England  ydede  ham  Subsidier  og  sendte  en  stærk 
Flaade  til  Østersøen  mod  Danmark,  og  at  Preussen  overlod 


')  Mercy  1.  c.  pag.  262.  ^)  Depeche  fra  Haxthausen  af  10  Marts 
1762,  Nr.  189.  ^)  Depeche  fra  Haxthausen  af  23  Marts  1762,  Mercy, 
1.  c.  pag.  237. 

ham  Stettin  til  Vaahenplads  under  den  forestaaende  danske 
Krig^).  Denne  Formodning  var  imidlertid  ligesaa  ubegrundet, 
som  hvad  der  ligeledes  fortaltes  om  et  stort  Raad.  som 
Keiseren  lige  fra  sin  Thronbestigelse  skulde  have  paatænkt, 
og  hvor  han  vilde  overlægge  og  tage  Beslutning  om  sin  hele 
fremtidige  Politik  2).  Alt  dette  beroede  paa  en  fuldstændig 
Miskjendelse  af  Keiserens  Charakteer;  Det  faldt  aldrig  ham 
ind,  at  han  skulde  behøve  Nogens  Raad.  Han  havde  hørt, 
at  Frederik  d.  2den  selv  paa  egen  Haand  tog  sine  Beslut- 
ninger, og  saa  maatte  han  naturligvis  ogsaa  kunne  afgjøre  de 
vigtigste  Anliggender  uden  at  raadføre  sig  endog  kun  med 
sin  Cantsler.  Ligesaa  langt  laae  det  fra  hans  Tanke,  at  han 
skulde  trænge  til  Hjælp  af  nogen  Magt  for  at  tvinge  Dan- 
mark, thi  han  var  fast  overtydet  om,  at  saasnart  han  satte 
sig  i  Bevægelse,  vilde  den  danske  Konge  strax  falde  til  Fode 
og  tilbyde  ham  hele  Holsteen  og  formodentlig  Slesvig  med, 
naar  hnn  blot  vilde  opgive  sin  Erstatniugsfordring^).  Hvad 
særlig  Flaaden  angik,  kunde  hau  aldrig  ret  iudsee  Nytten 
af  en  saadan,  thi  Frederik  d.  2den  havde  jo  ført  sin  Krig 
uden  at  have  nogen  Flaade,  og  saa  kunde  han  da  ogsaa 
undvære  den.  Den  virkelige  Forklaring  er  vistnok,  at  det 
gik  ham  som  det  altid  gaaer  svage  Charakterer,  naar  de 
ikke  strax  i  første  Øieblik  følge  deres  Impulser.  Fremmede 
Indflydelser  fik  Tid  til  at  gjøre  sig  gjældende  og  bragte  ham 
ind  paa  Veie,  der  uden  at  han  forudsaae  det,  førte  ham 
fjernere  fra  hans  Maal.  og  dette  kunde  saa  meget  lettere 
lykkes  dem,  som  han  rimeligvis  følte  en  hemmelig  Tilbøie- 
lighed  til  ikke  at  fremskynde  det  Øieblik,  da  han  skulde 
forbause  Verden  ved  sine  Bedrifter. 

Virkelig  ønskede  alle  de  Personer,  som  stode  Keiseren 
nærmest  og  vilde  ham  vel,  at  Krigen  mod  Danmark  kunde 
undgaaes  eller  idetmindste  udsættes.  Navnlig  i  Begyndelsen 
besad  den  engelske  Gesandt,  Robert  Keith,  Keiserens  største 
Fortrolighed  og  formaaede  Meest  hos  ham,  og  baade  af 
politisk  Overbevisning  og  af  personlig  Sympathie   for  Dan- 


^)  Navnlig  var  Mercy  stærkt  beskjæftiget  med  dette  formeentlige 
Forslag  til  England,  skjøndt  det  benægtedes  af  Alle,  der  kunde  vide 
noget  Bestemt  derom,  see  Mercy,  1.  c,  pag.  107,  110,  150,  Depeche  fra 
Haxthausen  af  27  Fel)ruar  1762.  -)  Nr.  181.  ^)  Mercy,  1.  c,  pag. 
185,  252,  208. 

mark^)  var  han  en  Modstander  af  Krigen.  Men  langt  vig- 
tigere blev  den  Støtte,  som  Danmark  fandt  hos  Holsteneren 
Caspar  v.  Saldern,  der  fra  nu  af  kom  til  at  spille  en  be- 
tydelig Rolle  i  Danmarks  diplomatiske  Historie.  Allerede 
før  Thronskiftet  havde  han  ved  sin  store  Dygtighed  og  energiske 
Characteer  vundet  en  indflydelsesrig  Stilling  i  det  liolsteenske 
Ministerium  og  en  af  Keiserens  første  Regeriugshandlinger 
var  at  udnævne  ham  til  Conferenceraad.  Med  den  ham 
eiendommelige  Evne  til  at  beherske  sine  Omgivelser  havde 
han  hurtigt  opnaaet  et  afgjort  Herredømme  over  sin  Chef, 
Geheimeraad  Wolif,  og  da  de  holsteenske  Embedsmænd  vare 
de  eneste,  hvem  Keiseren  skjænkede  nogen  Opmærksomhed, 
fik  han  ogsaa  snart  en  betydelig  Indflydelse  hos  denne. 

Oprindelig  var  Saldern  neppe  synderlig  velsindet  mod 
Danmark,  thi  han  var  født  i  den  daværende  hertuglige  Deel 
af  Slesvig  og  hans  Fader  havde  maattet  forlade  sit  Embede 
i  Aabenraa,  da  denne  By  paany  blev  dansk.  Endnu  i  Be- 
gyndelsen af  Februar  1762  fik  den  danske  Regering  et  føle- 
ligt Bevis  paa,  hvor  farligt  det  var  at  have  ham  til  Fjende, 
da  Keiseren  paa  hans  Indskydelse  opsagde  et  Desertør-Cartel, 
der  siden  1750  havde  bestaaet  mellem  de  to  Dele  af  Holsteen^). 
Det  blev  nemlig  derefter  næsten  umuligt  at  hindre  de  slet 
lønnede  og  demoraliserede  danske  Soldater  fra  at  desertere 
ind  paa  det  nærliggende  hertuglige  Gebeet,  hvor  der  til- 
bødes dem  betydelige  Haandpenge  og  god  Lønning,  naar  de 
vilde  indtræde  i  de  gottorpske  Regimenter.  Paa  denne 
Maade  truedes  den  danske  Hær  med  at  miste  Tusinder  af 
Soldater,  uden  at  Regeringen  kunde  beklage  sig,  da  Keiseren 
ikke  gjorde  Andet  end  hvad  han  havde  Ret  til.  Men  alle- 
rede forinden  var  Bernstorff  bleven  opmærksom  paa  Saldern 
og  havde  givet  Haxthausen  Ordre  til  at  bestræbe  sig  for  at 
vinde  ham,  paa  samme  Tid  som  han  ogsaa  ad  andre  Veie 
vidste  at  sætte  sig  i  Forbindelse  med  ham,  navnlig  gjennem 
en  Cancelliraad  Otto  i  Eckernførde  og  gjennem  hans  Broder, 
som  var  Capitain  i  den  danske  Armee^).     Allerede  i   Slut- 


^)  En  Fætter  og  fortrolig  Ven  af  ham,  Oberst  Keith,  tjente  i  den 
danske  Hær,  og  gjennem  Grev  Bentinck  var  han  desuden  personlig 
bekjendt  med  Bernstorfi'.  ^)  Depeche  fra  Haxthausen  af  5  Februar 
1762.  3)  Depeche  til  Haxthausen  af  1  Februar  1762  Det  taler  ikke 
til  Fordeel  for  Mercys  Skarpsindighed,  at  han  under  hele  Peter  d.  Sdies 

ningen  af  Februar  var  der  ved  Keiths  Hjælp  tilveiebragt  en 
Forbindelse  mellem  Haxthausen  og  ham,  som  hurtig  antog 
en  fortrolig  Charakteer  og  ydede  Danmark  meget  store 
Tjenester.  Medens  Saldern  paa  den  ene  Side  gjorde  Alt, 
hvad  han  paa  nogen  Maade  kunde,  for  at  afholde  Keiseren 
fra  Krigen,  meddeelte  han  paa  den  anden  Side,  ofte  med 
den  største  Fare  for  sig  selv,  den  danske  Gesandt  ethvert 
Skridt,  Keiseren  gjorde  henimod  Krigen,  gav  ham  Afskrift  af  de 
hemmeligste  Papirer,  for  at  Bernstorff  skulde  kunne  bedømme 
Stillingen  rigtigt,  og  gjorde  Haxthausen  opmærksom  paa  Alt, 
hvad  man  burde  undgaae  for  ikke  at  opirre  Keiserens  Vrede 
og  fremskynde  et  Brud. 

Det  var  ganske  vist  et  meget  uregelmæssigt  Forhold  og 
i  høieste  Grad  stridende  mod  Salderns  Pligt  som  hertuglig 
Embedsmand.  Men  Intet  vilde  dog  være  uretfærdigere  end 
at  betragte  ham  som  en  simpel  Forræder,  der  havde  ladet 
sig  kjøbe,  som  saamauge  af  de  holsteenske  Embedsmænd 
havde  gjort  det  før  ham.  Han  var  en  altfor  original  og 
eiendomlig  Natur,  til  at  en  saa  almindelig  Maalestok  lader 
sig  anlægge  paa  ham^).  Han  synes  snarere  at  have  været  en 
til  Ustyrlighed  selvstændig  Charakteer,  og  at  have  opgjort  sig 
en  egen  Politik,  som  han  fulgte  med  en  mærkværdig  hen- 
synsløs Dristighed,  uden  at  lade  sig  afskrække  af  nogen 
personlig  Fare  og  uden  at  lade  sig  holde  tilbage  ved  de  al- 
mindelige Forestillinger  om  Troskab  og  Loyalitet.  Alt  tyder 
paa,  at  det  Maal,  han  huvde  sat  sig,  var  at  arbeide  for  sit 
holsteenske  Fædrelands  Vel;  for  sin  holsteenske  Landsherre 
nærede  han  derimod  kun  personlig  Hengivenhed,  forsaavidt 
dennes  Interesser  faldt  sammen  med  Landets.  Paa  samme 
Maade  tabte  han  senere,  da  han  traadte  over  i  egentlig 
russisk  Tjeneste,  aldrig  Holsteens  Fordeel  af  Sigte,  og  i  sin 
lange  Forbindelse  med  den  danske  Regering  begunstigede 
han   altid  kun   dennes  Planer,   forsaavidt  de  tillige  lode  sig 


Regeringstid  aldrig  omtaler  Saldern  i  sine  Depecher  og  altsaa  rimeligvis 
aldeles  ikke  har  bemærket  ham,  skjøndt  han  utvivlsomt  var  en  af  de 
betydeligste  Mæud  i  Keiserens  Omgivelser.  I  det  Hele  synes  Mercy  at 
have  været  noget  tung  og  klodset,  see  saaledes  Depeche  fra  Haxthansen 
af  23  April  1762.  ')  Holm  er  den  første,  der  har  havt  et  retfærdigere 
Syn  paa  ham,  i  sin  Afhandling  „C.  v.  Saldern  og  den  dansk-norske 
Regering",  Hist.  Tidsskr.,  IV  R.,  III  B,  pag.  84. 

forene  med  Holsteens  Vel.  Han  var  saaledes  til  enhver  Tid 
holsteensk  Patriot;  men  ved  Siden  deraf  maa  det  naturligvis 
erkjendes,  at  han  heller  ikke  undlod  at  sørge  for  sig  selv,  og 
navulig  senere  fremtraadte  denne  Side  af  hans  Væsen  med 
den  Mangel  paa  Delikatesse  eller  rettere  sagt  med  den  Cy- 
nisme,  som  var  ham  eiendomlig.  Men  han  var  ikke  For- 
ræder mod  sit  Laud  og  han  lod  sig  ikke  bestikke  til  at  gjøre, 
hvad  han  ikke  selv  vilde  og  hvad  han  ikke  erkjendte  som 
gavnligt  for  det.    . 

Fremfor  Alt  ønskede  han  at  skaane  sit  Fædreland  for 
en  Krig,  der  vilde  ødelægge  det  for  lange  Tider.  Deraf  fulgte, 
at  han  søgte  at  holde  Keiseren  tilbage  og  at  han  satte  den 
danske  Regering  istand  til  at  undgaae,  hvad  der  kunde 
fremskynde  den.  Men  deraf  fulgte  ogsaa,  at  han,  da  han 
indsaae  Umuligheden  af  at  bringe  Keiseren  til  at  opgive  sine 
Fordringer,  paa  det  Indstændigste  bestræbte  sig  for  at  be- 
væge Danmark  til  at  tilfredsstille  disse,  idetmindste  deelvis. 
I  sine  Samtaler  med  Haxthausen  forestillede  han  derfor 
stadigt  denne,  at  man  hellere  burde  kjøbe  Freden  dyrt  end 
lade  det  komme  til  Krig.  Danmark  maatte  da  for  det  Første 
finde  sig  i  at  afstaae  hele  Holsteen,  og  det  er  ganske  rime- 
ligt, at  han,  der  havde  seet  den  holsteenske  Elendighed  saa 
nærved,  selv  ønskede,  at  den  ulykkelige  Deling  skulde  op- 
høre, men  saaledes  som  Forholdene  nu  engang  vare,  kunde 
Landets  Forening  til  Eet  kun  tænkes  udførbar  paa  denne 
Maade.  Men  han  gik  videre  og  anbefalede  stærkt,  at  Dan- 
mark tillige  skulde  atstaae  en  Deel  af  Slesvig,  og  det  er 
interessant  at  see,  hvorledes  de  samme  Spørgsmaal  komme 
frem  til  forskjellige  Tider  og  under  vexlende  Forhold,  thi  de 
Delingslinier,  som  han  bragte  paa  Bane,  vare  de  samme,  som 
senere  saa  ofte  have  beskjæftiget  Politikerne,  nemlig  Slien 
og  Husum-Flensborg^).  Hans  eneste  Motiv  til  at  anbefale 
en  saadan  Deling  af  Slesvig  var  imidlertid  tydeligt  kun  det, 
at  Keiseren  nu  engang  havde  sat  sig  i  Hovedet  ogsaa  at 
opnaae  Noget  af  det  danske  Hertugdømme.  Om  et  Slesvig- 
Holsteen  havde  Saldern  ingen  Anelse;  han  følte  sig  altid 
kun  som  Holstener.  Eet  Hovedpunkt  tiltalte  ham  meget 
lidet  ved  den  hele  Plan,  og  det  var,  at  det  saaledes  forenede 


')  Depecher  fra  Haxthausen  af  16  Marts  og  10  Mai  1762. 

Holsteen  skulde  knyttes  til  Rusland,  og  derfor  havde  han 
den  Tanke,  der  ogsaa  billigedes  af  Keith,  at  Keiseren  skulde 
afstaae  Landet  til  Prinds  Georg  af  Gottorp  som  selvstændig 
Hertug^).  Da  Catharine  senere  besteeg  Thronen,  forandredes 
Stillingen  og  dermed  ogsaa  de  Veie  og  Midler,  ved  hvilke 
Saldern  kunde  naae  sit  Maal.  Nu  var  det  nærmest  ved 
Danmark,  at  Holsteeus  Forening  til  eet  Land  kunde  gjennem- 
føres,  og  han  kunde  jo  nu  med  desto  mindre  Betænkelighed 
arbeide  derpaa,  som  han  Intet  havde  at  erindre  imod,  at 
hans  Fædreland  var  forbundet  med  det  danske  Monarchie. 
Ligesom  der  saaledes  synes  altid  at  have  været  Consequents 
i  hans  Opførsel  i  det  holsteeuske  Spørgsmaal,  saaledes  var 
han  ogsaa  i  alle  andre  Henseender  loyal  ligeoverfor  sin 
Souverain.  Da  Keiserinden  forsøgte  paa  at  vinde  ham,  af- 
viste han  hendes  Tilbud,  uagtet  han  indsaae,  at  Fremtiden 
rimeligvis  tilhørte  hende  ^),  og  ligeledes  anvendte  han  hele 
sin  Lidflydelse  hos  Keiseren  for  at  bevæge  denne  til  at  be- 
handle Russerne  med  større  Forsigtighed,  og  til  at  indrette 
et  regelmæssigt  Raad  og  bringe  Orden  ind  i  Styrelsen. 
Senere  da  den  indre  Tilstand  i  Rusland  stadig  blev  mere 
truende,  vovede  han  et  Skridt  for  at  redde  Keiseren.  som 
vilde  have  kommet  ham  dyrt  til  at  staae,  hvis  det  var  naaet 
til  dennes  Kundskab.  Frederik  d.  2den,  som  allerede  tid- 
ligere kjendte  Saldern.  formodentlig  gjennem  Prinds  Georg, 
havde  nemlig  erfaret,  hvilken  Indflydelse  han  besad  i  Peters- 
borg, og  opfordrede  ham  derfor  til  en  „litterær  Correspon- 
dance".  Denne  Leilighed  benyttede  Saldern  til  i  et  meget 
indtrængende  Brev  at  give  et  i  høi  Grad  frimodigt  Billede 
af  det  uordentlige  Liv,  som  Keiseren  førte,  og  til  at  fore- 
stille Kongen,  hvor  nær  forestaaende  en  Thronrevolution 
vilde  være,  dersom  ikke  de,  der  vilde  ham  vel,  formaaede 
ham    til    at   forandre  Opførsel^).     Særlig    fremhævede  han, 


')  Nr.  189,  Dep.  fra  Haxthausen  af  26  April  1762.  -)  Depeche 
fra  Haxthausen  af  24  Marts  1762.  Saldern  sao;de  om  Keiserinden,  at 
hun  var  „det  farligste  Fruentimmer  i  Verden,  fordi  hun  havde  saa- 
megen  Aand  og  Hovedet  fuldt  af  Intriguer.  Men  forresten  var  hun  et 
Bibliothek,  hvor  Bøgerne  laa  hulter  til  bu!ter,  hun  var  foranderlig  i 
sine  Beslutninger  og  vidste  ikke  fra  den  ene  Dag  til  den  anden,  hvad 
hun  vilde".  ')  Dette  Brev,  som  er  dateret  d.  3  Mai  1762,  meddeles 
af  Haxthausen  som  Bilag  til  Depeche  af  10  Mai  s.  A. 

hvor  skjæbnesvanger  efter  al  Sandsynlighed  en  Krig  med 
Danmark  vilde  blive  for  Keiseren.  Frederik  d.  2den  fulgte 
virkelig  Opfordringen,  men  uden  Virkning. 

Hvad  der  end  senere  blev  Tilfældet,  vise  Haxthausens 
Depecher  dog,  at  Saldern  dengang  ikke  lod  sig  betale  for 
sine  Tjenester  af  den  danske  Regering.  Da  Forbindelsen 
med  Haxthausen  begyndte,  erklærede  han  strax,  at  han  kun 
forsaavidt  vilde  yde  sin  Bistand,  som  han  derved  tillige 
kunde  gavne  sin  egen  Herre,  og  at  han  ydede  sine  Tjenester 
uden  noget  personligt  Vederlag.  I  April  sendte  Bernstorff 
Broderen,  den  før  omtalte  Capitain  Saldern,  til  Petersborg 
for  ved  hans  Hjælp  at  bringe  et  fastere  Forhold  istand. 
Men  Haxthausen  skriver  i  den  Anledning:  „jeg  kan  ikke 
dølge  for  D.  Exe,  at  Hr.  von  Saldern  synes  noget  fornærmet 
over,  at  man  har  en  saa  slet  Mening  om  ham,  at  man  troer 
at  kunne  bestikke  ham.  Han  har  fra  først  af  sagt  mig  og 
senere  flere  Gange  gjentaget,  at  hverken  Ordener  eller  Penge, 
hvormange  de  end  vare,  nogensinde  vilde  kunne  bringe  ham 
til  at  handle  til  Fordeel  for  os,  men  at  han  gjør  det  af 
Hensyn  til  det  offentlige  Vel  og  for  at  skaane  sit  Fædre- 
land, som  han  elsker  og  hvor  han  besidder  en  lille  Eiendom, 
og  fordi  han  anseer  en  Overeenskomst  for  at  være  gavnlig 
for  sin  Herres  Interesse  og  langt  at  foretrække  for  en  Krig, 
der  vilde  ende  med  Landets  og  hans  Families  Undergang"  ^). 
Noget  senere  tilbødes  Gesandtskabsposten  i  Warschau  ham, 
men  han  afslog  at  modtage  den  for  at  kunne  forblive  i 
Petersborg  og  fortsætte  sine  Bestræbelser  i  den  holsteenske 
Sag.  Som  en  billig  Erstatning  for  dette  Offer  og  for  den 
Fare,  han  stadig  mere  udsatte  sig  for,  at  hans  Forbindelse 
med  Danmark  skulde  opdages,  yttrede  han  det  Ønske,  at 
den  danske  Regering  vilde  sikkre  ham  hans  Fremtid ,  der- 
som han  pludselig  saae  sig  nødt  til  at  forlade  Rusland.  Men 
Alt,  hvad  han  forlangte,  var  at  der  tilsagdes  ham  en  aarlig 
Pension  af  1200  Daler,  at  regne  fra  det  Øieblik,  at  en  saadan 
Begivenhed  indtraadte  ^).  Selvfølgelig  opfyldtes  dette  strax 
og  Bernstorff  insisterede  paa,  at  denne  Pension  skulde  tage 
sin  Begyndelse  fra  1  Januar  1762. 


^)   Depeche    fra    Haxthausen    af  9    April    1762.        ^)    Depeche    fra 
Haxthausen  af  10  Mai  1762. 

Men  hvad  enten  Saldern  nu  handlede  af  mere  eller 
mindre  forsvarlige  Motiver,  saa  lagde  han  som  sædvanlig 
hele  sin  Energi  i  den  Sag,  han  antog  sig,  og  han  virkede 
ikke  blot  selv  til  en  fredelig  Løsning,  men  forskaffede  ogsaa 
Danmark  en  vigtig  Forbundsfælle  i  Prinds  Georg,  hvem  han 
ganske  beherskede^).  Denne  var  en  Broder  til  Adolf  Fre- 
derik af  Sverig  og  til  Biskoppen  af  Liibeck  og  altsaa  en 
Fætter  til  Peter  d.  3dies  Fader.  Han  havde  i  Syvaarskrigens 
første  Aar  tjent  i  den  preussiske  Hær  og  viist  sig  som  en 
modig  Ryttergeneral,  men  efter  Slaget  ved  Torgau  tog  han 
Afsked  paa  Grund  af  Frederik  d.  2dens  Hensynsløshed,  uden 
dog  derfor  at  fatte  Uvillie  mod  den  preussiske  Konge  2).  Han 
havde  trakket  sig  tilbage  og  levede  i  Konigsberg,  men  strax 
efter  Thronbestigelseu  kaldtes  han  til  Petersborg,  hvor  Kei- 
seren  overvældede  ham  med  Naadesbevisninger ,  gav  ham 
Titel  og  Rang  af  Højhed,  udnævnte  ham  til  Generalfeldt- 
marskal  og  bestemte  ham  til  Statholder  eller  Generalgou- 
vernør  i  Holsteen,  senere  endog  til  Hertug  afCurland.  Han 
var  ringe  begavet  og  desuden  altfor  frygtsom  til  ret  at  for- 
staae  at  benytte  sin  store  Indflydelse  hos  Keiseren,  men 
Saldern  vidste  dog  at  bruge  ham  baade  til  at  formane 
Keiseren  til  at  vise  Forsigtighed  ligeoverfor  Russerne  og  til 
at  fraraade  Krigen  med  Danmark.  Overladt  til  sine  egne 
Indskydelser,  vilde  Prindsen  neppe  have  fornægtet  sit  got- 
torpske Blod,  men  Saldern  taalte  ingen  Modsigelse,  og  gjen- 
tagne  Gange  maatte  Prindsen  finde  sig  i  at  paadrage  sig 
Keiserens  om  end  kun  forbigaaende  Unaade  ved  at  overlevere 
denne  Memoirer,  som  Saldern  havde  affattet  i  hans  Navn  til 
Fordeel  for  en  fredelig  Afgjørelse  3). 


^)  Maaskee  havde  han  været  dennes  Lærer,  see  en  Notits  i  Rul- 
hiére:  „histoire  de  l'anarchie  de  Pologne",  II,  pag.  143,  citeret  i  Asse- 
burgs  Denkwiirdigkeiten,  pag.  416.  ')  Saasnart  denne  erfarede,  at 
Prindsen  var  yndet  af  Keiseren,  skyndte  han  sig  med  at  tilskrive  ham 
et  meget  venskabeligt  Brev,  hvori  ogsaa  Danmark  omtales,  som  sæd- 
vanlig i  en  fjendtlig  Tone.  Dette  Brev,  der  er  dateret  d.  8  Marts, 
meddeles  af  Haxthausen  i  Depeche  af  10  Mai  1762.  Det  findes  trykt 
i  „Georg  Ludvig,  Herzog  von  Schleswig-Holstein-Gottorp",  Oldenburg, 
1867,  pag.  199—201.  Cfr.  ogsaa  Mercy,  1.  c.  pag.  128.  ')  Depeche 
fra  Haxthausen  af  10  og  23  Marts  1762,  „Georg  Ludwig",  pag.  206,  cfr. 
Mercy,  1.  c,  pag    225—26. 

Mange  andre  af  Keiserens  Omgivelser  nærede  de  samme 
Tanker  og  udtalte  dem,  saavidt  de  vovede  det.  Den  frygt- 
somme Woronzow  tog  Mod  til  sig  og  advarede  Keiseren  mod 
at  indlade  sig  paa  et  Foretagende,  som  forudsatte  Ærlighed 
og  Ordholdenhed  hos  den  preussiske  Konge  ^),  Hertugen  af 
Holsteen-Beck 2)  var  paa  Danmarks  Side,  den  gamle  Feldt- 
marskal  Miinnich,  der  som  født  i  Oldenburg  altid  betrag- 
tede sig  som  dansk  Undersaat^),  erklærede  ikke  at  ville 
modtage  nogen  Commando  i  en  Krig  mod  Danmark,  og 
Keiserinden.  der  iøvrigt  var  beskjæftiget  med  sine  egne 
Planer  og  hvis  Forbindelse  med  det  danske  Gesandtskab 
var  ophørt,  da  hun  strax  efter  Tlironbestigelsen  havde  af- 
brudt sin  Correspoudance  med  Poniatowsky.  forestillede  græ- 
dende Keiseren,  at  han  „hellere  end  at  føre  Krig  med 
Danmark,  burde  forbinde  sig  med  Fyrsterne  af  sit  Huus, 
ligesom  Bourbon'erne  havde  gjort  det"  *).  Men  hverken 
hun  eller  de  andre  havde  nogen  Indflydelse  hos  Keiseren. 

De  Forestillinger,  som  Keith.  Saldern  og  Prinds  Georg 
gjorde  Keiseren,  kunde  imidlertid  ikke  gaae  ud  paa  at  be- 
vise ham,  at  hans  Fordringer  vare  overdrevne,  thi  det  vilde 
kun  have  været  at  fordærve  Alt.  De  maatte  rette  deres 
Bestræbelse  paa  at  vinde  Tid,  thi,  som  Saldern  sagde,  „imid- 
lertid kunde  der  skee  Meget".  De  gjorde  altsaa  gjældende, 
at  Keiseren  først  burde  bringe  en  almindelig  Fred  istand 
og  derved  vinde  hele  Verdens  og  særlig 'Frederik  d.  2dens 
Taknemlighed ,  hvorimod  han  ved  strax  at  begynde  en  Krig 
med  Danmark  kun  vilde  forøge  Krigsflammen  og  udelukke 
sig  selv  fra  at  understøtte  Preussen  paa  en  virksom  Maade. 
Han  kunde  i  Virkeligheden  ikke  gjøre  Østrig  og  Frankrig 
nogen  større  Tjeneste  end  ved  allerede  nu  at  angribe  Dan- 
mark, hvorfor  ogsaa  de  to  Ambassadører  rettede  alle  deres 
Intriguer  paa  at  fremskynde  dette  Brud^).  Danmark  var 
desuden  neppe  saa  let  at  faa  Bugt  med,  som  han  troede. 
Man  maatte  oprette  Magasiner,  samle  eu  langt  betydeligere 
Styrke  end  den,  der  nu  stod  i  Pommern,  og  danne  en  fort- 
løbende Række   af  Vaabenpladse  paa   den  uhyre  Strækning, 


1)  Mercy,  1.  c,  pag.  222.  *)  Peter  August  Frederik,  f.  1696,  d. 
1775,  givt  og  bosiddende  i  Rusland.  ')  Cfr.  Nr.  267.  «)  Depeche 
fra  Osten  af  28  April  1762.         *)  Mercy,  1.  c,  pag.  225. 


204 

som  vilde  adskille  en  russisk  Operationshær  i  Holsteeu  fra 
dens  Basis  i  Rusland.  Endelig  sømmede  det  sig  for  en  stor 
Hersker  at  vise  Europa,  at  han  først  greeb  til  de  krigerske 
Midler,  naar  alle  de  fredelige  vare  udtømte,  og  han  burde 
derfor  begynde  med  at  gjøre  et  diplomatisk  Skridt  i  Kjøben- 
havn,  der  jo  ikke  beller  vilde  tage  lang  Tid  og  under  hvilket 
man  desuden  kunde  fuldende  de  sidste  militaire  Forberedelser. 
Ved  disse  Forestillinger  lykkedes  det  dem  virkelig  at  afliolde 
Keiseren  fra,  hvad  der  havde  været  hans  oprindelige  Hen- 
sigt, strax  at  angribe.  Og  saaledes  skeete  det,  at  Rumanzow 
maatte  afreise  med  halve  Instruktioner  og  at  Gesandten  i 
Kjøbenhavn  modtog  Ordre  til  at  forlange  Forklaringer  af  det 
danske  Hof.  Navnlig  af  dette  sidste  Træk  var  Saldern  meget 
stolt,  thi  han  var  overbeviist  om,  at  det  ikke  vilde  falde 
Bernstorff  vanskeligt  at  trække  Forhandlingen  i  Langdrag 
ved  Erklæringer,  som  uden  at  compromittere  Danmarks 
Stilling  vare  af  en  saadan  Beskaffenhed,  at  Keiseren  ikke 
kunde  betragte  dem  som  et  endeligt  Afslag.  Det  skyldtes 
ogsaa  Saldern,  at  den  farlige  Plan  om  at  forøge  den  i  Holsteen 
staaende  Hær,  før  Krigen  udbrød,  opgaves,  idet  han  fore- 
stillede Keiseren,  at  det  var  nødvendigt,  at  han  havde  et 
tilstrækkeligt  Antal  Tropper  om  sin  Person,  paa  hvis  Tro- 
skab han  under  alle  Omstændigheder  kunde  forlade  sig^). 
Saaledes  giede  Vintermaanederne  hen,  uden  at  det  var 
kommet  til  noget  aabent  Brud  mellem  Danmark  og  Rusland. 
Udsigten  til  en  fredelig  Løsning  af  Conflikten  var  vistnok  ikke 
bleven  større,  tvertimod  havde  Keiserens  Uforsonlighed  viist 
sig  at  være  uovervindelig,  men  Krigen  var  dog  ikke  kommet 
et  Skridt  nærmere  end  den  syntes  at  være  i  Januar,  og  Tid 
kunde  bringe  Raad.  Vist  var  det,  at  Antallet  af  Krigens 
Modstandere  stadig  voxede  i  Petersborg  og  at  Misfornøielsen 
med  Keiseren  spredte  sig  i  stedse  videre  Kredse.  Adel  og 
Geistlighed,  Hæren  og  selv  det  menige  Folk  havde  vendt  sig 
fra  ham,  og  i  haus  nærmeste  Omgivelser  sagdes  det  almin- 
deligt, at  hvis  han  forlod  Hovedstaden,  vilde  han  ikke  være 
naaet  til  Riga,  før  Riget  var  i  Oprør ^).  Saldern  trøstede 
sig  endnu  kun  med  det  Haab,  at  der  Ingen  var,  som  kunde 


')  Depoche  fra  Haxthausen   af  4  Mai   1762  cfr.    189.         '^)   Mercy, 
1.  c,  pag.  204,  210,  233,  235,  249. 

sætte  sig  i  Spidsen  for  en  Revolution.  —  Men  havde  denne 
Frist  af  3  Maaneder  ogsaa  bragt  den  danske  Pvegering  den 
forventede  diplomatiske  Fordeel  ligeoverfor  de  andre  Magter? 
I  Sverig  havde  Forholdene  utvivlsomt  efterhaanden  stillet 
sig  bedre  end  man  havde  turdet  formode  det  efter  det  første 
overvældende  Indtryk,  som  Thronskiftet  i  Petersborg  havde 
gjort  paa  Gemytterne.  Havde  Dronningen  benyttet  det  første 
Øieblik,  vilde  Enevældet  rimeligvis  allerede  dengang  have 
kunnet  gjeuoprettes^),  thi  Scheffer  og  hans  Venner  havde 
ganske  tabt  Hovedet.  Men  Tiden  gik  og  der  skeete  Intet. 
Dronningen  havde  ikke  ret  Mod  til  at  foretage  noget  Af- 
gjørende  og  ventede  paa.  at  Rusland  skulde  træde  bestemtere 
op.  I  nogen  Tid  syntes  dette  Haab  heller  ikke  ugrundet.  Kei- 
seren  udtalte  sig  gunstigt  for  en  Forfatningsforandring  til  Grev 
Diiben,  der  af  Hoffet  var  sendt  i  overordentlig  Mission  til 
Petersborg,  og  i  samme  Retning  instrueredes  baade  den 
ordinære  russiske  Gesandt  Ostermann  og  den  extraordinære 
Afsending,  Grev  Buturlin  2).  Men  derved  blev  det  ogsaa. 
Hvad  Dronningen  meest  trængte  til,  var  Penge,  men  Keise- 
rens Gjerrighed  tillod  ham  ikke  at  bringe  noget  Pengeoffer 
for  en  Sag,  der  dog  ikke  interesserede  ham  synderlig,  da 
han  ikke  kunde  fatte  dens  politiske  Betydning,  og  han  kunde 
desuden  aldrig  ret  glemme  Adolf  Frederik,  at  denne  havde 
indgaaet  Traktaten  af  1750.  Imidlertid  reiste  Forfatnings- 
partiet  sig  efterhaanden  igjen,  hvortil  Bernstorffs  Opmun- 
tringer og  de  Understøttelser  af  Penge,  som  det  modtog  fra 
Danmark  og  Frankrig,  ikke  lidet  bidroge^).  Saaledes  blev 
da  det  eneste  praktiske  Resultat  af  Thronskiftet  foreløbig, 
at  det  secrete  Utskott  ved  Beslutning  af  13  Marts  frem- 
skyndede Fredens  Afslutning  med  Preussen  *).  Derimod  skeete 
der  hverken  i  eller  udenfor  Rigsdagen  Noget  i  Retning  af 
en  Forfatningsforandring,  og  den  danske  Regering  kunde 
med  temmelig  Sikkerhed,  medmindre  ganske  uforudselige 
Omstændigheder  skulde  indtræde,  regne  paa  Sverigs  Neutra- 
litet i  Tilfælde   af  en  dansk-russisk  Krig.     Men  det  var  og- 


*)  Saaledes  udtalte  P'erseu  sig  senere  til  Schack,  see  dennes  De- 
peche af  2  Juli  1762.  ^}  Di^peche  fra  Haxthausen  af  2  Marts  1762, 
Mercy,  1.  c,  pag.  93,  159,  195.  ')  Nr.  178,  179,  Brevvexling,  pag.  227, 
Malmstiom,  V,  pag.  160  ofr.  153.       *)  Malmstrom,  V.  pag.  154—56,  170, 

saa  Alt.  hvad  Bernstorff  i  Betragtning  af  Forholdene  kande 
forlange. 

De  andre  Magters  Stilling  til  Sagen  complicerede  sig 
naturlig  paa  en  eiendomlig  Maade.  Alle  mødtes  de  vel  i  den 
fælles  Interesse,  at  Rusland  ikke  fik  fast  Fod  i  Holsteen  og 
derfra  beherskede  hele  Norden  og  tyngede  paa  Tydskland, 
men  Krigen  gav  dem  forskjellige  Interesser,  der  som  nær- 
mere liggende  havde  størst  Vægt.  Paa  den  ene  Side  stode 
Englaud  og  Preussen.  Deres  Fordeel  krævede,  at  Rusland 
ikke  ved  en  ny  dansk  Krig  hindredes  fra  at  optræde  med 
sin  fulde  Styrke  i  den  tydske,  og  de  vare  derfor  tilbøielige 
til  at  virke  for  en  fredelig  Overeenskomst  mellem  Danmark 
og  Rusland  eller  i  alt  Fald  for  en  Udsættelse  af  Krigens 
Udbrud.  Men  saasnart  dette  ikke  længere  viste  sig  muligt, 
kunde  Danmark  ikke  regne  paa  nogen  virksom  Understøttelse 
fra  dem.  Paa  den  anden  Side  befandt  Frankrig  og  Østrig 
sig  netop  i  den  modsatte  Stilling.  Deres  Fordeel  var  det,  at 
Rusland  ved  en  Krig  med  Danmark,  saavidt  muligt,  for- 
hindredes fra  at  gribe  ind  i  den  tydske  Krig;  de  maatte 
altsaa  ønske,  at  Bruddet  mellem  Danmark  og  Rusland  ikke 
udeblev  eller  endog  kun  udsattes,  men  saasnart  Krigen  var 
udbrudt,  laae  det  i  deres  Interesse,  saavidt  de  formaaede 
det,  at  sætte  Danmark  istand  til  at  beskjæftige  den  russiske 
Magt  saa  fuldstændigt  som  muligt.  Paa  Sagens  nuværende 
Stadium  vare  altsaa  England  og  Preussen  nærmest  at  ansee 
som  Venner,  Frankrig  og  Østrig  som  Fjender,  men  senere 
vilde  Forholdet  blive  omvendt. 

For  Tiden  maatte  den  danske  Regering  altsaa  støtte 
sig  til  England  og  Preussen,  men  i  forskjellig  Grad,  thi  den 
kunde  ikke  vente,  at  disse  to  Lande  skulde  lægge  den  samme 
Styrke  i  deres  Bestræbelser  for  at  hindre  Krigen.  For  Eng- 
land havde  den  russiske  Keisers  Venskab  ikke  den  sanune, 
Alt  overveiende  Betydning  som  for  Preussen.  Dertil  kom, 
at  Danmark  stod  i  et  meget  forskjelligt  Forhold  til  de  to 
Magter,  Frederik  d.  2den  havde  altid  havt  Sympathie  for 
Gottorp'erne,  og  hans  Utilfredshed  med  den  danske  Regering 
var  voxet  under  Krigen  paa  Grund  af  dens  uafhængige  og 
forsigtige  Politik.  Den  havde  holdt  Holsteen  udenfor  Rigs- 
krigen  og  opmuntret  andre  Rigsstænder  til  det  Samme;  men 
paa  næsten   alle   andre  Punkter  havde  Kongen  af  Preussen 

mødt  Bernstorffs  Diplomatie  som  en  Hindring  for  sine  Planer, 
ganske  som  hans  Søster  i  Sverig  altid  saae  sin  Vel  mod 
Enevældet  krydset  af  den  danske  Minister.  Det  var  lykkedes 
Bernstorff  at  hindre,  at  Krigen  antog  en  religiøs  Charakteer, 
gjentagne  Gange  liavde  han  søgt  at  standse  Krigen  i  Hanover, 
og  nær  havde  Forliget  i  Closter-Zeven  berøvet  Preussen 
Englands  vigtige  Bistand  paa  Fastlandet.  Endelig  var  Trak- 
taten af  4  Mai  1758  nærmest  at  ansee  som  en  Trudsei  mod 
Frederik  d.  2den.  Ganske  anderledes  stillede  Forholdet  sig 
til  England.  Hverken  Krigen  eller  Georg  d.  2dens  Død 
(d.  27  October  1760)  havde  forstyrret  det  fortrolige  Forhold 
mellem  Dynastierne,  og  vel  blev  der  Intet  af  det  engang 
paatænkte  Ægteskab  mellem  Georg  d.  3die  og  en  dansk 
Prindsesse  ^),  men  den  nye  Dronning,  Charlotte  af  Mecklen- 
burg-Strelitz ,  var  fra  Hjemmet  vant  til  at  see  en  Ven  i 
Danmark.  Hanover  vedblev  at  være  et  Bindeled  mellem  de 
to  Regeringer,  og  havde  Pitt  end  ikke  nogen  særligt  frem- 
trædende Interesse  for  Danmark,  saa  holdt  han  til  Gjengjæld 
altid  et  vaagent  Øie  med  Ruslands  voxende  Magt,  og  en  af 
Grundene,  hvorfor  han  med  saa  stor  Energie  understøttede 
Preussen,  var  netop  den,  at  han  i  denne  Stat  saae  den 
bedste  Formuur  derimod^).  I  November  1761  havde  Lord 
Bute  afløst  Pitt  i  Udenrigsstyrelsen  og  ved  sin  Tiltrædelse 
forsikkrede  han  den  danske  Gesandt  om,  at  han  ikke  agtede 
roligt  at  see  paa,  at  Rusland  blev  Herre  i  Holsteen  og  kom 
i  Besiddelse  af  Kiels  Havn. 

Det  var  derfor  til  England,  at  Bernstorff  strax  vendte 
sig  for  at  opnaae  dets  virksomme  Understøttelse  i  Petersborg. 
Men  han  erklærede  paa  Forhaaud,  at  en  Overeenskomst  al- 
drig kunde  skee  paa  Bekostning  af  Slesvig.  „Denne  Pro- 
vinds er  kun  lille  og  indbringer  ikke  Meget,  men  den  er 
Hjertet  i  de  danske  Stater.  At  miste  eller  at  dele  den, 
vilde  være  at  miste  eller  at  dele  selve  Kronen,  og  at  afstaae 
endog  kun  den  ringeste  Deel  af  den  til  Rusland  eller  til 
Sverig  vilde  være  at  tilintetgjøre  Riget  og  bringe  det  i  Træl- 
dom" ^).  Bute  lovede  beredvillig  Englands  Bistand,  men 
derved  blev  det.    Han  havde  nemlig  ganske  anderledes  vidt- 


*)  Nr.  3  i  Noten.         ^)  Depecher  fra  Bothmer  af  10  og  13  Januar 
1760.         3)  Depeche  til  Bothmer  af  13  Februar  1762. 

rækkende  Planer,  og  saaledes  kom  Keith  til  forgjæves  at 
vente  paa  Instructioner  med  Hensyn  til  Danmark.  Den  nye 
Leder  af  den  engelske  Politik  tænkte  nemlig  paa  intet  Mindre 
end  en  fuldstændig  Forandring  af  det  hidtil  fulgte  System,  og  det 
saae  et  Øjeblik  ud,  som  om  Frederik  d.  2den  som  Følge  af  Thron- 
skiftet  skulde  tabe  i  England  ligesaa  meget  som  han  vandt 
ved  Elisabeths  Død  i  Rusland.  Bute  vilde  slutte  Fred  og 
overlade  Preussen  til  dets  Skjæbne,  for  at  skabe  en  Mod- 
vægt mod  den  bourbonske  Familiepagt  ved  at  fornye  den 
gamle  østrigsk -engelske  Alliance,  støttet  til  Rusland.  I 
Slutningen  af  Januar  havde  han  derfor  nærmet  sig  til  det 
østrigske  Cabinet,  og  paa  samme  Tid  opfordrede  han  Rusland 
til  at  fortsætte  Krigen  mod  Preussen,  der  billigvis  burde 
kjøbe  Freden  med  Tabet  af  Øst- Preussen  og  Schlesien^). 
Til  denne  nye  Politik  passede  Keith  ikke,  thi  han  repræsen- 
terede den  engelsk -preussiske  Alliance.  Der  sendtes  ham 
derfor  som  Medhjælp  og  Ministeriets  særligt  betroede  Agent 
den  tidligere  engelske  Generalconsul  Wroughton,  der  i  sin 
Tid  havde  spillet  en  lidet  hæderlig  Rolle  i  Storfyrstindens 
Intrigue  med  Poniatowsky^),  og  hvem  Bute  besynderlig  nok 
ikke  destomindre  ansaae  for  særdeles  skikket  til  at  vinde 
Keiserens  Gunst.  Som  det  var  at  forudsee,  mishagede  Per- 
sonen og  Planen  i  lige  høi  Grad  i  Petersborg.  Wroughton 
maatte  strax  forlade  Rusland,  uden  at  have  kunnet  afgive 
sine  Creditiver,  og  Keisereu  skyndte  sig  med  at  meddele 
Frederik  d.  2den  de  Forslag,  England  havde  gjort  ham. 
Dermed  var  det  forbi  med  den  Indflydelse,  det  engelske 
Cabinet  hidtil  havde  havt  i  Petersborg,  og  hvad  det  endnu 
kunde  udrette  der,  skyldtes  væsentligt  kun  Keiths  personlige 
Forhold  til  Keiseren,  der  vedblev  at  være  ham  gunstig,  fordi 
han  kjendte  hans  preussiske  Sympathier. 

Derimod  viste  det  sig  stedse  tydeligere,  hvilket  for- 
bausende  Herredømme  Frederik  d.  2den  besad  over  Keiseren. 
Han  var  dennes  Mønster,  Helt  og  Herre.  Forholdet  imellem 
dem  gik  langt  tilbage  i  Tiden,  thi  allerede  i  Vinteren  1757 — 58 
havde   Storfyrsten    hemmelig    stillet    sin    hele    Indflydelse    i 


')  Depeche  fra  Bothmer  af  16.  Februar  1762,  cfr.  Schåfer,  II,  b, 
pag.  462—70,  Arneth,  VI,  pag.  288—93.  ^)  Osteus  Gesandtskaber,  1.  c , 
pag.  491. 

Rnsland  til  den  preussiske  Konges  Tjeneste  paa  den  eneste 
Betingelse,  at  han  lovede  ikke  at  indlade  sig  i  nogen  For- 
bindelse med  Danmark.  Dette  Løvte  havde  Frederik  d.  2den 
givet  —  hvad  der  forresten  ikke  afholdt  ham  fra,  som  ovenfor 
seet,  i  1760  at  forhandle  med  Danmark  om  et  eventuelt 
Forbund  —  og  til  Gjengjæld  havde  Storfyrsten  efter  bedste 
Evne  bestræbt  sig  for  at  hindre  de  russiske  Operationer 
imod  ham  eller  maaskee  endog  forraadt  dem  for  ham  i).  Efter 
hvad  Keiseren  selv  berettede  Woronzow  i  Februar  1762,  var 
han  desuden  knyttet  til  den  preussiske  Konge  ved  det  efter 
hans  Begreber  stærkeste  Baand,  nemlig  den  militære  Subordi- 
nations. „For  fem  Aar  siden,"  saaledes  fortalte  han,  „var 
han  bleven  optagen  i  den  preussiske  Tjeneste  som  Capitain 
og  var  senere  efterhaanden  forfremmet,  nu  nylig  endog  til 
General-Lieutenant,  ved  hvilken  Leilighed  Kongen  havde  ud- 
talt, at  dette  sit  hurtige  Avancement  skyldte  han  alene  de  store 
krigerske  og  militære  Egenskaber,  paa  hvilke  han  i  sin  Brev- 
vexling  med  Kongen  havde  givet  saa  overtydende  Beviser." 
Mercy,  som  beretter  denne  for  begge  de  paagjældende  Parter 
lige  charakteristiske  Anekdot,  tilføier,  at  „Keiseren  ved  denne 
indbildte  Værdighed  som  preussisk  General-Lieutenant  ansaae 
sig  forpligtet  til  at  tjene  den  preussiske  Konge  og  dennes 
Interesser  med  samme  Iver  som  en  virkelig  i  preussisk  Tje- 
neste staaende  Privatperson"  ^). 

Intet  havde  derfor  været  lykkeligere  for  Frederik  d.  2den 
end  Peter  d.  3dies  Thronbestigelse.  Aaret  1762  syntes  at 
true  ham  med  en  uundgaaelig  Undergang.  Hans  Kræfter 
vare  udtømte  og  i  Preussen  selv  var  Misfornøielsen  med  ham 
i  alle  Samfundsclasser  almindelige).  Men  da  indtraf  Thron- 
skiftet  pludselig  som  en  Frelse  fra  Himlen.  Den  nye  Keiser 
havde  begyndt  med  at  standse  de  russiske  Operationer  mod 
Preusserne  baade  i  Schlesien  og  i  Pommern  og  med  at  hjem- 
sende alle  preussiske  Krigsfanger.  Den  23  Februar  meddeelte 
han  sine  hidtilværende  Allierede,  at  han  agtede  snarest  muligt 
at  slutte  Fred  med  Tilbagegivelse  af  alle  sine  Erobringer 
og  „raadede"  dem  til  at  gjøre  det  Samme,  og  den  16  Marts 
sluttede   han   en  formelig  Vaabenstilstand  i  Stargard,   hvori 


')  Opiivrps  de  Frédéric  le  Grand,  IV,  pag.  179,  V,  pag.  155.      ^)  Mercy, 
1.  c,  pag.  187,  290  ^)  Arneth  VI,  pag.  290—91 

lian  kun  betingede  sig  fri  Gjenuemmarsch  for  Czeniichew.  der 
fra  Schlesien  skulde  føre  sit  Corps  til  Rumanzow  i  Pommern. 
Men   med   alt   dette    var  Freden   med  Rusland   endnu    ikke 
endelig   sluttet,    og  selv  om  Øst-Preussen  virkelig  gaves  til- 
bage  og  Frederik   d.  2den   saae   sig   befriet   fra  sin  farligste 
Fjende,    stod    den   østrigske  Hær   under  Daun    dog   endnu    i 
Schlesien   og  kunde  kun  ved  ru-sisk  Hjælp  fordrives  derfra. 
Alt  afhang  altsaa  af,   om  Keiseren  vilde  lade  sig  bevæge  til 
at    gaae    et  Skridt    videre    og    yde   sin   aktive   Bistand  mod 
Østrig.    For  at  opnaae  dette,  ankom  Oberst  Bernhard  Wilhelm 
V.  d.  Goltz  den  4  Marts  til  Petersborg  med  en  Haandskrivelse 
fra  Frederik    d.   2deu ,    hvori    denne    udtalte   Ønsket  om   at 
fornye  det  tidligere  venskabelige  Forhold  til   Rusland.     Den 
preussiske  Udsending  modtoges  paa  det  Bedste  af  Keiseren. 
og  allerede   den    10de  svarede   denne,   at  han  var  villig  til 
snarest  muligt  at  slutte  Freden  med  Preussen,  og  bad  Kongen 
selv  at  ville  gjøre  Udkast  til  Traktaten.    For  sit  Vedkommende 
var  han  beredt  til  at  tilbagegive  alt  preussisk  Gebeet,  samt 
til  at  garantere  Kongen  Schlesien  og  Glatz,  idet  han  ventede, 
at  Kongen  til  Gjengjæld  vilde  garantere  ham  hans  holsteenske 
Lande.     Endvidere  var  han   villig  til  at  afslutte  en   of-   og 
defensiv   Alliance    med    Preussen    og    til    strax    at    stille    et 
Hjælpecorps  mod  Østrig.    Det  var  Alt,  hvad  Frederik  d.  2den 
kunde   ønske   og  Mere   end  han  havde  turdet  haabe.      Disse 
Tilbud  ankom   til  ham  den  23  Marts,   samtidig  med  at  han 
fik   Underretning   om.    at  England   søgte    at    forraade   ham. 
Hans    Svar    afgik    samme    Dag.     Han    modtog    Tilbudet,    til 
Gjengjæld  for  Ruslands  Garanti  af  Schlesien  og  Glatz  lovede 
han    at  garantere   Keiseren   Hols^teen,    og  naar  denne  vilde 
stille    et    Hjælpekorps    imod    Østrigerne,     skulde    han    være 
villig  til  at  understøtte  Keiseren  i  en  Krig  mod  Danmark^). 
Selv    om   Frederik    den   2den  havde   villet,    kunde   han   dog 
under    de    forhaandeuværende    Omstændigheder    ikke    gjøre 
Andet  end,  hvad  han  gjorde.    Han  trængte  i  den  Grad  til  Rus- 
lands Hjælp,  at  han  ikke  turde  forsømme  Noget  for  at  sikkre 
sig  den.    Han  vogtede  sig  derfor  vel  for  at  vise  den  mindste 
Betænkelighed  ved  at  tilfredsstille  alle  Keiserens  Luner,   og, 
som  Saldem  udtrykte    sig    i   sit  sædvanlige,    lidet  ærbødige 


')  Scbafer  II,  b,  pag.  4.52,  4G5  og  482. 

Sprog,  „han  sparede  ikke  paa  Sukker  til  Abekatten".  Men 
det  er  tilladt  at  formode,  at  han  forbeholdt  sig  i  sit  stille 
Sind,  naar  han  havde  draget  den  Fordeel  af  Eusland,  som 
han  ønskede,  ligeledes  at  tage  det  tilbørlige  Hensyn  til  sine 
egne  Interesser  i  det  danske  Krigsspørgsmaal,  og  Goltz  havde 
derfor  hemmelig  Instrux  til  ganske  underhaanden  at  mod- 
arbeide  et  Brud  med  Danmark^).  Under  disse  Omstændig- 
heder var  det  imidlertid  uundgaaeligt,  at  man  i  Berlin  maatte 
svare  undvigende  paa  en  Meddelelse,  som  Bernstorff  den 
15de  Marts  gjorde  den  preussiske  Gesandt  Borcke  og  hvori 
han  udbad  sig  dennes  Regerings  Eaad  i  Anledning  af  det 
Angreb,  med  hvilket  Keiseren  truede  Danmark  og  som  des- 
uden vilde  komme  i  Strid  med  den  Garanti  for  Slesvig,  som 
Preussen  havde  paataget  sig  ved  Traktaten  af  24  Mai  ITlo^). 

Hos  Østrig  og  Frankrig  kunde  den  danske  Regering, 
som  ovenfor  bemærket,  for  Tiden  ikke  finde  nogen  Under- 
støttelse. De  Instructiouer,  der  i  Slutningen  af  1761  vare 
afgaaede  til  Wien  og  Paris,  kaldtes  derfor  tilbage,  A.  P.  Bern- 
storffs Mission  til  det  franske  Hof  var  tilende,  og  Haxthausen 
fik  Ordre  til  at  vise  stor  Forsigtighed  i  sit  Forhold  til  de 
to  Ambassadører  i  Petersborg.  Gesandterne  i  Wien  og  Paris 
instrueredes  til  at  holde  disse  to  Regeringer  underrettede 
om,  hvorledes  Sagen  udviklede  sig,  og  ganske  foreløbig  at 
udforske,  hvilken  Bistand  Danmark  kunde  vente  sig  hos  dem. 
naar  Krigen  udbrød,  thi,  som  Bernstorff  skriver  til  Wedel- 
Frijs  den  27  Februar,  .,det  bedste  er  at  have  Venner,  det 
næstbedste  er  i  Tide  at  vide,  at  man  ingen  har". 

Kaunitz,  som  „aldrig  havde  havt  Øie  eller  Hjerte  for 
Danmark",  svarede  undvigende  og  koldt.  I  Instruxen  til 
Bachoff^)  paaberaabte  Bernstorff  sig  Traktaten  af  26  Mai  1732, 
ved  hvilken  Østrig  havde  garanteret  Danmark  Besiddelsen 
af  Slesvig.  Han  vidste  ikke,  at  det  østrigske  Diplomati  alle- 
rede havde  fornægtet  denne  sin  Forpligtelse  i  Petersborg. 
Det  var  i  det  Hele  en  meget  lidet  værdig  Rolle,  Østrig  den- 
gang nedlod  sig  til  at  spille  ligeoverfor  Czaren.  Man  kjendte 
af  lang  Erfaring  det  østrigske  Cabinets  Hovmod,  men  ved 
denne  Leiliglicd  viste  Mercys  Holdning,  hvorledes  denne 
Egenskab  vel  lader  sig  forene  med  et  næsten  feigt  Taalmod 


1)  Depf-rlip  frn  IlnxtJ.aiispn  af  IG  Marts  1762.      -j  Nr.  182.      ■')  Nr.  181. 

ligeoverfor  den  Mægtiges  Fornærmelser.  Han  kunde,  trods 
Alt  hvad  han  saae  og  hørte,  ikke  troe  paa  Muligheden  af, 
at  Keiseren  virkelig  skulde  være  besluttet  paa  at  opgive 
Alliancen  med  Østrig,  end  sige,  at  han  skulde  ville  tage  Parti 
for  Preussen,  og  der  var  derfor  ingen  Ydmygelse,  han  ikke 
fandt  sig  i  for  at  behage  Keiseren,  uden  dog  derved  et  op- 
naae  Andet  end  dennes  Haan.  I  Depecherne  til  sin  Rege- 
ring lykønsker  han  sig  over  aldrig  at  have  paadraget  sig  Kei- 
serens Uvillie  ved  ærligt  at  have  virket  for  Mageskiftet,  advarer 
paa  det  Ivrigste  imod  at  indlade  sig  med  Danmark,  og  raader 
til  hellere  at  love  Czaren  Alt,  hvad  han  forlangte  med  Hen- 
syn til  Slesvig  og  Holsteen^).  I  et  Memorandum  til  det 
russiske  Cabinet  søgte  han  at  vise,  at  medens  England  og 
Preussen  altid  havde  understøttet  Danmark,  havde  Østrig 
derimod  lige  fra  1720  ikke  forsømt  nogen  Leilighed  til  at 
varetage  Gottorp'ernes  Tarv,  og  naar  det  en  enkelt  Gang 
saae  ud,  som  om  Østrig  handlede  anderledes,  havde  det  været 
imod  dets  Villie  og  med  stiltiende  Forbehold.  Dette  var 
Tilfældet  med  den  østrigsk-danske  Traktat  af  1732,  men  Østrigs 
sande  Sindelag  havde  lagt  sig  for  Dagen  i  de  hemmelige 
Artikler  til  Traktaterne  af  1746  og  1760  2).  Ligeoverfor 
Haxthausen  gik  endelig  hans  Bestræbelser  ud  paa  at  fore- 
stille ham  de  Farer,  som  truede  Danmark,  og  Hensigtsmæssig- 
heden af,  at  den  danske  Regering  skyndte  sig  med  at  be- 
mægtige sig  det  gottorpske  Holsteen.  Derved  haabede  han 
at  fremskynde  Krigen  og  beskjæftige  Keiseren. 

Frankrig  tog  hurtigere  sit  Parti,  og  stolt  og  overmodigt 
som  det  franske  Cabinet  var,  nedlod  det  sig  ikke  til  i  Yd- 
myghed at  taale  Keiserens  Uvornheder.  Dets  Ambassadør 
forfærdede  sin  østrigske  Collega  ved  at  tale  om  at  erstatte 
den  russiske  Alliance  ved  et  Forbund  med  Danmark^)  og 
advarede  den  danske  Regering  mod  at  tage  Initiativet  til  An- 
greb. I  Paris  var  Choiseuls  Sprog  i  alt  Fald  oprigtigt  velvilligt. 
Ved  Efterretningen  om  Keiserindens  Død  havde  han  forsikkret 
det  danske  Hof  om,  at  „det  kunde  stole  paa  Frankrigs 
uforandrede  Grundsætninger   og  Sindelag,   og  at  det  franske 


1)  Mercy,  1.  c,  pag.  31,  79,  108—9,  151,  171,  180.  -)  Depeche 
fra  Haxthausen  af  20  April  og  af  10  Mai  1762  (Afskrift  af  Mercys  Me- 
moranduin  findes  der  i  Afskrift),  Dep.  fra  IJothiiu-r  af  2  ug  9  April, 
Mercy  1.  c    pag.  109.         ^)  Mercy  1    c.  pag.  IGO,  210. 

Cabiuet  med  Nøi.igtighed  vilde  opfylde  siue  Forpligtelser  og 
aftale  med  Danmark  og  sine  øvrige  Allierede  Midlerne  til  at 
afværge  de  farlige  Virkninger,  som  den  danske  Regering  be- 
fiygtede  af  Storfyrstens  Tænkemaade"  ^),  og  senere  erklærede 
han,  at  man  „i  den  fælles  Ulykke  kun  vilde  finde  en  Op- 
fordring til  yderligere  at  forbinde  sig  med  det  danske  Hof"^). 
Rigtignok  lød  Svaret  mindre  bestemt,  da  Wedel-Frijs  fore- 
spurgte sig  nærmere  om,  hvilken  Hjælp  Danmark  kunde 
regne  paa  i  Tilfielde  af  et  Angreb  af  Rusland,  thi  det  heed 
da,  at  „man  ganske  vist  i  saa  Fald  vilde  anvende  alle  mulige 
Midler  for  at  være  Danmark  nj'ttig",  men  det  viste  sig,  at 
effektiv  Hjælp  ikke  hørte  til  de  „mulige  Midler" ;  Pengehjælp 
vilde  ligge  nærmere,  men  man  kunde  dog  ikke  endnu  angive, 
til  hvilket  Tidspunkt  man  saae  sig  istand  til  at  yde  den. 
Derimod  gaves  der  en  Anvisning  paa  Sverig,  der  „vistnok 
vilde  være  rede  til  at  gjøre  fælles  Sag  med  Danmark  for  at 
sikkre  sig  mod  det  Aag,  der  ogsaa  truede  det",  og  Choiseul 
tænkte  sig  i  den  Henseende,  at  den  svenske  Regering,  saa- 
snart  Ruslaud  angreb  Holsteen,  skulde  trække  sine  Tropper 
tilbage  fra  Tydskland  for  at  gjøre  et  Indfald  i  Finland,  hvis 
Tilbageerobring  vilde  være  af  en  ganske  anden  Vigtighed 
for  Sverig  end  Erhvervelsen  af  nogle  Distrikter  i  det  fjerne 
Pommern^).  Denne  Tanke  var  vistnok  godt  meent  og  i  og 
for  sig  rigtig,  men  Bernstorff  vidste  kun  altfor  vel,  hvor  lidet 
praktisk  denne  Anvisning  var. 

De  forløbne  tre  Maaneder  havde  saaledes  ikke  i  synderlig 
Grad  forbedret  Danmarks  diplomatiske  Stilling.  Ubestemte 
Muligheder  dæmrede  i  Horizonten,  men  hvad  der  forelaa,  var 
kun  lidet  opmuntrende,  og  man  maatte  i  alt  Fald  være  be- 
lavet paa  udelukkende  at  stole  paa  sine  egne  Kræfter  til  at 
optage  det  første  Anfald.  Den  gunstige  Aarstid  nærmede 
sig  nu  sta  rkt,  og  om  end  endnu  Intet  varslede,  at  Krigen 
meget  snart  vilde  udbryde,  var  der  dog  heller  ingen  Sikker- 
hed for,  at  Keiseren  ikke  paa  eengang  gjennembrød  alle 
Hindringer  og  lod  sin  Hær  overskride  det  lille  Rum,  som 
endnu  laae    mellem   den   og   Holsteen.     Tiden   var    saaledes 


')  Depeche  fra  Wedel-Frijs  af  22  Januar  1762.  ^]  Depeche  fra 
Wedel-Frijs  af  7  Marts  1762.  ^)  Depeche  fra  Wedel-Frijs  af  7  og 
26  Marts  1762,  Brevvexling  etc.  pag.  227,  Nr.  187  Note. 

kommen,  da  den  danske  Eegeriug  raaatte  tage  den  afgjørende 
Beslutning  og  vælge  imellem  enten  at  undgaae  en  ulige  og 
næsten  fortvivlet  Kamp  ved  at  give  efter  for  Keiserens  For- 
dringer, saavidt  det  behøvedes,  og  iøvrigt  at  sætte  sin  Lid 
til,  at  Fremtiden  vilde  byde  Leiligheder  til  at  tilbagevinde, 
hvad  man  nu  var  nødt  til  at  indrømme  Tidernes  Ugunst, 
eller  at  vove  det  Yderste.  Stemningen  her  hjemme  hældede 
vistnok  snarest  til  det  første  Alternativ,  og  selv  blandt  de 
Faa,  der  tilfulde  kunde  vurdere  den  politiske  Betydning  af 
de  Offre,  som  Freden  vilde  koste,  var  der  Flere,  der  deelte 
denne  Anskuelse^).  Men  Bernstorff  mistvivlede  ikke.  Med 
en  freidig  Tro  til,  hvad  Fædrelandskjærligheden  formaaede 
i  Farens  Time,  forenede  han  en  fast  Tillid  til  Forsynet,  som 
paa  en  uforudseet  Maade  kunde  vende  Forholdene  til  Gunst 
for  den  retfærdige  Sag,  og  hans  Colleger  sluttede  sig  tro- 
ligt og  tillidsfuldt  til  ham. 

Den  '22  Marts  forelagdes  Sagen  for  Kongen,  og  Conseillets 
eenstemmige  ludstilling  gik  ud  paa  at  foreslaae-): 

1.  at  den  danske  Regering  ikke  under  nogen  Omstændighed 
kunde  modtage  et  Forlig,  hvorved  Riget  mistede,  om  og 
kun  den  ringeste  Deel  af  Slesvig  eller  Noget  af  Hol- 
steen,  idet  tvertimod  Rigets  Sikkerhed  fordrede,  at  hele 
det  sidstnævnte  Hertugdømme  blev  forenet  under  Kronen; 

2.  at  Fredsbrudet  ikke  maatte  komme  fra  Danmark.  Man 
burde  derfor,  saalænge  den  russiske  Hær  ikke  tiltraadte 
sin  Fremrykning  mod  Holsteen,  indskrænke  sig  til  at 
træffe  alle  fornødne  militære  Foranstaltninger  for  at 
sikkre  sig  mod,  at  russiske  eller  preussiske  Tropper 
ved  et  pludseligt  Overfald  bemægtigede  sig  noget  vig- 
tigt Punkt  paa  den  holsteenske  Grændse,  (hvorved  der 
fornemlig  tænktes  paa  Liibeck).  Endvidere  skulde  Flaa- 
den  ufortøvet  sendes  i)aa  Observatiouskrydsuing  i  Øster- 
søen; og 

3.  at  den  danske  Hær,  saasnart  Russerne  betraadte 
raeckleuburgsk  Gebeet,  paa  den  ene  Side  skulde  besætte 
Kiel  og  det  øvrige  gottorpske  Holsteen,  og  paa  den 
anden  Side  indtage   de   fordeelagtigste  Stillinger  foran 


')  Saaledes  Osten  i  Depeche  af  24  Februar  1762,   Ostens  Gesandt- 
skaber, 1.  c.,  pag.  546         2)  Nr.  184. 

(len  holsteonske  Græudse,  medens  Flaaden  ufortøvet 
skulde  begynde  sine  Operationer  med  at  afskjære  Til- 
førsel og  forurolige  de  fjendtlige  Kyster. 
Disse  Forslag  approberedes  uforandrede  af  Kongen.  Alle- 
rede forinden  var  der  under  1 6  Marts  skrevet  til  Raadet  i  Liibeck, 
at  man  muligvis  vilde  see  sig  nødt  til  at  besætte  Byen,  og  under 
d  19de  til  Regeringerne  i  Ilauover  og  Meckleuburg  om  fri 
Gjennemgang  gjennem  Lauenburg  og  om  Tilladelse  til,  naar 
det  gjordes  fornodent,  at  besætte  eu  Deel  af  det  tilstødende 
Land  for  at  sikkre  Freden.  Den  31  Marts,  Kongens  Fødsels- 
dag, sattes  Hæren  paa  Feltfod,  og  den  indtog  sine  Stillinger 
paa  Græudsen,  medens  Flaaden  lagde  ud  paa  Kjøbenhavns 
Rhed.  Men  samtidig  med  disse  krigerske  Forberedelser 
gjeutog  Regeringen,  at  den  altid  vilde  være  villig  til  at 
modtage  enhver  fredelig  Overeenskomst,  „som  var  forenelig 
med  Kronens  Værdighed  og  Folkets  Sikkerhed"  ^). 

XIV. 

Krigens  ISærmelse. 

Den  russigke  Meddelelse  den  2  April.  Den  danske  Regerings  Svar 
den  12  s.  M.  Russisk-preussiske  Forhandlinger:  Fredstraktat  af  5  Mai 
og  Alliancetraktat  af  19  Juni.  Frederik  den  2dens  Bestræbelser  for  at 
hindre  Krigens  Udbrud  mod  Danmark.  Keiserens  Stivsind.  Hans 
Samtykke  til  Conference  i  Berlin,  samt  Instrux  til  Commissairerne  og 
til  Overgeneralen  af  24  Mai  g.  St.  Meddelelse  i  Kjøbenhavn  den  8  Juli. 
Dt'tt  danske  Regerings  Forventninger  om  Conferencen  og  deus  Følger. 
De  andre  Magters  Holdning:  England,  Sverig,  Frankrig,  Østrig,  Mecklen- 
burg,  Polen,  Tyrkiet.  De  danske  Stridskræfter;  Flaaden,  Hæren,  St. 
Germain.  De  danske  Finantser:  Laanet  i  Hamburg.  Den  russiske  Hærs 
Indmarsch  i  Mecklenburg  og  den  danske  Hærs  Contrabevægelser. 
Umiddelbart  forestaaende  Sammenstød.  Thronrevolution  i  Petersborg 
den  8  Juli.  Circulaire  af  31  Juli.  Keiserinde  Catbarines  Erklæringer. 
Krigsfaren  bortfalden. 

Midt  under  disse  Forberedelser  ankom  den  russiske 
Coureer,  som  den  12  Marts  var  afreist  fra  Petersborg,  og 
hermed  indtraadte  Sagen  i  den  sidste  indledende  Phase,  der 
pleier  umiddelbart  at  følges  af  Krigens  Udbrud,  nemlig  Ud- 
vexlingen  af  de  endelige  Erklæringer. 

Den  2den  April  gjorde  den  russiske  Gesandt  sin  Med- 
delelse til  den  danske  Udenrigsminister.     Det  var  et  besyn- 

')  Nr.  185. 

derligt  Dokument,  som  Coureren  havde  bragt  Baron  Korff  ^). 
Det  var  oprindeligt  affattet  af  Saldern,  og  dets  tilsyneladende 
P'ormaal  var  at  vælte  hele  Skylden  for  et  eventuelt  Brud 
over  paa  Danmark.  Keiseren  forsikkrede  om  sit  bestandige 
Ønske  at  bevare  et  venskabeligt  Forhold,  men  Danmarks 
Trudsler  og  Rustninger  havde  tvunget  ham  til  at  forlange 
en  bestemt  Erklæring  om  dets  Hensigter.  Alt  dette  passede 
meget  godt  med  de  Forestillinger,  ved  hvilke  Keith  og  Sal- 
dern havde  bevæget  Keiseren  til  at  foretage  dette  diploma- 
tiske Skridt  i  Kjøbenhavn,  thi  hans  Maadehold  fremtraadte 
i  det  skjønueste  Lys  for  Verden.  Men  en  saadan  Affattelse 
gav  tillige  Danmark  en  god  Leilighed  til  at  berøve  Keiseren 
Paaskudet  til  et  Brud  ved  at  svare,  at  den  danske  Regering 
ligeledes  nærede  de  fredeligste  Hensigter  og  ligeoverfor  Kei- 
serens beroligende  Forsikkringer  Intet  ønskede  hellere  end 
at  standse  Rustningerne,  som  alene  vare  foretagne  for  at 
forsvare  sig.  Dette  var  netop  Salderns  Hensigt.  Men  Kei- 
seren, som  kun  med  Vanskelighed  havde  fundet  sig  i  denne 
Udsættelse  af  Krigen,  tilføiede  selv  i  det  ham  forelagte  Ud- 
kast en  truende  Opfordring  til  Danmark  om  „at  opfylde 
hans  retmæssige  Fordringer  paa  Slesvig",  og  henviste  i  den 
Henseende  yderligere  til  den  Forklaring,  han  i  Juli  1761 
havde  givet  om,  hvori  disse  bestod.  Det  Hele  blev  derved 
et  forunderligt  usammenhængende  Aktstykke,  i  hvilket  Slut- 
ningen ikke  svarede  til  Begyndelsen ,  men  som  forsaavidt 
godt  passede  til  Keiserens  Hensigt,  som  det  syntes  at  gjøre 
det  umuligt  for  den  danske  Regering  at  svare  derpaa  ander- 
ledes end  med  et  bestemt  Afslag.  Bernstorff  forstod  imid- 
lertid med  Lethed  at  undgaae  denne  Fare.  Han  forsikkrede 
den  12  April  om  Kongens  Redebonhed  til  at  leve  ikke  blot 
i  Fred  men  ogsaa  i  Venskab  med  Keiseren,  og  hvis  det 
derfor  maatte  behage  denne  at  „reassumere"  de  tidligere 
sluttede  Traktater  ved  Hjælp  af  Conferencer,  der  kunde 
aabues  paa  et  for  begge  Regeringer  beleiligt  Sted,  saasom  i 
Hamburg  eller  i  Liibeck,  vilde  Kongen  være  villig  dertiP). 
Ved  dette  Svar  opgav  den  danske  Regering  i  ingen  Henseende 
sit  Standpunkt,  paa  samme  Tid  den  dog  bestemt  bekræftede 
sine  fredelige  Hensigter,   den  gav  ikke  den  fjerneste  Antyd- 


')  Nr.  186  Note.        ')  Nr.  186. 

ning  om  ut  auerkjende  Tilværelsen  af  et  slesvigsk  Spørgs- 
maal,  men  tilbød  dog  Forhandlinger,  der  imidlertid  kun 
angaves  som  rettede  paa  at  reassumere,  ikke  paa  at  ophæve 
eller  forandre  de  tidligere  Traktater. 

Dette  Svar  havde  saaledes  ikke  bragt  Keiseren  nærmere 
ved  det  Brud,  hvorefter  han  saameget  længtes,  og  i  sin 
Raadvildhed  om,  hvorledes  han  skulde  tage  det,  foretrak 
han  indtil  videre  at  lade  det  danske  Forslag  ubesvaret  og 
imidlertid  at  forberede  alle  Midler  til  en  hurtig  og  afgjørende 
Krigsførelse. 

Forhandlingerne  med  Preussen  vare  i  denne  Mellemtid 
gaaet  deres  Gang,  og  den  5  Mai  undertegnedes  Freden  i 
Petersborg^).  Keiseren  tilbagegav  uden  Erstatning  alle  sine 
Erobringer  og  lovede  sine  gode  Tjenester  til  at  tilveiebringe 
Fred  mellem  Preussen  og  de  andre  Magter.  Paa  sin  Side 
lovede  Kongen  „ikke  alene  ikke  at  indgaae  noget  Forbund 
eller  nogen  Forpligtelse,  som  maatte  stride  mod  det  russiske 
Riges  eller  mod  Keiserens  tydske  Arvelandes  Interesser,  men 
endog  at  opgive  alle  saadanne,  som  kunde  bestaae  fra  tid- 
ligere Tid"  (art.  8).  I  de  separate  Artikler  forbeholdt  Kei- 
seren sig  indtil  videre  og  i  Betragtning  af  „de  critiske 
Forhold  i  Europa"  at  lade  sine  Tropper  blive  staiJ.ende  i  de 
preussiske  Provindser  (art  1)  —  det  vil  sige,  at  Veien  til 
Holsteen  skulde  staae  ham  aaben  —  og  endvidere  aftaltes 
det,  at  „denne  Traktat  skulde  snarest  muligt  følges  af  en 
anden,  der  kunde  tjene  til  „at  sikkre  de  respektive  Be- 
siddelser og  fremme  de  gjensidige  Interesser"  (art.  2).  oaa- 
snart  den  saaledes  afsluttede  Fred  var  bleven  ratificeret 
den  5  Juni,  begyndte  Forhandlingerne  om  Alliance-Traktaten, 
der  undertegnedes  i  Petersborg  den  19  s.  M.  ^).  Ved  denne 
nye  Traktat  garanterede  de  to  contraherende  Magter  hin- 
anden gjensidig  deres  Besiddelser  og  tilsagde  hinanden  Krigs- 
hjælp.  I  de  separate  Artikler  forpligtede  Kongen  sig  til  at 
bringe  Keiserens  Ret  til  Slesvig  som  Hertug  af  Holsteen 
til  Anerkj  endelse,  foreløbig  ved  eftertrykkelige  Forestillinger, 
og  hvis  disse  forbleve  frugtesløse,  ved  væbnet  Hjælp,  hvorhos 
han  garanterede  ham  ikke  blot  Slesvig  men  tillige  alle  yder- 


*)  Martens:    recueil  de  traités,    1,  2,   pag.  BO         ^)    Schafer  II,  b, 
pag.  487—88. 

ligere  Erhvervelser,   saaledes   som   de   maatte  blive  fastsatte 
i  den  fremtidige  Fred  med  Danmark. 

Paa  denue  Maade  havde  Frederik  d.  2den  da  udtrykkelig 
brudt  den  Garanti,  Preussen  ved  Traktaten  af  1715  havde  paa- 
taget sig  for  Slesvigs  endelige  Incorporation  i  Danmark,  ja  han 
havde  endog  tilsagt  sin  virksomme  Bistand  til  at  ophæve  denne. 
Men  han  var  strax  indtraadt  i  Nydelsen  af  de  vigtige  For- 
dele, som  disse  Traktater  tilsagde  ham,  idet  der  allerede  i 
Mai  var  givet  Czeruichew  Ordre  til  at  føre  et  russisk  Corps 
af  18000  Mand  ind  i  Schlesien  for  at  understøtte  de  preus- 
siske Operationer  mod  Østrigerne,  hvorimod  de  Forpligtelser, 
han  til  Gjengjæld  havde  paataget  sig,  først  skulde  blive 
virksomme  i  Fremtiden,  og  de  overstege  langt,  hvad  han 
havde  villet  binde  sig  til  ^).  Der  var  navnlig  to  Betragtninger, 
som  maatte  forurolige  ham.  Det  var  for  det  Første  meget 
betænkeligt  at  have  den  russiske  Hær  paa  ubestemt  Tid 
staaende  i  Øst-Preussen  og  Pommern,  thi  foruden  at  disse 
Provindser  vilde  lide  overordentlig  ved  en  Occupation  af  de 
halvbarbariske  Tropper,  navnlig  hvis  de  skulde  bruges  som 
Operationslinie  under  en  maaskee  langvarig  Krig  med  Dan- 
mark, var  det  ogsaa  en  uhyre  Fare  for  Preussen,  dersom  et 
pludseligt  Thronskifte  i  Petersborg  maaskee  medførte  et 
Omslag  i  den  russiske  Politik  og  en  Fornyelse  af  den  tid- 
ligere østrigsk-russiske  Alliance.  Dernæst  vilde  en  Krig  med 
Danmark  sikkert  fordre  langt  større  Anstrængelser  fra  rus- 
sisk Side,  end  Keiseren  antog,  og  om  denne  end  paa  For- 
haand  havde  erklæret,  at  han,  saalæuge  den  østrigsk-preussiske 
Krig  vedvarede,  renoncerede  paa  al  anden  Hjælp  af  Preussen 
end  et  eneste  Cavalleriregiment  ^),  vilde  han  dog  lettelig 
kunne  faae  saa  stærk  Brug  for  alle  sine  Tropper,  at  han 
maatte  see  sig  nødt  til  at  kalde  det  Czernichewske  Corps  til- 
bage fra  den  preussiske  Hær.  Disse  forskjellige  Betragtninger 
maatte,  som  det  synes,  bringe  Frederik  den  2den  til  i  første 
Linie  at  ønske  det  gottorpske  Spørgsmaal  hurtigt  løst  ved 
en  fredelig  Overeenskomst,  thi  derved  vilde  begge  de  nævnte 
Hensyn  tilfredsstilles.  Kunde  dette  ikke  skee,  vilde  en  kort 
Krig,   der   hurtigt  tvang  Danmark   til   at  opfylde  Keiserens 


')  SchJifer  II,  1.,  pag.  483,  487—88.         »)  Schåfer  II,  b,  pag.  488 
cfr.  dog  Oeuvres  de  Frédéric  le  Grand,  V,  pag    162. 

Fordringer,  være  det  tbrdeclagtigste  for  Preussen;  men  kunde 
heller  ikke  dette  haabes,  maatte  man  søge  at  faae  Krigen 
udsat,  indtil  den  almindelige  Fred  i  Europa  var  bleven  sluttet. 
Da  nu  Frederik  den  2den  var  altfor  skarpsynet  til  at  troe 
paa  Muligheden  af,  at  den  stivsindede  Keiser  skulde  kunne 
bringes  til  Fornuft  saavidt,  at  han  vilde  lade  sig  nøie  med. 
hvad  Danmark  kunde  gaa  ind  paa  at  tilstaae,  og  da  han 
indsaae,  at  en  russisk-dansk  Krig  kunde  vare  længe  og 
føre  til  mange  uforudselige  Forviklinger,  stod  det  kun  til- 
bage at  bestræbe  sig  for,  at  Krigens  Udbrud  udsattes^). 

Det  synes  ogsaa,  at  Frederik  den  2den  arbeidede,  saa- 
vidt han  forraaaede,  mod  dette  Maal.  Den  preussiske  Ge- 
sandt i  Petersborg  sluttede  sig  stedse  bestemtere  til  Keith 
og  Salderu,  uaar  disse  fraraadede  Keiseren  at  begynde  Krigen 
for  det  Første.  Selv  skrev  Kongen  til  Keiseren  i  samme 
Retning  -) ,  fremdrog  Farerne  ved,  at  han  forlod  Petersborg, 
hvor  en  Revolution  kunde  udbryde  i  haus  Fraværelse,  fore- 
stillede ham  Vanskelighederne  ved  et  Felttog,  og  saae  sig  endog 
istand  til  at  meddele  ham  en  fuldstændig  Udsigt  over  de 
danske  Stridskræfter  tillands  og  tilvands,  som  vakte  stor 
Overraskelse  i  Petersborg,  hvor  man  var  langt  fra  at  have 
troet  at  skulle  liude  en  saa  respektabel  Modstander  i  Danmark 
og  fra  at  have  trufiet  de  fornødne  Forberedelser  til  at  møde  en 
saadan.  Selvfølgelig  viste  Kongen  kun  liden  Tilbøielighed 
til  at  overlade  Keiseren  Stettin  og  Ciistrin,  som  denne  havde 
begjært  at  maatte  benytte  som  Vaabenpladser  under  Krigen; 
men  det  synes  dog,  at  han  tilsidst  gik  ind  paa,  denne  Be- 
gjæring  paa  Betingelse  af,  at  disse  vigtige  Fæstninger  skulde 
vedblive  at  have  preussisk  Besætning^).  Endelig  var  det 
ham  næppe  synderlig  ubehageligt,  at  da  Keiseren  havde  for- 
langt af  ham,  at  det  ved  Fredsforhandlingerne  i  Hamburg 
mellem  Preussen  og  Sverig  skulde  paalægges  dette  sidste 
Rige    at    understøtte   Rusland    med   sin   Flaade   i   den  fore- 


')  Depeche  fra  Haxthausen  af  25  Mai  1762.  ^j  Depecher  fra 
Haxthausen  af  10  og  21  Mai,  6  Juni  1762,  Oeuvres  de  Frédéric  le  Grand, 
V,  pag.  1.59—61.  St-e  ogsaa  Frederik  d.  2deus  P.rev  til  Georg  af  Got- 
torp i  „Georg  Ludwig",  pag.  213—216.  ')  Depeche  fra  Haxthausen 
af  6  Juni  1762.  I  Keiserens  Reskript  til  Rumanzow  af  s.  D.  siges  det 
imidlertid  udtrykkeligt,  at  Frederik  d.  2dcn  havde  tilbudt  Stettin  til 
Vaabenplads  for  Russerne. 


220 

staaende  Krig  med  Dauinaik,  kom  lustiuxeii  derom  til  den 
preussiske  Befuldmægtigede  først  til  Hamburg,  efter  at  Freden 
den  22  Mai  allerede  var  underskrevet  og  den  svenske  Freds- 
forhandler havde  forladt  Staden  ^). 

Kongen  af  Preussens  Forestillinger  havde  imidlertid 
denne  Gang  ikke  tilstrækkelig  Indflydelse  paa  Keiseren'^), 
der  ligesaa  lidet  lod  sig  bevæge  ved  de  Raad,  han  modtog 
af  sine  egne  Raadgivere.  I  et  Krigsraad,  som  aflioldtes  i 
Slutningen  af  Mai,  udtalte  Prinds  Georg  af  Gottorp,  Hertugen 
af  Holsteen-Beck,  Miinnich,  Troubezkoy,  Woronzow  og  Wol- 
konsky,  at  en  Krig  med  Danmark  ikke  stemmede  med  Kei- 
serens Interesser,  og  at  den  i  alt  Fald  ikke  kunde  begyndes 
i  indeværende  Aar,  men  først  naar  alle  Forberedelser  med 
Omhu  vare  trufne.  Keiseren  fastholdt  desuagtet  haardnakket 
sit  Forsæt  at  aabne  Felttoget  snarest  muligt,  og  som  Forbere- 
delse dertil  skulde  Garnisonen  i  Kiel  indskibes  til  Colberg  for 
ikke  at  falde  i  dansk  Fangenskab,  saasnart  Krigen  erklæredes. 

Siden  den  danske  Note  af  12  April  var  der  Intet  fore- 
gaaet  mellem  Kjøbenhavn  og  Petersborg.  Deu  danske  Re- 
gering havde  vel  vogtet  sig  for  at  forlade  sin  afventende 
Holdning  eller  compromittere  sig  ved  unyttige  Forslag.  Den 
berygtede  Grev  Rantzau-Ascheberg  havde  paa  egen  Haaud 
foretaget  en  Reise  til  Petersborg,  men  ikke  der  fundet  noget 
gunstigt  Terrain  for  sine  eventyrlige  politiske  Combinationer, 
i  hvilke  Bernstorff  ingen  Deel  havde  ^).  Ligesaa  taust  havde 
det  russiske  Cabinet  forholdt  sig,  og  Noten  af  12  April  henlaae 
endnu  ubesvaret.  Keiserens  oprindelige  Indtryk  af  dette  Akt- 
stykke havde  været,  at  det  var  et  bestemt  Afslag,  da  det 
Intet  indeholdt  om  Slesvig,  og  han  havde  derfor  strax  villet 
befale  Haxthausen  at  forlade  Rusland  ■*).  Men  Keith  og 
Saldern  forestillede  ham,  at  om  end  den  danske  Regering 
ganske  vist  ikke  indrømmede  Berettigelsen  af  hans  For- 
dringer paa  Slesvig,  saa  havde  den  dog  heller  ikke  udtrykkelig 
benægtet  dem,  og  Mere  kunde  han  paa  Sagens  nuværende 
Standpunkt  ikke  forlange.  Danmark  havde  desuden  fore- 
slaaet  Forhandlinger,   og   det  vilde   ikke  gaae  an  at  afslaae 


*)  Schiifer  II,  b,  pa,g.  486  cfr.  Ferseu:  „historiska  skrifter",  III, 
pag.  329,  Depeche  fra  Schack  af  25  Jimi  1762.  ^i  Oeuvres  de  Fré- 
déric le  Grand,  V,  pag.  160.  ')  Danske  Samhuger  for  Historie  osv., 
IV,  pag.  289 — 97.         *)  Depeche  fra  Haxthausen  af  1  Juni  1762. 

dette  Tilbud,  saa  meget  mere  som  det  under  disse  hurtigt 
vilde  vise  sig,  hvorvidt  der  var  nogen  Tilbøielighed  hos  den 
danske  Regering  til  at  affinde  sig  med  ham  paa  fredelig 
Maade,  og  den  korte  Tid,  som  behøvedes  til  dette  Forsøg, 
vilde  nyttigt  kunde  bruges  til  at  fuldende  Forberedelserne 
til  Felttoget.  Da  disse  Forestillinger  ogsaa  støttedes  fra 
preussisk  Side,  gav  Keiseren  efter  i  den  Overbevisning,  at 
det  Hele  vilde  være  endt  i  Løbet  af  nogle  Uger,  og  fast 
bestemt  paa,  at  det  kun  skulde  blive  et  diplomatisk  Comoedie- 
spil,  thi  han  vilde  ikke  under  nogen  Omstændighed  gaae 
glip  af  sin  Krig.  Samtidig  med  at  han  erklærede  sig  villig 
til  at  forhandle,  afgik  der  derfor  et  keiserligt  Reskript  til 
Rumanzow,  der  paalagde  denne  at  betragte  Krigen  ikke  blot 
som  uundgaaelig  men  endog  i  det  Væsentlige  som  allerede 
erklæret,  og  Keiseren  fastsatte  sin  Afreise  til  Hæren  til  den 
1  Juli^).  Det  heed  sig  imidlertid,  at  der  kun  var  Spørgs- 
maal  om  et  kort  Besøg  paa  3  til  4  Uger,  og  da  man  fryg- 
tede for,  at  nogle  af  de  fremmede  Gesandter  kunde  være 
tilbøielige  til  at  begunstige  Udbrud  af  Uroligheder  i  Peters- 
borg under  Keiserens  Fraværelse,  indbødes  de  alle  til  at 
følge  ham  paa  Reisen,  og  blandt  dem  altsaa  ogsaa  Haxt- 
hausen 2). 

Den  danske  Konge  var,  som  sædvanlig  ledsaget  af  Bern- 
storff, reist  til  Holsteen  for  at  inspicere  Hæren.  Den  russiske 
Gesandt  maatte  altsaa  søge  ham  der,  og  saaledes  kunde 
Keiserens  Svar  først  blive  den  danske  Regering  meddeelt 
den  8  Juli.  Det  lød  paa,  at  Keiseren  gik  ind  paa  Forhand- 
lingerne, at  disse  ufortøvet  skulde  aabnes  i  Berlin  under 
den  preussiske  Konges  Mægling,  samt  at  Korff  og  Saldern 
vare  udnævnte  til  at  repræsentere  Keiseren  ved  disse  Con- 
ferencer.  Dertil  indskrænkede  Meddelelsen  si;:^,  men  paa 
samme  Tid  modtog  Bernstorff  fra  Saldern  vigtige  supplerende 
Underretninger.  Keiserens  Fordringer  bestode  i,  at  det  tid- 
ligere gottorpske  Slesvig  skulde  tilbagegives  ham,  og  des- 
uden skulde  Øerne  Fehmern  og  Helgoland  samt  den  kongelige 
Deel  af  Holsteen  afstaaes  som  Erstatning  for  Afsavnet  siden 
1720.     I  Instruxen  til  de  russiske  Commissairer,   dateret  u. 


')  Depeche  fra  Haxthausen  af  1  Jntii  1702        ^)  Depeche  fra  Haxt- 
hausen af  6  Qor  7  Juni  1762. 

24  Mai  gi.  St. ,  heed  det  endvidere,  at  Couferencerne  i  det 
Høieste  maatte  vare  i  f^^  Dage,  og  det  første  russiske  For- 
slag skulde  derfor  strax  fremtræde  som  et  Ultimatum,  hvor- 
paa  de  danske  Commissairer  ufortøvet  og  uden  at  kunne 
indhente  yderligere  Instructioner  vilde  have  at  svare  Ja  eller 
Nei^).  Dette  forekom  dog  selv  den  preussiske  Konge  for 
stærkt,  og  han  gjorde  opmærksom  paa.  at  det  var  ham  ube- 
hageligt at  modtage  Mæglingen,  naar  Keiserens  Fordringer 
vare  saa  høie  og  der  tilstodes  saa  kort  Tid  til  Forhandlingerne. 
Alt,  hvad  han  kunde  opnaae,  var  imidlertid,  at  Keiseren, 
dels  paa  Grund  af  hans  Forestillinger  dels  fordi  det  nylig 
oprettede  Regeringsraad  havde  andraget  paa,  at  den  til- 
sigtede Reise  til  Hæren  skulde  opgives  som  farlig  for  Rigets 
Vel,  lovede  at  udsætte  sin  Afreise  indtil  Slutningen  af  Juli  ^). 
Den  danske  Regering  modtog  Conferencen ,  og  Kongen 
udnævnte  Carl  Juel,  den  tidligere  Overhofmester  hos  Dron- 
ningen, og  Cay  Rantzau,  Vice-Cantsler  for  Slesvig,  til  Com- 
missairer, med  Ordre  til  snarest  muligt  at  begive  sig  til 
Berlin.    Deres  Instructioner  lød  paa^): 

P  at  forlange,  at,  medens  Forhandlingerne  stode  paa,  og 

fire    Uger    efter    deres    Slutning    skulde    begge    Parter 

afholde    sig    fra    alle    Fjendtligheder    og    maatte    ikke 

overskride  Grændserne  af  det  Land,  hvori  deres  Hære 

for  Øieblikket  befandt  sig;  og 

2**  at  erklære,  at  Kongen  aldrig  vilde  indvilge  i  Afstaaelsen 

af  Slesvig  eller  nogen  Deel   deraf,   men  at  han  for  at 

bevise    „sit  Venskab   for   Keiseren"   vilde  forpligte   sig 

til  at  betale  denne  enten  en  anselig  Pengesum  eengang 

for  alle   eller  en  mindre  aarlig  Sum  for  Keiserens  og 

hans  Søns  Levetid. 

Allerede   forinden  var  Asseburg  uden   officiel  Qualitet  sendt 

til  Berlin^)  for  underhaanden  at  sætte  sig  i  Forbindelse  med 

den  preussiske  Udenrigsminister,  Grev  Finkenstein,  der  skulde 

forestaae   Couferencerne.      Frederik    d.   2den    havde    direkte 

tilbudt  sin  Mægling  i  Kjøbenhavn  og  syntes  virkelig  at  ønske 

en    fredelig    Afgjørelse;     det    g,ialdt    om    at    udvikle    denne 


')    Depochc    fra    Ilaxthausen    af  11   Juni    1762.        ^)  Depeche  fra 
Haxthausen  af  2  Juli  17G2,         =•)  Nr.  209         ")  Nr.  200. 


223 

gunstige  Stemning,  og  dertil  var  Ingen  hedre  skikket  end 
Asseburg  baade  ved  sin  Dygtighed  og  paa  Grund  af  sine 
bekjendte  Syrapathier  for  Preussen. 

Den  danske  Regering  gjorde  sig  ingen  Illusioner  om.  at 
disse  Forhandlinger  skulde  føre  til  noget  Resultat.  Selv  om 
Saldern  ikke  overvurderede  sin  Indflydelse,  naar  han  for- 
sikkrede,  at  Keiseren  vilde  kunne  bringes  til  at  lade  sig 
nøie  med  betydeligt  ringere  Indrømmelser,  erkjendte  dog 
ogsaa  han,  at  betydelige  territoriale  Afstaaelser  vilde  blive 
nødvendige,  og  den  danske  Regering  var  fast  bestemt  paa 
ikke  godvillig  at  afstaae  Noget,  navnlig  ikke  af  Slesvig. 
Var  endda  England,  som  man  havde  ventet,  bleven  opfordret 
til  at  deeltage  i  Mæglingen,  kunde  den  danske  Regering 
have  haabet,  at  denne  Magt,  som  havde  garanteret  Besid- 
delsen af  Slesvig  til  Erstatning  for  Bremen  og  Verden  og 
ikke  havde  de  samme  Grunde  som  Preussen  til  .at  holde 
gode  Miner  med  Rusland,  under  Forhandlingernes  Udvikling 
vilde  føres  til  at  indtage  en  bestemt  Holdning  imod  Keiseren, 
der  kunde  tvinge  denne  til  at  bevare  Freden,  hvis  han  ikke 
vilde  udsætte  sig  for  et  Brud  med  England.  Men  ikke  en- 
gang denne  Fordeel  var  opnaaet,  da  Keiseren  havde  erklæret, 
at  den  engelske  Regering  var  for  langt  borte  fra  Forhand- 
lingsstedet til  med  Nytte  at  kunne  deeltage  i  Mæglingen. 
Det  var  dernæst  klart,  at  Forhandlingerne  meget  hurtigt 
vilde  komme  til  Ende,  og  det  var  overveiende  sandsynligt, 
at  Krigen  da  strax  vilde  bryde  ud.  Vel  paastod  Saldern 
paa  det  Bestemteste,  at  den  i  alt  Fald  ikke  vilde  kunne  begynde 
før  næste  Aar,  og  han  raadede  derfor  indstændigt  den  danske 
Regering  til,  for  ikke  før  Tiden  at  udtømme  sine  indskræn- 
kede financielle  Hjælpekilder,  strax  at  sprede  Hæren  og  ikke 
at  ruste  Flaaden.  Men  uagtet  Salderns  Bestræbelser  i  denne 
Henseende  utvivlsomt  vilde  blive  varmt  understøttede  af  Fre- 
derik d.  2den,  turde  Bernstorif  dog  ikke  lade  det  komme 
an  paa,  om  de  lykkedes.  Under  disse  Omstændigheder  var 
det  vel  ogsaa  det  bedste,  at  den  uundgaaelige  Krig  kom 
strax,  thi  det  allerfarligste  for  Danmark  vilde  være  i  flere 
Aar  at  skulle  bære  Byrden  af  et  Krigsberedskab,  hvorunder 
Landet  allerede  var  nær  ved  at  segne,  og  kun  med  altfor 
stor  Ret  havde  Frederik  den  2den  gjort  denne  Betragtning  gjæl- 

dende  som  Motiv  for  Keiseren  til  at  opsætte  Krigen^).  Hvad 
Danmark  kunde  vinde  ved  en  Udsættelse,  maatte  desuden 
nu  væsentlig  være  naaet.  Man  stod  saa  stærkt  rustet 
til  Lands  og  Vands,  som  man  kunde  blive  det,  og  hvis  de 
andre  Magter  overhovedet  vare  tilgængelige  for  politiske 
Grunde,  havde  de  nu  havt  tilstrækkelig  Tid  til  at  gjøre  sig 
den  hele  Stilling  klar  og  til  at  indsee,  at  deres  egen  Inter- 
esse bød  dem  af  al  Kraft  at  understøtte  Danmark. 

Det  syntes  rigtignok  meget  tvivlsomt,  om  Udlandet  nogen- 
sinde, før  det  var  for  sildigt,  vilde  komme  til  den  Erkjendelse, 
at  det  forsvarede  sig  selv,  naar  det  forsvarede  Danmark. 
Den  8  Juli  skriver  Bernstorff  til  de  Cheusses^):  „Vore  Farer 
have  aldrig  forskrækket  Nogen,  og  hvad  jeg  end  har  sagt 
derom,  har  man  dog  aldrig  villet  lytte  til  mine  Ord.  Øinene 
synes  nu  at  begynde  at  aabne  sig,  men  Ufølsomheden  for  An- 
dres Ulykker  og  Frygten  for  Forlegenheder  ville  snart  paany 
lukke  dem,  og  skjøndt  vi  ere  omgivne  af  Magter,  der  ved 
de  høitideligste  Traktater  have  forbundet  sig  til  at  hjælpe 
os  og  have  den  største  Interesse  af,  at  vi  ikke  bukke  under, 
vil  man  dog  udsætte  os  derfor  og  lade  os  kæmpe  alene  for 
en  Sag,  som  ikke  udelukkende  vedrører  os  men  ligesaa 
meget  angaaer  Tydskland,  alle  de  Nationer,  der  handle  paa 
Østersøen,  og  hele  Norden."  Det  var  de  samme  Ord,  som 
den  danske  Udenrigsminister  med  samme  Ret  skrev  et  Aar- 
hundrede  senere. 

Det  engelske  Cabineta  Politik  var  holdningsløs.  For- 
søget paa  at  forlade  Preussen  og  at  danne  et  Forbund 
mellem  England,  Østrig  og  Rusland  var  mislykket  i  Wien 
ikke  mindre  end  i  Petersborg,  og  Keith  frygtede  endog  et 
Øieblik  for,  at  Frederik  den  2den  skulde  gjengjælde  denne 
Troløshed  med  at  bemægtige  sig  et  Stykke  af  Hanover  ^). 
Lord  Bute  skyndte  sig  nu  med  at  forsone  sig  med  Preussen, 
og  der  var  endog  Tale  om,  at  russiske  Tropper  skulde  støde 
til  den  hanoverske  Hær,  ligesom  Czernichew  understøttede 
Preusserne  i  Schlesien  ^).  Men  om  end  det  venskabelige 
Forhold  tilsyneladende  var  gjenoprettet'^),  nød  den  engelske 


' )  Depeche  fra  Wedel-Frijs  af  1 1  Juni  1762.  "")  Nr.  207.  ^)  Schafer  II, 
b,  pag.  469—70,  Depeche  fra  Haxthausen  af  24  Marts  1762.  *)  Mercy, 
1.  c,  paor.  223,  og  Nr.  IHO,  192.  *)  Depeche  fra  Haxthangpn  af  4  Mai 
1762. 

Regering  dog   ikke  læugere  nogen  Tillid  i  Berlin  og  Peters- 
borg.   Ligesaa  vaklende  var  dens  Politik  ligeoverfor  Danmark. 
Da   Keith   i   Marts   Maaned    havde   indberettet,    at   der   for- 
baudledes  mellem  Keisereu  og  Goltz  om  en  gjensidig  Garanti 
for    Schlesien    og    de     „hertugelig   holsteenske  Besiddelser", 
erklærede   Bute    til    den    preussiske    Gesandt    i   London,    at 
England  ikke  vilde   tillade ,   at  der   udbrød   en  nordisk  Krig 
om  Slesvig,   og  uagtet  han  oplystes  om,  at  den  omhandlede 
Garanti  kun  skulde  angaae  de  holsteenske  Lande,  og  altsaa  ikke 
Slesvig,  lod  ban  dog  Preussen  vide,   at  en  Deeltagelse  i  den 
russiske  Keisers  Planer   mod  Danmark  vilde   koste  Frederik 
den  2den  Subsidierne  fra  England  ^).    I  Kjøbeuhavn  og  Peters- 
borg erklærede  ban  derimod,  at  i  Tilfælde  af  en  Krig  mellem 
Rusland  og  Danmark  vilde  England  iagttage  en  streng  Neu- 
tralitet, men  iøvrigt  være  villig  til  at  yde  sine  gode  Tjenester 
til   Bilæggelsen  af  Striden  ^).     I  Slutningen   af  Mai   overtog 
Bute  Posten  som  Premierminister,  men  deryed  skete  der  ingen 
Forandring  i  den  ydre  Politik,  og  haus  Efterfølger  i  Udenrigs- 
departemeutet,  George  drenville.  gjentog  de  tidligere  Erklæ- 
ringer om  Englands   eventuelle  Neutralitet  i  en  officiel  Note 
til  Bothmer  af  25  Juni,  hvori  det  eneste  Raad,  som  England 
kunde  give  den  danske  Regering,  var,  at  den  skulde  trække 
Sagen  ud,  indtil   en  Fredslutning  mellem  Frankrig  og  Eng- 
land kunde  gjøre  det  muligt  for  disse  to  Magter  i  Forening 
at  optræde  som  Garanter  for  Slesvig.    Den  hanoverske  Rege- 
ring, der  skyldte  Danmark  saa  mange  og  saa  store  Tjenester, 
glemte   nu   det  erkjendtlige  Sprog,    den  tidligere  havde  ført, 
og  Miincbbausen   undlod    ikke   i   en   temmelig   uforskammet 
Tone  at  rette  Bebreidelser  mod  det  danske  Cabinet  for  saaledes 
at  besmykke,  at  man  svigtede  sin  givne  Garanti  for  Slesvig. 
Bernstorffs  Forestillinger  forbleve  frugtesløse  3),  og  naar  Keith 
i  Petersborg  ufortrødent  vedblev,  saavidt  hans  formindskede 
Indflydelse  tillod  ham  det,  at  arbeide  mod  Krigen,  skyldtes 
dette  alene  hans  personlige  Opfattelse,  thi  trods  Bernstorffs 
gjentagne  Anmodninger  i  London  modtog  han  dog  ingensinde 
derfra  nogen  Billigelse  af  sine  Bestræbelser. 


*)  Schåfer  II,  b,  pag.  472.         ^j  Depecher  fra  Bothmer  af  2  og  20 
April,  fra  Haxthausen  af  4  Mai  1762.     *)  Nr.  189,  192,  200,  210  cfr.  187. 

Alt,  hvad  man  kunde  haabe  af  Sverig.  var,  at  Rigsdagen 
sluttedes ,  uden  at  der  blev  vedtaget  Noget ,  som  kunde 
forøge  Hoffets  Magt  eller  udsætte  Neutraliteten  for  nogen 
Fare.  Dette  opnaaedes  ^).  Keiseren  havde  gjort  forskjellige 
mundtlige  Avancer  til  Baron  Posse  om,  at  Rusland  og  Sverig 
burde  slutte  sig  sammen  mod  Danmark,  idet  Sverig  da  i 
Besiddelsen  af  hele  Norge  skulde  faae  Erstatning  for.  hvad 
det  havde  tabt  til  Rusland,  men  Posse  havde  med  megen 
Takt  vidst  at  trække  sig  ud  af  disse  Samtaler  ^).  Den  rus- 
siske Gesandt  i  Stockholm  fik  derefter  Ordre  til  at  erklære, 
at  hvis  Sverig  ikke  troede  at  kunne  deeltage  i  Krigen,  ven- 
tede Keiseren  idetmindste,  at  det  ligeoverfor  Danmark  vilde 
give  sig  Mine  deraf,  og  i  alt  Fald  tillade  russiske  Skibe  fri 
Seilads  paa  Svrinen  og  Indløb  i  svenske  Havne  —  navnlig 
tænktes  der  paa  Landskrona  —  samt  indrømme  den  russiske 
Hær  Gjennemgang  gjennem  Pommern  og  forsyne  den  med 
Levnetsmidler.  Men  lykkeligvis  var  Rigsdagens  Slutning 
allerede  berammet  og  det  secrete  Utskotts  Instruction  til 
Regeringen  om  de  udenrigske  Anliggender  givet,  da  denne 
Begjæring  fremkom.  Rigsdagen  sluttedes  d.  21  Juni,  og  d.  28 
meddeltes  det  Grev  Ostermann ,  at  Sverig  var  bestemt  paa 
at  holde  sig  ganske  udenfor  en  dansk-russisk  Krig  ^).  Scheffer 
indbildte  sig  endog,  at  man  kunde  bringe  Sverig  til  at  op- 
træde aktivt  for  Danmark,  men  Bernstorff  vilde  ikke  endnu 
følge  hans  Raad  om  at  paakalde  Sverigs  Garanti  for  Slesvig, 
dels  fordi  casus  foederis  kunde  siges  ikke  allerede  at  være 
tilstæde,  dels  for  ikke  at  give  Czaren  noget  nyt  Paaskud. 
Stemningen  i  Sverig  var  iøvrigt  paa  sine  Steder  velvillig  og 
talrige  Frivillige,  derimellem  flere  end  30  Officerer,  meldte 
sig   til  Indtrædelse   i   den  danske  Hær.   hvis  Krigen  udbrød. 

Hvor  Danmark  med  Sikkerhed  skulde  have  kunnet  vente 
Understøttelse,  var  hos  Ruslands  Fjender,  Frankrig  og  Østrig, 
navnlig  hos  den  første  Stat.  Men  jo  nærmere  Faren  kom, 
de^5to  koldere  blev  den  franske  Regering.  Bernstorff'  havde 
endnu  bevaret  endeel  af  sin  gamle  Tillid  til  den  og  meddeelte 
den  derfor  regelmæssigt  Alt.  hvad  der  foregik  i  Sagen  ^);  og 
langtfra  at  falde  Choiseul  besværlig  ved  at  forlange  Umulig- 


»)  Nr.  195,  213.         ^)  Dep.  fra  Schack  af  21  Mai  1762.         ')  j^ote 
til  Nr.  213.        ■»)  Nr.  187,  188,  193,  197. 

heder,  indskrænkede  han  sig,  saalænge  Omstændighederne 
ikke  nødte  ham  til  formelt  at  reclamere  Opfyldelsen  af  Ga- 
rantien for  Slesvig,  til  med  den  yderste  Beskedenhed  at  ud- 
tale den  Forventning,  at  Frankrig  vilde  betale  de  resterende 
Subsidier  efter  Traktaterne  af  1754  og  1758.  Den  franske 
Regering  havde  altid  været  en  slet  Betaler,  og  den  havde 
desuden  grebet  Leiligheden,  da  Danmark  i  1760  talte  om 
Nødvendigheden  af.  eventuelt  med  Vaabenraagt,  at  hindre, 
at  Rusland  beholdt  Øst-Preussen,  til  ganske  at  standse  med 
Subsidiernes  Betaling,  saa  at  Restancerne  nu  beløb  sig  til 
6  Millioner  Livres.  Det  var  denne  Gjæld,  som  Danmark  bad 
om  at  faae  betalt,  ug  det  end  ikke  paa  eengang  men  i  pas- 
sende uårlige  Afdrag.  Men  istedetfor  at  gaae  ind  paa  et 
saa  billigt  Forlangende,  vilde  Choiseul  kun  forpligte  sig  til 
at  betale  200.000  Livres  i  Alt  om  Maaneden.  hvad  der  kun 
udgjorde  et  Afdrag  paa  Restancerne  af  400,000  Livres  om 
Aaret,  og  dette  skulde  endda  først  begynde  fra  October  1762. 
Bernstorff  beklagede  sig  med  meget  forklarlig  Bitterhed  over 
en  saa  uhørt  Opførsel  af  en  Regering,  der  altid  havde  pukket 
paa  sin  Ordholdenhed  og  sit  Venskab  for  Danmark.  Om- 
stændighederne tvang  ham  imidlertid  til  at  bøie  sig  for 
Nødvendigheden  og  tage  mod  en  Almisse,  hvor  han  kunde 
indkræve  en  Gjæld  ^j.  Men  hvad  kunde  man  under  disse 
Omstændigheder  vente  sig  af  Frankrig,  naar  Krigen  virkelig 
udbrød? 

Lidt  bedre  stillede  Udsigterne  sig  for  Østrigs  Ved- 
kommende. Man  havde  endelig  i  Wien  indseet.  at  alle  For- 
søg paa  at  vinde  Keiseren  ved  at  tilbyde  at  understøtte 
hans  Planer  mod  Danmark  ved  Subsidier  og  paa  anden 
Maade  vare  forgjæves,  thi  Keiseren  afviste  disse  Tilbud  med 
Haan  og  meddelte  dem  til  Keith  med  den  Tilføielse,  at  dette 
Træk  mere  end  alt  Andet  havde  beviist  ham,  hvor  troløs 
den  østrigske  Regering  var  2).  Den  preussisk-russiske  Alliance 
var  bleven  en  uomstødelig  Kjendsgjerning,  og  Kaunitz  maatte 
nu  bestræbe  sig  for,  at  Krigen  med  Danmark  snarest  muligt 
kunde  nøde  Keiseren  til  at  kalde  Czernichews  Tropper  bort 
fra   Schlesien    og    give    de   russiske   Hære   nok   at  bestille   i 


^)  Nr.   205,  Dep.  til  Wedel-Frijs   af  24  Juni   1762.        ^)  Dep.  fra 
Haxthausen  af  23  Febr.  1762,  efr.  Arneth  VI,  pag.  287. 

Holsteen^).  Mercy  fordoblede  altsaa  sine  falske  Raad  og 
Underretninger  til  Haxthausen  for  at  bevæge  den  danske 
Regering  til  uden  Tøven  at  begynde  Krigen,  og  efter  lang 
Betænkning  bestemte  Kaunitz  sig  endelig  til  at  tilbyde  Danmark 
en  Alliance.  Den  12  Juli  fremlagde  Bernstorff  Forslag  til  en 
saadau  Traktat  2).  Derefter  skulde  Østrig  forpligte  sig  til  en 
aarlig  Subsidie  af  800,000  Daler  Beo  og  til  ikke  at  nedlægge 
Vaabnene.  medmindre  hele  Holsteen  forenedes  med  den  danske 
Krone,  uden  eller  mod  Vederlag  til  Rusland,  og  Frankrig 
skulde  paatage  sig  de  samme  Forpligtelser.  Til  Gjengjæld 
lovede  Danmark  at  føre  Krigen  med  30 — 40,000  Mand  og 
en  overlegen  Flaade,  men  med  Ret  til,  hvis  Lykken  gik  det 
imod,  at  indgaae  Separatfred. 

Ved  sin  Beliggenhed  mellem  de  Kæmpende  var  Mecklen- 
burg  bestemt  til  at  blive  Valpladsen  og,  hvad  enten  det 
modtog  Russerne  som  Venner  eller  som  Fjender,  var  det 
lige  sikkert  paa  at  blive  ødelagt.  Det  kunde  saaledes  Intet 
tabe  men  kun  vinde  ved  at  slutte  sig  til  Danmark.  I  Begyn- 
delsen af  Juli  sendtes  derfor  Grev  U.  A.  Holstein  (Holstein- 
borg) derhen  dels  for  at  aftale  det  Fornødne  om  de  danske 
Troppers  Indmarsch  i  Landet  dels  for  at  foreslaae  en  Traktat, 
hvorefter  de  Par  tusinde  mecklenburgske  Tropper  skulde 
forene  sig  med  den  danske  Hær  mod  en  aarlig  Subsidie  af 
50,000  Daler  Beo.  Men  Hertugen  havde  ikke  Mod  til  at 
forsvare  sit  Land  og  foretrak  at  opoffre  det  og  derimod  at 
lade  sine  Tropper  træde  i  engelsk  Sold  med  Udsigt  til  at 
falde  i  en  fremmed  Sags  istedetfor  i  deres  eget  Lands  Tje- 
neste ^).  Endelig  havde  den  danske  Regering  ogsaa  søgt  Hjælp 
hos  Polen  og  Tyrkiet  *) ,  men  disse  Bestræbelser  førte  ikke 
til  Andet  end,  at  Kongen  af  Polen  i  et  Brev  til  Keiseren 
fraraadede  denne  at  begynde  en  Krig  med  Danmark^),  og  at 
man  i  Petersborg  var  meget  urolig  for  et  Angreb  af  Tyrkiet^). 

Resultatet  af  den  danske  Regerings  Bestræbelser  for  at 
sikkre  sig  fremmed  Hjælp  var  saaledes  væsentlig  negativt. 
Man  maatte  idetmindste   for   det  Første   stole   paa  sig  selv 


')  Mercy  1.  c,  pag.  278,  299,  310—11.  «)  Nr.  191,  211,  212.  »)  Nr. 
20.S,  204.  *)  Instr.  til  Ostea  af  23  Marts  1762  cfr.  Ostens  Ges.mdt- 
skaber,  pag.  546,  og  til  Gåhler  i  Constantiuopel  af  27  Juni  1762. 
*)  Dep.  fra  Haxthausen  af  1  Juni  1762.         «)  Mercy  1.  c,  pag.  253. 

og   haabe   paa   den  Modstand,    en   saa  upopulair  Krig  vilde 
fremkalde  i  Rusland  selv. 

Vel  var  Misforholdet  mellem  Ruslands  og  Danmark-Norges 
Kræfter  ogsaa  dengang  meget  stort,  navnlig  naar  Keiseren 
kunde  regne  paa  Preussens  Velvillie,  men  det  var  dog  langt 
fra  saa  colossalt  som  det  nu  maa  forekomme  os.  Dertil 
kom,  at  de  russiske  Stridskræfter  befandt  sig  i  en  temmelig 
slet  Tilstand.  Flaaden  kunde  slet  ikke  komme  med  i  Be- 
regningen, Skibene  vare  daarlige,  Mandskabet  uøvet  og  der 
manglede  Officerer.  Hæren  var  talrig  nok  og  Soldaterne 
gode,  men  de  vare  demoraliserede  ved  Krigen  og  deres 
Underhold  kunde  alene  sikkres  ved  uhyre  Magasiner.  Efter 
Salderns  Opgivelse  vilde  der  paa  Grund  af  Krigsskuepladsens 
Afstand  udfordres  ikke  mindre  end  160,000  Mand,  for  at 
Angrebsarmeen  altid  kunde  holdes  i  tilstrækkelig  effectiv 
Tilstand  ^).  I  Colberg  skulde  der  ligge  Forraad  for  en  Hær 
paa  80,000  Mand  i  to  Aar;  derfra  skulde  de  til  Søes,  for- 
saavidt  den  danske  Flaade  tillod  det,  og  ellers  til  Lands 
bringes  til  Stettin  og  efterhaanden  videre.  Alt  dette  krævede 
betydelige  Pengemidler,  men  de  savnedes.  Vel  havde  Keiser- 
inde  Elisabeth  efterladt  sig  et  vel  fyldt  Skatkammer,  men 
uagtet  Peter  d.  3die  af  Naturen  var  meget  gjerrig,  havde 
han  dog  hurtigt  sat  den  allerstørste  Deel  deraf  overstyr  ved 
Foræringer  til  sine  Yndlinger  2)  og  for  at  uniformere  sine 
Soldater  paa  Preussisk.  For  at  skaffe  sig  de  fornødne  Penge, 
vilde  Keiseren  contrahere  et  Laan  hos  de  engelske  Kjøb- 
mænd  i  Petersborg,  som  vare  meget  rige  og  udgjorde  en  lille 
privilegeret  Colonie,  der  saa  godt  som  havde  Monopol  paa 
den  indbringende  russiske  Udførselshandel.  Det  var  derfor 
et  ligesaa  dristigt  som  for  os  meget  nyttigt  Skridt,  Keith 
vovede,  da  han  hindrede,  at  dette  Laan  kom  istand,  og  Kei- 
seren maatte  nu  gribe  til  at  udstæde  Papirspenge,  hvad  der 
utvivlsomt  vilde  forøge  Misfornøielsen  i  Landet  ^).  løvrigt 
havde   Rumanzow   i   Mai   overskredet   Oder  og  regnede  paa 


^)  Dep.  fra  Haxthaiiseii  af  9  April  1762.  «)  pe^tg  gjaldt  imidlertid 
ikke  om  hans  Elskerinde  Woronzow,  hvem  han  kun  gav  meget  Lidet. 
Keiserinden  deelte  derfor  hemmelig  sin  Appanage  med  hende,  hvor 
stor  Brug  hun  end  selv  havde  for  den,  see  Dep.  fra  Haxthausen  af  6  Juni 
1762.         3)  Dep.  fra  Haxthausen  af  6  og  11  Juni  1762. 

at    kunne    begynde    Angrebet    med    en    Styrke    af    70,000 
Mandi). 

Herimod  havde  Danmark  at  stille  sin  Flaade,  der  var  i 
fortræffelig  Stand.  Den  havde  hidtil  været  beskjæftiget  med 
Troppetransport  fra  Norge,  men  allerede  i  April  vare  fire 
Fregatter  udsendte,  som  det  heed,  paa  Beseiling,  men  de 
havde  hemmelig  Ordre  til  at  krydse  langs  de  lieflandske, 
preussiske  og  pommerske  Kyster  for  at  skaffe  sikkre  Efter- 
retninger om  de  russiske  Bevægelser.  Nu  laae  Flaaden  seilklar 
paa  Kjøbenhavns  Rhed  under  Admiral  Fontenay,  bestaaende 
af  14  Linieskibe  og  7  Fregatter,  med  en  Reserve  af  10  Linie- 
skibe og  nogle  Fregatter.  Saalænge  Krigen  ikke  endnu  var 
erklæret,  kunde  man  ikke  hindre  russiske  Skibes  Fart  paa 
Colberg,  men  den  danske  Eskadre  skulde  imidlertid  krydse 
mellem  Bornholm  og  Rostock,  med  Ordre  til  at  forhindre 
Russerne  fra  at  overskride  denne  Linie  ^).  Hæren,  som  siden 
Sommeren  1758  havde  været  samlet  i  Holsteen,  var  efter- 
haanden  bleven  forstærket  ved  Troppesendelser  fra  Norge, 
og  allerede  i  Begyndelsen  af  April  stod  den  med  33  Batail- 
loner  og  52  Eskadroner  ved  Trave  og  Aister,  medens  24 
Batailloner  og  Resten  af  Cavalleriet  tjente  til  Reserve^). 
Dens  Magasiner  vare  i  Gliickstadt  og  Rendsborg,  og  al  Korn- 
udførsel var  forbudt.  Den  hele  Styrke  i  Holsteen  beløb  sig 
i  Juli  efter  Styrkelisterne  til  30,580  Mand  foruden  nogle 
Fricorps*),  inddeelte  i  46  Batailloner  og  56  Escadroner. 
Denne  Hær  var  imidlertid  i  meget  mindre  tilfredsstillende 
Stand  end  Flaaden.  Den  Deel,  som  bestod  af  Nationale, 
navnlig  de  norske  Afdelinger,  var  god,  men  Resten,  der  var 
sammensat  af  Hvervede,  tildeels  tydske  Landstrygere,  kunde 
ikke  frembyde  nogen  Fasthed,  da  den  ikke  var  sammenarbeidet 
i  en  længere  Krig  men  tvertimod  demoraliseret  ved  den 
lange  Cantonnementstjeneste.  Den  var  desuden  meget  tilbøielig 
til  at  desertere,   hvortil   der  gaves  god  Leilighed  og  hvorfra 

')  I  Oeuvres  de  Frédéric  le  Grand,  V,  pag.  162  angives  Tallet  til 
60,000,  „til  hvilke  6000  Preussere  skulde  støde".  I  Depeche  af  29  Juni 
angiver  Haxthausen  Rumanzows  effective  Styrke  kun  til  30,000  Mand. 
*)  Nr.  196,  Skrivelser  til  Oversecretairen  for  Marinen,  Holstein,  af  11, 
19,  23  Juni,  Nr.  208  cfr.  Garde,  1.  c,  pag.  225—26.  ^)  Kr.  185. 
*)  Vaupell,  1.  c,  II  pag.  99;  Falkenskjold:  „Mémoire  sur  l'état  militaire 
de  Danemark",  pag.  323,  367  anslaaer  den  kun  til  25,000  Mand. 

den  slappe  Disciplin  ikke  afskrækkede^).  Men  dernæst  var 
den  slet  bevæbnet,  manglede  de  fornødne  Feltrequisiter.  og 
savnede  dygtige  Førere  ^j.  Officeerscorpset  indeholdt  vel  ad- 
skillige dygtige  Elementer,  deels  nationale,  der  med  Rege- 
ringens Samtykke  havde  tjent  som  frivillige  i  fremmede 
Armeer,  navnlig  i  den  franske,  deels  fremmede  krigsvante, 
blandt  hvilke  sidste  særlig  fortjene  at  nævnes  Hesseren  Vil- 
helm Huth  og  Hollænderen  Helliger  ved  Artilleriet,  Greverne 
Valdemar  Schmettaii  og  Chv.  Fred.  Gørtz  i  Cavalleriet,  og  i 
Infanteriet  Priudsen  af  Brunswig-Beveru,  „en  af  P'rederik  d. 
2deus  dygtigste  Generaler"  ^).  Men  Fleertallet  var  ikke  at 
stole  paa.  Den  preussiske  Konge  havde  under  forskjellige 
Paaskud  sendt  Ofticerer  til  den  danske  Armee  for  at  skaffe 
sig  Underretning  om  deus  Kampdygtighed,  og  en  af  disse 
Speidere  samlede  sine  Observationer  i  den  Dom,  at  „Hundene 
vare  gode  nok,  men  Jægerne  duede  ikke"  *). 

Det  var  imidlertid  lykkedes  Bernstorff  at  forskaffe  Armeen 
en  udmærket  Chef  i  Grev  Louis  de  Saint-Germaiu,  der  al- 
mindelig anerkj endtes  som  en  af  Datidens  dygtigste  Krigs- 
førere.  Efter  en  meget  eventyrlig  Carriére,  i  hvilken  han 
afvexlende  havde  tjent  Østrig.  Bayern  og  Preussen,  var  han 
vendt  tilbage  til  sit  Fædreland,  hvor  han  indtraadte  som 
General  i  Armeen.  1  Syvaarskrigen  var  han  en  af  de  faa 
Anførere,  som  opretholdt  Frankrigs  gamle  Krigsære,  og  ud- 
mærkede sig  ved  en  sjælden  Blanding  af  Klogskab,  Dristighed 
og  Energi.  Han  lod  sig  aldrig  overraske,  forsømte  ingen 
Detail,  paa  samme  Tid  han  beherskede  Alt.  og  i  Slaget  be- 
varede han  den  fuldeste  Koldblodighed  og  Aandslivlighed. 
Endelig  bar  han  den  største  Omhu  for  sine  Soldater,  af  hvem 
han  derfor  altid  og  overalt  var  overordentlig  elsket.  Men 
ved  Siden  af  disse  store  militaire  Egenskaber,  besad  han 
ogsaa  betydelige  personlige  Mangler,  navnlig  en  vel  stærk 
Selvfølelse  og  Umedgjørlighed.  Trods  Marskallen  af  Broglies 
Bestræbelser,  under  hvem  han  beklædte  en  næsten  selvstændig 


^)  Vaupell,  II,  pag  90 — 91.  I  1761  skrev  en  mecklenburgsk  Ge- 
sandt, at  der  ikke  var  nogen  Armee,  hvori  Desertion  var  hyppigere, 
end  den  danske  Falkenskjold,  pag.  367,  siger,  at  Hæren  i  nogle  faa 
Dage  havde  mistet  5000  Soldater.  1  Dep.  af  7  Juni  skriver  Haxthausen,  at 
der  indtil  da  i  Alt  var  deserteret  4000  Mand.  ^)  Oeuvres  de  Frédéric 
le  Grand,  V,   pag.  162.         '    Vaupell,  II.  pag.  93.        *)  Ibid.  pag.  81. 

Commando,  blev  Forholdet  mellem  dem  derfor  tilsidst  umu- 
ligt, og  i  1760  forlangte  St.  Germain  at  træde  tilbage.  Han 
forlod  nu  Armeen  og  begav  sig  til  Nederlandene,  hvorfra  det 
snart  heed,  at  han  vilde  træde  i  Tjeneste  hos  Danmark, 
snart  hos  Preussen  eller  Rusland.  Han  havde  indtil  da 
staaet  i  høi  Gunst  hos  Ludvig  d.  15de,  og  han  og  hans  Hustru 
siges  at  have  nydt  over  100,000  Livres  i  aarlig  Rente  af 
Kongens  Naade,  Marskallen  af  Belle-Isle  havde  tidligere 
beskyttet  ham  og  endnu  søgte  Marskallen  d'Estrées  at 
forsvare  ham  hos  Kongen.  Men  dette  var  ikke  længere 
muligt,  navnlig  da  han  sendte  Ludvigskorset  tilbage,  som 
Kongen  nogle  Aar  iforveien  havde  givet  ham,  og  man  talte 
i  Paris  endog  om  at  forlange  ham  udleveret  som  en  Slags 
Desertør  ^). 

Bernstorff  lod  sig  imidlertid  ikke  derved  afholde  fra  at 
vinde  en  betydelig  militair  Capacitet,  som  netop  bød  sig  i 
det  afgjørende  Øjeblik,  og  d.  1  December  1760  udnævntes 
St.  Germain  til  dansk  Generalfeltmarskal,  dog  at  Udnævnelsen 
skulde  forblive  hemmelig,  indtil  den  frauke  Konges  Samtykke 
dertil  var  opnaaet.  Et  Brev  fra  den  danske  Konge  til  Ludvig 
d,  15de  udjævnede  Sagen.  Den  franske  Konge  tilgav  Saint- 
Germain  hans  Opførsel,  og  viste  sin  Tillid  til  den  danske 
Regering  ved  ikke  til  Bemyndigelsen  til  at  træde  i  dansk  Tje- 
neste at  foie  den  sædvanlige  Betingelse,  at  han  ikke  maatte 
tjene  mod  Frankrig  2).  Den  15  Marts  1762  fik  den  hidtil- 
værende Øverstbefalende,  Feltmarskal  Markgrev  Ernst  af 
Brandenburg-Kulmbach,  sin  Afskeed  og  St.  Germain  overtog 
Commandoen^).  Med  stor  Energi  benyttede  han  de  følgende 
3  Maaneder  til  at  bringe  Orden  i  Hæren,  skabe  et  betyde- 
ligt Feltartilleri  og  studere  Terrainef*).  Allerede  i  Løbet 
af  det  foregaaende  Aar  havde  han  opholdt  sig  i  Hamburg 
og  Holsteen  for  fuldstændig  at  gjøre  sig  bekjendt  med  de 
stedlige  Forhold    og    han   nærede   godt   Haab   om,   hvad   der 


»)  Vaupell,  II,  pag.  83—89.  '^)  Dep.  fra  Wedel-Frijs  19  og  26  Dec. 
1760,  April  1761,  Brevvexling,  pag.  224,  Vaupell,  1.  c,  pag.  81—87. 
')  I  Depecherne  omtales  det,  at  forskjellige  dygtige  franske  Officerer 
fulgte  St.  Germain,  og  der  nævnes  en  General  Biilow,  Sames,  d'Origny 
og  den  Marquis  de  Montalembert,  som  tidligere  havde  været  attacheret 
den  svenske  Armee  i  Pommern.  Denne  sidste  synes  imidlertid  ikke  at 
være  indtraadt  i  fast   dansk  Tjeneste.         *)  Vaupell,  1.  c,  pag.  89—97. 

kunde  udrettes.  Fra  Itzehoe  skrev  han  d.  7  Aug.  17G1  til 
Kjøbenhavn,  at  man  i  hele  Europa  vanskelig  vilde  finde  et 
Land,  der  var  bedre  egnet  til  Forsvar  end  det  østlige  Hol- 
steen.  Der  behøvedes  en  Hær  paa  50,000  Mand.  en  Flaade, 
der  kunde  hindre  Fjenden  i  at  lande  mellem  Travens  Udløb 
og  Kielerfjord,  samt  en  let  Escadre  af  mindre  Krigsskibe 
paa  Elben,  som  kunde  nøde  Fjenden  til  at  gaae  frem 
gjennem  Lauenburg,  og  endelig  maatte  Rendsborg  sættes  i 
god  Forsvarsstand.  Til  selve  Holsteen  skulde  Hæren  først 
trække  sig  tilbage  i  yderste  Nød,  thi  Krigen  raaatte  føres 
angrebsvis.  I  Vinteren  1761 — 62  udviklede  han  sin  nær- 
mere Felttogsplan  for  Conseillet.  ..Krigen  er  defensiv,  for- 
saavidt  Kongen  kun  har  grebet  til  Vaaben  for  at  forsvare 
sine  Stater.  I  Virkeligheden  bør  man  gjøre  den  offensiv 
baade  til  Lands  og  til  Vands  for  snart  at  naae  en  god  Fred. 
Vi  bør  tilføie  Fjenden  alt  det  Onde,  som  vi  ere  istand  til, 
gjøre  ham  Krigen  saa  dyr  og  forhadt,  at  han  foretrækker 
Freden.  Det  opnaaer  man  ikke  ved  alene  at  slaae  nogle 
Mennesker  ihjel,  thi  dem  har  Czaren  nok  af.  Det  er  nød- 
vendigt at  bringe  Forstyrrelse  i  Fjendens  eget  Land,  saa 
Undersaatterne  skrige  over  den  Elendighed,  der  kommer  over 
dem,  og  det  er  ene  Flaaden ,  som  kan  frembringe  denne 
Virkning.  Xaar  den  har  renset  Østersøen,  bør  den  ødelægge 
Livlands  og  Estlands  Kyster  og  rige  Søstæder.  gjøre  Land- 
gange, opsnappe  Fjendens  Kystflaader  og  Førselsskibe,  og 
brænde  hans  Magasiner.  Hæren  skal  rykke  ind  i  Tydskland 
og  standse  Fjenden,  hindre  ham  fra  at  trænge  ind  i  Kongens 
Stater  og  tvinge  ham  til  at  leve  uden  Tilførsel  paa  sin  egen 
Bekostning  i  et  af  Krigen  udsuget  Land.  Fjendens  Hær 
vil  være  stærkere  end  vor,  den  er  for  Tiden  mere  krigsvant 
og  bedre  forsynet  med  Artilleri.  Vi  maa  derfor  forstærke 
vort  Artilleri  og  forsyne  vore  Depoter  rigelig  med  Mandskab 
og  Heste,  der  strax  sendes  til  Hæren,  saasnart  de  ere  ind- 
øvede og  tilredne;  derved  erstatte  vi  de  Tab,  som  daglig 
skee,  og  vinde  ind  paa  Fjenden,  som  har  Hundreder  af  Mile 
til  sine  Depoter"  ^). 

Danmarks  svageste  Side  var  Finantserues  slette  Tilstand 
og   Regeringen    tænkte    paa   at  afhjælpe   denne   Mangel   hos 


')  Vaupell,  1.  c,  pag.  87—6 

Hamburg.  Denne  rige  Handelsstad  havde  hidtil  levet  uberørt 
af  Krigen  og  den  skyldte  vistnok  hovedsagelig  Danmarks 
beskyttende  Nærhed  ikke  at  være  bleven  først  Franskmændenes 
og  senere  Preussernes  Bytte.  Leipzigs  Exempel^j  beviste, 
hvad  dens  Skjæbne  vilde  være  bleven,  hvis  det  sidste  var 
skeet,  og  værre  vilde  det  gaae,  hvis  den  faldt  i  Russernes 
Hænder.  Hamburg  havde  saaledes  virkelig  den  største  In- 
teresse af,  at  Holsteen  ikke  blev  erobret,  og  dens  eneste 
Frelse  var  den  danske  Armees  Seir.  Intet  var  derfor  billigere 
end,  at  Staden  idetmindste  med  Penge  bidrog  til  det  fælles 
Tarv.  Og  dog  forlangte  den  danske  Regering  ikke  Subsidier 
af  sin  gamle  Vasal.  Alt  hvad  den  vilde  opnaae,  var  et  Laan 
paa  Betingelser,  som,  ganske  bortseet  fra  den  uberegnelige 
Fordeel,  Staden  vilde  have  af  Danmarks  virksomme  Mod- 
stand, gjorde  dets  Afslutning  til  en  god  Forretning.  Den 
danske  Regerings  Vederhæftighed  var  tilstrækkelig  Sikkerhed 
for  Laanets  Tilbagebetaling  med  Renter. 

Den  16  Marts  instrueredes  den  danske  Gesandt  ved  den 
nedersachsiske  Kreds,  Geheimeraad  von  Johnu  til  at  foreslaae 
Staden  at  yde  et  Laan  af  1  —  1 V2  Mill.  Daler  Beo  paa 
samme  Vilkaar  som  i  1759  2).  Til  Gjengjæld  lovede  Kongen 
1.  sin  virksomste  Beskyttelse  af  Byens  Frihed,  Neutralitet 
og  Sikkerhed,  saa  at  han  i  fornødent  Fald  vilde  forsvare  den 
med  al  Magt,  2.  de  samme  Handelsfriheder  i  Danmark,  som 
vare  tilstaaede  Hollænderne,  og  3.  Fritagelse  paa  en  bestemt 
Tid  for  Strandret  med  Hensyn  til  hamburgske  Skibe,  som 
maatte  lide  Skibbrud  paa  de  danske  Kyster.  Det  paalagdes 
Johnu  at  anvende  alle  Midler,  ogsaa  Penge,  for  at  naae 
Maalet  ad  mindelig  Vei,  og  han  bemyndigedes  til  at  erklære, 
at  man,  hvis  Staden  ikke  med  det  Gode  gik  ind  paa  For- 
slaget, vilde  see  sig  nødt  til  at  gribe  til  andre  Midler,  thi 
det  var  „nødvendigt",  at  Laanet  kom  istand,  og  Sagen  var 
saa  øiensynligt  i  Stadens  egen  Interesse,  at  den  danske  Re- 
gering i  en  fortsat  Vægring  kun  kunde  see  Beviset  paa  en 
Partiskhed  for  Danmarks  Fjender,  hvori  den  ikke  vilde 
kunne  finde  sig. 

Hamburgerne  røbede  imidlertid  ingen  Tilbøielighed  til 
at  ville  indlade   sig   paa  Forslaget   og   opmuntredes   i   deres 


')  Onno  Klopp,  1.  c,  pag.  293.         *)  Nr.  183. 

Vægring  af  den  russiske  og  den  preussiske  Minister,  der 
forsikkrede  dem,  at  de  Intet  risikerede  ved  at  afslaae  Be- 
gjæringen.  Tiden  gik  lien  og  den  danske  Regerings  Nød 
voxede.  Hvor  fjernt  det  end  laae  fra  Bernstorffs  Charakteer 
at  søge  Retten  i  Magten,  følte  han  dog  ved  denne  Leilighed 
ingen  Betænkelighed  ved  at  anvende  de  nødvendige  Midler. 
I).  12  Juni  meldtes  det  derfor  Johnn,  at  der  var  givet  Grev 
Saint-Germain  Ordre  til,  hvis  Sagen  ikke  var  ordnet  forinden, 
d.  18  Juni  at  lade  et  Detachement  rykke  ind  paa  Ham- 
burgs Territorium  under  Anførsel  af  Prinds  Emil  af  Slesvig- 
Holsteen-Augustenborg.  Disse  Tropper  skulde  besætte  Vier- 
landene og  Bergedorff,  indquarteres  i  Landsbyerne  og  forpleies 
af  dem.  men  iøvrigt  iagttage  streng  Mandstugt.  Samtidig 
havde  Commandanten  i  Gliickstadt  Befaling  til  at  holde  be- 
væbnede Fartøier  rede  til  paa  nærmere  Ordre  at  opbringe 
hamburgske  Skibe  ^).  I  Overeensstemmelse  hermed  meddeelte 
Johnn  Magistraten  at,  hvis  den  ikke  inden  3  X  24  Timer 
besluttede  sig  til  at  yde  et  Laan  af  1  Million  Daler  Beo 
paa  de  nævnte  Betingelser,  maatte  Byen  være  belavet  paa 
at  føle  Virkningerne  af  Kongens  Vrede.  Endnu  fortsatte 
Magistraten  sin  Vægring  og  den  russiske  Gesandt  søgte  at 
forfærde  Johnn  ved  Trudsler  om  dtn  skrækkelige  Hævn, 
hans  Regering  vilde  tage  over  Danmark.  Den  20  Juni 
gaves  da  den  tredie  Instrux  til  Johnn,  at  hvis  Byen  ikke 
ufortøvet  føiede  sig,  udsatte  den  sig  for  at  blive  bombar- 
deret ^j.  Det  hjalp.  Magistraten  saae  nu,  at  det  ikke  var 
Spøg,  og  skyndte  sig  med  at  give  det  længe  vægrede  Sam- 
tykke, d.  23  evacuerede  Tropperne  Vierlandeue  og  d.  30  Juni 
undertegnedes  Laanetraktaten  ^)  om  1  Mill.  Dal.  Beo,  hvoraf 
300,000  Daler  strax  udbetaltes,  medens  Resten  skulde  følge 
med  korte  Mellemrum.  D.  5  Juli  havde  en  Deputation  fra 
Staden  Audients  hos  Kongen  i  Pinneberg  og  forlod  ham 
„meget  tilfreds  med  hans  Naade".  Men  denne  store  Til- 
fredshed hindrede  dog  ikke  Magistraten  fra  at  fremstille  sig 
som  et  Offer  ved  de  forskjellige  Hofter.  Bernstorff'  havde 
forudseet  dette  og  sat  Gesandtskaberne  istand  til  at  stille 
Sagen  i  dens  rette  Lys.  Men  selvfølgelig  viste  de  samme 
Regeringer    en    dydig   Indignation   over.    at   Danmark  havde 

1)  Nr.  194.       2)  j^-j.    198.       3)  ]Sir.  201,  Danske  Traktater  pag.  180. 

tilladt  sig  at  laane  en  Million,  som  under  lignende  Omstæn- 
digheder neppe  vilde  have  betænkt  sig  paa  at  tage  det 
Dobbelte.  Navnlig  blev  den  russiske  Keiser  saa  dybt  be- 
væget ved  Efterretningen  herom,  at  han  kun  af  den  Grund 
opgav  at  betragte  denne  Begivenhed  som  et  Brud  paa  Freden 
mellem  Danmark  og  Rusland,  at  han  haabede,  at  Conference- 
Forsøget  meget  snart  skulde  være  overstaaet  og  at  Krigen 
da  ufortøvet  vilde  kunne  begynde. 

Denne  sidste  Eventualitet  laae  endog  nærmere  end  Kei- 
seren  selv  tænkte  det,  og  var  nær  indtraadt,  før  Conferencen 
kunde  træde  sammen.  Ved  det  ovenomtalte  Rescript  af  24 
Mai  gi.  St..  hvori  det  meddeeltes  Rumanzow,  at  Forhand- 
lingerne i  Berlin  ikke  vare  alvorligt  meente,  var  det  ham 
tillige  paalagt  at  benytte  .Tiden  til  at  bemægtige  sig  Wismar, 
Rostock,  Schwerin.  Giistrow  og  Wahren.  I  Overeensstemmelse 
dermed  begyndte  han  altsaa  sin  Fremrykning  fra  Pommern 
og  sendte  Ordrer  til  de  mecklenburgske  Øvrigheder  om  Re- 
quisitioner  til  Tropperne.  Paa  Efterretningen  herom  over- 
skred den  danske  Armee  d.  9  Juli  Mecklenburgs  Grændse, 
da  Linien  Wismar-Schwerin  med  Støttepunkter  i  Malchin  og 
Domitz  efter  Krigsplanen  var  den  Stilling,  i  hvilken  man 
vilde  modtage  Russernes  Angreb^).  ludmarschen  foregik 
fra  d.  9  til  d.  12  Juli.  Paa  samme  Tid  var  den  russiske 
Flaade  løben  ud  under  Admiral  Spiridoif,  bestaaende  af  17 
Linieskibe,  hvoraf  to  paa  100  Kanoner,  og  den  danske  Flaade 
under  Fontenay  gik  den  imøde  til  Bornholm.  Saaledes  ad- 
skilte kun  nogle  ]\Jile  de  to  Hære  og  Flaader  fra  hinanden, 
og  hvert  Øieblik  kunde  bringe  Efterretningen  om,  at  Fjendt- 
lighederne vare  aabnede  og  at  Conferencen  i  Berlin  følgelig 
var  bleven  unyttig,  thi  Rumanzow  havde  i  det  omtalte  Re- 
script  faaet  udtrykkelig  Ordre  til  at  betragte  Krigen  som 
begyndt  af  Danmark,  saasnart  danske  Tropper  rykkede  ind 
i  Mecklenburg. 

Meu  da  kom  pludselig  Frelsen  fra  Rusland  selv.  Kei- 
seren  havde  efterhaanden  gjort  sig  alle  sine  Undersaatter 
til  Fjender.  Han  havde  krænket  Geistligheden  ved  den 
Ringeagt,  han  aabent  viste  mod  den  græske  Religion;  men 
da  han  nu  desuden  inddrog  Kirkegods,  var  Maalet  overfyldt. 

')  Nr.  208. 

„Ingen  vilde  have  sagt  et  Ord,  hvis  han  havde  ladet  Tusinder 
knutte  til  Døde,  men  at  berøve  Geistligheden  dens  Rigdomme 
var  det  værste,  han  kunde  gjøre.'"  Hæren  var  misfornøiet. 
thi  han  afskedigede  Hundreder  af  Officerer,  særlig  saadanne, 
der  havde  kæmpet  for  godt  mod  Preusserne,  saasom  General 
Fermor.  fordi  han  havde  bombarderet  Colberg.  Hele  Nationen 
endelig  følte  dybt,  at  han  foragtede  Alt,  der  var  russisk,  og 
kun  holdt  sig  til.  hvad  der  var  holsteensk  og  preussisk. 
Overalt  i  Landet  voxede  Gjæringen.  I  Moskov  sagde  Præ- 
sterne paa  Prædikestolen,  at  ..Antichrist  sad  paa  den  russiske 
Throne  og  at  det  var  forbi  med  den  rette  Tro  i  Rusland''. 
Paa  forskjellige  Steder  udbrød  der  Opstand  blandt  Bønderne, 
som  ophidsedes  af  Geistligheden,  og  de  Faae.  som  endnu 
holdt  fast  ved  Keiseren,  forudsaae,  at  Krigens  Udbrud  vilde 
blive  Signalet  til  et  almindeligt  Oprør  ^).  Der  behøvedes 
kun  et  Hoved,  som  kunde  stille  sig  i  Spidsen,  og  det  fandtes, 
da  Keiserindeu  saae,  at  ikke  blot  hendes  Stilling  paa  Thronen 
men  ogsaa  hendes  Liv  vare  truede. 

Den  8  Juli  1762  mistede  Peter  d.  3die  sin  Krone  og 
kort  efter  sit  Liv.  Efterretningerne  om  hans  Død  kom  tids- 
nok for  at  forebygge  Fjendtlighedernes  Udbrud.  Allerede 
d.  17  meldte  de  danske  Speidere  og  Streifcorps,  at  de  rus- 
siske Fortropper  forlode  Mecklenburg  -  Strelitz  og  Vest- 
Pommern,  og  d.  20.  skrev  en  Spion  i  Danzig  til  den  danske 
Overgeneral,  at  Rygtet  om  Keiserens  Død  der  var  alminde- 
ligt. D.  31  Juli  kunde  Bernstorff  i  et  Cirnulaire  melde 
Gesandtskaberne,  at  Krigsfaren  lykkelig  var  overstaaet  ^). 
Keiserinden  havde  d.  13  Juli  tilstillet  Haxthausen  en  Note, 
hvori  hun  udtalte  Ønsket  om,  at  det  venskabelige  Forhold 
til  Danmark  maatte  blive  gjenoprettet,  og  da  Korff  d.  13 
August  overleverede  Kongen  sine  nye  Creditiver,  erklærede 
han,  at  Hds  keiserl.  Majestæt  betragtede  Alt,  hvad  der  i 
den  seneste  Tid  var  sagt  og  skeet  i  Anledning  af  den  hol- 
steenske  Strid  som  ugjort,  hun  var  fast  bestemt  paa  at  gj en- 
oprette  og  udvikle  det  gamle  og  inderlige  Venskab,  der  i 
Aarhundreder  havde  bestaaet  mellem  de  to  Hoffer,  og  hun 
vilde  ingensinde  tillægge  de  Meningsforskjelligheder,  som  det 
holsteenske  Anliggende   kunde  fremkalde,   en   saadan  Vigtig- 


1)  Dep.  fra  Haxthausen  af  6  og  22  Juni  1762.         2)  No  214. 

hed,   at   de  skulde   kunne  forandre  den  gamle  og  gode  For- 
staaelse  mellem  de  to  Hoffer  og  de  to  Folk^). 

Conferencen  i  Berlin  kom  saaledes  aldrig  til  at  træde 
sammen.  Den  russiske  Hær  fortsatte  sin  Tilbagemarsch  over 
Weichselen  og  den  danske  forlod  Mecklenburg,  hvor  den 
danske  Regering  samvittighedsfuldt  erstattede  den  Skade, 
som  dens  Tropper  havde  foraarsaget  2). 


XV. 

Den  danske  Regerings   første  Berøringer  med 

Keiserinde  Catharine. 

Danmarks  Stilling  efter  Peter  den  Sdies  Fald.  Hensigtsmæssigheden 
af  at  modificere  „Systemet".  Nytten  af  en  russisk  Alliance.  Den  hol- 
steenske  Ådministrationssag.  Bernstorffs  Slutninger  af  denne  Erfaring. 
Fredslutningerne  i  Paris  og  Hubertsburg.  Den  danske  Regerings  mis- 
lykkede Forsøg  paa  at  forberede  en  eventuel  europæisk  Modstand  mod 
Keiserindens  Planer.  Bernstorffs  Beslutning  om  at  vove  det  Yderste 
for  at  hindre,  at  den  svenske  Forfatning  forandredes  ved  Keiserindens 
Indblanding  og  at  Sverig  blev  en  Vasal  af  Rusland. 

Det  havde  været  sex  tunge  Maaneder  for  den  danske 
Regering  og  navnlig  for  Bernstorff.  Den  misundelige  Knurren, 
der  havde  holdt  sig  i  Krogene,  saalænge  Alt  gik  godt,  var 
nu,  da  Riget  truedes  af  en  frygtelig  Krig,  bleven  mere  høi- 
røstet  mod  den  Fremmede,  som  beskyldtes  for  at  have  hid- 
ført denne  Fare  ved  sin  ubesindige  Politik,  og  bittrere  end 
nogensinde  havde  Bernstorff  maattet  føle,  at  tredive  Aars 
udmærkede  og  anstrængte  Tjeneste  ikke  opfattedes  som  en 
fuldt  saa  god  Garantie  for,  at  han  følte  sig  solidarisk  med 
Danmarks  Interesser,  som  hvis  han  hændelsesvis  havde  været 
født  i  Landet.  Skjæbnen  havde  paa  samme  Tid  prøvet  ham 
til  det  Yderste.  Alt  syntes  at  vende  sig  imod  ham.  De 
Forbundsfæller,  som  han  meest  havde  stolet  paa,  forlode 
ham  i  Nøden,  og  han  saae  sig  yderligere  udsat  for,  at 
Preussen  og  Sverig  mere  eller  mindre  virksomt  skulde  slutte 
sig  til  Ruslands  allerede  i  og  for  sig  langt  overlegne  Magt. 
Men  desuagtet  havde    han   holdt  fast,   overbevist  om,   at  en 


^)  No  215.  ^)  Det  venskabelige  Forhold  mellem  Danmark  og 
Mecklenburg  fortsatte  sig  i  den  følgende  Tid,  see  saaledes  No  231, 
Dep.  til  Ahlefeldt  i  Berlin  af  10  Sept.  1762  osv. 

vanærende  Fred  vilde  koste  Danmark  Mere  end  selv  en 
ulykkelig  Krig,  samt  stolende  paa,  at  de  andre  Magter  dog  til- 
sidst  vilde  indsee  Nødvendigheden  af  Danmarks  Bestaaen, 
og  at  Peter  den  3dies  Throne  stod  paa  saa  svage  Fødder, 
at  den  vilde  vakle  ved  det  mindste  Uheld,  som  maatte  træffe 
ham  i  Angrebet  paa  Danmark.  Udfaldet  havde  givet  ham  Ret 
og  Riget  var  gaaet  stærkere  ud  af  denne  Grise.  Man  kunde 
være  vis  paa,  at  den  nye  Keiserinde,  selv  om  hun  vilde  det, 
ikke  kunde,  idetmindste  for  det  Første,  gjenoptage  en  Krigs- 
politik,  der  havde  givet  den  væsentligste  Anledning  til  den 
afdøde  Keisers  Fald,  foruden  at  hun  rimeligvis  vilde  be- 
høve alle  sine  Kræfter  for  at  befæste  sig  paa  sin  usurperede 
Throne,  og  at  hun  ikke,  som  sin  Forgænger,  kunde  stole  paa 
nogen  Velvillie  fra  Preussens  og  den  svenske  Kongefamilies 
Side,  for  hvis  Forhaabninger  Revolutionen  i  Petersborg 
havde  været  det  haardeste  Slag.  Og  medens  Faren  for,  at 
Rusland  skulde  forstyrre  status  quo,  for  lange  Tider  syntes 
fjernet,  var  Danmarks  Anseelse  i  Udlandet  ogsaa  betydelig 
voxet  ved  den  Resoluthed,  hvormed  det  havde  optaget  Kampen 
med  Europas  mest  frygtede  Magt. 

Men  den  overstaaede  Crise  havde  tillige  bragt  alvorlige 
Erfaringer.  Bernstorff  havde  seet,  at  den  danske  Stats  Res- 
sourcer var  meget  svage,  tildeels  paa  Grund  af  Mangel  i 
Styrelsen,  og  det  havde  viist  sig,  at  de  blotte  Forberedelser 
til  Krigen  i  den  Grad  havde  udtømt  Finantserne.  at  man  havde 
været  nødt  til  at  tage  sin  Tilflugt  til  saadanne  Udveie  som 
Laanet  hos  Hamburg.  Dernæst  havde  han  erfaret,  hvor  lidet 
man  kunde  stole  paa  de  fremmede  Magters  Venskab  eller  endog 
kun  paa  deres  Opfattelse  af,  hvad  deres  egne  blivende  Inter- 
esser fordrede.  Overalt  tænkte  man  kun  paa  Øieblikket  eller 
lod  sig  bestemme  af  personlige  Hensyn  og  af  nationale  For- 
domme. Frankrig,  som  han  havde  betragtet  som  Danmarks 
Skytsmagt,  havde  viist  baade  Svaghed  og  Upaalidelighed,  og 
dets  politiske  Interesse  havde  væsentligt  draget  sig  tilbage 
fra  Norden,  og  Sverig,  med  hvilket  han  havde  haabet  paa  at 
indgaae  en  fast  og  oprigtig  Forbindelse,  havde  kun  bragt  ham 
Skuffelser. 

For  mangen  anden  Minister,  navnlig  naar  han  var  stillet 
personligen„  saaledes  som  Bernstorff  var  det,  maatte  disse 
Omstændigheder,  de  gunstige  ikke  mindre  end  de  ugunstige. 

incleholde  en  Opfordring  til  at  prise  sin  Lykke,  at  man  var 
sluppen  ud  af  en  saa  stor  Fare,  glæde  sig  over,  at  der  idet- 
mindste  for  længere  Tid  Intet  var  at  befrygte  af  Ruslaud, 
og  iøvrigt  i  Erkjendelse  af,  at  en  aktiv  Politik  hverken  kunde 
støtte  sig  til  egne  Kræfter  eller  regne  paa  fremmed  Bi- 
stand, forholde  sig  rolig  og  overlade  til  Fremtiden  at 
give  det  gottorpske  Spørgsmaal  en  endelig  Løsning.  Men 
det  gjorde  Bernstorff  ikke;  tvertimod  fandt  han  i,  hvad  der 
var  skeet,  kun  en  bydende  Opfordring  til  baade  at  ende 
en  Strid,  som  tidligere  eller  sildigere  kunde  udbryde  under 
endnu  mere  mislige  Omstændigheder,  og  tillige  at  bringe 
Danmark  ud  af  den  isolerede  Stilling,  i  hvilken  det  paa 
Grund  af  de  europæiske  Forholds  Forandring  nu  befandt 
sig.  Hans  Maal  vedblev  at  være  det  samme  som  altid,  men 
Tiden  var  kommen  til  at  forandre  Midlerne;  Spørgsmaalet 
var  kun,  hvor  han  skulde  finde  de  rette.  Den  eneste  For- 
deel,  han  ansaae  sig  berettiget  til  at  drage  af  Situationen,  var 
den,  at  han  kunde  give  sig  Tid,  idet  han  ikke  længere  som 
før  dreves  frem  ved  Frygten  for  en  overhængende  Fare. 

Det  var  klart,  at  ingen  Trudsel  og  intet  Tryk  kunde 
tvinge  Rusland.  Skulde  Danmark  nogensinde  opnaae  og  i 
Fremtiden  være  sikker  i  Besiddelsen  af  det  gottorpske  Hol- 
steen,  maatte  det  skee  gjenuem  en  frivillig  Afstaaelse,  og 
Bernstorff  afviste  derfor  uden  Betænkning  de  Raad,  der  i 
første  Øieblik  gaves  ham  af  Haxthausen  om  strax  at  be- 
mægtige sig  Kiel  og  derved  skabe  et  fait  accompli,  som  Ca- 
tharine  ikke  vilde  være  istand  til  at  modsætte  sig  og  som 
„hun  maaskee  endog  vilde  være  glad  ved  at  forefinde"  ^). 
Men  en  saadan  venskabelig  Overeenskomst  vilde  desuden 
fjerne  enhver  Hindring  for  en  almindelig  og  fast  Alliance 
mellem  Danmark  og  Rusland,  der  vare  forenede  med  hin- 
anden baade  ved  dynastiske  Baand  og  ved  fælles  Interesser, 
„saalæuge  Rusland  ikke  vilde  overvælde  Norden"  ^),  og  saa- 
ledes  vilde  den  danske  Regering  altsaa  opnaae  begge  de 
Formaal,  som  Bernstorff'  havde  stillet  sig,  hvis  den  kunde 
komme  til  Enighed  med  Keiseriuden.  Men  var  der  nogen 
Udsigt  dertil? 


•)  Depeche  fra  Haxthausen  af  23  Juli  1763.        «)  Nr.  219. 

Bernstorff  ventede  sig  vel  Intet  af  Catharines  Erkjendtlig- 
hed  for  de  Tjenester,  som  lian  og  Osten  havde  beviist  hende  i 
tidligere  Tid,  men  han  antog,  at  det  kunde  ligge  i  hendes 
Interesse  at  opgive  et  Land,  paa  hvilket  hun  selv  ikke  satte 
Priis  og  hvis  Besiddelse  var  bleven  saa  upopulair  i  Rusland, 
og  paa  samme  Tid  at  styrke  sin  Stilling  ved  en  Alliance 
med  Danmark.  Thi  for  Øieblikket  stod  hun  alene,  baade  i 
og  udenfor  Rusland.  Hvorledes  man  end  bedømte  Peter 
d.  3dies  Fald,  var  og  blev  hendes  Thronbestigelse  en  Usur- 
pation, da  Kronen  burde  være  gaaet  over  til  Storfyrst  Poul 
som  nærmeste  Arving.  Og  hverken  Keiserinde  Elisabeths 
gamle,  eller  Peter  den  3dies  nye  Allierede  havde  nogen 
Grund  til  at  støtte  hende,  tvertimod  maatte  hun  vente,  at 
Frederik  d.  9.åen  og  Ulrikke  Eleonora  vilde  søge  at  hævne 
sig  paa  hende  for  deres  skuffede  Forhaabninger.  Var  det 
ikke  rimeligt,  at  hun  under  disse  Omstændigheder  maatte  sætte 
Priis  paa  at  finde  en  trofast  og  paalidelig  Allieret  i  Danmark  ? 

Kongens  Brev  til  den  nye  Keiserinde  var  meget  venskabe- 
ligt, men  holdt  i  almindelige  Udtryk  ^).  Derimod  modtog  Haxt- 
hausen udførlige  Instructioner  d.  8  September  ^).  Danmark  var 
villig  ikke  blot  til  at  fornye  den  i  1761  udløbne  Alliancetraktat  af 
1746,  men  endog  til  at  love  at  forsvare  Keiserinden  i  Besiddelsen 
af  Thronen  mod  alle  indre  og  ydre  Ar,greb.  Men  en  saa- 
dan  intim  Alliance  forudsatte  Løsningen  af  det  gottorpske 
Spørgsmaal.  Danmark  var  beredt  til  at  bringe  Offre  derfor, 
men  ikke  saa  store  som  forhen,  deels  fordi  Faren  ikke 
længere  var  truende,  deels  fordi  nu  kuu  et  ungt  og  svage- 
ligt Barns  Liv  adskilte  Kongen  fra  Erhvervelsen  af  Holsteen 
i  Henhold  til  den  med  den  svensk-gottorpske  Linie  afsluttede 
Traktat  af  1750.  Alt,  hvad  Danmark  under  disse  Omstændig- 
heder vilde  give,  var  derfor  en  Pengesum,  enten  et  aarligt 
Beløb  af  indtil  200,000  Daler  Cour.  at  betale  til  Storfyrsten 
og  dennes  mandlige  Descendenter,  eller  en  Capital  eengaug 
for  alle  af  indtil  2  Millioner.  Kun  i  yderste  Nødstilfælde 
kunde  man  gaae  ind  paa  at  mageskifte  Holsteen  med  Olden- 
burg og  Delmenhorst,  men  i  saa  Fald  vilde  den  danske  Re- 
garing  ikke  overtage  Mere  end  høist  en  halv  Million  af 
Hypothekgjælden,    som    hvilede   paa   Holsteen,    og  for   Ren- 

1)  No  216.         ■^]  No  219. 

terne  af  Resten  vilde  den  forlange  at  beholde  Domæner  og 
Told  i  de  mageskiftede  Grevskaber  som  Pant.  Men  Initia- 
tivet til  saadanne  Forhandlinger  maatte  udgaae  fra  Keiser- 
inden;  viste  hun  ingen  Tilbøielighed  dertil,  skulde  den  danske 
Gesandt  forholde  sig  rolig. 

Det  var  imidlertid  meget  langt  fra,  at  Catharines  første 
Berøringer  med  Danmark  røbede  nogen  synderlig  Imøde- 
kommen, end  sige  at  hun  skulde  være  villig  til  en  Overeens- 
komst  paa  en  saadan  Basis. 

Efter  Peter  den  Sdies  Død  var  Storfyrst  Poul  bleven 
Landsherre  i  det  gottorpske  Holsteen,  men  han  var  umyndig, 
og  der  skulde  altsaa  indsættes  et  Formynderskab  og  en  Ad- 
ministration. Efter  Rigslovene  og  de  i  det  oldenburgske 
Huus  gjældende  Regler  tilkom  Formynderskabet  Keiserinde- 
Moderen,  medmindre  man  i  hendes  græske  Trosbekjendelse 
vilde  finde  en  Udelukkelsesgrund ;  Administrationen  derimod 
tilfaldt  den  nærmeste  mandlige  Agnat,  i  Forbindelse  med 
Moderen  som  Formynderske  og  Med-Regentinde.  Den  nær- 
meste mandlige  Agnat  til  at  overtage  Administrationen  og 
Medregentskabet  var  i  det  foreliggende  Tilfælde  Adolf  Fre- 
derik af  Sverig,  men  han  havde  overdraget  Kongen  af  Dan- 
mark sin  Ret  ved  den  3die  hemmelige  Artikel  i  Traktaten 
af  1750.  Denne  Traktat  var  imidlertid  aldrig  officielt  med- 
deelt  Rusland,  end  sige  anerkjendt  af  den  ældre  gottorpske 
Linie.  Det  naturligste  under  disse  Omstændigheder  vilde 
have  været,  at  Adolf  Frederik  udstedte  en  Declaration,  hvor- 
ved han  udtrykkelig  overdrog  den  danske  Konge  sin  Ret  i 
det  foreliggende  Tilfælde,  eller  at  han  notificerede  den  rus- 
siske Keiserinde  den  tidligere  Overeenskomst.  Men  saa  megen 
Loyalitet  kunde  den  danske  Regering  ikke  vente  at  finde  hos 
den  svenske  Konge,  der  snarere  ønskede  at  komme  bort 
fra  den  nævnte  Artikel,  og  om  muligt  fra  hele  Traktaten. 
Bernstorfi"  maatte  altsaa  handle  paa  det  engang  givne  Grundlag. 
Sagen  var  vel  ikke  af  afgjørende  Vigtighed,  men  savnede 
dog  heller  ikke  en  vis  Betydning.  Administrationen  gav  den 
danske  Regering  en,  om  end  kun  temporair,  Raadighed  over 
Landet;  døde  Storfyrsten,  uden  at  have  naaet  Myndigheds- 
alderen, var  man  allerede  i  faktisk  Besiddelse  af  det,  og 
endelig  vilde  Kongen  ved  ikke  at  gjøre  Krav  paa  Admini- 
strationen,   næsten    faae   Udseende   af   selv  at  mistvivle  om 

Traktatens  Gyldighed.  Men  paa  den  anden  Side  var  Sagen 
heller  ikke  saa  vigtig,  at  Bernstorff  vilde  sætte  Formeget  paa 
dens  Gjennemførelse.  Fandt  Keiserinden  sig  roligt  deri.  op- 
naaede  den  danske  Regering  den  tilsigtede  Fordeel;  søgte 
hun  ved  Forhandlinger  at  vinde  større  Myndighed  end  der 
egentlig  tilkom  hende,  kunde  disse  Forhandlinger  blive  Ind- 
ledningen til  videregaaende  Overeenskoraster;  optraadte  hun 
endelig  heftigt  og  med  Lidenskab,  kunde  man  give  efter  og 
derved  smigre  hendes  Forfængelighed,  uden  at  det  dog  i 
Grunden  vilde  være  noget  særdeles  stort  Offer,  man  bragte  ^). 
Den  13de  August  gaves  der  Ordre  til  Geheimeraad  Brock- 
dorff  paa  Noer  og  Vicecantsler  Cay  Rantzau  til  at  begive 
sig  til  Kiel  for  at  overtage  Administrationen.  Det  paalagdes 
dem  at  handle  hurtigt  og  eftertrykkeligt,  og  for  at  fjerne 
en  mulig  Modstand  fra  de  hertugelige  Myndigheders  Side, 
var  der  givet  Ordre  til  et  Par  danske  Regimenter  om  at 
nærme  sig  Grændsen,  medens  nogle  Krigsskibe  lagde  sig  ved 
Friederichsort.  Af  Hensyn  til  Keiserinden  skulde  Commis- 
sairerne  dog  ikke  tage  Autoriteterne  i  Eed,  før  disse  tillige 
kunde  aflægge  Eden  til  hende  som  Medregentinde.  Saaledes 
foregik  da  Besiddelsestagelsen  uden  Forstyrrelse  den  19de 
og  20de  August.  ^) 

I  Petersborg  var  Opfatningen  af  dette  Anliggende  der- 
imod en  ganske  anden.  I  det  Hele  havde  Bernstorff  i  sine 
Overveielser  over,  hvad  han  kunde  vente  sig  af  den  nye 
Keiserinde,  ikke  taget  tilstrækkeligt  Hensyn  til  to  Faktorer. 
Den  ene  var  hendes  stærke  Forfængelighed  og  Selvtillid,  der 
ikke  lod  hende  see  sin  Stilling  i  dens  hele  Mislighed,  den 
anden  var  hendes  rigtige  Følelse  af,  at  hun  fremfor  Alt 
maatte  undgaae,  hvad  der  kunde  see  ud  som  en  Ydmygelse  for 
Rusland.  Han  havde  derfor  gjort  sig  altfor  store  Forvent- 
ninger baade  i  Henseende  til  Hovedsagen,  en  endelig  og  al- 
mindelig Alliance  med  Rusland,  og  til  det  nærmest  fore- 
liggende Spørgsmaal,  Administrationssagen.  Han  skulde 
snart  komme  til  en  rigtigere  Erkjendelse  af,  at  Alt  ikke 
vilde  gaae  saa  let,  som  han  først  havde  tænkt  sig  det.  Keiser- 
inden gav  et  meget  irriteret  Svar  paa  den  danske  Regerings 
Forklaringer  3),  og  Sagen  vilde  have  kunnet  blive  meget  al- 
vorlig,  dersom    ikke  Bernstorff  havde  bevaret  sin   Rolighed. 

1)  No  220.         2;  No  218.        ^)  No  222,  Note  2. 

Det  var  øiensynligt,  at  selv  om  det  lykkedes  ved  Forhand- 
linger at  bringe  Keiserinden  til  at  erkjende  Berettigelsen  af 
den  danske  Konges  Fordring,  vilde  et  Regentskab  i  Fællesskab 
dog  kun  blive  en  uafbrudt  Række  af  Conflikter,  som  maatte 
finde  deres  endelige  Afgjørelse  ved  Hofraadet  i  Wien,  og 
dette  „havde  allerede  i  mange  Aar  ophørt  med  at  være  noget 
Organ  for  Retfærdigheden,  idet  det  udelukkende  var  et  po- 
litisk Redskab  i  Østrigs  Haand."  Men  dette  var  ikke  det 
eneste  Middel,  som  Kaunitz  sikkert  vilde  benytte  til  paa  Dan- 
marks Bekostning  at  gjøre  sig  behagelig  for  Catharine,  thi 
det  hørte  til  Keiserens  Prærogativer  at  tilstaae  veniam  æta- 
tis,  og  saasnart  hun  forlangte  det,  vilde  Storfyrsten  vistnok 
blive  erklæret  fuldmyndig,  hvorved  naturligvis  Kongens  Ad- 
ministration retlig  var  til  Ende.  Saaledes  kunde  Virkningen 
let  blive  først  en  Række  af  bittre  Stridigheder,  der  vilde 
blive  afgjorte  mod  Danmark,  og  senere  et  spændt  Forhold 
til  Keiserinden,  medens  Storfyrsten  opvoxede  i  det  tradi- 
tionelle Had  til  den  kongelige  Linie.  Hertil  kom  endelig, 
at  Keiserinden  ad  forskjellige  Veie  lod  sig  iorstaae  med,  at 
hun  nok  vilde  være  villig  til  at  afgjøre  det  gottorpske  Spørgs- 
maal  og  forbinde  sig  med  Danmark,  men  at  den  absolute 
Betingelse  derfor  var,  at  man  ikke  lagde  Hindringer  iveien 
for  Udøvelsen  af  hendes  moderlige  Rettigheder^).  Bernstorff 
betænkte  sig  derfor  ikke  paa  at  give  efter,  men  naturligviis 
med  Bevarelse  af  Kongens  Værdighed.  Han  forlangte  alt- 
saa.  at  Keiserinden  skulde  optage  Kongens  Eftergivenhed  i 
samme  Aand  som  den  var  viist,  og  indtil  en  tilfredsstillende 
Erklæring  derom  var  givet,  vilde  han,  i  fornødent  Fald  ved 
Vaabenmagt,  støtte  de  danske  Commissairer  i  Kiel.  ^)  Paa 
denne  Basis  ordnedes  Sagen,  den  7  og  10  Oktober  afgik  de 
nye  Instructioner  til  Haxthausen,  og  da  Keiserinden  sva- 
rede paa  passende  Maade,  tillagdes  der  d.  24  December 
Brockdortf  og  Rantzau  Ordre  til  at  nedlægge  Administra- 
tionen og  forlade  Kiel. 

Denne  Conflikt  havde  givet  Bernstorff  Leilighed  til  „at 
see  ned  paa  Bunden  af  Keiserindens  Politik  og  hendes  Fø- 
lelser for  Kongen,  og  denne  Opdagelse  skulde  han  vel  vide  at 

')  No.  222,  Note  1,  og  Keiserindens  Brev  til  Munnich  af  17  Oc- 
tober  1762  i  det  russiske  historiske  Selskabs  Skrifter,  VII,  pag.  165—67. 
«)  No.  221,  222,  223,  227. 

gjøre  sig  nyttig."  Han  siger  paa  denne  Tid  om  hende.  .,at 
han  „ikke  er  ligesaa  overtydet  om  hendes  Klogskab,  Aands- 
modenhed  og  Fasthed,  som  han  er  det  om  hendes  levende 
og  glimrende  Aand,"  og  vel  erkjender  han  hendes  „Virksom- 
hed og  Lyst  til  Berømmelse",  men  han  fremhæver  ved  Siden 
deraf  hendes  „Herskesyge,  Forfængelighed  og  Lunefuldhed." 
Han  forudseer  endelig,  at  hun  vil  forsøge  paa  store  Ting, 
thi  allerede  nu,  da  hendes  Stilling  er  saa  usikker  og  da  alle 
Andre  kun  vilde  have  deres  Opmærksomhed  henvendt  paa  at 
styrke  den,  lægger  hun  vidtskuende  Planer.  Han  antager 
imidlertid,  at  hun  for  det  Første  vil  være  optaget  med  at 
forbedre  sit  Eiges  indre  Tilstand,  og  kun  ved  behændigt  at 
blande  sig  i  Nabolandenes  Anliggender  vil  søge  at  vinde  et 
Herredømme  over  dem,  men  senere  vilde  hendes  Optræden 
kunne  blive  mere  aktiv.  Hans  Slutning  er  derfor,  at  hun 
er  en  meget  farlig  Personlighed,  med  hvem  man  omhyggeligt 
maa  holde  Øie.  *)  Hvad  hendes  Følelser  mod  Daninark  an- 
gaaer,  troer  han,  at  de  ikke  ere  synderlig  forskjellige  fra 
dem,  som  Peter  den  3die  havde  næret,  og  han  mistvivler 
om,  at  hun  nogensinde  vil  indvilge  i  en  Afstaaelse  af  Hol- 
steen.  ^)  Men  ved  Siden  af  denne  mistrøstige  Opfatning  har 
Bernstorff  dog  tillige  en  Følelse  af,  at  „Keiserindens  Til- 
bøieligheder,  de  første  Virkninger  af  hendes  Lidenskaber, 
kunne  være  underkastede  mange  Omvexlinger,"  ^)  og  han 
trøster  sig  med,  at  „trods  alle  Lidenskaber  og  Fordomme, 
vil  Danmark  dog  altid  vedblive  at  være  Ruslands  naturlige 
allierede,  medens  Sverig  aldrig  vil  være  det.  ^)  Foreløbig 
var  der  imidlertid  Intet  at  vente,  og  Haxthausen  fik  derfor 
Ordre  til  ikke  at  indlade  sig  dybere  med  den  russiske  Re- 
gering, og  da  han  kaldtes  tilbage,  deels  fordi  han  ikke  var 
Posten  ret  voxen  og  deels  fordi  Catharine  ikke  ønskede  at 
beholde  de  Gesandter,  der  havde  været  Vidner  til  Regerings- 
forandringen,  sendtes  ikke  Asseburg,  hvem  Bernstorff  havde 
designeret  for  det  Tilfælde,  at  der  var  nogen  Udsigt  til  For- 
handlinger, men  Osten  vendte  tilbage  til  Petersborg,  efter 
at  man  havde  faaet  Sikkerhed  for,  at  det  ikke  vilde  være 
Keiserinden  ubehageligt  at  modtage  sin  tidligere  Fortrolige.  ^) 

M  No.  225,  230  og  233.  -)  Depeche  til  Schack  af  27  Nov.,  til 
Haxthausen  af  25  Dec.  1762,  til  Osten  af  11  Jan.  og  7  April  1763. 
3)  No.  225,  2.33.  «)  No.  228,  233.  5)  Ostens  Gesandtskaber,  1.  c,  pag.  551— 52- 


246 

Imidlertid  nærmede  Krigen  i  Europa  sig  sin  Slutning, 
thi  alle  Parter  følte  Trang  til  Fred.  Den  3  November  1762 
undertegnedes  Fredspræiiminairerne  i  Fontainebleau  mellem 
England  og  Frankrig,  og  den  10  Februar  1763  sluttedes  den 
endelige  Fred  i  Paris.  Mellem  Østrig  og  Preussen  aabne- 
des  Fredsforhandlingerne  i  Hubertsburg  den  30  December 
1762,  og  den  15  Februar  1763  underskreves  Freden.  Saa- 
ledes  adskiltes  atter  ved  Fredslutningen  de  to  Krige,  som 
under  Førelsen  tildeels  havde  været  sammenblandede.  Øst- 
rigs og  Preussens  respektive  Forbundne  deeltoge  ikke  paa 
anden  Maade  i  Fredstraktaten  end  at  det  i  Artikel  20  siges, 
at  den  tillige  gj ælder  for  dem  og  at  de  særlig  skulle  næv- 
nes i  en  separat  Akt.  Da  den  franske  Regering  gjorde 
Forslag  i  Kjøbenhavn  om,  at  ved  denne  Leilighed  ogsaa 
Danmark  skulde  opføres  som  Østrigs  Allierede  sammen  med 
Frankrig,  afslog  den  danske  Regering  dette,  fordi  Østrig 
havde  viist  alt  Andet  end  Venskab  mod  Danmark  og  fordi 
dette  Land  ikke  havde  deeltaget  i  Krigen  og  derfor  heller 
ikke  ønskede  at  optages  i  Freden  og  paatage  sig  de  For- 
pligtelser, som  kunde  hidledes  af  en  saadan  Deeltagelse  ^). 

Tiden  var  nu  kommet,  da  det  blev  muligt  for  de  enkelte 
Stater  at  see  lidt  længere  ud  i  Fremtiden  og  at  beskjæftige 
sig  med  andre  Interesser  end  dem,  som  angik  Øieblikket. 
Bernstorff  meente ,  at  det  fremfor  Alt  kom  an  paa ,  at  man 
i  Europa  havde  sin  Opmærksomhed  rettet  paa  Rusland  og 
dets  nye  Souverain,  og  Catharines  forskjellige  Regerings- 
handlinger  havde  kun  tjent  til  at  bestyrke  det  Indtryk,  som 
den  holsteenske  Admiuistrationssag  havde  gjort  paa  ham. 
Overalt  viste  hun  Herskesyge  og  Lyst  til  at  indblande  sig 
og  vinde  Indflydelse.  Hendes  overraskende  Opfordring  til 
Østrig  og  Preussen  i  August  1762  om  strax  at  rømme  Sach- 
sen, og  hendes  paatrængende  Tilbud  om  at  mægle  Freden 
mellem  de  to  Stater^)  vare  gaaet  upaaagtet  hen,  men  nu 
havde  hun  besat  Kurland,  hvor  hun  vilde  indsætte  Biron 
som  russisk  Vasal,  hun  understøttede  aabent  det  oprørske 
Parti  i  Polen,  og  hun  indlod  sig  i  hemmelige  Forhandlinger 
med  Hoffet  i  Stockholm,  som  muligvis  overdreves  af  Rygtet, 

')  Nr.  232.        2,  Schåfer  II,    b,    pag.    661—663,    697,    cfr.  Nr.  225, 
og  Beaulieu-Marconnay:    „der  Hubertsburger  Friede",  pag.  175—184. 

men  som  i  alt  Fald  vilde  tjene  til  at  begunstige  Dronning 
Ulrikke  Eleonoras  Planer  om  en  Udvidelse  af  den  kongelige 
Magt^).  Alt  dette  havde  aabenbart  til  Formaal  at  befæste 
den  russiske  Indflydelse  i  de  to  Nabolande.  Sverig  og  Polen, 
for  senere  derfra  at  udstrække  den  over  Tydskland  og  det 
øvrige  Norden. 

Det  var  denne  Plan,  Bernstorff  itide  vilde  hindre  ved 
en  Forstaaelse  mellem  de  andre  Magter.  Han  kunde  imid- 
lertid ikke  dertil  regne  paa  Preussen  eller  England,  thi 
medens  den  sidste  Stat  var  altfor  optaget  af  indre  Parti- 
stridigheder og  desuden  ved  sine  Handels -Interesser  var 
bundet  til  Rusland  ^),  antoges  Preussen  at  nære  Planer  mod 
Polen,  til  hvis  Gjennemførelse  Ruslands  Venskab  var  nød- 
vendigt. Forholdet  mellem  Catharine  d.  2den  og  Frederik 
d.  2den  havde  allerede  antaget  en  fortrolig  Charakteer. 
Keiserinden  havde  strax  stadfæstet  Freden  af  5  Mai  1762  3), 
og  om  hun  end  ikke  havde  ratificeret  Alliance-Traktaten  af 
19  Juni'^),  var  det  dog  ikke  usandsynligt,  at  man  kunde 
komme  overeens  om  en  anden,  da  Interesserne  mødtes  i  det 
polske  Spørgsmaal,  og  Rygtet  berettede  allerede  om,  at 
Souverænitetens  Indførelse  i  Sverig  skulde  betales  Preussen 
med  en  Afstaaelse  af  Pommern,  til  Gjengjæld  for  hvilken 
Provinds  Sverig  skulde  have  Norge.  Saaledes  var  Bernstorff 
altsaa  paany  henviist  til  Frankrig  og  Østrig.  Saalænge  Eli- 
sabeth levede,  havde  der  bestaaet  et  eiendommeligt  fortroligt 
Forhold  mellem  hende  og  Ludvig  d.  15de,  som  imidlertid 
mere  hvilede  paa  Erindriugen  om  en  Tid,  da  der  var  Tale 
om  et  Ægteskab  mellem  dem,  end  paa  politiske  Hensyn^). 
Under  Peter  d.  3die  var  Forholdet  blevet  næsten  fjendtligt, 
og  den  Hengivenhed,  som  Catharine  tidligere  havde  viist 
Frankrig,  afløstes  snart  efter  hendes  Thronbestigelse  af  alt 
Andet  end  venlige  Følelser.  Skylden  derfor  laae  maaskee 
væsentligst  hos  Ludvig  d.  15de,  der  saarede  Keiserindens  For- 
fængelighed ved  at  afslaae  hendes  Anmodning  til  ham  om 
at    fortsætte   med  hende  den  private   Correspondance,    han 


^)  Nr.  228,  cfr.  Ostens  Gesandtskaber,  1.  c,  pag.  558—59.  ^)  Det 
var  nylig  endog  blevet  tilladt  et  Antal  russiske  Officerer  at  lære  Søvæsenet 
paa  den  engelske  Flaade.  ')  Schafer  II,  b,  pag.  513.  *)  Ibid., 
pag.  492.  ')  Om  dette  Forhold  kan  henvises  til  „Louis  XV  et  Elisa- 
beth de  Russie",  par  Albert  Vandal. 

havde  imderlioldt  med  Elisabeth,  og  ved  at  gjøre  Vanske- 
ligheder ved  at  anerkjende  Keiserindetitlen  ^).  Dertil  kom, 
at  Kongen  altid  fulgte  Polens  Skjæbne  med  stor  Interesse, 
og  at  „det  var  hans  Politik  saavidt  muligt  at  holde  Rusland 
udenfor  Europas  Anliggender,  hvorfor  der  heller  ikke  kunde 
være  Tale  for  ham  om  at  indlade  sig  paa  nogen  Forbindelse 
med  dette  Land". 2)  Hvad  Østrig  angik,  syntes  dets  For- 
bindelse med  det  sachsiske  Huus  og  Ruslands  Venskab  med 
Preussen  at  være  tilstrækkelige  Grunde  til.  at  det  med  Mis- 
tro maatte  følge  Keiserindens  Politik. 

Bernstorff  henvendte  sig  først  til  Frankrig,  hvor  han 
sikkrest  haabede  at  finde  en  Støtte  „for  de  Magter,  der 
havde  vidst  at  bevare  deres  Uafhængighed  og  ikke  at  under- 
kaste sig  det  moskovitiske  Aag".^)  Foreløbig  var  det  imid- 
lertid kun  hans  Mening,  at  man  med  Opmærksomhed  skulde 
følge  den  russiske  Politik  og  indbyrdes  meddele  hinanden 
sine  Iagttagelser,  men  dog  tillige  være  beredt  til,  saasnart 
det  behøvedes,  at  forene  sig  til  en  fælles  Optræden.  ^)  Den 
franske  Udenrigsminister,  Hertugen  af  Praslin,  gik  tilsyne- 
ladende med  Iver  ind  paa  den  danske  Regerings  Forslag,  og 
i  nogen  Tid  meddeelte  Bernstorff  troligt  sine  Iagttagelser 
og  sine  Anskuelser  i  Paris.  ^)  Men  det  viste  sig  snart  for 
lians  opmærksomme  Øie,  at  den  franske  Regering  var  og 
blev  slap  og  at  den  ikke  længere  fastholdt  sin  traditionnelle 
Politik  i  Norden.  Endnu  mere  utilfredsstillende  var  den 
Modtagelse,  Bernstorff  mødte  i  Wien.  Kaunitz  var  villig 
nok  til  at  drage  Fordeel  af  det  danske  Diplomaties  Obser- 
vationer, men  uden  at  gjøre  Gjengjæld,  og  i  alt  Fald  var 
det  tydeligt,  at  hans  Ængstelighed  og  Underdanighed  lige- 
overfor Rusland  altid  vilde  hindre  ham  fra  med  Bestemthed 
at  træde  op  mod  Keiserindens  Politik. '')  Han  gav  et  prak- 
tisk Bevis  herpaa  ved  end  ikke  at  turde  anerkjende  det  lii- 
beckske  Coadjutorvalg,  uagtet  Danmark  forpligtede  sig  til 
for  det  Første  at  holde  den  keiserlige  Anerkjendelse  hem- 
melig.    Efter   denne  Erfaring  trak  Bernstorff  sig  tilbage  og 

1)  Nr.  228  og  FJassan,  VI,  pag.  352  sqq,,  530  sqq.  ^-j  Ludvig  d. 
15des  Depecher  til  Breteuil  af  9  Febr.  og  10  Sept.  1762  i  Bontaric: 
Correspondance  secréte,  II,  pag.  110,  271  sqq,  279  sqq.  ^)  Depeche 
til  Schack  af  23  April  1763.  ")  Nr.  230.  *)  Nr.  234,  237.  «)  Nr. 
235,  240. 

erklærede  i  Paris,  at  han  ..ikke  kunde  ansee  den  Magt  som 
nogen  Ven  af  Danmark,  der  i  den  Grad  sluttede  sig  til 
Rusland  som  den  østrigske  Regering  gjorde  det".^) 

Saaledes  stode  altsaa  Sagerne,  da  man  i  Efteraaret 
1763  modtog  Efterretning  i  Stockholm  om,  at  Rusland  skulde 
drage  Tropper  sammen  paa  den  finske  Grændse,  og  da  paa 
samme  Tid  det  svenske  Hof  ivrigt  arbeidede  paa  at  faae 
Rigsdagen  strax  sammenkaldt,  troedes  det  almindeligt,  at 
det  var  en  mellem  Keiserinden  og  Dronningen  aftalt  Plan, 
at  saasnart  Rigsdagen  var  sammentraadt,  skulde  et  Indfald 
i  Finland  give  Stødet  til  en  Rigsdagsbeslutning ,  som  over- 
drog Kongen  Enevældet.  Skeete  dette,  vilde  Sverig  være 
bragt  i  den  største  Afhængighed  af  Rusland,  thi  indført  ved 
russisk  Tvang,  vilde  Kongemagten  kun  kunne  holde  sig  ved 
Keiserindens  fortsatte  Understøttelse.  Var  det  nu  ligeledes 
sandt,  hvad  Rygtet  allerede  længe  havde  fortalt  om  Planer 
mellem  Keiserinden,  Frederik  d.  2den  og  Dronningen  om.  at 
Pommern  skulde  gives  Preussen,  mod  at  Norge  forenedes 
med  Sverig,  vilde  Danmark  snart  kunne  finde  sig  angrebet 
af  Sverigs  og  Ruslands  forenede  Magt.  Allerede  længe  havde 
Bernstorff  forudseet  noget  Saadant,  og  d.  5  Marts  1763  havde 
han  spurgt  Schack,  hvor  stor  en  Flaade  og  Hær  Sverig 
vilde  kunne  bringe  paa  Benene,  „dersom  det  lykkedes  Fjen- 
derne af  Nordens  Rolighed  ved  deres  Kunstgreb  at  ophidse 
eller  tvinge  dette  Land  til  noget  Foretagende  mod  Danmark 
eller  mod  Novge".  Selv  om  Faren  ikke  var  saa  overhæn- 
gende og  Keiiierinden  ikke  i  Virkeligheden  tænkte  paa  Ind- 
førelsen af  et  Enevælde  i  Sverig,  som  i  alt  Fald  i  Tidens 
Løb  vel  kunde  vende  sig  mod  Rusland,  men  lod  sig  nøie 
med  at  ville  ophæve  de  Baand,  som  i  1756  vare  lagte  paa 
Kongemagten,  eller  arbeidede  paa  en  dynastisk  Forbindelse 
ved  Adoptionen  af  en  svensk  Prinds  til  eventuel  Thronarviug 
i  Rusland,  hvis  Storfyrsten  døde,  eller  ved  et  Ægteskab 
mellem  ham  og  en  svensk  Prindsesse,  hvad  der  ogsaa  taltes 
om,  var  Faren  ikke  mindre  stor  for  Danmark  i  Fremtiden.  ^) 

Hvorfra  skulde  Hjælpen  komme  mod  saadanne  Planer, 
hvis   de   virkelig   existerede?     Næppe   fra  Frankrig,    som   af 


')  Depeche   til  Wedel-Frijs  af  1.3  August  1763.         ^)  Nr.  225,  226, 
228,  242. 

Misfornøielse  med,  at  Sverig  havde  sluttet  Separatfreden  i 
Hamburg,  ikke  blot  havde  inddraget  sine  traktatmæssige 
Subsidier,  men  endog  nægtede  at  betale  Restancerne  fra 
tidligere  Forfaldsterminer,  og  hvis  trettenaarige  Ambassadør 
i  Sverig.  d'Havrincourt.  i  October  1762  havde  forladt  Stock- 
holm, foreløbig  uden  at  afløses.  Hos  det  herskende  Parti  i 
Sverig  fandt  Bernstorff,  med  Undtagelse  af  Scheffer,  „liden 
Fasthed  og  endnu  mindre  Erkjendtlighed,  et  afgjort  Hang 
til  Skinsyge  og  til  Mistro,  en  feig  Tilbøielighed  til  at  tale 
Hadets  gamle  Sprog  og  til  mod  egen  Erfaring  og  egen  Over- 
bevisning ved  et  saa  uværdigt  Middel  at  smigre  en  slet  og 
forvildet  offentlig  Mening".  ^)  Endelig  kj endte  han  Penge- 
nes Magt  og  hvor  farlig  for  Friheden  denne  Fristelse  kunde 
være,  og  d.  23  April  1764  havde  han  skrevet  til  Schack: 
„Sverig  er  fortabt,  saavidt  en  stor  Stat  kan  være  det.  der- 
som Corruptionen  vedbliver  at  være  mægtigere  end  Dyden 
og  den  private  Fordeel  vinder  Overvægten  over  Statens 
Interesse".  Ikke  desto  mindre  betænkte  han  sig  ikke,  da 
Scheffer  henvendte  det  Spørgsmaal  til  ham,  hvorvidt  Sverig 
kunde  haabe  paa  Hjælp  fra  Danmark  i  Tilfælde  af  et  russisk 
Angreb.  Han  erklærede  strax,  at  „Danmarks  og  Sverigs 
Interesser  vare  uadskillelige"  og  at  „Lovenes  og  Frihedens 
Forsvarere  i  Sverig  skulde  i  den  danske  Konge  tinde  en 
standhaftig  og  trofast  Ven  og  Støtte,  hvem  Intet  kunde  af- 
vende fra  at  dele  Sverigs  Skjæbne  og  som  altid  vilde  være 
rede  til  at  aftale  sine  Foranstaltninger  og  Skridt  raed 
dem".^)  Den  danske  Regering  var  beredt  til  om  fornødent 
at  vove  det  Yderste  til  Sverigs  Forsvar,  overbevist  om,  „at 
det  skulde  falde  vanskeligt  for  Rusland  at  underkue  saa 
tappre  Folk  som  dem.  der  beboe  denne  Deel  af  Europa". 
Scheffer  fattede  Mod  ved  dette  tillidsfulde  Sprog,  og  det 
varede  heller  ikke  længe,  før  Situationen  viste  Tegn  til  at 
iorbedre  sig.  Tildeels  paa  Bernstorffs  indtrængende  Fore- 
stillinger bestemte  Frankrig  sig  til  igjeu  at  uuderstøtte  For- 
fatningspartiet,  navnlig  ved  at  gjenoptage  Betalingen  af  Sub- 


>)  Nr.  217,  224.  225,  226.  Om  Ekeblad  lyder  dog  Dommen  senere 
mildere,  see  Nr.  336.  '^)  Nr.  242,  Malmstrøm,  V,  pag.  251—252. 
Tengberg:  „Om  Keiserinnan  Catharina  II's  åsyftade  stora  uordiska 
Alliance",  pag.  18—22. 

sidier^),  derved  faldt  Spørgsmaalet  om  Sammenkaldelsen  af 
en  overordentlig  Rigsdag  foreløbig  bort,  og  endelig  kom 
August  d.  3die  af  Polens  Død  d.  5  October  1763  meget  be- 
leiligt  for  at  give  Keiserindens  Virksomhed strang  en  anden 
Retning.  Bernstorff  anede,  at  denne  sidste  Begivenhed  kunde 
blive  afgjørende,  men  fastholdt  hun  desuagtet  sine  Planer 
mod  Sverig,  vilde  „en  grusom  Krig  i  Norden  blive  den  uund- 
gaaelige  Følge  deraf",  thi  „Danmark  vilde  forene  sin  Skjæbne 
med  Sverigs".^) 

Saaledes  gav  Stillingen  i  Slutningen  af  1763  Anledning 
til  meget  alvorlige  Bekymringer  og  den  syntes  ikke  synderlig 
bedre  end  i  Begyndelsen  af  det  foregaaende  Aar,  kun  med 
den  Forskjel,  at  det  ikke  længere  var  Danmark  men  der- 
imod Sverig,  som  direkte  truedes.  Nu  som  dengang  var  det 
Rusland,  hvorfra  Faren  kom,  medens  Preussens  Holdning 
idetmindste  var  tvivlsom,  Bernstorif  havde  haabet,  at  Frede- 
rik d.  2den  efter  de  Erfaringer,  han  havde  gjort  i  Syvaars- 
krigen,  og  efterat  han  ved  Freden  var  bleven  Herre  over 
sine  Beslutninger,  vilde  indsee,  at  det  ligesaa  lidet  laae  i 
Preussens  Interesse,  at  Rusland  herskede  i  Sverig  som  i 
Holsteen,  og  da  Diede  v.  Fiirstenstein  sendtes  til  Berlin  som 
dansk  Gesandt,  medbragte  han  Instruxer,  der  gik  ud  fra 
den  Forudsætning,  at  en  Samvirken  mellem  det  danske  og 
det  preussiske  Hof  nu  maatte  være  mulig.  ^)  Men  om  end 
de  preussiske  Ministres  Forsikkriuger  skulde  synes  at  fjerne 
enhver  Mistanke  om,  at  Preussen  vilde  begunstige  et  Ene- 
vælde i  Sverige),  turde  man  dog  ikke  stole  derpaa,  og  hvad 
der  i  alt  Fald  ikke  kunde  betvivles,  var,  at  Frederik  d.  2dens 
Forhold  til  det  danske  Hof  vedblev  at  bevare  den  samme 
uvenlige  Characteer  som  før,  hans  Repræsentant,  Hr.  v. 
Borcke,  lagde  ikke  Dølgsmaal  paa  sit  fjendtlige  Sindelag 
mod  den  danske  Regering  og  særlig  mod  Bernstorff,  og 
Preussen  gjenoptog  sine  umulige  Fordringer  om  de  pommer- 
ske Stæders  formeentlige  Toldfrihed  i  Sundet.^)  I  1763  lige- 
saa vel   som  i   1762   viste  Frankrig   sig   som  en  upaalidelig 


')  Bernstorfis  Depecher  til  Gleichen  af  24  September,  5  og  12 
November  1763,  cfr.  Malmstrøm,  V,  pag.  245—46.  «)  Depeche  til 
Gleichen  af  5  Nov.  1763.  Cfr.  i  det  Hele  Ostens  Gesandtskaber,  1.  c, 
pag.  615—17.        ')  Nr.  241.        '*)  Nr.  242  Note.        *)  Nr.  239  cfr.  Nr.  30. 

Allieret.  Da  Bernstorffs  Forsøg  paa  at  bringe  et  betryg- 
gende Forbund  tilveie  mod  Rusland  idetmindste  foreløbig 
var  strandet,  var  han  vendt  tilbage  til  Frankrig  i  det  Haab, 
at  man  dog  der  maaskee  efterhaanden  vilde  indsee  Nødven- 
digheden af  ikke  at  opgive  Norden  i),  og  for  at  sikkre  sig 
en  let  Adgang  til  Choiseul.  havde  han  valgt  dennes  Protegé 
Gleichen  til  Gesandt  i  Paris  2)  istedetfor  Wedel-Frijs,  hvis 
Personlighed  og  politiske  Sympathier  han  tildeels  tilskrev 
den  Mangel  paa  Interesse,  som  det  franske  Cabinet  havde 
viist  Danmark  i  1762.  Men  hans  Forhaabninger  skuffedes, 
og  Frankrig  var  ligesaa  lidt  beredt  til  med  Eftertryk  at 
forsvare  Sverig,  som  det  havde  været  det,  da  Danmark 
trængte  til  dets  Hjælp.  For  at  Ligheden  skulde  være  fuld- 
kommen, var  det  ogsaa  dennegang  et  Spørgsmaal  om  Beta- 
lingen af  resterende  Subsidier,  der  gav  Bernstorff  Maale- 
stokken  for,  hvad  man  kunde  vente  sig  af  det  franske 
Cabinet.  =^) 

Men  hvad  der  var  forskjelligt,  var  Danmarks  og  Sverigs 
respective  Stilling.  Da  Danmark  i  1762  var  direkte  angre- 
bet ,  saae  Sverig  roligt  til ,  ikke  uden  en  hemmelig  Glæde 
over  den  Fare,  hvorfor  Nabolandet  var  udsat,  thi  den  med- 
fødte nationale  Skinsyge  var  stærkere  end  Følelsen  af,  at 
naar  Danmark  først  var  bleven  en  russisk  Vasalstat,  var 
ogsaa  Sverigs  Skjæbne  uigjenkaldelig  afgjort.  Nu  derimod, 
da  det  nærmest  var  Sverig  det  gjældte,  var  Bernstorff  ikke 
et  Øieblik  i  Tvivl  om.  at  Danmark  forsvarede  sig  selv,  naar 
det  vovede  det  Yderste  for  at  afværge  Sverigs  Underkuelse, 
og  han  fulgte  denne  sin  Overbevisning,  uanseet  at  neppe 
Noget  vilde  være  mindre  populært  i  Danmark  end  at  ud- 
sætte Landet,  der  nylig  var  undsluppen  en  Krig,  for  en 
ny  for  Sverigs  Skyld. 

XVL 

Afgjørende  Vending   i    den  danske  Politik  og  Alliancen 
med  Rusland. 

Fastere  Plan  i  den  russiske  Politik  og  Panins  Overtagelse  af 
Ledelsen.     Tilnærmelse   til  Danmark  ved  Forslag  om  en  Fornyelse  af 

')  Nr.  207,  224  og  236.  *)  Nr.  236.  Correspondance  etc,  pag. 
32,  228—234,  cfr.  P.  Grimblot:  „Souvenirs  du  baron  de  Gleichen". 
«)  Nr.  245. 

Alliance-Traktaten  af  10  Juni  1746,  og  um  fælles  Optræden  i  de  sven- 
ske Anliggender  samt  ved  det  polske  Kongevalg.  Forsvarsforbund 
mellem  Danmark  og  Rusland  af  11  Marts  1765.  Fordelene  deraf  med 
Hensyn  til  det  holsteenske  Spørgsmaal  og  de  svenske  Anliggender. 
Prisen,  som  Danmark  gav  derfor.  Den  danske  Regerings  diplomatiske 
Selvstændighed.  Dens  Holdning  i  det  polske  Spørgsmaal.  Forholdet 
til  andre  Magter,  særlig  Frankrig. 

Ligesom  i  1762  kom  Frelsen  ogsaa  dennegang  ved  en 
pludselig  Forandring  i  Rusland  selv.  Bernstorff  havde  ikke 
taget  feil,  naar  han  havde  havt  en  instinktmæssig  Fornem- 
melse af,  at  Keiserindens  hidtidige  Handlinger  ikke  egentlig 
vare  grundede  i  nogen  bestemt  politisk  Plan,  men  væsentlig 
kun  havde  været  fremkaldte  ved  den  Trang,  hun  følte,  til 
at  gjøre  Noget  og  spille  en  Rolle,  og  at  hun  i  Virkeligheden 
endnu  famlede  i  Valget  baade  af  sin  Politik  og  af  den 
Mand,  hvem  han  vilde  betroe  dens  Ledelse. 

Denne  Usikkerhed  begyndte  i  Efteraaret  1763  at  op- 
høre, og  under  Begivenhedernes  Tryk  antog  den  russiske 
Politik  fra  nu  af  efterhaanden  en  stedse  bestemtere  og  for 
Danmark  i  det  Hele  gunstig  Characteer.  Efter  udførlige 
Overlægninger  i  Statsraadet  i  Begyndelsen  af  September  be- 
stemte Keiserinden  sig  nemlig  paa  sine  Ministres  og  navnlig 
Bestouchews  indtrængende  Forestillinger  til  at  opretholde 
den  frie  Forfatning  i  Sverig  og  tillige  til  at  nærme  sig  Dan- 
mark ved  at  fornye  den  udløbne  Alliance-Traktat  af  10  Juni 
1746  samt  ved  at  aftale  en  fælles  Optræden  i  de  svenske 
Anliggender.  Neppe  var  denne  vigtige  Beslutning  bleven 
tagen,  da  August  d.  3dies  Død  den  5  October  gav  den  rus- 
siske Udenrigspolitik  en  yderligere  afgjørende  Vending.  Ikke 
mindre  af  personlige  end  af  politiske  Grunde  var  Keiser- 
inden bestemt  paa  at  sætte  Poniatowsky  paa  Polens  ledige 
Throne,  og  ligesom  der  her  aabnede  sig  en  vid  Mark  for 
hendes  Virksomhedslyst,  saaledes  medførte  denne  Beslutning 
ogsaa  Nødvendigheden  af  en  nærmere  Tilslutning  til  Preus- 
sen, paa  samme  Tid  som  den  forøgede  Fjernelsen  fra  Frank- 
rig og  Østrig.  Endelig  afgjordes  ogsaa  ved  denne  Leilighed 
Rivaliteten  mellem  Bestouchew  og  Panin  til  denne  Sidstes 
Fordeel.  Alle  disse  Omstændigheder  vare  Fordele  for  Dan- 
mark. Forbindelsen  mellem  Rusland  og  Preussen  vilde  tjene 
til    at    sikkre    Freden    i    Norden,    saasnart    Tanken    om    en 

Regeringsforandring  i  Sverig  var  opgivet.  Keiserindens  Be- 
stræbelse for  at  udelukke  Frankrig  fra  dets  tidligere  Ind- 
flydelse i  de  skandinaviske  Riger  forøgede  Vigtigheden  for 
hende  af  den  danske  Alliance,  og  om  end  Bestouchew  altid 
havde  været  gunstig  for  Danmark,  var  han  dog  saa  upaa- 
lidelig,  at  hans  Fjernelse  ikke  var  noget  Tab.  Panin  havde 
rigtignok  fra  den  Tid,  han  havde  beklædt  Gesandtskabs- 
posten  i  Sverig,  som  han  1760  ombyttede  med  Overhov- 
mesterposten  hos  Storfyrst  Poul,  bevaret  en  personlig  Hen- 
givenhed for  Ulrike  Eleonora,  og  han  antoges  derfor  i  Be- 
gyndelsen ikke  at  være  utilbøielig  til  at  begunstige  hendes 
politiske  Planer,  men  han  havde  efterhaanden  ladet  sig  over- 
bevise om,  at  disse  ikke  lode  sig  forene  med  Ruslands  Inter- 
esser, og  fra  nu  af  var  der  Intet,  som  skilte  ham  fra  den  danske 
Regering,  thi  en  Alliance  med  Danmark  stemmede  med  haus 
politiske  System  og  han  satte  ingen  Priis  paa  at  beholde 
de  gottorpske  Besiddelser  i  Holsteen.  Man  kunde  altsaa 
være  vel  tilfreds  med  Byttet,  saameget  mere  som  C.  von 
Saldern  var  den  nye  Udenrigsministers  høire  Haand  og  ved 
sin  Energi  og  Dygtighed  væsentlig  beherskede  den  ikke 
meget  characteerstærke  Mand.  ^) 

I  Overeensstemmelse  med  denne  nye  Politik  erklærede 
Baron  Korff  i  Begyndelsen  af  December  i  Kjøbenhavn,  at 
hans  Regering  var  villig  til  at  fornye  Traktaten  af  1746  og 
til  at  træffe  Overeenskomst  om  en  fælles  Optræden  i  de 
svenske  Anliggender,  og  lidt  senere  anmodede  Keiserinden 
om  Danmarks  Understøttelse  til,  at  en  Pjast  kunde  blive 
valgt  til  August  d.  3dies  Efterfølger  paa  Polens  Throne. 
Dette  Omslag  kom  saa  pludselig,  at  den  danske  Regering 
først  modtog  de  russiske  Avancer  med  nogen  Mistro  og  Til- 
bageholdenhed, skjøndt  Osten  forsikkrede,  at  de  vare  oprig- 
tig meente.  2)  Der  var  imidlertid  ingen  Grund  til  at  afslaae 
Tilbudet  om  Forhandlinger,  og  i  Januar  1764  fik  den  dan- 
ske Gesandt  Fuldmagt  til  at  foreslaae  en  ny  Traktat  paa 
Basis  af  den  tidligere,  men  saaledes,  at  Keiserinden  skulde 
forpligte  sig  til  at  tilveiebringe  en  Overeenskomst  med  Stor- 


M  Ostens  Gesandtskaber,  1.  c,  pag.  564—71,  cfr.  Xr.  228,  243,  282. 
*)  Nr.  243,  Note,  og  Nr.  244,  cfr.  Ostens  Gesandtskaber,  1.  c,  pag. 
565  og  618. 

fyrsten  om  Holsteen,  saasnart  han  blev  myndig,  at  Trak- 
taten af  1750  med  Adolf  Frederik  ancrkjendtes  af  Eusland, 
at  den  frie  Forfatning  i  Sverig  skulde  sikkres,  og  at  Dan- 
marks Garanti  for  de  russiske  Besiddelser  ikke  skulde  gjælde 
ligeoverfor  Tyrkiet.  Endelig  tillodes  det  Osten,  forsaavidt 
væsentlige  Fordele  for  Forhandlingen  derved  kunde  naaes, 
at  love,  at  den  danske  Regering  vilde  understøtte  Keiser- 
indens  Bestrbelser  med  Hensyn  til  det  forestaaende  polske 
Kongevalg.  ^) 

I  April  1764  meddeelte  Osten  den  russiske  Regering 
dette  Forslag.  Panin  lovede  hurtigt  at  fremlægge  det  rus- 
siske Modforslag,  men  hele  Sommeren  og  Efteraaret  gik  hen, 
uden  at  det  skeete.  Derimod  erfaredes  det,  at  der  d.  11 
April  var  bleven  undertegnet  en  Traktat  mellem  Preussen 
og  Rusland,  som  nærmest  havde  Hensyn  til  Polen,  men  i  to 
hemmelige  Artikler  tillige  omhandlede  de  svenske  Forhold 
og  det  holsteenske  Spørgsmaal.  Om  de  første  heed  det  vel, 
at  Enevældet  ikke  maatte  gjenindføres,  men  der  taltes  til- 
lige i  noget  usikkre  Udtryk  om  en  ligeligere  Fordeling  af 
Magten  mellem  Kongen,  Raadet  og  Rigsdagen,  og  med  Hen- 
syn til  det  sidste  Spørgsmaal  garanterede  Preussen  ikke  blot 
Storfyrsten  „hans  Besiddelser  i  Tydskland  som  Hertug  af 
Holsteen",  men  lovede  ogsaa  „under  de  Forhandlinger,  som 
i  Fremtiden  maatte  blive  aabnede  med  det  danske  Hof  an- 
gaaende  Hertugdømmet  Slesvig,  at  anvende  sine  gode  Tje- 
nester for  at  skaffe  ham  en  fuldstændig  Tilfredsstillelse  af 
hans  retfærdige  Fordringer".  Dette  i  Forbindelse  med  Ude- 
blivelsen af  det  russiske  Modforslag  bestyrkede  Bernstorff  i 
hans  første  Formodning  om,  at  Keiserinden  ikke  havde  meent 
noget  Alvorligt  med  sin  Tilnærmelse  til  Danmark.  Denne 
Mistanke  var  imidlertid  ubegrundet.  Vel  manglede  det  neppe 
paa  Insinuationer  fra  Frederik  d.  2dens  Side,  som  ikke 
gjerne  saae,  at  Rusland  indgik  nogen  anden  Alliance  end 
den  preussiske,  eller  paa  forskjellige  Incidentspuukter,  som 
fremkaldte  en  forbigaaende  Misstemning  mod  Danmark  hos 
Keiserinden,  men  i  Hovedsagen  havde  Osten  Ret,  naar  han 
vedblev    at    paastaae,    at   Forhandlingens    langsomme  Gang 


M  Nr.  247. 

aleue  skyldtes  tilfældige  Omstændigheder  og  andre  mere  paa- 
trængende Forretninger.  ^) 

Endelig  fremkom  da  ogsaa  det  saa  længe  ventede  russiske 
Modforslag  i  December  1764,  og  det  befandtes  i  det  Væsent- 
lige at  være  tilfredsstillende.  Vel  indeholdt  det  ikke  den 
ønskede  Anerkjendelse  af  Traktaten  af  1750^),  og  i  de  hem- 
melige Artikler  var  der  Adskilligt,  som  Bernstorff  satte  Priis 
paa  at  faae  noget  forandret,  men,  hvis  det  behøvedes,  kunde 
man  ogsaa  hjælpe  sig  med  at  tage  de  fornødne  Reservatio- 
ner i  en  Memoire,  som  skulde  overgives  samtidig  med,  at 
Traktaten  undertegnedes.^)  Osten  benyttede  den  ham  givne 
Bemyndigelse  med  stor  Takt,  og  Traktaten  undertegnedes  i 
Petersborg  d.  11  Marts  1764  n.  St.  ^) 

De  contraherende  Magter  lovede  at  forsvare  hinanden 
gjeusidig  i  Besiddelsen  af  deres  Lande  i  Europa.  De  for- 
pligtede sig  derfor,  i  Tilfælde  af  Angreb,  til  indbyrdes  at 
understøtte  hinanden  med  8  Linieskibe  og  4  Fregatter, 
istedetfor  hvilke  Danmark  dog,  hvis  det  var  den  angrebne 
Magt,  kunde  vælge,  at  Hjælpen  ydedes  i  12,000  Mand  Land- 
tropper. Fra  Ruslands  Garanti  undtoges  imidlertid  den  tid- 
ligere gottorpske  Deel  af  Slesvig,  forsaavidt  Storfyrst-Throu- 
følgeren  gjorde  sine  Fordringer  derpaa  gjældende,  men 
Keiserinden  forbandt  sig  derimod  til  at  anvende  sine  gode 
Tjenester,  for  at  de  mellem  Kongen  og  Storfyrsten  værende 
Stridigheder  om  dette  Land  kunde  blive  bilagte  ved  en  Con- 
Tention.  Af  de  hemmelige  Artikler  fastsatte  den  første,  at 
Danmark,  i  Tilfælde  af  at  Tyrkiet  angreb  Rusland,  kunde 
vælge  istedetfor  den  ovennævnte  Sø-Hjælp  at  betale  400,000 
Rubler  i  aarlig  Subsidie.  Den  anden  angik  det  holsteen- 
gottorpske  Spørgsmaal  og  bestemte,  at  man,  uden  at  afvente 
Storfyrstens  Myndighed,  i  samme  eller  i  næste  Aar  skulde 
begynde  Forhandlinger  om  en  Provisioual-Traktat  til  Af- 
gjørelse  af  alle  Tvistigheder  om  Slesvig  og  Holsteen,  idet 
Mageskiftet  med  Oldenburg  og  Delmenhorst  nævntes  som 
en  blandt  flere  andre  mulig  Løsning.  Endvidere  sattes 
Spørgsmaalet  om  det  liibeckske  Coadjutorvalg  i  Forbindelse 


*)  Nr.  257—59,  Ostens  Gesandtskaber,  1.  c,  pag.  592— 595.  ')  Cfr. 
Nr.  253.  ')  Nr.  265—66.  "»)  Nr.  270,  Danske  Traktater,  pag.  183, 
Ostens  Gesandtskaber,  1.  c,  pag.  596 — 599. 

mod  det  bolsteenskc,  og  Kougen  lovede  indtil  videre  ikke 
at  gjøre  yderligere  Skridt  i  Wien  for  at  opnaae  Stadfæstelse 
af  Valget,  men  uden  dog  at  ville  være  ansvarlig,  dersom  Keiseren 
muligvis  af  sig  selv  faldt  paa  at  give  denne  Stadfæstelse  i  Hen- 
hold til  den  tidligere  fremsatte  Begjæring  derom ,  og  uden 
at  udelukke  sig  fra  i  Tilfælde  af  Biskoppens  Død  foreløbig 
at  tage  Stiftet  i  Besiddelse  i  Henhold  til  Valget.  Den  tredie 
og  sidste  Artikel  udtalte,  at  det  var  begge  Regeringer  af 
særlig  Vigtigbed,  at  Sverigs  Frihed  og  lovmæssige  Regerings- 
form opretholdtes,  men  da  i  den  senere  Tid  fremmed  Ind- 
flydelse havde  forstyrret  Ligevægten  mellem  de  tre  Stats- 
magter, saaat  Krig  var  begyndt  og  nye  Skatter  paalagte 
uden  Rigsstændernes  Samtykke,  og  da  derved  Forfatningens 
Aand  udsattes  for  at  forvanskes  „til  den  ene  eller  den  anden 
Side",  vilde  de  to  Regeringer  være  betænkte  paa,  at  „en 
saadan  forestaaende  Forrykkelse  af  det  svenske  Riges  ufor- 
anderlige Fundamental-Constitution  kunde  blive  bragt  i  be- 
hørig Orden  efter  Lovgivningens  sande  Mening  og  Gruud- 
sætninger". En  fjerde  paatænkt  hemmelig  Artikel  om  An- 
erkjendelsen  af  Kongevalget  i  Polen  bortfaldt,  fordi  Valget 
og  Danmarks  Anerkjendelse  af  den  nye  Konge  allerede  havde 
fundet  Sted,  før  Traktaten  blev  underskrevet.  ^) 

Yed  denne  Traktat  havde  den  danske  Regering  vundet 
betydelige  Fordele.  Det  spændte  eller  i  alt  Fald  usikkre 
Forhold  til  Rusland  var  bleven  afløst  af  en  Alliance,  en 
Overeenskomst  var  naaet  om  de  svenske  Forfatningsforhold, 
der,  om  den  end  ikke  gav  Alt,  hvad  Bernstorff  kunde  ønske, 
dog  i  det  Væsentlige  var  tilfredsstillende,  og  endelig  havde 
det  holsteenske  Spørgsmaal  gjort  et  vigtigt  Skridt  fremad. 
Man  havde  ikke  blot  vundet  Udsigt  til  fremtidige  Forhand- 
linger, naar  Storfyrsten  blev  myndig,  men  et  bestemt  Løvte 
om  en  øieblikkelig  Forhandling  om  en  Provisional-Traktat, 
og  det  var  en  yderligere  Fordeel,  at  det  allerede  kunde  an- 
sees  for  afgjort,  at  Storfyrsten  vilde  afstaae  det  tilkommende 
Æfjuivalent  for  Holsteen  til  den  yngre  gottorpske  Linie, 
hvorved  Danmark  vilde  faae  en  lille  tydsk  Fyrste  til  Nabo 
i  Oldenburg  og  Eutin  istedetfor  den  russiske  Keiser.  At 
Coadjutor valget    i    Liibeck    skulde    blive    en   Betingelse    for 

Mageskiftet,  var  en  iDdrømmelse,  som  Bernstorff  længe 
havde  været  beredt  paa,  men  han  havde  været  saa  forsigtig  uøie 
at  begrændse  sin  Forpligtelse  til  at  holde  dette  SpørgsQiaal 
aabent,  hvad  der  snart  viste  sig  meget  heldigt,  da  den  tyd- 
ske Keiser  pludselig  stadfæstede  Prinds  Frederiks  Valg 
nogle  Uger  efter  Traktatens  Undertegning.  ^).  Endelig  havde 
man  opnaaet  en  indirekte  Åuerkjendelse  af  Traktaten  af 
1750  med  Adolf  Frederik,  thi  vel  indskrænkede  Keiserinden 
sig  til  i  Traktaten  selv  at  gjentage  den  i  Traktaten  af  174G 
allerede  givne  Tilsikkring  om,  at  Rusland  aldrig  vilde  til- 
lade, at  det  gottorpske  Holsteen  ved  Arv  tilfaldt  en  svensk 
Konge,  men  det  lykkedes  dog  Osten  at  finde  en  Leilighed 
til  at  bringe  den  ovennævnte  Traktat  officielt  til  Ruslands 
Kundskab,  uden  at  der  reistes  nogen  Indvending  imod  dens 
Gyldighed.  ^)  Saaledes  var  da  omtrent  Alt  opnaaet  i  det 
holsteenske  Spørgsmaal,  som  for  Tiden  var  muligt.  Det 
gjaldt  nu  kun  om,  at  Forhandlingen  om  Provisional-Trak- 
taten  snart  kunde  begynde,  og  dens  Forberedelse  skred  rask 
frem.  Den  skulde  føres  i  Kjøbeuhavn,  paa  russisk  Side  af 
Korff  og  Saldern,  og  Instruxen  for  disse  to  Befuldmægtigede 
affattedes  af  den  Sidstnævnte  selv,  der  vedblev  at  staae  i 
hemmelig  Forbindelse  med  Bernstorff  og  var  fast  bestemt 
paa  at  gjennemføre  Mageskiftet.  ^) 

Disse  Fordele  havde  kostet  den  danske  Regering  nogle 
forholdsmæssigt  ubetydelige  Pengeoftre  til  Saldern  og  til 
Fyrstinde  Daschkow,  men  iøvrigt  egentlig  Intet.  Det  gjen- 
sidige  Forsvarsforbund  med  begrændset  Krigshjælp  var  ikke 
Andet  end,  hvad  der  allerede  havde  bestaaet  fra  1746  til  1761. 
Keiserindens  og  Panins  store  og  noget  taagede  Plan  om  et 
stort  nordisk  Forbund,  der  skulde  gruppere  Preussen,  Eng- 
land, Sverig,  Danmark  Norge  og  Polen  omkring  Rusland, 
betragtede  Bernstorff'  i  denne  Udstrækning  som  en  Chimære. 
Mere  praktisk  forekom  ham  Ideen  om  en  oldenburgsk  Familie- 
Union,  men  Betingelsen  derfor  maatte  være,  at  det  holsteenske 
Spørgsmaal  forinden  var  fuldstændigt  løst.  Han  havde  derfor 
omhyggelig  undgaaet  at  engagere  sig  i  denne  Retning,  uden 


')  Nr.  272.        *)  Nr.  265,  Note.         ^)  Cfr.   Ostens   Gesandtskaber. 

dog  at  afskjære  alt  Haab  om,  at  Sagen  kunde  stille  sig 
anderledes  i  Fremtiden.  ^) 

Men  selv  om  Traktaten  ikke  indeholdt  nogen  positiv 
Forpligtelse,  laae  det  dog  meget  nær  at  frygte  for,  at  den 
danske  Regering  vilde  blive  nødt  til  at  rette  sig  efter 
Keiserindens  Villie  i  Alt,  da  den  i  modsat  Fald  udsatte  sig 
for  at  see  det  holsteenske  Mageskifte  atter  denne  Gang 
glide  sig  ud  af  Hænderne.  Osten  antog,  at  dette  vilde  blive 
Tilfældet,  men  trøstede  sig  med,  at  ..om  fire  Aar  vilde  Stor- 
fyrstens Myndighed  og  Udførelsen  af  Pro visional -Traktaten 
have  gjengivet  Danmark  dets  Frihed"  ^),  og  senere  har  man 
stadig  paastaaet,  at  fra  1705  var  Bernstorff  i  sin  hele  Poli- 
tik fuldkommen  afhængig  af  Catharine  d.  2den.  Det  var 
naturligt,  at  den  danske  Regering  nu  mere  end  før  maatte 
ønske  at  leve  i  god  Forstaaelse  med  en  Magt,  af  hvem  Dan- 
marks Fremtid  i  saa  høi  Grad  afhang,  men  det  var  ikke 
Bernstorffs  Mening,  at  hans  Regering  skulde  blive  en  russisk 
Vasal.  „Dersom  Keiserinden  har  til  Hensigt,  under  Ven- 
skabs Maske,  at  berøve  Kongen  hans  Uafhængighed  og  at 
ville  paatvinge  ham  sine  Anskuelser  og  sine  Fjendskaber, 
som  ligge  udenfor  Alliancen,"  saaledes  skriver  han  d.  31 
Januar  1765  til  Osten,  „saa  vil  hun  ikke  blive  tilfreds  med 
os,  thi  ingen  Interesse  og  ingen  Bevæggrund  skal  bringe 
Kongen  til  nogensinde  at  glemme,  hvad  han  er  og  hvad  han 
skylder  sig  selv."  Det  skal  ogsaa  vise  sig  i  det  Følgende, 
at  han  vel  kunde  give  efter  for  Keiserindens  Ønsker  i  Ube- 
tydeligheder, men  at  han  aldrig  i  vigtige  Ting  afveeg  fra, 
hvad  han  i  og  for  sig  ansaae  for  rigtigt.  Et  prægnant 
Exempel  herpaa  er  hans  Politik  i  det  polske  Spørgsmaal, 
thi  uagtet  Intet  laae  Keiserinden  paa  Sinde  som  dette,  og 
skjøndt  det  skulde  synes  kun  i  ringe  Grad  at  berøre  Dan- 
mark.s  Interesser,  var  den  danske  Regerings  Holdning  i 
dette  Anliggende  dog  ligesaa  selvstændig,  som  om  intet  sær- 
ligt Hensyn  anbefalede  den  at  undgaae  Ruslands  Mishag. 

Da  August  d.  3die  døde  i  October  1763,  ønskede  Bern- 
storff, at  den  polske  Krone  skulde  forblive  i  det  sachsiske 
Churfyrstehuus.     Men   dette  viste  sig  snart  at  være  umuligt 


')  Nr.  253,  282,  Ostens  Gesandtskaber,  1.  c,  pagr.  602—3.       ^j  Ostens 

i  Betragtning  af  det  Hail,  som  August  cl.  Sdies  slette  Re- 
gering havde  fremkaldt  hos  Polakkerne,  saameget  mere  som 
Keiserinden  og  Frederik  d.  2den  vare  fast  bestemte  paa  ikke 
at  tilstæde  en  saadan  Forbindelse,  og  Frankrig  og  Østrig  kun 
svagt  antoge  sig  det  sachsiske  Candidatur.  Bernstorff  maatte 
under  disse  Omstændigheder  finde  sig  i  det  Uuudgaaelige. 
og  naar  Valget  skulde  falde  paa  en  Indfødt,  var  han  vel  til- 
freds med,  at  den  nye  Konge  toges  i  det  Czartoriskyske 
Huus,  hvis  Dygtighed  og  Patriotisme  han  havde  lært  per- 
sonlig at  kjende  i  de  fire  Aar,  han  havde  været  accrediteret 
som  dansk  Gesandt  i  Dresden  og  Warschau.  Fra  nu  af 
rettede  han  derfor  med  fuld  Overbevisning  sine  Bestræbelser 
paa,  at  Valget  kunde  skee  saa  eenstemmigt  som  muligt,  for  at 
den  nye  Konge  skulde  finde  tilstrækkelig  Støtte  i  sit  eget 
Folk  O- 

Den  danske  Regering  modtog  altsaa  Efterretningen  om, 
at  Poniatowsky  var  valgt  d.  7  September  1764,  med  virkelig 
Tilfredshed,  men  desto  betænkeligere  maatte  Bernstorff  finde 
den  Maade,  paa  hvilken  Valget  var  drevet  igjennem,  og  den 
Rolle,  som  Rusland  havde  spillet  derved.  Spørgsmaalet  blev 
nu,  hvorvidt  det  vilde  lykkes  den  nye  Konge  at  holde  Rus- 
lauds Indflydelse  indenfor  passende  Grændser  uden  at  opirre 
sin  mægtige  Beskytterinde,  og  dernæst  at  indføre  de  Reformer 
i  de  polske  Institutioner,  uden  hvilke  Rigets  fortsatte  Be- 
staaen  var  umulig.  I  begge  Henseender  bestræbte  Bern- 
storff sig  efter  bedste  Evne  for  at  understøtte  Stanislaus 
August,  og  han  traadte  endog  i  en  hemmelig  og  meget  for- 
trolig Correspondance  med  ham  og  Czartoriskyerne  for  at 
meddele  dem  alle  de  Oplysninger  og  Anvisninger,  som  kunde 
være  dem  nyttige  til  dette  Øiemed.  Det  bedste  Middel  til 
at  modarbeide  den  russiske  Overvægt  i  Warschau  vilde  være, 
at  Østrig  og  Frankrig  anerkjendte  den  polske  Konge  og  at 
det  franske  Diplomatie  optog  sin  gamle  Rolle  som  Beskytter 
af  Polens  Uafhængighed.  Stanislaus  August  ønskede  Intet 
hellere,  og  allerede  før  sit  Valg  havde  han  forgjæves  søgt 
at  finde  en  Støtte  hos  Ludvig  d.  15de  imod  Keiserindens 
fremtidige   Angreb  ^).     Det   lykkedes    virkelig   Bernstorff   at 

bringe  Auerkjendelsei)  istand,  og  Stanislaiis  August  søgte  nu 
efter  hans  Raad  at  benytte  den  oprettede  diplomatiske  For- 
bindelse til  at  forsikkre  sig  en  viiksom  Bistand  i  Versailles; 
men  den  iranske  Regerings  Ligegyldighed  tilintetgjorde  denne 
Udsigt  til  Frelse  for  Polen ').  I  Petersborg  arbeidede  Bern- 
storff uatlDrudt  paa  at  stemme  Keiserinden  godt  for  Polen  og 
for  luformer  i  Landets  Forfatning,  og  den  danske  Gesandt 
tik  den  almindelige  Instrux  altid  og  af  al  Magt  at  virke  for 
Republikens  Vel  -);  men  han  mødtes  her  af  Frederik  d.  2dens 
Rænker,  som  ikke  vilde  tillade,  at  dette  Land  reiste  sig  af 
dets  Afmagt,  fordi  han  allerede  længe  havde  udseet  det  til 
sit  Bytte.  I  den  preussisk-russiske  Traktat  af  11  April  1764 
havde  den  preussiske  Konge  faaet  optaget  to  vigtige  Be- 
stemmelser, der  allerede  fandtes  i  hans  Alliancetraktat  med 
Peter  d.  3(lie,  den  ene  om,  at  de  contrahereude  Magter  ved 
alle  Midler  og  om  fornødent  ved  Vaabenmagt  skulde  hindre, 
at  Kongemagten  i  Polen  blev  arvelig  og  absolut  eller  at 
Noget  foretoges,  som  kunde  lede  til  dette  Maal,  den  anden, 
at  Dissidenterne  skulde  beskyttes  mod  al  Undertrykkelse. 
Under  Paaberaabelse  af  den  første  Bestemmelse  ophidsede 
han  stadigt  det  russiske  Hof  mod  Czartoriskyernes  Reform- 
planer, skjøridt  disse  ikke  gik  ud  paa  at  gjore  Kougemagt-ju 
uindskrænket,  men  kun  paa  at  sætte  nødvendige  Skranker 
for  det  anarchiske  liberuni  veto.  Fra  Begyndelsen  af  var 
Keiserinden  ikke  uvillig  til  at  begunstige  Reformer,  der  kunde 
sættef  den  polske  Konge  istand  til  at  blive  Rusland  en  nyttig 
Allieret  mod  Tyrkiet,  men  uagtet  Bernstorff  gjentagende 
advarede  Keiserinden  mod  den  preussiske  Konge,  der  nærede 
egennyttige  Planer,  som  hun  idetmindste  dengang  ikke  deelte, 
vidste  Frederik  d.  2den,  understøttet  af  Polakkernes  egen 
Uforstandighed,  dog  stadigt  at  drive  Rusland  videre.  I  Spørgs- 
maalet  om  Dissidenternes  Stilling  var  Bernstorff"  derimod 
ligesaa  ivrig  som  den  preussiske  Konge,  men  af  ganske  mod- 
satte Aarsager^).  Frederik  d.  2den  havde  rimeligvis  lige  fi"a 
Begyndelsen  af  den  Tanke,  ved  Hjælp  af  dette  Spørgsmaal 
at  forøge   Forvirringen  i   det   ulykkelige   Land  *),    hvorimod 


»)  Ostens  Gesandtskaber,  1.  c,  pag.  576—78,  582—84,  oj?  Nr.  271, 

Bernstorff,  foruden  den  religiøse  Interesse,  som  bevægede 
ham  til  altid  og  overalt  at  tage  de  undertrykte  Protestanters 
Parti,  desuden  iudsaae,  at  aldrig  kunde  den  fremmede 
Indflydelse  holdes  ude  og  det  polske  Folk  samles  til  en  enig 
Stat,  saalænge  i  Vest-Preussen  de  talrige  Protestanter  og  i 
det  egentlige  Polen  de  græske  Troesbekjendere,  som,  idet- 
mindste  efter  den  russiske  Regerings  Paastand,  beløb  sig  til 
en  Femtedeel  af  den  samlede  Befolkning,  siiae  sig  berøvede 
religiøse,  borgerlige  og  politiske  Rettigheder  og  ligefrem 
henvistes  til  at  søge  Beskyttelse  hos  de  fremmede  Magter 
imod  Undertrykkelse  af  den  catholske  Fanatisme.  Men  for- 
gjæves  søgte  han  at  gjøre  dette  indlysende  for  de  ellers  saa 
forstandige  Czartoriskyer  i),  og  hvad  der  næppe  vilde  have 
været  særdeles  vanskeligt,  dersom  disse  strax  havde  antaget 
sig  Dissidenternes  retfærdige  Sag  og  idetmindste  inden  visse 
Grændser  opfyldt  deres  Forlangender,  blev  ganske  vist  efter- 
haanden  og  navnlig,  da  Geistligheden  havde  faaet  Tid  til  at 
ophidse  Befolkningen,  en  Umulighed.  Da  var  det  for  silde, 
Spørgsmaalet  var  voxet  op  til  at  være  en  Æressag  for  Keiser- 
inden,  paa  samme  Tid  som  det  ikke  længere  stod  i  den  polske 
Konges  Magt  selv  at  løse  det,  og  saaledes  blev  dets  Gjennem- 
forelbe  Hovedaarsagen  til  Polens  Undergang.  Men  Berusturfi' 
havde  Intet  at  bebreide  sig  i  Sagen;  havde  Czartoriskyernes 
Hidsighed  ikke  hindret  dem  i  at  følge  hans  forstandige  og 
indstændige  Raad,  vilde  Polen  maaskee  dengang  endnu  have 
kunnet  undgaae  sin  ulykkelige  Skjæbne  ^).  • 

Saa  lidt  som  Alliance-Traktaten  med  Rusland  saaledes 
lagde  nogen  Tvang  paa  den  danske  Regering  med  Hensyn 
til  dens  selvstændige  Holdning  i  det  polske  Spørgsmaal,  saa 
lidt  var  det  ogsaa  Tilfældet  i  andre  Retninger.  Langtfra  at 
være  tilbøielig  til  at  føie  Keiserinden,  der  efter  sin  herske- 
syge Natur  egentlig  forlangte,  at  hendes  Venner  .-.kulde  dele 
hendes  Sympathier  og  Antipathier  ^),  vilde  Bernstorff  netop 
bevare  Danmarks  politiske  Forbindelser  med  andre  Magter, 
for  i  dem  at  linde  en  Støtte  for  det  ikke  ganske  usandsynlige 
Tilfælde,  at  en  tilfredsstillende  Afgjørelse  af  det  holsteenske 

')  Nr.  263,  276.  -)  Ostens  Gesamltskaber,  1.  c,  pag.  584—92. 
Broglie  i  le  secret  du  roi,  II,  pag.  262—63  bedømmer  denne  Sag 
anderledes,  vistnok  kun  fordi  han  mangler  de  fornødne  statistiske  og 
statsretlige  P'orudsætuinger.         ^)  Nr.  282. 

Spørgsmaal  ikke  niaatte  vise  sig  mulig,  og  at  Forholdet  til 
Ruslaud  som  Følge  deral"  ikke  tik  den  Characteer,  som  han 
ønskede  det. 

Meu  saaledes  som  de  forskjellige  Cabinetter  paa  den 
Tid  vare,  faldt  det  vauskeligt  at  tinde  nogen  paalidelig  Støtte 
hos  noget  af  dem.  Baade  af  nationale  og  politiske  Grunde 
vilde  Bernstorff  gjerue  søge  Danmarks  tilkommende  Dron- 
ning i  den  engelske  Kongefamilie^),  men  en  Alliance  med 
en  Kegering,  hvis  udenrigske  Politik  var  saa  usikker  paa 
Grund  af  Partistridighederne,  vilde  være  en  farlig  Illusion. 
Da  derfor  et  Forbund  foresloges  fra  engelsk  Side,  afslog 
Bernstorff  det  uden  Betænkning,  uagtet  Forslaget  utvivlsomt 
godt  vilde  stemme  med  Keiserindens  Planer  om  et  stort 
uordrsk  Forbund  ^).  Preussen  kunde  under  andre  Omstæn- 
digheder have  været  en  nyttigere  Allieret,  men  det  vedblev 
at  vise  sig  som  Danmarks  Uven,  trods  alle  Bernstorffs  Be- 
stræbelser for  at  nærme  sig.  Spørgsmaalet  om  de  pommerske 
Stæders  Toldfrihed  kunde  ikke  blive  bilagt^),  Frederik  d. 
2dens  hemmelige  Machinationer  for  at  hindre  Ordningen  af 
det  holsteenske  Anliggende  og  for  at  fjerne  Keiserinden  fra 
Danmark,  sporedes  tydeligt  nok  af  Bernstorff*),  og  til  Gjen- 
gjald  følte  den  preussiske  Konge  stadigt  Virkningerne  af 
dennes  Indflydelse  i  det  polske  Anliggende  og  i  den  svenske 
Forfat ningssag,  og  nær  var  det  endog  lykkedes  Bernstorff  at 
hindre  Prindsen  af  Oraniens  Giftermaal  med  en  preussisk 
Prindsesse,  der  virkelig,  som  han  befrygtede,  senere  (1787) 
gav  Preussen  Ledighed  lil  at  blande  sig  i  Hollands  indre 
Anliggender^).  Saaledes  var  da  den  danske  Regering  atter 
henviist  til  Frankrig,  hos  hvem  den  allerede  havde  mødt 
saamange  Skuffelser.  Den  ubehagelige  Strid  om  Subsidie- 
Restancerne  bilagdes  vel,  væsentlig  ved  Eftergivenhed  fra 
dansk  Side.  Restancernes  Størrelse  opgjordes  til  8,788600 
livres,  som  skulde  betales  med  1.500000  livres  om  Aaret  i 
4  Terminer  å  375000  livres.  Men  da  Bernstorff  efter  Op- 
fordring fra  fransk  Side  foreslog  Fornyelsen  af  Alliance-  og 
Subsidie-Traktaten  af  30  Januar  1754,  som  var  udløben  den 
15  Marts  1764,  erklærede  Frankrig  sig  kun  villig  til  at 
indgaae  en   ny  Alliance   uden  Subsidier.     Herpaa  vilde   den 

danske  Regering  ikke  indlade  sig,  da  Forpligtelserne  derved 
bleve  altfor  ulige  og  da  Subsidierne  baade  for  Danmark  og 
eudmere  for  Sverig  vare  blevne  en  nødvendig  Hjælp  til  Statens 
Udgifter.  Resultatet  blev,  at  Traktaten  ikke  fornyedes,  og 
saaledes  ophørte  det  faste  AUiauceforhold,  der  havde  be- 
staaet  mellem  Danmark  og  Frankrig  siden  1742^).  Men 
derfor  ophørte  dog  ikke  det  venskabelige  Forhold,  idetmindste 
fra  Danmarks  Side,  idet  Bernstorff  kun  i  det  Tilfælde  vilde 
skille  sig  fra  Frankrig,  at  dette  Land  forandrede  sin  svenske 
Politik  og  begunstigede  Enevældet  2).  Men  Frankrig  gjen- 
gjældte  Danmarks  Imødekommen  med  Mistro  og  idelig  gjen- 
tagne  Bebreidelser^j,  og  den  franske  Politik  i  Sverig  blev 
stedse  mere  mistænkelig,  paa  samme  Tid  den  russiske  der- 
imod tegnede  sig  bestemtere  og  mere  tilfredsstillende.  Ende- 
lig da  Danmark,  tvungen  af  Omstændighederne,  maatte  op- 
give Hatterne  for  at  bevare  Forfatningen,  men  dog  vilde 
redde  Personerne,  var  det  fra  Frankrig,  at  Underretningen 
om  denne  Hemmelighed  mellem  de  to  Regeringer,  om  end 
vistnok  uden  Skyld  fra  Choiseuls  Side,  naaede  til  Peters- 
borg og  nær  havde  kostet  Danmark  Forbindelsen  med  Rus- 
land. Som  det  skal  sees  i  det  Følgende,  blev  dette  Incidents 
Auleduiugeu  til  en  nærmere  Forklaring  og  en  intimere  Fur- 
bindelse  mellem  Danmark  og  Rusland.  Men  alle  Omstændig- 
heder, baade  de  positive  og  de  negative,  førte  saaledes  den 
danske  Regering  stadigt  bestemtere  til  at  søge  sin  Støtte 
hos  Rusland  som  den  eneste  Magt,  hvor  den  kunde  findes. 


XVII. 
Forholdet  til  Sverig. 

Gruude  for  den  danske  Regering  til  at  opgive  Ilatteparticl,  mcu 
Uvished  med  Hensyn  til  Ruslands  viriielige  Hensigter  Sikkerhed  for, 
at  disse  ikke  gik  videre  end  til  en  eventuel  Ophævelse  af  Iiestemmelserne 
fra  1756  og  Møssepartiets  Overtagelse  af  Rogeringen.  Rigsdagen  aabnes 
i  Januar  1765.  Dronningens  definitive  Forening  med  Hatterne,  Keiser- 
indens  Opgivelse  af  Forandringer  i  Forfatningen,  Møssernes  Seir.    Den 


')  Nr.   254,  256,    261.  -')  Nr.  271.  ^)  Nr.  279.  Depeehe   af 

10  August  1765  til  Gk-ichen. 

danske  Regerinp;s  Bestræbelser  for  at  redde  Scheffer  og  Ekeblad.  Con- 
flikt  i  deu  Auleduinor  med  Ruslaud.  Overeenskomst.  Dcu  uye  Møsse- 
regeriug.     Ægteskabssageus  Afgjørelse. 

I  Tidsrummet  fra  December  17()3  og  til  Udgangen  af 
1765  foregik  der  en  afgjørende  Forandring  i  den  danske 
Regerings  Forbold  til  de  virkende  Factorer  i  Sverigs  nidre 
Anliggender.  Hidtil  bavde  Danmark  støttet  Hatterne  og 
virket  sammen  med  Frankrig,  men  efterhaanden  forsonede 
det  sig  med  Mosserne  og  arbeidede  i  Forening  med  Rusland. 
Men  beller  ikke  dette  var  nogen  Indrømmelse,  som  den 
danske  Regering  gjorde  Keiserinden;  tvertimod  fastboldt  den 
nu  som  før  sit  Hovedformaal  uforandret,  men  forandrede 
Omstændigbeder  nødte  den  til  at  vælge  andre  Midler.  For- 
maalet  var  Bevarelsen  af  den  frie  Forfatning,  ikke,  som  man 
med  Urette  bar  paastaaet,  for  at  svække  Sverig,  men  for  at 
sikkre  Freden,  ikke  blot  til  Fordeel  for  Naboerne  men  ogsaa 
for  Sverig  selv,  som  i  Udviklingen  af  sine  indre  Hjælpe- 
kilder vilde  finde  Kræfter  til  at  kunne  forsvare  sin  Uaf- 
bængigbed,  der,  som  Bernstorff  ofte  udtaler,  var  en  nødvendig 
Betingelse  for  Danmarks  egen  Uafbæugigbed.  Og  ligesom 
den  frie  Forfatning  langt  bedre  end  Enevældet  var  Borgen 
for  en  fredelig  Politik,  saaledes  vilde  den  ogsaa  eftorbaauden 
kunne  nærme  de  to  Lande  til  binanden,  bvad  ban  altid 
ønskede,  til  Gavn  for  dem  begge  og  til  Bevarelsen  af 
Ligevægten  i  Norden.  Bernstorff  beklagede  dybt  den  heftige 
Partikamp  i  deu  svenske  Rigsdag,  den  farlige  Indtlydelse  af 
fremmede  Regeringer  og  den  overbaandtagende  Corruption. 
men  ban  baabede  paa,  at  Tiden  vilde  fjerne  disse  Skygge- 
sider, som  ban  væsentHgst  tilskrev  Hoffet,  der  ikke.  saaledes 
som  Frederik  af  Hessen  bavde  gjort  det  tidligere,  vilde  bøie 
sig  for  Forfatningen  og  intet  Middel  forsraaaede  for  at  om- 
støde den. 

Hidtil  bavde  deu  danske  Regering  støttet  Hatterne, 
fordi  de  bedst  syntes  istand  til  at  forsvare  Forfatningen  og 
fordi  idetmindste  een  af  deres  meest  fremragende  Mænd,  C. 
F.  Scbeffer,  deelte  Bernstorffs  Anskuelser  om  den  Nytte,  begge 
Lande  vilde  bave  af  en  inderlig  og  oprigtig  Forbindelse. 
Men  efterbaanden  bavde  Bernstorff  tabt  sin  Tillid  til  Hatterne. 
Allerede  forlængst  bavde  han  maattet  opgive  Haabet  om 
med  dem  at  kunne   naae   til  en  fælles  Politik.     Han  kunde 

dernæst  ikke  fordølge  sig,  at  Hatte-Regeringen  havde  begaaet 
for  mange  Feil,  til  at  den  kunde  regne  paa  en  længere 
Fremtid,  og  det  var  haus  Pligt  ikke  at  umuliggjøre  den 
danske  Regerings  Samarbeide  med  en  ny  svensk  Regering. 
Endelig,  og  det  var  Hovedsagen,  blev  det  stedse  mere  tvivl- 
somt, om  Hatterne  ikke  vare  idetmindste  ligesaa  meget 
fransksindede  som  forfatningstro ,  og  Frankrig  havde  altid 
havt  en  Forkjærlighed  for  en  stærk  Kongemagt,  som  hidtil 
alene  var  holdt  tilbage  af  Hensyn  til  Dronningen,  der  indtog 
den  samme  fjendtlige  Holdning  mod  Frankrig  som  hendes 
Broder.  Men  nu  nærmede  Dronningen  sig  paa  en  meget 
fremtrædende  Maade  til  Frankrig  og  Hatterne  og  modtoges 
med  Tillid  af  disse.  Var  det  tænkeligt,  at  hun  skulde  have 
skiftet  Sind  og  opgivet  sine  Enevoldsplauer?  Var  det  ikke 
meget  rimeligere,  at  hun  vilde  benytte  sine  nye  Forbindelser 
til  at  vinde  Frankrig  og  Hatterne  for  en  Regeringsforandring. 
som  de  i  Tillid  til  hendes  Løvter  kunde  haabe  selv  at  drage 
Fordeel  af?  ^).  Allerede  troede  han  at  kunne  spore  Virk- 
ningen af  hendes  Indflydelse,  thi  da  han  efter  Schefi'ers  egen 
Opfordring  foreslog  Fornyelsen  af  Forsvarsforbundet  af  5 
October  17-5  9,  som  var  indgaaet  paa  15  Aar,  afsloges  dette 
af  den  svenske  Regering  under  Paaskud  af,  at  Tidspunktet 
ikke  var  gunstigt,  hvorfor  det  var  bedre  indtil  videre  at  ud- 
sætte Forhandlingerne  derom  ^). 

Paa  den  anden  Side  var  Bernstorff  imidlertid  endnu  meget 
urolig  for,  hvad  Keiserinden  egentlig  havde  til  Hensigt  i  For- 
fa  tningsspørgsmaalet,  thi  vel  havde  hun  i  December  1763 
opfordret  Danmark  til  en  fælles  Optræden  i  Sverig,  der  efter 
Ostens  Indberetninger  skulde  gaae  ud  paa  Forfatningens  Opret- 
holdelse, men,  som  ovenfor  bemærket^),  tydede  forskjellige 
Omstændigheder  og  navnlig  Traktaten  med  Preussen  paa, 
at  hun  dog  tænkte  paa  at  hidføre  Moditicationer  i  de  be- 
staaende  Forfatningsbestemm eiser,  og  denne  Mistanke  fik 
endelig  en  bestemt  Bekræftelse,  da  hun  i  September  1764 
lod  forhøre  i  Kjøbenhavn,  hvorvidt  man  der  maatte  være 
villig  til  i  Forbindelse  med  Rusland,  England  og  Preussen 
at   medvirke   til,   at  de  svenske  Forfatningsbestemmelser  af 

*)  Nr.  246.        2)  ]^i.,  251.     Cfr.  i  det  Hele  Ostens  Gesandtskaber, 
1.  c,  pag.  619—623.         ')  See  ovenfor  pag.  255, 

I75t)  ophævedes,  saaledes  at  Constitutionen  af  17'20  blev 
anerkjendt  som  den  eneste  Grundlov  i  Sverige).  I  og  for 
sig  vare  de  ludskrænkniDger  i  Kongens  Myndighed  til  at  ud- 
nævne til  visse  Embeder,  der  vare  foretagne  i  1756,  mere 
krænkende  for  ham  end  de  egentlig  havde  politisk  Betyd- 
ning. Men  Bernstorff  var  dog  ikke  stemt  for  deres  Op- 
hævelse, fordi  han  frygtede  for,  at  naar  man  engang  begyndte 
at  røre  ved  Forfatningen,  vilde  man  let  blive  drevet  videre 
end  man  havde  paatænkt.  Ligesom  han  derfor  noglo  Maaueder 
tidligere  havde  fraraadet  et  Udkast,  som  Scheffer  havde  ud- 
arbeidet  og  hvorved  Raadets  Magt  vilde  blive  forøget ^j,  saa- 
ledes afslog  han  ogsaa  nu  Keiserindens  Opfordring  og  med- 
deelte  strax  det  Skecte  til  Scheffer.  hvem  han  i  det  Hele 
uden  Forbehold  gjorde  bekjendt  med  Alt,  hvad  der  foregik 
mellem  Danmark  og  Rusland.  Han  tilføiede.  at  „dersom 
Svenskerne  selv  vare  tilfredse  med  at  bringe  Sagerne  tilbage 
paa  den  Fod,  paa  hvilken  de  befandt  sig  i  1720,  vilde  Kongen 
ogsaa  være  det,  og  vis  paa  deres  Omsorg  for  deres  Fædre- 
lauds sande  Vel,  havde  han  ikke  til  Hensigt  hverken  at  op- 
muntre dem  til  eller  at  raade  dem  fra  Noget,  som  de  maatte 
ansee  for  hensigtsmæssigt",  men  i  modsat  Fald  var  den  danske 
Regering  derimod  bestemt  paa  „trofast  og  standhaftigt  at 
understøtte  dem"  ^).  Men  Hovedsagen  var,  om  det  virkelig 
var  Keiserindens  Hensigt  at  blive  staaende  ved  disse  For- 
andringer og  om  hun,  naar  de  vare  foretagne,  med  desto 
større  Kraft  vilde  fastholde  den  egentlige  Forfatning.  Var 
det  Tilfældet,  vilde  en  Samvirken  med  Rusland,  som  af  reelle 
Grunde  fastholdt  Forfatningen,  være  sikkrere  end  med  Frank- 
rig, som  kun  af  personlige  og  forbigaaende  Grunde  huldt 
p«a  den. 

Det  viste  sig  snart,  at  Ruslands  Planer  i  Virkeligheden 
ikke  vare  rettede  mod  den  egentlige  Forfatning.  Det  fremgik 
af  Panins  Samtaler  med  Osten,  at  hvad  Rusland  vilde,  var 
for  det  Første,  at  Frankrig  ikke  skulde  vedblive  ved  Hjælp 
af  Hatterne  at  beherske  Sverig.  Regeringen  maatte  altsaa 
gaae  over  i  Møssernes  Hænder.  For  det  Andet  var  det 
nødvendigt,  at  Raadets  Magt  indskrænkedes,  deels  til  Fordeel 


^)  Nr.  257.        -)  Nr.  249  cfr.  Malmstrom,  V,  paa.  255—56.        ^)  Cfr. 
Ostens  Gesandtskaber,  1.  c,  pag.  623 — 627. 

for  Stænderne,  saaletles  at  Spørgsmaalet  om  Krig  og  Fred, 
Paalæg  af  Skatter  og  Optagelse  af  Laan  bestemt  forbeholdtes 
deres  Afgjørelse,  deels  til  Fordeel  for  Kongen,  idet  de  i 
1756  trufne  Indskrænkninger  med  Hensyn  til  Embedsmænds 
Udnævnelse  bortfaldt.  Disse  Forandringer  vilde  tjene  til  at 
sikkre  paa  den  ene  Side  Freden,  idet  dennes  Bevarelse  ikke 
længere  kom  til  at  beroe  paa  en  Majoritet  af  Raadet,  som 
maaskee  var  afhængig  af  en  fremmed  Magt,  paa  den  anden 
Side  Forfatningen,  der  ellers  ved  den  første  givne  Ledighed 
og  i  alt  Fald  ved  et  Thrunskifte,  efter  al  Sandsynlighed  med 
Folkets  Tilslutning,  vilde  give  Plads  for  Enevældet.  Disse 
mundtlige  Forklaringer  fik  en  bestemt  officiel  Form,  da  det 
russiske  Udkast  til  den  dansk-russiske  Traktat  endelig  frem- 
kom i  December  1704,  thi  heri  udtaltes  det  paa  den  meest 
afgjorte  Maade,  at  den  egentlige  Forfatning  skulde  bevares. 
Bernstorff  kunde  nu  ikke  længere  tvivle  paa,  at  han  bedst 
og  vel  egentlig  kun  i  Forbindelse  med  Rusland  kunde  opnaae 
den  Sikkerhed,  som  var  Hovedpunktet  i  hans  svenske  Politik, 
og  ligooverfor  denne  Interesse  var  det  et  nnderordnet  Spørgs- 
maal,  om  Hatterne  eller  Møsserne  stode  i  Spidsen  for  Re- 
geringen, eller  om  Kongen  fik  den  lille  Tilfredsstillelse  med 
Hensyn  til  Embedsmænds  Udnævnelse,  hvis  iøvrigt  denue 
sidste  Tanke  nogensinde  blev  til  Alvor.  Kun  Eet  var  nød- 
vendigt, nemlig  at  ingen  Forandring  maatte  gjenuemføres  ved 
ydre  Vold,  men  de  russiske  Udtalelser  indeholdt  Intet,  der 
kunde  tydes  saaledes,  og  talte  kun  om  Rigsdagsbeslutninger. 
Osten  modtog  derfor  i  Januar  1765  Ordre  til  at  gaae  ind  paa 
Artiklen  om  Sverig  med  et  lille  Forbehold  med  Hensyn  til 
Redaktionen,  der  ingen  praktisk  Betydning  havde  og  ude- 
lukkende angik  Fortiden  ^). 

Saaledes  stode  altsaa  Sagerne,  da  den  svenske  Rigsdag 
traadte  sammen  den  15  Januar  1765.  Fra  første  Øieblik 
viste  det  sig,  at  Hatterne  i  alle  fire  Stænder  vare  i  Minoritet, 
men  tillige  at  Møsserne  ikke  vare  tilsinds  at  dele  Frugten 
af  deres  Seir  med  Hoffet.  Som  Følge  deraf  sluttede  Dron- 
ningen sig  fastere  til  Hattterne  og  den  franske  Gesandt, 
som  under  disse  Omstændigheder  med  Glæde  modtoge  Alli- 
ancen   med  Hoffet,    hvad   der   atter   havde   til   Virkning,    at 


M  Ostens  Gesandtskaber,  1.  c,  pag.  627—32  clr.  ovcufor  pag.  255, 
Note  til  nr.  265. 

Rusland,  der  især  vilde  bekæmpe  det  franske  Parti,  ganske 
fjernede  sig  fra  Dronningen,  dg  at  Danmark,  der  fremfor 
Alt  frygtede  hende  og  hendes  Indflydelse,  saae  sig  nødt  til 
ganske  at  opgive  Hatterne.  Disse  gave  ogsaa  snart  et  yder- 
ligere og  føleligt  Bevis  paa  deres  Upaalidelighed  ved  deres 
frygtsomme  Holdning  i  Spørgsmaalet  om  Forlovelsen  mellem 
Prinds  Gustav  og  Prindsesse  Sophie  Magdalene,  idet  de  feigt 
forlod  Danmark  for  at  tilfredsstille  Dronningens  lidenskabe- 
lige Had  mod  denne  Forbindelse^). 

Den  Plan,  som  Bernstorff  agtede  at  følge  under  Rigs- 
dagen, bestod  i  at  holde  sig  udenfor  Partikampen,  dog  med 
visse  nærmere  Forbehold.  Den  danske  Regering  vilde  ro- 
ligt finde  sig  i  mindre  Forfatningsforandringer,  forudsat  at 
Forfatningsgrundlaget  af  1720  ikke  rokkedes,  og  den  vilde 
ikke  søge  at  hindre,  at  Hatterne  mistede  Magten,  forudsat 
at  de  tre  Raadsherrer,  der  stode  i  et  særligt  Forhold  til 
Danmark,  C.  F.  Scheffer,  Ekeblad  og  Hamilton^),  ikke  be- 
rørtes. Men  baade  reelle  og  personnelle  Forandringer  skulde 
foretages  ad  Lovlighedens  Vei,  med  Udelukkelse  af  al  ydre 
Vold. 

Der  var  ikke  længer  nogen  Fare  for,  at  den  russiske 
Regering  skulde  gaae  videre  og  ville  angribe  Forfatningen 
selv,  og  den  Modtagelse,  som  et  privat  Forslag  om  en  Revision 
af  Forfatningen  fandt  paa  Rigsdagen,  beviste  tilstrækkelig, 
hvor  umuligt  det  vilde  være  at  sætte  Planer  om  Enevældet 
igjennem  ad  lovlig  Vei^).  Men  selv  Ophævelsen  af  Bestem- 
melserne af  1756  beskjæftigede  ikke  længere  Keiserinden 
synderlig.  Dronningens  Lidenskabelighed  havde  fornærmet 
hende,  og  Panin  tænkte  snarere  paa  Midler,  der  kunde  sikkre 
Forfatningen  i  Fremtiden  mod  pludselige  Forandringer*). 
Under  disse  Omstændigheder  kunde  Bernstorff  saameget 
mindre  nære  nogen  Betænkelighed  ved  officielt  at  anerkjende 
Consequentserne  af  Traktaten  af  11  Marts  1765,  ogGesandterne 
i  Petersborg  og  senere  i  Stockholm  fik  Ordre  til  at  erklære, 
at  den  danske  Regering  ikke  vilde  gjøre  nogen  Vanskelighed 
ved,  at  Forfatningsbestemmelserne  af  1756  ophævedes^). 

')  Nr.  269.  ^)  Bernstorff  var  efterhaanden  bleven  mere  tilfreds 
med  Ekeblad,  og  Hamilton  medtoges  alene  af  den  formelle  Grund,  at 
han  var  Elefantridder.  ^)  Malmstrøm  V,  pag.  285.  ')   Nr.  264. 

'-)  Nr.  272  Dg  278     Cfr.  Ostens  Gesandtskaber  1.  c,  pag.  632—635. 

Men  medens  den  første  Deel  af  det  oprindelige  russiske 
Program  saaledes  undergik  en  væsentlig  Modification,  gjennem- 
førtes  derimod  dets  anden  Deel,  Hattepartiets  Fordrivelse, 
med  desto  større  Energie.  Bernstorff  havde  ventet,  at  det 
russiske  Cabinet  vilde  lade  sig  nøie  med,  at  de  ledige  Pladser 
i  Piaadet  besattes  med  Møsser  og  at  saaledes  Overvægten 
sikkredes  dette  Parti.  Dette  syntes  ogsaa  først  at  være  den 
russiske  Regerings  Hensigt.  Men  snart  viste  det  sig,  at  man 
vilde  berøve  Hatterne  alle  Raadsherreposterne.  Den  danske 
Regering  lod  nu  forestille  i  Petersborg,  at  den  ikke  roligt 
kunde  see  paa,  at  Scheffer,  Ekeblad  og  Hamilton,  „hvem 
den  tidligere  havde  forsikkret  om  sin  Bistand  og  Velvillie". 
bleve  haardt  behandlede,  og  den  modtog  ogsaa  virkelig  et  Løvte 
om,  at  disse  Raadsherrer  ikke  skulde  forfølges.  Men  hvad- 
enten nu  dette  Løvte  ikke  var  ærligt  meeut,  eller  Stemningen 
var  altfor  ophidset  i  Sverig,  til  at  det  var  muligt  længere 
at  beskytte  Hattecheferne,  saa  løde  Indberetningerne  fra 
Stockholm  i  Juni  Maaned  stedse  bestemtere  paa,  at  Angrebet 
paa  dem  var  nær  forestaaende,  og  Scheffer  lod  tilføie,  at 
der  var  al  Anledning  til  at  befrygte,  at  Rusland  vilde  bruge 
Magt,  dersom  det  ikke  lykkedes  at  sætte  Anklagen  mod 
Rigsraaderne  igjeunem  ad  lovlig  Vei. 

I  og  for  sig  kunde  det  være  den  danske  Regering 
temmelig  ligegyldigt,  om  Scheffer  og  Ekeblad  vedbleve  at 
at  sidde  i  Raadet  eller  ikke,  thi  de  kunde  ikke  længere 
betragtes  som  dens  Tilhængere,  og  selv  om  de  havde  været 
det,  vilde  deres  Understøttelse  dog  snarere  skade  end  gavne, 
da  de  hørte  til  Minoriteten.  Og  ikke  nok  med,  at  der  ingen 
Fordeel  opnaaedes  ved  at  beskytte  dem;  den  danske  Re- 
gering udsatte  sig  end  yderligere  for  en  ikke  ringe  Fare 
ved  at  søge  at  forsvare  dem.  Thi  vel  vilde  dette  ikke  være 
i  Strid  med  den  Overeenskomst,  som  Danmark  nylig  havde 
sluttet  med  Rusland  om  de  svenske  Anliggender,  og  Bern- 
storff havde  desuden  ikke  blot  i  Almindelighed  erklæret,  at 
da  Forbindelsen  med  Ruslaud  var  sluttet,  efter  at  Rigsdagen 
allerede  var  begyndt,  kunde  den  ikke  denne  Gang  vise  sig  saa 
fuldstændig,  som  den  senere  vilde  det*),  men  han  havde 
ogsaa  udtrykkelig  fremhævet,  at  den   danske  Regering  ikke 

')  Nr.  272. 


271 

vikle  forlade  de  tre  Raadsherrer.  Rusland  kunde  endelig 
saameget  mindre  beklage  sig,  som  Paniu  særlig  havde  lovet 
at  skaane  dem,  uden  senere  at  have  taget  dette  Løvte  til- 
bage. Men  Bernstorff  forudsaae  desuagtet  godt,  at  Keiser- 
iuden  vilde  tage  ham  det  meget  ilde  op,  om  han  under- 
støttede dem,  og  dette  kunde  blive  meget  misligt  i  Forlovelses- 
sagen,  ved  hvis  Gjennemførelse  den  danske  Regering  trængte 
til  Ruslauds  Støtte.  Rigtignok  gjaldt  det  kun  om  at  under- 
støtte Raadsherrerne  med  Penge,  —  thi  Rusland  vilde  næppe 
vove  at  anvende  Magt,  i  hvilket  Tilfælde  Danmark  aabent 
vilde  tage  Sverigs  Parti  — ,  og  en  saadan  Understøttelse 
syntes  altsaa  at  kunne  ydes  i  al  Hemmelighed,  men  Bern- 
storff maatte  befrygte,  at  Frankrig  næppe  vilde  være  synderlig 
nøieregnende  med  sine  Midler,  naar  det  gjaldt  om  at  for- 
styrre det  gode  Forhold  mellem  Danmark  og  Rusland,  og 
han  stolede  derfor  ikke  ganske  paa  den  fornødne  Discretion. 
Men,  hvor  vægtige  disse  Betragtninger  end  vare.  fandt  han 
dog,  at  de  maatte  vige  for,  hvad  „Ære  og  Retskaffenhed 
bød",  thi  „det  skulde  ikke  kunne  siges,  at  Kongen  havde 
forladt  de  Mænd  i  deres  Nød,  som  han  engang  havde  kaldt 
sine  Venner". 

Schack  fik  altsaa  Ordre  til  at  erklære,  „at  vel  havde 
den  svenske  Regering  ikke  villet  fornye  Forbundet  mellem 
de  to  Riger,  men  Kongen  vilde  dog  aldrig  med  Ligegyldighed 
see  paa,  at  en  fremmed  Magt,  hvilken  den  end  var,  angreb 
Sverig  eller  søgte  at  berøve  det  Uafhængigheden".  End- 
videre bemyndigedes  han  til  at  stille  et  Beløb  af  400,000 
Daler  Kobbermønt  (c.  20000  Daler  dansk)  til  Breteuils  og 
Scheffers  Raadighed,  men  paa  de  to  udtrykkelige  Vilkaar, 
at  disse  Penge  alene  skulde  anvendes  til  at  redde  Scheffer 
og  Ekeblad,  og  altsaa  ikke  til  Forsvar  for  Hattepartiet  i  det 
Hele.  og  dernæst  at  der  skulde  bevares  den  dybeste  Hemme- 
lighed derom  ^). 

Denne  Ædelmodighed  blev  kun  slet  belønnet.  En  Maaned 
efter,  d.  5  August,  nedlagde  Scheffer  og  Ekeblad  frivilligt 
deres  Embeder  2),  saa  at  det  var  til  ingen  Nytte,  at  den 
danske  Regering  havde  compromitteret  sig  og  udgivet  sine 
Penge.     Men   dernæst  viste   det  sig,   at   det  Hele   indtil   de 


1)  Nr.  264,  274,  275  og  277.  •^)  Malmstrøm,  V,  pag.  321. 

yderste  Detailler  var  bekjendt  i  Petersborg,  ligesom  man 
ogsaa  der  vidste  at  fortælle  om,  hvorledes  Bernstoril  skulde 
have  rost  sig  af  at  have  bedraget  den  russiske  Regering 
ved  Affattelsen  af  Traktaten  af  11  Marts  1765.  Forbittrelsen 
herover  var  stor  ved  det  petersborgske  Hof.  Panin  talte  om 
ganske  at  bryde  med  Danmark  og  at  erklære  Traktaten  for 
bortfalden,  og  foreløbig  modarbeidede  han  de  danske  Inter- 
esser overalt,  navnlig  ogsaa  i  Forlovelsessagen.  Men  Bern- 
storff lod  sig  ikke  forskrække.  Uagtet  det  russiske  Cabinet 
kun  syntes  at  kunne  skylde  hine  Efterretninger  en  Indiscre- 
tion  fra  fransk  Side,  vægrede  han  sig  dog  ved,  uden  sikkre 
Beviser,  at  troe,  at  denne  kunde  være  begaaet  med  Hensigt 
og  han  formodede  snarere,  at  den  skyldtes  Dronningen,  som 
rimeligvis  havde  misbrugt  den  Tillid,  man  havde  viist  hende ^). 
Det  opdagedes  imidlertid  senere,  at  baade  Gesandten  og 
Dronningen  vare  uskyldige,  og  at  Underretningen  var  kom- 
men til  Petersborg  fra  England,  som  underholdt  en  hemmelig 
Forbindelse  med  en  Embedsmand  i  det  franske  Udenrigs- 
ministerium, der  regelmæssig  indsendte  Afskrifter  af  de  franske 
Gesandters  Indberetninger 2).  I  Petersborg  forsvarede  Bern- 
storff sig  med  Rolighed,  men  medens  han  iøvrigt  omhyggelig 
undgik  Alt,  der  kunde  opirre  Keiserinden,  lod  han  dog  tillige 
forstaae,  at  den  danske  Regering  ikke  vilde  lade  sig  bevæge 
til  „uanstændige  Skridt''  eller  finde  sig  i  nogen  „Afhængig- 
hed" af-  Rusland^).  Efterhaanden  lagde  Stormen  sig,  hvad 
der  væsentlig  skyldtes  Salderns  Bestræbelser  og  den  nye 
Gesandt  Asseburgs  Venskabsforhold  til  Panin,  over  hvem 
han  havde  stor  Indflydelse  paa  Grund  af  sin  overlegne 
Klarhed  og  Besindighed.  Udfaldet  blev  endog  et  saadant, 
at  Bernstorff'  kunde  sige,  at  denne  Uenighed  endte  med  at 
forene  de  to  Hoffer  inderligere  og  oprigtigere  sammen,  end 
de  hidtil  havde  været  det. 

Panin  bestemte  sig  nemlig  til  at  lade  den  russiske 
Gesandt  i  Kjøbenhavn  meddele  det  danske  Cabinet  en  ud- 
førlig Fremstilling  af  den  Politik,  som  Keiserinden  vilde 
følge  i  Norden.  Hun  vilde  bevare  den  svenske  Forfatning, 
men  udelukke  Frankrig  fra  eu  Indflydelse,  som  dette  Rige 
kun  vilde   udbytte  til  Fordeel  for   sin   egoistiske  Politik  og 


')  Nr.  283.  •-)  Malmstrøm,  V,  pag.  2GG.  ^)  Nr.  281  og  284. 

til  Skade  for  Nordens  Ro,  og  derfor  maatte  Hatterne  vige 
Pladsen  for  Møsserne.  I  Ægteskabssagen  vilde  Rusland 
anvende  al  sin  Indflydelse  for  at  fremkalde  en  endelig  og 
tilfredsstillende  Afgjørelse.  Endelig  var  Keiserinden  beredt 
til  ufortøvet  at  sende  Salderu  til  Kjøbenliavn  for  at  begynde 
Forhandlingerne  om  Mageskiftet,  saasuart  det  danske  Cabinet 
havde  erklæret  sig  villigt  til  paa  den  ovenangivne  Basis  at 
arbeide  sammen  med  Ruslaud  i  de  nordiske  Anliggender. 
Den  første  Virkning  af  de  to  Cabiuetters  Enighed  skulde 
være,  at  Danmark  ydede  50000  Daler  til  Understøttelse  af  de 
russiske  Rigsdagsoperationer.  Dette  Forlangende  var  paa  Stri- 
dens tidligere  Stadier  fremkommen  under  andre  Former,  snart 
som  en  Straffebøde,  Danmark  skulde  erlægge,  fordi  det  havde 
understøttet  de  tre  Raadsherrer,  snart  som  et  Pant  paa  dets 
definitive  Brud  med  Hattepartiet,  men  dengang  havde  Bern- 
storff stadig  afslaaet  Forlangendet,  fordi  han  ikke  vilde  ind- 
lade sig  paa  Noget,  der  ikke  stemmede  med  den  danske 
Krones  Værdighed  og  Selvstændighed,  og  som  kunde  have 
til  Følge,  at  Hatterne  bleve  Modstandere  i  Ægteskabssagen. 
Men  nu  havde  det  russiske  Cabinets  Forslag  faaet  en  heelt 
anden  Characteer  og  fremtraadte  kun  som  en  Opfordring  til 
Danmark  om  at  bidrage  til  fremtidige  Operationer  i  en  Ret- 
ning, som  den  danske  Regering  havde  faaet  Leilighed  til  at 
forvisse  sig  om  at  være  i  fælles  Interesse,  og  Bernstorff  be- 
tænkte sig  derfor  ikke  længere  paa  at  gaae  ind  derpaa,  dog 
med  Tilføielse  af  den  Betingelse,  at  denne  Understøttelse, 
for  hvilken  Rusland  i  det  Øieblik  virkelig  havde  Brug,  ikke 
maatte  fremtræde  som  en  Demonstration  og  derfor  skulde 
holdes  hemmelige).  Hermed  var  Forbindelsen  mellem  de  to 
Regeringer  i  de  svenske  Anliggender  bleven  endelig,  og  det 
var  ikke  uden  gavnlig  Virkning  for  Fremtiden,  at  den  danske 
Regering  havde  viist,  at  den  ikke  agtede  at  underordne  sig 
Rusland  men  bestemt  vilde  varetage  sine  egne  Interesser  og 
sin  Værdighed  2). 

Medens  denne  forbigaaende  Conflikt  gjennemløb  sine 
forskjellige  Stadier,  var  Hattepaj'tiets  Nederlag  bleven  fuld- 
komment, og  Magten  var  heelt  og  holdent  gaaet  over  i 
Møssernes  Hænder.    Der  var  et  Øieblik  Fare  for,  at  Danmarks 


')  Nr.  290.         2)  Ostens  Gesandtskaber.  1.  c,  pag.  635—639. 

gamle  Uven,  A.  Høpken,  skulde  blive  kaldet  til  Cancelli- 
præsidiet,  fordi  der  ikke  blandt  Møsserne  fandtes  nogen 
diplomatisk  Capacitet,  som  ret  egnede  sig  til  at  overtage 
Udenrigsdepartementet.  Bernstorff  havde  nedlagt  Protest  i 
Petersborg  mod  Høpkens  Valg,  og  da  det  desuden  snart 
opdagedes,  at  denne  spillede  under  Dække  med  Frankrig, 
bortfaldt  Spørgsmaalet  om  ham.  Det  blev  da  Grev  Løwen- 
hjelm,  hvem  Udenrigsstyrelsen  betroedes  d.  2  September^). 
Denne  Forandring  var  ikke  til  Skade  for  Danmark,  thi 
Møsserne  viste  sig  mindre  upaalidelige  end  Hatterue  alierede 
længe  havde  været  det.  Ligesaalidt  var  det  noget  Tab,  at 
den  danske  Regering  nu  havde  at  gjøre  med  Rusland  istedetfor 
med  Frankrig,  thi  det  var  meget  lettere  at  komme  tilrette 
med  Panin  og  Ostermann  end  med  Choiseul  og  den  franske 
Ambassadør,  hvad  enten  det  var  Havrincourt  eller  Breteuil. 
Hertil  kom  endnu,  at  Rusland  aldrig  kunde  opnaae  en  saa 
farlig  Indflydelse  i  Sverig  som  Frankrig,  thi  et  egentligt 
russisk  Parti  var  paa  Grund  af  det  traditionelle  Had  til 
Rusland  umuligt,  hvorimod  det  ikke  lagdes  nogen  Mand 
tillast,  om  han  offentlig  erklærede  sig  for  at  være  fransk- 
eller engelsksindet  eller  endog  modtog  Pension  af  nogen  af 
disse  to  Regeringer  2).  Rusland  vilde  saaledes  altid  kun 
være  istand  til  at  udøve  en  begrændset  Indflydelse  i  Sverig, 
saalænge  det  indskrænkede  sig  til  at  virke  ved  fredelige 
Midler,  og  skulde  det  russiske  Cabinet  nogensinde  ville  an- 
vende Vaabenmagt,  vilde  det  under  ingen  Omstændigheder 
kunne  regne  paa  Støtte  i  nogen  Deel  af  Folket,  saaledes 
som  det  kunde  det  i  Polen,  idet  tvertimod  alle  Partier  da 
strax  vilde  forene  sig  imod  Sverigs  Arvefjende. 

')  Nr.  272,  Malmstrøm,  V,  pag.  335,  Ostens  Gesandtskaber  1.  c, 
pag.  640,  L.  de  Geer  „minne  af  riksrådet  grefve  A.  J.  v.  Høpken",  i 
„svenska  Akademiens  Handlingar",  Bind  LVII,  pag.  378  sqq.  Desto- 
værre  have  vi  ikke  i  det  Foregaaende  kunnet  tage  Hensyn  til  de  vigtige 
Oplysninger  om  Høpken,  der  indeholdes  i  denne  først  nylig  udkomne  for- 
trinlige Afhandling.  Vi  maae  saaledes  indskrænke  os  til  her  at  frem- 
hæve med  Hensyn  til  Høpkens  Characteristik  pag.  246  og  289—90,  hans 
Forhold  til  Spørgsmaalet  om  Kongemagten  pag.  305 — 8,  hans  Stem- 
ning mod  Danmark  pag.  323—24  cfr.  327—28,  hans  Forhold  til  Be- 
slutningen om  Sverigs  Deeltagelse  i  Krigen  pag.  328—53  cfr.  869—70, 
og  hans  Gjenindkaldelse  iRaadet  og  Forhold  til  Møsserne,  pag.  376 — 78. 
*)  Depeche  fra  Schack  af  19  Marts  1765. 

Men  Danmark  havde  desuden  et  særligt  dansk-svensk 
Spørgsmaal  at  bringe  i  Orden  under  denne  Rigsdag,  nemlig 
den  allerede  i  det  Foregaaende  leilighedsvis  berørte  Ægte- 
skabssag mellem  Kronprinds  Gustav  og  den  danske  Prind- 
sesse  Sophie  Magdalene,  Kong  Frederik  Vtes  ældste  Datter, 
og  dette  Anliggende  kunde  ikke  Andet  end  udøve  en  ikke 
ringe  Indflydelse  paa  den  danske  Regerings  Optræden. 

Forlovelsen  mellem  de  to  fyrstlige  Personer  var  vistnok 
i  sin  Tid  foreslaaet  af  den  franske  Regering  som  et  Led  i 
den  Overeenskomst,  der  i  1750  sluttedes  mellem  Danmark 
og  Sverig,  og  som  et  Pant  paa  Forliget  mellem  den  danske 
Konge  og  den  udvalgte  svenske  Thronarving,  Adolf  Frederik. 
Det  var  ikke  uden  alvorlige  Betænkeligheder,  at  man  fra 
dansk  Side  var  gaaet  ind  paa  denne  Forbindelse,  thi  hvis 
den  kun  eet  Aar  gamle  Kronprinds,  den  senere  Kong  Chri- 
stian d.  7de,  døde  i  sin  Barndom,  hgesom  Tilfældet  havde 
været  med  hans  ældre  Broder,  vilde  Prindsessen  være 
nærmeste  Arving  til  den  danske  Krone.  Forlovelsen  fandt 
ikke  desto  mindre  Sted,  og  alle  brugelige  Former  iagttoges. 
I  en  høitidelig  Skrivelse  af  5  November  1750  havde  den 
svenske  Konge  anholdt  om  Prindsessens  Haand  for  Prinds 
Gustav  i  sit  eget  og  i  dennes  Forældres  Navn.  Den  danske 
Konge  besvarede  dette  Brev  d.  14  December  s.  A.  Prind- 
sens  Forældre  gjentoge  derpaa  selv  Begjæringen  i  Breve  til 
den  danske  Konge  og  Dronning  af  13  og  18  Januar  1751. 
Endelig  fremførte  den  svenske  Gesandt  Fleming  i  høitidelig 
Audients  og  i  det  danske  Conseils  Overværelse  den  svenske 
Konges  og  Forældrenes  Andragende  for  Kong  Frederik  og 
modtog  dennes  endelige  Tilsagn  om  Prindsessens  Haand. 
Fra  begge  Sider  betragtedes  herefter  Forlovelsen  som  fuld- 
byrdet, og  navnlig  udtaltes  fra  Sverigs  Side  Ønsket  om,  at 
den  strax  skulde  formelig  declareres  og  at  Prindsessen  skulde 
overleveres  til  det  svenske  Hof  for  at  opdrages  sammen  med 
Prindsen,  hvad  der  imidlertid  afsloges  i  Kjøbenhavn,  hvor 
man  foretrak,  at  Bekjendtgjørelsen  udsattes,  indtil  de  For- 
lovede bleve  ældre  (de  vare  dengang  kan  fem  Aar  gamle), 
og  fordi  Dronningen  ikke  endnu  vilde  skilles  fra  sin  spæde 
Datter^).     De  i  Danmark    accrediterede    svenske   Gesandter 


1)  Nr.  12  og  34. 

havde  i  den  følgende  Tid  altid  behandlet  Prindsessen  som 
deres  tilkommende  Dronning,  og  Alle  i  Sverig,  der  kjendte 
Forbindelsen,  betragtede  den  som  en  lykkelig  Garanti  for 
Fremtiden.  Paa  sin  Side  havde  den  danske  Regering  af- 
slaaet  andre  Tilbud,  hvor  fristende  de  end  vare,  fra  Hoffer, 
der  ikke  havde  nogen  Kundskab  om  den  indgaaede  For- 
lovelse ^). 

Aarene  vare  imidlertid  gaaet  hen,  og  de  Forlovede  vare 
nu  i  den  Alder,  at  Tiden  var  kommen  til  at  tænke  paa  deres 
Ægteskab.  Men  Dronning  Ulrikka  Eleonore,  som  aldrig  havde 
været  vel  stemt  for  en  Forbindelse  med  det  danske  Konge- 
huus,  var  efterhaanden  bleven  fast  bestemt  paa,  at  dette 
Ægteskab  ikke  skulde  skee,  og  saa  stor  var  hendes  Magt 
over  Hatterne,  at  disse,  skjøndt  de  baade  erkjendte  den 
trufne  Aftales  forbindende  Charakteer  og  ønskede  dens  Ud- 
førelse, dog  af  al  Kraft  søgte  at  bevæge  den  danske  Re- 
gering først  til  at  udsætte  eller  vel  endog  opgive  Sagen,  og 
senere,  da  det  viste  sig  frugtesløst,  til  at  vinde  Dronningen 
ved  at  stille  hende  i  Udsigt,  at  Danmark  til  Gjengjæld  vilde 
understøtte  en  Forandring  i  Forfatningen,  et  Løvte  som 
Bernstorff  naturligvis  strax  paa  det  Bestemteste  fralagde  sig-). 
Hvorledes  Rigsdagen  vilde  stille  sig  til  Sagen,  var  tvivlsomt, 
idet  ogsaa  adskillige  af  Møsserne  vare  usikkre,  ikke  af  nogen 
Uvillie  mod  Forbindelsen  men  fordi  de  af  financielle  Grunde 
eller  for  at  stille  sig  godt  med  Dronningen  vare  tilbøielige 
til  at  opsætte  Ægteskabet.  Af  de  fremmede  Hoffer  var  Preussen 
som  sædvanlig  ugunstig  stemt  for  en  nærmere  Forbindelse 
mellem  de  to  nordiske  Stater,  om  Frederik  d.  2den  end  ikke 
vovede  at  bifalde  sin  Søsters  Tanke  om  at  gifte  Prinds 
Gustav  med  en  Priudsesse  af  det  brandenburgske  Huus; 
Frankrig  vidste  bedre  end  nogen  anden  fremmed  Stat,  hvad 
der  var  foregaaet  i  1750,  men  vilde  ikke  støde  Dronningen, 
hvorimod  Rusland  og  England  vare  rede  til  at  anvende  deres 
Indflydelse,  for  at  Ægteskabet  kom  istand^). 

Det  var  en  vanskelig  Situation  for  den  danske  Regering. 
At  udsætte   en  Afgjørelse   og  lade  det   henstaae   som  uvist. 


')  Depeche  fra  Berkentin  af  15  Marts  1751  i  nr.  3,  Noten.  ^)  De- 
peche til  Schack  af  31  August  1765  ofr.  Nilsson:  Blad  af  „Prinds  Gustavs 
etc.  Giftermålshistoria"  i  svensk  hist.  Bibliothek,  pag.  203,  205  Noten, 
osr  213  (i  Særtrykket).         ^)  Nr.  272  og  290. 

hvorvidt  der  forelaae  en  Forlovelse  eller  ikke,  var  upassende. 
Meget  kunde  tale  for  at  lade  en  Forbindelse  falde,  som  under 
de  forhaandenværende  Forhold  truede  med  at  blive  ulykkelig 
for  de  to  nærmest  Paagjældende  og,  langtfra  at  tilveiebringe 
det  tilsigtede  fortrolige  Forhold  mellem  de  to  Dynastier, 
snarere  kunde  befrygtes  at  ville  forøge  Dronningens  Had. 
Men  Prinds  Gustav  havde  i  den  senere  Tid  viist  sig  mindre 
afhængig  af  sin  Moder,  og  opgaves  Sagen,  vilde  dette  i  Dan- 
mark føles  som  en  blodig  Fornærmelse,  der  vilde  gjenoplive 
Nationalfjendskabet.  Af  disse  Grunde  besluttede  den  danske 
Regering,  at  Sagen  nu  skulde  finde  sin  endelige  Afgjørelse. 
Først  vilde  man  dog  søge  at  bevæge  Dronningen  til  at  give 
efter  med  det  Gode,  og  kun  naar  dette  havde  viist  sig  umu- 
ligt, skulde  Sagen  bringes  for  Rigsdagen.  Men  den  skulde 
der  holdes  udenfor  Partistriden  ^) ;  den  danske  Regering  vilde 
ikke  søge  at  vinde  Stemmer  i  det  secrete  Utskott  ved  Penge, 
saalidt  som  nogen  fremmed  Magt  maatte  officielt  blande  sig 
i  Afgj øreisen. 

Gjentagne  Gange  udsatte  Bernstorfi:  Henvendelsen  til 
Rigsdagen  for  at  give  Dronningens  Fortrolige  af  Hattepartiet 
Leilighed  til  at  overvinde  hendes  Modstand  2),  men  deres 
Bestræbelser  bleve  frugtesløse.  Den  26  October  gaves  der 
endelig  Schack  Ordre  til  at  sørge  for,  at  Sagen  bragtes  frem  i 
Rigsdagen,  og  til  at  omtale  den  til  Cancellipræsidenten^).  For- 
gjæves  søgte  Grev  Løwenhjelm  gjennem  Mellemmænd  at  for- 
maae  den  danske  Regering  til  at  love  Indrømmelser,  som 
kunde  forsone  Dronningen,  idet,  som  det  synes,  baade  han 
og  Hatterne  ad  forskjellige  Veie  foreslog,  at  Danmark  skulde 
opgive  Traktaten  af  1750  og  at  Coadjutorposten  i  Liibeck  efter 
Prinds  Frederiks  Død  skulde  tilsikkres  en  eutinsk  Prinds*). 
Skjøndt  Bernstorfi'  vidste,  baade  at  Mageskiftet  vilde  medføre 
Opgivelsen  af  Prinds  Frederiks  Valg  og  at  Keiserinden  vilde 
afstaae  det  lybske  Stift  til  den  eutinske  Familie,  afslog  han 
dog  enhver  Kjøbslaguing  som  uværdige).  „Kongen  vilde  ikke 
paatage  sig  nogen  yderligere  Forpligtelse  for  at  opnaae  den 
Ære  at  faae  sin  Datter  givt". 


'j  Nr.  286.         ■-)  Nr.  275,  283.         '')  Nr.  285.         ')  Nilsson,   1.  c.^ 
pag.  229  Noten.        ^)  Nr.  288  og  289. 

Ligeoverfor  denae  bestemte  Holdning  maatte  Dronningen 
opgive  sin  Modstand,  og  allerede  inden  Udgangen  af  1765 
kunde  Sagen  ansees  som  afgjort.  I  Begyndelsen  af  det  føl- 
gende Aar  (d.  4  Februar)  forklarede  det  secrete  Utskott 
Ægteskabsaftalen  for  at  være  fast  og  urykkelig  samt  at  dens 
Fuldbyrdelse  ikke  længere  skulde  opsættes.  Den  3  April 
bekjendtgjordes  Forlovelsen  høitidelig  i  Kjøbenhavn  og  Stock- 
holm 1). 

XVIII. 

Thronskiftet  i  Danmark. 

Dets  mislige  Følger  for  Bernstorff  og  hans  Politik.  Indvendingerne 
imod  den  sidste.  Forsøg  paa  at  styrte  Bernstorff.  Udsættelse  af  den 
dansk-russiske  Underhandling.  Virkningerne  deraf.  Forholdet  mellem 
Panin  og  Bernstorff.  Forberedende  Forhandlinger,  navnlig  om  Øresunds- 
toldspørgsmaalet.  Den  danske  Regerings  Forhold  til  de  andre  Stater. 
Østrig.  Frankrig.  Alliancetilbud  fra  Sverig  og  fra  England.  Polen. 
Sverig.  Ægteskabet  mellem  Sophie  Magdalene  og  den  svenske  Kron- 
prinds. 

Saa  langt  var  Bernstorff  altsaa  ved  Udgangen  af  1765 
naaet  i  Udførelsen  af  sine  Planer.  I  Sverig  var  Misfornøielsen 
med  Hatternes  slette  eller  uheldige  Regering  blevet  tilfreds- 
stillet ved  deres  Fald  uden  idetmindste  hidtil  at  have  ført  til 
dybere  indgribende  Resultater.  I  Petersborg  var  Osten  i 
November  bleven  afløst  af  Bernstorff's  bedste  Mand,  Asse])urg2), 
som  altid  havde  været  udseet  til  at  overtage  det  russiske 
Gesandtskab,  saasnart  det  virkelig  kom  til  en  Forhandling. 
og  allerede  inden  Udgangen  af  Maanedeu  havde  han  seet 
sig  istand  til  at  indsende  fuldstændig  Afskrift  af  de  Instruxer, 
som  vare  udfærdigede  for  de  russiske  Commissairer.  og  at 
melde,  at  Saldern  forberedte  sig  til  at  afreise  til  Kjøben- 
havn 3).  Men  netop  da  indtraadte  Frederik  d.  Vtes  Død  d 
14  Januar  1766.    Et  Thronskifte  i  en  absolut  regeret  Stat  er 


')  Om  Giftermaalshistoriens  hele  Udvikling,  see  Ostens  Gesandt- 
skaber, 1.  c,  pag.  640—647,  og  Nilssons  ovenciterede  Afhandling. 
^)  Om  Ostens  Stilling  under  hans  andet  russiske  Gesandtskab  og  Grunden 
til  hans  Fjernelse,  see  Ostens  Gesandtskaber  i  Hist.  Tidskr.,  1.  c,  pag. 
649—662.      »)  Cfr,  Asseburgs  Denkwiirdigkeiten,  pag.  118—121,  178.— 180. 

altid  en  stor  politisk  Begivenhed,  især  naar  der  ikke  er 
nogen  oplyst  offentlig  Mening,  som  kan  bidrage  til  at  regulere 
Overgangen.  Men  dette  Thronskifte  blev  paa  Grund  af  den 
nye  Konges  Egenskaber  mere  skjæbnesvangert  end  noget 
tidligere  havde  været,  og  det  kastede  Riget  ind  i  en  Tilstand 
af  Usikkerhed,  i  hvilken  Hofintriguer  og  Hofrevolutioner  af- 
brød enhver  sammenhængende  Udvikling  i  de  indre  Forhold 
og  efterhaauden  gjorde  Regeringen  til  Spot  og  Foragt  for 
Udlandet.  Ganske  vist  havde  Frederik  d.  5te  ikke  været 
noget  Mønster,  hverken  som  Menneske  eller  som  Regent. 
Men  savnede  han  end  klar  Følelse  af  de  Pligter,  der  paa- 
hvilede ham  som  enevældig  Konge,  saa  var  han  dog  i  alt 
Fald  gjennemtrængt  af  et  levende  Ønske  om,  at  hans  Folk 
maatte  være  lykkeligt  og  tilfreds,  og  hvis  han  manglede  de 
fornødne  Egenskaber  til  selv  at  styre  Riget,  saa  forstod  han 
dog  at  betroe  Styrelsen  til  paalidelige  og  dygtige  Ministre. 
Hvad  enten  det  nu  var  Instinkt  eller  lykkelig  Hændelse, 
søgte  han  altid  sine  Yndlinger  og  Ministre  mellem  de  bedste 
og  iiæderligste,  og  aldrig  tillod  han  Intriguer  mod  de  Mænd, 
som  engang  havde  vundet  hans  Tillid.  Ganske  anderledes 
stillede  Forholdet  sig  under  Christian  d.  7de.  Saalænge  han 
endnu  ikke  var  nedsunken  i  den  Forstandssløvhed,  der  senere 
gjorde  ham  til  et  villieløst  Redskab  i  Andres  Hænder,  fulgte 
han  kun  sine  egne,  sædvanligvis  ondskabsfulde  og  uforstan- 
dige Luner  eller  de  Indskydelser,  som  han  modtog  af  uvær- 
dige Yndlinger,  der  ved  Demoralisation  og  Frivolitet  havde 
forstaaet  at  vinde  hans  Gunst.  Troløs  endog  mod  disse,  saa- 
snart  Leiligheden  bød  sig,  maatte  han  saa  meget  mere  være 
det  ligeoverfor  saadanne  Mænd,  som  generede  ham  ved  deres 
aandelige  og  moralske  Overlegenhed,  og  den  eneste  Følelse, 
der  kunde  lægge  Baand  paa  ham,  var  Frygt. 

Foreløbig  syntes  det  vistnok,  som  om  Kongen  vilde  bruge 
og  misbruge  sin  Frihed  og  Magtfuldkommenhed  paa  Privat- 
livets Gebeet,  men  lade  Regeringen  gaae  i  samme  Spor  og 
ved  de  samme  Mænd  som  under  hans  Fader.  Han  beholdt 
dennes  Ministre,  selv  Reventlow,  skjøndt  han  med  Rette 
kunde  beklage  sig  over  denne  sin  tidligere  Overhovmesters 
brutale  Behandling,  og  en  af  hans  første  Regeringshandlinger 
var  efter  Conseillets  Indstilling  at  fratage  Grev  Saint-Germain 
den    egentlige   Styrelse    af  Krigsvæsenet,    som    gik    over    til 

F.  C.  Rosenkrantz  som  Oversecretair  for  Krig  og  Marine,  og  til 
en  Commission,  af  hvilken  Prinds  Carl  af  Hessen  blev  første 
Medlem^).  Men  var  dette  end  en  Seir  for  Ministrene,  for- 
saavidt  de  befriedes  fra  en  altfor  bydende  og  hensynsløs 
Reformator  2),  saa  var  det  dog  intet  Tegn  paa,  at  Kongen 
agtede  at  lytte  til  sit  Conseils  Raad.  thi  han  havde  end  ikke 
lagt  Mærke  til  de  Grunde,  som  Ministrene  havde  gjort  gjæl- 
dende  for  deres  Forslag,  men  bifaldt  det,  fordi  det  altid 
morede  ham  at  styrte  en  hidtil  mægtig  Mand  3).  Det  var 
øjensynligt,  at  under  en  saadan  Konge  var  Intet  og  Ingen 
sikker.  Navnlig  kunde  Bernstorff  ikke  længere  føle  den 
Tryghed,  med  hvilken  han  under  Frederik  d.  5te  havde 
arbeidet  mod  sit  Maal.  thi  han  havde  Alt  at  frygte,  ikke 
blot  af  Kongens  egne  Luner  men  tillige  af  de  Manges  Intri- 
guer,  som  stedse  stærkere  angreb  hans  Politik.  Selv  hans 
Colleger  synes  ikke  ganske  at  have  været  uden  Betænkeligheder 
med  Hensyn  til  den  russiske  Alliance^),  og  udenfor  Conseillet 
var  det  en  almindelig  Mening,  at  den  hele  Mageskiftetanke  var 
et  falskt  Haab,  som  Keiserinden  forespeilede  den  danske 
Regering  for  at  holde  den  i  Afhængighed  af  sig,  men  som 
hun  aldrig  havde  til  Hensigt  at  opfylde,  og  skulde  det  virkelig 
imod  Formodning  nogensinde  skee,  vilde  det  kun  være  paa 
Bekostning  af  Danmarks  fremtidige  Selvstændighed.  Meget 
talte  for  Rigtigheden  af  denne  Anskuelse,  og  selv  Bernstorff 
var  langt  fra  sikker  paa  at  naae  sit  Maal-^),  men  han  vidste, 


')  Vaupell,  1.  c,  pag  146  sqq.  ^)  Vaupell,  1.  c-,  pag.  143,  Reverdil 
1.  c,  pag.  28,  51 — 52,  111 — 12.  Hvor  meget  Rigtigt  der  end  var  i  St. 
Germains  Reformer,  er  der  dog  ingen  Tvivl  om,  at  Ministrene  havde 
bedre  Grunde  til  Modstand  end  blot  egoistiske,  see  ogsaa  „Correspon- 
dance  particuliére  du  comte  de  Saint-Germain  avec  M.  Paris  du  Verney", 
Paris,  1789.  Desto  værre  indeholder  denne  C  jrrespondance  selv  Intet 
om  Saint-Germains  Ophold  i  Danmark,  men  i  den  biographiske  Notice, 
som  indleder  Correspondancen,  pag  38 — 50,  erkjender  Udgiveren,  der 
iøvrigt  var  meget  velstemt  for  Saint-Germain  og  idetmindste  i  Grund- 
trækkene viser  sig  godt  at  kjende  Forholdene  i  Danmark,  at  Grevens 
Refoimer  af  den  danske  Armee  vare  lidet  heldige.  *)    „Il   a  fait  le 

saut",  sagde  han  med  Glæde  om  Aftenen  til  Reverdil,  pag.  29,  cfr. 
pag  47.  ')  Idetmindste  sees  det  af  Assehurgs  Depeche  af  28  Novbr. 
1765,  at  man  i  Rusland  ansaae  Moltke  for  bestemt  fransksindet  og 
Reventlow    som    en  Modstander    af  Rusland  *)   Den  24  Mai   1766 

skriver  han  endog  til  Choiseul,  at  det  Modsatte  er  sandsynligt,  see 
Correspondance,  pag.  241,  cfr.  ogsaa  nr.  SOK 

hvad  lian  imidlertid  ikke  kunde  meddele  Udenforstaaende,  at 
den  russiske  Alliance  var  den  eneste,  der  kunde  give  Danmark 
den  fornødne  Sikkerhed,  og  han  var  overbevist  om,  at  Keiser- 
indens  Hensigter  vare  oprigtige^).  Men  Sagen  var  ikke  desto- 
mindre  meget  vanskelig,  og  Bernstorff  følte,  at  hans  Fjernelse 
vilde  medføre  den  største  Fare  for  Staten.  Saalænge  det  endnu 
var  uvist,  hvorvidt  Forhandlingen  vilde  lykkes,  gjaldt  det 
om  at  bevare  Udsigten  til  i  Nødstilfælde  at  kunne  søge  sine 
Alliancer  paa  andre  Hold  og  om  at  undgaae  den  Fare  at 
tabe  sine  gamle  Venner  uden  at  have  vundet  nye.  og  lykkedes 
Forhandlingen,  vilde  der  ganske  vist  fremkomme  en  politisk 
Situation,  i  hvilken  kun  en  meget  fast  og  erfaren  Regering 
kunde  sikkre  det  lille  og  svage  Danmark  mod  at  blive  en 
Vasalstat  af  sin  mægtige  Allierede.  Man  var  allerede  naaet 
saa  langt  frem  paa  Veien,  at  det  var  umuligt  at  vende  om, 
og  vilde  en  Eftermand  kunne  overvinde  de  ovennævnte  Vanske- 
lighederV  Det  var  saa  meget  mindre  tænkeligt,  som  det  var 
Bernstorff  velbekjendt,  at  man  i  Petersborg  nærede  fuld 
Tillid  til  ham  personlig,  men  hverken  til  Kongen  eller  til  en 
ny  Regering.  Dette  var  paa  det  tydeligste  udtalt  ved  Thron- 
skiftet  af  Keiserinden  og  Paniu,  og  de  gjentoge  det  senere 
ved  enhver  Leilighed^).  Men  ogsaa  dette  var  en  Omstæn- 
dighed, der,  hvor  vigtig  den  end  var,  ikke  kunde  gjøres 
gjældende,  thi  den  kunde  blive  et  farligt  Vaaben  i  Mod- 
standernes Hænder,  og  efterhaanden  som  Kongens  Selv- 
følelse voxede  og  hans  Luner  vendte  sig  mod  Statsstyreisen, 
kunde  Keiserindens  Tillid  netop  blive  ødelæggende  for  Mini- 
sterens Stilling.  Da  Asseburg  indberettede  om  Keiserindens 
og  Panins  Udtalelser,  gjorde  han  det  derfor  ogsaa  i  en  særlig 
Skrivelse^),  idet  han  tilføiede,  at  han  „følte,  hvor  delicat 
denne  Gjenstand  var",  ogBernstorft's  Svar  var  ligesaa  reserveret 
og  endte  med.  at  „han  aldrig  vilde  omtale  Asseburgs  Brev'. 
Senere    da    Saldern    personlig    kunde    udtale    sin  Regerings 

')  Da  Danneskjold  kom  i  Conseillet,  vilde  Bernstorff  overbevise 
denne  sin  heftige  Modstander  om  Vægten  af  sine  Grunde  ved  at  med- 
dele hf.ra  Aktstykkerne,  men  Danneskjold  vægrede  sig  ved  at  gjøre  sig 
bekjendt  med  dem,  og  vedblev  desuagtet  med  sine  Angreb,  seeReverdil, 
1.  c,  pag.  42 — 43.  -)  Nr.  i<92,  Note,  og  Asseburgs  Denkwiirdigkeiten, 
pag.  122—124,  ofr.  394—397.  =)  Denne  Skrivelse  af  7  Februar  Nr.  IV 
findes  heller  ikke  i  Udenrigsministerieis  Akter. 


282 

Følelser  direkte  til  Kongen,  og  gjorde  det  paa  sin  sædvan- 
lige hensynsløse  Maade,  uden  at  Bernstorff  kunde  hindre  det, 
gik  det,  som  denne  rigtigt  havde  forudseet,  man  beskyldte 
ham  for  at  søge  Beskyttelse  hos  en  fremmed  Magt. 

Saaledes  var  Bernstorffs  Stilling  i  høi  Grad  truet  og 
Alt,  hvad  han  kunde  sætte  sin  Lid  til,  var,  at  Kongen  dog 
endnu  følte  en  vis  Sky  for  at  røre  ved  den  udenrigske 
Politik  og  at  han  aldrig  havde  havt  Anledning  til  personlig 
at  kunne  beklage  sig  over  Xoget  fra  Bernstorft's  Side.  Virkelig 
synes  han  at  have  næret  saa  stor  Respekt  for  dennes  Dyg- 
tighed og  Retsindighed,  som  han  i  det  Hele  var  istand  til 
at  føle,  hvad  der  ogsaa  viste  sig  derved,  at  han  af  Bernstorff 
taalte  alvorlige  Forestillinger  om  sit  Levnet,  som  han  ikke 
vilde  have  taalt  af  nogen  Anden  ^).  Det  manglede  imidlertid 
allerede  i  Løbet  af  1766  ikke  paa  Forsøg  paa  at  styrte 
Bernstorff'. 

Den  første  Intrigue  fandt  allerede  Sted  i  Foraaret  1766, 
og  de  fremtrædende  Personer  vare  dennegang  den  preussiske 
Gesandt,  Hr.  v.  Borcke,  og  en  engelsk-fransk  Eventyrer, 
Moriu  de  Héronville,  som  Bernstorff  paa  engelsk  Anbefaling 
havde  givet  en  underordnet  Ansættelse  i  det  tydske  Cancelli. 
Planen  gik  ud  paa  at  styrte  hele  Ministeriet,  og  Borcke 
haabede  rimeligvis  selv  at  træde  over  i  dansk  Tjeneste  som 
Finantsminister  i  den  nye  Regering.  Forsøget  mislykkedes 
imidlertid,  Morin  expederedes  noget  efter  som  General-Cunsul 
til  Italien,  men  Borcke  var  ikke  tilstrækkelig  compromitteret 
til.  at  man  kunde  forlange  ham  kaldt  tilbage^).  Farligere  blev 
en  anden  Intrigue,  i  hvilken  den  gamle  Grev  Frederik  Danne- 
skjold-Samsø var  Hovedmanden,  og  som  var  rettet  direkte 
mod  Bernstorff'  og  hans  Udenrigspolitik.  Danneskjold,  som 
under  Christian  d.  6te  havde  spillet  en  stor  Rolle  men  d. 
18  November  1746  var  bleven  afskediget,  havde  strax  efter 
Frederik  d.  5tes  Død  tilbudt  sin  Tjeneste  og  i  forskjellige 
Memoirer  til  den  nye  Konge  stærkt  angrebet  den  bestaaende 
Regering.  Efter  hvad  Reverdil  beretter,  forbandt  han  sig 
med   Grev  Saint-Germain.   der   efter  Omordningen  af  Krigs- 

\  Molbech  i  Nyt  hist.  Tidsskr.,  IV.,  pag.  591—93.  -)  Molbech 
1.  c.,pag.  576—80,  Holm:  „Casper  v.  Saldern".  i  Hist.  Tidsskr.,  IV  Række, 
3  B.,  pag.  103,  Ostens  Gesandtskaber,  1.  c,  pag.  663.  Cfr.  Øderiana, 
pag.  225—263. 

bestyi'elsen  d.  29  Januar  1766  var  dobbelt  misfornøiet  med 
Ministeriet,  samt  gjennem  General  Huth  med  Priuds  Carl  af 
Hessen,  der  paa  den  Tid  formaaede  saa  Meget  hos  Kongen, 
at  denne  mod  sine  Ministres  og  navnlig  Bernstorffs  Ønske 
endog  gav  ham  sin  yngste  Søster  Louise  til  Ægte  ^).  Virk- 
ningen af  denne  Coalition  blev  imidlertid  foreløbig  kun,  at 
A.  G.  Moltke  pludselig  d.  16  Juli  afskedigedes  fra  Conseillet 
og  sine  øvrige  Stillinger,  medens  Danneskjold  d.  13  Juli  ud- 
nævntes til  Gelieimeraad  i  Conseillet  og  Oversecretair  for 
Marinen  (istedetfor  Rosenkrantz) ,  hvorhos  den  berygtede 
Grev  Rautzau-Ascheberg,  som  d.  14  Juli  1756  var  afskediget 
af  den  danske  Krigstjeneste,  toges  til  Naade  og  d.  3  Juli  fik 
Commandoen  over  et  Regiment  i  Kjøbenhavn.  Derimod  over- 
tydedes Prinds  Carl  ved  en  Samtale  med  Bernstorff'  om  Nød- 
vendigheden af,  at  denne  forblev  paa  sin  Post,  og  bestyrkedes 
heri  ved  sin  Moders  indtrængende  Forestillinger  ^j.  Men 
Danneskjold  vedblev  at  benytte  sin  Stilling  til  nye  Angreb 
mod  Bernstorff.  Det  paastaaes,  at  det  allerede  var  lykkedes 
ham  at  bevæge  Kongen  til  at  undertegne  et  Brev  (Datoen 
angives  som  d.  4  September),  der  skulde  forkynde  Bernstorff 
hans  Afsked,  da  Prinds  Carl  fik  Nys  derom  og  forhindrede  det. 
Danneskjolds  Klageskrift  meddeeltes  Bernstorff,  der  besvarede 
det  i  sin  bekjeudte  Apologie  af  22  September  1766^).  Paa 
samme  Tid  (d.  16  Septbr.)  indtraadte  Prinds  Carl  i  Conseillet 
og  sattes  i  Spidsen  for  det  nys  oprettede  Krigsraad,  hvorved 
hele  Land  -  Krigsvæsenets  Bestyrelse  overdroges  ham,  idet 
Rosenkrantz  nu  ogsaa  afskedigedes  som  Oversecretair  for 
Land-Etaten.  Ved  Prinds  Carls  Indtrædelse  i  Ministeriet 
styrkedes  Bernstorffs  Stilling,  og  det  stod  rimeligvis  i  For- 
bindelse  hermed   og   med   dennes  Seir   over  Danneskjold,  at 


I)  Bryllupet  stod  d.  30  August  1766  cfr.  nr.  306,  og  Danske  Trak- 
tater, pag.  206.  See  Reverdil,  1.  c,  pag.  54  cfr.  nr.  287,  Molbech,  1.  c, 
pag.  563 — 64.  2)  Reverdil,   1.  c,   pag.  36 — 41.     Derimod  fremstiller 

Molbech  1.  c,  pag.  5.54 — 59  baade  Danneskjolds  Forhold  til  Prinds  Carl 
og  til  Saint-Germain  samt  Moltkes  Afskeed  paa  en  anden  Maade.  cfr. 
dog  Moltkes  Autobiographie  i  Hist.  Tidsskr.,  IV  Række,  II  B.,  pag.  270. 
3,1  Reverdil  1.  c,  pag.  47—50,  cfr.  pag.  115,  Molbech  1.  c,  pag.  566—67. 
See  iøvrigt  Danneskjolds  Memoire  i  Dansk  Magasin,  IIIR.,  III  B..  pag. 
42 — 71,  Bernstorff  „Apologie".  udgivet  i  London  1772  af  L.  de  Hess,  samt 
Kongens  Brev  af  6  Septbr.  (?j  i  N.  Hist.  Tidsskr.,  Y,  pag.  303. 

Assebiirg  opfordredes  til  ved  første  Leilighed  at  indtræde  i 
Conseillet.  hvad  han  imidlertid  afslog,  fordi  han  ., kunde  være 
Bernstorffs  Underordnede,  men  aldrig  vovede  at  staae  som 
hans  Ligemand"  ^).  Men  Intet  var  omskifteligere  end  Kongens 
Sind  og  allerede  inden  Aarets  Udgang  var  Bernstorffs  Stilling 
paany  meget  vaklende. 

Det  var  under  saa  ugunstige  Forhold,  at  Bernstorff  maatte 
søge  at  vinde  frem  ad  den  vanskelige  Vei,  der  laae  for  ham, 
og  som  blev  desto  vanskeligere,  jo  længere  Tid  der  hengik, 
før  Forhandlingerne  med  Rusland  aabnedes  og  det  viste  sig, 
hvorvidt  noget  virksomt  Haab  kunde  knyttes  til  dem.  Det 
havde,  som  ovenfor  bemærket,  været  Meningen,  at  de  skulde 
have  begyndt  strax  efter  de  gjensidige  Explicationer,  der 
havde  fundet  Sted  mellem  de  to  Cabinetter  i  December  1765, 
og  Alt  var  forberedt  dertil.  Men  Thronskiftet,  maaskee 
Keiserindens  Mistro  til  den  nye  Konge,  trods  de  Forestil- 
linger denne  strax  havde  givet  hende,  ^)  og  i  alt  Fald  Sal- 
derns  Frygt  for,  at  han  ikke  vilde  møde  den  samme  Erkjendt- 
lighed  hos  Christian  d.  7de,  som  han  havde  kunnet  regne  paa 
hos  den  afdøde  Konge  ^),  fremkaldte  en  Opsættelse,  der  senere 
forlængede  sig  paa  Grund  af  den  ene  russiske  Befuldmæg- 
tigede, Korft's,  pludselige  Død  i  Kjøbenhavn  i  April  Maaned, 
Vanskeligheden  ved  at  finde  en  passende  Efterfølger  for  ham 
og  endelig  de  diplomatiske  Hverv,  som  Saldern  skulde  udrette 
paa  Veien  i  Warschau  og  Berlin  ^).  da  han  i  Marts  Maaned 
afreiste  fra  Petersborg.  General  Filosofow,  som  udnævntes 
til  Gesandt  i  Kjøbenhavn,  var  en  Ven  af  Pauin  og  af  Saldern  og 
maatte  i  enhver  Henseende  ansees  som  et  for  Danmark  heldigt 
^'alg,  thi  om  han  end  ikke  hidtil  havde  beskjæftiget  sig  med 
Politik,  var  han  dog  i  alt  Fald  en  dannet  Mand  med  en 
videre  Synskreds,  da  han  paa  Grund  af  sine  Saar  fra 
Krigen  havde  maattet  tilbringe  flere  Aar  i  Frankrig  og  senere 
havde  været  Chef  for  Cadetcorpset  i  Petersborg.  Saldern 
holdtes  endelig  ved  Sygdom  og  Forretninger  tilbage  i  Hol- 
steen,  saa  at  han  først  i  Slutningen  af  November  1766  ankom 
til  Kjøbenhavn.  hvor  han  nogle  Dage  efter  fulgtes  af  Filosofow 


•)  Skrivelser  af  9  og  13  Sept.  1766  fra  Prinds  Carl  og  Bernstorff 
samt  Asseburgs  Svar  i  Denkwiirdigkeiten,  pag.  -47 — 51.  -)  Nr.  292. 

5)  Xr.  297.  ->)  Nr.  297,  301  og  305. 

Denne  lange  Ventetid  medførte  vistnok  nogle  Fordele.  Fol- 
det Første  lærte  man  hinanden  bedre  at  kjende.  Paniu  var  en 
Minister,  hvis  Mage  man  hidtil  sjeldent  havde  havt  i  Rusland. 
Han  var  uegennyttig  og  hverken  begjærlig  efter  Æresbevis- 
ninger eller  efter  Penge,  ærlig  og  retfærdig,  arbeidsom,  om 
end  noget  langsom,  og  oprigtig  russisk  Patriot.  Noget 
ubestemt  og  paavirkelig  af  sine  Omgivelser,  støttede  han  sig 
især  til  Saldern  og  til  Asseburg.  Den  Første  var  fast  i  sin 
Overbevisning  om  Fordelene  ved  Mageskiftet  og  den  dansk- 
russiske Alliance,  og  Asseburgs  Depecher  omtale  ham  altid 
med  Agtelse  og  Tillid.  Asseburg  selv  var  nøie  kjendt  med 
Panin  fra  den  Tid,  de  havde  været  Colleger  i  Stockholm,  og 
forbundet  med  ham  ved  et  inderligt  Venskab,  der,  som  be- 
kjendt,  senere  førte  til,  at  Asseburg  efter  Bernstorffs  Fald 
gik  over  i  russisk  Statstjeneste.  Saa  stor  var  hans  Ind- 
flydelse hos  Panin,  at  den  franske  Gesandt  i  sine  Depecher, 
der  ulykkeligvis  dechiffreredes  af  det  russiske  Postvæsen, 
paastod,  at  det  var  Asseburg,  som  styrede  Panin  og  gjennem 
ham  hele  Rusland^).  Hvad  han  i  alt  Fald  formaaede,  var 
i  den  Grad  at  overbevise  Panin  om  Nytten  af  en  Alliance 
med  Danmark,  at  denne  selv  erklærede,  at  „langt  fra  at  ville 
foraarsage  Kongen  Ubehageligheder  eller  formindske  haus 
Indtægter,  vilde  han  ved  enhver  Leilighed  tage  hans  Parti, 
og  han  ansaae  det  for  et  væsentligt  Gode  for  Rusland,  at 
Kongens  Magt  udvidedes,  thi  det  var  nødvendigt  for  Rolig- 
heden i  Norden  og  for  Fuldendelsen  af  det  System,  for 
hvilket  man  arbeidede  i  Petersborg",  og  om  Bernstorff  er- 
klærede Panin  ved  enhver  Leilighed,  at  „der  ikke  var  nogen 
Minister  i  Europa,  som  han  agtede  høiere,  havde  større  Re- 
spekt for  og  paa  hvis  Ærlighed  han  stolede  fuldstændigere". 
I>enne  fortræffelige  Stemning  benyttede  Bernstorff  med  god 
Virkning  til  at  nedbringe  de  russiske  Fordringer,  saaledes 
som  de  vare  opstillede  i  Instruxen  til  Commissairerne.  Dette 
lykkedes  ham  med  Hensyn  til  adskillige  vigtige  Punkter  ^) 
og  navnlig  med  den  nye  Begjæring,  som  Rusland  paa  eengang 
fremsatte  om  at  russiske  Skibe  skulde  fritages  for  at  betale 
Øresundstold,    enten  heelt  eller  for  en  Deel.     Denne  Tanke, 


')  Apostille  til  Asseburgs  Depeche  af  11  Februar  1760.       *)  Asse- 
burgs Denkwiirdigkeiten,  pag.  124 — 125. 

som  allerede  havde  beskjæftiget  Peter  d.  Store  og  Keiserinde 
Anna,  optoges  af  Panin,  ikke  fordi  han  tillagde  denne  Sag 
nogen  praktisk  Betydning,  thi  den  russiske  Skibsfart  var  saa 
ringe,  at  der  rimeligvis  vilde  hengaae  mange  Aar,  før  den 
kunde  have  Fordeel  af  en  Toldfrihed,  men  fordi  det  vilde 
styrke  den  tilkommende  Traktat,  naar  man  kunde  sige,  at 
ogsaa  Rusland  opnaaede  noget  Positivt  ved  den.  Bernstorffs 
Forklaringer  i  Depeche  af  5  April  og  i  Memorandum  af  6 
September  1766  overbeviste  imidlertid  Panin  om  Umuligheden 
af  en  saadan  Indrømmelse,  og  Resultatet  blev,  at  Keiser- 
inden  frafaldt  denne  farlige  Fordring  og  lod  sig  nøie  med, 
hvad  der  optoges  i  Traktaten  af  1767  om  denne  Gjenstand^). 

Men  i  alle  andre  Henseender  var  denne  Opsættelse  af 
Forhandlingerne  meget  ubekvem  for  den  danske  Regering. 
Indadtil  syntes  den  at  give  Bernstorffs  Modstandere  Ret, 
naar  de  paastode,  at  Rusland  foregøglede  ham  et  falsk  Haab, 
og  udadtil  nødte  den  ham  til  at  fortsætte  den  vanskelige 
Politik,  saavidt  muligt  at  holde  det  gaaende  med  alle  Magter 
uden  at  slutte  sig  nærmere  til  nogen  men  ogsaa  uden  at 
skilles  fra  nogen. 

Efter  Syvaarskrigens  Ende  var  den  danske  Regerings 
Berøringer  med  Østrig  og  Keiseren  indskrænkede  til  at  være 
reent  formelle  og  uden  al  politisk  Betydning,  med  mindre 
man  vil  antage,  at  det  lille  Forsøg,  som  der  ved  Kong  Chri- 
stians Myndighedserklæriug  gjordes  i  Wien  paa  at  inddrage 
det  slesvigske  Gliicksburg  under  det  tydske  Riges  Jurisdiktion, 
var  grundet  paa  en  Plan  og  ikke,  hvad  der  vel  er  rimeligere, 
paa  en  Uvidenhed  ^),  Vigtigere  var  Forholdet  til  Frankrig, 
men  trods  alle  Bernstorffs  Bestræbelser  blev  det  stedse 
mindre  venskabeligt.  I  April  1766  havde  Choiseul  paany 
overtaget  Udenrigsdepartementet,  idet  Praslin  trak  sig  til- 
bage til  Marineministeriet,  og  i  et  Privatbrev  af  15de  s.  M. 
til  Bernstorff  udtalte  han  i  en  overmodig  og  haanlig  Tone, 
som  var  vidt  forskjellig  fra  hans  tidligere  Sprog,  at  han  „for 
Fremtiden  ikke  ventede  eller  ved  nogen  Traktat  vilde  søge 
nogen  positiv  Bistand  hos  Danmark,  eller  blande  sig  i  dette 


V)  Asseburgs  Denkwiirdigkeiten,  pag.  124—25,  126—29,  181—89.  Det 
er  interessant,  at  under  Forhandlingerne  om  dette  Punkt  fremkom  fra 
russisk  Side  den  Tanke  at  afløse  Tolden  forKusland  ved  en  fast  aarlig 
Afgift,  see  Dep.  for  Asseburg  af  29  Juli  1766.         ^)  Nr.  294. 

Lands  særlige  Anliggender  ved  de  forskjellige  Hoffer,  men 
dog  heller  ikke  foretage  Noget,  som  kunde  ansees  som  Tegn 
paa  noget  Brud".  I  sit  udførlige  Svar  af  24  Mai  beviste 
Bernstorff,  at  det  danske  Cabinet  „ikke  havde  forandret 
Grundsætninger  eller  Tilbøielighed,  men  at  den  samme  Aand, 
som  havde  besjælet  det  i  en  Række  af  Aar,  fremdeles  raadede 
i  det"  ^).  Men  om  end  Choiseul  personlig  maaskee  maatte 
erkjende  Sandheden  af  Bernstorffs  Fremstilling 2),  kunde 
dette  dog  ikke  hindre  Adskillelsen  af  de  to  Cabinetters 
politiske  Retninger.  Det  syntes  næsten,  at  Rusland  var 
bleven  Gjenstand  for  et  ligesaa  heftigt  Had  i  Versailles  som 
England  havde  været  det,  og  en  af  Choiseuls  første  For- 
staltninger  var  at  beordre  Breteuil  til  af  al  Iver  at  arbeide 
paa  Enevældets  Gjenoprettelse  i  Sverig,  hvad  Bernstorff 
erfarede  fra  Petersborg^).  Men  trods  denne  absolute  Mod- 
sætning paa  to  saa  vigtige  Punkter,  turde  Bernstorff  dog 
ikke  slippe  Frankrig,  saalænge  Alliancen  med  Rusland  endnu 
ikke  var  sikkret.  Thi  indtil  dette  skeete,  var  det  af  yderste 
Vigtighed,  at  Mageskiftetraktaten  af  1750  ikke  erklæredes 
ugyldig  af  den  svenske  Konge,  som  Intet  ønskede  hellere  og 
som  maaskee  ikke  vilde  kunne  afholdes  derfra  af  det  svenske 
Ministerium,  saasnart  man  ikke  længere  behøvede  at  frygte 
for,  at  Frankrig  skulde  ville  opfylde  sin  Pligt  som  Garant 
for  denne  Traktat.  Det  var  derfor  nødvendigt  ikke  at  give 
Frankrig  nogeusomhelst  Anledning  til  at  frasige  sig  denne 
Forpligtelse,  saameget  mere  som  Storfyrst  Pouls  Sundhed 
var  meget  vaklende  og  hans  Død  hver  Dag  kunde  gjøre 
Traktaten  virksom.  Dette  Hensyn  var  ligeledes  bestemmende 
for  den  danske  Regerings  Holdning  ligeoverfor  de  Alliance- 
forslag, der  i  Aarets  Løb  fremkom  fra  Sverigs  og  fra  Eng- 
lands Side. 

Som  ovenfor  seet,  havde  Hatteregeringen  i  1764  afslaaet 
Danmarks  Opfordring  til  at  fornye  Alliancen  af  1749,  men  nu 
tog  Møsseregeringen  Initiativet  til  at  foreslaae,  at  dette  skete. 
I  og  for  sig  var  den  danske  Regering  meget  tilbøielig  dertil, 
thi    „der  var   ikke  noget  Tilfælde,   i   hvilket   det  ikke  vilde 


M  Correspondance  etc,  pag.  234—248.  «)  jjr.  302.  ')  De- 

pecher  fra  Asseburg  af  17   og  30  August  1766,    cfr.  Flassan,   VI,   pag. 
562—70,  Malmstrøm  VI,  pag.  6—10,  cfr.  Nr.  304. 

være  stemmende  med  Danmarks  Interesse  at  bidrage  til 
Sverigs  Forsvar,  naar  dette  Land  blev  angrebet".  Men  som 
Følge  af  den  Alliance,  der  d.  5  Februar  1766^)  var  afsluttet 
mellem  Sverig  og  England,  var  Forholdet  mellem  den  svenske 
Regering  og  Frankrig  blevet  saa  slet,  at  en  Fornvelse  af  det 
dansk-svenske  Forbund  let  kunde  give  den  franske  Regering 
Anledning  til  et  Brud  med  Danmark.  Man  maatte  altsaa 
svare  undvigende  i  Stockholm  2).  Det  Samme  var  Tilfældet 
med  forskjellige  Forslag,  der  fremkom  fra  engelsk  Side  trods 
den  mindre  gunstige  Modtagelse,  man  havde  fundet  i  Kjø- 
beuhavn  i  December  1765.  Pitts  Indflydelse  paa  det  engelske 
Cabinet^)  viste  sig  ved,  at  den  engelske  Udenrigspolitik 
antog  en  mere  virksom  Charakteer  og  bestræbte  sig  for  i 
Norden  at  danne  et  Forbund,  der  kunde  tjene  til  Modvægt 
mod  den  bourbonske  Familiepagt,  i  hvilken  Henseende  den 
altsaa  mødtes  med  Keiserinde  Catharines  Plan  om  den  store 
nordiske  Alliance.  I  September  tilbød  Englaud  derfor  sine 
gode  Tjenester  i  Kjøbeuhavn  til  Afgjørelsen  af  det  holsteenske 
Spørgsmaal  med  Rusland,  men  i  rigtig  Følelse  af,  at  Tredie- 
mands  Indblanding  heri  vilde  krænke  Keiserinden,  og  altsaa 
skade  istedetfor  at  gavne,  afslog  Berustorif  Tilbudet  ^).  Senere 
fremkom  England  med  et  nyt  Forslag  om  et  Forsvarsforbund, 
men  Svaret  blev  atter  undvigende,  idet  den  danske  Regering 
ikke  vilde  binde  sig,  før  al  Uvished  ligeoverfor  Rusland  var 
fjernet').  Derimod  fornyede  Ægteskabet  mellem  Christian 
d.  7de  og  Georg  den  3dies  Søster  Caroline  Mathilde  Familie- 
baaudet  mellem  de  to  Dynastier  ^).  og  man  forsømte  Intet,  for 
gjøre  Forholdet  mellem  de  to  Regeringer  saa  venskabeligt 
som  muligt').  Om  begge  disse  Allianceforslag  fra  svensk 
og  engelsk  Side  havde  Bernstorff  ikke  undladt  at  gjøre  con- 
fidentiel  Meddelelse  i  Petersborg,  hvor  det  første  anbefaledes*), 
hvorimod  Panin  med  Hensyn  til  det  sidste  ligesom  Bernstorff 


>)  Malmstrøm  V,  pag.  378-79.  '^)  Nr.  296  og  297.  ')  Nr.  295. 
*)  Dep.  til  Asseburg  af  27  Sept.,  fra  ham  af  21  Oct.  1766.  »)  Nr.  321, 
Svar  til  den  engelske  Gesandt  af  7  Febr.  1767.  «)  Nr.  303  cfr.  318, 
Danske  Traktater,  pag.  202  og  226.  '')  Cfr.  Nr.  320.  »)  Depecher  fra 
Asseburg  af  18  og  25  Marts  1766.  „Med  al  Forsigtighed,  idet  han  ikke 
havde  til  Hensigt  at  give  Raad  til  Personer,  af  hvem  han  langt  hellere 
vilde  modtage  dem",  udtalte  Panin  dog,  at  det  maaskee  vilde  være 
godt  kun  at  indgaae  Forbundet  paa  en  kortere  og  bestemt  Aarrække. 

faudt  det  rigtigst,  at  Forholdet  mellem  Danmark  og  Rusland 
først  blev  ordnet^).  Men  skjøndt  den  danske  Regering  natur- 
ligvis omhyggeligt  undgik  Alt,  hvad  der  kunde  forstyrre 
Harmonien  mellem  de  to  Hoffer,  underordnede  den  sig  dog 
i  ingen  Henseende  den  russiske  Regering,  og  kun  forsaavidt 
x\nskuelser  og  Interesser  vare  fælles,  virkede  de  sammen. 
Dette    viste   sig  navnlig  i  Forholdet   til  Polen   og  til  Sverig. 

Bernstorff  vedblev  med  Raad  og  Daad  at  hjælpe  Polen  og 
søgte  paa  alle  Maader  at  støtte  Stanislaus  August  i  Peters- 
borg og  fremme  Czartoriskyernes  Planer  til  at  forbedre  den 
polske  Forfatning,  paa  samme  Tid  han  stadigt  advarede  mod 
Preussens  skjulte  Hensigter.  Men  baade  af  politiske  og 
religiøse  Gruude  fastholdt  han  Dissidenternes  Fordring  paa 
Ligeberettigelse,  og  søgte  paa  den  ene  Side  at  overvinde 
Czartoriskyernes  Modstand,  medeus  han  paa  den  anden  Side 
formanede  Dissidenterne  til  at  holde  sig  indenfor  Lovlighedens 
Grændser,  og  beklagede  de  voldsomme  Midler,  til  hvilke  Rus- 
land tog  sin  Tilflugt  ^). 

I  den  svenske  Rigsdag  bølgede  Partikampen  frem  og 
tilbage  med  afvexlende  Held.  Saalænge  Spørgsmaalet  kun 
var,  om  Fersen  skulde  undgaae  det  seirende  Partis  Hævn, 
holdt  den  danske  Regering  sig  neutral,  thi  skjøndt  han  og 
de  andre  Hattechefer  havde  skuffet  Bernstorffs  berettigede 
Forventninger,  var  denne  dog  langt  fra  at  nære  nogen  Hævn- 
følelse imod  dem  3).  Men  viste  der  sig  nogen  Udsigt  til.  at 
Hattepartiet  „ved  en  Sceneforandring,  mindre  extraordinair 
i  Sverig  end  andetsteds"  paauy  skulde  faae  Overvægten, 
vilde  den  danske  Regering  understøtte  Møsserne.  som  havde 
vundet  Krav  paa  dens  Erkjendtlighed,  og  skulde  der  i  Rigs- 
dagen eller  udenfor  ved  Oprør,  som  næredes  af  Hofpartiet, 
opstaae  Fare  for  Forfatningen,  var  Bernstorff"  bestemt  paa 
at  anvende  virksomme  Midler  for  at  forsvare  den,  saasnart 
han  dertil  opfordredes,  men  med  det  stadige  Forniaal  .,at 
bevare  den  svenske  Nation  fri,  og  uden  at  undertrykke 
den  eller  at  overgive  den  i  en  anden  Stats  Magt'"  ^).  Det 
viste   sig   imidlertid    snart,    at   Forfatningen   ikke   var   truet. 


^)  Depecher  fra  Asseburg   af  20  teljr.  og  5  Marts  1767;  Note  til 

ur.  321.         2)  j,-j.    295,  301,  305,  312,  313,  314,  316.         ^)  Cfr.  Nr.  323. 

*)  Nr.  298  og  299. 

Breteuils  Conferencer  med  Scheffer  og  Fersen  førte  til,  at 
de  alle  tre  erklærede  Choiseul,  at  der  for  Tiden  Intet  kunde 
gjøres  til  Fordel  for  Enevældet  uden  ad  lovlig  Vei,  og  »i 
Følelsen  af  sin  Afmagt  tilbagekaldte  det  franske  Hof  sin 
Gesandt  og  nøledes  med  at  lade  sig  repræsentere  ved  en 
Chargé  d'affaires^).  I  Rigsdagen  tog  den  „store  Deputations" 
Arbeider  en  beroligende  Retning,  og  hvis  den  i  nogen  Tid 
viste  nogen  Tilbøielighed  til  at  udvide  Kongens  Udnævnelsesret 
til  visse  Embedsposter  og  til  at  nedsætte  en  Commission  til 
en  almindelig  Revision  af  Forfatningsbestemmelserne,  hvortil 
den  russiske  og  den  engelske  Gesandt  ikke  vare  ganske 
uvillige  til  at  give  deres  Bifald,  saa  lykkedes  det  dog  hurtigt 
Bernstorffs  Erfaring  og  Overlegenhed  at  fjerne  disse  Forslag. 
Saaledes  indskrænkede  Resultatet  sig  væsentligt  til  den  vig- 
tige Bestemmelse,  at  et  Grundlovsforslag  for  Fremtiden  ikke 
skulde  kunne  blive  Lov  paa  samme  Rigsdag,  paa  hvilken 
det  stilledes,  men  først  paa  den  paafølgende,  samt  at  alle 
fire  Stænders  Samtykke  udfordredes  til  Vedtagelsen  2). 

Den  15  Oktober  1766  sluttedes  endelig  Rigsdagen.  Men 
endnu  skulde  et  Efterspil  sætte  Sindene  i  Bevægelse.  Det 
heed  sig  nemlig,  at  den  svenske  Konge  vilde  nægte  at  under- 
skrive ovennævnte  Lov  og  ved  Trudsel  om  at  nedlægge  Kronen 
søge  at  fremtvinge  Sammenkaldelsen  af  en  overordentlig 
Rigsdag,  af  hvilken  Hoffet  ventede  sig  meget  ^).  Men  det 
Hele  endte  meget  spagfærdigt  med,  at  Raadet  anvendte  det 
kongelige  Navnestempel,  og  at  Forordningen  „om  Lovenes 
Iværksættelse'"  af  12  November  1766  saaledes  udkom. 

Imidlertid  havde  Ægteskabet  mellem  Sophie  Magdalene 
og  Prinds  Gustav  fundet  Sted*).  Den  1  October  viedes 
Prindsessen  i  Kjøbenhavn  ved  Procuration,  og  8  Dage  efter 
førtes  hun  af  den  svenske  Ambassadør,  Grev  Adam  Horn,  til 
Helsingborg,  hvor  hun  modtoges  af  sin  Brudgom.  De  Sam- 
taler, som  Prinds  Carl  af  Hessen,  der  ledsagede  Prindsessen 
over  Sundet,  havde  med  den  svenske  Kronprinds  i  Helsing- 
borg, varslede  imidlertid  intet  Godt  for  Fremtiden,  thi  det 
fremgik   af  dem,   at   Prinds   Gustav   ganske   sluttede   sig   til 


')  Malmstrøm,  VI,  pag.  6 — 12,  Broglie:  le  secret  du  roi,    II,  pag. 
281—83.  2)  Nr.  300,  304,  307,  cfr.  Ostens  Gesandtskaber,  1.  c,  pag. 

635,  Malmstrøm,  V,  pag.  444—447.         ')  Nr.  315,  Malmstrøm,  VI,  pag. 
19—20.        *)  Nr.  310,  Danske  Traktater,  pag.  213. 

sin  Moders  politiske  Anskuelser.  Han  benyttede  ogsaa  Lej- 
ligheden til  at  forlange  Schacks  Tilbagekaldelse  fra  Gesandt- 
skabsposten  i  Stockholm.  Bernstorff  meente  ikke  at  kunne 
afslaae  denne  Begjæring,  saameget  mere  som  Schack  allerede 
forinden  selv  gjentague  Gange  havde  ønsket  at  blive  rappeleret. 
Men  den  russiske  Keiserinde  insisterede  paa,  at  han  skulde 
blive,  og  da  den  svenske  Regering  officielt  androg  paa  det 
Samme,  bestemtes  det,  at  Schack  skulde  forblive  i  Stock- 
holm indtil  Foraaret  1767  og  da  afløses  af  Gregers  Juel,  der 
under  den  forløbne  Rigsdagssamling  havde  arbeidet  under 
ham  og  saaledes  var  fuldkommen  bekjendt  med  Gesandt- 
skabets Sager  ^). 


XIX. 

Den  provisoriske  Mageskiftetraktat. 

UnderhandlingtTnes  Aabning.  Hofintriguer:  Prinds  Carl  af  Hessens 
Unaade,  den  Borcke-Gortziske  Intrigue,  de  russiske  Gesandters  Ind- 
blanding. Traktatens  Afslutning  d.  22  April  1767.  Dens  Virkning 
indadtil.  Nye  Hofintriguer:  Danneskjolds,  Saint-Germains,  Kanzaus  og 
Gortz's  Afskeed,  Borckes  Rappel.  Traktatens  Ratification.  Fortsat 
Usikkerhed  i  Hofiforholdene.  Traktatens  Virkning  udadtil.  Traktaten 
med  Hamburg  af  27  Mai  1768.  Bernstorffs  Tanker  om  en  oldenburgsk 
Familietraktat.  Forholdet  til  Frankrig.  De  svenske  Anliggender. 
Kongens  Reise  i  Slutningen  af  1768  til  England  og  Frankrig.  Paatæukt 
Reise  til  Rusland.     Bernstorffs  Erfaringer  paa  Reisen. 

Endelig  kunde  den  dansk-russiske  Underhandling  da  tage 
sin  Begyndelse.  De  tre  Medlemmer  af  Conseillet,  Bernstorff, 
Thott  og  Reventlow,  modtoge  kongelig  Fuldmagt  til  at  for- 
handle med  Saldern  paa  Holsten-Gottorps  og  med  Filosofow 
paa  Ruslands  Vegne.  D.  30  December  1766  holdtes  den  første 
Conference.  Man  var  fra  begge  Sider  bestemt  paa  at  føre 
Sagen  igjennem,  og  da  den  desuden  var  vel  forberedt  ved 
Asseburgs  confidentielle  Forhandlinger  med  Panin,  faldt  det 
ikke  svært  for  Bernstorff"  og  Saldern  at  fjerne  enhver  indre 
Vanskelighed.  Men  desto  større  vare  de  Farer,  som  truede 
Sagen  udefra. 


')  Nr.  311,  319,  cfr.  323. 

Som  ovenfor  bemærket  vare  Forholdene  ved  Hoffet  atter 
blevue  meget  usikkre^).  Den  høie  Stjerne,  som  Prinds  Carl 
af  Hessen  havde  havt  hos  Kongen,  begyndte  allerede  strax 
efter  hans  Bryllup  stærkt  at  dale,  og  da  hans  Ungdom  og 
Uerfarenhed  ganske  vist  gjorde  ham  lidet  skikket  til  at  styre 
Krigsvæsenet,  som  ved  Grev  Saint-Germains  kun  halvt  gjennem- 
førte  Reformer  var  bragt  i  stor  Forvirring,  faldt  det  ikke 
hans  Uvenner  vanskeligt  at  bestemme  Kongen  til  at  gjen- 
oprette  det  ophævede  Krigs -Collegium  og  paany  at  sætte 
Saint-Germain  i  Spidsen  for  Landetatens  Styrelse  ^).  Denne 
Forandring,  der  fandt  Sted  i  Marts  1767,  foregik  dog  endnu 
paa  en  for  Prindsen  ikke  stødende  Maade  og  tildels  endog 
under  hans  egen  Medvirkning,  men  Kongens  Unaade  antog 
snart  en  saadan  Charakteer,  at  han  strax  efter  Kro- 
ningen d.  1  Mai  forlod  Danmark  og  tog  Ophold  i  Hanau, 
hvor  han  og  Prindsessen  forbleve  indtil  Juli  1769,  uden  at 
han  dog  derfor  ophørte  med  at  være  nominelt  Medlem  af 
Conseillet  ^).  Dette  var  allerede  et  Tab  for  Bernstorff,  thi 
vel  var  Prindsen  endnu  altfor  uudviklet  til  altid  at  kunne 
afholde  sig  fra  at  lytte  til  Ministerens  Fjender,  men  naar 
en  virkelig  Fare  truede,  kunde  denne  dog  med  Sikkerhed 
stole  paa  hans  ærlige  Bistand.  Værre  var  det  imidlertid, 
at  Angrebene  paa  Bernstorff  og  haus  Politik  igjen  begyndte. 
Det  var  den  gamle  Paastand  om.  at  Catharine  aldrig  vilde 
afstaae  Holsten  og  især  Kiel,  og  at  selv  om  hun  lovede  det, 
havde  hun  dog  ingen  anden  Hensigt  end  at  holde  Danmark 
i  Afliængighed  ved  Hjælp  af  et  falsk  Haab,  thi  Storfyrsten 
gav  dog  aldrig  sit  endelige  Samtykke.  Det  var  ogsaa  de 
gamle  Modstandere,  Danneskjold,  Saint-Germain,  og  den 
preussiske  Gesandt  v.  Borcke,  men  til  dem  havde  nu  sluttet 
sig  to  yngre  Rænkesmedde,  Grev  Schack  Ranzau-Ascheberg, 
der  ved  Saint-Germains  Protection  var  bleven  udnævnt  til 
commanderende  General  i  Norge  *),  og  Grev  Carl  Friederich 
Gortz,    en   dygtig  hessisk  Officeer,   som   i   1762  var  traadt  i 


')  Breve  fra  Gregers  Juel,  anførte  af  Holm  i  „Caspar  v.  Saldern" 
i  Hist.  Tidsskr.  1.  c,  pag.  102  og  103,  samt  Correspondance  mellem 
Bernstorff  og  Asseburg  i  Denkwiirdigkeiten,  pag.  393 — 97.  *)  Vaupell, 
II,  pag.  152—53.  3)  Reverdil,  pag.  51—53,  64,  66,  Ch.  de  Hesse: 
„mémoires  de  mou  temps",  pag.  46 — 47,  cfr.  Molbech,  1.  c,  pag.  564 — 
65,  571,  Holm,  1.  c,  pag.  100—101.         *)  Reverdil.  pag.  66. 

dansk  Tjeneste,  i  1766  var  bleven  Chef  for  Garden  og  i 
1767  havde  faaet  Sæde  i  det  gjenoprettede  Krigs-Collegium. 
De  meest  fremtrædende  ved  denne  Leilighed  vare  Hr.  v.  Borcke 
og  Grev  (iortz.  Det  seer  ganske  vist  meget  besynderligt  ud, 
at  en  Diplomat  i  Frederik  d.  2dens  strenge  Tjeneste  anden 
Gang  turde  vove  at  indlade  sig  paa  en  compromitterende 
Intrigue  imod  den  Regering,  hos  hvilken  han  var  ansat,  og 
det  maatte  ligge  saameget  nærmere  at  formode,  at  han  ikke 
handlede  uden  Samtykke  af  sin  Herre,  som  det  var  tilstrække- 
ligt bekjendt,  at  denne  ikke  var  velstemt  for  en  intim  Alliance 
mellem  Danmark  og  Rusland  og  helst  saae,  at  Mageskiftet 
ikke  kom  istand.  Men  intet  positivt  Datum  understøtter 
dog  denne  Mistanke,  medmindre  man  vil  finde  en  Bestyrkelse 
derfor  i  de  russiske  Gesandters  Memoire  af  10  Marts,  som 
nedenfor  skal  omtales,  og  i  hvilken  det  antydes,  at  Hr.  v. 
Borcke  handlede  af  politiske  og  ikke  blot  af  personlige 
Motiver,  samt  i  den  Omvei,  den  danske  Regering  valgte  for 
at  blive  befriet  for  denne  mislige  Repræsentant  for  en  ven- 
skabelig Magt.  Ikke  mindre  overraskende  synes  det  ved 
første  Øiekast  at  være,  at  Bernstorff,  da  han  opdagede  Grev 
Gortz's  farlige  Planer,  søgte  at  fjærne  ham  fra  Kongens 
Nærhed  ved  at  faae  ham  udnævnt  til  Gesandt  netop  i  Berlin, 
hvor  man  dog  skulde  troe,  at  det  var  Bernstorff  af  Vigtighed 
at  have  en  paalidelig  Agent,  Men  den  preussiske  Konge 
havde  viist  sig  saa  kølig  ligeoverfor  enhver  Tilnærmelse  fra 
dansk  Side,  at  en  dansk  Gesandts  Stilling  i  Berlin  væsentlig 
kun  var  en  Sinecure,  og  det  var  altsaa  temmelig  ligegyldigt, 
hvem  der  sendtes  derhen.  Da  derfor  Diede  v.  Fiirstenstein 
havde  afløst  Grev  Bothmer  i  London,  bestemtes  først  Grev 
U,  A.  Holstein,  der  næppe  heller  udmærkede  sig  ved  Paa- 
lidelighed,  til  hans  Efterfølger  i  Berlin  i),  og  da  man  kort 
efter  fandt  anden  Anvendelse  for  Holstein,  saa  at  Posten 
paany  blev  ledig,  laae  det  nær  at  benytte  denne  Leilighed 
til  at  blive  af  med  Gortz.  Men  dette  behagede  hverken 
denne  eller  Borcke,  og  det  lykkedes  virkelig  Sidstnævnte  ved 
sin  Indflydelse  hos  Kongen  at  hindre  Gortz's  Afreise.  Paa 
samme  Tid  arbeidede  det  engelske  Cabinet  af  ubekjendte 
Grunde   paa  at  styrte  Bernstorff,    og  for   at  vinde  Panin  for 


')  Nr.  317  cfr.  Molbech,  1.  c,  pag.  6C3  og  nr.  208,  204,  231. 

denne  Plan,  foreslog  det  i  Petersborg,  at  man  skulde  be- 
stræbe sig  for.  at  Asseburg  blev  dansk  Udenrigsminister^). 
Endelig  mistænktes  ogsaa  den  svenske  Gesandt  Sprengtporten 
for  at  intriguere  mod  Bernstorff,  men.  som  det  dog  synes, 
uden  tilstrækkelig  Grund  2). 

Overeensstemmende  med  sin  Vane  aldrig  at  betroe  Mere 
end  nødvendigt  til  Papiret,  meddeelte  Bernstorff'  kun  Lidet 
om  disse  ulykkelige  Forhold  til  sin  Ven  Asseburg.  Men 
takket  være  det  kjøbenhavuske  Selskabs  Indiscretion  bleve 
de  russiske  Gesandter  ikke  uvidende  om  de  Cabaler,  som 
dreves  ved  Hoffet  imod  Bernstorff  og  den  russiske  Under- 
handling, Keiserindeu  fulgte  dem  med  stor  Opmærksomhed, 
og  hendes  Interesse  for  at  bevare  ham  ventede  kun  paa  en 
Leilighed  til  at  fremtræde  officielt  3).  Bernstorff  afholdt  sig 
forsigtigt  fra  at  følge  de  Vink,  der  i  den  Henseende  bleve 
ham  givne  gjennem  Asseburg,  men  Salderu  kastede  sig  med 
hele  sin  Lidenskabelighed  ind  i  Striden.  Han  og  hans  Collega 
erklærede,  at  det  var  dem  umuligt  at  fortsætte  Forhand- 
lingen, saalænge  Ministeriets  Stilling  ikke  var  sikkret,  og  i 
en  ^lemoire  af  10  Marts  nævntes  udtrykkelig  Gortz  og  Borcke 
som  de  to  Personligheder,  hvis  Intriguer  ikke  kunde  taales*). 
I  en  Audients,  som  de  to  Gesandter  derefter  havde  hos 
Kongen,  udtalte  Saldern  sig  paa  sin  vanlige  hensynsløse 
Maade  og  truede  med  „de  meget  sørgelige  Følger,  som  den 
hele  Intrigue  let  kunde  have  for  Danmaik".  Dette  virkede. 
D.  25  Marts  meddeelte  Bernstorff  Gesandterne,  at  Grev  Gortz 
samme  Dag  havde  forladt  Kjøbenhavn,  for  efter  at  have  ordnet 
sine  Familieanliggender  i  Tydskland.  at  overtage  Gesandtskabs- 
posten  i  Berlin^).  Men  han  kom  aldrig  saa  vidt,  thi  d.  12  Decbr. 
1767   tilbagekaldtes   hans    diplomatiske  Udnævnelse,   ligesom 


')  Brevvexling  mellom  Bernstorff  og  Asseburg  i  Denkwiirdigkeiten, 
pag.  397—99,  cfr.  Note  2  pag.  106  i  Holms  „Caspar  v.  Saldern",  Hist. 
Tidsskr.,  1.  c,  hvorefter  det  maa  antages,  at  Asseburg  ogsaa  var  Borckes 
Candidat  til  Udenrigsministeriet,  skjøndt  Gregers  Juel  siger,  at  Diede 
v.  Furstenstein  var  det.  ^)  Ni-.  322.  ')  Åsseburgs  Denkwiirdig- 

keiten, pag.  399.  *)  I  denne  Memoire  hedder  det  bl.  A.:  „bemeldte 
Grev  Gortz  nærer  høist  farlige  Hensigter  mod  den  russiske  Alliance 
med  deu  danske  Krone,  og  han  understøttes  i  dette  Princip  af  sin  far- 
lige Raadgiver,  som  tilstrækkelig  har  lagt  for  Dagen  sin  aabenbare 
Utilbøielighed  mod  Mageskiftet  af  Holsteen"  see  Holm,  1.  c,  pag.  107—103. 
')  Cfr.  nr.  328. 

han  d.  S  s.  M.  var  bleven  afskediget  fra  sine  militaire  Charger. 
Han  traadte  derefter  i  preussisk  Krigstjeneste,  efterladende 
sig  baade  her  og  i  Berlin  endeel  Gjæld,  som  den  danske 
Regering  maatte  sørge  for  at  faae  betalt.  I  hans  Sted 
udnævntes  til  Gesandt  Siegfried  von  Råben,  der  var  blevet 
vraget  til  at  afløse  Asseburg  i  Petersborg  O-  Hvad  Hr.  v. 
Borcke  angik,  valgte  Bernstorff  en  Vei,  som  enhver  forstandig 
Regering  under  lignende  Forhold  vilde  foretrække.  Istedetfoi' 
ved  en  direkte  Begjæring  til  Preussen  at  udsætte  sig  for  et 
Afslag  eller  i  alt  Fald  for  at  maatte  give  meget  ubehagelige 
Forklaringer,  skrev  Kongen  d.  21  April  et  Brev  til  Keiser- 
inden,  hvori  han  anmodede  hende  om  underhaanden  at  be- 
virke Gesandtens  Tilbagekaldelse^),  hvad  der  baade  var  hen- 
synsfuldere ligeoverfor  den  preussiske  Konge  og  desuden 
sikkrere,  da  denne  vel  skulde  vogte  sig  for  at  gjøre  Vanske- 
ligheder, naar  Begjæriugen  kom  fra  hende.  I  sit  udførlige 
Svar.  der  imidlertid  først  afgik  d.  11  September'),  benyttede 
Keiserinden  Leiligheden  til  at  indskærpe  Kongen  Nødvendig- 
heden af  at  beholde  Bernstorff,  og  om  Borcke  hedder  det, 
at  den  preussiske  Konge  allerede  havde  forekommet  Ønsket 
om  hans  Tilbagekaldelse.  Virkelig  havde  den  preussiske 
Gesandt  d.  18  Mai  officielt  meddeelt  Bernstorff,  at  han  var 
kaldt  tilbage,  men  hvor  lidet  denne  Beslutning  skyldtes 
Frederik  d.  2dens  frie  Villie,  skjønnes  deraf,  at  han  des- 
uagtet lod  Borcke  indtil  videre  forblive  i  Kjøbenhavn,  som 
han  først  forlod  i  Slutningen  af  Aaret  efter  endnu  engang 
at  have  gjort  et  forgjæves  Forsøg  paa  at  styrte  Bernstorff'*). 

Efter  at  denne  Episode  saaledes  lykkelig  var  endt,  op- 
toges Forhandlingerne  paany,  og  d.  22  April  kunde  den 
provisoriske  Mageskifte-Traktat  endelig  undertegnes^). 

Det  var  vistnok  betydelige  Byrder,  som  denne  Traktat 
paalagde  Danmark,  thi  foruden  Afstaaelsen  af  Grevskaberne 
Oldenburg  og  Delmenhorst. 

P  paatog  den  danske  Regering  sig  a)  al  den  Gjæld, 
som  var  stiftet  af  det  gottorpske  Huus  indtil  1720  incl.,  samt 
resterende    Appanage    og    Fideicommispenge    til    den    yngre 


')  Nr.  343  cfr.  Note  til  no.  341.  ^)  Nr.  325.  ^)  Aftrykt  i  Nyt 
histor.  Tidsskrift,  V,  pag.  304—307.  ^j  See  om  den  Gortz-Borckeske 
Intrigue  Holm,  1.  c,  101—110,  Molbech,  1.  c,  pag.  580—81.  '")  Nr.  327, 
Danske  Traktater,  pag.  229. 

gottorpske  Linie,  i  rund  Sum  anslaaet  til  250,000  Daler 
Cour.  (art.  2  og  6),  b)  al  paa  Hertugdømmet  Holsteen  hef- 
tende, efter  1720  stiftet,  liquid  og  illiquid  Gjæld.  (art.  12  og 
13),^)  og  c)  al  Gjæld,  der  hvilede  paa  Oldenburg  og  Delmen- 
horst,  idet  disse  Lande  skulde  overleveres  quit  og  frit  (art.  22)  2). 

2*^  Arveprinds  Frederik  lovede  at  renoncere  paa  "det 
liibeckske  Goadjutorie  til  Fordeel  for  den  biskoppelige  Prinds, 
og  Kongen  forpligtede  sig  til  at  virke  hen  til.  at  Capitlets 
Valg  faldt  paa  denne  (art.  8). 

3"  Kongen  lovede  at  bevare  det  holsteenske  Ridderskabs 
og  Prælaternes  Friheder  og  Rettigheder,  samt  at  opretholde 
Universitetet  i  Kiel  (art.  16  no.  1  og  3),  til  Fordeel  for  hvilket 
det  endvidere  (hemmelig  og  separ.  art.  6)  fastsattes,  at  alle 
Undersaatter  i  Holsteen  og  Slesvig,  som  vilde  studere  og 
vinde  Ansættelse  i  Hertugdømmerne,  skulde  tilbringe  to  Aar 
ved  bemeldte  Universitet^).     Endelig  bestemtes  det 

4*^  til  Fordel  for  den  russiske  Skibsfart,  at  denne  i 
danske  Farvande  og  Havne  altid  og  i  enhver  Henseende 
skulde  behandles  som  den  raeest  begunstigede  Nations, 
navnlig  ogsaa  med  Hensyn  til  Sundtolden  (hemm.  og  separ. 
Art.  I)  samt  at  „den  russiske  Handel  ikke  alene  skulde  be- 
gunstiges i  alle  Havne  i  Holsteen  og  Slesvig  paa  alle  mellem 
to  venskabelige  Nationer  optænkelige  Maader,  men  at  ogsaa 
i  alle  Østersøeshavnene,  uauseet  om  de  vare  beliggende  i  den 
kongelige  eller  i  den  tidligere  hertugelige  Deel,  russiske 
Handelsskibe,  som  indkom  med  Ladning  af  russiske  Lands- 
produkter,  skulde  være  fritagne  for  alle  Afgifter,  Told,  Li- 
cencer   eller   hvad    de    ellers   benævnes,    og    hvad    enten    de 


*)  Med  Hensyn  til  denne  Post  maa  det  bemærkes,  at  Keiserinden 
havde  bestemt,  at  alle  Indtægter  af  Holsteen,  indtil  Overlevereisen  skete, 
skulde  anvendes  til  at  afbetale  Gjæld  paa  Hertugdømmet,  cfr.  hemmel. 
og  separ.  Art.  V  og  no.  391.  ^)  Hertil  kom  endnu  de  betydelige 
Pengesummer,  som  den  danske  Regering  maatte  betale  Saldern  for 
hans  Tjenester  og  som  ere  specificei'ede  hos  Holm :  C.  v.  Saldern,  1.  c, 
Om  Foi  holdet  mellem  de  Pengeforpligtelser,  Danmark  paatog  sig  ved 
den  provisoriske  Traktat,  og  dem,  der  vare  tilbudne  under  den  lyuarske 
Forhandling  i  1750,  kan  henvises  til  Denkwiirdigkeiten,  pag  137 — 38 
og  „Grev  Lynar"  i  Hist.  Tidsskr.  IV  R.,  IV  B.,  pag.  594.  602.  »)  Om 
denne  Bestemmelse,  cfr.  Forordn.  1  Februar  1768,  som  skyldtes  Salderns 
Interesse  for  Universitetet,  see  Allens :  „Geschichte  der  dånischen  Sprache 
im  Herzogthum  Schleswig,  I,  pag.  402 — 405. 

maatte  hvile  paa  Skib  eller  Varer,  og  ligeledes  skulde  de 
slesvig-holsteeiiske  Landsprodukter,  som  i  russiske  Skibe  ud- 
førtes til  russiske  Havne,  ved  Udgaaende  fra  Hertugdømmernes 
Havne  være  fritagne  for  alle  Afgifter  (hemm.  og  separ.  art.  2)^). 


*)  Denne  Begunstigelse  for  russiske  Produkter,  indførte  paa  rus- 
siske Skibe,  der,  som  det  synes,  af  Bernstorff  snarere  betragtedes  som 
en  Fordeel  end  som  et  Tab  for  Hertugdømmerne,  see  no.  341,  gik 
ordret  over  i  den  endelige  Traktat  af  1  Juni  1773  og  gjentoges  i  den 
hemmelige  Artikel  til  Tr.  af  19  October  1782  Den  bekjendtgjordes 
dog  hverken  i  Danmark  eller  i  Rusland.  Man  indskrænkede  sig  til  at 
give  en  hemmelig  Ordre  til  Toldvæsenet  i  Hertugdømmerne  om  ikke 
at  opkræve  Tolden  af  de  saaledes  indførte  og  udførte  Varer  men  at  notere 
den  og  indsende  Beregningen  til  Kjøbenhavn,  og  i  Rusland  meddeeltes 
Bestemmelsen  underhaanden  til  deKjøbraænd,  der  handlede  paa  Hertug- 
dømmerne. Det  kunde  imidlertid  ikke  forblive  ganske  skjult  for  Handels- 
standen i  Slesvig  og  Holsteen,  at  der  var  indrømmet  Russerne  Fordele, 
som  ikke  tilstodes  den  nationale  Handel  og  Skibsfart,  og  for  at  afhjælpe 
Klagerne  derover  tilstod  Resol.  af  6  Juni  1776  den  samme  Frihed  forlnd- 
og  Udførsel,  som  skete  i  Hertugdømmernes  Skibe,  hvad  der  dog  for 
Indførselens  Vedkommende  atter  bortfaldt  ved  Kskr.  af  5  Sept.  1778. 
Den  russiske  Skibsfart  var  imidlertid  paa  den  Tid  altfor  ringe  til  at 
kunne  drage  synderlig  Fordeel  af  Bestemmelsen,  som  saaledes  efter- 
haanden  glemtes  af  begge  Regeringer.  Men  i  dette  Aarhundrede  ud- 
viklede Finlands  og  Østersøprovindsernes  Skibsfart  sig  stærkt,  og  i  1828 
blev  den  russiske  Regerings  Opmærksomhed  henledet  paa  den  forældede 
Traktatbestemmelse.  I  Kjøbenhavn  paastod  man,  at  Toldfriheden  kun 
kunde  gjælde  for  de  Provindser,  som  i  1767  hørte  til  Rusland,  altsaa 
hverken  for  Curland  eller  for  Finland,  og  desuden  alene  for  russiske 
Raaprodukter,  og  iøvrigt  søgte  man  at  bringe  Rusland  til  at  opgive  de 
overordentlige  Toldbegunstigelser  i  Hertugdømmerne  mod  at  erholde 
andre  Friheder  i  hele  Monarchiet.  Resultatet  af  Forhandlingerne  blev 
en  Nedsættelse  af  Indførselstolden  for  hele  Monarchiet  paa  finske  Træ- 
varer, samt  Ophævelse  af  Told  paa  Pot-  og  Vedaske,  Hampolie,  Hampe- 
og  Hørfrø,  naar  disse  Varer  indførtes  i  Produktionslandets  Skibe. 
Trods  Generaltoldkamrets  Protest  mod  en  Afgjørelse,  hvorefter  russiske 
Skibe  i  Danmark  begunstigedes  fremfor  danske,  udgik  dog  Forordn,  af 
14  April  1831,  men  den  fremkaldte  en  saa  stærk  Misfornøielse  hos  Handels- 
standen i  Danmark  og  Hertugdømmerne,  at  Regeringen  saae  sig  nødt 
til  at  andrage  i  Petersborg  paa  en  Forandring,  hvorved  ogsaa  danske 
og  de  andre  privilegerede  Staters  Skibe  kunde  komme  til  at  nyde 
samme  Ret,  som  der  var  tilstaaet  de  russiske.  Den  russiske  Regering 
erklærede  sig  villig  dertil,  dog  imod  Vederlag.  Saaledes  traadte  Forordn, 
af  27  Aug.  1831  istedetfor  den  af  14  April,  og  der  afsluttedes  en  Addi- 
tional-Act  med  Rusland  af  14  0ctbr.  s.  A  ,  af  hvilken  Forordn,  af  27  Aug. 
skulde  betragtes  at  udgjøre  en  integrerende  Deel.   Den  finske  Tømmertold 

Men  til  Grjengjæld  for  disse  anselige  Ofire  renoncerede 
det  gottorpske  Huus  fuldstændigt  paa  ,.den  af  den  danske 
Krone  occuperede  fyrstlige  Andeel  af  Slesvig"  (art.  1)  og 
overdrog  Kongen  „til  evigvarende  Eiendom  og  virkelig  Be- 
siddelse den  storfyrstlige  særlige  og  fælles  Andeel  i  Hertug- 
dømmet Holsteen  med  alle  EienJoms-  og  landsherrelige 
Rettigheder"  (art.  11).  Traktaten  var  indgaaet  af  Keiserinden 
som  saadan  og  som  Formynderske  for  Storfyrsten,  under 
Forbehold  af  hans  Samtykke,  saasnart  hau  blev  myndig,  men 
hun  havde  tillige  lovet  sine  gode  Tjenester  til,  at  dette  Sam- 
tykke i  sin  Tid  vilde  blive  givet.  Skete  dette,  og  der  var  al 
Grund  til  at  vente  det.  havde  Rusland  opgivet  en  Besiddelse. 
der  i  dets  Hænder  vilde  have  været  en  evig  Trudsel  mod  den 
danske  Stats  Existents,  og  paa  den  anden  Side  havde  den 
danske  Regering  endelig  naaet  det  Maal,  efter  hvilket  den  i 
saa  mange  Aar  havde  stræbt,  idet  Danmark  ikke  blot 
havde  gjenoprettet  den  skjæbnesvangre  Feil,  der  var  begaaet 
ved  Hertugdømmernes  Deling,  men  ogsaa  havde  vundet  Slesvig 
tilbage  som  en  fast  Deel  af  Kongeriget,  hvad  Valget  i  1460 
havde  gjort  tvivlsomt,  og  endelig  bragt  den  ældgamle  Kamp 
med  Tydskland  til  Afslutning  ved  at  lægge  hele  Holsteen 
under  Kongens  Scepter.  Bernstorff  havde  saaledes  fuldstæn- 
digt løst  sin  Opgave  som  Udenrigsminister,  idet  han  havde 
tilveie bragt  alle  de  ydre  Betingelser  for  Monarchiets  Consoli- 
dation,  og  med  Rette  erklærede  hau  denne  Forhandling  for  „den 
vanskeligste  i  Europa"  paa  den  Tid  og  for  „den  betydeligste 
og  ærefuldeste,  som  den  danske  Konge  hidtil  havde  ført"  ^). 
Men  det  var  langt  fra,  at  han  tilskrev  sig  selv  Fortjenesten 
for  dette  Udfald,  som  han  alene  tillagde  Forsynet,  og  hau 
glemte  heller  ikke  den  Deel  deri,  som  tilkom  hans  trofaste 
Medarbeider  Asseburg.  Denne  udnævntes  strax  til  Geheime- 
raad  og  modtog  Creditiv  som  Ambassadør,  hvad  han  dog  ikke 
benyttede,  da  hau  fastholdt  sit  tidligere  udtalte  Ønske  om, 
saasnart  Traktaten  var  ratificeret,  at  forlade  Petersborg, 
hvis  Clima  var  for  strængt  for  hans  svagelige  Helbred  2). 


iastsattes  ved  denne  Akt  til  3  Rbd.  pr.  Læst  i  Kongeriget,  og  kan 
altsaa  ikke  forhøies  uden  Ruslands  Samtykke,  cfr.  Toldloven  af  4  Juli 
1863  og  Bekj.  27  Febr.  1864.  ')  Nr.  335,  337.  341.  391.  ')  Nr.  324  og 
335.  Han  afløste  v.  Eyben  som  Gesandt  i  Wurtemberg,  for  hvilket 
Lands  Anliggender  Danmark  vedblev  at  nære  stor  Interesse,  see  ur  329. 

De  øieblikkelige  Virkninger  af  den  provisoriske  Traktat 
vare  meget  betydelige. 

Indadtil  var  den  et  Nederlag  for  Bernstorffs  Modstandere, 
der  saa  tillidsfuldt  havde  forsikkret,  at  den  aldrig  vilde  blive 
underskrevet  af  Keiserinden  ^),  og  i  nogen  Tid  var  Kongen  derfor 
fri  for  deres  Insinuationer.  Som  sædvanligt  tog  han  i  Som- 
meren 1767  til  Holsteen,  og  Bernstorff,  der  ledsagede  ham, 
skriver  d.  7  Juli  til  Asseburg,  at  Kongen  var  „meget  bestemt 
paa  det  gode  System",  og  han  udtaler  sig  i  det  Hele  forhaab- 
ningsfuldt  om  dennes  Evner  og  Charakteer,  idet  han  dog 
erkjender,  at  „Personer,  der  i  alle  Henseender  ere  ham  langt 
underlegne,  for  en  Tid  kunne  blænde  ham  med  nye  og  lok- 
kende Ideer"  ^).  Dette  Sidste  stadfæstede  sig  kun  altfor  snart. 
Næppe  var  Hoffet  kommet  tilbage  fra  Holsteen,  før  Intriguerne 
paany  begyndte,  opmuntrede  ved  den  lange  Tid,  der  forløb 
inden  Traktaten  blev  ratificeret  af  Keiserinden,  hvad  der  i 
Virkeligheden  ikke  havde  anden  Aarsag  end,  at  hun  var  op- 
tagen af  en  langvarig  Reise  til  Moskau  og  det  sydlige  Rus- 
land. Som  det  sees  af  et  Brev  til  Asseburg  ^j,  var  det  atter 
Borcke,  der  var  Sjælen  i  dette  nye  Forsøg,  og  et  Øieblik 
syntes  Faren  at  være  meget  stor.  Saldern  var  fraværende 
paa  en  Badereise  til  Spaa,  men  Filosofow,  der  ganske  var  i 
sin  Ret.  naar  han  optraadte  mod  Bestræbelser,  der  gik  ud 
paa  at  bringe  den  undertegnede  Traktat  til  at  strande, 
understøttede  Ministeriet  saa  kraftigt,  at  Cabalen  dennegang 
leed  et  afgjørende  Nederlag.  D.  26  October  modtog  Danne- 
skjold Afskeed  med  Ordre  til  at  forlade  Kjøbenhavn^);  hans 
Efterfølger  som  Oversecretair  for  Marinen  blev  imidlertid 
uheldigvis  den  ilde  berygtede  Grev  Conrad  Danueskjold-Laur- 
vig5),  og  i  Conseillet  indtraadte  Fred.  Chr.  Rosenkrantz,  der 
heller  ikke  var  nogen  ganske  paalidelig  Person.    D.  22  Novbr, 


^)  Falkenskjold  udtaler  i  sine  Mémoires,  pag  106,  sin  Overraskelse 
over  Traktatens  fordeelagtige  Bestemmelser  for  Danmark  og  over  den 
Ædelmodighed,  som  Rusland  havde  viist.  ^)  Asseburgs  Denkwiii'dig- 
keiteo,  pag.  423.  ^)  Nr.  333.  '')  Molbech,  1.  c,  pag.  560,  cfr.  Moltkes 
Autobiographie  i  Hist.  Tidsskr.  IV  R.,  II  B.,  pag.  277—79.  Som  det 
sees,  bestræbte  Bernstorff  sig  for  at  formilde  Danneskjolds  Skjæbne, 
see  Correspondance  mellem  dem  i  N.  hist.  Tidsskr.  V  Bd.  pag.  307 — 308, 
cfr.  Molbech,  1.  c,  pag.  582.  ^)  Reverdil,  pag.  101  —  102,  cfr.  Charlotte 
Biehl:  „Breve  om  Frederik  d.5"  i  Hist.  Tidsskr.  IH  R.  IV  Bd.,  pag.  279  fgd. 

afskedigedes  Saint-Germain  fra  Styrelsen  af  Landetaten,  hvor- 
llo^^  han  kort  efter  fik  Ordre  til  at  forlade  Landet^),  Ranzau- 
Ascheberg  tilbagekaldtes  fra  sin  Commando  i  Norge  og  modtog 
ved  sin  Nedreise  fra  Christiania  d.  28  Januar  1768  Befaling 
til  uden  at  melde  sig  i  Kjøbenhavn  strax  at  begive  sig  til 
sine  holsteenske  Godser^).  Endelig  fik  Grev  Gortz,  som 
ovenfor  bemærket,  ved  samme  Leilighed  fuldstændig  Afsked, 
og  Hr.  V.  Borcke  presenterede  d.  1  December  sin  Rappel- 
skrivelse og  forlod  Danmark  3). 

Efter  denne  Udrensning  var  Modstanden  mod  Traktaten 
slaaet  til  Jorden,  og  d.  30  November  udvexledes  Ratifica- 
tionerne  i  Kjøbenhavn,  og  til  Tegn  paa  sin  Tilfredshed  ud- 
nævnte Kongen  de  tre  danske  Forhandlere,  Bernstorff.  Thott 
og  Reventlow  til  Grever.  Denne  bedre  Stemning  vedligeholdt 
sig  ind  i  det  følgende  Aar,  og  i  Januar  1768  lykkedes  det 
endog  Ministrene  at  gjøre  Ende  paa  en  offentlig  Skandale 
ved  at  bevæge  Kongen  til  at  bortsende  et  berygtet  Fruen- 
timmer, med  hvem  han  stod  i  Forbindelse^).  Ligeledes  blev 
Reventlow  d,  5  Februar  afskediget  fra  Conseillet  i  Anledning 
af  en  Strid  mellem  ham  og  Bernstorff,  men  14  Dage  senere, 
vistnok  med  Sidstnævntes  Billigelse,  taget  til  Naade  igjen^),  og 
samme  Dag  indtraadte  ogsaa  Grev  A.  G.  Moltke  i  Conseillet  og 
udnævntes  til  Præses  for  Over-Skatte-Direktionen  og  for  det 
nye  Landvæsens-Collegium^).  Men  det  var  kun  Virkninger 
af  Kongens  Luner,  og  Lynet  rammede  derfor  ogsaa  paa 
Steder,  hvor  Bernstorff  ikke  ønskede  det.  Allerede  d.  19 
November  1767  havde  Kongen  saaledes  afskediget  og  for- 
viist  sin  Cabinetssecretair,  den  hæderlige  ReverdiF),  og  d. 
29  Februar  1768  havde  Dronningens  Overhofmesterinde, 
Madame  dePlessen,  samme  Skjæbne^).  Bernstorff  følte  derfor 
meget  godt,   hvor  usikker   hans  Stilling   var.   og  skjulte   sig 


')  Reverdil,  pao^.  98  og  114.  Oo;saa  mod  denne  gamle  Fjende  viste 
Bernstorff  sin  Ædelmodighed,  idet  han  hindrede,  at  man  berøvede  ham 
Pension.  -)  Molbech  1.  c,  pag.  585.  ')  Som  det  synes,  vedblev  han 
fra  Berlin  at  give  det  danske  Ministerium  Anledning  til  Uro,  see  nr.  349. 
^)  Molbech  1.  c,  pag.  610— 12,  Reverdil,  pag.  129,  Charlotte  Biehl;  „Breve 
om  Christian  d.  7"  i  Hist.  Tidsskr.  IIIR.  IV  B.,  pag.  370—74.  *)  Mol- 
bech 1.  c,  pag.  586,  Holm  1.  c,  pag.  119.  '^)  Moltkes  Autobiographie, 
pag.  280.  ')  Cfr.  Mémoires.  pag.  115— 117.  »)  Nr.  340,  Moltkes  Auto- 
biographie, pag.  280 — 81  cfr.  derimod  Biehls  Breve  om  Christian  d  7, 
1.  c,  pag.  376—78. 

ikke.  at  hau  havde  tabt  al  almindeligere  Indflydelse  paa 
Kongen.  ..hvem  man  havde  vænnet  til  aldrig  at  tale  til  ham 
om  Andet  end  hans  Embedssager"  ^).  Det  er  ganske  rime- 
ligt, at  Saldern  har  havt  en  væsentlig  Deel  i  Kongens  Be- 
slutninger 2),  og  at  han  har  vidst  at  benytte  sig  af  den 
Yndest,  han  stod  i  hos  Christian  d.  7,  til  at  tilfredsstille  sine 
personlige  Antipathier,  men  Bernstorff  havde  sikkert  ingen 
Deel  deri.  om  han  end  maatte  bære  Ansvaret  hos  Samtiden 
for  den  russiske  Gesandts  anmassende  Optræden,  der  iøvrigt 
vistnok  er  blevet  meget  overdrevet^). 

Udadtil  blev  Traktaten  af  1767  den  faste  Grund,  paa 
hvilken  den  danske  Regering  skulde  føre  sin  Politik  videre 
ligeoverfor  Rusland.  Endnu  var  det  Hele  kun  en  lang  Vexel 
paa  Fremtiden,  og  det  gjaldt  derfor  fremfor  Alt  om  at  sikkre 
sig,  at  den  ogsaa  i  sin  Tid  vilde  blive  honoreret.  Det  paa- 
lagdes  derfor  Grev  Christen  Scheel,  der  d.  4  April  accredite- 
redes  i  Petersborg,  fremfor  Alt  at  søge  at  behage  Keiser- 
inden.  ..Hun  holder  af  at  blive  rost  og  anseet.  men  hun 
fortjener  det,  og  det  vil  ikke  koste  Dem  nogen  Overvindelse 
at  udtrykke  Følelser  for  hende,  som  hun  fortjener"  ^).  Men 
dernæst  skulde  han  vel  vogte  paa  Storfyrstens  Omgivelser, 
thi.  som  Bernstorff  af  egen  sørgelig  Erfaring  kunde  sige; 
,.man  veed.  hvor  stor  Betydning  den  familiære  Samtale  kan 
have,  og  at  ved  Hjælp  af  den  og  uden  at  Fyrsterne  selv 
mærke  det.  Personer,  der  mindst  egne  sig  til  at  bestemme 
deres  Smag  og  Beslutninger,  komme  til  at  udøve  den  største 
Indflydelse  derpaa".  Endelig  søgte  Bernstorff  at  gjøre  det 
vanskeligere    for    Storfvrsten    at    komme    bort    fra    den    af- 


')  Reverdil,  pag.  116.  -)  Holm  1.  c.  pag  117—124.  ^)  Ogsaa 
Filosofow  beskyldes  for  at  have  viist  anstødelig  Adfærd,  og  det  er  rime- 
ligt nok,  da  han  var  meget  nervøs  og  tilsidst  endte  paa  en  Sindssyge- 
anstalt. Han  var  just  ikke  nogen  Mester  i  at  skrive,  men  i  de  for- 
skjellige  mere  eller  mindre  confidentielle  Breve  fra  ham,  som  bevares 
i  Archiverne,  er  Tonen  dog  i  det  Hele  ikke  fornærmelig,  og  selv  det 
skarpeste  af  disse  Missiver,  der  er  trykt  som  Note  til  nr.  376,  udtaler 
sig  med  fuldkommen  Ærbødighed  ligeoverfor  Kongen  og  Regeringen. 
Hermed  stemmer  det  ogsaa,  at  Bernstorff  i  sine  Privatbreve  til  Asse- 
burg  altid  omtaler  Filosofow  med  Agtelse  og  endog  Hengivenhed. 
*)  Nr.  341.  Et  ikke  beviist  Rygte  vilde  endog  vide,  at  han  heri  lykkedes 
udover  Hensigten,  see  Holm:  „Styrelsen  af  Danmark-Norges  Udenrigs- 
politik under  Struensee",   i  Hist.  Tidsskr.  IV  R,  II  B.,  pag.  438  Note. 

sluttede  Traktat  ved  strax  at  skride  til  Udførelsen  af  de 
Bestemmelser  i  den,  med  Hensyn  til  hvilke  dette  var  muligt. 
Dette  skete  saaledes  ved  fiere  ensidige  Akter  af  den  danske 
Regering^),  men  vigtigere  var  det,  at  Forholdet  til  Hamburg 
allerede  nu  afgjordes. 

I  Traktatens  Vte  hemmelige  Artikel  havde  Keiserinden 
forbeholdt  sig  af  andre  Midler  end  de  aarlige  holsteeuske 
Revenner  selv  at  betale  en  Gjæld,  som  den  holsteenske 
Hertug  i  1750  havde  contraheret  med  Hamburg  til  et  Beløb 
af  c.  300,000  Species,  og  til  Gjengjæld  derfor  at  bevare  den 
gottorpske  Andeel  af  de  Rettigheder,  som  fra  gammel  Tid 
tilkom  Hertugerne  af  Holsteen  ligeoverfor  Byen.  For  det 
Tilfælde  imidlertid  at  denne  Gjæld  ikke  var  bleven  betalt 
før  Storfyrstens  Myndighed,  skulde  den  ligesom  al  den  øvrige 
liquide  Gjæld  overtages  af  Danmark,  til  hvem  de  ovennævnte 
Rettigheder  da  formelig  skulde  cederes.  Keiserinden  opgav 
snart  Tanken  om  selv  at  betale  Gjælden  til  Hamburg,  og  de 
to  Regeringer  bleve  nu  enige  om  at  tilbyde  Staden  at  afløse 
disse  landsherrelige  Rettigheder  ved  at  eftergive  Storfyrsten 
den  omtalte  Gjæld  og  Kongen,  hvad  der  skyldtes  efter  Laanet 
fra  1762.  I  en  udførlig  Betænkning  til  Conseillet^)  godt- 
gjorde Bernstorff,  at  disse  Rettigheder  reducerede  sig  til 
nogle  intetsigende  Formaliteter  uden  Realitet  ^),  og  at  deres 
Vedligeholdelse  kun  vilde  blive  en  Kilde  til  Mistro  og  Skin- 
syge fra  Hamburgs  Side  samt  til  Strid  og  Ubehageligheder 
med  Rusland,  dersom  de  som  hidtil  skulde  udøves  i  Fælles- 
skab med  Keiseren,  hvorimod  deres  Ophævelse  vilde  bidrage 
til,  at  der  mellem  Danmark  og  Hamburg  kunde  udvikle  sig 
et  paa  Naboskabet  og  Magtforholdene  grundet,  venskabeligt 
Forhold.  Han  tilraadede  derfor,  at  man  skulde  give  Afkald 
paa  disse  saakaldte  Rettigheder  mod  en  Gjældseftergivelse 
af  c.  1,300,000  Specier,  som  jo  heelt  vilde  komme  Danmark 
tilgode.  De  i  Henhold  hertil  aabnede  Forhandlinger  førte 
til  Traktaten  af  27  Mai  1768^),  hvorved  Keiserinden  for  sig 
og  for  sin  Søn,  og  Kongen  for  sit  Vedkommende  anerkj  endte 
Byen  Hamburg  med  dets  Distrikt  som  en  fra  Hertugdømmet 
ganske  adskilt  og  uafhængig  Rigsstand,  samt  afstod  til  Byen 


1)  Nr.  341  Noten.  -)  Nr.  327.  »)   Cfr.   saaledes   nr.  293. 

•»)  Nr.  344,  Danske  Traktater,  pag.  275. 

nogle  Elbøer  og  Distrikter  (art.  1  og  5),  hvorimod  Staden 
„i  ærefrygtsfuld  Erkjendtlighed'"  for  disse  betydelige  Fordele 
eftergav  Danmark  1  Million  Dal.  Cour.  tilligemed  alle  indtil 
Traktatens  Ratificatiou  forfaldne  Renter  af  de  to  i  1759  og 
1762  contraherede  Laan,  og  Rusland  et  Gjældsbeløb  af  c. 
340,000  Specier  (art.  13  og  14). 

I  Forventning  om,  at  et  Par  Aar  vilde  bringe  Mageskifte- 
sagen til  endelig  Udførelse,  beskjæftigede  Bernstorff  sig  i 
Tanken  allerede  med  den  fjernere  Fremtid ,  og  den  store 
Plan,  der  laae  bagved  Mageskiftet,  begyndte  at  antage  be- 
stemtere Omrids  i  hans  virksomme  Aand.  Naar  Spørgsmaalet 
om  Hertugdømmerne  var  løst,  var  der  ikke  længere  Noget, 
som  skilte  Rusland  fra  Danmark  eller  de  forskjellige  Grene 
af  det  oldenburgske  Huus  fra  hverandre.  En  fast  og  inderlig 
Alliance,  grundet  paa  overeensstemmende  Interesser  og  knyttet 
fastere  ved  Slægtskabets  Baand.  vilde  kunne  sikkre  Rolig- 
heden i  Norden  og  danne  en  ^i  od  vægt  i  Europa  ligeoverfor 
den  mægtige  bourbonske  Familiepagt.  Omkring  et  saadant 
dansk-russisk  Forbund  som  den  egentlige  Kjærne  vilde  da 
andre  Stater  kunne  gruppere  sig,  men  i  anden  Linie,  thi 
„enhver  Forbindelse  med  disse  INlagter  maatte  være  under- 
ordnet den,  som  bestod  mellem  Kongen  og  Keiserinden  og 
som  udgjorde  Grundlaget  for  Nordens  System"^).  Blandt 
saadanne  fjernere  Allierede  indtog  England  den  første  Plads 
i  hans  Tanke,  thi  dette  Lands  Magt  var  i  den  sidste  Krig 
voxet  saaledes,  „at  det,  hvis  det  havde  Villie  dertil,  maaskee 
kunde  afgjøre  Europas  Skjæbne,  men  det  gjorde  ingen  Brug 
af  sin  Magt  og  siden  Revolutionen,  dets  egentlige  Glands- 
periode,  havde  det  aldrig  indvirket  mindre  paa  de  europæiske 
Anliggender  end  nu".  Saalænge  den  engelske  Regerings  hele 
Opmærksomhed  var  optaget  af  indre  Spørgsmaal  og  desuden 
det  dansk-russiske  Familieforbund  endnu  ikke  var  definitivt 
afsluttet,  var  der  Intet  at  gjøre,  men  naar  det  rette  Øieblik 
kom,  „vilde  Kongen  med  stor  Glæde  slutte  saadanne  For- 
bindelser med  Hs.  britiske  Majestæt,  der  kunde  ansees  egnede 
til  at  befæste  Nordens  System  og  nyttige  for  de  gjensidige 
Interesser"  ^).  Anderledes  stillede  Sagen  sig  med  Preussen. 
Thi   skjøndt  Frederik   d.    2   altid   gav   sig   Mine   af  at   nære 


1)  Nr.  341.         ^)  Nr.  330. 

stort  Venskab  for  Keiserinden,  havde  Bernstorff  dog  den 
Overbevisning,  at  han  baade  i  Sverig  og  i  Polen  arbeidede 
imod  hende,  og  at  han  desuden  af  yderste  Evne  vilde  søge 
at  hindre  en  oldenburgsk  Familiepagt  ^).  Bernstorff  havde 
derfor  heller  ikke  opgivet  sin  gamle  Tanke,  at  Preussen  vilde 
ende  med  at  udsone  sig  med  Frankrig,  hvorefter  da  Østrig 
vilde  vende  tilbage  til  sin  traditionnelle  Alliance  med  England 
og  Ruslaud  2). 

Ligesom  Alliancen  med  Rusland  efter  Bernstorffs  Plan 
kun  skulde  have  til  Formaal  at  bevare  Freden ,  saaledes 
ønskede  han  heller  ikke  at  bryde  Danmarks  venskabelige 
Forbindelse  med  Frankrig,  uagtet  den  Vending,  den  franske 
Politik  havde  gjort  i  Sverigs  Anliggender,  adskilte  de  to. 
Laudes  Interesser  i  et  meget  vigtigt  Spørgsmaal.  Men 
Choiseuls  overmodige  Hensynsløshed  gjorde  enhver  Forbin- 
delse umulig.  Paa  Efterretningen  om  den  provisoriske  Trak- 
tats Afslutning  lod  han  erklære  i  Kjøbenhavn,  at  ,.da  Hs. 
meget  christelige  Majestæt  havde  erfaret,  at  den  danske 
Konge  havde  indgaaet  Forpligtelser,  der  vare  direkte  rettede 
mod  Frankrig,  havde  han  besluttet  at  stille  Betalingen  af 
Subsidier  i  Bero,  indtil  Kongen  vendte  tilbage  til  Følelser, 
der  vare  mere  i  Samklang  med  det  Formaal,  for  hvilket 
disse  Subsidier  vare  stipulerede"^).  Denne  Adfærd  var  saa 
meget  mere  uberettiget,  som  den  dansk-russiske  Traktat  af  1765 
ikke  var  Andet  end  en  ganske  sædvanlig  Forsvarsalliance, 
og  den  provisoriske  Traktat  kun  kunde  ansees  som  en  betydelig 
Fordeel  for  Frankrig  selv,  da  Danmark  derved  uden  noget 
Offer  for  dette  Land  havde  opnaaet  Udsigt  til  Mageskiftet, 
som  Ludvig  d.  15  faa  Aar  i  Forveien  havde  forpligtet  sig 
til  af  al  Magt  at  hidføre,  og  da  Frankrig  desuden  saaledes 
ikke  kom  i  det  Tilfælde  at  skulle  opfylde  sin  Garautipligt  med 
Hensyn  til  Slesvig.  Men  dertil  kom  endelig,  at  de  Summer, 
om  hvilke  der  var  Spørgsmaal,  ikke  vare  senere  forfaldne  Sub- 
sidier, men  Restancer,  der  forlængst  burde  have  været  betalte. 
Bernstorff'  svarede  strax,  at  „han  ikke  var  istand  til  at  for- 
staae  Grunden  til  en  saadan  Adfærd,  men  at  han  erkjendte, 


^)  See  ogsaa  Mémoires  de  Frédéric  le  Grand,  VI,  pag.  14 — 15,  cfr. 
Smitt:  „Frédéric  II,  Catherine  et  le  partage  de  la  Pologne,  pag.  100. 
2)  Cfr.  nr.  341.  ^)  Nr.  337. 

at  det  var  let  for  Frankrig  at  bryde  Forbindelser,  som  det 
maaskee  vilde  falde  det  meget  vanskeligt  at  knytte  paany", 
og  senere  lod  han  Gleiclien  afgive  den  Erklæring  i  Paris,  at 
„Kongen  ikke  var  uvidende  om,  at  Frankrig  var  mægtigt 
nok  til  at  kunne  fritage  sig  for  at  holde  sit  Ord  og  at  betale 
sin  Gjæld,  men  ban  vidste  tillige,  at  denne  Magt  dog  ikke 
formaaede  at  tilintetgjøre  Rettigheder,  som  vare  grundede 
paa  de  formeligste  Overeenskomster,  og  som  Følge  deraf 
vilde  han  altid  betragte  sig  som  Fordringshaver  for  de  Summer, 
der  endnu  henstode  ubetalte  efter  Declarationen  af  9  Juli 
1764^),  og  ansee  sig  berettiget  til  at  forlange  Betalingen 
deraf  til  enhver  Tid".  Det  viste  sig  senere,  at  Danmarks 
Fjender  havde  indbildt  Choiseul,  at  Kongen  i  eu  hemmelig 
Artikel  skulde  have  forpligtet  sig  til  „at  følge  og  under- 
støtte alle  Ruslands  Hensigter"  ^).  Bernstorff  lod  ham  da 
vide,  at  dette  var  falskt,  og  at  Kongen  ikke  havde  Ministre, 
der  vare  „saa  dristige  og  saa  pligtforglemmende,  at  de  skulde 
TOve  at  forelægge  til  hans  Underskrift  en  Artikel,  som  vilde 
give  en  anden  Souverain  Ret  til  at  styre  hans  Handlinger 
og  nedværdige  en  Krone,  der  var  ham  overleveret  gjennem 
en  saa  lang  Række  af  Forfædre".  Men  herved  blev  det.  Frank- 
rig skammede  sig  ikke  ved  at  svigte  sit  givne  Ord,  og  hvor 
føleligt  et  Tab  af  flere  Millioner  end  var  for  de  danske 
Finantser,  fandt  den  danske  Regering  det  dog  under  sin 
Værdighed  at  gjøre  yderligere  Skridt  i  Paris.  Af  samme 
Grund  berørtes  denne  Sag  heller  ikke.  da  Bernstorff'  senere 
uied  Kongen  kom  til  Frankrig^). 

I  Sverig  støttedes  den  nye  Møsseregering  fremdeles  af 
Danmark,  Rusland  og  England,  og  Dronningen  syntes  for 
det  Første  at  ville  forholde  sig  rolig.  Men  som  det  hedder 
i  Instruxen  til  Gregers  Juel'*),  „selv  naar  hun  tilsyneladende 
"var  meest  uvirksom  og  rolig,  var  der  Føie  til  at  mistænke 
hende  for  at  være  beskjæftiget  med  en  Intrigue  og  en  eller 
anden  fordærvelig  Plan'".  Der  viste  sig  ogsaa  snart  Anled- 
ning til  alvorlige  Bekymringer.  Hoffet  benyttede  sig  af  den 
herskende  Pengemangel  og  Standsningen  i  Handel  og  Industri 
til  at  udbrede  Misfornøielse,  og  der  gik  endog  i  nogen  Tid 
Rygter  om,  at  der  forberededes  en  Opstand  i  Stockholm  for 


O  See  ovenfor  pag.  263  2)Nr.342.        ')  Nr.  397.        ^)  Nr.  323. 

ved  Hjælp  af  en  overordentlig  Rigsdag  at  styrte  Møsserne 
og  udvide  Kongemagten^).  Danmark  og  Rusland  var  enige 
om  at  modsætte  sig  en  saadan  voldsom  Omstyrten  af  Forfat- 
ningen. Men  det  viser  sig  her  ret.  hvorledes  Bernstorff  tænkte 
sig  det  fremtidige  Forhold  mellem  Danmark  og  Rusland. 
Langtfra  at  underordne  sig  dette  Lands  Politik,  agtede  han 
væsentligt  kun  at  følge  sin  egen  Opfatning  af  Forholdene; 
han  vilde  endog  i  Formen  holde  de  to  Regeringers  Optræden 
adskilt,  og  hans  Ønske  var  nu  som  før  at  danne  et  egentligt 
dansk  Parti,  som  vel  kunde  handle  ..i  Forening  med  det 
russiske,  men  ikke  maatte  opsluges  af  dette".  Hvor  stor 
en  Modstand  end  denne  Plan  vistnok  vilde  møde  fra  den 
russiske  Gesandts  Side,  instrueredes  Juel  dog  til.  ..aldrig  at 
forlade  den  og  ikke  at  gjøre  noget  Skridt,  som  ikke  nærmede 
ham  til  dette  Maal"  2). 

Ligesom  den  danske  Politik  altsaa  for  Tiden  nærmest 
maatte  være  afventende,  indtil  den  endelige  Mageskiftetraktat 
fæstnede  Grunden  for  videre  Planer,  saaledes  vare  ogsaa  de 
almindelige  europæiske  Forhold  i  1768  forholdsmæssig  rolige, 
og  forsaavidt  var  der  Intet,  der  kunde  hindre  Bernstorff  fra 
at  ledsage  Kongen  paa  den  Reise  i  Udlandet,  som  denne 
længe  havde  ønsket  at  foretage.  Det  er  rimeligt,  at  Ideen 
dertil  er  opstaaet  hos  Kong  Christian  selv,  om  ogsaa  nogle 
af  hans  Omgivelser  have  kunnet  bidrage  dertil.  Men  vist 
er,  at  Ministrene  og  navnlig  Bernstorff'  gjorde,  hvad  de  for- 
maaede.  for  at  forhindre  denne  Reise.  baade  fordi  den  vilde 
blive  altfor  kostbar  for  Landets  slette  Finantser.  og  fordi 
man  maatte  befrygte,  at  Kongen  ved  de  fremmede  Hofter 
vilde  gjøre  et  Indtryk,  med  hvilket  Staten  ikke  kunde  være 
tjent.  Deres' Forestillinger  bleve  imidlertid  frugtesløse.  Reisen 
blev  bestemt,  og  Bernstorff  maatte  paatage  sig  det  vanske- 
lige Kald  at  ledsage  Kongen  for  at  hindre  Skandaler  og  af- 
værge,  at   han   lod   sig   forlede  til  at  indgaae  politiske  For- 


')   Nr.   334,   836,    ctr.    Tengberg:    „den    stora    nordiska    Alliance", 
pag.  61.  ■-)  Nr.  323,  338.  339  ctr.  341,   hvor  Bernstorff  meget  snildt 

søger  at  forsone  Rusland  med  en  saadan  adskilt  Optræden  ved  at  fore- 
stille, at  den  mindre  vil  forurolige  Svenskerne:  „een  Beskytter  vilde 
forskrække  den  svenske  Frihed,  to  derimod  berolige  den". 

pligteiser,  der  stred  mod  Rigets  VeP).  Under  Reisen  skulde 
et  af  de  andre  Medlemmer  af  Conseillet  forestaae  Udenrigs- 
departementet for  de  løbende  Sagers  Vedkommende,  hvor- 
imod den  politiske  Direktion  vedblev  at  udgaae  fra  Bern- 
storff, der  derfor  ledsagedes  af  2  af  Departementets  Secre- 
tairer.  Reisens  Maal  var  særlig  Frankrig  og  England.  Skjøndt 
Berlin  laae  paa  Veien,  var  det  dog  ikke  Meningen  at  besøge 
Frederik  d.  Anden,  og  man  fandt  paa  forskjellige  temmelig 
gjennemsigtige  Paaskud  for  at  besmykke  denne  Forbigaaelse^). 
Det  er  rimeligt,  at  Bernstorff  frygtede  for  at  udsætte  Kongen 
for  Frederik  d.  Andens  farlige  Indflydelse^).  Derimod  var 
det  naturligt,  at  man  ikke  havde  tænkt  paa  at  besøge  det 
afsides  liggende  Petersborg.  Da  Grev  Scheel  imidlertid  stærkt 
insisterede  paa.  at  Kongen  skulde  vise  Keiserinden  en  Op- 
mærksomhed, paa  hvilken  him  lagde  en  sterdeles  Vægt.  lod 
Kongen  hende  melde,  at  han  agtede  fra  Paris  direkte  at 
vende  tilbage  til  Kjøbenhavn  for  da  derfra  til  Søes  at  begive 
sig  til  Petersborg  i  Løbet  af  Mai  eller  Juni  1709*). 

Den  6  Mai  1768  afreiste  Kongen  fra  Kjøbenhavn,  men 
først  d.  6  Juni  forlod  han  Altona.  for  over  Hanover.  Bransvig 
og  Hanau.  hvor  han  besøgte  Prinds  Carl  af  Hessen.  at  be- 
give sig  til  Holland  og  England,  hvor  han  landede  i  Dover 
d.  10  Aug.  Efter  at  have  tilbragt  '2  Maaneder  der.  afreiste 
han  d.  IH  October  fra  London  til  Paris,  hvor  han  ankom  d.  2L 
Her  forblev  han  indtil  d.  9  Dec.  da  han  begav  sig  paa  Hjem- 
reisen, der  gik  over  Strassburg.  Mannheim,  Hanau,  Brunsvig 
til  Altona.  Den  1  Januar  1769  befandt  Kongen  sig  atter 
paa  dansk  Grund,  og  han  holdt  sit  ludtog  i  Kjøbenhavn  d. 
14  Jan.,  den  tredie  Aarsda^  efter  hans  Thronbestigelse. 

Der  haves  kun  sparsomme  Efterretninger  om  Enkelt- 
hederne ved  denne  Reise.  Men  vist  er  det,  at  den  dog  i 
det  Hele  løb  bedre  af,  end  man  havde  turdet  haabe  det,  og 
Alle.  selv  Bernstorffs  Fjender,  erkjendte,  at  dette  væsentlig 
skyldtes  ham^). 


'j  Reverdil,  pag.  132—33,  Denkwiirdigkeiten,  pag.  400,  Frederik 
d.  2den:  „Mémoires  de  1763  jusqu'  å  1772"  i  Oeuvres  Tom.  Yl  pag.  50, 
Molbech  1.  c,   pag.  616,    Holm  1.  c,  pag.  125.  2)  Note  til  nr.  345. 

')  Det  er  bekjendt,  at  Kongen  nærede  stor  Beundring  for  Frederik  II, 
see  Denkwiirdigkeiten  pag.  423.  ■•)  Nr.  346.  *)  Molbech,  1.  c,  pag. 
621—24,  Reverdil,  pag.  137—38,  Brev  fra  Bernstorff  af  7  Febr.  1769  i 
Denkwiirdigk.,  pag.  401,  samt  nr.  346.  20* 

For  Bernstorff  havde  dette  Ophold  i  Udlandet  ikke  været 
uden  Interesse.  I  London  havde  han  truffet  sammen  med 
Czartoriskj,  og  de  faa  Depescher,  han  skrev  fra  Reisen, 
angaae  hovedsagelig  Polen  og  vise,  hvormeget  dette  Lands 
kSkjæbne  vedblev  at  ligge  ham  paa  Hjertet^).  Det  er  øien- 
synligt,  at  han  ikke  er  fornøiet  med  Ruslands  Optræden,  og 
han  bestræber  sig  for  at  indvirke  paa  den,  men  paa  samme 
Tid  fastholder  han  sin  Mening  om,  at  Landet  kun  kan  reddes 
ved  Keiserindens  Hjælp  og  ved  at  Dissidenterne  tilfredsstilles, 
løvrigt  havde  han  opdaget,  at  England  var  skinsyg  paa 
Danmarks  nære  Forbindelse  med  Rusland  og  søgte  at  vække 
Mistro  til  os  i  Petersborg^).  I  Paris  traf  han  sammen  med 
Filosofow,  hvad  der  fik  en  betydelig  Indflydelse  paa  de  senere 
Forhandlinger  med  Rusland.  Af  den  russiske  Gesandts  con- 
fidentielle  Brev  til  Bernstorff  af  3  Oct.  1769  3)  skulde  det 
synes,  at  Choiseul  under  Kongens  Ophold  i  Paris  har  intri- 
gueret  meget  stærkt  for  at  opløse  den  dansk-russiske  For- 
bindelse, men  at  Kongen  bestemt  havde  afviist  disse  Forsøg. 
Herom  nævnes  dog  Intet  i  Bernstorffs  Breve,  som  kun  om- 
tale, at  de  to  Konger  levede  sammen  i  den  bedste  Forstaaelse 
og  skiltes  med  Forsikkringer  om  oprigtigt  V^enskab*).  Der- 
imod medbragte  Bernstorff  fra  sit  Ophold  i  London  og  Paris 
den  Overbevisning,  at  Frankrig  ikke  agtede  i  Ro  at  læge 
sine  Saar  fra  den  sidste  Krig.  „Det  har  store  Planer  og 
udfører  dem",  skriver  han  allerede  d.  23  September  fra 
London^). 


XX.. 

Choiseuls  Flanier   og  Danmarks  nærmere  Tilslutning   til 

Busland. 

Choiseuls  Planer  mod  Rusland  i  Polen,  Tjrrkiet,  Sverig,  Preussen. 
Trudsler  mod  Danmark.  Bernstorffs  Opfatning  af  Stillingen.  Den 
danske  Regerings  Beslutning  om  at  forene  sig  med  Rusland  for  at 
bevare  „Nordens  System".     Dens  Svar  i  Paris,  Erklæring  i  Stockholm, 


M  Nr.  345,   346,   347,  348.  -)  Nr.  346  og  347.  »)  Note  til 

nr.  376.         ')  Nr.  397.        ^)  Nr.  346. 

Forklaringer  i  Petersborg.  Nærmere  Plan  om  Danmarks  og  Ruslands 
Optræden  i  den  svenske  Forfatningssag.  Fastere  Alliance  med  Rus- 
land. Bernstorffs  og  Filosofows  Forhandlinger  og  de  to  Traktat-Udkast 
af  23  Februar.  Keiserindens  Svar  af  31  Marts.  Opgivelse  af  Danmarks 
Fordring  om  en  Fremskyndelse  af  Mageskiftets  Udførelse. 


Det  viste  sig  snart,  at  Bernstorff  ikke  havde  taget  feil; 
Choiseul  tænkte  virkelig  paa  store  Ting.  Da  denne  nemlig  paany 
havde  overtaget  Styrelsen  af  den  franske  Udenrigspolitik, 
var  han  bleven  overrasket  ved  at  see,  i  hvilken  Grad  Frank- 
rigs Betydning  udadtil  var  bleven  formindsket  i  de  sidste 
Aar.  Ved  Pariserfreden  havde  det  tabt  Havet  og  Colonierne, 
nu  stod  det  i  Begreb  med  endvidere  at  udelukkes  fra  den 
største  Deel  af  Europa.  I  Norden  betydede  det  ikke  længere 
Noget,  og  de  skandinaviske  Riger  søgte  allerede  deres  Støtte 
hos  Rusland,  i  hvilket  Choiseul  saae  Frankrigs  svorne  Fjende. 
I  Polen  skaltede  og  valtede  Catharine  efter  Behag,  og  selv 
i  Constantinopel  havde  den  franske  Regering  tabt  sin 
traditionnelle  Indflydelse  fra  den  Tid,  den  indgik  Forbund 
med  Tyrkiets  Arvefjende,  Østrig.  I  Mellem -Europa  var 
Preussen  traadt  i  intim  Forbindelse  med  Rusland,  og  selv 
Østrig,  for  hvis  Venskab  Frankrig  havde  bragt  saa  store 
Offre,  var  ikke  længere  nogen  sikker  Allieret.  Thi  vel 
„holdt"  Maria  Theresia  fremdeles  fast  ved  den  franske  Alli- 
ance, hendes  Politiks  Mesterstykke  og  hendes  Ungdoms 
Drøm.  Men  hun  var  ikke  længere  Eneherskerinde,  thi  hun 
deelte  Thronen  med  sin  Søn,  Joseph,  der  siden  Faderens 
Død  (1765)  var  tydsk  Keiser  og  romersk  Konge.  For  en 
ung  Fyrstes  Indbildningskraft,  der  brændte  af  Begj ærlighed 
efter  at  udmærke  sig,  betydede  Alliancen  med  en  gammel 
Konge  som  Ludvig  den  15  og  med  en  Nation,  der  var  for- 
ladt af  Seiren,  Intet.  Derimod  fremstillede  Frederik  den 
2den  sig  for  hans  fortryllede  Øine  som  et  heroisk  Mønster 
for  alle  Souveræner.  Hans  Iver  efter  at  efterligne  ham  var 
for  stor,  til  at  han  længe  skulde  kunne  bevare  Lysten  til  at 
bekæmpe  ham.  Det  var  øiensynligt,  at  hvis  man  i  Berlin 
og  Petersborg  blot  viste  den  Behændighed  at  opfordre  ham 
til  at  være  Tredjemand  i  de  Raadslagninger,  i  hvilke  man 
lagde  Planer  om  at  forandre  Europas  Kort,   vilde   han   ikke 

kuune  modstaae  Fristelsen  til  at  tage  Plads  mellem  Be- 
rømmelsens og  Lykkens  Yndlinger.''^) 

For  enhver  Priis  vilde  Choiseul  bringe  Frankrig  ud  af 
denne  ligesaa  ydmygende  som  faretruende,  isolerede  Stilling, 
og  hvad  man  end  forresten  kan  bebreide  den  franske 
Premierminister,  maa  man  er kj ende.  at  ligesaa  hurtigt  og 
klai't  han  opfattede  en  politisk  Situation,  ligesaa  rask  lagde 
lian  sin  Plan  og  ligesaa  resolut  skred  han  til  dens  Ud- 
førelse. Dennegang  var  hans  Utaalmodighed  stærkere  end 
nogensinde,  og  han  udviklede  en  Aarvaagenhed  og  en 
Aktivitet,  om  hvilken  Bernstorff  sagde,  at  den  „grændsede 
til  Lidenskabelighed",  og  som  Greven  af  Broglie  charakteri- 
serede  i  et  Brev  til  Ludvig  d.  15de  d.  27  November  1768 
ved  at  sige:  „Hr.  de  Choiseul  løber  løbsk."  2) 

I  Februar  1768  havde  8  ubekjendte  polske  Adelsmænd 
iudgaaet  Confederatiou  i  Bar  under  den  hellige  Jomfrus 
Banner;  Europa  havde  leet  over  denne  Anachronisme,  de 
nærmestliggeude  Dele  af  Polen  havde  forbandet  de  vilde 
fanatiske  Horder,  der  udbredte  Ødelæggelse,  hvor  de  kom 
frem,  og  de  russiske  Tropper  havde  hurtigt  adspredt  dem. 
Alt  syntes  at  være  endt,  da  Choiseul  paa  engang  besluttede 
at  tage  sig  af  det  mislykkede  Foretagende,  som  han  haabede 
at  kuune  benytte  til  sine  Hensigter.  Oprørernes  Afsending, 
Bispen  at  Kaminiek,  modtoges  i  Versailles  og  fik  Løvte  om 
Subsidier,  en  fransk  Agent  sendtes  hemmelig  til  de  Confe- 
dererede.  en  anden  begav  sig  til  Krim  for  at  reise  Tartarerne, 
og  Grev  de  Saint-Priest,  som  først  havde  været  designeret 
til  at  erstatte  Breteuil  i  Stockholm,  modtog  Ordre  til  at  gaa 
til  Constantiuopel,  hvor  Hr.  de  Vergennes  hidtil  Intet  havde 
kunnet  udrette.  Før  han  imidlertid  naaede  sin  Post,  havde 
den  franske  Regerings  Forestillinger  baaret  deres  Frugt, 
idet  Tyrkiet  d.  30  October  erklærede  Catharine  d.  2den 
Krig.  I  Sverig  havde  Choiseul  allerede  i  længere  Tid  ivrigt 
raadet  til  ved  en  Revolution  at  hidføre  en  Forfatuingsfor- 
andring,  hvorved  Kongemagten  styrkedes  uden  dog  at  blive 
enevældig,  men  hverken  Hoffet  eller  Grev  Fersen  vilde  indlade 
sig  herpaa    men    foretrak    at    uaae  Maalet  ved  Hjælp  af  en 


')  Broglie:  le  secret  du  roi,  II,  pag.  278.         -)  Ibid.,  pag  296. 

overordentlig  Rigsdag.  Den  8  November  ankom  den  nye 
franske  Gesandt,  Grev  de  Modéne.  og  med  ham  blev  man 
tilsidst  enig  om.  at  Kongen  skulde  fremtvinge  Sammen- 
kaldelsen af  Rigsdagen  ved  at  true  med  ellers  at  ville  ned- 
lægge Kronen.^)  Denne  Plan  iværksattes  d.  15  December; 
da  Regerings-CoUegierne  toge  Parti  for  Kongen  mod  Raadet, 
maatte  dette  give  efter,  og  d.  20  December  udfærdigedes 
Indkaldelsen  af  Rigsdagen,  som  under  de  daværende  For- 
hold meget  sandsynligt  kunde  føre  til  vigtige  Resultater.  2) 
Endelig  havde  Choiseul  tilsidesat  sin  „yderlige  Forbittrelse" 
mod  Kongen  af  Preussen  for  at  drage  ham  bort  fra  Rus- 
land, og  foreslog  i  Berlin  Afslutningen  af  en  Handelstraktat 
som  det  første  Skridt  til  en  mere  politisk  Forbindelse. 
Hvadenten  Frederik  d.  2den  nu  ikke  var  ganske  utilbøielig 
dertil,  eller,  hvad  der  vel  er  rimeligere,  det  passede  ham 
godt,  saaledes  at  kunne  vise  Rusland,  at  andre  Muligheder 
end  den  russiske  Alliance  stode  ham  aabne,  betænkte  han 
sig  ikke  længe,  men  sendte  d.  2  Januar  1769  en  Gesandt  til 
Versailles.  ^) 

Saaledes  trak  der  da  fra  alle  Sider  et  nyt  Uveir  sam- 
men paa  den  politiske  Horizont,  og  de  første  Efterretninger, 
som  modtog  Bernstorff  ved  haus  Hjemkomst,  vare  Meldinger 
fra  Juel  om  de  truende  Begivenheder  i  Sverige)  og  fra 
Gleichen  om.  at  Choiseul  havde  erklæret,  at  „Frankrig  vilde 
ansee  det  som  et  Brud  fra  Danmarks  Side,  dersom  dette 
Land  søgte  at  anvende  Magt  i  Sverig.  og  at  Spanien  utvivl- 
somt vilde  gjøre  det  Samme."  Dette  Sidste  var  yderligere 
bleven  bekræftet  af  den  spanske  Gesandt  i  Paris,  der  havde 
tilføiet  alskens  alvorlige  Advarsler  om  de  Ulykker,  som  et 
Brud  med  det  bourbonske  Huus  utvivlsomt  vilde  paaføre 
Danmark,  dets  Skibsfart  og  dets  Colonier. '•) 

For  os  der  leve  et  Aarhundrede  senere,  og  som  ikke 
kunne  undgaae  at  lade  os  paavirke   af  det  Lys,   paafølgende 


»)  Malmstrøm,  VI,  paa.  58—62.         2)  Ibid.,  pag.  67—90.  3)  Nr. 

353,  Oeuvres  de  Frédéric  le  Grand,  VL  pag.  21  cfr.  Note.  ')  Nr.  350. 
*)  Nr.  355  Note.  Derimod  forsikkrede  den  neapolitanske  Legations- 
secretair,  den  bekj  endte  Abbé  Galiani,  til  Gleichen,  at  hans  Konge  ikke 
havde  tiltraadt  den  bourbonske  Familiepagt,  og  rimeligvis  aldrig  vilde 
gjøre    det,    og    al    han,   langtfra    at    ville    slutte    sig    til  Frankrigs    og 

Begivenheder  og  nyere  Forskninger  have  kastet  over  den 
daværende  politiske  Stilling,  er  det  ikke  let  at  sætte  o& 
rigtig  ind  i,  hvorledes  denne  maatte  opfattes  af  Samtiden. 
Naar  vi  tænke  paa  Catharine  d.  2dens  Regering,  fremstiller 
den  sig  for  os  som  ligesaa  lykkelig  som  lang,  fast  indadtil 
og  mægtig  udadtil,  og  vi  glemme,  at  den  dengang  endnu 
var  saa  usikker,  at  Scheel  i  sine  Indberetninger  maatte  til- 
staae ,  at  Russerne  kun  nærede  liden  Hengivenhed  for 
Keiserinden,  og  at  en  militær  Revolution  ligesaa  hurtig 
kunde  berøve  hende  Kronen  som  den  havde  sat  den  paa 
hendes  Hoved.  ^)  Ligeledes  vide  vi,  at  den  Slaphed,  som 
havde  charakteriseret  Frankrigs  Politik  siden  Aachener- 
Freden.  ikke  var  en  forbigaaende  Svækkelse,  der  skyldtes 
tilfældige  Omstændigheder,  men  at  den  havde  sin  Grund  i 
en  indre  Kræftskade,  som  i  stedse  stigende  Grad  vilde 
lamme  enhver  kraftig  og  consequent  Optræden  udadtil  og 
efterhaanden  føre  Staten  til  Opløsning  indadtil.  Men  det 
var  dengang  skjult  for  de  meest  Skarpsynede,  og  Frederik 
d.  2den  ligesaa  lidt  som  Bernstorff  anede,  at  Frankrigs 
Magt  kun  var  en  Skygge.  Det  Samme  var  Tilfældet  med 
Tyrkiet,  som  endnu  var  Gjenstand  for  almindelig  Frygt  og 
som  Bernstorff  i  1769  kalder  ,,en  af  Verdens  største  Magter." 
Medens  Historien  nu  næsten  ikke  omtaler  Choiseuls  om- 
fattende og  dristige  Planer,  maatte  de  derfor  forekomme 
Samtiden  som  meget  truende,  og  Bernstorff  ausaae  det  for 
aldeles  ikke  usandsynligt,  at  Udfaldet  kunde  blive,  at 
„Frankrig  vilde  hæve  sig  til  en  Magt,  som  det  ingensinde 
selv  i  Ludvig   d.    14des   glimrende   Dage    havde    besiddet",-) 


Spaniens  truende  Erklæringer,  tvertimod  var  rede  til  at  træde  i  nærmere 
Forbindelse  med  Danmark.  Denne  Meddelelse  havde  ingen  videre 
politiske  Følger,  men  den  gav  Anledning  til  Galianis  Tilbagekaldelse.  Paa 
en  eller  anden  Maade  var  Choiseul  nemlig  kommen  i  Besiddelse  al  en 
Afskrift  af  Gleichens  Indberetning  af  31  Marts  1769,  i  hvilken  han 
gjorde  Regnskab  for  denne  Samtale,  og  den  neapolitanske  Regering 
saae  sig  nødt  til  at  rappelere  ham.  See  herom  nærmere:  Lucien 
Perey  og  Gaston  Maugras  „L'abbé  Galiani,  Correspondance  avce  Mad. 
d'Epinay.  Necker  etc,"  Introduction  i  vol  I.  pag.  XLII,  sqq..  hvor 
Gleichens  Depeche  er  rigtigt  aftrykt,  hvorimod  der  er  indløbet  nogle 
Unøiagtigheder  i  Fremstillingen  af,  hvad  der  skulde  have  givet  Anled- 
ning til  Choiseuls  Erklæring  til  Gleichen.    ^)  Nr.  371  Note.     ^)  Nr.  374. 

og  at  Rusland  blev  svækket.  Allerede  havde  Rygtet  om 
Frankrigs  Understøttelse  bragt  Liv  i  Confederationen,  de 
Tvivlraadige  havde  ladet  sig  bestemme  derved,  og  den  høie 
polske  Adel  begyndte  at  slutte  sig  til  Bevægelsen.  Under 
en  nogenlunde  dygtig  Ledelse  vilde  Opstanden  kunne  blive 
almindelig  og  berede  den  russiske  Hær  de  største  Vanske- 
ligheder i  Tyrkekrigen,  afskjære  deus  Communicationer,  i 
Tilfælde  af  et  Nederlag  umuliggjøre  dens  Tilbagetog,  og 
sluttelig  berede  den  den  Skjæbne,  som  Peter  d.  Store  med 
Nød  og  Næppe  undgik  ved  Pruth.  Lykkedes  det  dernæst 
Choiseul  paa  den  forestaaende  svenske  Rigsdag  at  drive  en 
Regeringsforandring  igjennem.  vilde  den  første  Brug,  deu 
svenske  Konge  gjorde  af  sin  forøgede  Magt,  rimeligvis  blive 
med  fransk  Hjælp  at  angribe  Rusland  i  Finland,  Livland  og 
Esthland.  Vilde  Rusland  kunne  modstaae  Angreb  fra  alle 
Sider,  og  vilde  Catharine  under  saadanne  Omstændigheder 
kunne  holde  sig  paa  sin  usurperede  Throne?  Og  hvorledes 
vilde  da  Danmarks  Stilling  blive?  Det  vilde  for  det  Første 
tabe  den  Støtte,  som  det  havde  rettet  hele  sin  Politik  paa 
at  finde  hos  Rusland,  og  maatte  opgive  alle  de  Forhaabnin- 
ger,  Bernstorff  havde  knyttet  til  Catharine  om  at  opnaae 
en  gunstig  Løsning  af  det  holstenske  Spørgsmaal.  Men  ikke 
nok  dermed.  Det  var  desuden  meget  rimeligt,  at  Storfyrst 
Poul,  overladt  til  sig  selv  og  under  Paavirkning  af  andre 
Omgivelser,  vilde  vende  tilbage  til  de  gottorpske  Traditioner 
og  gjenoptage  sin  Faders  Politik  imod  Danmark,  paa  samme 
Tid  som  Sverig  vilde  vende  sig  mod  Norge.  Hvorfra  skulde 
Danmark  under  saadanne  Forhold  kunne  regne  paa  Hjælp? 
Sikkert  ikke  fra  Frankrig,  hvis  nordiske  Politik  var  fuld- 
stændig forandret  fra  det  Øjeblik,  det  havde  besluttet  sig 
til  at  begunstige  Kongemagten  i  Sverig. 

Under  disse  Omstændigheder  var  der  intet  Andet  at 
gjøre  end  at  forene  Danmarks  Skjæbne  med  Ruslands  og 
„at  vove  Alt  i  Forbindelse  med  Keiserinden  for  at  opret- 
holde Nordens  System."  Sverig  var  Hovedpunktet  i  Choiseuls 
Combiuation;  kunde  Forfatningen  bevares  der,  var  deu 
største  Fare  for  Danmark  og  Rusland  fjernet,  og  det  var 
ogsaa  alene  i  dette  Spørgsmaal,  at  Danmark  direkte  kunde 
gribe  ind  og  blive  Keiserinden  til  den  største  Nytte.  Uden 
at  lade  sig  afskrække  ved  Udsigten  til  Frankrigs  Hævn  eller 

det  svenske   Hofs  Had    tog    Bernstorff    derfor    sit    Parti    og 
med  stor  Energi  skred  han  til  Udførelsen. 

I  Paris  svarede  den  danske  Regering,  at  „Kongen  med 
stor  Bekymring  erfarede  den  Deel,  som  den  franske  Konge 
tog  i  Bevægelsen  i  Sverig,  men  at  han  haabede  af  dennes 
Retfærdighed,  at  han  ikke  vilde  tillade  sine  Tilhængere  i 
Sverig  at  krænke  deres  høitideligste  Eder  og  at  handle  mod 
deres  Fædrelands  Grundlove,"  ^)  hvad  der  vel  fremkaldte  en 
Benægtelse  af,  at  Frankrig  skulde  haahe,  at  Forfatningen 
blev  forandret,  men  tillige  en  gjentagen  Hævdelse  af  det 
svenske  Folks  Ret  til  at  forandre  sin  Grundlov,  og  en  for- 
nyet Opfordring  til  Danmark  om  ikke  at  skride  til  An- 
vendelse af  Magt,  ,.soin  vilde  indvirke  skadeligt  paa  det 
sande  Venskab,  som  Kongen  følte  for  det."^)  I  Stockholm 
fik  Juel  Ordre  til  at  forsikkre  Raadet  om  den  danske  Rege- 
rings Understøttelse  og  at  aftale  det  Fornødne  med  den 
russiske  Gesandt.  „Kongen  vilde  ikke  ved  Noget  lade  sig 
føre  bort  fra  sit  Maal,  og  han  vilde  hverken  skye  Bekost- 
ninger eller  Møie  for  at  naae  det."  Foreløbig  stilledes  en 
betydelig  Sum  til  haus  Disposition  og  en  endnu  større 
holdtes  rede,  naar  det  blev  nødvendigt.  3)  I  Petersborg 
endelig  fremstillede  Bernstorff  Stillingen,  saaledes  som  han 
saae  den,  og  Nødvendigheden  af  en  kraftig  og  bestemt  Sam- 
virken.  ^)  Men  det  var  ikke  nok  at  træffe  en  Aftale  ganske 
i  Almindelighed  og  at  forbeholde  sig  yderligere  Beslutnin- 
ger; man  maatte  i  Tide  forudsee  Mulighederne,  nøie  fast- 
sætte sit  Maal  og  forberede  Midlerne. 

Initiativet  hertil  tilkom  Danmark,  og  Bernstorff  lagde 
den  detaillerede  Plan  med  det  nøie  Kjendskab  til  de  svenske 
Forhold,  som  Is  Aars  Erfaring  har  givet  ham.  Juel  instru- 
eredes til  i  al  Stilhed  at  sætte  sig  i  et  saadant  Forhold  til 
de  maadeholdne  Hatter,  at  han  i  Tilfælde  af  deres  Partis 
Seir  paa  Rigsdagen  kunde  træde  i  Forbindelse  med  dem  og 
ved  deres  Hjælp  søge  at  bolde  Forfatningens  Forandring 
indenfor  saa  snævre  Grændser  som  muligt.^)  Det  var 
ønskeligt,  at  alle  Forfatningsbestemmelser,  altsaa  ogsaa 
de,  der  vare  blevne  vedtagne  i  1756   og    1765,   om  Euibeds- 


V  Nr.  355        *)  Note  fra  Choiseul  af  18  Marts  1769-       ')  Depeche 
af  21  Januar  1769  cfr.  Nr.  350  Note.       *)  Nr.  353.       »)  Nr.  356. 

besættelser,  Navnestemplet  og  den  formelle  Fremgangsmaad  e 
ved  GrimdlovsforandriDger  bleve  bevarede,  og  den  danske 
Regering  var  beredt  paa  at  bære  de  fornødne  Pengeojffre 
for  at  opnaae  det.  Men  det  var  nødvendigt,  at  Forfat- 
ningens Grundvold,  altsaa  Regeringsformen  af  1720,  opret- 
holdtes, og  angrebes  den,  maatte  man  være  betænkt  paa  at 
vove  det  Yderste  og,  om  fornødent,  at  skride  til  Anvendelse 
af  Magt.  ^)  Efter  Folkeretten,  i  alt  Fald  saaledes  som  den 
paa  den  Tid  opfattede  Sagen,  kunde  der  ikke  være  nogen 
Betænkelighed  ved  en  væbnet  Intervention  til  Fordeel  for 
den  bestaaende  Forfatning.  Rusland  gjorde  nemlig  gjældende, 
at  det  ved  Nystaderfreden  havde  erhvervet  en  udtrykkelig 
Ret  dertil,  ^)  og  Danmark  kunde  da  som  Allieret  slutte  sig 
til  Rusland.  Datidens  største  folkeretlige  Autoritet,  Vattel, 
indrømmede  desuden  en  Nabostat  ubetinget  Ret  til  at  under- 
støtte et  af  to  stridende  Forfatniugspartier,  ^)  og  endelig 
har  man  altid  erkjendt,  at  en  Stat  er  berettiget  til  at  inter- 
venere, naar  den  udsættes  for  en  øiensynlig  Fare  ved  den 
nye  Forfatning,  hvad  den  danske  Regering  vel  kuode  paa- 
staae  at  ville  blive  Tilfældet,  dersom  den  daværende  svenske 
Konge  blev  enevældig.  Men  Bernstorff  vilde  desudeu.  at 
Svenskerne  selv  skulde  indsee,  at  man  ikke  agtede  at  indskrænke 
deres  Selvbestemmelse  eller  udøve  noget  Herredømme  over 
dem,  men  kun  havde  til  Hensigt  at  forsvare  dem  i  de 
Rettigheder  og  Friheder,  som  idetmindste  en  Deel  af  dem 
ikke  frivillig  vilde  opgive.  Han  begræudsede  derfor  en 
eventuel  Intervention  paa  den  ene  Side  til  det  Tilfælde,  at 
Naboernes  „vigtigste  Interesser  vare  udsatte  for  Fare",  og 
paa  den  anden  ved  den  Betingelse,  at  „Forfatningspartiet 
selv  udtrykkelig  eller  stiltiende  forlangte  den".  Saaledes 
skulde  Juel  udtale  sig,  og  for  at  gjøre  det  sandsynligt,  at 
et  saadant  Forlangende  i  sin  Tid  vilde  blive  stillet,  skulde 
han  forsikkre  Vedkommende  om,  at  det  ikke  vilde  blive 
forgjæves,  og  iøvrigt  fremhæve  for  dem.  hvor  store  Fordele 
den  bestaaende  Forfatning  sikkrede  Laudet.  ^)  Hvad  ende- 
lig Midlerne  angik,  som  burde  anvendes,  var  Bernstorff  lidet 
tilbøielig    til    at    bruge    bydende    og    truende    Declarationer, 


^  Nr.  361.      2)  Nr,  358  cfr.  Nr.  6.     ')  Vattel:  „le  droit  des  gens." 
vol  I,  livre   II,  §  56.       '»)  Nr.  358,  361  og  362  cfr.  Note. 

som  kun  tjente  til  at  opirre  Nationalfølelsen,  i  alt  Fald 
burde  man  først  i  yderste  Fald  gribe  dertil ;  derimod  maatte 
man  sørge  for  ikke  at  overrumples  af  Begivenhederne  og 
derfor  strax  i  al  Stilhed  træffe  de  fornødne  Forberedelser 
til,  riaar  det  blev  nødvendigt,  at  kunne  optræde  med  en 
respektabel  Magt  tillands  og  tilvands. 

Men  for  at  den  danske  Regering  kunde  understøtte 
Rusland  paa  en  virksom  Maade  og  som  Følge  deraf  aabeut 
bryde  med  Frankrig  og  den  svenske  Konge,  var  det  en  nød- 
vendig Betingelse,  at  den  ogsaa  fuldstændig  kunde  stole  paa 
Keiserinden,  og  det  blev  saaledes  Bernstorffs  Opgave  snarest 
muligt  at  tilveiebringe  en  endnu  fastere  og  endeligere  Alli- 
ance mellem  de  to  Stater  end  den,  som  allerede  bestod. 

x\llerede  under  Kongens  Ophold  i  Frankrig  havde  den 
tyrkiske  Krigserklæring  eg  sandsynligvis  Bestræbelser  fra 
Choiseuls  Side  for  at  drage  Danmark  bort  fra  Forbindelsen 
med  Rusland  givet  Christian  d.  7de  Anledning  til  at  for- 
sikkre  Filosofow,  med  hvem  han,  som  ovenfor  bemærket, 
var  truffen  sammen  i  Paris,  at  han  ikke  blot  fastholdt  sin 
Alliance  med  Rusland  men  ogsaa  var  villig  til  at  styrke 
den  under  saa  critiske  Omstændigheder.  Det  er  muligt,  at 
Bernstorff's  livlige  og  noget  sangvinske  Aand  i  denne  Anled- 
ning har  bragt  ham  til  i  Samtaler  med  Kongen  i  altfor 
levende  Farver  at  udmale,  hvad  Danmark  kunde  blive  som 
Sømagt,  naar  det  sattes  istand  til  at  samle  alle  sine  Kræfter 
paa  Udviklingen  af  sin  Flaade,  og  rimeligvis  har  Filosofow, 
der  var  optaget  i  den  kongelige  Kreds,  begeistret  sig,  saa- 
ledes som  det  ofte  gaaer  indskrænkede  Mennesker,  altfor 
stærkt  for  denne  Tanke  og  fremstillet  den  i  sine  Beretninger 
til  Petersborg  uden  de  fornødne  Nuancer  og  Modaliteter, 
hvorved  da  formodentlig  hans  ringe  stilistiske  Færdighed 
har  bidraget  sit  til  at  give  det  Hele  en  temmelig  fantasisk 
Charakteer.  Medens  derfor  Keiserinden  med  Glæde  optog 
Ideen  om  en  nærmere  Alliance  med  Danmark,  som  tilbødes 
under  saa  betænkelige  Forhold,  og  allerede  d.  23  Januar 
1769  bemyndigede  Filosofow  til  at  udvexle  Tanker  med 
Bernstorff'  om  Indholdet  af  et  saadant  Forbund,^)  tilbage- 
holdt Saldern    ikke   ligeoverfor  Scheel  den  Mistro,    som  han 


n  Note  til  Nr.  357. 

og  sandsynligvis  ogsaa  Panin  følte  med  Hensyn  til  de  høit- 
fly vende  Planer,  om  hvilke  Filosofow  havde  indberettet,  og 
ban  yttrede  endog  den  noget  besynderlige  Frygt,  at  Dan- 
mark muligvis  havde  sluttet  en  ny  Traktat  med  Frankrig 
og  regnede  paa  de  deri  stipulerede  Subsidier  til  Udførelsen 
af  sine  maritime  Planer  —  en  Mistanke,  som  Bernstorff 
med  stor  Indignation  afviste.^) 

I  sin  udførlige  Instruction  til  Scheel  af  6  Februar^)  ud- 
viklede Bernstorff,  hvad  han  vilde  opnaae  ved  den  nye 
Traktat  med  Piusland.  Ved  at  optræde  aktivt  i  de  svenske 
Anliggender  paadrog  Danmark  sig  Frankrigs  Hævn.  og  me- 
dens Rusland  ikke  kunde  rammes  direkte,  laae  Danmark- 
Norge  med  sine  300  Mile  lange  Søkyst  ligefra  Wardø  til 
Elbens  Munding  udsat  for  Angreb  af  den  fransk- spanske 
Sømagt.  dets  udstrakte  Søhandel,  navnlig  i  Middelhavet,  var 
ofiVet.  og  dets  Colonier.  der  paa  alle  Sider  laae  omgivne  af 
franske  og  spanske  Besiddelser,  vilde  være  priisgivne.  For 
idetmindste  tildeels  at  afvende  denne  Fare,  maatte  den 
danske  Regering  kunne  gjøre  Regning  paa,  at  England  vilde 
hindre  en  fransk-spansk  Søkrig  mod  Danmark,  og  paa  at 
Preussen  bevarede  Neutraliteten.  Sikkerhed  for  disse  to 
Forudsætninger  maatte  Rusland  skaffe.  Men  dernæst  var 
det  at  forudsee,  at  saasnart  Danmark  med  Magt  modsatte 
sig  en  Forfatningsforandring  i  Sverig,  vilde  den  svenske 
Konge  erklære  sig  løst  tra  sin  holsteenske  Traktat  af  1750, 
og  da  denne  alene  hvilede  paa  hans  Underskrift  og  paa 
Frankrigs  Garanti,  vilde  altsaa  det  siesvig -holsteenske 
Spørgsmaal  derved  være  bragt  tilbage  til  den  Tilstand,  i 
hvilket  det  befandt  sig  før  denne  Traktats  Afslutning. 
Denne  Fare  kunde  kun  fjernes,  ved  at  Keiserinden  strax 
iværksatte  Mageskiftet,  uden  at  afvente  Storfyrstens  Myndig- 
hed, thi  foruden  at  paa  denne  Maade  Traktaten  af  1750, 
idetmindste  saalænge  den  russisk-gottorpske  Linie  fortsattes, 
tabte  al  praktisk  Betydning,  vilde  ogsaa  Løsningen  af  det 
holsteenske  Spørgsmaal  for  bestandig  have  borttaget  den 
eneste  Anledning  til  Uenighed  mellem  Rusland  og  Danmark, 
og  „sikker  paa,  at  Freden  ikke  vilde  kunne  forstyrres  i  dets 


')  Nr.  354.      ■')  Nr.  353. 

Indre,  vilde  dette  Rige  ikke  mere  behøve  at  frygte  Angrebene 
udefra". 

Bernstorff  og  Filosofow  begyndte  strax  deres  Forhand- 
linger, og  allerede  d.  23de  Februar  forelaae  Resultatet  i  to 
Udkast,  som  den  russiske  Gesandt  tilstillede  sin  Regering  til 
Antagelse,  medens  Bernstorff  kun  sendte  dem  til  Efterretning 
for  Scheel,  idet  Forslaget  skulde  komme  fra  Rusland^). 

Det  første  Udkast  har  en  mere  forbigaaende  og  prælimi- 
nær Charakteer  og  angaaer  nærmest  det  svenske  Spørgs- 
maal.     De  to  contraherende  Magter  forpligte  sig  til: 

1.  kun  forsaavidt  det  svenske  Forfatningsparti  forlanger 
det,  at  blande  sig  i  de  indre  svenske  Anliggender,  og  da 
alene  for  at  forsvare  Forfatningen  mod  dens  Undertrykkere; 

2.  til  den  Ende  i  al  Stilhed  ufortøvet  at  ruste,  hver  for 
sit  Vedkommende,  en  Escadre  paa  8  til  10  Linieskibe  samt 
20,000  Laudtropper,  og,  naar  det  maatte  behøves,  at  forøge 
denne  Styrke  yderligere; 

3.  at  give  deres  Forbindelse  Fasthed  og  Varighed  der- 
ved, at  Rusland  strax  skrider  til  Udførelse  af  Mageskifte- 
traktaten, og  at  begge  slutte  en  Familiepagt,  som  for  be- 
standig skal  forene  de  to  Grene  af  det  holsteenske  Huus. 
Saasuart  Mageskiftet  er  skeet,  lover  Danmark  at  bruge  hele 
sin  Magt  til  at  forsvare  Sverig  og.  om  fornødent,  Rusland. 

Det  andet  Udkast  indeholder  den  omtalte  Familiepagt. 
De  to  Souveræner 

1.  iudgaae  en  Alliance  for  al  den  Tid,  de  og  deres 
Efterkommere  beklæde  de  to  Landes  Throner,  og  love  at 
ville  betragte  de  to  Monarchiers  Interesser  som  fuldkommen 
identiske ; 

2.  garantere  hinanden  deres  Besiddelser,  saa  at  den 
ene  vil  betragte  den  andens  Fjender  som  sine  egne.  De 
forpligte  sig  til  den  Ende  til  at  yde  hinanden  den  i  Traktaten 
af  1765  stipulerede  Hjælp  og  til,  om  fornødent,  at  fordoble 
den  paa  den  blotte  Begjæring,  uden  at  forlange  yderligere 
Forklaring. 

3.  Kongen  af  Danmark  lover  af  al  Magt  at  bidrage  til 
Forøgelsen  af  den  russiske  Sømagt  og  tilbyder  til  den  Ende 
i  Løbet  af  10  Aar   at  bringe   sin  Flaade    op    til    en    Styrke 

af  50 — 60  Rangskibe.  Til  Gjen,srjæld  forpligter  Keiserinden 
af  Rusland  sig  til  i  10  Aar  uden  Betaling  at  yde  Skibs- 
materialier,  som  frembringes  i  hendes  Rige.  til  Værdi  af 
200,000  Rubler  aarlig. 

4.  Med  Hensyn  til  Skibsfart,  Handel  og  Afgifter,  skulle 
det  ene  Lands  Undersaatter  i  det  andet  Land  ganske  be- 
handles paa  samme  Maade  som  dettes  egne  Undersaatter. 

5.  Som  Følge  af  denne  Traktats  Egenskab  som  Familie- 
pagt, kan  den  ikke  tiltrædes  af  andre  Souveræner  end  dem, 
der  henhøre  til  det  holstenske  Huus.  Det  regerende  svenske 
Kongehuus  kan  kun  tiltræde  den  paa  saadanne  nærmere  Be- 
tingelser, som  Sverigs  afvigende  Interesser  og  Stilling  gjøre 
nødvendige. 

6.  De  coutrahereude  Parter  ville  gjensidig  meddele  hin- 
anden Forbund,  de  slutte,  og  Forhandlinger,  som  de  føre. 

Det  var  ikke  Bernstorft's  Feil.  naar  han  erkj  endte  Nød- 
vendigheden af  et  Skridt,  da  kun  at  gjøre  det  halvt.  Bleve 
disse  Udkast  vedtagne,  vilde  Danmark  og  Rusland  være  ind- 
traadte  i  den  intimeste  og  varigste  Forbindelse  med  hin- 
anden. Det  var  for  det  Første  en  ubegrændset  Forsvars- 
Alliance  med  lige  Farer  og  lige  Fordeel.  For  at  bøde  paa 
Uforholdsmæssigheden  af  Kræfter  og  fjerne  den  deraf  flydende 
Fare,  at  det  mindre  Danmark  i  Alt  maatte  føie  sig  efter  det 
stærkere  Rusland,  havde  han  delt  Opgaven  saaledes,  at  Dan- 
mark skulde  være  Forbundets  Sømagt,  thi  derved  og  ved  sin 
Beliggenhed  vilde  det  ikke  blot  altid  være  sikkret  mod 
Tvangsanvendelse  fra  sin  magtigere  Allieredes  Side.  men 
tillige  være  istand  til  at  hævde  sin  Plads  i  Forbundet,  saa 
vist  som  Rusland  ikke  kunde  undvære  dets  Hjælp  tilsøes. 
Men  det  var  endvidere  i  visse  Henseender  en  Union,  idet  i 
Fred  ikke  mindre  end  i  Krig  de  to  Monarehiers  Interesser 
erklæredes  for  at  være  de  samme,  de  vilde  gjensidig  fremme 
hinandens  Glands  og  Magt,  og  deres  Undersaatter  skulde  i 
begge  Stater  nyde  de  samme  Rettigheder  med  Hensyn  til 
Handel,  Skibsfart  og  Afgifter  som  Landets  egne  Borgere. 
Det  var  endelig  en  Familiepagt.  altsaa  varig,  saalænge  det 
dynastiske  Baand  bestod,  og  tillige  indskrænket,  idet  kun 
Medlemmer  af  det  oldenburgske  Huus  kunde  tiltræde  det.  Af 
begge  disse  Grunde  vilde  enhver  anden  Alliance,  som  Rus- 
land kunde  indgaae.   kun   komme   til  at  staae  i  anden  Linie 

og  Danmark  altid  være  vis   paa  at  indtage  den  første  Plads 
som  Ruslands  Forbundne. 

Keiserinden  svarede  hurtigt  paa  denne  vigtige  Meddelelse 
i  et,  øiensynligt  af  hende  selv  atfattet,  egenhændigt  Brev  til 
Kongen  af  31  Marts  ^).  Efter  at  have  udtalt  sin  Beklagelse 
over,  at  Omstændigheder,  hvis  Vægt  hun  fuldkomment  er- 
kj endte,  hindrede  Kongen  fra  for  Tiden  at  aflægge  det  paa- 
tænkte Besøg  i  Petersborg  2),  gik  hun  over  til  at  bestemme 
sit  Standpunkt  med  Hensyn  til  de  foreliggende  Udkast.  Hun 
erkjender,  at  en  uopløselig  Forening  mellem  de  to  Stater  er 
i  høieste  Grad  nyttig,  og  at  den  er  naturligen  givet  ved 
Landenes  fælles  Interesser  og  ved  Souverænerues  Familie- 
forhold. Men  naar  Kongen  antager,  at  det  bedste  Middel 
til  at  sikkre  Forbundet,  vil  være  strax  at  skride  til  Ud- 
førelsen af  Mageskiftet,  frygter  hun  derimod  for,  at  dette 
netop  vilde  medføre  den  største  Fare  for  dets  fremtidige 
Fasthed.  „Der  er  Traktater,  som  kun  gaae  ud  paa  et  be- 
stemt Punkt,  saa  at  naar  det  er  bragt  i  Orden,  Alt  er  til 
Ende.  Men  der  er  andre,  hvis  Afslutning  kun  forbereder  de 
lykkelige  Følger,  som  man  venter  sig  af  den,  og  denne  For- 
beredelse maa  da  skee  med  desto  større  Varsomhed".  Mage- 
skiftetraktaten af  1767  hører  til  disse  sidste.  „Mageskiftet 
af  Holsteen  bør  være  Pantet  og  Sikkerheden  for,  at  Enighed 
og  Union  ere  gjenoprettede  i  dette  Huus,  men  det  er  ikke 
en  Akt.  som  skulde  tvinge  Fjendskabet  til  at  tie,  fordi  den 
Ujenstand,  der  nærede  det,  forsvandt".  Et  Aarhundredes 
Fjendskab  lader  sig  ikke  ved  en  enkelt  Handling  forvandle 
til  et  inderligt  og  varigt  Venskab.  Dersom  Keiserinden  nu 
opfyldte  Kongens  Ønske  og  skred  til  Udførelsen  af  Mage- 
skiftet under  Storfyrstens  Mindreaarighed,  udsatte  hun  sig 
for,  at  denne  senere  vilde  see  med  Mistro  paa  et  Værk,  som 
ban  ikke  selv  og  med  fri  Villie  havde  besluttet,  og  at  fjendt- 
lige Indskydelser  og  Intriguer  efterhaandeu  kunde  fremkalde 
et  Indtryk  hos  ham.  som  senere  alle  Bestræbelser  ikke  vilde 
være  istand  til  at  udslette.  Netop  fordi  hun  ligesaa  meget 
som  Kongen   ønskede,   at  Forbindelsen   kunde   blive  evig  og 


1)  Nr.  371.  2)  Under  6  Februar  havde  Bernstorfif  skrevet  til  Peters- 
borg, at  Grisen  i  Sverig  gjorde  det  utilraadeligt  for  Kongen  at  for- 
lade Kjøbenhavn 

oprigtig,  maatte  hun  fastholde  den  Vei,  hun  fra  først  havde 
valgt,  nemlig  at  forberede  Alt,  opdrage  Storfyrsten  i  Over- 
bevisningen om  det  hensigtsmæssige  i  en  saadan  Ordning,  men 
at  overlade  ham  selv,  naar  han  blev  myndig,  at  fuldbringe 
et  Værk,  hvis  Vigtighed  han  selv  havde  erkjendt.  Alt,  hvad 
der  paa  Sagens  nuværende  Standpunkt  kunde  gjøres  i  Mage- 
skiftespørgsmaalet,  var  altsaa  allerede  gjort,  og  dets  endelige 
Løsning  maatte  ansees  for  at  være  saa  sikkret,  som  menneske- 
lige Ting  overhovedet  kunde  være  det.  Derimod  burde  man 
strax  skride  til  at  afslutte  Forbundet  og  anvende  det  paa 
de  forhaandenværende  Omstændigheder.  Keiserinden  er  end- 
videre ganske  enig  med  Kongen  i  at  ville  gjøre  det  til  en 
Familiepagt  i  det  holsteenske  Huus,  og  hun  er  derfor  be- 
redt til  fremdeles  at  ordne  Alt  saaledes,  at  „hendes  Søn, 
naar  han  naaer  Myndighedsalderen,  kan  indtræde  deri  som 
contraherende  Part,  og  at  han  som  Chef  for  den  hertugelige 
Linie  af  det  holsteenske  Huus  væsentlig  kan  bidrage  til  at 
give  Forbindelsen  Charakteer   og  Navn    af  en   Familiepagt". 

Keiserinden  afslog  altsaa  allerede  nu  at  udføre  Mage- 
skiftet, ligesom  hun  ligeledes  forbeholdt,  indtil  Storfyrsten 
blev  myndig,  at  lade  Forbundet  gaae  over  til  at  blive  en  Familie- 
pagt. Men  i  alt  Andet  var  hun  villig  til  at  følge  Udkastet, 
og  i  Overeensstemmelse  dermed  havde  hun  givet  Panin  Ordre 
til  at  udarbeide  et  egentligt  Traktatforslag.  I  det  svenske  An- 
liggende skulde  de  to  Allierede  dele  Fare,  Tab  eller  Fordel 
med  hinanden.  Hun  paatager  sig  Garantien  for  Traktaten 
med  den  svenske  Konge  af  1750,  lover  ved  alle  mulige  Midler 
at  bidrage  til  Udviklingen  af  den  danske  Sømagt  og  vil  paa 
det  Indstændigste  anmode  England  om  at  afværge  Angreb 
paa  de  danske  Colonier.  Kort,  hun  vilde  ..Intet  undlade  for 
at  vise,  hvormeget  det  laae  hende  paa  Hjertet  at  begunstige 
den  danske  Nations  Interesser  og  at  stille  Forbundet  paa 
den  varigste  Grundvold". 

Det  var  vel  en  stor  Skuffelse  for  Bernstorff,  at  Keiserinden 
ikke  strax  vilde  skride  til  Udførelse  af  Mageskiftet,  men  det 
var  øiensynligt,  at  hendes  Grunde  vare  oprigtige,  og  det 
maatte  erkjendes,  at  de  tillige  vare  fuldt  gyldige;  hun  kunde 
end  yderligere  have  tilføjet,  at  hun  ikke  som  Formynderske 
var  berettiget  til  at  foretage  en  saadan  Akt,  og  at,  hvis 
hun    foretog    den.     vilde    den    svenske    Konge    strax    prote- 

stere  imod  den,  og  den  tydske  Keiser  maaskee  annulere  den. 
Der  var  saaledes  intet  Andet  for  den  danske  Eegering  at 
gjøre  end  at  lade  sig  nøie  med,  hvad  den  kunde  opnaae,  og 
afvente  det  Traktatforslag,  som  Keiserinden  vilde  forelægge. 

XXI. 

Udfaldet  af  Choiseuls  Planer. 

Polen  og  den  danske  Regerings  forgjæves  Forsøg  paa  at  tilveie- 
bringe  en  Overeenskomst  mellem  Stanislaus  August  og  Keiserinden, 
Bernstorff  forudseer  Polens  Deling.  Tyrkiet,  dets  militaire  Svaghed, 
Danmarks  Fritagelse  for  at  give  Subsidier  i  Krigen.  Preussen,  Frederik 
d.  2den  slutter  sig  nærmere  til  Rusland  ved  Traktaten  af  12  October 
1769.  Sverig.  Englands  Erklæring  om  at  ville  afværge  et  eventuelt 
fransk  Angreb  paa  Danmark.  Danske  Rustninger  og  paatænkte  De- 
clarationer.  Den  svenske  Rigsdag  aabnes  i  April.  Første  Afsnit. 
Norrkjoping  og  Hatternes  Seir.  Mislykkede  Forhandlinger  mellem 
Hatterne  og  den  danske  Regering.  Andet  Afsnit:  Stockholm.  For- 
fatningsreformer: Hatternes  gamle  Plan,  Fersens  Plan,  Bernstorffs 
Tanker,  den  store  secrete  Deputations  Udkast  til  en  „Sikkerhedsakt"^ 
Tredie  Afsnit:  Pechlins  Manøvrer,  Sikkerhedsakten  forkastes,  men 
Hatterne  beholde  Magten.  Rigsdagens  Slutning  d.  30  Januar  1770. 
Enden  paa  Choiseuls  Planer.  j 

Efterhaanden  som  Choiseuls  Planer  udfoldedes,  viste  det 
sig,  at  de  vare  lagte  uden  modent  Overlæg,  grundede  paa 
utilstrækkelige  Forudsætninger  og  udførte  uden  Fasthed. 

I  Polen  lededes  Confederationen  slet,  og  istedetfor  at 
indskrænke  sig  til  at  alarmere  Russernes  Bagtrop  og  afskjære 
deres  Transporter,  indlode  de  Confederede  sig  i  Fægtninger, 
som  vendte  sig  imod  dem,  og  inden  Foraaret  1769  saae 
Hovedmændene  sig  nødte  til  at  søge  Tilflugt  paa  tyrkisk 
Grund.  Men  dermed  var  Forvirringen  i  Polen  ikke  tilende. 
Russiske  Tropper  og  polske  Bønder  hærjede  omkaps  i  det 
ulykkelige  Land,  medens  Kongen  magtesløs  saae  til,  forladt 
endog  af  Czartoriskyerne,  som  hverken  vilde  indlade  sig  med 
Rusland  eller  med  Confederationen.  Bernstorff  indsaae,  hvor 
farlig  Fortsættelsen  af  denne  Tilstand  maatte  blive  for  Polens 
Existents,  og  hvor  svage  det  Lands  Kræfter  end  vare,  som 
han  repræsenterede,  var  han  dog  uden  Tvivl  den  Minister  i 
Europa,  der  ved  sine  forstandige  Raad  og  sin  utrættelige  Virk- 
somhed gjorde  Meest  for  at  frelse  Republiken  fra  Undergang. 

Allerede  under  28  Januar  1769  skrev  han  til  St.  Saphorin^), 
at  Øieblikket  var  gunstigt,  da  paa  den  ene  Side  alle  vel- 
tænkende Polakker  vare  kjede  af  Anarchiet.  medens  paa  den 
anden  Side  den  tyrkiske  Krig  maatte  gjøre  Rusland  tilbøielig 
til  Indrømmelser.  Kongen  burde  begynde  med,  at  samle  et 
Parti  omkring  sig  og  navnlig  forsone  sig  med  Czartoriskyerne. 
Naar  det  var  skeet,  skulde  han  træde  i  Forbindelse  med 
Rusland,  men  direkte  og  uden  at  søge  at  opnaae  andre 
Magters  Mægling,  hvad  der  vilde  være  umuligt.  Hvad  der 
skilte  Kongen  fra  Keiserinden.  var  fornemlig  to  Punkter,  det 
ene  var  Garantien  for  den  bestaaeude  anarchiske  Forfatning, 
som  Rusland  havde  faaet  sig  tilsagt  ved  Traktaten  med 
Polen  af  24  Februar  1768.  det  andet  var  Dissenterues  Lige- 
berettigelse, som  Ruslaud  havde  tvunget  Rigsdagen  til  at 
vedtage  i  1768  og  derpaa  givet  international  forbindende 
Kraft  ved  at  optage  den  i  ovennævnte  Traktat.  Af  disse 
to  Stridspunkter  var  Rusland  „villig  til  at  opgive  det  første, 
nemlig  sin  Garanti  for  Forfatningen"  ^).  og  om  det  end  var 
umuligt  heelt  at  frafalde  Loven  om  Dissenterues  Ligeberettigelse, 
vilde  der  dog  næppe  være  Noget  til  Hinder  for,  at  Antallet 
af  deres  Repræsentanter  i  Senatet  og  i  Rigsdagen  kunde 
indskrænkes.  Vikle  Kongen  paa  denne  Basis  forsøge  at 
komme  tilrette  med  Rusland,  tilbød  den  danske  Regering  sin 
Understøttelse  hos  Keiserinden. 

Stanislaus  August  fulgte  Bernstorffs  Raad,  forsaavidt 
han  udsonede  sig  med  Czartoriskyerne.  men  for  svag  til  at 
fastholde   Noget  ligeoverfor   sine    mægtige  Frænder,    maatte 


')  Nr.  351.  -)  Det  er  interessant,  at  Bernstorff  allerede  i  denne 
Depeche  erklærer,  hvad  han  i  sine  senere  Depecher  stadig  gjentager, 
at  Rusland  var  villig  til  at  opgive  Garantien  for  Forfatningen,  naar 
Kongen  iøvrigt  vilde  indgaae  paa  en  Overeenskomst.  Denne  Tilbøielig- 
hed  hos  Rusland  —  hvorom  der  efter  Bernstorffs  og  Scheels  gjen- 
tagne  og  bestemte  Udtalelser  ikke  kan  være  nogensomhelst  Tvivl,  og 
som  Bernstorff  iøvrigt  selv  senere  forklarer  ved  at  sige,  at  i  Grunden 
havde  Rusland  slet  ingen  Interesse  i  at  opretholde  Garantibestemmelsen 
i  Traktaten  af  1768,  da  tidligere  Traktater  gave  det  tilstrækkelig 
Hjemmel  til  en  Indblanding  i  Polens  indre  Anliggender,  naar  det 
vilde,  cfr.  Nr.  382  —  denne  Tilbøielighed  synes  ikke  at  være  tidligere 
kjendt  af  Historikerne,  see  saaledes:  Beer  „Die  erste  Theilung  Polens", 
I,  pag.  244, 

21* 

han  antage  deres  Fordring  om,  at  Rusland,  foruden  Garantien 
for  Forfatningen,  tillige  skulde  opgive  hele  Dissenterloven. 

I  en  ny  Depeche  af  29  Juli^)  trænger  Bernstorff  paa 
Kongen,  at  han  ikke  maa  spilde  eet  Øieblik  længere,  thi 
„enhver  Tvetydighed  og  Vaklen  ere  dødelige  Farer".  Kan 
der  være  noget  Valg  imellem  Confederationen,  som  vil  styrte 
hans  Throne,  og  Rusland,  som  holder  paa  ham?  Hans  og 
Polens  eneste  Frelse  er  Rusland,  og  naar  han,  støttet  af  et 
mægtigt  Parti,  henvender  sig  til  Keiserinden,  naar  hun  seer, 
at  hun  kan  have  Tillid  til  ham,  og  at  han  „kun  sætter  sine 
Pligter  høiere  end  sit  Venskab  med  hende",  saa  vil  hun 
ogsaa  vise  sig  villig  til  at  „opgive,  hvad  der  kande  svække 
hans  Myndighed  hos  Nationen".  Og  vel  kan  hun  ikke  for- 
lade Dissidenterne,  men  det  vil  ikke  være  umuligt  at  finde 
en  Mellemvei,  „hæderlig  for  begge  Parter  og  særlig  held- 
bringende for  Polen".  —  Saaledes  raadede  han  Kongen,  og 
paa  samme  Tid  formanede  han  Dissidenterne  og  deres  Fører, 
Hr.  von  Goltz,  til  at  søge  at  vinde  Czartoriskyerne  istedetfor 
at  forfølge  dem  med  deres  Had^),  og  i  Petersborg  anvendte 
han  al  sin  Indflydelse  for  at  fremme  en  Overeenskomst^). 
Da  der  opstod  Tvivl  hos  Keiserinden,  om  det  ikke  vilde 
lette  Operationerne  imod  Confederationen,  at  man  tillige  er- 
klærede Kongen  og  Republikeu  Krig,  afvendte  Bernstorff 
denne  Fare  ved  at  forestille  i  Petersborg,  at  et  saadant 
Skridt  vilde  medføre,  at  Poleu  kunde  betragte  sig  som  løst 
fra  enhver  Forpligtelse  efter  Traktaten  af  1768  og  efter 
Rigsdagsbeslutningerne  om  Dissidenterne,  der  saaledes  idet- 
mindste  foreløbig  vilde  være  ganske  opofi'rede,  og  dernæst, 
at  andre  Magter  derved  fik  en  maaskee  forønsket  Leilighed 
til  at  blande  sig  i  Sagen,  saa  at  en  almindelig  Krig  vilde 
blive  Følgen*).  Det  viste  sig  snart,  at  Stanislaus  August 
ikke  havde  Mod  til  at  følge  Bernstorffs  Raad,  og  denne  søgte 
nu  at  bringe  Rusland  til  at  tage  Initiativet  til  en  Udsoning. 
I  en  Depeche  af  2  September  ^j  viste  han,  hvor  mislig  Rus- 
lands Stilling  for  Tiden  var  i  Polen.  Ved  det  første  Uheld, 
der  ramte  de  russiske  Vaaben,  vilde  hele  Landet  reise  sig, 
thi    der   var    ikke    længere    Spor    af   noget    russisk    Parti  ^). 


')  Nr.  370.     '')  Nr.  370.     ^)  Nr.  354  Note.     ')  Nr.  370.     '')  Nr.  373. 
«)  Cfr.  Beer,  1.  c,  I,  pag.  243. 

Rusland  havde  ganske  vist  Kongen,  men  „saalænge  han  var 
aden  Magt  og  Indflydelse  paa  sit  Folk,  var  han  kun  en 
yderligere  Vanskelighed  for  Rusland".  Man  maatte  altsaa 
søge  at  skaffe  ham  et  Parti  i  Landet,  og  dette  kunde  kun 
skee  ved  Hjælp  af  Czartoriskyerne,  der  vare  de  eneste  blandt 
Magnaterne,  der  vilde  holde,  hvad  de  lovede.  De  maatte 
altsaa  vindes,  og  Øieblikket  dertil  var  gunstigt,  thi  Felt- 
toget for  1769  var  snart  tilende,  og  de  Fordele.  Russerne 
havde  vundet  over  Tyrkerne,  havde  tjent  til  mærkeligt  at 
nedstemme  Polakkernes  Forhaabninger.  Hvad  den  russiske 
Regering  altsaa  burde  gjøre,  var  at  tilbyde  Czartoriskyerne 
en  oprigtig  Forglemmelse  af  Fortiden,  Keiserindens  frem- 
tidige Tillid  og  Ledelsen  i  Polen,  og  paa  samme  Tid  at 
gjentage  Erklæringen  om,  at  man  opgav  Garantien  for  For- 
fatningen og  samtykkede  i,  at  Dissidenternes  Antal  i  Senatet 
blev  begrændset.  Det  var  meget  muligt,  at  Czartoriskyerne 
ikke  strax  vilde  være  villige  til  at  træffe  en  Overeenskomst, 
men  tilsidst  vilde  de  nok  føie  sig. 

Allerede  før  denne  nye  Depeche  ankom  til  Petersborg, 
havde  Keiserinden  af  sig  selv  i  det  Væsentlige  gjort,  hvad 
Bernstorff  ønskede.  Den  russiske  Ambassadør  Repnin,  hvis 
Brutalitet  ikke  lidet  havde  bidraget  til  at  gjøre  Rusland  for- 
hadt i  Polen,  var  bleven  afløst  af  Wolkonsky,  der  godt 
egnede  sig  til  Forhandlinger  med  Czartoriskyerne.  da  han 
under  et  tidligere  Ophold  i  Warscliau  havde  staaet  i  for- 
troligt Forhold  til  dem.  Ved  sin  Tiltrædelse  af  Gesandt- 
skabet afgav  han  offentlig  den  Erklæring,  at  „Garanti-Trak- 
taten af  1768  ikke  skulde  komme  til  at  gjøre  noget  Indgreb 
i  Republikens  Selvstændighed"  ^),  og  Panin  lod  endvidere 
Czartoriskyerne  vide,  at  Keiserinden  ikke  ubetinget  fastholdt 
de  nye  Bestemmelser  om  Dissidenternes  Ligeberettigelse. 
Freden  vilde  altsaa  kunne  gjenoprettes.  naar  Czartoriskyerne 
vilde  sammenkalde  en  Pacificationsconfederation .  og  naar 
Catholikerne  og  Dissidenterne  selv  bleve  enige  om.  hvorledes 
disse  sidste  skulde  stilles.  Det  var  rimeligt,  at  Dissidenterne, 
for  at  faae  Ro,  vilde  finde  sig  i.  at  den  catholske  Kirke 
anerkjendtes  som  den  herskende  Religion  i  Landet,  og  at 
dens  Bekjendere  derfor  bevarede  Overvægten  i  Statens  Styrelse, 


')  Cfr.  Beer  1,  c,  I,  pag.  244. 

medens  de  selv  lode  sig  nøie  med  en  begrændset  Ligestil] else. 
Naar  en  saadan  foreløbig  Enighed  mellem  de  Paagjældende 
var  opnaaet,  vilde  Keiserinden  ikke  modsætte  sig,  at  den  nye 
Overeenskomst  afløste  den  bestaaende  Ordning,  og  at  altsaa 
hendes  Garanti  for  denne  sidste  bortfaldt^). 

Det  var  meget  betydelige  Indrømmelser  og  næsten  større 
end  Bernstorff  selv  kunde  billige,  thi  det  var  at  befrygte,  at 
Dissidenterne  kunde  ansee  sig  som  forladte  af  Rusland,  og 
at  de  i  deres  Fortvivlelse  vilde  opgive  saa  meget  af  deres 
Ligeberettigelse,  at  man  kunde  forudsee,  at  Spørgsmaalet 
om  nogen  Tid  vilde  opstaae  paany^).  Men  selv  dette  For- 
slag af  Rusland,  som  ivrigt  anbefaledes  af  den  polske  Resi- 
dent i  Petersborg,  tilfredsstillede  ikke  de  stive  Czartoriskyer, 
der  forlangte,  at  Rusland  ikke  blot  skulde  give  efter  i  Reali- 
teten, men  ogsaa  ydmyge  sig  i  Formen.  Alle  Forestillinger 
om  at  opgive  en  saa  umulig  Fordring  forbleve  frugtesløse, 
Czartoriskyerne  fastholdt,  at  Rusland  skulde  officielt  tage 
Initiativet  til  at  give  efter  paa  alle  Punkter,  og  da  dette 
selvfølgelig  afsloges,  afbrød  de  alle  videre  Underhandlinger 
med  de  stolte  Ord,  at  „Polen  altid  vilde  vedblive  at  være 
Polen"  3).  Under  deres  Indflydelse  sammenkaldte  Kongen  nu 
Senatet,  der  d.  30  September  besluttede,  at  man  skolde  for- 
sone sig  med  Tyrkiet  og  love  Polens  Neutralitet  under 
Krigen  med  Rusland ,  paakalde  Garanterne  for  Freden  i 
Oliva  1660' imod  Dissidenternes  Fordring  paa  Ligeberettigelse, 
og  til  Rusland  rette  alvorlige  Klager  over  Repnins  Optræden 
i  Polen  samt  en  Opfordring  til  at  opgive  den  i  1768  af- 
tvungne Traktat  osv.  Alt  dette  var  en  fuldstændig  Mis- 
kjendelse  af  Situationen.  I  Petersborg  blev  en  polsk  Af- 
sending, Grev  Ogiusky,  uden  Videre  afviist,  og  et  Brev,  som 
Kongen  sendte  Keiserinden,  modtog  intet  Svar.  Udlandet 
rørte  sig  ikke,  og  Alt,  hvad  Kongen  opnaaede,  var,  at  hans 
Fjender  i  og  udenfor  Polen  nu  aabent  arbeidede  paa  at 
styrte  ham  og  føre  Kronen  over  paa  en  sachsisk  Prinds. 
Dette  lykkedes  dog  ikke,  thi  Frederik  d.  2den  beskyttede 
ham,  fordi  han  uden  at  vide  det  tjente  Preussens  Planer 
bedst,  og  fordi  det  sachsiske  Huses  Magt  ikke  maatte  styrkes, 


')  Depeche  fra  Scheel  af  8  August  1769.    -)  Nr.  373.    ^)  See  Depecher 
fra  Scheel  af  5  og  8  Septbr.  1769  i  Note  til  Nr.  373. 

Catharine  d.  2(len  vilde  ikke  opgive  ham,  fordi  han  var 
hendes  Værk,  og  Bernstorff  erkjendte,  at  med  alle  sine 
Mangler  var  han  dog  den  eneste  mulige. 

Endnu  et  Forsøg  gjorde  den  danske  Regering  paa  at 
redde  Kongen  og  Polen.  I  December  1769^)  forestillede 
Bernstorff  i  Warschau,  at  Keiseriuden  endnu  var  villig  til 
at  indgaae  en  Overeenskomst.  men  det  var  det  sidste  Øie- 
blik,  og  Alt  maatte  være  bragt  i  Orden  inden  Vinterens 
Ende.  Ruslands  Sprog  var  stolt,  og  Keiseriuden  havde  tabt 
al  Tillid  til  Czartoriskyerne,  raeu  hun  vilde  dog  ikke  „berøve 
Kongen  hans  Throne.  Republiken  dens  Frihed  eller  Landet 
dets  Provindser".  Hvis  Kongen  havde  været  istand  til  at 
samle  alle  sine  troe  Undersaatter  om  sig  for  i  Spidsen  for 
dem  at  modsætte  sig  „rasende  Fjender  og  paatrængende  og 
ubequemme  Venner",  vilde  det  have  været  rigtigt  ikke  at 
give  efter,  men  han  havde  gjort  Forsøget  ved  Senatets 
Sammenkaldelse,  og  han  saae  nu  Virkningerne  deraf.  Der 
var  saaledes  intet  Andet  for  ham  at  gjøre,  end  ved  klog 
Eftergivenhed  at  frelse  sig  og  Landet  fra  Undergang.  I 
Petersborg  fremhævede  Bernstorff  derimod 2),  at  Uenigheden 
ikke  egentlig  angik  Realiteten,  men  kun  dreiede  sig  om  Form 
og  Udtryk.  Rusland  kunde  roligt  oversee  Polakkernes  diplo- 
matiske Misregninger,  for  kun  at  holde  sig  til  det  Væsent- 
lige, som  var  at  bringe  en  Overeenskomst  tilveie,  før  Krigs- 
operationerne  mod  Tyrkerne  med  Foraarets  Komme  vilde 
begynde  paany.  For  at  opnaae  dette,  maatte  Rusland  overvinde 
sin  Mistro  mod  Czartoriskyerne,  thi  de  alene  vare  istand  til 
at  give  Kongen  den  fornødne  Styrke  i  Landet,  og  de  kunde 
vindes,  naar  man  istedetfor  at  true  dem,  vilde  behandle  dem 
som  Mænd  af  Ære ;  Wolkonsky  overdrev  deres  Modstand,  og 
Bernstorff  indestod  for,  at  de  nok  vilde  indsee,  at  deres  Fædre- 
lands Frelse  afhang  af  dets  Forbindelse  med  Rusland.  Var  For- 
soningen med  Czartoriskyerne  først  engang  foregaaet,  vilde  det 
Øvrige  føie  sig  af  sig  selv.  Rusland  havde  allerede  viist  sig 
villigt  til  at  opgive  Garantien.  Dissidenternes  Stilling  kunde 
ordnes  paa  det  angivne  Grundlag,  og  de  Bestemmelser,  der  vare 
tagne  paa  Rigsdagen,  kunde  forandres.  Paa  disse  Vilkaar 
vilde  Stanislaus  August  kunne  slutte  sig  til  Rusland.    Endelig 


')  Nr.  378.      -)  Nr.  382. 

advarede  han  det  russiske  Cabinet  mod  Kongen  af  Preussens 
Kaad  i  denne  Sag,  thi  han  ønskede,  at  det  ikke  maatte 
komme  til  en  Overeenskomst  mellem  de  to  Lande,  og  det 
stred  mod  hans  Interesse,  at  Keiserinden  skulde  kunne  støtte 
sig  til  et  stærkt  Parti  i  Polen  ^).  Men  alle  Bestræbelser 
vare  unyttige.  I  Petersborg  var  Forbittrelsen  mod  Czartori- 
skyerne  nu  bleven  uovervindelig,  og  det  var  ikke  langtfra, 
at  Bernstorff  selv  blev  mistænkt,  fordi  han  vedblev  saa  ivrigt 
at  tage  deres  Forsvar.  I  Warschau  indviklede  Kongen  sig 
stedse  dybere  i  uklare  og  konstige  Forhandlinger  til  alle 
Sider,  der  skulde  være  hemmelige,  men  som  idelig  forraadtes 
og  kun  havde  til  Resultat  at  berøve  ham  Alles  Tillid.  Istedet- 
for  at  bruge  Øieblikket,  udsatte  han  stadig  at  tage  nogen 
afgjørende  Beslutning,  haabende  paa,  at  der  maaskee  skulde 
vise  sig  Noget,  og  saaledes  forspildte  han  alle  Chancer. 
Bernstorff  havde  tilsidst  opfordret  ham  til  at  sende  en  be- 
troet Mand  til  Panin  for  confidentielt  og  aabenhjertigt  at 
forklare  sig.  Det  afsloges.  Bernstorff  tilbød  da  selv,  ikke 
som  dansk  Minister  men  som  Panins  personlige  Ven,  at  være 
Mellemmand.  Ogsaa  det  afsloges.  Derimod  forlangte  Kongen, 
at  Danmark  skulde  bevæge  Rusland  til  at  modtage  Frankrigs 
Mægling,  skjøudt  Bernstorff  allerede  forlængst  havde  erklæret, 
at  enhver  Mægling  var  umulig,  og  at  en  Opfordring  til  Ruslaud 
om  at  antage  Frankrigs  Mægling  ligefrem  vilde  blive  opfattet 
i  Petersborg  som  en  Fornærmelse.  Denne  Begjæring  afslog 
altsaa  Bernstorff^).  Dermed  endte  hans  ufortrødne  men 
utaknemlige  Virksomhed  for  at  redde  Polen,  om  hvis  Frelse 
han  fra  nu  af  opgav  alt  Haab.  I  Depeche  af  21  April  1770 
forudsiger  han,  at  en  Deling  vilde  blive  Slutningsakten,  og 
han  antog,  at  Frederik  d.  2den  allerede  i  sin  Sammenkomst 
i  Neisse  med  Keiser  Joseph  d.  2den  d.  25 — 29  August  1769 
havde  truffet  Aftale  derom  ^). 

Det   var    altsaa    det    første    Resultat,    hvortil  Choiseuls 
Planer  idetmindste  havde   givet   den  ydre  Anledning.      Ikke 


')  Bernstorfif  bedrog  sig  ikke  heri,  og  allerede  i  Februar  1769 
havde  Frederik  d.  2den  ved  det  saakaldte  Lynarske  Projekt  søgt 
at  bringe  Ruslands  Tanker  hen  paa  Polens  Deling.  See  om  dette 
Forslags  Oprindelse :  Hist.  Tidsskr.  IV  R.,  III  B.,  pag.  619.  ^)  Nr.  385. 
')  Nr.  389.  Efter  Beer  1.  c,  I,  pag.  291  skal  dette  dog  ikke  have 
været  Tilfældet. 

bedre  gik  det  Tyrkiet,  der  ved  hans  Tilskyndelse  havde  ladet 
sig  bevæge  til  Krigen  med  Rusland. 

I  første  Øieblik  havde  den  tyrkiske  Krigserklæring  frem- 
kaldt stor  Bestyrtelse  i  Petersborg,  og  man  talte  allerede 
om  Afskedigelsen  af  Panin,  hvem  man  gav  Skylden  for,  at 
det  var  kommet  saa  vidt').  Kun  Catharine  tabte  ikke 
Modet.  Havde  Tyrkerne  strax  begyndt  Krigen,  vilde  Stilliagen 
rimeligviis  være  bleven  meget  mislig  for  Russerne,  men  de 
lode  et  halvt  Aar  gaae  ubenyttet  hen.  Først  i  Foraaret  1769 
satte  Storviziren  sig  langsomt  i  Bevægelse  med  Hæren,  og 
da  var  Rusland  beredt.  Inden  Soramerfelttogets  Ende  be- 
fandt Donaufyrstendømmerne  sig  i  Russernes  Hænder,  og 
det  var  bleven  aabenbart  for  Alle,  at  Tyrkiet  ikke  længere 
var  den  frygtelige  Militaiimagt,  som  tidligere  havde  bragt 
Europa  til  at  skjælve.  Det  var  denne  Erfaring,  som  Choi- 
seul  hpvde  hjulpet  Rusland  til  at  gjøre.  og  som  det  ikke 
glemte  at  følge  i  Fremtiden.  løvrigt  berørte  den  tyrkiske 
Krig  ikke  Danmark.  Thi  vel  var  Danmark  efter  Traktaten  af 
1765  forpligtet  til  at  understøtte  Rusland  med  Subsidier,  men 
baade  af  financielle  Grunde  og  for  ikke  at  udsætte  den  danske 
Handel  i  Middelhavet  for  Farer,  var  det  af  Vigtighed  at  fri- 
tages derfor.  Dette  lykkedes  virkelig,  da  Bernstorff  fore- 
stillede/let  russiske  Cabinet,  at  Traktaten  ikke  kunde  være 
anvendelig,  naar  begge  de  coutraherende  Parter  saae  sig 
nødt  til  at  ruste  i  Henhold  til  Traktaten,  hvilket  netop  var 
Tilfældet  med  Danmark  paa  Grund  af  Forholdene  i  Sverige). 
Derimod  indtraadte  et  stort  Antal  af  danske  Officerer  som 
Frivillige  i  den  russiske  Hær  og  kæmpede  med  stor  Be- 
rømmelse mod  Tyrkerne^). 

Ligesaa  fuldstændigt  mislykkedes  ogsaa  Choiseuls  Forsøg 
paa  at  drage  Preussen  bort  fra  Rusland.  Forgjæves  gav  han 
Frederik  d.  2den  Anvisning  paa  Curland  og  Ermeland^); 
denne  foretrak  strax  at  fornye  sin  Traktat  med  Rusland  af 
1764,  skjøndt  den  først  udløb  i  1772.  Forhandlingerne  herom 
frembød  imidlertid  Vanskeligheder,  thi  Keiserinden  vilde 
først  ikke  paatage  sig  den  forlangte  Garanti  for,  at  Anspach 


1)  Beer  I,  pag.  238.  -)  Nr.  353.  *)  Nr.  352.  ')  Beer  1.  c,  I,  pag. 
253,  Tengberg,  stora  nordiska  Alliance,  pag.  77,  Smitt,  1.  c,  Bil., 
pag.  3. 

og  Bayreuth  skulde  hjemfalde  til  Brandenburg,  og  Kongen 
paa  sin  Side  vægrede  sig  ved  at  gaae  videre  end  til  at  love 
at  virke  til,  at  Forfatningen  i  Sverig  opretholdtes,  idet  han 
forbeholdt  sig  yderligere  Overeenskomst  for  det  Tilfælde,  at 
det  kom  til  Krig,  „da  han  ikke  paa  Forhaand  vilde  for- 
pligte sig  til  at  deeltage  i  alle  de  Foranstaltninger,  som  det 
maatte  behage  Danmark  og  Rusland  at  blive  enige  om"  ^). 
Men  hans  Sammenkomst  med  Keiser  Joseph  i  Neisse  i  Au- 
gust 1769  tjente  til  at  gjøre  Keiserinden  ivrigere  efter  at 
sikkre  sig  Preussen,  og  saaledes  kom  da  det  nye  Forbund 
istand  d.  12  October  1769.  Rusland  paatog  sig  den  for- 
langte Garanti,  men  til  Gjengjæld  viste  Frederik  d.  2den  sig 
heller  ikke  umedgjørlig  i  det  svenske  Spørgsmaal.  Som 
Bernstorff  rigtigt  havde  forudseet^),  hjalp  Udsigten  til  at 
kunne  annectere  Svensk -Pommern  Kongen  til  at  beherske 
sine  broderlige  Følelser  for  deu  svenske  Dronnings  Interesser 
saavidt.  at  han  forpligtede  sig  til  at  besætte  denne  Provinds, 
dersom  Sverig  angreb  Rusland  eller  hvis  Regeringsformen 
af  1720  blev  omstødt  i  noget  væsentligt  Punkt  ^). 

Fra  denne  Side  havde  Danmark  altsaa  Intet  at  befrygte, 
dersom  det  blev  nødt  til  at  gribe  aktivt  ind  i  de  svenske 
Forfatuingsanliggender.  Ikke  mindre  gunstigt  stillede  Eng- 
land sig,  thi  det  laae  i  dets  Interesse  at  forhindre  Frankrig 
fra  at  faae  den  afgjørende  Indflydelse  i  Sverig,  og  det  var 
altsaa  villigt  til  at  opretholde  Forfatningen  og  til  at  afværge 
et  eventuelt  Angreb  af  Frankrig  paa  Danmark  i  denne  An- 
ledning. Det  vilde  under  disse  Omstændigheder  ikke  have 
været  vanskeligt  at  bringe  en  dansk-engelsk  Traktat  istand, 
men  dette  convenerede  ikke  Bernstorff',  thi  det  vilde  af  Frankrig 
opfattes  som  en  Udfordring,  og  han  agtede  desuden  ikke  at 
forpligte  Danmark  til  nogen  modsvarende  Ydelse  uden  Sub- 
sidier, som  England  ikke  imod  Parlamentets  Forbud  kunde 
tilstaae  for  Fredstid*).  Det  var  derfor  langt  at  foretrække, 
hvis  man  kunde  opnaae  de  Fordele,  man  tilsigtede,  uden  at 
slutte  nogen  egentlig  Traktat  derom.  Dette  lykkedes.  Ogsaa 
uden  Traktat  bar  England  sin  Deel  af  Udgifterne  ved  Rigs- 
dagen i  Sverig  og.   rimeligvis  under  Paavirkuing  af  Rusland, 

')  Beer,  I,  pag.  271.     -)  Nr.  369.     ^)  Tengberg,  1.  c,  pag.  78—80,  og 
XIV— XV.     M  Nr.  359. 

erklærede  den  engelske  Regering  officielt  i  Kjøbenliavn.  at 
den  vilde  „betragte  Fjendtligheder,  som  Frankrig  kunde  ville 
udøve  mod  Danmark,  som  om  de  vare  rettede  mod  England 
selv"  M.  Hvor  tilfredsstillende  dette  nu  end  var,  satte  Bern- 
storff dog  ikke  nogen  ubegrændset  Tillid  til  disse  Løvter, 
thi  den  offentlige  Mening  i  England  var  afgjort  fredelig. 
Ministeriet  var  svagt,  og  det  var  desuden  bekjendt,  at  den 
franske  Regering  havde  stor  Indflydelse  paa  flere  af  dets 
Medlemmer  2).  Men  Bernstorff  haabede.  at  man  heller  ikke 
let  vilde  komme  i  det  Tilfælde  at  trænge  til  nogen  Hjælp 
fra  England,  thi  han  indsaae  stedse  mere.  at  Choiseuls 
Trudsler  ikke  vare  saa  farlige,  som  de  saae  ud^).  Det  var 
saaledes  med  temmelig  Ro,  at  den  danske  Regering  kunde 
samle  sin  Opmærksomhed  paa  de  svenske  Anliggender. 

Rusland  havde  ganske  tiltraadt  den  Plan,  som  Bern- 
storff havde  lagt  for  de  to  Regeringers  Optræden  i  For- 
fatningssagen,  og  i  Overeensstemmelse  dermed  skulde  Esca- 
drer  strax  udrustes  i  Kjøbenhavn  og  i  Kroustadt,  samt 
Laudtropper  holdes  beredte.  Det  var  ikke  Meningen  at 
true,  men  kun  at  sikkre  sig  mod  en  Overraskelse,  og  Rust- 
ningerne skulde  derfor  skee  i  al  Hemmelighed;  men  man  fik 
snart  Kundskab  i  Sverig  om  de  danske  Forberedelser,  hvor- 
imod Intet  der  erfaredes  om  de  russiske,  hvad  enten  nu  disse 
skeete  langsommere  eller  Hemmeligheden  derom  bevaredes 
bedre '^).  Virkningen  var,  at  der  i  Sverig  opstod  en  stor 
Forbittrelse  mod  Danmark,  og  skjøudt  Raadet  meget  vel 
vidste,  at  Hensigten  med  disse  Rustninger  ikke  var  at  an- 
gribe Sverig,  men  kun  at  støtte  Forfatningen,  lod  det  sig 
dog  drage  med  af  den  ofi'entlige  Mening,  og  d.  28  Marts  blev 
der  givet  Ordre  til  at  ruste  Flaaden  i  Carlscrona.  Dette 
gav  Anledning  til  alvorlige  Forklaringer  af  Bernstorfl'  baade 
i  Stockholm  og  i  Petersborg^),  og  Rustningerne  synes  at 
være  blevne  standsede  foreløbig  fra  begge  Sider.  En  Decla- 
ration,  som  Ruslaud  vilde,  at  der  skulde  afgives  i  Anledning 
af   den    forestaaende    Rigsdag,    opgaves,    da    Danmark    ikke 


1)  Nr.  365.  2)  Nr.  365.  Note  og  Nr.  373.  ')  Nr.  .365.  *}  Efter 
Malmstrøm,  VI.  pag.  105  Note,  er  der  nogen  Mistanke  om,  at  den 
svenske  Gesandt  i  Petersborg  af  Partihensyn  ikke  underrettede  sin 
Regering  om  de  russiske  Rustninger.  *)  Nr.  360  og  363,  Malmstrøm, 
VI,  pag.  105. 

vilde  slutte  sig  til  det  russiske  Udkast,  der  var  holdt  i  en 
altfor  skarp  Form, .  og  da  Raadet  i  Sverig  overhovedet  fra- 
bad sig  Afgivelsen  af  nogen  Declaration^). 

Midt  i  April  var  Rigsdagen  traadt  sammen  i  Xorrkjøping. 
I  de  første  Maaneder  gik  Alt  efter  Hoffets  og  Hatternes 
Ønske.  Grev  Fersen  valgtes  til  Landmarskal  med  en  over- 
vældende Majoritet  mod  Møssernes  Candidat,  Rudbeck,  og 
Talmændeue  i  de  tre  andre  Stænder  hørte  ligeledes  til 
Hatternes  Parti.  Man  skreed  ufortøvet  til  Angreb  paa  Raadet, 
og  i  Slutningen  af  Mai  forklaredes  de  ti  Medlemmer  af 
Raadet  at  have  tabt  Rigets  Stænders  Tillid  og  mistede  deres 
Embeder,  som  besattes  med  Cheferne  for  Hatterne  og  for 
Hofpartiet.  Da  Grev  C.  F.  Scheffer  vægrede  sig  ved  at  ind- 
træde i  Ministeriet,  overtog  Grev  Ekeblad  Cancellipræsidiet 
med  Baron  Ulrik  Scheffer  som  Cancelliraad.  Dette  Udfald 
kom  ikke  overraskende  for  den  danske  Regering,  og  Bern- 
storff mistvivlede  ikke  om  at  komme  tilrette  med  Mænd  som 
Fersen,  Ekeblad  og  Scheffer,  der  vel  under  Trykket  af  de 
senere  Aars  Begivenheder  havde  forandret  Anskuelser  om 
Forfatningen,  men  som  dog  aldrig  vilde  kunne  gaae  saavidt, 
at  de  skulde  ville  gjenindføre  Enevældet.  Virkelig  viste  der 
sig  Tilbøielighed  hos  dem  til  en  Overeenskomst.  men  For- 
søget strandede  paa,  at  det  danske  Hof  ikke  vilde  opgive 
sin  Forbindelse  med  Rusland  ^).  Ostermann  og  Juel  ansaae 
det  nu  for  rigtigst  at  nærme  sig  til  C.  F.  Pechlin,  der 
allerede  forlængst  havde  tilbudt  sin  Tjeneste,  men  til  hvis 
Paalidelighed  Bernstorff'  kun  havde  liden  Tillid  ^). 

I  Juni  flyttedes  Rigsdagen  til  Stockholm,  og  dette  andet 
Afsnit  af  Rigsdagssamlingeu  antog  efterhaanden  en  Charak- 
teer,  der  kun  lidet  svarede  til  Hoffets  Forhaabninger.  Hidtil 
havde  Landmarskallen  udsat  Behandlingen  af  Hovedspørgs- 
maalet.  Forfatningsreformen,  men  nu  kunde  det  ikke  længere 
opskydes.  Men  det  viste  sig  snart,  hvormeget  denne  Ud- 
sættelse havde  skadet  Hoffets  Udsigter  til  at  opnaae  en  For- 
andring i  de  bestaaeude  Grundlove.  Nu  da  Hatterne  havde 
faaet  Magten,  behøvede  de  ikke  længere  Hoffets  Hjælp,  For- 
fatningen,  der  havde  forekommet  dem  høist  mangelfuld,   da 


»)  Nr.  362,  Malmstrøm,  VI,  pag.  107.     «)  Nr.  364  og  366.     3)Nr.  356 
Note. 

det  var  Modstanderne,  som  regerede,  viste  sig  ganske  ander- 
ledes,  da  det  var  dem  selv,    der  anvendte  den,    og,   som  det 
altid  gaaer  med   et  seirrigt  Parti,   begyndte  der  at   opstaae 
Uenighed  mellem  dem,  kort  sagt.  det  gik  ganske,  som  Bern- 
storff havde  forudseet  det^).     Dertil  kom,   at  det  financielle 
Spørgsmaal  krydsede  det  constitutionnelle  og  fremkaldte  nye 
Partigrupperinger,  og  endelig  havde  Pechlin  nu  begyndt  sine 
underjordiske  Sprængningsarbeider.    Før  Rigsdagen  aabnedes, 
vare  nogle  af  Hattecheferne  blevue  enige  med  Hoffet  om  en 
Forfatningsreform,  der  vel  forøgede  Kongemagten   paa  Rigs- 
dagens og  især  paa  Raadets  Bekostning,   men   som   dog  var 
langt  fra  at  indføre  noget  Enevælde^).     Man   var   imidlertid 
nu    allerede   kommen    saa  langt   bort  fra    de  Tanker,    man 
dengang  nærede,   at   der  slet  ikke  længere   blev  Spørgsmaal 
om   at  fremme   den   Plan.      Fersen,    som    ikke    havde    villet 
deeltage    i    hine    Raadslagninger,    søgte     derimod    at    vinde 
Møsserne  for  et  Forslag,  der  i  det  Væsentlige  gik  ud  paa  at 
ophæve  de   senere  Grundlovsbestemmelser  fra  1756  og   1766 
og  vende  tilbage  til  Forfatningen  af  1720  i  deus  oprindelige 
Skikkelse,  og  den  eneste  Udvidelse,  som  Kongemagten  skulde 
opnaae.  var  en  udtrykkelig  Erkjendelse  af,  at  Kongens  Sam- 
tykke udkrævedes  til  Forandring  af  Love  og  Privilegier,  maaskee 
ogsaa  til  Alliancer^).    I  og  for  sig  var  Bernstorff  ikke  uvillig 
til  at   gaae   ind   paa    denne  Plan.    naar   den   undergik  nogle 
Forandringer^).      Hvad   han   altid   fornemlig   havde   havt  at 
indvende   mod   Ophævelsen   af  Forfatningsbestemmelserne   af 
1756,    var,    at  naar   disse   Udenværker    for  Forfatningen    af 
1720  først  vare  opgivne,  vilde  Angrebet  snart  og  med  desto 
større   Lethed    rettes    paa    denne    selv.      Denne    Indvending 
bortfaldt,    dersom  man  samtidig    med    at  ophæve  hine  Be- 
stemmelser,   paa  anden   tilstrækkelig    Maade    sikkrede   For- 
fatningen selv  mod  en  Overrumpling,  og  i  dette  Punkt  mødtes 
han  med  Fersen.     Men  medens   denne   lod  sig  nøie  med  at 
værne    om  Forfatningen   ved   at  forlange,    at   der  til   enhver 
fremtidig   Forandring   skulde   udfordres,   at  Kongen,   Raadet 
og  alle  fire  Stænder  vare  enige  derom,   ønskede  den  danske 
Regering  den  Skærpelse  deri.  at  enhver  af  disse  fem  Corpo- 

^)  Nr.  364.     ^)  Malmstrøm,  VI,  pag.  107—109.     3)  Malmstrøm,  VI, 
pag.  152,  Tengberg  1.  c,  Tillæg  J.     *j  Nr.  375. 

rationer  eenstemmig  skulde  samtykke  i  Forandringen,  saa  at 
eet  eneste  Medlems  Dissents  i  nogen  af  de  fem  Corporationer 
var  tilstrækkelig  til  at  hindre  den,  eller,  dersom  denne 
Fordring  maatte  synes  overdreven,  at  Forandringen  skulde 
antages  med  en  qualificeret  Majoritet  af  V4  eller  V5  i  hver 
af  de  fem  ovennævnte  Corporationer. 

Det  vilde  være  meget  urigtigt,  dersom  man  vilde  be- 
breide  den  danske  Regering  herved  at  ville  indføre  i  Sverigs 
Forfatning  et  liberum  veto,  ligt  det,  som  forvoldte  Anarchiet 
i  Polen  og  som  den  selv  arbeidede  paa  at  faae  afskaffet  i 
dette  Land.  Thi  det  maa  erindres,  at  medens  liberum  veto 
i  Polen  kom  til  Anvendelse  paa  alle  Rigsdagsbeslutninger, 
var  der  her  kun  Spørgsmaal  om  at  fordre  Eenstemmighed 
til  en  Forandring  af  Forfatningen,  og  det,  vel  at  mærke, 
efterat  denne  var  ført  tilbage  til  sin  oprindelige,  for  Konge- 
magten mere  betryggende  Form.  Hvis  altsaa  den  danske 
Regering  virkelig  havde  fastholdt  Ønsket  om,  at  Forfatningen 
ved  en  saadan  Betingelse  gjordes  praktisk  uforanderlig,  vilde 
.Paralellen  dertil  dog  ikke  kunne  søges  i  det  polske  liberum  veto, 
men  derimod  i  de  fleste  constitutionnelle  Forfatninger,  saa- 
ledes  som  de  existerede  før  1848,  og  som  ikke  kjendte  nogen 
legal  Maade  til  at  forandre  den  bestaaende  Grundlov,  der 
tvertimod  betragtedes  som  evig  og  uforanderlig.  Men  det 
maa  dernæst  vel  bemærkes,  at  den  danske  Regering  i  Virkelig- 
heden slet  ikke  fastholdt  dette  Ønske,  men  tvertimod  strax 
indskrænkede  det  til.  at  Forfatningsforandringen  skulde  ved- 
tages med  qualificeret  Majoritet;  altsaa  netop  til.  hvad  der 
nu  er  fastsat  som  Regel  i  mange  Forfatninger.  Forresten  blev 
Sagen  uden  al  praktisk  Betydning,  thi  Fersens  Forhandlinger 
med  Mosserne  bleve  frugtesløse,  og  han  maatte  saaledes  opgive 
den  hele  Plan^).  Derimod  kom  Forfatningsspørgsmaalet  i 
October  Maaned  til  Forhandling  i  en  stor  secret  Deputation. 
I  Begyndelsen  syntes  det,  at  disse  Forhandlinger  skulde  faae 
et  for  Kongemagten  temmelig  gunstigt  Resultat.  Men  efter- 
haanden  indtraadte  heri  et  Omslag,  hvortil  rimeligvis  de 
russiske  Seire  over  Tyrkerne  og  den  danske  og  den  russiske 
Flaades  kortvarige  Forening  i  Øresund  bidrog.  Saaledes 
indskrænkede  Udbyttet  af  den  store  Deputations  Overlægninger 


Malmstrøm,  VI,  pag.  155. 

sig  da  sluttelig  til  Forslaget  om  en  „Akt  om  personlig  Sikker- 
hed og  om  Sikkerhed  for  Eiendomsretten",  der  dog  tillige 
gik  ud  paa  at  forbyde  Stændernes  Indblanding  i  Enibeds- 
befordringer  samt  i  Detaillerne  af  Retspleien  og  Admini- 
strationen, hvorved  Raadets  men  ikke  Kongens  Magt  for- 
øgedes. Det  synes  imidlertid,  at  Deputationen  endvidere 
havde  paatænkt  ved  en  anden  Akt,  der  senere  skulde  fore- 
slaaes.  at  ophæve  Bestemmelsen  fra  den  sidste  Rigsdag  om, 
at  to  paa  hinanden  følgende  Rigsdages  overeensstemmende 
Beslutning  udfordredes  til  en  Grundlovsforandriug  ^). 

Foreløbig  forelaae  altsaa  kun  Forslaget  om  Sikkerheds- 
akten  til  Stændernes  Afgjørelse.  Men  nu  viste  Pechlin  sin 
uovertræffelige  Behændighed  som  Rigsdagspolitiker.  Han 
havde  forpligtet  sig  ligeoverfor  Gesandterne  til  at  faae  alle 
Forfatningsreformer  til  at  strande,  og  virkelig  bragte  han 
det.  tvertimod  Hoffets  sikkre  Forventning,  til  at  Sikkerheds- 
akten  forkastedes  paa  Rigsdagen  d.  15  November,  og  her- 
med var  der  gjort  Ende  paa  Reformsagen  i  denne  Samling. 
Han  antog  det  endog  for  muligt  endvidere  at  styrte  den  nye 
Hatteregering  og  at  gjenindsætte  Møsserne  i  Raadet.  altsaa 
at  føre  Tilstanden  ganske  tilbage  til.  hvad  den  havde  vær^-t, 
før  Rigsdagen  samledes.  Dette  tiltalte  Ostermaun,  hvorimod 
Juel  ikke  vilde  indlade  sig  paa  et  saa  voveligt  Forsøg.  Er- 
faringen viste,  at  den  danske  Gesandt  havde  dømt  rigtigt, 
thi  da  Pechlin,  for  at  føle  sig  for,  fremkaldte  et  Forslag,  der 
gik  ud  paa  at  hindre  det  secrete  Utskott  fra  Forhandlinger 
med  Frankrig,  forkastedes  dette  med  stor  Majoritet  d.  29 
November,  og  det  viste  sig  saaledes.  at  Hatterne,  naar  de 
sluttede  sig  sammen,  endnu  havde  Overmagten  *).  Saaledes 
endte  Rigsdagen  d.  30  Januar  1770  uden  at  have  medført 
nogen  reel  Forandring.  Hatterne  havde  afløst  Møsserne  i 
Raadet,  men  Kongens  Magt  var  ikke  bleven  større.  Ogsaa 
paa  dette  Punkt  var  Danmarks  og  Ruslands  Politik  gaaet 
seirrig  ud  af  Kampen  ^). 

Saaledes  vare  Choiseuls  Planer  paa  alle  Punkter  totalt 
strandede  og  havde  netop  ført  til  det  modsatte  Resultat  af, 
hvad  han  havde  tilsigtet.    Som  en  fortvivlet  Spiller,  der  for- 


i)  Malmstrøm,  VI,  pag.  160—62,  Tengberg  1.  c,  pag.  86.     2)  Nr.  383, 
Malmstrøm,  VI,  pag.  173.     'j  Nr.  380. 

dobler  sin  Indsats  for  at  vinde  tilbage,  hvad  han  har  tabt, 
stod  Choiseul  allerede  i  Begreb  med  at  fremkalde  en  ny 
Krig  mellem  Spanien  og  England,  i  hvilken  Frankrig  i  Hen- 
hold til  Familiepagten  ikke  kunde  undgaae  at  blive  ind- 
dragen. Han  haabede  i  en  ny  almindelig  Krig  at  finde  Midler 
til  at  rede  sig  ud  af  de  Vanskeligheder,  i  hvilke  han  saa 
uforsigtigt  havde  indviklet  sig^).  Men  til  Lykke  for  Europa 
fik  han  ikke  Tid  til  at  lade  sin  Konge  spille  dette  nye 
„Spil"',  thi  d.  24  December  1770  afskedigedes  han  af  Ludvig 
d.   15de. 


XXIL 

Traktaten  af  13  December  1769  og  Bernstorffs  Fald. 

Danmarks  Interesse  af,  at  en  formelig  Traktat  sluttedes  med  Eus- 
land.  Kongens  Brev  til  Keiserinden  af  2  September.  Det  russiske 
Cabinets  Langsomhed  Traktaten  af  13  December.  Dens  vigtigste  Be- 
stemmelser. Ruslands  Garanti  for  eventuelle  Erobringer  paa  den  norske 
Grændse.  Spørgsmaal  om  yderligere  Alliancer  med  andre  Magter. 
Danmarks  Stilling  efter  Traktaten  af  1769.  Forberedelser  til  Bern- 
storffs Fald.  Hoffets  Reise  til  Holsteen  i  Sommeren  1770.  Bernstorffs 
Brev  til  Kongen  af  18  Juli.  Hjemkomst  til  Kjøbenhavn  d.  27  August. 
Den  algierske  Expedition  og  dens  Følger.  D.  15  September  1770  af- 
skedigedes Bernstorff.  D.  3  October  forlod  han  Kjøbenhavn.  D.  18  Fe- 
bruar 1772  døde  han  i  Hamburg. 

Medens  disse  Begivenheder  efterhaauden  udviklede  sig, 
havde  der  hersket  fuldstændig  Enighed  mellem  de  to  Re- 
geringer, og  deres  Samarbeide  havde  været  virksomt  og 
tilfredsstillende.  Langfra  at  Danmark  havde  følt  sig  trykket 
i  sit  Forhold  til  det  mægtige  Rusland,  havde  den  danske 
Regering  i  Virkeligheden  ikke  gjort  eller  undladt  noget 
Skridt,  uden  forsaavidt  dens  egen  Interesse  bød  den  det,  og 
med  Sandhed  kunde  Bernstorfi"  skrive  til  JueP):  „en  lang 
Erfaring  har  lært  os,  at  selv  i  de  svenske  Anliggender  til- 
staaer  det  altid  bydende  Frankrig  sine  Forbundsfæller  hverken 
Myndighed  eller  Deel  i  Ledelsen,  hvorimod  Rusland,  som 
man  tillægger  en  saa  stærk  Lyst  til  at  herske,  aldeles  ingen 
Vanskelighed  gjør  ved  at  aftale  alle  sine  Forholdsregler  med 

Kongen  og  ved  at  tilstaae  ham  den  Deel,  der  tilkommer 
ham,  i  Styrelsen,  i  Fortjenesten  og  i  Æren  for  Operatio- 
nerne". Forsaavidt  kunde  den  danske  Regering  altsaa  ikke 
ønske  Mere.  Men  om  end  den  Fare.  der  i  Begyndelsen 
havde  seet  saa  truende  ud.  allerede  kunde  ansees  som 
væsentlig  overstaaet.  maatte  man  dog  være  belavet  paa.  at 
det  tilsidst  engang  kunde  lykkes  den  altid  urolige  og  herske- 
syge svenske  Dronning  at  fremkalde  en  Omvæltning  i  Sverig, 
og  der  var  Tegn  nok  paa,  at  man  der  endnu  stadig 
beskjæftigede  sig  med  Planer  mod  Norge.  ^)  I  Tillid  til  Fais- 
land  havde  Danmark  paadraget  sig  Frankrigs  Vrede  og  af- 
slaaet  Englands  ganske  vist  lidet  paalidelige  Alliance,  men 
om  end  Rusland  hidtil  ikke  havde  svigtet  og  der  var  al 
Rimelighed  for.  at  det  heller  ikke  i  Fremtiden  vilde  det, 
saa  manglede  dog  endnu  det  formelle  Forbund,  der  skulde 
give  den  danske  Regering  fuld  Sikkerhed  for,  at  den  ogsaa 
fremdeles  kunde  bygge  sin  Politik  paa  Forbindelsen  med 
Rusland.  Thi  siden  Keiserindens  Brev  at  31  Marts  havde 
man  i  Kjøbenhavn  Intet  hørt  om  det  Traktatudkast,  som 
Grev  Panin  havde  faaet  Ordre  til  at  udarbeide. 

Men  hvormeget  Bernstorff  end  ønskede  at  paaskynde 
Traktatens  Afslutning,  vilde  han  dog  Intet  gjøre,  der  kunde 
opfattes,  som  om  den  danske  Regering  ansøgte  om  Alliancen 
med  Rusland,  thi  derved  vilde  Forholdet  faae  Præget  af  en 
Underordnelse,  som  han  aldeles  ikke  vilde  modtage  for  Dan- 
mark. Han  maatte  altsaa  indskrænke  sig  til  indirekte  at 
minde  om  Sagen.  Det  var  formodentlig  i  denne  Hensigt,  at 
Tanken  om  et  Besøg  af  Kongen  i  Petersborg  gjenoptoges 
fra  dansk  Side  i  Juni  Maaned;  men  det  var  umuligt  for 
Keiserinden  med  et  saa  kort  Varsel  at  træffe  de  fornødne 
Forberedelser  til  at  modtage  Kongen  paa  den  Maade,  som 
hun  ønskede  det,  og  Besøget  maatte  derfor  atter  opgives.^) 
Man  besluttede  sig  nu  til  at  bringe  nyt  Liv  i  Forhandlingen  ved 
at  besvare  Keiseriudens  rigtigtnok  allerede  temmelig  gamle 
Brev.  Under  2  September  tilskrev  Kongen  hende  altsaa  et 
egenhændigt  Brev  ^),  hvori  hans  oprindelige  Forlangende  om, 
at  Mageskiftet  strax  skulde  bringes  til  Udførelse,  modiiicere- 
des  derhen,  at  Keiserinden  kun  skulde  bestemme  „den  Dag 

eller  det  Aar" .  da  Storfyrsten  som  myndig  kunde  stadfæste 
Traktaten  og  fuldbyrde  Mageskiftet.  Ved  Siden  deraf  var 
der  tillige  en  dunkel  Antydning  om  en  yderligere  Sikkerhed 
ligeoverfor  „menneskelige  Tilskikkelser" ,  som  det  stod  i 
Keiserindens  Magt  allerede  nu  at  give  Traktaten.  I  en 
samtidig  Depeche  til  Scheel^)  udtalte  Bernstorff  sig  nær- 
mere om  disse  to  Punkter.  Det  første  gik  ud  paa,  at  Keiser- 
inden  skulde  lade  Storfyrstens  Myndighed,  der  efter  det 
holsteenske  Huses  Love  opnaaedes  med  det  18de  Aar,  altsaa 
d.  1  October  1772.  allerede  indtræde,  naar  han  havde  fyldt 
sit  17de  Aar.  Det  andet  Punkt  havde  Hensyn  til  den  Mulig- 
hed, at  Storfyrsten  døde  før  Myndighedsalderen,  i  hvilket 
Tilfælde  den  svensk -gottorpske  Linie  arvede  Holsteen,  og 
den  Fare  altsaa  opstod,  at  den  svenske  Konge  vilde  vægre 
sig  ved  at  opfylde  Traktaten  af  1750.  Hvad  den  danske 
Regering  derfor  ønskede,  var,  at  Keiserinden  for  en  saadan 
Eventualitet  enten  skulde  erklære  Mageskiftetraktaten  som 
endelig,  saa  at  dens  provisoriske  Charakteer  kun  traadte 
trem  for  det  Tilfælde,  at  Storfyrsten  naaede  Myndigheds- 
alderen, eller  at  hun  i  alt  Fald  skulde  garantere  Opfyldel- 
sen af  Traktaten  af  1750. 

Kongens  Brev  blev  vel  optaget  i  Petersborg,  men  det 
hjalp  ikke,  at  Bernstorff  havde  skrevet  til  Scheel,  at  vel  „vilde 
Kongen  gjerne  ansee  det  som  et  Bevis  paa  Keiserindens  Tillid, 
at  hun  tilendebragte  de  andre  Magters  Anliggender  som 
mere  tvivlsomme,  før  hun  tog  fat  paa,  hvad  der  interesserede 
en  Ven,  der  var  saa  sikker  og  paalidelig  som  Kongen,  men 
denne  Betragtningsmaade  havde  dog  visse  Grændser  og 
maatte  have  dem".  Maaued  gik  efter  Maaned,  uden  at  man 
hørte  noget  Nærmere  fra  Petersborg  om  Sagen.  I  og  for 
sig  betydede  denne  Tøven  Intet,  thi  den  var  nærmest  kun 
begrundet  i  Panins  sædvanlige  Langsomhed  og  andre  mere 
paatrængende  Forretninger.  Men  for  Bernstorff'  var  den  dog 
yderst  pinlig,  idet  hans  Modstandere  ikke  undlode  at  gjen- 
tage  deres  gamle  Paastand  om ,  at  Rusland  naturligvis  ikke 
meente  noget  Alvorligt  med  det  Hele,  og  han  var  ikke  langt- 
fra at  tabe  Modet  ved  „stadigt  at  see  det  Maal,  som  han  nu 
i  20  Aar   havde   stræbt  at  naae,    vige  tilbage,   jo  mere  han 

syntes  at  nærme  sig  det".  „Vidste  Panin  og  Saldern  Alt.  hvad 
disse  Udsættelser  og  denne  Uvished  lade  mig  lide,  vilde  de 
undertiden  have  Medfølelse  med  mig",  skriver  han  d.  4  No- 
vember til  Scheel.  ^)  Dog  endelig  lykkedes  det  dennes  Be- 
stræbelser at  overvinde  det  russiske  Cabinets  Langsomhed, 
og  i  December  modtog  Filosofovs'  Fuldmagt  og  Instrux  til 
at  afslutte  Traktaten.  Udkastet  meddeeltes  de  danske  Com- 
missairer.  hvortil  som  sædvanlig  foruden  Udenrigsministeren 
et  Par  andre  af  Conseillets  Medlemmer  vare  udnævnte,  og 
da  det  i  det  Væsentlige  indeholdt,  hvad  den  dauske  Rege- 
ring efter  Omstændighederne  kunde  vente  at  opnaae.  og  man 
desuden  ønskede  snarest  muligt  at  tilendebringe  Sagen,  mod- 
toges Udkastet,  som  det  var  forelagt,  og  undertegnedes  d. 
13  December  1769  af  de  danske  Befuldmægtigede,  uden  at 
de  forlangte  et  eneste  Ord  forandret  deri.  ^) 

Traktaten  af  1769  nærmede  sig.  saameget  som  det  var 
Keiserinden  muligt,  til  Udkastene  af  23  Februar.  Af  de 
meget  forstandige  Grunde,  som  hun  havde  anført  i  sit  Brev 
til  Kongen,  havde  hun  ikke  kunnet  opfylde  Bernstorffs  Ønske 
om  strax  at  gjøre  Mageskiftet  endeligt.  Derimod  gik  hun 
ind  paa.  hvad  der  var  foreslaaet  i  Kongens  Brev  af  2  Sep- 
tember og  i  Depechen  af  s.  D.  til  Scheel .  saa  at  det  kun 
var  ligeoverfor  Storfyrstens  Ret,  at  Mageskiftet  skulde  ud- 
sættes, medens  dette  i  alle  andre  Retninger  betragtedes  som 
allerede  gjennemført,  og  forsaavidt  garanterede  Keiserinden 
Kongen  .,den  rolige  Besiddelse  af  de  holsteeuske  Lande  mod 
enhver,  der  med  hvilkensomhelst  Adkomst  eller  under  hvilke- 
somhelst  Omstændigheder  maatte  ville  forhindre  eller  for- 
styrre den"  (Art.  13).  Naar  Kongen  dernæst  havde  anmodet 
Keiserinden  om  allerede  nu  at  bestemme,  naar  Storfyrstens 
Myndighed  skulde  indtræde  og  Mageskiftet  altsaa  kunde  mod- 
tage sin  endelige  Sanction,  imødekom  hun  dette  Ønske  ved 
at  fastsætte  hans  Myndighedsalder  til  det  fyldte  18de  Aar.  At 
fremskynde  hans  Myndighed  yderligere,  vilde  meget  let  kunne 
medføre  indre  Farer  for  Keiserinden  i  Rusland^),  men  hvad 
Kongen  ønskede,  lod  sig  praktisk  naae  derved,  at  hun  er- 
klærede sig  villig  til.  saasnart  Storfyrsten  havde  fyldt  del  17de 

Aar,  at  aabne  Forhandlingerne  om  den  endelige  Mageskifte- 
traktat. Thi  disse  vilde  tage  endeel  Tid  paa  Grund  af  alle 
de  Detailler,  som  skulde  ordnes,  men  Alt  kunde  være  tilende- 
bragt saaledes,  at  Undertegningen  kunde  finde  Sted,  saa- 
snart  han  blev  myndig  (Art.  11).  Paa  denne  Maade  for- 
enedes altsaa  fuldstændigt  Keiserindens  og  Kongens  Interesse. 
Endelig  kunde  kun  Storfyrsten  selv  give  Traktaten  Charak- 
teren  af  en  Familiepagt.  Men  hun  kunde  gjøre  Forbindelsen 
saa  fuldkommen,  som  begge  Rigers  Interesse  anbefalede  det, 
afslutte  den  uden  nogen  Tidsbegrændsning  og  udtale  den 
Forventning,  at  Storfyrsten,  saasnart  han  blev  myndig,  vilde 
forandre  den  til  en  Familiepagt.  Dette  skeete  (Art.  12 
og  14). 

I  alle  andre  Henseender  gaaer  Traktaten  ind  paa,  hvad 
der  var  foreslaaet.  Keiserinden  billiger  den  danske  Rege- 
rings Tanke  om  at  give  Forbundet  større  Vægt  ved  at  ud- 
vikle den  danske  Marine  betydeligt,  og  i  Betragtning  af,  at 
dette  vil  blive  til  Fordeel  for  Rusland,  lover  hun  at  bidrage 
dertil  ved  i  de  følgende  sex  Aar  aarlig  i  Archangel  at  levere 
uden  Betaling  det  nødvendige  Tømmer  til  Bygningen  af  to 
Linieskibe  paa  60  Kanoner,  samt  i  samme  Tidsrum  at  til- 
lade toldfri  Udførsel  fra  Rusland  af  alle  Slags  Skibsfornødeu- 
heder  til  en  Værdi  af  200,000  Rubler  aarlig  (Art.  8).  Til 
Gjengjæld  lover  den  danske  Regering  at  tillade  et  vist 
Antal  af  sine  Søofficerer  at  indtræde  i  den  russiske  Marine, 
og  forpligter  sig  til  med  et  Varsel  af  sex  Maaneder  at  over- 
lade Rusland  til  Bemanding  af  dets  Flaade  2000  danske 
Matroser  (Art.  9).  løvrigt  stadfæstes  Forbundet  af  1765 
(Art.  1),  og  Forholdet  med  Hensyn  til  Sverig  bestemmes 
nærmere.  I  to  Tilfælde  indtræder  casus  foederis  mod  Sve- 
rig, nemlig  1^  naar  Forfatningen  af  1720  omstødes  heelt 
eller  deelvis,  saaledes  at  Stændernes  Magt  indskrænkes  og 
Kongens  Prærogativer  udvides,  og  2^  naar  Sverig  angriber 
en  af  de  forbundne  Magter.  Man  vil  ved  Anvendelsen  af  de 
hidtil  brugte  Midler  søge  at  afvende,  at  noget  af  disse  Til- 
fælde indtræder,  men  for  den  Mulighed,  at  dette  ikke  maatte 
lykkes,  forpligter  hver  af  de  contraherende  Magter  sig  til  at 
holde  20,000  Mand  Landtropper  og  sin  Flaade  beredt.  For 
at  lette  Danmark  de  hermed  forbundne  financielle  Byrder, 
renoncerer  Rusland    paa   Udredelsen    af   de   i  Traktaten   af 

1765  stipulerede  Subsidier  i  den  tyrkiske  Krig  til  Beløb  af 
400,000  Rubler  om  Aaret  (Art.  2—7).  Endelig  erklærer 
Keiserinden  (Art.  10).  at  da  bun  vil  betragte  enhver  Ud- 
videlse af  det  danske  Monarchie  som  en  Udvidelse  af  hendes 
eget  Rige,  lover  hun  i  Tilfælde  af  en  fa-lles  Krig  med  Sve- 
rig  at  garantere  den  danske  Konge  de  Erobringer,  han 
maatte  gjøre  paa  den  norske  Grændse,  og  lover  ikke  uden 
Samtykke  og  Deeltagelse  af  Danmark  at  slutte  nogen  Fred 
eller  Vaabenstilstand ,  høre  paa  noget  Forslag  derom  eller 
at  nedlægge  Yaabnene,  uden  at  der  tilstaaes  Danmark  Er- 
statning for  Krigsomkostningerne  eller  Afstaaelse  af  de  gjorte 
Erobringer,  heelt  eller  tildeels.  Ligeledes  lover  Danmark 
ikke  at  indgaae  nogen  Fred  eller  Vaabenstilstand  uden  Sam- 
tykke og  Deeltagelse  af  Rusland. 

Man  har  i  senere  Tider  troet  i  denne  Artikel  at  finde 
et  Bevis  for,  at  den  danske  Politik  paa  Bernstorffs  Tid  til- 
sigtede at  berede  Sverig  den  Skjæbne,  som  kort  efter  ram- 
mede Polen,  og  at  den  af  Begjærlighed  efter  at  erhverve  et 
Stykke  Land  ikke  blot  vilde  opoffre  et  beslægtet  Nabofolks 
Existents.  men  ogsaa  lade  Rusland  vinde  en  Overvægt  i 
Norden ,  som  selvfølgelig  meget  snart  vilde  true  Danmark 
selv.  Intet  er  dog  mere  ubegrundet  end  en  saadan  Opfatning. 
Bernstorffs  Politik  var  for  det  Første  altid  fredelig,  og  han 
„bad  Himlen  bevare  sig  for  nogensinde  at  udgyde  uskyldigt 
Blod  for  maaskee  at  vinde  nogle  Lande".  ^)  Men  dernæst 
laae  Intet  ham  mere  paa  Hjertet,  end  at  Sverigs  Integritet 
kunde  bevares,  thi  det  var  Danmarks  Formur  imod  Rusland. 
Intetsteds  i  alle  hans  talrige  Depecher  om  Forholdet  til 
Sverig  er  der  derfor  den  fjerneste  Antydning  om,  at  Dan- 
mark i  Tilfælde  af  en  Indblanding  i  de  svenske  Anliggender 
skulde  ville  gaae  videre  end  til  at  understøtte  Forfatningspartiet 
til  at  opretholde  Friheden,  og  Bernstorff  var  virkelig  altfor 
fornuftig,  til  at  han  ikke  skulde  indsee,  at  den  ringeste 
Landserhvervelse  [)aa  Sverigs  Bekostning  vilde  optænde  alle 
Svenskes  brændende  Had  mod  Danmark,  at  det  vilde  med- 
føre den  største  Svækkelse  for  Staten  at  skulle  bevare  en 
saadan  Besiddelse  mod  Indbyggernes  egen  Villie,  og  at  naar 
Ruslands  Naboskab   i  Holsteen   var   en  uhyre  Fare  for  Dan- 

')  See  Nr.  88. 

mark,  som  af  al  Magt  maatte  fjernes,  vilde  det  blive  hun- 
drede Gange  værre,  naar  de  to  Lande  nærmede  sig  og  bleve 
Eivaler  paa  den  skandinaviske  Halvø.  Bestemmelsen  i  Art. 
10  havde  derfor  heller  ikke  nogen  dansk  Oprindelse.  Rus- 
land følte  ikke  den  samme  Interesse  i  Sverigs  Bestaaen ,  og 
ligesom  det  derfor  tilbød  Preussen  Svensk-Pommern ,  og  be- 
redte sig  eventuelt  paa,  vel  ikke  selv  at  erobre  Finland, 
men  dog  at  løsrive  det  fra  Sverig,  med  den  Bagtanke,  at 
det  da  snart  vilde  see  sig  nødt  til  godvillig  at  slutte  sig  til 
Rusland,  saaledes  meente  det  nu  ogsaa  paa  samme  Maade 
at  burde  give  Danmark  Udsigt  til  en  tilsvarende  Udvidelse. 
Da  Grev  Panin  mundtligt  udtalte  dette  til  Scheel,  svarede 
denne  meget  køligt  og  undvigende,  idet  han  indskrænkede 
sig  til  at  bemærke,  at  hvad  Danmark  ønskede,  var,  at  For- 
fatningen blev  opretholdt^).  Mere  kunde  han  selvfølgelig 
ikke  gjøre,  da  han  ikke  havde  Instructioner  for  en  saa 
uventet  Insinuation.  Da  nu  det  russiske  Traktatudkast  gav 
denne  Tanke  en  bestemt  Form,  fandt  Bernstorff  saameget 
mindre  Anledning  til  at  forlange,  at  Artiklen  derom  skulde 
udgaae,  som  det  jo  altid  laae  i  den  danske  Regerings  egen 
Haand,  naar  Tilfældet  indtraadte,  at  afslaae  Erhvervelser  paa 
Sverigs  Bekostning,  og  da  det  fremfor  Alt  kom  an  paa  ikke 
at  udsætte  Traktatens  Afslutning,  hvorfor,  som  ovenfor  be- 
rettet, de  danske  Commissairer  ogsaa  uden  Betænkning  strax 
antog  Udkastet,  ganske  som  det  var  forelagt.  Hvor  liden 
praktisk  Betydning  Bernstorff  tillagde  den  omhandlede  Be- 
stemmelse, fremgaaer  bedst  af  en  Depeche  til  Scheel  af  20 
December,  i  hvilken  han  udførlig  omtaler  alle  de  vigtigere 
Artikler  af  Traktaten  og  de  Fordele .  som  deraf  kunde  op- 
staae  for  Danmark,  men  hvori  han  ikke  med  et  Ord  nævner 
Artikel  10.2) 

Havde  Bernstorff  overhovedet  villet  reise  Indvendinger 
mod  Traktatudkastet,  var  der  en  anden  Artikel,  der  langt 
mere  laae  ham  paa  Hjertet  at  faae  foraudret,  nemlig  den, 
hvorefter  den  danske  Regering  forpligtede  sig  til  paa  Rus- 
lands Requisition  at  overlade  2000  Matroser  til  Tjeneste 
ombord  paa   den   russiske  Flaade.    thi   det   stred  mod  hans 


M  Depecher  fra  Scheel  af  10  Marts  og  16  April  1769  og  af  19  Jan. 
1770.        2)  jjote  til  Nr.  379. 

Følelse,  at  disse  Folk  saaledes  uuder  fremmed  Flag  skulde  vove 
deres  Liv  for  en  anden  Sag  end  deres  Fædrelands.  Strax 
efter  at  Traktaten  var  bleven  undertegnet,  instruerede  han 
derfor  Scheel  til  at  søge  at  faae  denne  Forpligtelse  ind- 
skrænket, navnlig  saaledes,  at  Folkene  ikke  skulde  anvendes 
udenfor  Østersøen^).  I  Begyndelsen  viste  Panin  sig  villig 
hertil,  men  Keiserindeu  satte  altfor  stor  Priis  paa  en  saa 
værdifuld  Forbedring  af  Besætningen  paa  den  Flaaile,  hun 
sendte  til  Middelhavet  mod  Tyrkerne,  til  at  hun  ganske 
skulde  ville  opgive  denne  Fordeel.  Ikke  destomindre  op- 
naaede  Scheel,  at  Antallet  indskrænkedes  for  det  nærmeste 
Aar,  og  saavidt  muligt  ogsaa  for  de  følgende,  til  nogle  hun- 
drede^); med  denne  Indskrænkning  maatte  Bernstorff  lade 
sig  nøie  og  for  Resten  trøste  sig  med.  at  de  Tjenester, 
dette  Mandskab  kunde  yde  Rusland  i  Krigen,  vare  ..væsent- 
lige Tjenester,  som  de  gjorde  deres  egen  Konge  og  Fædre- 
land". Disse  Par  hundrede  Matroser  indskibedes  altsaa,  og 
paa  samme  Tid  toge  7  danske  Søofficerer,  derimellem  tre 
Commandørcapitaiuer,  Tjeneste  paa  den  russiske  Middelhavs- 
flaade,  af  hvilke  en,  Arf,  fik  Commando  over  en  selvstændig 
Division.  Det  berettes,  at  de  alle  tjente  med  stor  Ud- 
mærkelse. 

Traktaten  af  1769  indeholdt  Intet  om  de  yderligere 
Alliancer,  som  de  to  coutraherende  Magter  kunde  indgaae, 
og  her  var  det  Punkt,  paa  hvilket  Anskuelserne  skilte  sig 
noget  som  Følge  af  de  mere  eller  mindre  bevidste  forskjel- 
lige  Formaal  og  de  Styrendes  forskjellige  Charakterer. 
Keiserinden  fastholdt  sin  Tanke  om  et  stort  nordisk  For- 
bund, i  hvilket  Sverig.  Preussen  og  England  skulde  indtræde, 
og  det  er  efter  hendes  herskesyge  Natur  næppe  rimeligt,  at 
hun  alene  vilde  anvende  det  i  defensivt  Øiemed.  Bernstorft" 
derimod  tænkte  kun  paa  at  sikkre  Freden  i  Norden  og  saa- 
vidt muligt  bevare  den  i  det  øvrige  Europa.  Dertil  vilde 
en  Familiepagt  mellem  Danmark  og  Rusland,  hvortil  Sverig. 
naar  Omstændighederne  tillode  det,  kunde  slutte  sig.  i  og 
for  sig  allerede  være  tilstrækkelig,  navnlig  naar  Danmarks 
Sømagt  modtog  en  saadan  Udvikling,  som  han  tænkte  sig. 
Ved  at  drage  Preussen  og  England  til  sig,   udsatte  man  sig 

Vt  Nr.  379.         ")  Nr.  386,  387. 

for  ved  clem  at  trækkes  ind  i  deres  Stridigheder  med  Østrig 
og  Frankrig,  hvortil  endelig  kom,  at  Danmarks  Stilling  i  et 
saaledes  udvidet  Forbund  vikle  blive  betydeligt  ringere  end 
hvis  det  alene  omfattede  Rusland  og  i  sin  Tid  Sverig.  Hvad 
Bernstorff  derfor  helst  vilde,  var.  at  Danmark  skulde  ved- 
ligeholde venskabelig  Forbindelse,  ikke  blot  med  Preussen 
og  England,  men^  saavidt  muligt,  ogsaa  med  Frankrig^), 
uden  dog  at  binde  sig  til  nogen  af  disse  Magter,  samt  at 
Rusland  vilde  følge  det  samme  Exempel.  Foreløbig  idet- 
mindste  gik  det,  som  han  ønskede.  Vildledt  af  et  urigtigt 
Rygte  om,  at  Stænderne  skulde  have  anbefalet  Regeringen 
at  slutte  Forbund  med  Danmark  og  Rusland,  havf^e  Keiser- 
inden  tilbudt  en  Alliance  i  Stockholm,  hvorimod  Bernstorff 
ansaae  det  for  klogere  at  afvente  et  Initiativ  fra  svensk 
Side.  Erfaringen  viste  Hensigtsmæssigheden  af  denne  Til- 
bageholdenhed, thi  det  russiske  Forslag  forblev  ubesvaret, 
og  de  Instructioner,  som  det  secrete  Utskott  efter  Sædvane 
efterlod  Regeringen  til  Veiledning  for  de  udenrigske  Anlig- 
gender, forbød  Afslutning  af  enhver  Alliance.  ^)  Ligesaa 
lidet  førte  Forhandlingerne  mellem  Rusland  og  England  til 
noget  Resultat.  ^)  Paa  den  anden  Side  havde  Preussen  efter 
Fornyelsen  af  Traktaten  med  Rusland  under  \2  October 
1769  opgivet  sine  tidligere  forgjæves  Forsøg  paa  at  skille 
Rusland  fra  Danmark*),  og  viste  sig  nu  paa  engang  meget 
ivrig  for  ligeledes  at  afslutte  en  Traktat  med  sidstnævnte 
Land,  hvad  Panin  varmt  anbefalede  i  Kjøbenhavn.  Skjøndt 
Bernstorff  kun  var  lidet  tilbøielig  hertil,  deels  fordi  han  i 
det  Hele  mistroede  Frederik  d.  2den,  deels  ogsaa  af  den 
ovenangivne  Grund,  at  man  ved  en  saadan  Forbindelse  kunde 
blive  draget  ind  i  europæiske  Forviklinger,  vilde  han  dog 
ikke  paa  Forhaand  afslaae  Forslaget  og  erklærede  sig  der- 
for villig  til  Forhandlinger,  men  paa  det  Vilkaar.  at  Allian- 
cen kun  skulde  angaae  de  nordiske  Anliggender,  og  at 
Preussen  tog  Initiativet  ved  at  sende  en  Gesandt  til  Kjøben- 
havn, hvor  Frederik  d.  2den  siden  Kongens  Reise  i  1768 
kun  havde  været  repræsenteret  ved  en  Sekretair.    Hvad  enten 


')  Nr.  397.  *)  Nr.  380  Note,  Malmstrøm  VI ,  pag.  173-75,  Teng- 
berg  1.  c,  pag.  89—90.  ')  Nr.  380  og  383.  *)  Nr.  368  og; 
Nr.  381. 

det  nu  var.  at  Forslaget  ikke  havde  været  alvorlig  meent 
fra  Preussens  Side.  eller  at  Frederik  d.  2den  ikke  længere 
havde  Interesse  for  et  Forbund ,  naar  det  kun  skulde  an- 
gaae  Norden,  saa  hørtes  der  ikke  videre  om  Sagen,  og  For- 
holdet mellem  de  to  Hoffer  vedblev  at  have  den  samme 
kølige  Charakteer  som  hidtil.  ^) 

Alt  syntes  saaledes  at  føie  sig.  og  efter  tyve  Aars 
utrættelige  Arbeide  stod  Bernstorff  endelig  nærved  sit  Maal. 
I  det  næste  Aar,  1771.  skulde  den  definitive  Mageskiftetraktat 
sluttes  og  i  1772  vilde  den  og  Familiepagten  blive  gjennem- 
førte.  Det  dansk-norske  Monarchies  Eenhed  fra  Elben  til 
Nordcap  vilde  da  være  fuldendt,  i  Alliancen  med  Rusland 
havde  Staten  vundet  en  Sikkerhed,  som  den  franske  eller 
den  engelske  Alliance  aldrig  havde  ydet  den ,  og  naar  Dan- 
mark-Norge blev  en  Sømagt  af  første  Rang,  vilde  de  forenede 
Riger  være  en  uundværlig  Allieret,  som  Rusland  maatte 
gjøre  Alt  for  at  bevare.  Der  aabnede  sig  saaledes  en  vid 
Udsigt  til  Magt  og  Tryghed,  under  hvilken  den  dansk-norske 
Handel  kunde  udbrede  sig  i  alle  Verdensdele  og  gavnlige 
Reformer  fremme  Agerbrug  og  Industri.  Overalt  arbeidede 
de  to  Regeringer  sammen  i  fuld  Eeudrægtighed.  Da  Rus- 
land ikke  havde  nogen  Repræsentant  i  Paris,  anmodede 
Keiserinden  om.  at  den  danske  Gesandt  tillige  maatte  give 
hendes  Regering  Meddelelser  om.  hvad  der  foregik,  og  da 
hun  ikke  havde  synderlig  Tillid  til  Gleichen  paa  Grund  af 
hans  nære  Forbindelse  med  Choiseul,  bad  hun  om,  at  han 
maatte  blive  forflyttet.  Bernstorff  opfyldte  begge  disse  For- 
langender, men.  vel  at  mærke,  fordi  han  selv  allerede  i  læn- 
gere Tid  havde  været  misfornøiet  med  Gleichen,  og  idet  han 
forbeholdt  sig  selv  at  meddele  det  russiske  Cabinet  de  Efter- 
retninger fra  det  danske  (Gesandtskab  i  Paris,  som  kunde 
interessere  det,  og  den  samme  Tjeneste  ydedes  den  preus- 
siske Konge,  da  han  bad  om  det  og  Panin  anbefalede  det.  ^) 
1  Sverig  forberedte  de  to  Regeringer  sig  allerede  paa  den 
tilkommende  Rigsdag  og  traf  i  Fællesskab  Foranstaltninger 
til  at  danne  sig  et  fast  og  sluttet  Parti.  ^)  I  Petersborg, 
kunde  Bernstorff  med  Sandhed  skrive  til  Kongen,  at  „denne 
betydede  Mere  end  næsten  alle  andre  Souveræner,   man  lyt- 

')  Nr.  383,  86,  88.         2)  j^j..  381  med  Note  og  388.         »)  Nr.  390. 

tede  til  hans  Raad  endog  fremfor  dem,  der  kom  fra  den 
preussiske  Konge,  hans  Gesandt  nød  en  Tillid  og  behand- 
ledes med  en  Udmærkelse,  som  de  største  Magters  Ambas- 
sadører forgjæves  stræbte  efter,  under  de  meest  critiske 
Omstændigheder  havde  Keiserindens  Ambassadør  i  Stockholm 
havt  Ordre  til  uden  Betænkning  at  følge  de  Instructioner, 
sum  herfra  gaves  den  danske  Gesandt,  og  fremmede  Fyrster 
søgte  at  vinde  den  danske  Regerings  Understøttelse,  naar 
de  vilde  opnaae  Noget  i  Petersborg",  i)  Saaledes  var  Stil- 
lingen i  Foraaret  1771  og  med  Tillidsfuldhed  saae  Bernstorff 
Fremtiden  imøde,  thi  aldrig  havde  Danmark  staaet  saa  godt. 
Men  alle  disse  stolte  Forhaabninger  skulde  skuffes  og  netop 
nu,  da  Bernstorff  stod  paa  sit  Høieste  og  haus  Politik  havde 
vundet  en  Seir,  som  meget  Faa  havde  troet  mulig,  styrtedes 
han  ved  en  Intrigue,  der  ikke  engang,  som  dog  de  tidligere, 
kunde  paaskyde  Hensynet  til  Statens  Vel,  og  ved  et  Lune 
af  en  Kouge,  hvis  Villieløshed  ikke  længere  var  en  Hemmelig- 
hed for  Nogen. 

Struensee ,  der  som  Læge  havde  ledsaget  Kongen  paa 
dennes  europæiske  Reise,  var  i  Foraaret  1769  blevet  ud- 
nævnt til  Lecteur  hos  Kongen ,  over  hvem  han  snart  vandt 
en  betydelig  Indflydelse.  Han  synes  imidlertid  i  Løbet  af 
1769  ikke  at  have  viist  nogen  synderlig  Interesse  for  Stats- 
sager, men  hovedsagelig  kun  at  have  levet  for  sine  Fornøielser. 
Først  i  Vinteren  1769  —  70  begyndte  han  at  nære  ærgjerrige 
Planer,  især  da  han  efterhaanden  ogsaa  havde  vundet  Dron- 
ningens Gunst,  som  i  Foraaret  1770  gik  over  til  en  ube- 
grændset  Intimitet.  ^)  Bernstorff,  der  hverken  havde  Tid 
eller  Lyst  til  at  beskjæftige  sig  med  Forholdene  ved  Hoffet, 
havde  hidtil  ikke  lagt  videre  Mærke  til  denne  nye  Yndling, 
og  han  var  vel  endog  snarere  velstemt  for  en  Mand,  der 
bestræbte  sig  for  at  nærme  Kongen  til  Dronningen  og  i  det 
Hele  syntes  at  udøve  en  gavnligere  Indflydelse  paa  ham  end 
tidligere  Yndlinger.  ^) 

I  Sommeren  1770  skulde  Hoffet  som  sædvanlig  reise  til 
Holsteen,  og  denne  Reise  blev  skjæbnesvauger  for  Bernstorff 

*)  Nr.  391.  ^)  Reverdil,  pag.  153.  ')  Suhms  Beretning  hos 
Molbech,  1.  c,  pao.  633,  og  „Authentische  Aufklåruugen  iiber  die  Ge- 
schichte  der  Grafen  Struensee  und  Brandt",  1788,  pag.  45  og  46.  Jfr. 
om  dette  Skrift  Molbech.  1.  c,  pag.  500—502. 

og  for  Danmark.  Enkedronning  Sophie  Magdalenes  Død  d. 
27  Mai  nødte  Kongen  til  at  udsætte  Afreisen  indtil  d.  18 
Juni.  Først  aflagdes  der  et  Besøg  (fra  d.  23  Juni  til  d.  5 
Juli)  DOS  Prinds  Carl  af  Hessen  paa  Gottorp,  hvor  han  og 
Prindsesse  Louise  boede,  efterat  de  i  Juli  1769  vare  vendte 
tilbage  fra  Hauau  og  Priudsen  var  bleven  udnævnt  til  Stat- 
holder i  Hertugdømmerne.  ^)  Derfra  begav  Hoffet  sig  til 
Travendal,  hvor  lutriguen  begyndte  at  udvikle  sig.  Grev 
Ranzau-Ascheberg  indfandt  sig  her  for  at  hilse  paa  Kongen, 
og  det  blev  snart  bekjendt,  at  denne  vilde  ansætte  ham  i 
Krigscollegiet  og  behandlede  ham  med  særlig  Naade.  Denne 
Mands  hele  Fortid,  hans  aabne  Fjendskab  mod  Rusland,  som 
iøvrigt  kun  havde  reent  personlige  Motiver,  og  hans  fuld- 
stændige Ubrugbarhed  for  Statstjenesten  nødte  Bernstorfi" 
til,  skjøndt  uopfordret,  at  fraraade  Kongen  i  de  bestemteste 
Udtryk  at  anvende  en  Mand,  hvis  blotte  Nærværelse  ved 
Hoffet  nødvendigvis  maatte  vække  Keiserindens  stærkeste 
Mistro  til  Kongens  virkelige  Hensigter.  Dette  mærkelige 
Brev  af  18  Juli  2)  blev  imidlertid  uden  Virkning.  Kongen 
eller  rettere  Dronningen  og  Struensee.  der  fra  tidligere  Tid 
var  nøie  lieret  med  Ranzau.  fastholdt  Beslutningen.  Ligesaa 
frugtesløse  bleve  de  indtrængende  Forestillinger,  som  Bern- 
storff" i  en  Samtale  gjorde  Ranzau  selv.  idet  han  appellerede 
til  dennes  Fædrelandskjærlighed  og  bad  ham  blot  at  ville 
vente,  indtil  den  endelige  Mageskiftetraktat  kunde  blive  af- 
sluttet. Ranzau  afslog  dette ,  men  lovede  dog  kun  at  ville 
beskjæftige  sig  med  den  militaire  Administration  og  ganske 
at  afholde  sig  fra  Politik.  Det  samme  Løvte  gav  Kongen 
Bernstorff'.  3)  ^len  det  var  let  at  see.  at  man  havde  videre 
gaaende  Planer.  Bernstorff  kunde  ikke  skjule  for  sig  selv, 
at  Kongen  ganske  havde  vendt  sig  fra  ham.  og  man  sparede 
ikke  paa  alleslags  Krænkel-er  og  smaalige  Drillerier,  maa- 
skee  haabende  paa,  at  han  saaledes  skulde  bringes  til  selv 
at  begjære  en  Afskeed ,  som  man  dog  endnu  følte  en  vis 
Undseelse  ved  at  give  ham.*)  Men  Bernstorff  vilde  ikke 
frivillig   trække    sig  tilbage   fra  en  Plads,    som  Hensynet  til 


')  Cfr.  Nr.  393.  ^i  Nr.  391.  ')  Reverdil,  pag.  157.  Molbech, 
1.  c,  pag.  644,  cfr.  Nr.  393.  '*J  See  Suhms  Optegnelser,  citerede  hos 
Molbech,  1.  c  ,  pag    645. 

Landets  Vel  bød  ham  at  hævde,  saalænge  der  endnu  var 
noget  Haab  tilbage.  Han  beredte  sig  altsaa  til  taalmodig 
at  bære  alle  personlige  Krænkelser  og  rettede  derimod 
sine  Bestræbelser  paa  at  berolige  det  russiske  Hofs  Mistro 
ved  at  forestille  i  Petersborg,  at  Ranzaus  Udnævnelse  ikke 
vilde  have  politiske  Følger.  ^)  Dette  var  dobbelt  nødvendigt, 
da  paa  samme  Tid  Saldern  viste  sig  misfornøiet  af  reent 
personlige  og  egennyttige  Grunde.  ^)  Imidlertid  blev  Dron- 
ningens og  Struensees  Indflydelse  daglig  stærkere.  Kon- 
gens tidligere  Yndling,  Grev  Conrad  Holck,  afsattes  fra  sin 
Hofstilling  med  Ordre  til  strax  at  forlade  Hoffet  3),  og  den 
største  Deel  af  Hofholdningen  sendtes  til  Kjøbenhavn  for 
ikke  at  genere  Coalitionen  ved  sin  Nærværelse.*)  Kongen 
og  Dronningen  tilbragte  nogle  Dage  paa  Ascheberg,  hvorhen 
det  synes,  at  Bernstorff  ikke  ledsagede  dem.  Ligesaa  lidet 
var  han  tilstede  ved  den  Sammenkomst,  som  de  kongelige 
Personer  havde  med  Dronningens  Moder,  der,  forskrækket 
ved  de  Rygter,  der  allerede  vare  komne  tir  England,  havde 
begivet  sig  til  Fastlandet  for  at  raade  sin  Datter  til  For- 
sigtighed og  for  at  indskærpe  hende  Nødvendigheden  af  at 
bevare  Bernstorff,  som  altid  havde  været  høit  anseet  af  det 
engelske  Kongehuus.  Sammenkomsten  var  først  bestemt  til 
at  finde  Sted  i  Brunsvig,  men  Dronningen  paaskjød  et  Ilde- 
befindende for  at  undgaae  den.  Endelig  maatte  hun  dog 
finde  sig  i  at  see  Priudsessen  af  Wales  i  Liineburg  d.  16 — 17 
August,  men  hun  undgik  enhver  fortrolig  Samtale  med  hende, 
hvem  det  heller  ikke  lykkedes  ad  andre  Veie  at  indvirke 
paa  sin  Datter.  ^)  Skyerne  trak  saaledes  stedse  tættere 
sammen.  Dronningen  beherskede  fuldstændigt  Kongen,  og 
selv  beherskedes  hun  af  Struensee,  som  dreves  frem  af  sin 
egen  Ærgjerrighed  og  desuden  af  Ranzau,  der  trods  sit 
Løvte  til  Bernstorff  stadigt  ophidsede  ham  mod  denne  og 
hans  Politik.  Bernstorff  gjorde  Alt,  hvad  han  formaaede 
for  at  redde  sit  Værk,  som  han  vidste  vilde  falde  med  ham 
selv,  og  han  nedlod  sig  endog  til  at  søge  en  Samtale  med 
Struensee,  hvem   han   besvor  at  sige  sig,   om  det  var  Dron- 


1)  Nr.  392  og  393.  «)  Nr.  394.  s)  Nr.  393,  395.  "»)  Mol- 
bech, 1  c,  pag.  637—640.  *)  Molbech,  1.  c,  pag.  646—47,  Reverdil, 
pag.  158—60. 

niugens  Hensigt  at  hindre  den  hidtil  fulgte  Politik.  Struen- 
see  benægtede  dette,  men  ikke  destomindre  fastholdt  han 
og  Dronningen  deres  Beslutning  om  at  skille  sig  af  med 
den  ubequemme  Minister.  ^)  Keiserinden  og  Grev  Panin, 
der  med  Opmærksomhed  fulgte,  hvad  der  foregik,  ønskede 
Intet  mere  end  at  gribe  ind  for  at  sikkre  Bernstorffs  Stil- 
ling, men  denne  frabad  sig  paa  det  Bestemteste  ethvert  saa- 
dant  Skridt,  saameget  mere  som  han  stolede  paa  de  Løvter 
og  Forsikkringer,  som  vare  ham  givne.  2).  Den  27  August 
vendte  endelig  Hoffet  tilbage  til  Frederiksborg,  og  her  ven- 
tede der  Bernstorff  en  meget  ubehagelig  Efterretning. 

I  Efteraaret  1769  havde  Deyen  af  Algier,  formodentlig 
tilskyndet  af  Choiseul,  brudt  Traktaten  af  10  August  1746 
og  erklæret  Danmark  Krig  under  det  Paaskud,  deels  at  den 
danske  Regering  skulde  have  tilstaaet  andre  end  danske 
Undersaatter  algierske  Søpas,  deels  at  Danmark  understøt- 
tede Portens  Fjender.  Det  var  en  meget  stor  Fare  for  den 
betydelige  Fragthandel,  som  danske  Skibe  drev  paa  Middel- 
havet, men  Bernstorff,  som  fuldkomment  indsaae  Vanskelig- 
heden ved  en  Krig  med  Barbareskerne  ^),  vilde  ikke  skride 
til  at  foretage  en  Expedition.  før  alle  fredelige  Midler  maatte 
vise  sig  frugtesløse.  Foreløbig  indskrænkede  Regeringen  sig 
altsaa  til  at  sende  et  Par  Fregater  til  Middelhavet  for  at 
convoiere  de  danske  Skibe.  Consul  Arreboe  havde  maattet 
forlade  Algier,  men  vedligeholdt  Forbindelser  i  Regentskabet, 
som  man  haabede  kunde  bringe  en  Overeenskomst  istand. 
Forsøget  mislykkedes  imidlertid.  Bernstorff  havde  desuden 
strax  henvendt  sig  til  Porten,  og  denne  sendte  i  November 
en  tyrkisk  Officeer  til  Algier  med  Ordre  til  Deyen  om  at 
gjenoprette  Freden.  Dette  var  den  bedste  Gjendrivelse  at 
det  ene  af  de  to  paaberaabte  Motiver  til  Fredsbrudet,  og 
hvad  det  andet  angik,  fremlagde  Bernstorff  de  Instruxer, 
efter  hvilke  algierske  Søpas  meddeeltes,  og  opfordrede  for- 
gjæves  den  algierske  Regering  til  at  paavise  noget  Tilfælde, 
hvor  man  havde  fraveget  de  traktatmæssige  Regler.  Men 
Intet    hjalp,    Deyen    vægrede    sig    ved    at   adlyde    Sultanens 


^)  Reverdil,  pag.  157.  ')  Nr.  395.  Som  det  heraf  sees,  er  det 
urigtigt,  hvad  der  berettes  i  „Authentische  Aufklårungen",  pag.  51,  om 
at  Bernstorff  skulde  have  begjært  Ruslands  Mellemkomst.  ')  Cfr. 
Nr.  202. 

Ordre,  og  man  nødtes  altsaa  til  at  skride  til  alvorligere 
Forholdsregler,  saasnart  Aarstiden  tillod  disse.  I  Foraaret 
1770  afseilede  Sclioubynacht  Fr.  Chr.  Kaas  med  3  Linie- 
skibe, 2  Fregater  og  2  Bombardeergalioter.  Hans  Instruxer 
vare  meget  maadeholdne.  Den  danske  Regering  indskræn- 
kede sig  til  at  forlange  Fornyelse  af  den  tidligere  Traktat 
og  Tilbagegiveise  af  de  opbragte  danske  Handelsskibe  samt 
Løsladelse  af  de  danske  Fanger,  uden  at  begjære  Erstatning 
for  sine  Rustninger.  Deyen  afslog  imidlertid  enhver  Under- 
handling, saalænge  Flaaden  befandt  sig  paa  Algiers  Rhed, 
og  Kaas  maatte  da  skride  til  Angreb.  Det  viste  sig'  snart, 
at  Krigsskibene  ikke  vare  istand  til  at  tilintetgjøre  de  stærke 
Batterier,  og  da  Kaas  under  disse  Omstændigheder  aabnede 
et  Bombardement  paa  Byen ,  vare  Galioterne  altfor  svage  i 
Construktionen,  saa  at  de  sprang  læk  ved  Rystelsen.  Dette 
Uheld  i  Forbindelse  med  en  stærk  Sygelighed  mellem  Mand- 
skabet og  ugunstig  Vind  nødte  Flaaden  til  at  forlade  Algiers 
Rhed  og  først  søge  Havn  i  Port  Mahon,  for  senere,  med 
Efterladelse  af  nogle  Krydsere,  at  gaae  tilbage  til  Kjøben- 
havn  for  at  reparere.  ^)  I  og  for  sig  var  Sagen  ikke  af  stor 
Betydning.  Det  vilde  koste  lidt  Mere  at  udsende  en  ny  og 
stærkere  Expedition,  og  imidlertid  maatte  man  lade  de  dan- 
ske Skibe  gaae  under  Convoi.  For  at  lede  denne  nye  Ud- 
rustning og  tillige  at  undersøge  Grundene  til  den  første 
Expeditions  slette  Udfald,  nedsattes  en  Commission  2),  af 
hvilken  Ranzau  og  en  anden  af  Bernstorffs  Fjender,  Gåhler, 
bleve  Medlemmer.  Det  synes  imidlertid  ikke,  at  Bernstorff 
opfattede  denne  Commissions  Nedsættelse  som  et  fjendtligt 
Skridt  mod  sig,  og  han  forudsaae  vistnok  ikke,  at  Commis- 
sionen  vilde  komme  til  det  Resultat,  at  han  havde  tøvet 
for  længe  med  at  foreslaae  kraftige  Forholdsregler  og  at 
han  ikke  havde  forlangt  tilstrækkelig  Styrke  til  Expeditio- 
nen.  ^)    At  han  havde  benyttet  Vinteren,  da  et  Angreb  ikke 

>)  Nr.  384,  396  cfr.  Note  til  Nr.  376.  ^)  Molbech,  1.  c,  pag. 
648 — 649,  angiver  d.  4  September  som  den  Datum,  under  hvilken  Com- 
missionen  nedsattes.  Men  naar  han  angiver,  at  samme  Dag  udgik,  for- 
uden dette,  to  andre  kgl.  Reskripter,  af  hvilke  det  ene  ophævede 
Censuren,  saa  er  idetmindste  dette  sidste  Punkt  urigtigt,  thi  Censurens 
Ophævelse  er  af  14  September.  ')  Garde:  den  dansk -norske  Sømagts 
Historie  efter  1700,  pag.  258. 

vel  kunde  foretages,  til  at  søge  at  ordne  Sagen  ad  fredelig 
Vei,  var  utvivlsomt  rigtigt,  og  mindst  passer  denne  Beskyld- 
ning sig  i  deres  Mund,  der  efter  to  Aars  fortsatte  Rustninger 
endte  med  at  opgive  en  ny  Expeditiou  og  foretrak  d.  16 
Mai  1772  at  kjøbe  Fred  af  Deyen  ved  at  betale  ham,  hvad 
han  forlangte.  Og  hvad  det  andet  Klagepunkt  angaaer,  maa 
det  vel  erkjendes,  at,  selv  om  det  forholder  sig,  som  det 
berettes,  at  han  til  Overseeretairen  for  Marinen,  Danneskjold- 
Laurvig,  havde  opgivet  den  Styrke,  som  efter  hans  Mening 
udfordredes  til  Expeditionen,  var  dette  selvfølgelig  kun  et 
Forslag,  som  ikke  kunde  befrie  den  sagkyndige  Myndighed 
for  Ansvaret  i  et  reent  militairt  Spørgsmaal,  for  ikke  at 
tale  om,  at  Bernstorff  ikke  kunde  forudsee,  at  man,  istedet- 
for  at  sende  forsvarlige  Bombardeergalioter,  lod  sig  nøie 
med  at  kjøbe  et  Par  Handelsskibe,  der  gav  efter  i  alle 
Sammenføininger,  da  de  skulde  bruges  til  den  Tjeneste. 
Vilde  man  endelig  søge  en  Undskyldning  for  Marinebestyrel- 
sen deri,  at  den  havde  maattet  lægge  de  Oplysninger  om 
de  algierske  Forters  Styrke,  som  den  havde  modtaget  fra 
Udenrigsdepartementet,  til  Grund  for  sine  Forberedelser, 
kunde  det  vel  altid  være  et  Spørgsmaal,  om  det  ikke  snarere 
var  Marinens  egen  Sag  at  skaffe  sig  Kundskab  om  dette 
Punkt  ved  sine  Krydsere,  der  vare  stationerede  i  Middel- 
havet, men  i  alt  Fald  vilde  Feileu  da  være  at  søge  hos  den 
danske  Consul  Arreboe  og  ikke  hos  Bernstorff  personlig.  ^) 
Men  det  gjaldt  kun  om  at  finde  et  Paaskud,  og  dertil 
kunde  den  Algierske  Sag  altid  tjene.  D.  15  September 
1770,  da  Bernstorff  netop  havde  sat  sig  til  sit  Arbeide,  mod- 
tog han  en  Haandskrivelse  fra  Kongen,  hvori  denne  af- 
skedigede ham  fra  hans  Post  som  Oversecretair  for  det  tydske 
Cancelli  og  de  udenrigske  Anliggender,  men  lod  ham  be- 
holde Sæde  og  Plads  i  Conseillet.  „Han  læste  Brevet  i  al- 
vorlig Taushed  og  reiste  sig  med  de  Ord:  „jeg  er  afskediget 
fra  mit  Embede",  idet  han  med  Taarer  i  Øinene  tilføiede: 
„Almægtige,  velsign  dette  Land  og  Kongen".  Ingen  Klage 
og  intet  saarende  Ord  undslap  ham,  han  beskyldte  Ingen  og 
forsvarede  sig  ikke.     Faa  Uger  efter  forlod  han  Kjøbenhavn 


^)  See    om   den  Algierske   Expedition   i  det  Hele,    Reverdil,    pag. 
166—169,  277—281,  Garde,  1.  c,  pag.  255—260. 

d.  3  Oktober;  denne  Mellemtid  havde  han  kun  anvendt  til 
at  trøste  sine  Venner".^)  I  sit  Svar  paa  den  kongelige 
Haandskrivelse  bad  han  sig  fritaget  for  sit  Sæde  i  Conseillet, 
hvad  der  bevilgedes  ham.  ^) 

Hermed  endte  Bernstorffs  offentlige  Liv.  For  ikke  at 
compromittere  sine  Venner  og  for  ikke  selv  at  komme  i  en 
falsk  Stilling,  besluttede  han  at  trække  sig  tilbage  til  Godset 
Borstel  i  Holsteen,  som  han  havde  faaet  med  sin  Hustru, 
men  som  han  havde  overladt  sin  Svigermoder  til  Beboelse. 
Der  var  Plads  nok  paa  det  store  Slot,  og  saalænge  Bern- 
storff var  Minister,  havde  han  altid  været  en  velkommen  Gjæst 
hos  Fru  von  Buchwald,  men  nu  da  han  var  falden,  nægtede  hun 
at  modtage  ham  og  sin  Datter  i  deres  eget  Huus.  Han  leiede  sig 
da  en  Bolig  i  Nærheden  og  tilbragte  senere  Vinteren  i  Ham- 
burg og  Sommeren  paa  sit  fædrene  Gods  Wotersen^),  be- 
skjæftiget  med  Studering  og  omgivet  af  en  Kreds  af  Venner, 
derimellem  Brodersønnen,  A.  P.  Bernstorff,  der  havde  fulgt 
sin  Onkel,  og  de  betydeligste  Lærde,  som  befar dt  sig  i 
Hamburg  og  Omegnen.  ^)  Med  stor  Interesse  fulgte  han 
Begivenhederne  i  Kjøbenhavu,  og  den  Brevvexling.  han  ved- 
ligeholdt med  sine  Venner,  viser,  hvor  inderligt  han  havde 
sluttet  sig  til  Danmark,  om  hvis  Fremtid  og  Lykke  alle  hans 
Tanker  dreiede  sig.  Den  17  Januar  1772  faldt  Struensee, 
men  Bernstorffs  Fjender,  Ranzau  og  Osten,  vare  mægtigere 
eud  nogensinde.  Selv  ventede  han  sig  derfor  Intet  af  den 
nye  Regering,  og  dog  synes  det,  at  man  idetmindste  fra 
nogle  Sider  har  tænkt  paa  at  kalde  ham  tilbage  og  at  betroe 
ham  Styrelsen.^)  Men  i  alt  Fald  blev  man  hindret  fra  at 
udføre  dette  Forsæt,  thi  d.  18  Februar  1772  døde  Bernstorff' 
i  Hamburg  efter  nogle  Dages  Sygdom,  ikke  fuldt  60  Aar 
gammel.  ^)     Efterretningen   om   hans  Død   modtoges   overalt 


^)  Eggers:  „Denkwiirdigkeiten  aus  dem  Leben  des  kgl.  dånischen 
Staatsministers  A.  P.  Grafen  von  Bernstorff",  pag.  50—51,  „Authentische 
Aufklårungen" ,  pag.  52—54.  '^)  Nr  39S.  'i  Reverdil,  pag.  169— 
170.  *)  Han  modtog  ogsaa  Besøg  der  af  gamle  Venner,  saasom  af 
Overkammerherre,  Grev  D.  Reweutlow  og  af  Reverdil,  see  „Ueber  des 
Leben  und  den  Charakter  des  Grafen  J.  H.  v.  Bernstorff",  1777,  pag.  108, 
Reverdil,  pag.  245—46.  *)  Brev  fra  Prinds  Carl  af  Hessen  af  23  April 
1772  i  Asseburgs  „Denkwiirdigkeiten",  pag.  368,  Reverdil,  pag.  346, 
374,  380 — 81.  *)  „Ueber  des  Leben  uud  den  Charakter  des  Grafen 
Johann  Hartwig  Ern^t  v.  Bernstorff'",  pag.  103 — 122,  Asseburgs  „Denk- 
wiirdigkeiten", pag.  403—407. 

med  Sorg,  fra  alle  Sider  søgte  man  at  vise  sin  Taknemlig- 
hed for  de  Tjenester,  han  i  38  Aar  havde  gjort  Landet,  og 
den  Miskjendelse,  der  havde  forfulgt  ham,  idetmindste  paa  den 
sidste  Deel  af  hans  Løbebane,  maatte  nn  vige  for  Erkjendel- 
sen  af,  at  Danmark  i  ham  havde  tabt  en  af  de  dygtigste  og 
hæderligste  Mænd,  som  nogensinde  have  styret  dets  Skjæbne. 
Som  bekjendt  efterlod  Bernstorfi  ingen  Børn,  og  hans 
Enke,  Charitas  Emilie  von  Buchwald,  som  han  havde  ægtet 
d.  27  December  1751.  døde  først  d.  26  Mai  1820  i  Weimar, 
hvor  hun  havde  bosat  sig. 


XXIII 

Bidrag  til  Bedømmelsen  af  Bernstorff. 

Hans  Humanitet,  Sands  for  Videnskab  og  Konst,  Interesse  for 
Fattige,  Religiøsitet,  politisk  Liberalisme,  Uegennyttighed.  Ubillig 
Bedømmelse  af  hans  Styrelse  i  Almindelighed  Hans  Virksom- 
lied udenfor  sit  egentlige  Departement :  Fremme  af  Videnskab  og  Konst, 
Krigs-  og  Finantsvæsen,  Laudbovæsen.  Indvirkning  paa  Handel  og 
Industri.  Styrelse  af  Hertugdømmerne.  Ledelse  af  Udenrigsdeparte- 
mentet. Indvendinger  mod  hans  Politik.  Hans  personlige  Virksomhed. 
Det  diplomatiske  Corps.  Beskyldning  for  kun  at  have  villet  bruge 
tydske  Diplomater.    Pressen.     Samtidens  og  Eftertidens  Dom  om  ham. 

Blandt  det  forrige  Aarhundredes  Statsmænd  er  der 
næppe  nogen,  der  gjør  et  saa  sympathetisk  og  harmonisk 
Indtryk  som  Bernstorff.  Medens  det  gaaer  med  Frederik  d. 
2den,  Choiseul,  Kaunitz  og  Pitt,  som  med  saamange  andre 
af  Historiens  Storheder,  at  de  tabe  ved  at  sees  paa  nærmere 
Hold,  er  det  Modsatte  Tilfældet  med  ham.  thi  med  sin  over- 
ordentlige diplomatiske  Dygtighed,  i  hvilken  han  ikke  stod 
tilbage  for  nogen  af  sine  Samtidige,  forbandt  han  en  virkelig 
ophøiet  og  ædel  Charakteer.  altid  i  Ligevægt  og  ligesaa 
langt  fra  Overmod  i  Lykken  som  fra  Modløshed  i  Ulykken, 
beskeden  og  anerkjendende  ligeoverfor  Andres  Fortjenester, 
hensynsfuld  selv  mod  dem.  der  havde  krænket  ham  dybest, 
og  i  en  mærkelig  Grad  fordomsfri. 

Grundtonen  i  hans  Væsen  var  en  høi  Grad  af  Humanitet. 
Den  prægede  hans  Form  og  Fremtræden  saaledes,  at  det 
blev  sagt  om  ham,  at  „et  Afslag  af  ham,  naar  han  ikke  kunde 
hjælpe,  var  behageligere  at  modtage  end  Manges  Tilsagn  af, 

hvad  man  ønskede  af  dem'".i)  Den  gjennemtrængte  hans 
Forhold  til  hans  Venner  og  Fjender,  thi  ligeoverfor  de  første 
bevarede  han  Velvillie  og  Overbærenhed,  selv  uaar  de  svig- 
tede ham  2),  og  mod  de  sidste  viste  han  en  saa  stor  Høi- 
modighed,  at  Samtid  og  Eftertid  ofte  have  bebreidet  ham 
at  overdrive  sin  Forsonlighed  eller  vel  endog  have  misfor- 
staaet  den  som  Svaghed  eller  som  Tegn  paa  ond  Samvittig- 
hed. 3)  Den  træder  endvidere  frem  i  hans  Interesse  for 
Videnskab  og  Konst.  Han  havde  faaet  en  meget  omhyggelig 
Opdragelse,  der  væsentlig  lededes  af  hans  Morfader,  Georg 
d.  1stes  dygtige  hanoverske  Statsminister;  senere  havde 
han  gjort  grundige  Studier  ved  de  betydeligste  tydske  Uni- 
versiteter, og  i  de  Aar,  han  tilbragte  i  Dresden  og  Warschau, 
ved  Carl  d.  7des  Hof  og  i  Frankrig,  havde  han  anvendt  sin 
Fritid  til  at  følge  Aandsudviklingen  i  Europa,  og  navnlig 
havde  han  i  Paris  sluttet  sig  til  den  nye  literaire  Retning, 
med  hvis  Coryphæer  og  Skrifter  han  gjorde  nøie  Bekjendt- 
skab.  Denne  levende  Interesse  bevarede  han  hele  sit  Liv. 
Skjøndt  ved  Fødsel  og  Stilling  henviist  til  Hoflivet,  foretrak 
han  dog,  saavidt  det  var  ham  muligt,  at  leve  med  Viden- 
skabsmænd, og  det  er  bekjeudt,  at  Klopstock,  der  dengang 
betegnede  et  betydeligt  Fremskridt  i  den  tydske  Smag  og 
Poesie,  ved  ham  opnaaede  en  sorgfri  Stilling  i  Danmark  og 
tilbragte  nitten  Aar  i  hans  Huus  og  daglige  Omgang.  Han 
holdt  saaledes  stadig  Skridt  med,  hvad  der  foregik  i  det 
18de  Aarhundredes  rige  Aandsliv,  fortsatte  sine  Forbindelser 
med  sine  Venner  i  Frankrig,  brevvexlede  med  Montesquieu  og 
Hénault  indtil  deres  Død ,  og  ligesom  man  nu  holder  mili- 
tære Attachéer  ved  Gesandtskaberne  for  at  være  nøie  under- 
rettet om  Krigskonstens  Udvikling,  saaledes  ansatte  hau 
Mallet  som  Secretair  ved  Gesandtskabet  i  Paris  med  det  Hverv 
at  meddele  ham  Alt,  hvad  der  foregik  af  videnskabelig  Inter- 
esse.*) Unge  Videnskabsmænd  vare  sikkre  paa  at  finde  Under- 
støttelse hos  ham  ikke  blot  med  Penge,  men  ogsaa  med  Raad. 
Selv  gjennemsaae  han  Johan  Heinrich  Schlegels  Historie  om 


*)   „Ueber  das  Leben"  etc,    pag.  139.  2)   Saaledes  mod   C.  F. 

Schefier  og  Choiseul.  ')  Saaledes  mod  Danneskjold,  see  Apologien, 

cfr.  Suhms  „Brev  til  Kongen",  mod  Saint-Germain ,  see  Reverdil,  pag. 
100  og  114,  mod  Struensee,  see  Molbech,  1.  c,  pag.  633.  Cfr.  „Ueber 
das  Leben"  etc.,  pag.  140.  *j  Instrux  af  1  November  1766. 

de  Oldenborgske  Konger^),  og  ban  fremkaldte  det  eneste 
betydelige  Arbeide,  som  Danmark  bar  frembragt  paa  Folke- 
rettens Omraade.  nemlig  Skriftet  „de  la  saisie  des  båtiments 
neutres",  hvis  Forfatter  jNI.  Hiibner  i  de  mange  Aar.  hiin 
ved  Bernstorffs  Hjælp  kunde  opholde  sig  i  Udlandet,  ved- 
ligeholdt en  fortrolig  Privatcorrespondance  med  sin  Beskyt- 
ter. 2)  Endelig  førte  hans  Humanitet  ham  ogsaa  til  at  antage 
sig  de  Fattige  og  Syge.  I  1762  sattes  han  i  Spidsen  for 
Fattigvæsenet  i  Kjøbenhavn,  og  denne  By  kan  væsentlig 
takke  ham  for  Anlæget  af  Frederikshospital  1752,  af  Op- 
fostringshuset  1753  og  af  Almindelig-Hospital  1766.^)  Op- 
fostringshuset  skulde  iøvrigt  efter  hans  Tanke,  ved  Siden  af 
at  virke  som  Velgjørenhedsanstalt,  tillige  tjene  til  at  forsyne 
Industrien  med  indenlandske  Arbeidere,  der  kunde  gjøre 
Indkaldelsen  af  fremmede  unødvendig. 

Men  hvor  paavirket  Bernstorff  end  var  af  den  franske 
Oplysningsretning .  fulgte  han  den  dog  ikke  i  dens  Yderlig- 
heder. Han  var  saaledes  meget  religiøs,  men  hverken  Pietist 
som  Lynar  eller  dogmatisk  Orthodox  som  Danneskjold. 
Som  Minister  optraadte  han  ved  enhver  Leilighed  til  For- 
svar for  de  undertrykte  Protestanter  i  Frankrig,  Østrig, 
Wiirtemberg  og  Polen,  og  som  Privatmand  beskjæftigede  han 
sig  ivrigt  med  den  Tanke  at  lade  forskjellige  tydske  religiøse 
Skrifter  oversætte  paa  Fransk  for  at  modarbeide  Voltaires 
Angreb  paa  Christendommen.  ^)  Men  han  var  tillige  meget 
tolerant  og  beskyttede  altid  den  ærlige  Tvivler  mod  Forføl- 
gelse, thi  „det  er  saa  godt",  sagde  han.  „at  see  en  Mand 
have  Samvittighed.''  =) 

Ogsaa  i  sine  politiske  Anskuelser  var  han  liberal.  Det 
gjør  et  eiendomligt  Indtryk  at  see  ham.  Ministeren  hos  en 
absolut  Monark,  tage  det  mecklenburgske  Ridderskab  og 
de  wiirtembergske  Stænder  i  Forsvar  mod  deres  Landsherrer, 
og  skrive  til  C.  F.  Moser,  at  „han  ved  sin  ihærdige  Mod- 
stand mod  fyrstelig  Vilkaarlighed  var  bleven  Martyr  for  en 


1)  „Ueber  das  Leben"  osv.,  pag.  84,  N.  M.  Petersen:  „den  danske 
Literaturs  Historie",   V,  1,  pag.  22.  ^)  „Danske  Samlinger  for  Hi- 

storie" etc,  IV  B.,  pag.  297  fgd.  ^}  „Ueber  das  Leben",  pag.  21—26, 
43—52.  '*)  Det  var  navnlig  Nøsselt:  „Vertheidigung  der  christlichen 
Religion"  og  Jerusalem:  „Betrachtungen",  cfr.  „Ueber  das  Leben", 
pag.  147.  5)  Ibid.,  pag.  149  fgd. 

god  og  retfærdig  Sag,  som  baade  Nutid  og  Fremtid  vilde 
yde  al  Ære."  ^)  Øiensynlig  nærer  han  en  ikke  ringe  For- 
kjærlighed  for  det  constitutionelle  System,  og  opfatter  for- 
træffeligt Forholdet  mellem  de  forskjellige  Statsmagter.  ^) 
Han  læser  med  stor  Interesse  Hiibners  Breve  om  England 
og  dets  Forfatning,  og  berømmer  selv  dens  Principer,  dens 
Agtelse  for  den  individuelle  Frihed  og  Uafhængighed,  samt 
Ministrenes  Selvstændighed,  Maadehold  og  personlige  Hæder- 
lighed, om  han  end  som  Udenrigsminister  idelig  maa  be- 
klage, at  det  er  saa  vanskeligt  med  en  parlamentarisk  Re- 
gering at  forene  en  fast  og  kraftig  Politik  udadtil.  ^)  Naar 
han  forsvarer  den  svenske  frie  Forfatning,  er  det  ikke  blot 
af  dansk-politiske  Grunde,  men  ligesaa  vel  fordi  han  anseer 
den  som  lykkeligst  for  det  svenske  Folk,  og  selv  Frihedens 
L*dskeielser  i  Polen  lade  ham  ikke  mistvivle  om,  at  Feilene 
kunde  rettes,  uden  at  Principet  selv  opgaves.  Alt  dette 
bragte  ham  vel  ikke  et  Øieblik  til  at  tænke  sig  Muligheden 
for  Danmark  af  en  Forandring  i  de  bestaaende  forfatnings- 
mæssige Forhold,  men  han  viste  sig  altid  som  en  afgjort 
Fjende  af  Despotie  og  Undertrykkelse*),  og  skjøndt  han  selv 
tilhørte  den  høieste  Adel  og  stammede  fra  et  Land ,  hvor 
aristocratiske  Fordomme  beherskede  hele  Samfundslivet, 
traadte  han  dog,  selv  naar  det  laae  udenfor  hans  Embeds- 
omraade,  med  det  største  Eftertryk  op  mod  fornemme  Per- 
soner, saasnart  de  havde  krænket  Statens  og  Moralens  Love  ^), 
afviste  dem,  naar  de  uden  Dygtighed  og  kun  i  Tillid  til 
deres  Byrd  forlangte  Ansættelse  i  Statens  Tjeneste^),  og 
derimod  skjænkede  han  sin  fulde  Fortrolighed  til  Borgerlige, 
naar  de  fortjente  den,  saasom  A.  Schumacher,  Dreyer, 
Hiibner  osv. 

Ligesom  han  saaledes  var  fjern  fra  den  fornemme  Ind- 
bildskhed, som  sædvanlig  udmærkede  hans  Landsmænd, 
saaledes  besad  han  heller  ikke  en  anden  Egenskab,  som 
man  var  vant  til  at  betragte  som  charakteristisk  for  dem, 
nemlig  Havesyge.    Langt  fra  at  berige  sig  i  sine  forskjellige 


M  Nr.   260.  ^)  Nr.  249.  *)  Nr.   330   o.   fl.    a.  ■*)  „Ueber 

das  Leben",  pag.  134.  ^)  Saaledes  mod  Grev  Danneskjold-Laurvig, 

da  han  havde  bortført  Jomfru  Rose,    see  Charlotte  Biehl:    „Breve  om 
Frederik   d.  5te"   i  Hist.  Tidsskr.,    1.  c,    pag.  286.  ^)  See  saaledes 

Skr.  af  16  December  1752. 

Embeclsstillinger,  skriver  han  i  1766,  at  „sytten  Aars  Tje- 
neste i  Udlandet  og  femten  Aar  i  Ministeriet  havde  kostet 
ham  Mere  end  250,000  Daler  ai  hans  egen  Formue,  og 
endnu  maatte  han  aarlig  lægge  10 — 12,000  Daler  af  sine  egne 
Indtægter  til,  hvad  han  modtog  af  Staten".^)  I  1764  skjæn- 
kede  Kongen  ham  det  nuværende  Bernstorff,  hvortil  der  den- 
gang hørte  Bøndergods  af  meget  betydelig  Udstrækning,  men 
saa  elendigt  og  udpiint,  at  det  saagodtsora  slet  ingen  Ind- 
tægt afgav.  Som  bekjendt  tilstod  han  Bønderne  Arvefæste 
paa  saa  gunstige  Vilkaar,  at  de  meget  hurtigt  bleve  vel- 
staaende  2),  og  da  han  desuden  der  opførte  en  kostbar  Hoved- 
bygning til  Sommerbolig  for  sig,  blev  han  just  ikke  rip-  ved 
den  kongelige  Gave.  Efter  Kongens  Ønske,  som  gjerne  saae, 
at  Ministrene  og  andre  fornemme  Folk  byggede  sig  Gaarde 
i  den  nye  Deel  af  Kjøbenhavn,  opførte  han  sig  der  til  Vinter- 
bolig et  Palais,  som  senere  kom  til  at  udgjøre  en  Deel  af 
Prindsesse  Carolines.  Disse  Udgifter,  i  Forbindelse  med  at 
han  meente  at  skylde  sin  Stilling  og  det  Land,  hvis  Minister 
han  var,  at  føre  et  anseligt  Huus  og  modtage  i  stor  Stil, 
medens  han  for  sin  egen  Person  levede  meget  tarveligt  og 
simpelt,  og  endelig  den  Omstændighed,  at  han  ansaae  det 
for  sin  Pligt,  saalænge.  han  var  Minister,  at  hellige  hele  sin 
Tid  til  sin  officielle  Virksomhed,  og  derfor  overlod  Bestyrel- 
sen af  sine  Godser  til  Andre,  —  Alt  dette  havde  til  Følge, 
at  han,  der  var  kommen  til  Landet  som  en  rig  Mand.  vilde 
være  død  i  trykkede  Forhold,  dersom  ikke  de  to  Aar.  der 
laae  mellem  hans  Afskedigelse  og  hans  Død.  havde  givet 
ham  Tid  til  at  bringe  sine  Sager  i  Orden  igjen.  ^) 

Men  jo  mere  Bernstorff  ved  sine  private  og  offentlige 
Egenskaber  ragede  høit  op  over  sine  Colleger  i  Regeringen, 
desto  større  er  ogsaa  det  Ansvar  blevet,  som  man  har  lagt 
paa  ham,  og  baade  hans  Samtid  og  Eftertiden  have  været 
tilbøielige  til  at  give  ham  Skylden  for,  hvad  enhver  af  dem 
efter  sine  P'orestillinger  og  Anskuelser  har  havt  at  udsætte 
paa  Forholdene,  som  de  vare  her  hjemme  under  hans  Styrelse, 

')  See  Apologien,  pag.  32.  hvor  der  ved  en  Trykfeil  staaer  750,000 
Daler,  see  Reverdil,  pag.  50.  Cfr.  et  Exempel  paa  hans  Uegennyttig- 
hed Nr.  129  i  Noten  og  „Ueber  das  Leben",  pag.  129.  '')  „Ueber 
das  Leben",  pag.  35,  og  Eggers,  1.  c,  pag.  43.  ')  „Ueber  das 
Leben",  pag.  106. 

uden  at  undersøge,  om  Manglen  faldt  ind  under  hans  For- 
retningsomraade.  eller  vel  endog  om  det  overhovedet  stod  i 
nogen  Enkeltmands  Magt  at  afhjælpe  den.  Naar  man  saa- 
ledes  har  lagt  ham  den  tydske  Indvandring  tillast,  der  i 
mange  Henseender  kuede  Nationens  selvstændige  Udvikling 
i  Løbet  af  det  attende  Aarhundrede,  har  man  glemt,  at  den 
var  begyndt  længe  før  ham,  og  at  den  fortsattes  efter  ham, 
hvad  der  tilstrækkelig  viser,  at  den  havde  dybere  og  alminde- 
ligere Aarsager,  der  vare  uafhængige  af  ham.  ^)  Det  er  derfor 
aabenbart  ubilligt  at  gjøre  ham  ansvarlig  for  Indvandringen 
af  andre  Fremmede  end  dem.  som  han  indkaldte  i  Landet, 
og  det  skal  senere  vises,  at  han  med  Hensyn  til  dem  næppe 
fortjener  nogen  Bebreidelse.  Ligesaa  lidet  kan  det  med 
Rette  forekastes  ham,  at  det  var  Conseillet  og  altsaa  for- 
nemlig ham,  der'  styrede^),  thi  han  kunde  ikke  gjøre  for,  at 
Frederik  d.  5te  afskyede  Forretninger,  og  man  fik  senere 
under  Christian  d.  7de  Leilighed  nok  til  at  gjøre  den  Er- 
faring, at  Landet  var  betydelig  bedre  tjent  med  at  styres  af 
Ministre,  til  hvem  Kongen  havde  Tillid  og  som  fortjente  den, 
eud  med  at  Kongen,  under  Paa virkning  af  fremmede  Indflydel- 
ser, hvert  Øieblik  truede  med  at  omstøde  en  omhyggelig  over- 
veiet  og  møisommelig  gjeunemført  Politik.  Det  var  netop 
Bernstorffs  Dyd,  at  han  fast  og  bestemt  gik  sin  egen  Gang  og 
aldrig  indlod  sig  paa  Transaktioner,  som  kun  give  halve 
Resultater;  men  ligesaa  vist  er  det  ogsaa,  at  han  aldrig  til- 
sidesatte det  Hensyn,  der  skyldtes  Kongen.  Ligesom  han  derfor 
i  sine  Forestillinger  til  denne  altid  fuldstændig  lægger  Sagen 
og  dens  Grunde  for  hans  Øine,  saaledes  var  han  ogsaa 
altid  omhyggelig  for  den  kongelige  Værdighed,  og  ved  enhver 
Leilighed  udtalte  han,  med  en  undertiden  næsten  altfor  vidt 
dreven  Omhu ,  at  det  var  Kongen  selv  og  ham  alene ,  der 
tog  Beslutning  i  Statens  Sager.  Naar  man  endelig  har  be- 
breidet  Bernstorff  Finantsernes   og  Krigsvæsenets  slette  Til- 


')  N.  M.  Petersen  1.  c,  V,  1,  pag.  12  og  50.  De  Fremmede  favo- 
riseredes allerede  betydelig  mindre  uuder  Frederik  d.  5te,  cfr.  Lang- 
feldt:  „Anekdoter  til  Frederik  d.  5tes  Historie"  i  Suhms:  „nye  Samlin- 
ger", III,  pag.  14  fgd.  ")  Ch.  Biehls  Breve  om  Frederik  d.  5te, 
1.  c,  pag.  321,  om  Christian  d.  7de,  1.  c,  pag.  362—63,  At  Bernstorff 
hindrede  Sophie  Magdalene  fra  at  tage  Plads  i  Conseillet,  var  aaben- 
bart eu  stor  Fortjeneste,  see  ibid.,  pag.  347. 

stand,  betragter  man  ham  som  en  Premierminister,  der  kunde 
gribe  afgjøreude  ind  i  alle  Statsstyreisens  Grene ,  men  det 
var  han  ikke.  Som  det  synes,  har  der  vel  flere  Gange  været 
Spørgsmaal  om  at  udnævne  ham  til  Storkantsler,  men  det 
berettes,  at  han  selv  paa  sine  Venners  Raad  afbøiede  det.  ^) 
Forholder  dette  sig  virkelig  saaledes,  er  det  ikke  vanskeligt 
at  indsee,  hvad  der  bevægede  ham  til  at  afslaae  en  Værdig- 
hed, som  vilde  have  fristet  en  mindre  besindig  Mand.  Han 
følte,  at  han  var  fremmed  i  Landet  og  uden  mægtige  FamiKe- 
forbindelser,  som  kunde  støtte  ham  ligeoverfor  den  Skinsyge, 
en  saadan  exceptionnel  Stilling  vilde  fremkalde  hos  Alle,  og 
om  han  end  tilfulde  kjendte  Landets  udenrigske  Forhold  og 
Interesser,  var  det  Samme  dog  ikke  Tilfældet  med  den  indre 
Administration,  og  han  tilstaaer  selv,  at  „han  aldeles  Intet 
forstod  af  Finantsvæsenet".  2)  Men  skjøndt  han  ikke  havde 
en  Premierministers  Ret  til  at  gribe  ind  i  alle  Dele  af  Sty- 
relsen, kunde  han  dog  synes  som  Medlem  af  Conseillet  at 
have  havt  fuldstændig  Leilighed  til  at  see  Manglerne  og 
Forpligtelse  til  at  søge  dem  afhjulpne.  Dog  heller  ikke  dette 
var  Tilfældet.  For  det  Første  maa  det  erindres,  at  vel  fore- 
lagdes i  Reglen  Regeringssagerne  i  Conseillet,  men  de  kunde 
dog  ogsaa  gaae  udenom  dette  og  refereres  for  Kongen  gjen- 
uem  Cabinettet  eller  direkte  af  vedkommende  Collegium  ^), 
hvad  der  rimeligvis  netop  var  Tilfældet  med  financielle  og 
militære  Sager.  Men  dernæst  var  Behandlingen  i  Conseillet 
af  andre  Sager  end  dem,  der  henhørte  under  de  to  Cancel- 
lier,  meget  lidet  udtømmende.  De  refereredes  af  vedkom- 
mende Collegiums  første  Deputerede,  men  den  fornødne 
specielle  Sagkundskab  var  ikke,  eller  behøvede  i  alt  Fald 
ikke  at  være  repræsenteret  i  Conseillet.  Den  egentlige 
Styrelse  af  disse  Anliggender  laae  saaledes  hos  Collegierne, 
og  Behandlingen  i  Conseillet  maatte  væsentlig  blive  en  Form- 
sag. Under  saadanne  Omstændigheder  vilde  det  have  været 
meget  undskyldeligt,  om  Bernstorff  havde  holdt  sig  udeluk- 
kende til  sit  Departement,  og  naar  han  desuagtet  strakte 
sin  Indflydelse  langt  udenfor  dette,    saavidt  det  kunde  skee 


1)  „Authentische  Aufklårungen" ,  pag.  40,   Molbech  1.  c,  pag.  581 
— 82.  ^)    Apologien,    pag.   25.  ^)  See  Aschehoug:    „Statsforfat- 

ningen i  Norge  og  Danmark  mdtil  1814",   pag.  583  fgd.,    cfr.  „Danske 
Samlinger  for  Historie   osv.",  V,  pag.  129. 

uden  at  fornærme  hans  Colleger  i),  var  dette  en  Tjeneste,  lian 
gjorde  Landet,  og  som  man  ikke  kunde  forlange  af  ham. 

Naar  vi  nærmere  ville  bestemme  hans  Virksomhed  som 
Minister  og  da  begynde  med  de  Gebeter,  som  laae  fjernere 
fra  hans  egentlige  Omraade,  maae  vi  først  berøre  hans  Be- 
stræbelser for  at  fremme  Konst  og  Videnskab  i  Landet. 
Det  var  ham,  som  indkaldte  Botanikeren  Georg  Christian 
Oeder.  Physikeren  Christian  Gotlieb  Kratzenstein.  Theolo- 
gerne  Johan  Andreas  Cramer  og  Balthazar  Miinter,  Lægerne 
J.  J.  von  Berger  og  Clemens  Tode,  og  nær  var  det  lykkedes 
ham  at  vinde  Euler  for  Danmark,  da  denne  berømte  Astro- 
nom og  Mathematiker  saae  sig  nødt  til  at  forlade  Tydsk- 
land.  Det  var  imidlertid  ikke  blot  dygtige  tydske  Lærde, 
som  han  saaledes  drog  hertil,  han  var  ligesaa  ivrig,  naar 
det  gjaldt  franske,  saasom  Roger.  Reverdil  og  Mallet.  Disse 
Mænd  vare  fremmede,  men  de  udfyldte  Huller  i  det  danske 
Aandsliv,  som  vi  dengang  ikke  selv  vare  istand  til  at  ud- 
fylde, og  foruden  at  de  bragte  Liv  og  Bevægelse  ind  i  mange 
Retninger  af  Videnskaben,  gave  de  ogsaa  Stødet  til  vigtige 
Forbedringer  i  Landets  materielle  Forhold,  saaledes  som 
Tilfældet  var  med  Reverdil  og  Oeder,  der  gjorde  sig  til 
Talsmænd  for  Landboreformerne.  Man  har  ikke  destomindre 
bebreidet  Bernstorff,  at  han  kaldte  disse  Mænd  herind,  og 
beskyldt  ham  for  at  foretrække  fremmede  Videnskabsmænd 
for  danske  og  i  det  Hele  for  at  have  ringeagtet  dansk  Sprog 
og  Videnskabelighed.  Men  naar  man  som  yderligere  Bevis 
for  det  Første  har  anført,  at  den  bekjendte  Niebuhrske 
Expedition  til  Arabien,  der  var  hans  Værk  og  for  hvilken 
han  selv  aff'attede  en  udførlig  Instruction  2).  væsentlig  bestod 
af  tydske  Lærde,  idet  kun  et  af  dens  Medlemmer  (Cramer) 
var  dansk  og  et  andet  (Forskål)  3)  svensk,  saa  have  nyere 
Forskniuger  viist.  at  dette  ikke  var  hans  Skyld,  idet  han 
først   men   forgjæves   havde   henvendt   sig   til   danske  Videu- 


^)  Hvor  forsigtig  Bernstorff  i  saa  Henseende  var,  sees  paa  mange 
Steder,  saaledes  i  Apologien,  pag.  22,  „Ueber  das  Leben",  pag.  135 
cfr.  Nr.  111  osv.  *)  Instr.  af  15  Dec.  1760.  ')  Forskål   betrag- 

tedes i  Sverig  som  politisk  Agitator  paa  Grund  af  sine  „Tanker  om 
medborgerlig  Frihed",  see  de  Geer  i  „Svenska  Academiens  Handlin- 
gar",  LVII.  pag.  321—22. 

skabsmænd.  ^)  Og  hvad  den  sidste  Beskyldning  angaaer,  er 
det  vel  rigtigt,  at  han  ikke  kunde  Dansk,  men  denne  Mangel 
havde  ikke  synderlig  praktisk  Betydning  dengang,  da  saa- 
godtsom  alle  nogenlunde  dannede  Danske  forstod  Tydsk,  og 
i  alt  Fald  deelte  han  denne  Mangel  med  saa  mange  andre 
danske  Ministre,  saasom  Schulin.  Moltke,  ja  endog  den  langt 
senere  Christian  Reventlow.  ^)  Men  Bernstorff  sørgede  for, 
at  Christian  d.  7de  kom  til  at  lære  Dansk  3),  det  var  ham, 
som  bevægede  Kongen  til  at  understøtte  „Selskabet  til  de 
skjønne  og  nyttige  Videnskabers  Forfremmelse",  der  stiftedes 
1759  og  netop  havde  til  Formaal  at  fremme  Udviklingen  uf 
dansk  Literatur  og  dansk  Sprog."*)  Ligeledes  see  vi  ham 
med  ærbødig  Respect  for  Traditionen  overholde,  at  Trak- 
tater mellem  Danmark  og  Sverig  affattedes  paa  Dansk  og 
Svensk,  saa  at  enhver  af  de  to  Contrahenter  kun  undertegnede 
sin  Text,  idet  den  ene  talte  sit  Sprog  og  den  anden  forstod 
det.  Saaledes  afsluttedes  Union  maritime  af  1756,  skjøndt 
hverken  Ministeren  eller  Gesandten,  som  dengang  var  Asse- 
burg,  forstod  Originaltexten  og  derfor  maatte  hjælpe  sig  med 
Oversættelser.  ^)  Hvor  uregelmæssigt  dette  Forhold  end  var. 
viser  det  dog  i  alt  Fald  ikke  Ringeagt  for  det  danske  Spro^ 
eller  Tilbøielighed  til  at  skyde  det  tilside.  Endelig  under- 
støttede Bernstorff  ogsaa  danske  Videnskabsmænd  og  Digtere, 
hvad  der  f.  Ex.  var  Tilfældet  med  Jens  Schielderup  Sneedorff 
og  Evald. ^)    Ikke  mindre  Interesse  viste  han  for  Konsten.    Det 


^)  Gosch:    „Udsigt  over  Danmarks  zoologiske  Literatur",  II.  Afd., 
1.  Bd,  pag.  438.  '^)  See  Molbecb,  1.  c,  pag.  650,  og  Schiern:  „En- 

gelstoftiaaa"  i  Hist.  Tidsskr.  V  R.,  II  B.,  pag  364—65.  Et  andet 
Exempel  er  den  Grev  U.  A.  Holstein,  der  i  1762  var  Gesandt  i  Meck- 
lenburg  og  under  Struensee  blev  Overpræsident  i  Kjøbenhavn,  thi 
skjøndt  hans  Slægt  allerede  i  to  Generationer  havde  været  bosiddende 
i  Sjælland  (Holsteinborg),  forstod  han  dog  ikke  et  Ord  Dansk,  see 
Molbech,  1.  c,  pag.  663.  ')  See  Molbech,  1.  c,  pag.  537,  og  Lang- 

feldt:  „Anekdoter  om  Frederik  d.  5tes  Historie",  1.  c,  pag.  28:  „med 
Hensyn  til  de  kongelige  Børn,  fornemlig  Kronprindsen,  befaledes  det, 
at  der  kun  maatte  tales  Dansk  med  og  for  ham,  for  at  Dansk  kunde 
blive  hans  Modersmaal".  *)  N.  M.  Petersen,  1.  c,  V  B.,  II  Afd.,  pag. 
251  fgd.  Klopstock  nævnes  her  som  den,  der  vandt  Kongen  for  Sagen, 
men  efter  Klopstocks  Forhold  til  Bernstorff  falder  denne  Beretning 
væsentlig  sammen  med,  hvad  der  anføres  i  „Ueber  das  Leben",  pag. 
88,  hvor  Selskabet  imidlertid  urigtigt  kaldes  „for  det  danske  Sprog  og 
de  skjønne  Videnskaber".  *)  Nr.  61.  ®)  „Ueber  das  Leben",  pag.  84 
og  N.  M.  Petersen,  1.  c,  V,  2,  pag.  362. 

var  ham,  som  indkaldte  Sally  og  Jardin,  og  vore  offentlige 
Samlinger  skylde  ham  meget  værdifulde  Erhvervelser,  navn- 
lig af  Malerier,  Kobberstik  og  Medailler. 

Indtil  1762  havde  Bernstorff  ikke  havt  Anledning  til  at 
tvivle  om,  at  Finantserne  og  Krigsvæsenet  i  det  Hele  vare 
i  en  ordentlig  Tilstand,  men  ved  Forberedelserne  til  den 
russiske  Krig  kom  han  til  den  modsatte  Erkjendelse.  Hvad 
Krigsvæsenet  angaaer,  siger  han  selv^):  „indtil  1762 
troede  jeg  Armeens  Tilstand  god,  og  jeg  maatte  troe  det, 
da  jeg  hverken  havde  Leilighed  eller  Eet  til  at  tvivle  derom. 
Siden  det  Tidspunkt  og  indtil  D.  M.s  Thronbestigelse  har 
jeg  kun  altfor  meget  talt  om  den  Uro,  som  dens  Tilstand 
har  foraarsaget  mig,  og  de  Forestillinger,  som  min  Troskab 
har  tvunget  mig  til  at  gjøre,  have  kostet  mig  Venner,  som 
jeg  agter  og  som  jeg  savner.  Dette  Faktum  er  altfor  no- 
torisk til  at  kunne  benægtes,  og  altfor  bekjendt,  til  at  jeg 
troer  mig  det  tilladt  at  dvæle  yderligere  derved".  Det  er 
herefter  rimeligt,  at  det  skyldtes  Bernstorff,  at  den  nye 
danske  Hær- Ordning  af  3  August  1763  og  Forordn,  om 
Krigsstyreisen  af  28  October  s.  A. ,  hvilken  sidste  med 
ubetydelige  Forandringer  forblev  gjældende  lige  indtil  1842, 
bleve  vedtagne,  om  han  end  senere,  da  Saint -Germain 
gik  videre  i  sine  Reformer,  fandt  disse  ior  kostbare  og 
byrdefulde  for  Landet.  For  Finantsernes  Vedkommende 
havde  han  vistnok  en  væsentlig  Deel  i,  at  den  financielle 
Sagkundskab,  efterhaanden  som  der  iudtraadte  Vacancer, 
blev  repræsenteret  i  Conseillet,  navnlig  ved  Thott,  der,  før 
han  overtog  danske  Cancelli,  havde  siddet  i  Rentekamret, 
og  ved  Moltke  og  Reventlow,  der  begge  havde  Sæde  i  finan- 
cielle Collegier.  Endvidere  bevirkede  han,  at  Overskatte- 
directionen  oprettedes  1764  som  øverste  Finants-Collegium^), 
i  hvilket  den  dygtige  Baron  Carl  Schimmelmann  blev  Depu- 
teret, og  for  indirekte  at  kunne  controllere  den  financielle 
Styrelse,  maaskee  ogsaa  for  i  Tide  at  skaffe  sin  Brodersøn, 
som  han  opdrog  til  sin  Eftermand,  Leilighed  til  at  erhverve 
de  Kundskaber  til  Laudets  indre  Administration,  som  han 
selv  manglede,  fik  han  A.  P.  Bernstorff  indsat  som  Deputeret 
i  Rentekamret,  i  General-Toldkamret,  og  senere  i  Overskatte- 


Apologien,  pag.  32—33.        ®)  Apologien,  pag.  26. 

directionen,  ligesom  han  ogsaa  i  nogen  Tid  var  Medlem 
af  General- Lands -Oeconomie-  og  Commerce-Collegiet  saint 
af  den  ugentlige  tydske  Cancellisession,  hvori  de  udenlandske 
Sager  behandledes.^)  Naar  man  iøvrigt  saa  stærkt  har  an- 
grebet Fiuantsbestyrelsen  under  Frederik  d.  5te,  glemmer 
man,  at  denne  overtog  Riget  med  en  betydelig  Gjæld,  som 
Christian  d.  6te  havde  stiftet^).  En  stor  Deel  af  Udgifterne 
under  hans  Regering  fremkaldtes  dernæst  ved  Erhvervelsen 
af  Pløn,  af  Gliicksborg  og  af  de  vestindiske  Øer,  samt  ved 
Udvidelsen  af  den  udenlandske  Handel,  og  disse  Udgifter 
kom  efterhaanden  og  endog  meget  snart  tilbage  med  gode 
Renter.  Andre  Udgifter  vare  absolut  nødvendige,  navnlig 
Omkostningerne  ved  Mageskiftesagen,  ved  Armeens  Forøgelse 
og  Sammendragning  i  Holsteen  samt  ved  de  svenske  Anlig- 
gender, og  med  Hensyn  til  dem  er  Spørgsmaalet  altsaa  kun, 
om  de  overstege,  hvad  der  var  nødvendigt.  Tages  Alt  dette 
med  i  Betragtningen,  bliver  Finantsernes  Underballance  i 
Frederik  d.  5tes  Tid  næppe  saa  overraskende,  og  Bernstorff 
havde  ikke  i  sine  egne  Departementer  ladet  det  mangle  paa  for- 
nuftig Oeconomie.  I  den  diplomatiske  Tjeneste  undgik 
han  enhver  overflødig  Udgift,  endog  ved  Leiligheder,  hvor 
man  ellers  dengang  meente,  at  alle  financielle  Hensyn  maatte 
vige  for  Dynastiets  Værdighed^),  og  vel  forøgede  han  noget 
Danmarks  diplomatiske  Repræsentation  i  Udlandet,  men 
dette  skete  efter  fornuftig  Beregning  af  den  Fordeel,  han 
deraf  kunde  drage,  og  ikke  af  Ostentation.  Med  idet- 
mindste  een  af  disse  nye  Poster  forholdt  det  sig  iøvrigt 
paa  en  særegen  Maade.  Under  Syvaarskrigen  indtraf  det 
Tilfælde,  at  anselige  Godseiere  i  Tydskland  ønskede  at  finde 
en  Beskyttelse  mod  Krigens  Trængsler  i  en  diplomatisk 
Charakteer  og  derfor,  selvfølgelig  uden  Gage,  tilbød  deres 
Tjeneste  i  den  Deel  af  Tydskland,  hvor  de  boede.  Det  var 
paa  denne  Maade,  at  en  Grev  Beust  i  1757  blev  ud- 
nævnt til  dansk  Gesandt  i  den  oversachsiske  Kreds,  idet 
Bernstorff  ikke  betænkte  sig  paa  at  modtage  et  Tilbud,  som 
satte  ham  istand  til  at  erhverve  en  Agent  paa  et  Sted,  der 


M  See  Eggers,  1.  c,  pag.  20  fgd.  »)  I  Apologien,  pag.  23,  an- 
gives Gjælden  ved  Udgangen  af  1758  til  4,259,250  Daler,  hvoraf 
2,378,005  hidrørte  fra  Christian  d.  5te.  ^)  Saaledes  ved  Dronning 
Louises  Død,  see  Depeche  af  15  Januar  1752. 

dog  altid  havde  nogen  Betydning,  uden  at  det  kostede 
Staten  •en  eneste  Skilling.  Det  var  omtrent,  som  naar  man 
nu  uden  Betænkning  modtager  ansete  fremmede  Kjøbmænds 
Tilbud  om  at  fungere  som  danske  Consuler.  Om  hvad  de 
diplomatiske  Forhandlinger  havde  kostet,  udtaler  Bernstorff 
sig  i  Apologien.^)  „Det  liibeckske  Coadjutorvalg  har  kun 
kostet  nogle  tusinde  Daler  og  nogle  Pensioner,  hvis  nøi- 
agtige  Beløb  jeg  kan  forelægge  D.  M.,  saasnart  det  maatte 
behage  Dem.  Rigsdagene  i  Sverig.  ligesom  ogsaa  Nødven- 
digheden af  at  skaffe  os  Venner  i  Ruslaud,  have  udkrævet 
noget  Mere,  men  dersom  D.  M.  vil  værdiges  at  lade  Dem 
af  Finantserne  forelægge,  hvad  der  er  anviist  dertil,  vil  De 
see,  at  begge  disse  Anliggender,  skjøndt  de  ere  af  den  største 
Vigtighed  for  Kronens  Værdighed  og  for  Rigernes  Sikkerhed, 
ikke  have  kostet  400,000  Daler  i  de  15  Aar,  i  hvilke  jeg 
har  liavt  den  Ære  at  forestaae  Departementet.  Der  har 
ikke  været  nogen  betydelig  Udgift  for  nogen  anden  For- 
handling i  Europa.  Traktaten  med  Porten,  som  var  beslut- 
tet og  befalet,  før  jeg  indtraadte  i  Ministeriet,  ,  har  vel 
kun  kostet  en  Fjerdedeel  af,  hvad  andre  Magter  have 
maattet  udgive  derfor,  og  ved  de  Traktater,  der  i  Over- 
eensstemmelse  med  det  af  Kong  Christian  d.  6te  grun- 
dede System  i  de  første  Maaneder  af  min  Embedstid  ere 
blevne  sluttede  med  Regentskaberne  i  Tunis  og  Tripolis  tor 
at  sikkre  D.  M.s  Undersaatters  Handel,  er  der  udviist  en 
Oeconomie,  som  jeg  kun  kan  ønske  maa  blive  undersøgt". 
Særligt  var  den  marokkanske  Traktat  bleven  ham  lagt 
tillast,  og  med  Hensyn  til  den  siger  han:  „den  var  bragt 
istand,  før  jeg  traadte  ind  i  Ministeriet,  og  jeg  har  ingen 
Deel  havt  hverken  i  Planen  eller  i  dens  Udførelse.  Jeg  har 
kun  havt  Tab  og  Møie  med  at  skaffe  D.  M.s  Officerer  og 
Uudersaatter  frie,  som  vare  kastede  i  Fængsel,  og  med  at 
bringe  et  saa  lidet  slet  Resultat  ud  af  denne  ulykkelige 
Affaire  som  muligt.  Det  er.  hvad  der  blev  min  Deel  deri. 
og  jeg  beklager  mig  ikke  derover,  men  at  ville  gjøre  mig  an- 
svarlig for  en  Sag,  der  ikke  vedkommer  mig,  er  en  Uret- 
færdighed, mod  hvilken  jeg  appellerer  til  D.  M.s  Billighed". 
Denne    Redegjørelse    gaaer    vistnok    kun    til    Slutningen    af 


')  Pag.  19  fgd.  og  33. 

1766,  og  det  var  i  1767  og  de  følgende  Aar,  at  de  største 
Udgivter  gjordes  i  AnledniDg  af  Mageskiftet  og  de  svenske  Rigs- 
dagsforhold  ^),  men  naar  man  vilde  Maalet.  maatte  man  ogsaa 
finde  sig  i  de  fornødne  OftYe,  og  det  tør  vel  nok  antages,  at  hvad 
Statskassen  tabte  ved  Omkostningerne  for  Mageskiftet,  vandt 
den  fuldt  tilbage  ved  Traktatens  gunstigere  Bestemmelser 
og  ved  dens  endelige  Udførelse.  I  sin  Egenskab  af  første 
Medlem  af  General-Landsoeconomi-  og  Commerce- 
Collegium  beskyldtes  Bernstorff  ogsaa  for  at  have  forøget 
Statsgjælden  ved  urimelige  Understøttelser  til  Fabrikanlæg. 
Om  denne  Deel  af  sin  Bestyrelse  siger  Bernstorff  i  Apolo- 
gien^): ..Den  Gjæld,  som  dette  Collegium  har  paadraget  sig. 
er  for  en  stor  Deel  kun  opstaaet  derved,  at  den  Fond.  som 
Kong  Christian  d.  6te  havde  tilstaaet  det.  blev  formindsket 
med  8000  Daler  aarlig,  hvilken  Sum  det  har  maattet  und- 
være i  13  Aar  af  D.  M.s  Faders  Regering.  Collegiet  vil  til 
enhver  Tid  kunne  aflægge  et  nøiagtigt  Regnskab  derover. 
Det  vilde  ikke  stemme  med  D.  M.s  Retfærdighed  at  forlange 
det  af  mig  alene,  eftersom  denne  Gjæld  er  stiftet,  enten  før 
jeg  fik  Deel  i  denne  Bestyrelse  eller  medens  Andre  havde 
Hovedledelsen.  Men  fra  den  Tid,  den  salig  Konge  har  til- 
bagegivet Collegiet  dets  tidligere  Fond^).  og  jeg  har  havt 
den  Ære  at  være  dets  første  Deputerede,  har  det  ikke  for- 
øget Statens  Gjæld  med  een  eneste  Daler  eller  sat  sig  i  det 
Tilfælde  at  maatte  begjære  yderligere  Hjælp".  Saaledes 
synes  da  ogsaa  i  denne  Henseende  Bernstorff  at  være  bleven 
bedømt  med  ubillig  Strenghed.  Udenfor  sit  Departement 
lod  han  det  ligesaa  lidet  mangle  paa  Bestræbelser  for  at 
undgaae  unødvendige  Udgifter.  Han  drev  ivrigt  paa  For- 
mindskelse af  Statsgjælden^),  søgte,  saavidt  han  formaaede, 
at  indskrænke  Luxus  ved  Hoffet,  modsatte  sig,  saalænge  han 
kunde.  Kongens  Udeuiandsreise,  og  hindrede,  at  store  Sum- 
mer unødigt  udkastedes  til  Kjøbenhavns  Befæstning.  ^) 


1)  Ved  en  kgl.  Resol.  af  30  April  1767  tilstodes  der  Saldern  en 
aarlig  Pension  af  6000  Dal.  Cour.,  hvorhos  der  lovedes  ham  eller  hans 
Arvinger  100,000  Dal.  Cour.,  saasnart  Mageskiftet  var  blevet  fuldbyrdet. 
2)  Pag.  20—21.  3)  Det  synes,  at  dette  udgjorde  30.000  Daler  aarlig. 
Charl.  Biehls  Fremstilling  i  „Breve  om  Frederik  d.  5te"  i  Hist.  Tidsskr. 
1.  c,  pag.  336,  er  saaledes  meget  overdreven.  *)  Apologie,  pag.  25. 
*)  Beretning  til  Kongen  af  15  December  1769. 

Endelig  maae  vi  endnu  nævne  en  tredie  Eetning,  i 
hvilken  han  udøvede  en,  om  og  kun  middelbar  Indflydelse, 
nemlig  Landboreformerne.^)  Selv  foregik  han  med  et 
godt  Exempel  ved  den  ovenfor  omtalte  Afløsning  af  Fæste- 
væsenet paa  Bernstorff,  der  gjorde  den  største  Opsigt  inden- 
og  udenlands,  saa  at  Catharine  d.  2den  endog  indhentede 
nøiagtige  Oplysninger  om  dette  Forsøg,  som  hun  vilde  efter- 
ligne i  Rusland.  ^)  Han  oprettede  Landhuusholdningssel- 
skabet  1769.  og  Anlæget  af  „den  store  Landevei  i  Sjælland" 
skyldtes  væsentligt  ham.  ^)  Mindre  tilfredsstillende  blev 
Forsøget  paa  at  opdyrke  de  jydske  Heder  ved  pfalziske 
Colonister,  som  han  havde  anbefalet,  men  for  hvis  uheldige 
Udførelse  han  iøvrigt  ikke  bærer  Ansvaret.  *) 

Naar  vi,  efter  saaledes  at  have  omhandlet  Bernstorffs 
Virksomhed  udenfor  de  Grene  af  Statsstyreisen,  som  vare 
ham  særlig  overdragne,  gaae  over  til  disse  selv,  møde  vi 
først  Handels-  og  Industrivæsenet,  paa  hvilket  han 
øvede  direkte  en  væsentlig  Indflydelse,  som  Udenrigsminister 
gjennem  de  Traktater,  der  sluttedes  med  Udlandet,  og  som 
Medlem  af  Oeconomie-  og  Commerce-Collegiet ,  og  indirekte 
gjennem  sin  Neveu  i  Generaltoldkamret.  De  Grundsætnin- 
ger, han  fulgte  i  denne  Green  af  Statsstyreisen,  vare  liberale 
med  Hensyn  til  Handelen,  men  protektionistiske  i  Industrien. 
Ved  Traktaterne  med  Marokko.  Barbareskerne  og  Tyrkiet 
vandt  den  dansk -norske  Skibsfart  en  Sikkerhed,  der  tillod 
den  at  udvikle  en  meget  livlig  Fragthandel  i  Middelhavet.^) 
De  vestindiske  og  guineiske  Besiddelser,  som  tilhørte  et  Han- 
delsselskab, der  tillige  havde  Monopol  paa  Handelen,  tilbage- 
kjøbtes  af  Staten  i  1754;  Handelen  frigaves,  St.  Thomas  og 
St.  Jan  erklæredes  for  Frihavne,  og  i  faa  Aar  opstod  der  en 
meget  indbringende  almindelig  Handel  paa  Colonierne.  ^) 
Da  Forholdene  endnu  ikke  vare  modne  til  en  hgnende  Fri- 
givelse af  Handelen  paa  Finmarken,  Island  og  Færøerne, 
foretrak  man,  istedetfor  at  lade  Staten  selv  drive  den,  at 
overdrage    den   til   Handelscompagnier   paa  Betingelser,    der 


^)  Reverdil,  pas;.  91.  ^)  Xr.  341  Note.  ')  „Ueber  das  Leben", 
pag.  45—46,  89.  Cfr.  Hiibner  i  „Danske  Saml",  1.  c,  pag.  308—309. 
*)  Apologien,  pag.  19.  *)  Cfr.  Hiibner  i  „Danske  Saml.",  1.  c,  pag. 
302.  «)  Forordn.  30  Aug.  1754,  22  April  1755,  9  April  1764,  22  Aprii 
1767  cfr.  „Ueber  das  Leben",  pag.  26-30. 

sikkre(Je  disse  Landes  Forsyning  og  Udvikling,  i)  Hvad 
Industrien  angik,  udtalte  Rescriptet  af  10  April  1761  den 
vigtige  Grundsætning,  at  „Kongen  ikke  vilde  bevilge  noget 
Monopol  eller  noget  saadant  Privilegium,  hvorved  2,  3  eller 
flere  Personer  alene  og  med  Andres  Exclusion  søgte  at  blive 
berettigede  til  at  forarbeide  eller  at  falholde  visse  Varer  i 
en  vis  By  eller  Distrikt.'"  Derimod  arbeidede  Bernstorff 
vistnok,  i  Overeensstemmelse  med  Datidens  statsoeconomiske 
Anskuelser,  paa  at  skabe  en  Fabrikindustri  i  Danmark,  som 
ikke  var  naturlig  for  Landet,  og  hvortil  der  i  alt  Fald  endnu 
savnedes  de  fornødne  Betingelser.  For  at  fremme  den.  blev 
en  betydelig  Beskyttelsestold  fastsat  ved  Tarifferne  af  17 
Mai  1762  og  af  26  November  1768  2);  man  søgte  at  drage 
fremmede  Fabrikanter  til  Landet  og  gav  Statsunderstøttede 
til  adskillige  Anlæg,  som  ikke  fortjente  det.  Men  det  var 
ikke  Andet  end,  hvad  der  ogsaa  skete  andetsteds,  og  Menin- 
gen kan  dog  ikke  være  at  gjøre  Bernstorff  ansvarlig  for 
hele  sin  Samtids  statsoeconomiske  Vildfarelser. 

Bernstorffs  egentlige  Departement  var,  som  bekjeudt, 
det  tydske  Cancelli  og  de  udenrigske  Anliggender.  Hans 
Bestyrelse  af  Hertugdømmerne  er  os  ikke  tilstrække- 
lig bekjendt.  Kun  skulle  vi  bemærke,  at  Holsteen  skylder 
ham,  at  Carl  Peter  Ulrik  ikke  kom  til  at  udføre  sit  Forsæt 
at  hugge  Skovene  i  den  østlige  Deel  ned  for  Fode.  hvad  der 
for  lange  Tider  vilde  have  ødelagt  disse  frugtbare  Egne.  ^) 
Det  var  derimod  meget  beklageligt  i  sine  Følger,  at  han 
for  at  forbedre  Skolevæsenet  i  Slesvig  søgte  at  indføre  den 
holsteenske  Skoleanordning  i  det  danske  Hertugdømme,  og 
at  han  for  at  gjøre  Confirmationsforberedelseu  mere  frugt- 
bringende, gjorde  Skoleundervisningen  i  Religion  tydsk  i  de 
Sogne,  hvor  Kirkesproget  allerede  var  det  ^),  men  Hensynet, 
som  herved  ledede  ham,  var  udelukkende  administrativt, 
og  hverken  Fjendskab  til  det  danske  Sprog  eller  nogen 
systematisk  Bestræbelse  for  at  fortrænge  det  fra  Slesvig. 
Hans    væsentligste    Virksomhed    samlede   sig    imidlertid    om 


»)  Octroi  af  15  August  1763.  "")  Cfr.  Sponneck:  „Om  Told- 
væsenet", II,  pag.  33—40.  3)  See  ovenfor  pag.  14—15.  *)  Allen: 
„det  danske  Sprogs  Historie  i  Slesvig",  I,  pag.  269,  290. 

Udenrigsstyrelseu.  Der  var  hans  Hoved-Interesse  og 
dertil  egnede  hans  Evner  og  Kundskaber  ham  i  en  ganske 
særlig  Grad,  hans  Klarhed  og  Hurtighed  i  Opfatning  og 
Fremstilling,  nøie  Kjeudskab  til  fremmede  Staters  indre  og 
ydre  Forhold,  Forbindelser  med  de  betydeligste  ledende 
Personligheder  i  Europa^),  en  forbausende  Hukommelse  og 
en  sjelden  Færdighed  i  at  tale  og  skrive  alle  de  store  Cul- 
tursprog. 

Vi  have  i  den  foregaaen  de  Fremstilling  tilstrækkelig 
viist.  hvilke  Grundsætninger  han  fulgte  i  sin  Udenrigs- 
styrelse, og  hvorledes  Dan  gjennemførte  dem.  For  os,  der 
have  seet,  hvorledes  Holsteen  har  trukket  Slesvig  med  sig 
over  til  Tydskland,  ligger  det  nær  at  ansee  det  for  lykke- 
ligere, om  den  danske  Regering  i  1762  hellere  havde  op- 
givet Holsteen;  men  foruden  at  man  da  glemmer,  at  Slesvig 
og  maaskee  hele  Danmark  i  saa  Tilfælde  let  vilde  have  fulgt 
eiter,  var  Elben  ogsaa  Monarchiets  naturlige  Grændse,  som 
ingen  dansk  Minister  kunde  opgive,  saalænge  den  forskjellige 
Nationalitetsfølelse  ikke  havde  gjort  det  til  en  Umulighed  at  be- 
vare den.  Ligeledes  kan  Alliancen  med  Rusland  forekomme  os 
meget  mislig,  men  Danmark  behøvede  en  Støtte,  som  det 
dengang  ikke  kunde  finde  andetsteds  med  større  Fordeel  og 
mindre  Fare  end  hos  Catharine  d.  2den,  og  i  alt  Fald  var 
Bernstorff  fuldkommen  i  Stand  til  at  hævde  sin  Regerings 
Selvstændighed  i  Forbindelsen  med  deus  mægtige  Allierede. 
Endelig  har  man  bebreidet  hans  svenske  Politik  Snæver- 
hjertethed  og  Egoisme,  uden  at  erindre,  at  hans  første  Pligt 
selvfølgelig  var  at  sikkre  Danmarks  Ro  og  at  han  desuden 
oprigtigt  meente,  at  Friheden  ogsaa  var  gavnligst  for  Sverig 
selv.  Alle  disse  Indvendinger  mod  Bernstorffs  Politik  ere 
fremgaaede  af  den  Vanskelighed,  som  senere  Tider  altid 
maae  have  ved  at  sætte  sig  ind  i  forbigangne  Forhold,  og 
de  deeltes  aldeles  ikke  af  hans  Samtid,  der  tvertimod  var 
ganske  enig  med  ham  i  disse  forskjellige  Formaal  og  kun 
tvivlede  paa,  at  det  var  muligt  for  ham  at  naae  dem.  Det 
var  fra  en  ganske  anden  Side.  at  Danneskjold  angreb  ham, 
da    han   bebreidede   ham   at   have   gjennemført   Giftermaalet 


')  iDdledningen  til  „Brevvexling  mellem  Bernstorff  og  Choiseul". 

mellem  Sophie  Magdalene  og  den  svenske  Kronprinds,  thi 
den  gammeldanske  Patriot  gjorde  sig  her  til  Organ  for  den 
nationale  Antipathie  mod  Sverig.  Bernstorff  forsvarer  sig 
derfor  udførligt  med  Hensyn  til  dette  Punkt.  Efter  at  have 
fremhævet,  at  dette  Ægteskab  var  besluttet  inden  hans  Tid, 
fortsætter  han  saaledes:  „Man  paastaaer  nu,  at  dette  Ægte- 
skab mishager  Nationen,  et  Navn,  der  visselig  er  høist  agt- 
værdigt, men  som  ofte  vanhelliges,  anvendes  meget  letsindigt, 
og  som,  naar  det  paaberaabes  til  Støtte  for  Lidenskaber 
■eller  Meninger,  næsten  altid  kun  betegner  en  lille  Kreds  af 
Personer,  der  forenes  ved  Smag,  Critik  eller  Had,  og  der 
indbilde  sig,  at  deres  Meninger  almindelig  bifaldes,  fordi  de 
ikke  høre  paa  nogen  anden.  Jeg  er  meget  langt  fra  at  troe, 
at  Nationen  er  misfornøiet  med  denne  Begivenhed,  og  hvad 
vilde  denne  Nation,  der  med  Eette  er  sine  Konger  og  deres 
Blod  saa  hengiven  og  er  saa  omhyggelig  for  deres  Ære,  have 
sagt,  hvis  man  havde  rettet  sig  efter  den  svenske  Dronnings 
Viliie?  Naar  under  lignende  men  mindre  krænkende  Om- 
stændigheder Spanien  har  været  rede  til  at  gribe  til  Vaaben, 
da  Infantinden  blev  sendt  tilbage,  hvad  vilde  Europa  da 
have  sagt,  dersom  Kongen  af  Danmark  roligt  havde  fundet 
sig  i  den  Fornærmelse,  som  man  beredte  ham?  Jeg  til- 
staaer  D.  M. ,  at  jeg  for  mit  Vedkommende  har  været  af 
ganske  andre  Tanker,  og  dersom  det  var  mig  tilladt  at  til- 
lægge mig  nogen  Deel  i  en  Begivenhed  af  denne  Natur, 
vilde  jeg  ansee  det  som  en  af  mit  Livs  lykkeligste  Tilskik- 
kelser og  som  en  af  de  største  Velsignelser,  hvormed  det 
har  behaget  Gud  at  belønne  mit  Arbeide  og  min  Iver.  Mine 
politiske  Anskuelser  have  ikke  kunnet  forandre  denne  min 
Følelse.  Det  er  D.  M.  af  Vigtighed  at  have  en  Ven  eller  i 
alt  Fald  ikke  at  have  en  Fjende  paa  en  Fyrstes  Throne, 
hvem  hans  Rettigheder  til  Holsteen  og  hans  Paastande  paa 
Slesvig  give  saa  stor  Betydenhed.  Jeg  frygtede  dette  Ægte- 
skab,  da  jeg  først  fik  Kundskab  om  det,  fordi  D.  M.  den- 
gang endnu  var  udsat  for  de  Farer,  der  true  Barndommen, 
men  jeg  har  ikke  længere  seet  nogen  Grund  til  Frygt, 
efterat  De  havde  naaet  den  blomstrende  Alder,  i  hvilken  De 
nu  befinder  Dem,  og  da  De  i  Deres  høie  Broder  har  en 
Støtte  for  Deres  Throne.  Jeg  er  ikke  af  den  Mening,  at 
man  bør  offre  nærværende  og  utvivlsomme  Interesser  for  en 

blot  mulig  tilkommende  Ulempe.  Men  skulde  jeg  tænke  mig 
en  Ulykke,  der  er  ligesaa  lidet  rimelig  som  den  vilde  være 
frygtelig,  og  skulde  jeg  anstille  Betragtninger  over  en  Be- 
givenhed, hvorom  Tanken  oprører  mit  Hjerte,  saa  vilde  jeg 
dog  altid  deri  kun  see  en  Nedgang  (réduction)  for  Sverig, 
men  ikke  for  Danmark".  ^)  —  Alle  disse  Angreb  paa  Bern- 
storffs Politik  ramme  saaledes  ikke  rigtigt.  Snarere  træf- 
fes han  af  den  Critik,  der  ligger  til  Grund  for  det  Pro- 
gram, som  Struensee  opstillede  for  sin  Udenrigsstyrelse.  2) 
Bernstorffs  Politik  var  altfor  stort  anlagt  og  trængte  til 
et  bredere  materielt  Grundlag  end  Danmark -Norges  Magt 
kunde  afgive.  Til  alle  Hoffer  strakte  hans  diplomatiske 
Virksomhed  sig,  overalt  vilde  han  gjøre  det  danske  Navn 
respekteret  og  anseet,  og  endnu  større  skulde  efter  hans 
Beregning  Danmarks  Rolle  blive,  naar  Alliancen  med  Rus- 
land fik  Leilighed  til  ret  at  udfolde  sine  Virkninger.  Selv 
om  man  erindrer,  at  Danmark-Norge  dengang  baade  absolut 
og  relativt  var  en  langt  betydeligere  Magt  end  vi  nu  tænke 
os  den,  og  selv  om  man  i  Sverigs  og  Hollands  Historie 
vilde  søge  Exempler  paa,  at  en  mindre  Magt  har  kunnet  opnaae 
en  stor  politisk  Betydning,  er  der  dog  noget  eventyrligt  i  den 
Tanke,  at  Danmark-Norge  skulde  blive  en  maritim  Magt  af 
første  Rang,  der  jævnbyrdig  med  Rusland  skulde  blive  af- 
gjørende  idetmiudste  her  i  Norden.  Det  var  en  Miskjendelse 
af  det  danske  Monarchies  svage  Ressourcer,  af  dets  store 
indre  Brøst  i  alle  Retninger  og  af  Folkecharakteren ,  der 
vanskelig  vilde  kunne  bære  de  Oftre,  som  en  stor  politisk 
Rolle  paalægger. 

Medens  man  saaledes  vel  kan  finde  Mangler  ved  Au- 
læget  af  Bernstorff"s  Udenrigspolitik,  maa  man  derimod 
ubetinget  anerkjende  den  overordentlige  Dygtighed,  med 
hvilken  han  gjennemførte  den.  Aldrig  har  Danmark  ind- 
taget   en    saa  betydelig  Stilling  i   det   europæiske  Diplomati 


')  Den  samme  Opfatning  om,  hvad  Virkningen  vilde  blive  af,  at 
Sverigs  og  Danmark-Norges  Kroner  forenedes  paa  eet  Hoved,  udtales 
ogsaa  i  Berkeutius  Memoire  af  7  August  1750  hos  O.  Nilsson,  1.  c, 
pag.  38.  *)  See  hans  Defensionsskiift  i  „Schriften,  die  in  Sachen: 
des  ehemaligen  Grafen  Struensee  etc  iibergeben  sind",  pag.  100, 
Holm:  „Styrelsen  af  Danmark-Norges  Udenrigspolitik  under  Struensee", 
i  Hist.  Tidsskr.,  IV  R.,  II  B.,  pag.  350. 

som  i  de  Aar,  han  var  Udenrigsminister.  Han  fulgte  Alt, 
hvad  der  foregik  i  hele  Europa,  dømte  sikkert  og  klart  om 
enhver  politisk  Begivenhed,  og  de  danske  Gesandter  støttedes 
uafbrudt  ved  hans  nøiagtige  Instructioner.  Hele  denne 
Ledelse  udgik  personlig  fra  ham,  og  hans  Arbeidsevne  var 
næsten  ubegribelig.  I  tyve  Aar  havde  han  ikke  en  eneste 
Gang  Tjenstledighed,  og  ved  Siden  af  Hoftjenesten,  der- 
under indbefattet  Forpligtelsen  til  altid  at  ledsage  Kongen 
paa  dennes  hyppige  Reiser,  ved  Siden  af  sit  Arbeide  i  Con- 
seillet,  i  almindelige  Regeringsanliggender ,  og  i  sine  andre 
Departementer,  fandt  han  Tid  til  selv  med  egen  Haand  at 
skrive  enhver  af  de  mange  hundrede  politiske  Depecher, 
som  udgik  fra  Udenrigsministeriet.  Denne  Omstændighed 
giver  hans  officielle  Correspondance  en  ganske  særegen  Cha- 
rakteer.  Hvor  betroet  en  Medarbeider  end  er,  blive  hans 
Udkast  dog  altid  objektive  og  maae  bære  Præget  af  at  udtrykke 
en  Andens  Tanke,  men  naar  Ministeren  selv  giver  sin  Op- 
fatning Form  og  Ord.  bliver  Motiveringen  langt  fyldigere,  al- 
mindelige Grundsætninger  kunne  støtte  Raisonnementet,  naar 
det  behøves,  og  Udviklingen  faaer  Liv  og  Personlighed. 
Dette  gjælder  i  høi  Grad  om  Bernstorffs  Correspondance. 
Hans  Stil  er  dertil  naturlig  og  fri  for  ethvert  Spor  af  Pedanteri 
eller  Vigtigmageri.  Men  han  holder  strængt  paa  Kongens 
Værdighed  og  Landets  Uafhængighed,  navnlig  ogsaa  lige- 
overfor Tydskland.  Det  er  ovenfor  viist^),  hvorledes  han 
hævdede  Kongens  fulde  Selvbestemmelsesret  i  Syvaarskrigen, 
skjøndt  Holsteen  hørte  til  det  tydske  Rige,  og  at  han  op- 
mærksomt afviste  Keiserens  Forsøg  paa  at  tiltage  sig  nogen 
Myndighed  over  en  Bestanddeel  af  Slesvig.  ^)  Lige  indtil 
Sproget  gjorde  han  den  danske  Konges  Selvstændighed 
gjældende  ligeoverfor  Tydskland.  I  1753  havde  corpus 
evangelicorum  tilladt  sig  at  tilskrive  Kongen  paa  Tydsk, 
men  den  danske  Comitialgesandt  modtog  strax  Ordre  til  i 
Forbindelse  med  den  svenske  —  thi  et  lignende  Brev  var 
tilsendt  den  svenske  Konge  som  Hertug  af  Pommern  —  at 
underrette  corpus  evangelicorum  om,  at  „Kongen  ikke  vilde 
modtage  Breve  fra  det  uden  paa  Latin",  thi  det  var  ikke 
bemyndiget  til    „at  tale   til   ham  i  sit  Sprog,    som  ikke  var 


M  Ovenfor  pag.  54—56.         ^)  Ovenfor  pag.  286. 

hans".^)  Ubetydelige  Spørgsmaal  og  Forfængelighedssager 
interesserede  ham  ikke ,  og  han  var  meget  ligegyldig  ved 
blotte  Etiquettekjævlerier,  som  endnu  paa  hans  Tid  ofte 
beskjæftigede  de  største  Hoffer.  ^)  Hvor  derimod  Landets 
Vel  og  Anseelse  vare  udsatte  for  Fare,  viste  han  stor  Reso- 
luthed, og  stundom  synes  hans  første  Impuls  at  bære  Præget 
af  en  altfor  stor  Heftighed,  som  han  kun  efterhaanden  blev 
Herre  over,  ^)  Saalangt  var  han  fra  Formalisme  i  Forret- 
ningerne, at  han  af  praktiske  Hensyn  ikke  sjeldent  tilside- 
satte Regler,  som  endog  nutildags  vilde  ansees  som  ufra- 
vigelige. ■*) 

Bernstorff  havde  en  fortrinlig  Støtte  i  sit  diplomatiske 
Corps,  der  var  opdraget  i  hans  Skole  og  kunde  maale  sig 
med  de  bedste  paa  den  Tid.  Det  var  dengang  ikke  al- 
mindeligt, at  Missionschefer  valgtes  mellem  Legationssecre- 
tairerne,  der  udgjorde  en  afsluttet  Classe,  hvis  Fremtid  var, 
naar  de  bleve  ældre,  at  vende  tilbage  til  indenlandsk  Tje- 
neste^), og  som  havde  et  meget  strængt  Arbeide  ved  Afskriv- 
ning og  Chiffrering   af  Depecherne,    der   vare   meget  talrige 


*)  Instruction  til  Ranzau  af  31  Marts  1753.  ^)  Da  Sverig  saa- 
ledes  ved  en  Leilighed  foreslog  en  Overeenskomst,  men  ønskede,  at 
Danmark  tog  Initiativet,  for  at  det  skulde  faae  Udseende  af,  at  det  var 
Danmark,  der  anmodede  Sverig  om  Noget,  var  Bernstorff  strax  villig, 
thi  „Kongen  tænker  altfor  stort  til  at  lade  sig  standse  af  Formaliteter 
i  vigtige  Sager,  og  langt  fra  at  nære  Betænkeligheder  ved  at  gjøre 
det  første  Skridt  for  at  naae  et  gavnligt  Maal,  anseer  han  det  for 
mere  værdigt  at  foreslaae  noget  Godt  end  at  modtage  det",  see  Dep. 
7  Juli  1764  cfr.  ogsaa  Nr.  52.  En  anden  Gang,  da  den  danske  og  den 
svenske  Gesandt  i  Regensburg  vare  udeblevne  fra  en  officiel  Diner, 
fordi  man  ikke  havde  anviist  dem  den  Plads  ved  Bordet,  hvortil  de 
meente  at  have  Adkomst,  affærdigede  han  kort  og  godt  Sagen  med 
de  Ord,  at  „Kongen  ikke  saae  nogen  Grund  til  at  tvinge  sin  Gesandt 
til  noget  saa  ligegyldigt  som  at  deeltage  i  et  Maaltid".  Gesandternes 
Rettigheder  ved  fremmede  Hoffer  begrændsede  han  saameget  som  mu- 
ligt, see  Dep.  19  Jan.  1765,  og  Kongens  Ceremonirettigheder  i  Ham- 
burg fandt  ingen  Forsvarer  i  ham,  see  Nr.  327.  ^)  See  saaledes 
Nr.  20,  28,  36,  37,  41,  52  (Note),  53,  55  osv.  *)  Saaledes  er  der  flere 
Exempler  paa,  at  der  gaves  Gesandterne  Kongens  blånes -seings 
med  Bemyndigelse  til  at  udfylde  dem  med  et  Brev  i  Kongens 
Navn  eller  med  Ratificationen  af  en  Traktat,  naar  det  gjaldt  om  strax 
at  give  denne  fuld  forbindende  Kraft.  *)  I  den  Struenseeske  Periode 
fastsatte  et  Rescript  af  12  April  1771,  at  i  Reglen  Ingen  skulde  kunne 
udnævnes  til  Gesandt  uden  først  at  have  tjent  som  Secretair. 

og  udførlige,  da  Pressen  ikke  som  nu  meddeelte  de  daglige 
Begivenheder,  og  desuden  paa  Grund  af  Posthemmelighedens 
Usikkerhed  saagodtsom  heelt  maatte  chiffreres.  Til  Chefer 
valgte  man  derimod  Mænd,  der  ved  deres  Fødsel,  selskabe- 
lige Stilling  og  almindelige  Egenskaber  antoges  at  egne  sig 
til  den  diplomatiske  Virksomhed,  i  Reglen  saadanne,  hvem 
en  anselig  Formue  satte  istand  til  at  repræsentere  paa  en 
værdig  Maade.  I  det  Høieste  modtog  de  en  kort  fore- 
gaaende  Uddannelse  ved  i  nogen  Tid  at  opholde  sig  hos  den 
Gesandt,  de  skulde  afløse,  for  af  ham  at  indvies  i  Forret- 
ningerne. Hvor  mangelfuldt  dette  System  end  maa  synes,  vare 
Resultaterne  dog  i  Reglen  gode.  A.  F.  v.  d.  Asseburg  er  en  af 
det  forrige  Aarhundredes  berømte  Diplomater  og  døde  som 
høitbetroet  Gesandt  i  Catharine  d.  2dens  Tjeneste,  Diede  v. 
Fiirstenstein ,  Osten ,  de  Cheusses ,  Scheel ,  Schack ,  Gregers 
Juel,  St.  Saphorin  vare  meget  begavede  Mænd,  og  selv  rin- 
gere Personligheder  udviklede  sig  under  Bernstorffs  Ledelse 
til  dygtige  Agenter,  der  viste  stor  Skarpsindighed  og  Agt- 
paagivenhed  i  at  opdage  diplomatiske  Hemmeligheder  og 
med  Skjønsomhed  og  Takt  udførte  Ministerens  Instruxer. 
Adskillige  af  disse  Mænd  vare  Bernstorffs  fortrolige  Venner, 
saasom  Asseburg,  de  Cheusses,  Schack,  Juel,  Scheel,  alle 
modtoge  de  Beviser  paa  hans  Anerkjendelse  og  Paaskjøn- 
nelse,  naar  de  fortjente  det,  men  ogsaa  uden  Forskjel  Irette- 
sættelser, naar  de  havde  viist  Forsømmelse.^)  Men  ligesaa 
streng  Bernstorff  var  i  at  forlange  sine  Instruxer  overholdte, 
ligesaa  tolerant  var  han  ligeoverfor  sine  Agenters  private 
Sympathier  og  Antipathier,  og  han  lyttede  med  stor  Op- 
mærksomhed til  deres  Indvendinger  og  afvigende  Anskuelser 
om  Politiken.  ^) 

Dette  diplomatiske  Corps  er  iøvrigt  netop  blevet  et  af 
Klagepunkterne  mod  Bernstorff,  idet  Danneskjold  beskyldte 
ham  for  kun  at  ville  ansætte  Fremmede  som  Danmarks 
Repræsentanter  i  Udlandet.  Denne  Beskyldning  opfattes 
nutildags    noget    anderledes    end    den    dengang    var    meent. 


')  Saaledes  Krabbe  Wind  og  Carl  Juel,  de  Cheusses,  Scheel,  Osten, 
see  Nr.  17,  125  osv.  '')  See  saaledes  Nr.  106,  113,  1.35,  296,  298,  312, 
Dep.  10  Sept.  1757,  Brewexling  mellem  Bernstorff  og  Choiseul,  pag. 
40.  Falkenskjold  i  sine  „Mémoires",  pag.  105,  overdriver  paa  sin  sæd- 
vanlige upaalidelige  Maade  Asseburgs  preussiske  Sympathier. 

For  os  ligger  for  en  stor  Deel  det  Mislige  ved  Ansættelsen  af 
Fremmede  deri,  at  disse  dog  altid  tilhøre  deres  eget  Fædre- 
land fremfor  det  Land,  i  hvis  Tjeneste  de  træde,  og  der- 
næst at  de  ikke  tilstrækkelig  kunne  kjende  dette  og  dets 
særlige  Forhold.  Men  disse  Indvendinger  havde  dengang 
mindre  at  betyde,  thi  Nationalfølelsen  var  langt  mere  uklar 
og  ubevidst  end  nu;  man  kunde  altsaa  langt  lettere  slutte 
sig  med  Liv  og  Sjæl  til  et  andet  Land,  og  navnlig  var  dette 
Tilfældet  med  de  høiere  Classer,  hvis  Opdragelse  var  mere 
cosmopolitisk ,  saa  at  man  ligeindtil  Sproget  mere  tilhørte 
et  almindeligt  europæisk  Samfund  end  et  bestemt  Land.  ^) 
Dette  gjaldt  særlig  Tydskerne  som  Følge  af  Tydsklands  da- 
værende politiske  Stilling,  og  ..for  mangen  tydsk  Protestant  var 
det  religiøse  Fællesskab  i  Virkeligheden  et  langt  fastere  Baand 
end  det  ubestemte  Landsmandskab".  2)  I  alle  europæiske 
Lande  see  vi  derfor  paa  den  Tid  Fremmede  ansatte,  navnlig 
i  militaire  og  diplomatiske  Poster,  og  selv  i  Frankrig  be- 
tænkte man  sig  ikke  paa  at  foretrække  Udlændinge,  naar 
de  vare  dygtigere  end  de  Indfødte,  hvad  der  f.  Ex.  var  Til- 
fældet med  iNIazarin,  St.  Severin  d'Aragon,  d'Affry,  Tyrconnel, 
Marskalleu  af  Sachsen,  Løvendal  osv.  Da  disse  tvende 
Sidstnævnte  vare  døde,  siger  Cardinal  Bernis,  at  man  maatte 
see  at  finde  fremmede  Generaler  til  at  anføre  Armeerne,  thi 
„uden  Hensyn  til  den  franske  Forfængelighed  fordre  Statens 
Frelse  og  Ære,  at  man,  naar  Nationen  ikke  selv  besidder 
store  militaire  Talenter,  maae  søge  dem  andetsteds."  ^)  Det 
var  derfor  heller  ikke  saameget  fra  denne  Side.  at  man  den- 
gang her  i  Danmark  beklagede  sig  over,  at  der  ansattes 
Fremmede  i  den  danske  Statstj eneste,  men  man  meente, 
saaledes  som  Indfødsretten  af  1776  senere  udtrykker  sig,  at 
„Billighed  selv  vil,  at  Landets  Børn  skulle  nyde  Landets 
Brød,  og  at  Fordelene  i  Staten  falde  i  dens  Borgeres  Lod". 
Danneskjold  tog  derfor  heller  ikke  i  sin  Anklage  Statens 
Interesse  til  Udgangspunkt,  men  beskyldte  Bernstorff  for  „at 
foragte  den  danske  Nation" ,  og  saaledes  opfatter  Bernstorff 
ogsaa  Sagen  i  sit  Forsvar.    „Jeg  kalder  det  en  Forbrydelse", 


')  Saaledes  bevæger  Bernstorff  sig  med  langt  større  Lethed  paa 
Fransk  end  paa  Tydsk.  ^)  „Grev  Lynar"  i  Hist.  Tidsskr. ,  1.  c,  pag. 
542.         3)  j^Mémoires  de  Bernis",  I,  pag.  121  og  134. 

siger  han^),  „thi  det  vilde  det  være;  det  vilde  være  en 
Galskab,  hvis  jeg  tænkte  saaledes  om  en  Nation,  hvis  Souve- 
rain  jeg  tjener,  hvis  Interesser  og  Ære  uophørlig  beskjæftige 
mig,  og  til  hvilken  D.  M.s  og  Deres  ophøiede  Faders  God- 
hed og  mit  eget  Valg  og  mine  Ønsker  have  knyttet  min 
Skjæbne  og  min  Fremtid.  Denne  Beskyldning  maa  vække 
Had  imod  mig,  og  det  er  uden  Tvivl  ogsaa  derfor,  at  man 
fremsætter  den,  men  mine  bestandige  og  inderlige  Forbin- 
delser med  saamange  Danske,  som  beære  mig  med  deres 
Venskab,  min  Tale  og  mine  Handlinger  ville  svare  for  mig. 
Jeg  har  altid  havt  det  Princip ,  som  jeg  ogsaa  har  udtalt 
for  mine  Konger,  saa  ofte  de  have  værdiget  at  høre  mig, 
at,  naar  Omstændighederne  ere  lige,  fortjene  Landets  Ind- 
fødte at  foretrækkes  for  de  Fremmede,  og  det  har  jeg  aldrig 
fraveget.  DHrr.  Schack  og  Juel  ere  blevne  sendte  til  Sve- 
rig,  DHrr.  Osten  og  Haxthausen  til  Rusland,  Polen  og  nu 
til  Neapel,  Grev  Wedel-Frys,  der,  som  jeg  tør  troe,  har  mere 
end  een  Adkomst  til  at  kunne  kaldes  Dansk,  gik  til  Frankrig, 
Stiftamtmand  Juel  udnævntes  til  Congressen  i  Berlin,  DHrr. 
W^ind  og  Rosenkranz  ere  blevne  beholdte  i  Sverig  og  Eng- 
land, saalænge  det  var  muligt,  DHrr.  Reventlow,  Ranzau  og 
Ahlefeldt,  der,  som  bosatte  i  Sønder-Jylland ,  idetmindste 
ikke  kunne  ansees  som  Fremmede  —  alle  disse  Mænd  ville, 
tør  jeg  troe,  kunne  vidne  om,  at,  saalænge  det  har  behaget 
D.  M.  og  Deres  Fader  at  tillade  mig  at  foreslaae  Personer 
til  Embeder  ved  fremmede  Hoffer,  har  jeg  altid  fortrinsvis 
ønsket  at  henlede  det  kongelige  Valg  paa  Personer,  der  vare 
fødte  Undersaatter  og  havde  Eiendomme  i  Kongeriget.  Det 
er  ikke  min  Feil,  at  den  danske  Adel  ikke  er  talrig  og  at 
den,  enten  af  Grunde  eller  af  Smag,  foretrækker  at  ansættes 
i  Fædrelandet  hellere  end  i  Udlandet.  Men  lad  en  eneste 
Dansk  træde  frem,  der  har  ønsket  at  blive  ansat  i  mit  De- 
partement, der  har  sagt  mig  det  og  hvem  jeg  ikke  har  mod- 
taget med  aabne  Arme.  Lad  der  fremtræde  en  eneste  Mand 
af  Nationen,  hvem  jeg  ikke  har  været  til  Tjeneste,  naar  jeg 
har  kunnet  og  burdet,  og  jeg  skal  ikke  forsvare  mig  læn- 
gere. Det  er  en  dristig  Udfordring  af  mig,  og  det  maa 
være    let    at    modtage    den,    dersom   Anklagen    er    saa   vel- 


^)  Apologien,  pag.  29 — 31. 

begrundet,  og  dersom  Anklageren  er  saa  velbekjendt  med 
Forholdene,  som  Tilfældet  bør  være,  for  at  han  kan  frem- 
føre den  for  D.  M."  Hvad  Bernstorff  her  anfører  om  den 
danske  Adels  Utilbøielighed  paa  hans  Tid  til  at  modtage 
Ansættelse  i  Udlandet,  udtales  skarpere  og  almindeligere  af 
en  anden,  i  hvert  Fald  ikke  partisk  Dommer^),  der  siger,  at 
man  kun  med  altfor  megen  Ret  beskylder  de  danske  Ade- 
lige for  „kun  at  ville  tjene  Staten  efter  deres  egen  Leilig- 
hed  eller,  rettere  sagt,  for  aldeles  ikke  at  ville  tjene,  idet 
de  foretrække  at  leve  som  Landjunkere,  og  saa  alligevel  be- 
klage sig  over,  at  man  ikke  vil  anvende  dem".  Det  er  lige- 
ledes rigtigt,  at  Bernstorff  afviste  Fremmede,  fra  hvilken 
Side  de  end  anbefaledes  ham,  naar  han  kunde  faae  Danske  '^), 
og  han  tog  ofte  endog  til  Takke  med  meget  middelmaadige 
Danske,  alene  fordi  de  vare  Danske.  Men  under  Danske 
indbefatter  han  ligesom  hele  hans  Samtid  alle,  der  vare 
fødte  i  Monarchiet  eller,  da  Holsteen  statsretligt  hørte  til 
det  tydske  Rige,  i  alt  Fald  vare  hjemmehørende  nord  for 
Eideren ,  og  det  er  derfor  ganske  correkt,  at  han  betragter 
Medlemmer  af  det  holsteenske  Ridderskab ,  der  havde  bosat 
sig  i  „Sønderjylland",  som  egentlige  Danske,  og  det  falder 
hverken  ham  eller  vistnok  hans  Samtid  ind ,  at  deres  Op- 
rindelse, Familieforbindelser,  Sprog  og  hele  Aandsretning 
skulde  væsentlig  skille  dem  fra  de  nationale  Danske. 

Endnu  maae  vi  berøre  den  Brug,  som  Bernstorff  gjorde 
af  Dagspressen,  der  allerede  øvede  en  ikke  ringe  Indflydelse 
paa  de  politiske  Forhold.  Han  bestræbte  sig  saaledes  forat 
formaae  udenlandske  Aviser  til  at  optage  Artikler  til  For- 
deel  for  Danmark  eller  til  at  ophøre  med  Angreb  paa  det^), 


*)  Overjægermester  C,  Chr.  Grams  Brev,  citeret  i  „Grev  Lynar",  i 
Hist.  Tidsskr ,  1.  c,  pag.  540.  ^)  See  saaledes  Brev  til  den  Gotliaiske 
Statsminister  Keller  af  19  Juni  1753,  hvori  han  beklager  sig  over,  at 
saamange  Tydske  søge  Embede  i  Danmark.  Cfr.  ogsaa  Skr.  til  de 
Cheusses  27  Aug.  1757,  til  Wrede  24  Januar  1758.  ')  Det  var  hoved- 
sagelig den  hollandske  Presse,  til  hvilken  han  saaledes  traadte  i  For- 
hold. See  dog  ogsaa  Dep.  7  Sept.  1762  til  Grev  Bothmer  om  „Mor- 
ning Cronicle",  der  indeholdt  hadefulde  Artikler  mod  os  fra  Berlin. 
Bernstorff  bemærker  heri,  at  det  næppe  vilde  føre  til  Noget  at  an- 
lægge Proces  mod  Bladet,  og  at  det  bedste  vilde  være  at  byde  Re- 
daktøren Penge. 

og  han  passede  nøie  paa,  at  de  indenlandske  Aviser 
Intet  indeholdt,  der  kunde  forstyrre  vort  Forhold  til  frem- 
mede Magter.  Navnlig  var  det  „Altonaer  Mercur'',  der  paa 
Grund  af  Sproget  kunde  gjøre  Skade,  men  ogsaa  med  de 
kongerigske  Aviser  førte  han  streng  Control,  og  skjøndt  de 
egentlig  hørte  under  danske  Cancelli,  tog  han  dog  i  sin 
Egenskab  af  Udenrigsminister  Initiativet  til  de  Foranstalt- 
ninger, som  Hensynet  til  Udlandet  anbefalede.  Saaledes 
meddeelte  han  danske  Cancelli  d.  2  September  1756,  at  da 
herværende  fremmede  Ministre  havde  ført  Klage  over  de 
danske  Avisers  Sprog,  havde  han  derom  gjort  Beretning  til 
Kongen,  og  denne  havde  derefter  resolveret,  at  disse  Aviser 
skulde  „før  Trykningen  revideres  og  corrigeres  af  det  danske 
Cancelli",  og  i  Skrivelse  af  28  December  1764  hedder  det 
i  Anledning  af  en  Correspondance- Artikel  fra  Dresden  i 
„Berlingske  Tidende",  at  Kongen  havde  befalet,  at  „Forfat- 
teren eller  Oversætteren  skulde  arresteres,  og  at  Cancelliet 
skulde  ansætte  en  Censor  over  samtlige  her  trykte  Tidender, 
uden  hvis  nøie  Eftersyn  og  Approbation  Intet  for  Fremtiden 
maatte  optages  i  bemeldte  Tidender". 

Bernstorff  nød  stor  Anseelse  i  Udlandet.  Frederik  d. 
2den  sagde  i  1762:  „Danmark  har  Bernstorff  og  sin  Flaade"  ^), 
efter  hans  Fald  udtalte  Catharine  d.  2den  sig  om  ham  paa 
en  Maade,  som  næppe  nogensinde  en  fremmed  Souverain 
har  gjort  det  om  en  Minister,  især  naar  denne  ikke  længere 
kunde  gavne  ham  2),  Choiseuls  Privat -Correspondance  med 
ham  viser  en  Anerkjendelse.  som  denne  stolte  Mand  ikke 
pleiede  at  yde  Andre,  og  den  engelske  Kongefamilie  betrag- 
tede ham  altid  som  en  personlig  Yen.  Af  hans  Colleger  i 
Conseillet  var  der  med  Undtagelse  af  Danneskjold  ingen, 
uden  at  han  jo  villigt  bøiede  sig  for  hans  Overlegenhed,  og 
selv  den  gamle,  stive  Danneskjold  endte  med  at  erkjende 
sin  Uret  ligeoverfor  ham.  ^)  Med  Reventlow  havde  han  i 
1768  en  Uenighed,    men  den  bilagdes  hurtigt,    og  han  ved- 


^)  Eggers,  1.  c,  pag.  26.  ^)  See  hendes  Brev  til  Christian  d. 
7de  som  Svar  paa  hans  af  16  Sept.  1770,  i  N.  Hist.  Tidsskr.  V,  pag. 
314—318.         3)  See  Brevet  af  29  Oct.  1767  i  N.  Hist.  Tidsskr.  V,  pag.  307. 

blev  ligesom  før  at  være  Mægler  mellem  Reventlow  og 
Moltke,  der  skjøndt  Svogre  altid  vare  Uvenner,  Om  F.  Chr. 
Rosenkranz  berettes  det  vel,  at  han  skulde  have  været  hans 
hemmelige  Fjende,  men  i  alt  Fald  aabenbarede  denne  „in- 
trigante og  lidet  samvittighedsfulde"  Mands  Skinsyge  sig 
ikke,  saavidt  vides,  ved  nogen  bestemt  Handling.^)  Paa 
samme  Maade  mødte  han  stor  Anerkjendelse  og  Hengiven- 
hed hos  de  herværende  fremmede  Gesandter,  saasom  Fle- 
ming, Ogier,  Titley,  Filosofow,  og  hos  de  danske  Gesandter 
i  Udlandet,  forsaavidt  de  ikke  som  Osten  vare  skinsyge  paa 
ham.  Men  desuagtet  havde  han  mange  Fjender,  hvad  han 
hovedsagelig  skyldte  den  lange  Tid,  i  hvilken  han  stod 
Andres  Ærgjerrighed  i  Veien,  og  den  Bestemthed,  med  hvil- 
ken han  efter  1762  optraadte  mod  Misbrugene  i  Militair- 
og  Finantsvæsenet.  ^)  Han  var  heller  ikke  egentlig  populair  i 
Befolkningen;  han  vidste  det  og  det  var  en  tung  Tanke  for 
ham  at  føle  sig  miskjendt  af  det  Folk,  til  hvis  Lykke  han 
havde  helliget  sit  Liv.  ^)  Det  var  imidlertid  ikke  saa  under- 
ligt, thi  ifølge  sin  Embedsstilling  kom  han  ikke  i  Berøring 
med  Mange,  og  han  fulgte  altid  sikker  og  urokkelig  sin 
egen  Vei,  uden  at  lade  sin  Politik  paavirkes  af  nationale 
Fordomme  og  Antipathier.  Underligere  er  det,  at  ogsaa 
Eftertiden  ofte  har  dømt  ham  med  en  vis  Bitterhed  og  i 
alt  Fald  kun  har  viist  ham  ringe  Sympathie.  Forklaringen 
er  sagtens  den,  at  han  staaer  den  dybe  Kløft,  der  skiller 
det  18de  Aarhundrede  fra  den  nyeste  Tid,  saa  nær,  at  man 
uvilkaarlig  har  lagt  Anskuelser  og  Principer  til  Grund  for 
sin  Dom,  som  ikke  gjaldt  paa  hans  Tid^),  og  saaledes  har 
man  da  stundom  ikke  været  langt  fra  at  glemme  hans 
overordentlige  Dygtighed  og  Trofasthed  mod  Danmark,  for 
kun  at  ville  see  i  ham  en  unational  og  tydsk  Minister. 
Det  var  imidlertid  ikke  de  daværende  Danskes  Mening 
om  ham,  og  det  var  en  dansk  national  Digter,  Evald, 
der  efter  hans   Fald   har   Mod  til   at  besynge  ham,    kalder 


*)  „Authentische  Aufklårungen" ,  pag.  47,  54,  Reverdil,  pag.  102. 
")  See  Apologien,  pag.  32—33,  Eggers,  1.  c,  pag.  31—32.  ^)  See 
saaledes  Nr.  88,  89,  107,  111,  327  osv.  ")  See  Molbech  i  N.  Hist. 
Tidsskr.,  1.  c.,  pag.  583—84. 

ham  „vort  Sprogs,  de  bedre  Sæders  Fader",  og  sammen- 
fatter sin  Dom  om  ham  i  følgende  Vers: 

„Først,  ypperst,  visest  og  oprigtigst  i  at  raade 

Til  Landets  Gavn  og  Lyst, 
Og  stor  i  Guds  og  i  Monarkens  Naade 

Og  i  de  Danskes  Bryst."  i) 


1)  See  „Philet"  i  Evalds  samlede  Skrifter,  II,  pag.  12,  15  cfr.  215. 

Indledning:  Frederik  d.  5te  og  Conseillets  Medlemmer 1. 

I.     Bernstorffs  System 3. 

Hans  Anskuelser  i  Almindelighed  om  Krig,  Fred  og 
Neutralitet.  Gjenerhvervelse  af  de  adskilte  Dele  af  Hertug- 
dømmerne: Plon  og  Glucksborg,  Bispedømmet  Liibeck,  det 
gottorpske  Holsteen.  Nødvendigheden  af  en  fast  Alliance. 
Forbund  med  Frankrig.  Forhold  til  Sverig.  Oldenborgsk 
Familie-Union.  • 

II.       Danmark-Norges     politiske     Forhold    i    Løbet    af 

Aarene  1751  — 1755 12. 

Den  holsteen-gottorpske  Forhandlings  -Stilling.  Overeens- 
komster  om  den  plønske  og  den  glucksborgske  Arv.  Prinds 
Frederiks  Valg  til  Coadjutor  i  Lubeck.  Forholdet  til  Frankrig, 
Traktat  af  30  Januar  1754.  Sverig,  Horns  og  Brahes  Sammen- 
sværgelse 1756.  Preussen.  England.  Rusland.  Østrig.  Det 
tydske  Rige.  Handelstraktater  med  Genua,  Porten,  Tunis, 
TripoHs,  Marokko.  Strid  med  Spanien. 
m.    Den  engelsk-franske  Søkrig  og  Conventionen  af  12 

Jnli  1756 29. 

Forslag  af  England  og  Frankrig.  Bevæbnet  dansk-svensk 
Neutralitet.  Union  maritime's  enkelte  Bestemmelser:  1.  Øster- 
søens Neutralisation,  2.  Krigscontrebande,  3.  fjendtligt  Gods 
paa  neutralt  Skib.  4.  Visitationsret.  Disse  Bestemmelsers  For- 
hold til  de  bestaaende  Traktater.  Indre  Foranstaltninger  til 
Neutralitetens  Bevarelse. 
rV.     Syvaarskrigens  Udbrud 42. 

Traktaterne  i  Westminster  og  i  Versailles.  Bernstorffs 
Betragtning  af  de  nye  Allianceforhold  i  Europa.  Det  hessiske 
Religionsspørgsmaal.  Frederik  d.  2dens  Indfald  i  Sachsen  og 
dets  Følger.  Danmarks  Neutralitet.  Holsteens  Ikke-Deltagelse 
i  Rigskrigen. 
V.  Sverigs  Deltagelse  i  Syvaarskrigen  og  den  bevæb- 
nede Neutralitets  Skjæbne 56. 

Den  danske  Regerings  Forventninger.  Det  svenske  Rigs- 
raads  Forhandlinger.     Traktaterne  med  Frankrig  af  21  Marts 

Og  af  22  September  1757.  Følgerne  for  Danmark  af  Sverigs 
Deeltagelse  i  Fastlandskrigen.  Ruslands  og  Sverigs  Optræden 
i  Østersøen.  Declaration  af  26  April  1758  og  Conventionen  af 
720  Marts  1759,  russisk  Blokadedecret  af  7  Mai  1757,  svensk 
Bekjendtgjørelse  at  28.  Juni  1758.  Danmarks  Hævdelse  af  Skibs- 
fartens Frihed  i  Østersøen.  Englands  Indvendinger  rxtod  Union 
maritime.  Dansk -svenske  diplomatiske  og  militaire  Demon- 
strationer mod  Kaperierne.  Conventionens  faktiske  Oprør. 
VI.  Danmarks  Neutralitet  under  Syvaarskrigens  to  før- 
ste Aar 74. 

De  krigsførende  Magters  Opfattelse  af  Danmarks  Neutra- 
litet. Den  danske  Regerings  Anskuelse  derom.  Dens  Bestræ- 
belser for  at  hindre  en  Religionskrig.  Bestræbelser  for  at 
holde  andre  Rigsstænder  udenfor  Krigen.  Hanovers  Neutra- 
lisation: 1.  Forhandlinger  i  Wien,  Paris  og  London  1756 — 57; 
2.  Bremen  og  Verden:  Convention  af  11  Juli  1757  mellem  Dan- 
mark og  Frankrig;  3.  Grev  Lynars  Mission  til  Hanover  og 
Conventionen  i  Closter-Zeven  d.  8  og  10  September  1757;  4. 
Forespørgsel  i  London  paa  Frankrigs  Begjæring  i  Februar  1758. 

Vn.     Traktaten  af  4  Mai  1758 95. 

Nødvendigheden  for  den  danske  Regering  af  at  samle  en 
Hær  paa  Sydgrændsen.  Mulige  diplomatiske  Fordele  af  disse 
Rustninger.  Det  østfrisiske  Spørgsmaal.  Traktaten  af  4  Mai. 
De  Allieredes  Bestræbelser  for  at  drage  Danmark  ind  i  Krigen. 
Det  mecklenburgske  Spørgsmaal.  Frankrigs  ulykkelige  Stil- 
ling. Vanskeligheder  ved  Ordningen  af  Laanet  efter  Traktaten 
af  4  Mai.  Fransk  Fredsforsøg  i  London.  Preussiske  Antyd- 
ninger om  Fredsforhandlinger.     Bernis  afløses  af  Choiseul. 

VIIL     Forholdet  til  Frankrig 111. 

Vanskeligheder  ved  Neutraliteten:  Armeens  Uvirksomhed 
og  de  engelske  Kaperier.  „Rule  of  1756".  Choiseuls  Mistro 
til  Danmark.  Hans  Vrede  over  det  engelske  Afslag.  Hans 
Misfornøielse  med  den  dansk-franske  Traktat  af  4  Mai  1758. 
Conventionen  af  20  Marts  1759.  Laan  hos  Hamburg  af  6  Juli 
1759.  Tryk  paa  Danmark  til  Deeltagelse  i  Krigen  Modus 
vivendi  med  England.  Forbedring  i  Forholdet  til  Frankrig. 
Choiseuls  Planer  for  Fremtiden:  Triple-Alliance  mellem  Frank- 
rig, Danmark  og  Sverig.  Høpkens  Svar.  Fredsforsøg:  Dan- 
marks Forespørgsel  hos  England.  Engelsk-preussisk  Forslag 
til  Forhandlinger. 

IX.     Forhandlinger  om  det  holsteenske  Spørgsmaal 131. 

Storfyrstindens  Forbindelse  med  Osten.  Hendes  foran- 
drede Betragtning  af  Mageskiftesagen.  Bernstorflfs  Grunde  til 
ikke  længere  at  opsætte  Forhandlingen.  Choiseuls  Raad  om 
at  forberede  den  ved  Ruslands  Tiltrædelse  til  Traktaten  af  4 
Mai  1758.  Underhandling  herom  Combination  med  Danmarks 
Tiltrædelse  til  Conventionen  af  20  Marts  1759.  Grunde,  hvorfor 
Danmark   nu  var   tilbøielig  til   at  tiltræde  Conventionen  paa 

Betingelse  af,  at  Rusland  tiltraadte  Traktaten.  Vanskeligheder 
fra  Ruslands  Side.  Frygt  for  en  engelsk  Flaade  i  Foraaret 
1760.  Rusland  tiltræder  Traktaten  af  4  Mai  den  21  Marts  1760, 
og  Danmark  tiltræder  Conventionen  af  20  Marts  den  28  Marts. 
De  to  russisk-østrigske  Traktater  af  1  April  1760  og  Østrigs 
Løvter  til  Rusland  angaaende  de  gottorpske  Fordringer  og  om 
Øst-Preussen. 
X.     DetøstpreussiskeSpørgsmaal 144. 

Ruslands  Fordriug  paa  Øst- Preussen.  Frankrigs  Afvis- 
ning. Østrigs  Betænkeligheder.  Traktaten  af  1  April  1760. 
Den  danske  Regerings  Gisninger  og  Opfattelse.  Bernstorffs 
Plan  for  at  hindre  Faren.  Foreløbige  Forhandlinger  med  Eng- 
land og  Preussen.  Forslag  til  Frankrig  og  Østrig.  Choiseuls 
Indvendinger.  Bernstorff  modificerer  sin  Plan.  Erklæring  i 
Petersborg  d.  19  Juli.  De  Allieredes  Forestillinger.  Danmarks 
Ratification  af  Tiltrædelsestraktaterne  af  21  og  28  Marts.  Virk- 
ningen deraf. 
XI.     Fortsættelse  af  den  holsteenske  Forhandling 163. 

De  Allieredes  Fredsplaner  cg  Anskuelser  om  det  øst- 
preussiske  og  det  holsteenske  Spørgsmaal.  Ruslands  Opgivelse 
af  Fordringen  paa  Øst-Preussen  og  Virkningen  heraf  paa  det 
holsteenske  Spørgsmaal.  Den  danske  Regerings  Erklcsring  og 
Beslutning  om  at  føre  det  holsteenske  Spørgsmaal  videre.  Ostens 
Tilbagekaldelse  og  Forøgelsen  af  de  danske  Tilbud.  Direkte 
Forhandlinger  fra  December  1760  til  September  1761.  Bern- 
storffs Forsøg  paa  at  bringe  indirekte  Forhandlinger  istand. 
De  Allieredes  Lunkenhed.  A.  P.  Bernstorffs  Mission  til  Paris. 
Keiserinde  Elisabeths  Død. 
XIL     Rigsdagen  i  Sverig  1760—62 178. 

Raadets  Fare.  Rigsdagens  Aabning.  Første  Periode  af 
Sessionen:  den  danske  Regerings  Bestræbelser  for  at  redde 
Raadet;  Høpkens,  Scheffers  og  Palmstjernas  Afgang.  Anden 
Periode:  Pechlins  Overgang  til  Hatterne,  Frankrigs  Erklæring 
om  Fred,  de  tre  Raaders  Gjenindsættelse.  Tredie  Periode: 
Pechlins  Udstødelse  af  Ridderhuset,  Beslutning  om  ufortøvet 
Fredsslutning,  Hattepartiets  Nærmelse  til  Dronningen  og  Virk- 
ningen af  dette  Forhold  paa  Danmark.  Bernstorffs  skandina- 
viske Politik.  Høpkens  Cancellipræsidium.  Ekeblad.  Scbeffer. 
XIIL     Thronskiftet  i  Rusland 189. 

Denne  Begivenheds  Virkning  paa  Danmarks  Stilling.  Den 
danske  Regerings  foreløbige  Holdning.  Keiserens  Nølen. 
Grunden  dertil.  Keith,  Saldern,  Prinds  Georg  af  Gottorp. 
Deres  Forestillinger  til  Keiseren  og  Virkningerne  deraf. 
Thronskiftets  Indflydelse  paa  de  indre  svenske  Forhold.  De 
andre  Magters  Stilling  til  den  dansk-russiske  Sag.  England: 
Butes  Forsøg  paa  en  forandret  engelsk  Politik.  Preussen: 
Frederik    d.    2dens    personlige    Forbindelse    med    Storfyrsten, 

Underhandlinger.      Østrig.      Frankrig.      Conseilsbeslutning    af 
22  Marts.     Krigsberedskab. 

XIV.  Krigens  Nærm  el  se 215. 

Den  russiske  Meddelelse  d.  2  April.  Den  danske  Rege- 
rings Svar  d.  12  s.  M.  Russisk -preussiske  Forhandlinger: 
Fredstraktat  af  5  Mai  og  Alliance-Traktat  af  19  Juni.  Frederik 
d.  2dens  Bestræbelser  for  at  hindre  Krigens  Udbrud  med  Dan- 
mark. Keiserens  Stivsind.  Hans  Samtykke  til  Conference  i 
Berlin,  men  Instrux  til  Commissairerne  og  til  Overgeneralen 
af  24  Mai  g.  St.  Meddelelse  i  Kjøbenhavn  d.  8  Juli.  Den  danske 
Regerings  Forventninger  om  Conferencen  og  dens  Følger.  De 
andre  Magters  Holdning:  England,  Sverig.  Frankrig,  Østrig, 
Mecklenburg,  Polen,  Tyrkiet.  De  danske  Stridskræfter:  Flaa- 
den,  Hæren,  St.  Germain.  De  danske  Finantser:  Laanet  i 
Hamburg.  Den  russiske  Hærs  Indmarsch  i  Mecklenburg  og 
den  danske  Hærs  Coutrabevægelser.  Umiddelbart  forestaaende 
Sammenstød.  Thronrevolution  i  Petersborg  d.  8  Juli.  Circu- 
laire  af  31  Juli.  Keiserinde  Catharines  Erklæringer.  Krigs- 
faren bortfalden. 

XV.  Den  danske  Regerings  første  Berøringer  med  Keiser- 
inde Catharine 238. 

Danmarks  Stilling  efter  Peter  d.  3dies  Fald.  Hensigts- 
mæssigheden af  at  modificere  „Systemet".  Kytten  af  en  rus- 
sisk Alliance.  Den  holsteenske  Administrationssag.  Bernstorffs 
Slutninger  af  denne  Erfaring.  Fredsslutningerne  i  Paris  og 
Hubertsburg.  Den  danske  Regerings  mislykkede  Forsøg  paa  at 
forberede  en  eventuel  europæisk  Modstand  mod  Keiserindens 
Planer.  Bernstorffs  Beslutning  om  at  vove  det  Yderste  for 
at  hindre,  at  den  svenske  Forfatning  forandredes  ved  Keiser- 
indens Indblanding  og  at  Sverig  blev  en  Vasal  af  Rusland. 

XVI.  Afgjørende  Vending  i  den  danske  Politik  og  Alli- 
ancen med  Rusland 252. 

Fastere  Plan  i  den  russiske  Politik  og  Panins  Overtagelse 
af  Ledelsen.  Tilnærmelse  til  Danmark  ved  Forslag  om  en 
Fornyelse  af  Alliance-Traktaten  af  10  Juni  1746,  og  om  fælles 
Optræden  i  de  svenske  Anliggender  samt  ved  det  polske  Konge- 
valg. Forsvarsforbund  mellem  Danmark  og  Rusland  af  11 
Marts  1765.  Fordelene  deraf  med  Hensyn  til  det  holsteenske 
Spørgsmaal  og  de  svenske  Anliggender.  Prisen,  som  Danmark 
gav  derfor.  Den  danske  Regerings  diplomatiske  Selvstændig- 
hed. Dens  Holdning  i  det  polske  Spørgsmaal.  Forholdet  til 
andre  Magter,  særlig  Frankrig. 

XVII.  Forholdet  til  Sverig 264. 

Grunde  for  den  danske  Regering  til  at  opgive  Hatte- 
partiet,  men  Uvished  med  Hensyn  til  Ruslands  virkelige  Hen- 
sigter. Sikkerhed  for,  at  disse  ikke  gik  videre  end  til  en 
eventuel  Ophævelse  af  Bestemmelserne  fra  1756  og  Møssepar- 
tiets   Overtagelse   af  Regeringen.     Rigsdagen  aabnes  i  Januar 

1765.  Dronningens  definitive  Forening  med  Hatterne,  Keiser- 
indens  Opgivelse  af  Forandringer  i  Forfatningen.  Møssernes 
Seir.  Den  danske  Regerings  Bestræbelser  for  at  redde  Scheffer 
og  Ekeblad.  Conflikt  i  den  Anledning  med  Rusland.  Over- 
eenskomst.  Den  nye  Møsseregering.  Ægteskabssagens  Af- 
gjørelse. 

XVIII.  Thronskiftct  i  Danmark 278. 

Dets  mislige  Følger  for  Bernstorff  og  hans  Politik.  Ind- 
vendingerne imod  den  sidste.  Forsøg  paa  at  styrte  Bernstorff. 
Udsættelse  af  den  dansk-russiske  Underhandling.  Virkningerne 
deraf.  Forholdet  mellem  Panin  og  Bernstorff.  Forberedende 
Forhandlinger,  navnlig  om  Øresundstoldspørgsmaalet.  Den 
danske  Regerings  Forhold  til  de  andre  Stater.  Østrig.  Frank- 
rig. Alliancetilbud  fra  Sverig  og  fra  England.  Polen.  Sverig. 
Ægteskabet  mellem  Sophie  Magdalene  og  den  svenske  Kron- 
prinds. 

XIX.  Den  provisoriske  Mageskiftetraktat 291. 

Underhandlingernes  Aabning.  Hofintriguer:  Prinds  Carl 
af  Hessens  Unaade,  den  Borcke-Gortziske  Intrigue.  de  russiske 
Gesandters  Indblanding.  Traktatens  Afslutning  d.  22  April 
1767.  Dens  Virkning  indadtil.  Nye  Hofintriguer:  Danneskjolds, 
Saint- Germains,  Ranzaus  og  G6rtz"s  Afskeed.  Borckes  Rappel. 
Traktatens  Ratification.  Fortsat  Usikkerhed  i  Hofforholdene. 
Traktatens  Virkning  udadtil.  Traktaten  med  Hamburg  af  27 
Mai  1763.  Bernstorffs  Tanker  om  en  oldenborgsk  Familie- 
traktat.  Forholdet  til  Frankrig.  De  svenske  Anliggender. 
Kongens  Reise  i  Slutningen  af  1768  til  England  og  Frankrig. 
Paatæukt  Reise  til  Rusland.    Bernstorffs  Erfaringer  paa  Reisen. 

XX.  Choiseuls    Planer    og    Danmarks    nærmere   Tilslut- 
ning til  Rusland 303. 

Choiseuls  Planer  mod  Rusland  i  Polen,  Tyrkiet.  Sverig, 
Preussen.  Trudsler  mod  Danmark.  Bernstorffs  Opfatning  af 
Stillingen.  Den  danske  Regerings  Beslutning  om  at  forene  sig 
med  Rusland  for  at  bevare  „Nordens  System".  Dens  Svar  i 
Paris.  Erklæring  i  Stockholm,  Forklaringer  i  Petersborg.  Nær- 
mere Plan  om  Danmarks  og  Ruslands  Optræden  i  den  svenske 
Forfatningssag.  Fastere  Alliance  med  Rusland.  Bernstorffs  og 
Filosofows  Forhandlinger  og  de  to  Traktat-Udkast  af  23  Februar. 
Keiserindens  Svar  af  31  Marts.  Opgivelse  af  Danmarks  For- 
dring om  en  Fremskyndelse  af  Mageskiftets  Udførelse. 

XXI.  Udfaldet  af  Choiseuls  Planer B22. 

Polen  og  den  danske  Regerings  forgjæves  Forsøg  paa  at 
tilveiebringe  en  Overeenskomst  mellem  Stanislaus  August  og 
Keiserinden.  Bernstorff  forudseer  Polens  Deling.  Tyrkiet,  dets 
militaire  Svaghed,  Danmarks  Fritagelse  for  at  give  Subsidier 
i  Krigen.  Preussen,  Frederik  d.  2den  slutter  sig  nærmere  til 
Rusland  ved  Traktaten  af  12  October  1769.  Sverig.  Englands 
Erklæring  om  at  ville  afværge  et  eventuelt  fransk  Angreb  paa 

Danmark.  Danske  Rustninger  og  paatænkte  Declarationer. 
Den  svenske  Rigsdag  aabnes  i  April.  Første  Afsnit:  Norr- 
kjoping  og  Hatternes  Seir.  Mislykkede  Forhandlinger  mellem 
Hatterne  og  den  danske  Regering.  Andet  Afsnit:  Stockholm. 
Forfatningsreformer:  Hatternes  gamle  Plan,  Fersens  Plan, 
Bernstorffs  Tanker,  den  store  secrete  Deputations  Udkast  til 
en  „Sikkerhedsakt".  Tredie  Afsnit:  Pechlins  Manøvrer,  Sikker- 
hedsakten  forkastes,  men  Hatterne  beholde  Magten.  Rigs- 
dagens Slutning  d.  30  Januar  1770.  Enden  paa  Choiseuls 
Planer. 

XXII.  Traktaten    af    13  December    1769    og  Bernstorffs 
Fald 336. 

Danmarks  Interesse  af,  at  en  formelig  Traktat  sluttedes 
med  Rusland.  Kongens  Brev  til  Keiseriuden  af  2  September. 
Det  russiske  Cabinets  Langsomhed.  Traktaten  af  13  December. 
Dens  vigtigste  Bestemmelser.  Ruslands  Garanti  for  eventuelle 
Erobringer  paa  den  norske  Grændse.  Spørgsmaal  om  yder- 
ligere Alliancer  med  andre  Magter.  Danmarks  Stilling  efter 
Traktaten  af  1769.  Forberedelser  til  Bernstorff's  Fald.  Hoffets 
Reise  til  Holsteen  i  Sommeren  1770.  Bernstorff's  Brev  til  Kongen 
af  18  Juli.  Hjemkomst  til  Kjøbenhavn  d.  27  August.  Den 
algierske  Expedition  og  dens  Følger.  D.  15  September  1770 
afskedigedes  Bernstorff.  D.  3  October  forlod  han  Kjøbenhavn. 
D.  18  Februar  1772  døde  han  i  Hamburg. 

XXIII.  Bi  drag  til  Bedømmeisen  af  Bernstorff 353. 

Hans  Humanitet,  Sands  for  Videnskab  og  Konst,  Inter- 
esse for  Fattige,  Religiøsitet,  politisk  Liberalisme,  Uegen- 
nyttighed. Ubillig  Bedømmelse  af  hans  Styrelse  i  Almindelighed. 
Hans  Virksomhed  udenfor  sit  egentlige  Departement:  Fremme 
af  Videnskab  og  Konst,  Krigs-  og  Finantsvæsen,  Landbovæsen. 
Indvirkning  paa  Handel  og  Industri.  Styrelse  af  Hertugdøm- 
merne. Ledelse  af  Udenrigsdepartementet.  Indvendinger  mod 
hans  Politik.  Hans  personlige  Virksomhed.  Det  diplomatiske 
Corps.  Beskyldning  for  kun  at  have  villet  bruge  tydske  Di- 
plomater.    Pressen.     Samtidens  og  Eftertidens  Dom  om  ham. 


Rettelser  og  Tillæg. 

Pag.  23,  Note  4.  Af  det  nylig  udkomne  VIII  Bind  af  „politische 
Correspondenz  Friederichs  des  Grossen",  kan  tilføies  :  pag.  375, 
380,  439—40,  489,  491,  492,  574. 

—  24,   Note  3  tilføies:  „politische  Correspondenz"  etc,  VIII,  pag.  211. 

Planer  om  at  bestikke  Bernstorff,  see  pag.  219,  220,  252,  506 
cfr.  523. 

—  34,   Note  5  tilføies:    „politische  Correspondenz"  etc,    VIII,    pag. 

193—194,  375,  482,  489,  575. 

—  92,  fjerde    Linie   fra    oven:     „Auxiliantropper",    læs:    „Auxiliair- 

tropper". 

—  93,   anden  Linie  fra  nedeo:  „mon",  læs  „man". 

—  96,   sjette  Linie  fra  oven:  „derfor",  læs  „derfra". 

—  106,   nittende  Linie  fra  oven:  „Regeringen",  læs  „Begjæringen". 

—  — ,   ellevte  Linie  fra  neden:  „Anskuelse",  læs  „Anseelse". 

—  — ,   syvende  Linie  fra  neden:  „Med",  læs  „Men". 

—  118,   attende  Linie  fra  oven:  „Riger",  læs  „Byer". 

—  131,    „IV",  læs  „IX". 

—  133,    ellevte  Linie  fra  neden:  „kun",  læs  „hun". 

—  137,   nederste  Linie:  „Baand",  læs  „Brand". 

—  142,   niende  Linie  fra  neden:  „havde",  læs  „var". 

—  163,   tolvte  Linie  fra  oven:  „østrigste",  læs  „østrigske". 

—  182,   nederste  Linie:  „Landmarskalken",  læs  „Landmarskallen". 

—  198,   ottende  Linie  fra  neden:  „huvde",  læs  „havde". 

—  291,  femte  Linie  fra  oven:  „rappeleret",  læs  „rappelleret". 

—  298,   Note  2,  i  ottende  Linie  fra  neden  tilføies:  pag.  111. 

—  322,   trettende  Li uie  fra  neden:  „Confederede",  læs  „Confedererede". 

—  327,   sextende  Linie  fra  neden:  „Misregninger",  læs  „Misgreb". 


s: 

*   cd 
o  ^ 

CO  lO 

> 


CM 
O 


t-i 
3 
O 

Pu 


02 
•O 
<D 

> 


g 

3 

n 

•H 

C 

•H 

n 

o 
-p 
n 
c 
u 

<D 

> 

(t) 

O 

<D 

(d 


DNIVERSITT  OF  TORONTO 
LIBRARY 


Acme    Library   Card    Pocket 

Under  Pat.  "  Ref.  Index  File." 
Made  by  LIBEAEY  BUEEATI 


